\NormalFont\ShortTitle{ROM}

{\MTB Nein Pohl Kisinlikou ong Mehn

\par }{\MT ROM

\par }{\IS Oaralap en kisinlikou wet

\par }{\IP {\BK{Nein Pohl Kisinlikou ong Mehn Rom}} ntingdier pwe en kaunopada tohn mwomwohdiso kan en Rom ong Pohl me koasoakoasoane en pas rehrail. E koasoanehdi en wia doadoahk nanpwungen souleng kan en Rom ekis ahnsou, oh mwuhr e ahpw pahn douluhllahng Spein ma re pahn sewese. E ntingihedi pwuhk wet pwe en kawehwehda duwen eh lamalam ong pwoson en souleng oh ong wiewia kan me pahn kin pwilisang ni pwoson wet ong ni mouren souleng. Kisinlikou wet me keieu audapan nan nein Pohl kisinlikou kan.

\par }{\IP Pohl rahnmwahu ong tohn mwomwohdiso en Rom oh kasalehiong irail duwen eh kin kapakapkin irail; eri, e ahpw oaralapihada audepen kisinlikou kiset: “Rongamwahwo kin kasalehda duwen Koht eh kin ketin kupwurehda pwe aramas en pwungla reh; eri, met pwehki ar pwoson, sang nin tapi lel ni imwi.” (1.17)

\par }{\IP Pohl eri kawehwehda oaralap wet. Aramas koaros, mehn Suhs oh mehn liki kan, uhdahn anahne pwungla mwohn silangin Koht, pwehki koaruhsie mihmi pahn manaman en dihp. Aramas akan kin pwungla rehn Koht pwehki ar pwoson Sises Krais. Mwuhr, Pohl ahpw kawehwehda mour kapw rehn Krais, me kin pwilisang ni aramas eh kin pwungla rehn Koht. Me kin pwoson Krais ahnekiher popohl rehn Koht, oh Ngenen Koht ketin kamaiaudahsangehr pahn manaman en dihp oh mehla. Pohl pil koasoia nan ire laud 5-8 kahrepen Kosonned en Koht, oh pil duwen manaman en Ngenen Koht nan mouren souleng. Mwuhr, Pohl pil kihda eh lamalam duwen mehn Suhs oh mehn liki kan ar kak soanamwahupene nan koasoandien Koht ong tohn sampah kan. E ahpw kaimwisekala eh koasoi duwen met ni eh koasoia me en mehn Suhs akan soikala Sises, iei kisehn koasoandien Koht pwe en kadokepene aramas koaros nan sapwellime kalahngan rehn Sises Krais; oh e lemeleme me mehn Suhs akan sohte pahn soikala Sises kohkohlahte. Eri, ni imwi, Pohl ahpw koasoia duwen mouren souleng, ahpw ni mehlel duwen arail limpoakpene, e pil koasoia duwen papah Koht, duwen pwukoahn souleng kan ong wehi, oh duwen ar pwukoa nanpwungarail, oh pil duwen ire kei me pidada kadeikpen loale. E ahpw kaimwisengkihla kisinlikou kiset eh rahnmwahu ong kompoakepah kan wasao oh mahsen en kapinga Koht.

\par }{\IOT Audepe ni Oaralap

\par }{\IO Kapehse oh oaralap en kisinlikou wet 1.1-17

\par }{\IO En aramas anahn en komourla 1.18—3.20

\par }{\IO Sapwellimen Koht koasoandi ong komourlahn aramas 3.21—4.25

\par }{\IO Mour kapw rehn Krais 5.1—8.39

\par }{\IO Israel nan sapwellimen Koht koasoandi 9.1—11.36

\par }{\IO Mwomwen mour en souleng 12.1—15.13 Kaimwiseklahn koasoi oh en Pohl rahnmwahu kan

\par }{\IO 15.14—16.27



\par }\ChapOne{1}{\PP \VerseOne{1}Sang Pohl ladun Krais Sises oh wahnpoaron me Koht ketin piladahr oh malipeier pwe en kalohkiseli sapwellime Rongamwahu.


\par }{\PP \VS{2}Rongamwahu me Koht ketin inoukihongehr sapwellime soukohp ako mahsie pwe re en padahkihong aramas, oh me ntingdier nan Pwuhk Sarawi.

\VS{3}Rongamwahu wet iei duwen Sapwellime Iehros, atail Kaun Sises Krais, me nin duwen eh wia aramas, e kisehn kadaudok en Depit,

\VS{4}oh nin duwen eh Koht, e sansal me iei ih Sapwellimen Koht Iehros pwehki Koht ketin kaiasahkihda sang mehla sapwellime roson lapalap.

\VS{5}Eri, Koht ketikihong ie kalahngan wet sang rehn Krais oh pil pwehki Krais, I en wiahla wahnpoaron men, pwe I en kahluwadohng wehi kan koaros nan mouren pwoson oh peik.

\VS{6}Met pil iangahki kumwail kan me mihmi Rom; Koht pil ketin malipeikumwailehr pwe kumwail en wiahla sapwellimen Sises Krais.


\par }{\PP \VS{7}Eri, ihme I ntingkiwohng kumwail mehn Rom, me Koht kin ketin loalloale oh pil malipe pwe kumwail en wiahla sapwellime:

\par }{\PP Samatail Koht oh atail Kaun Sises Krais en ketikihong kumwail kalahngan oh popohl.


\par }{\SH Kapakap en Kapingkalahngan
\par }
{\PP \VS{8}Mwohn mehkoaros I kin kapingkihong ei Koht rehn Sises Krais pwehki kumwail koaros; pwehki amwail pwoson eh kalohkselier wasa koaros nin sampah.

\VS{9}Eri, Koht me I kin papah sang nan mohngiongi unsek ni ei kin lohkiseli Rongamwahu duwen Sapwellime Iehros, iei ih me sounkadehde mehlel en ei koasoiet. Koht ketin mwahngih me I kin tamataman kumwail

\VS{10}ahnsou koaros nan ei kapakap akan. I kin peki rehn Koht en ketin kupwurkalahngan, kamangaiong ie I en kak pas rehmwail ahnsou wet.

\VS{11}Pwe I kin anahne mehlel I en pwarowohng rehmwail, pwe I en kak kihong kumwail kapai ehu ong pali ngehn mehn kakehlakai kumwail.

\VS{12}Eri, met wehwehki me kitail pahn sawaspene, amwail pwoson en sewese ie, oh ei pwoson en sewesei kumwail.


\par }{\PP \VS{13}Eri, riei ko, I men kumwail en ese me ahnsou tohto I kin kaukaunop I en pas rehmwail, ahpw mie mehkot me kin kalap kerempwa ie I en pwarowei rehmwail. I men ei doadoahk en wahnpoaron en pil wa mwahu rehmwail duwehte rehn mehn liki teikan.
\XREF{}{{\XO 1:13: }{\XT{Wie. 19.21.}}}

\VS{14}Pwehki mie ei pwukoa ong aramas akan koaros, ong me marainlahr oh pil ong me rotorot akan, ong me loalokong oh me lampwon kan.

\VS{15}Ihme kahrehda I pil inengieng lohki Rongamwahu ong kumwail me kin koukousoan Rom.


\par }{\SH Manaman en Rongamwahu
\par }
{\PP \VS{16}I uhdahn koapworopworki mehlel Rongamwahwo; pwe ih manaman en Koht me kin komourala koaros me kin pwoson, mehn Suhs mahs, oh pil mehn liki kan.
\XREF{}{{\XO 1:16: }{\XT{Mark 8.38.}}}

\VS{17}Pwehki Rongamwahwo kin kasalehda duwen Koht eh kin ketin kupwurehda pwe aramas en pwungla reh; eri, met pwehki ar pwoson sang nin tapi lel ni imwi. Nin duwen Pwuhk Sarawi eh mahsanih, “Me pwungla rehn Koht pwehki pwoson pahn mourla.”
\XREF{}{{\XO 1:17: }{\XT{Apak. 2.4.}}}


\par }{\SH Dipen Aramas akan
\par }
{\PP \VS{18}Eri, engieng en Koht kin sansalda sang nanleng pwehki soangen dihp oh pil soangen suwed koaros en aramas akan, me arail wiewia suwed kan kin keremwpwehsang aramas akan en esehla me mehlelo.

\VS{19}Koht kin ketin kaloke irail, pwehki soahng kan me re kak esehki duwen Koht eh sansal ong irail, pwe pein Koht ketin kasalehiong irail.

\VS{20}Sang ni ahnsou me Koht ketin kapikada sampah, aramas kak dehdehki me ih uhdahn Koht mehlel oh sapwellime manaman me poatopoat. Mepwukat me sansal mwahu sang ni wiepen nin lime kan. Kahrehda aramas pwukat sohte kak peikidki ar wiewia kan!
\XREF{}{{\XO 1:20: }{\XT{Kupw. 13.1-9; Sir. 17.8.}}}

\VS{21}Eri, re ese duwen Koht, ahpw re sohte kin wauneki nin duwen me konehng, re pil sohte kin kapingkalahngohng. Ahpw re kin audaudkihla lamalam mwahl me sohte katepe; solahr kisin marain kis nan mohngiongirail, e diren rotorot.
\XREF{}{{\XO 1:21: }{\XT{Ep. 4.17-18.}}}

\VS{22}Re kin kose me re me loalokong, ahpw pweipwei kei irail.

\VS{23}Re sohte kin kaudokiong Koht me uhdahn soutuk, ahpw re kin kaudokiong dikedik en eni kan me wiawihda ni mwomwen aramas me kak sohrala, de ni mwomwen menpihr, de mahn kerep, de mahn limwahdek.
\XREF{}{{\XO 1:23: }{\XT{Deud. 4.16-18; Kupw. 11.15; 12.24; 13.10-19.}}}


\par }{\PP \VS{24}Pwehki soangen aramas pweipwei pwukat, Koht ketin mweidohng irail en kin wia soangen wiewia kasaut kan me mohngiongirail kan kin inengieng; irail eri kin wiewia soahng kasaut kan nanpwungarail.

\VS{25}Re kin kawiliankihda likamw mehlel en Koht. Re sohte kin pwongih oh papah Koht, Sounkapikada mehkoaros, me aramas akan en kin kapinga kohkohlahte; ahpw re kin pwongih oh papah wiepen nin lime kan.


\par }{\PP \VS{26}Pwehki ar kin wia soahng pwukat, Koht ketin mweidiraillahng nan ineng kanamenek kei. Lih akan solahr inengieng ohl, ahpw re kin pein kalel nanpwungarail.

\VS{27}Pil duwehte ohl akan, re kin pwilikihdi arail inengieng lih, re ahpw kin pein kalel nanpwungarail. Ohl akan kin wiapene soahng kanamenek kan nanpwungarail; oh ni imwilah re pahn ale kalokaparail me konehng arail wiewia suwed kan.


\par }{\PP \VS{28}Pwehki aramas akan ar kahngalahr medemedewe duwen mehlel en Koht, e ahpw ketin mweidohng arail madamadau kan en sapwungala, ihme re kin wiahkihda soahng kan me sohte konehng.

\VS{29}Re kin direkihla soangen suwed oh mwersuwed koaros, oh pil noahrok oh sempoak. Re kin diren peirin, kamaramas, pei, widing, oh lamalam oh ineng en kuwehla meteikan. Re kin pilipilen pahn mweli,

\VS{30}oh kinehda likamw suwed ong meteikan; re kailongki Koht, re kin kahng kopwungloal, re kin aklapalap oh pohnmwahso. Re kin medemedewe re en kalaudehla ar wiewia suwed kan. Re sohte kin peikiong ar pahpa oh nohno.

\VS{31}Sohte ar mehn pepehm; inou soupwei, oh re sohte kin poakohng de kadekohng meteikan.

\VS{32}Re ese me sapwellimen Koht kosonned mahsanih me aramas akan me kin momour nan soangen mour wet uhdahn pahn mehla. Eri soh, pwe re wiewiahte soahng pwukat, oh pil kin pwungki irail kan me kin iang wia soahng pwukat.




\par }\Chap{2}{\SH Sapwellimen Koht Kadeik
\par }
{\PP \VerseOne{1}Eri, ia duwen kowe, kompoakepahi, ke kin kadeikada aramas teikan? Eri, sohte lipilipil ihs kowe, sohte peikidpomw; pwe ni omw kin kadeikada meteikan oh wia soahngohte me re kin wia, ke kin pein kadeikuhkada.
\XREF{}{{\XO 2:1: }{\XT{Mad. 7.1; Luk 6.37.}}}

\VS{2}Kitail ese me Koht me pwung ni eh kin ketin kadeikada aramas akan me kin wia soahng pwukat.

\VS{3}Ahpw kowe, kompoakepahi, pein kowe kin wia soahng pwukat me ke kin kadeikekihda meteikan! Ia duwe, ke lemeleme me ke pahn pitsang kadeik en Koht?

\VS{4}De mweinele ke kin kasohwe sapwellime kalahngan lapalap, oh kadek, oh kanengamah. Ia duwe? Ke sohte wehwehki kahrepen sapwellime kupwur kadek, pwe ke en koluhla oh wiliakapwala?
\XREF{}{{\XO 2:4: }{\XT{Kupw. 11.23.}}}

\VS{5}Ahpw mohngiongomw keptakailahr oh kekeluwakalahr. Ihme kahrehda omw pein kalakalaudehla kalokepomw ni Rahn me engieng en Koht oh sapwellime kadeik pwung pahn sansalda.

\VS{6}Pwe Koht pahn ketikihong pwaisen emenemen, nin duwen me konehng eh wiewia kan.
\XREF{}{{\XO 2:6: }{\XT{Mel. 62.12; Lep. Pad. 24.12.}}}

\VS{7}Ekei aramas kin kalap wia me mwahu, oh kin rapahki lingan, oh wahu, oh mour poatopoat; eri, Koht pahn ketikihong irail mour soutuk.

\VS{8}Ekei aramas kin mehwo oh soikala me pwung pwe re en idawehn me sapwung: eri, Koht pahn ketikidohng pohrail sapwellime engieng oh kupwur toutou.

\VS{9}Lokolok oh weirek pahn mie ong aramas koaros me kin wiewia me suwed; ong mehn Suhs mahs, oh pil ong mehn liki kan.

\VS{10}A Koht pahn ketikihong aramas koaros me kin wiewia me mwahu, lingan, wahu, oh popohl; ong mehn Suhs mahs, oh pil ong mehn liki kan.

\VS{11}Pwe Koht sohte kin ketin lipilipilki aramas.
\XREF{}{{\XO 2:11: }{\XT{Deud. 10.17.}}}


\par }{\PP \VS{12}Eri, mehn liki kan sohte iang ahneki Kosonned en Moses; ahpw re kin wiahda dihp oh lekdekla mehnda ma Kosonnedo sohte doakeirail. Mehn Suhs akan ahneki Kosonnedo; eri, re kin wiahda dihp oh pakadeingkihda Kosonnedo.

\VS{13}Pwe kaidehn sang ni rongorongete Kosonnedo me aramas kin pwungkihla rehn Koht, a pwehki sang ni ar kin kapwaiada audepen Kosonnedo.

\VS{14}Mehn liki kan sohte iang ahneki Kosonnedo; eri soh, ni ar kin kapwaiada audepen Kosonnedo sang ni pein nsenarail, met wehwehki me re kasaledahr me re ese dahme re uhdahn pahn wia de sohte wia, mehnda ma re sohte iang ahneki Kosonned en Moseso.

\VS{15}Arail wiewia kan kin kasalehda me audepen Kosonnedo ntingdier nan mohngiongirail. Kadeikpen loalarail kin kasalehda duwen mehlel en met, pwehki ekei ahnsou arail madamadau kin kedipairailda oh ekei ahnsou e kin doareirailla.

\VS{16}Eri, nin duwen Rongamwahu me I kin lohlohkiseli, ih pahn duwe ni Rahno me Koht pahn ketin kadeikada madamadau rir nan mohngiong en aramas akan rehn Sises Krais.


\par }{\SH Mehn Suhs akan oh Kosonnedo
\par }
{\PP \VS{17}Eri, ia duwen kowe? Ke kin kahdaneki pein uhk mehn Suhs; oh ke kin koapworopworki Kosonnedo, oh kin suweiki duwen Koht;

\VS{18}ke ese dahme Koht kin kupwurki ke en wia, oh ke padahngkihsangehr nan Kosonnedo ke en pilada dahme pwung;

\VS{19}ke kin wiahkin uhk sounkahluwepen me maskun kan oh kamarainpen me mihmi nan rotorot akan ni soh peikasal,

\VS{20}oh pil sounkaweidpen me pweipwei kan, oh sounpadahk en me soaloalokong kan. Ke pein lemeleme me ke ahneki soangen loalokong oh mehlel koaros sang nan Kosonnedo.

\VS{21}Ke kin padahkih meteikan—a dahme ke sohte pil padahkihki pein kowe? Ke kin nda, “Dehr pirap”—a ia duwe, ke sohte kin pirap?

\VS{22}Ke pil kin nda, “Dehr kamwahl”—a ia duwe, ke sohte kin kamwahl? Ke kin kasohwe dikedik en eni kan—a ia duwe, ke sohte kin pirapa imwen kaudok kan?

\VS{23}Ke kin suweiki omw ahneki Kosonned en Koht—a ia duwe, ke sohte kin kihsang waun Koht ni omw kin kauwehla sapwellime kosonned?

\VS{24}Pwe Pwuhk Sarawi mahsanih, “Pwehki kumwail mehn Suhs akan me mwaren Koht wiemwahlkilahr rehn mehn liki kan.”
\XREF{}{{\XO 2:24: }{\XT{Ais. 52.5 (LXX).}}}


\par }{\PP \VS{25}Eri, ma ke kin kapwaiada Kosonnedo, mie katepen omw sirkumsaisla; a ma ke sohte kapwaiada Kosonnedo, omw sirkumsais wia mehkot mwahl.

\VS{26}Ma mehn liki men, me sohte sirkumsais, e ahpw kapwaiada audepen Kosonnedo, ia duwe, Koht soh pahn ketin wiahki ih aramas sirkumsais men?

\VS{27}Eri, kumwail mehn Suhs akan pahn pakadeida pahn mehn liki kan. Pwe kumwail kin kauwehla Kosonnedo, mehnda ma e ntingdiong kumwail oh kumwail sirkumsaisla; a irail kin kapwaiada Kosonnedo, mehnda ma re sohte sirkumais ni paliwararail.

\VS{28}Eri, ihs me mehn Suhs mehlel, ihs me sirkumsais ni mehlel? Kaidehn ih me sirkumsaisla liki, me eh sirkumsais mie ni paliwerehte.

\VS{29}Ahpw ih me mehn Suhs mehlelen, me kin wia mehn Suhs loale, met wehwehki me eh mohngiong sirkumsaislahr—iei doadoahk en Ngenen Koht, kaidehk doadoahk en Kosonned me ntingdier. Eri, soangen aramas menet kin ale ketingpe sang rehn Koht, ahpw kaidehn sang rehn aramas akan.
\XREF{}{{\XO 2:29: }{\XT{Deud. 30.6.}}}




\par }\Chap{3}{\PP \VerseOne{1}Eri, ia duwe, mie mehkot me mehn Suhs akan kin paieki laudsang mehn liki kan? De mie katepen iang sirkumsaisla?

\VS{2}Mehlel kowahlap, ni soahng koaros! Keieu, Koht ketin likihong mehn Suhs akan sapwellime mahsen.

\VS{3}Eri, ia duwe, ma ekei irail sohte loalopwoat? Met pahn wehwehki me Koht sohte pil pahn loalopwoat?
\XREF{}{{\XO 3:3: }{\XT{Mel. 51.4 (LXX).}}}

\VS{4}Soh kowahlap! Koht uhdahn pahn mehlel, mehnda ma aramas koaros me likamw. Nin duwen me Pwuhk Sarawi mahsanih:

\par }{\Q Omw pwung uhdahn pahn sansalda ni omw pahn koasoi;

\par }{\QB ke uhdahn pahn pweida ni ahnsoun omw ale kadeikpomw.”


\par }{\PP \VS{5}Eri, ia duwe, ma atail wiewia sapwung kan kasalehda mwahu sapwellimen Koht pwung, dahme kitail pahn patohwan? Dene Koht kin ketin wiahda me sapwung ni eh kin ketin kalokei kitail? (Met I wia peidek ehu me aramas kin wia.)

\VS{6}Soh kowahlap! Ma Koht me sapwung, ia duwen eh pahn kak ketin kadeikada sampah?


\par }{\PP \VS{7}A ia duwe, ma ei likamw pahn kapwarehda lingan en Koht oh kasalehda mwahu sapwellime mehlel? Dahme kahrehda I pahn pakadeingkihda duwehte aramas dipan emen?

\VS{8}Eri, dahme kitail soh kin ndahki, “Kitail wiahda me suwed pwe en kapwarehda me mwahu”? Mehlel, me mie ekei aramas me kin kauwehkihla edei ni arail kin nda me I wiahda sapwung ni ei wia koasoi pwoatet! Eri, re pahn pakadeida, nin duwen me konehng.


\par }{\SH Sohte Aramas Emen me Pwung
\par }
{\PP \VS{9}Eri, ia duwen kiht mehn Suhs akan, mie mehkot me se paiamwahuki sang mehn liki kan? Sohte! I kasaledahr duwen mehn Suhs akan oh mehn liki kan ar duwepenehte, irail koaros mihmi pahn manaman en dihp.

\VS{10}Nin duwen me Pwuhk Sarawi mahsanih:
\XREF{}{{\XO 3:10: }{\XT{Mel. 14.1-3 (LXX); Mel. 53.1-3 (LXX).}}}

\par }{\Q “Sohte mwahn aramas emen me pwung,


\par }{\QB \VS{11}sohte mwahn mehmen me loalokong,

\par }{\QB de kin kaudokiong Koht.


\par }{\Q \VS{12}Aramas koaros sohpeisangehr Koht;

\par }{\QB irail koaros sapwungalahr;

\par }{\QB sohte mehmen me kin wiahda mwahu, sohte mwahn mehmen.


\par }{\Q \VS{13}Arail koasoi kan me diren widing;

\par }{\QB likamw tohr me kin pwilsang ni lowarail kan,

\par }{\QB koasoi keper me rasehng pwoisin en sineik me kin pwilsang ni lowarail kan.
\XREF{}{{\XO 3:13: }{\XT{Mel. 5.9 (LXX); b Mel. 140.3.}}}


\par }{\QB \VS{14}Awarail kan me diren keria suwed.
\XREF{}{{\XO 3:14: }{\XT{Mel. 10.7 (LXX).}}}


\par }{\Q \VS{15}Re kin mwadang kamadak aramas oh kemehla;
\XREF{}{{\XO 3:15: }{\XT{Ais. 59.7-8.}}}


\par }{\QB \VS{16}re kin kauwehla wasa koaros me re kin kohla ie.


\par }{\Q \VS{17}Re sohte mwahn ese dahkot popohl;


\par }{\QB \VS{18}re pil sohte ese duwen lemmwiki Koht.”
\XREF{}{{\XO 3:18: }{\XT{Mel. 36.1.}}}


\par }{\PP \VS{19}Eri, kitail eseier me audepen Kosonnedo koaros kin doakedoake irail kan me momour pahn Kosonnedo, pwe en irehdihsang aramas koaros peikidparail oh kihong sampah pwon pahn sapwellimen Koht kadeik.

\VS{20}Pwehki sohte aramas emen me kak pwungkihla rehn Koht eh kin kapwaiada audepen Kosonnedo. A ihete me Kosonnedo kin wia; e kin kasalehiong aramas me e dipadahr.
\XREF{}{{\XO 3:20: }{\XT{Mel. 143.2; Kal. 2.16.}}}


\par }{\SH Duwen Koht Eh kin ketin Kapwungkitailla
\par }
{\PP \VS{21}Eri, met Koht ketin kasalehiong aramas akan duwen eh kin ketin kapwungala aramas reh, oh e sohte mwahn pidada kosonned. Ahpw Kosonnedo oh pil soukohp ako kadehdedahr duwe:

\VS{22}Koht kin ketin kapwungala aramas akan mwohn silangi sang ni arail kin pwoson Sises Krais. Koht kin ketin wia met ong irail koaros me kin pwoson Krais, pwe aramas koaros duwepenehte:
\XREF{}{{\XO 3:22: }{\XT{Kal. 2.16.}}}

\VS{23}aramas koaros wiadahr dihp, oh irail koaros dohsangehr sapwellimen Koht lingan me e kin ketikihong aramas.

\VS{24}Eri, sang ni kupwurkalahngan oh sapan en Koht, irail koaros kin pwungla reh pwehki Krais Sises me kin ketin kamaiauwihirailda.

\VS{25}Koht ketin kupwurehda pwe Krais en ketin meirongkihla pein ih pwe eh pwoula en wiahla meirong ehu mehn lapwahda dipen aramas akan, sang ni arail kin pwoson. Koht ketin wiahda meirong wet pwe en ketin kasalehda duwen eh kin kapwungala aramas akan mwohn silangi. Keilahn ahio, Koht kin ketin kanengamah oh pil kin ketin pohnsehse dipen aramas akan;

\VS{26}ahpw ahnsou wet, e kin ketin tehk oh pohnese dipen aramas akan pwe en kasalehda me pein ih me kin ketin kapwungala aramas akan mwohn silangi. Ni ire wet Koht ketin kasalehda duwen eh pwung oh duwen eh kin ketin kapwungala aramas koaros me kin pwoson Sises.


\par }{\PP \VS{27}Eri, mie mehkot me kitail kak suweiki? Pwe sohte! Dahme kahrehda? Pwehki atail kin kapwaiada Kosonnedo me kahrehda? Soh, ahpw pwehki sang ni atail pwoson.

\VS{28}Pwe kitail eseier me aramas akan kin pwungla rehn Koht sang ni pwoson, kaidehn sang ni ar kin kapwaiada Kosonnedo.

\VS{29}De ia duwen Koht? Ih Koht en mehn Suhs akante? Kaidehn ih pil Koht en mehn liki kan? Ei, ih pil Koht en mehn liki kan.

\VS{30}Pwe Koht metehmen; eri, e kin ketin kapwungala mehn Suhs akan mwohn silangi pwehki arail pwoson, oh pil mehn liki sang ni arail pwoson.\XREF{}{{\XO 3:30: }{\XT{Deud. 6.4; Kal. 3.20.}}}

\VS{31}Eri, ia duwe, met pahn wehwehki me kitail pahn kasohrehla Kosonnedo pwehki pwoson wet? Soh, kaidehn, pwe kitail wawaunekihte Kosonnedo.




\par }\Chap{4}{\SH Karasepen Eipraam
\par }
{\PP \VerseOne{1}Eri, dahme I pahn nda duwen Eipraam, semen at keinek?

\VS{2}Dahme wiawihong? Ma e pwungla mwohn silangin Koht pwehki soahng kan me e wiahda, e pahn kak suweiki mehkot. Ahpw e sohte kak suweiki mehkot mwohn silangin Koht.

\VS{3}Pwe Pwuhk Sarawi mahsanih, “Eipraam pwoson Koht, oh Koht ketin kupwurehla pwe en pwungla reh pwehki eh pwoson.”
\XREF{}{{\XO 4:3: }{\XT{Sen. 15.6; Kal. 3.6.}}}

\VS{4}Tohndoadoahk kan kin ale pweinen ar doadoahk, oh pweinarail kan sohte wehwehki me kisakis ehu, ahpw mehkot me pein irail koadoahkihada.

\VS{5}A duwen aramas emen me sohte kin koapworopworki eh wiewia, ahpw kin pwoson me Koht kin ketin kapwungala me sapwung kan, iei eh pwoson me Koht kin ketin kupwure ni eh pahn ketin kapwungala mwohn silangi.

\VS{6}Ih met wehwehn en Depit eh koasoi ni eh koasoiahda duwen paien aramas emen me Koht kin ketin kapwungala mwohn silangi likin eh wiewia kan:


\par }{\Q \VS{7}“Meid pai irail kan me aleier mahkpen ar sapwung kan rehn Koht,

\par }{\QB oh lapwapen diparail kan!
\XREF{}{{\XO 4:7: }{\XT{Mel. 32.1-2.}}}


\par }{\Q \VS{8}Meid pai irail me Kaun-o sohte pahn ketin kapwukoanekin irail diparail kan!”


\par }{\PP \VS{9}Eri, ia duwen pai wet me Depit koasoia, e kin mie rehn irailte me sirkumsaisla? Soh! Pwe e pil mie rehn irail me sohte sirkumsaisla. Pwe kitail wadekehr mahsen en Pwuhk Sarawi me mahsanih, “Eipraam pwoson Koht, oh Koht ketin kupwurehla pwe en pwungla reh pwehki eh pwoson.”

\VS{10}Eri, iahd me mewet wiawi? Mwohn en Eipraam eh sirkumsaisla, de mwuri? E wiawi mwowe, kaidehn mwuri.

\VS{11}Eipraam sirkumsaislahr mwuri, oh eh sirkumsaisla wialahr kilel ehu pwe en kasalehda me Koht ketin kapwungala mwohn eh sirkumsaisla pwehki eh pwoson. Eri, ihme kahrehda Eipraam wiahla semen irail kan koaros me pwoson Koht oh pwungkihla pwoson mwohn silangi, mehnda ma re sohte sirkumsaisla.
\XREF{}{{\XO 4:11: }{\XT{Sen. 17.10.}}}

\VS{12}Eipraam pil wiahla semen irail kan me sirkumsaisla. Met wehwehki me irail kan me sirkumsaislahr pil momourki mouren pwoson me Eipraam momourkiher mwohn eh sirkumsaisla.


\par }{\SH Aramas kin Alehkihdi Sapwellimen Koht Inou Sang ni Pwoson
\par }
{\PP \VS{13}Koht ketin inoukihong Eipraam oh kadaudoke kan me re pahn sohsohki sampah. Eri, inou wet wiawiher, kaidehn pwehki en Eipraam eh kapwaiada Kosonnedo, a pwehki eh pwosonla Koht oh Koht eh ketin kupwurehla pwe en pwungla reh.
\XREF{}{{\XO 4:13: }{\XT{Sen. 17.4-6; 22.17-18; Kal. 3.29.}}}

\VS{14}Pwe ma sapwellimen Koht inou pahn kohieng irail kante me kin kapwaiada Kosonnedo, eri, met wehwehki me pwoson en aramas sohte katepe, oh sapwellimen Koht inou pil sohte katepe.
\XREF{}{{\XO 4:14: }{\XT{Kal. 3.18.}}}

\VS{15}Kosonnedo kin kahrehiong aramas engieng en Koht. A wasa me sohte kosonned mie, sohte sapeikiong kosonned pil kin mie.


\par }{\PP \VS{16}Eri, inowo poahsoanda sang ni pwoson, pwe en wiahla sansal ehu me inowo iei sapwellimen Koht kisakis sapan ong kadaudok en Eipraam koaros, kaidehn ongete irail me kapwaiada Kosonnedo, ahpw pil ong irail kan me kin pwoson duwehte Eipraam. Pwe Eipraam me semen kitail koaruhsie ni pali ngehn,
\XREF{}{{\XO 4:16: }{\XT{Kal. 3.7.}}}

\VS{17}nin duwen me Pwuhk Sarawi mahsanih, “I wiahkinuhkala semen wehi ngedehrie.” Eri, inowo pahn pweida pwe Koht me mehlel. Iei ih Koht me Eipraam pwosonlahr—iei ih me kin ketin komourada me melahr akan, oh me kin ketin kapikekihda sapwellime mahsen soahng kan me sohte mie mahso.
\XREF{}{{\XO 4:17: }{\XT{Sen. 17.5.}}}

\VS{18}Eri, mehnda ma sohte mehkot me Eipraam kak koapworopworki, ahpw e pwosonlahr oh koapworopwor mieier reh; ihme e wiahkihla “semen wehi ngedehrie.” Nin duwen Pwuhk Sarawi eh pil mahsanih, “Kadaudokomw kan pahn tohtohla duwehte usuhn pahnlahng.”
\XREF{}{{\XO 4:18: }{\XT{Sen. 15.5.}}}

\VS{19}E kereniong sounpar epwiki, ahpw eh pwoson sohte luwetala ni eh kin medemedewe duwen paliwere me kereniongehr imwisekla, de pil medemedewe duwen Sara me sohte kak neitik.
\XREF{}{{\XO 4:19: }{\XT{Sen. 17.17.}}}

\VS{20}Eh pwoson sohte mwahn tikitikla, oh e sohte mwahn peikasalki sapwellimen Koht inou. Eh pwoson kin kakehlahda, oh e ahpw kin kapinga Koht.

\VS{21}Pwe e uhdahn ese me Koht pahn uhdahn ketin kapwaiada audepen sapwellime inou.

\VS{22}Ihme kahrehda “Koht ketin kupwurehla Eipraam pwe en pwungla reh” pwehki eh pwoson.

\VS{23}Lepin mahsen pwukat, “Koht ketin kupwurehla pwe en pwungla reh,” sohte ntingdi pwehki ihete;

\VS{24}e pil ntingdier pwe kitail me pahn pil pwungkihla atail pwoson Koht me ketin kaiasada atail Kaun Sises sang mehla.

\VS{25}Koht ketin mweidala Sises pwe en pwoula pwehki dipatail kan, oh Sises ketin iasadahng mour pwe en kapwungkinkitailla mwohn silangin Koht.
\XREF{}{{\XO 4:25: }{\XT{Ais. 53.4-5.}}}




\par }\Chap{5}{\SH Pwungla Rehn Koht
\par }
{\PP \VerseOne{1}Eri, ni atail pwunglahr rehn Koht pwehki atail pwoson, kitail ahnekiher popohl rehn Koht sang rehn atail Kaun Sises Krais.

\VS{2}Iei ih me kahredohng kitail nan sapwellimen Koht kalahngan me kitail paiekiher met pwehki atail pwoson. Eri, kitail suweiki atail koapworopworki sapwellimen Koht lingan!

\VS{3}Oh kitail pil suweiki atail apwal akan, pwe kitail ese me apwal kin kahrehiong kitail en nannanti ni kanengamah,

\VS{4}oh nannanti ni kanengamah kin kahrehiong Koht eh kin ketin kupwuramwahwih kitail, oh sapwellime kupwuramwahu wet kin kahrehiong kitail koapworopwor.

\VS{5}Eri, koapworopwor wet sohte kin pitihkitaildi, pwe Koht ketin kapwiledohngehr nan mohngiongitail sapwellime limpoak sang rehn Ngehn Sarawi, me iei sapwellimen Koht kisakis ong kitail.


\par }{\PP \VS{6}Pwe ni ahnsou me kitail luwet, Krais ketin pwoukihla aramas suwed kan ni ahnsou me Koht ketin kilelehdi.

\VS{7}Wiewia apwal ehu aramas en mehkihla aramas pwung men. A mweinele mie me pahn mehkihla aramas mwahu men.

\VS{8}Ahpw Koht ketin kasalehiong kitail ia uwen laud en sapwellime limpoak ong kitail: pwe ni ahnsou me kitail mihmi nan dihp, Krais ketin pwoukinkitailla!

\VS{9}Pwehki eh pwoulahr, kitail pwunglahr rehn Koht met; eri, e soh uhdahn pahn pil doareikitailla sang ni engieng en Koht?

\VS{10}Kitail wiahier imwintihti en Koht mahs, a met e ketin wiahkinkitaillahr kompoakepah pwehki pwoulahn Sapwellime Iehros. Ahnsou wet kitail wialahr kompoakepahn Koht, eri, kitail uhdahn pahn pil mourkihla ieias en Krais!

\VS{11}Ahpw kaidehn ihte met, pwe kitail pil pereperenki dahme Koht ketin wiadahr rehn atail Kaun Sises Krais, me ketin wiahkinkitailla kompoakepahn Koht.


\par }{\SH Adam oh Krais
\par }
{\PP \VS{12}Dihp tepidohng sampah sang rehn aramas tehmen, ahpw tialahng mehla. Eri, mehla lelohngehr aramas koaros, pwe aramas koaros dipadahr.
\XREF{}{{\XO 5:12: }{\XT{Sen. 3.6; Kupw. 2.24.}}}

\VS{13}Mie dihp nin sampah mwohn Kosonnedo, ahpw pwehki eh saikinte kosonned mie, sohte kopwungpe.

\VS{14}Ahpw sang ni mwehin Adam lel Moses mehla me kin kaunda aramas koaros; ei, pil ong irail kan me sohte wiahda dihp duwehte Adam ni eh sohte peikiong mahsen en Koht.

\par }{\PP Eri, Adam iei sansal en me pahn pwarodo mwuhr.

\VS{15}A ira riemenet sohte duwepenehte, pwehki sapwellimen Koht kalahngan sohte duwehte dipen Adam. Mehlel, aramas tohto mehla pwehki dipen mehmeno. A sapwellimen Koht kalahngan me inenen laudsang mehlel; eri, iei sapwellime kisakis me e kupwurki ketikihong aramas tohto pwehki kalahngan en aramas tehmen, iei Sises Krais.

\VS{16}Mie wekpeseng nanpwungen sapwellimen Koht kisakis oh dipen aramas tehmeno. Mwurin dihpo kadeikpe pwarada, me mahsanih duwen atail dipan; ahpw mwurin dihp tohtohie, kalahngano, me aramas sohte warohng ahneki, pil pwarada, me mahsanih duwen atail pwungla rehn Koht.

\VS{17}Mehlel me pwehki dipen aramas tehmeno mehla tapihada kakaun. A ia uwen laud en wahn mwekid me aramas teio wiadahr, iei Sises Krais! Aramas koaros me aleier kalahngan lapalap wet oh pwunglahr ni kalahngan wet, re pahn iang kakaun erein arail mour rehn Krais.


\par }{\PP \VS{18}Eri, nin duwen dihpo eh keriahla aramas koaros, ih pil duwen wiewia pwungo eh pil kasaledekihala aramas koaros oh kihong irail mour.

\VS{19}Oh pil nin duwen sapeik en aramas tehmen eh kahrehiong aramas tohto dihp, ih pil duwen peik en aramas tehmen pahn kapwungala aramas koaros mwohn silangin Koht.


\par }{\PP \VS{20}Kosonnedo wiawihda pwe en kasalehda laud en wiewia sapwung kan, ahpw ni dihp eh laudla, sapwellimen Koht kalahngan ahpwte laudla mehlel.

\VS{21}Eri, nin duwen dihp eh kin kakaun pwehki mehla, ih pil duwen sapwellimen Koht kalahngan eh kin kakaun pwehki pwung, ni eh kin kahluweikitaillahng nan mour soutuk pwehki Sises Krais atail Kaun.




\par }\Chap{6}{\SH Mehla Sang Dihp, oh Mour Rehn Krais
\par }
{\PP \VerseOne{1}Eri, dahme kitail pahn nda? Dene kitail en mihmihte nan dihp pwe kalahngan en Koht en laudla?

\VS{2}Soh kowahlap! Kitail mehlasangehr dihp; eri ia duwen atail kak mihmihte nan dihp?

\VS{3}Pwe mehlel kumwail eseier met: ni atail papidaisla oh miniminiong Krais Sises, kitail pil papidaisla oh miniminong ni eh pwoula.

\VS{4}Eri, pwehki atail papidaislahr, kitail iangehr pwoula oh pil iangehr seridi; pwe nin duwen Krais eh iasadasangehr mehla ni roson lingaling en Seme, ih pil duwen kitail, atail pahn pil momourki mour kapw ehu.
\XREF{}{{\XO 6:4: }{\XT{Kol. 2.12.}}}


\par }{\PP \VS{5}Pwe ma kitail miniminiong Krais ni atail iang sapwellime pwoula, eri, kitail pahn pil miniminiong ni atail pil iang sapwellime iasada.

\VS{6}Oh kitail pil eseier met: atail mour mering en mahs iangehr Krais pwoula ni sapwellime lohpwu, pwe manaman en dihp rehtail en iang mwomwla, pwe kitail en dehr kin liduwih dihp.

\VS{7}Pwe ni emen eh pahn mehla, e kin maiaudahsang pahn manaman en dihp.

\VS{8}Pwe ma kitail iangehr Krais pwoula, kitail pwoson me kitail pil pahn iang ieias.

\VS{9}Pwe kitail ese me Krais iasadasangehr mehla, oh e sohte pahn pwurehng pwoula—eri, e solahr ketiket pahn manaman en mehla.

\VS{10}Ni eh ketin pwoula, e ketin powedier manaman en dihp, me e ketin wiadahr pahn mehpak oh sohte mwahn pahn anahne pwurehng wia; oh mouro me e ketin ieiaski met, iei mour rehn Koht.

\VS{11}Eri, ih pil duwen kumwail, kumwail en kin wiahkin kumwail aramas mehla kei me mehsangehr dihp, ahpw aramas momour kei me kin miniminiong Koht rehn Krais Sises.


\par }{\PP \VS{12}Eri, dihp uhdahn solahr pahn kaunda paliwaramwail kan, oh kahrehiong kumwail en kapwaiada inengen pein nsenamwail.

\VS{13}Kumwail dehpa pil mweidohng kisehn paliwaramwail en wiahda dihp, de kapwaiada ineng suwed. A kumwail mweidohng Koht pein kumwail, duwehte aramas me iasada sang mehla ong mour, oh pil mweidohng Koht paliwaramwail pwon pwe en wiahla tehtehn wiewia pwung.

\VS{14}Dihp uhdahn solahr pahn kaunkumwailda, pwe kumwail sohte kin momour pahn kosonned, pwe pahn kalahngan en Koht.


\par }{\SH Lidun me Pwung
\par }
{\PP \VS{15}Eri, dah? Kitail pahn wiahda dihp pwehki atail solahr mi pahn kosonned, ahpw pahn kalahngan en Koht? Soh kowahlap!

\VS{16}Pwe mehlel kumwail eseier met: ni amwail mweidohng pein kumwail pwe en wiahla lidun emen oh peikiong, eri, mehlel kumwail me lidun me kumwail kin peikiong—ma ong dihp, me imwilah mehla, de ong peik, me imwilah pwung rehn Koht.

\VS{17}Ahpw kalahngan en Koht! Pwe mahso kumwail me lidun dihp, ahpw met kumwail kin peikiong mehlel en padahk me kumwail aleier nan mohngiongimwail kan.

\VS{18}Kumwail kasaledeksangehr dihp oh wialahr lidun pwung.

\VS{19}I doadoahngki lepin lokaia me mengei pwehki luwet en pein nsenamwail. Pwe mahso kumwail mweidohng pein kumwail en wiahla lidun samin oh suwed, oh kapwaiada ineng suwed kan. Eri met, kumwail uhdahn pahn mweidohng pein kumwail pwe kumwail en wiahla lidun pwung oh sarawihkihla.


\par }{\PP \VS{20}Ni ahnsou me kumwail wia lidun dihp, iei ahnsou me kumwail saledeksang pwung.

\VS{21}Eri, soangen mwahu da me kumwail alehsangehr amwail wiahda mehkan me kumwail kin namenengki ahnsou wet? Imwilahn soahng pwukat mehla!

\VS{22}A ahnsou wet kumwail kasaledeksangehr dihp oh wialahr lidun Koht; eri, imwilahn met kumwail kasarawihongehr Koht amwail mour unsek, oh ni imwilahn mehkoaros kumwail pahn ahneki mour soutuk.

\VS{23}Pwe pweinen dihp, iei mehla; ahpw sapwellimen Koht kisakis sapan, iei mour soutuk rehn Krais Sises atail Kaun.




\par }\Chap{7}{\SH Karasaras en Pwopwoud
\par }
{\PP \VerseOne{1}Eri, riei ko, kumwail uhdahn wehwehki dahme I pahn nda met, pwe kumwail koaros dehdehki duwen kosonned: kosonned kin kaunda aramas emen nindokon eh momourte.

\VS{2}Iet karasepe ehu: nin duwen kosonned, lih pwopwoud men uhdahn pahn mihmi rehn eh pwoud erein ohlo eh pahn momour; a ma e pahn mehla, eri, liho pahn saledeksang kosonnedo.

\VS{3}Eri, ma e pwoudikihda mwahl emen ohl tohrohr nindokon eh pwoudo eh momour, liho pahn adanekihla lihen kamwahl emen; ahpw ma eh pwoud pahn mehla, liho pahn saledeksang kosonnedo. Eri, e solahr pahn adaneki lihen kamwahl ma e pahn pwoudikihda emen ohl tohrohr.

\VS{4}Riei ko, ih pil duwen kumwail. Kumwail mehsangehr Kosonned en Moseso, pwehki amwail wialahr kisehn paliwar en Krais; oh ahnsou wet kumwail pil wialahr sapwellimen ih me iasada sang mehla pwe kitail en momourki mour katapan ehu ong Koht.

\VS{5}Pwe ni ahnsou me kitail momour nin duwen ahnepen aramas, ineng suwed kan me Kosonnedo kin kamwakidada loalatail kin doadoahk ni paliwaratail kan oh kin kahrehda mehla.

\VS{6}A met, kitail saledeksang Kosonnedo, pwehki atail mehla sang selipatailo. Kitail solahr papah Koht nin duwen mour mering en kosonned me ntingdier, ahpw nin mour kapw en Ngehn Sarawio.


\par }{\SH Kosonned oh Dihp
\par }
{\PP \VS{7}Eri, dahme kitail pahn nda? Dene pein Kosonnedo dihp ehu? Soh kowahlap! Ahpw iei Kosonnedo me kasalehiong ie I en ese dahkot dihp. Pwehki I sohte pahn ese dahkot noahrok, ma Kosonnedo sohte pahn koasoia, “Ke dehr noahrok.”
\XREF{}{{\XO 7:7: }{\XT{Eks. 20.17; Deud. 5.21.}}}

\VS{8}Eri, dihp kamwakidada soangen noahrok suwed koaros loalei pwehki Kosonnedo. Pwehki ma sohte kosonned, dihp rasehngete mehkot me sohte mouri.

\VS{9}Pein ngehi kin momour mahs likin kosonned, ahpw ni ahnsou me Kosonnedo pwarodo, dihp ahpw pwarada,

\VS{10}I ahpw mehla. Eri, Kosonnedo me uhdahn pahn kahrehiong ie mour, ahpw kahrehiong ie mehla.

\VS{11}Pwe dihp diarada eh ahnsou mwahu sang ni Kosonnedo oh pitihiehdi, ahpw kemekiniehla Kosonnedo.
\XREF{}{{\XO 7:11: }{\XT{Sen. 3.13.}}}


\par }{\PP \VS{12}Eri, pein Kosonnedo me sarawi, oh mahsen en kosonned me pil sarawi oh pwung oh mwahu.

\VS{13}Ia duwe, met wehwehki me mehkot mwahu kahrehiong ie mehla? Soh kowahlap! Pwe dihp me kahrehda met; dihp me kahrehiong ie mehla ni eh doadoahngki mehkot mwahu, pwe suwed mehlel en dihp en sansalda. Eri, pwehki mahsen en Kosonnedo, uwen suwed kowahlap en dihp ahpw sansalda mehlel.


\par }{\SH Soahng Riau me Uhpene Loalen Aramas akan
\par }
{\PP \VS{14}Kitail kin ese me Kosonnedo mehn pali ngehn; ahpw ngehi aramas emen me pahn mehla, me netlahr pwe en wiahla lidun dihp.

\VS{15}I sohte wehwehki dahme I kin wiewia; pwe I sohte kin kapwaiada dahme I kin men kapwaiada, ahpw I kin wia dahme I kin suwediki,
\XREF{}{{\XO 7:15: }{\XT{Kal. 5.17.}}}

\VS{16}Ni ei kin wia dahme I sohte men wia met kin kasalehda ei kin pwungki pwungen Kosonnedo.

\VS{17}Eri, kaidehn pein ngehi me kin wia met, ahpw dihp me kin momour loalei.

\VS{18}I ese me mwahu sohte mi loalei—met wehwehki nin duwen ahnepen ngehi aramas. Pwe mehnda ma I kin inengieng wia me mwahu, ahpw I kin sohte kakohng.

\VS{19}I sohte kin wiahda me mwahu me I kin inengieng wia; ahpw I kin wiahda me suwed me I sohte men wia.

\VS{20}Ma I kin wia mehkan me I sohte inengieng I en wia, met wehwehki me kaidehn ngehi me wiahda soahng wet, ahpw dihp me kin momour loalei.


\par }{\PP \VS{21}Eri, I diarada me soangen koasoandi wet kin doadoahk rehi: ni ahnsou me I kin inengieng wia dahme mwahu, mehkot me suwedte me mie me I kak pilada.

\VS{22}Nan kapehdi kin perenkihda kosonned en Koht.

\VS{23}Ahpw I kin kilang ehu soangen koasoandi tohrohr me kin wia eh doadoahk ni paliwereiet—ehu soangen koasoandi me kin uhwong kosonnedo me mohngiongi kin pwungki. Koasoandi tohrohr wet kahrehiong ei selidi pahn kosonned en dihp me kin wia doadoahk ni paliwereiet.

\VS{24}Uhdahn aramas paisuwed men ngehi! Ihs me pahn kapitiehla sang nan paliwar wet me kin kahluwalahng ie mehla?

\VS{25}Kalahngan ong Koht, me kin ketin kapwaiada met rehn atail Kaun Sises Krais!

\par }{\PP Eri, iet duwen ngehi; pein ngehi I kak papah kosonned en Koht sangete nan ei lamalam; nindokon ahnepen ngehi aramas eh kin papah kosonned en dihp.




\par }\Chap{8}{\SH Momourki Ngehno
\par }
{\PP \VerseOne{1}Eri met, sohte riahpen irail akan me kin miniminiong Krais Sises nan ar mour.

\VS{2}Pwe kosonned en Ngehno me kin kahrehiong kitail mour ni atail miniminiong Krais Sises, e kamaiauwihiedahr sang manaman en kosonned en dihp oh mehla.

\VS{3}Me Kosonned en Moseso sohte kak wia, pwehki luwet en aramas, Koht ketin wiahda. E kin keriahla dihp rehn aramas ni eh ketin poaronehdo Sapwellime Iehros, me ketido ni mwomwen aramas dipan pwe en kasohrehla dihp.

\VS{4}Koht ketin wia met pwe en kapwaiada rehtail mahsen pwung en Kosonnedo, eri, rehn kitail me kin momour nin duwen kupwur en Ngehno, kaidehn nin duwen ahnepen aramas.

\VS{5}Pwe irail akan me kin momour nin duwen ahnepen aramas, re kin nsenohki duwen arail pahn kapwaiada ahnepen aramas. A irail akan me kin momour nin duwen kupwur en Ngehno, re kin nsenohki duwen arail pahn kapwaiada kupwur en Ngehno.

\VS{6}Eri, imwilahn arail nsenohki kapwaiada ahnepen aramas, iei mehla; ahpw imwilahn atail nsenohki kapwaiada kupwur en Ngehno, iei mour oh popohl.

\VS{7}Eri, aramas akan me kin nsenohki kapwaiada ahnepen aramas, re kin wiahla imwintihti en Koht, pwe re sohte kin kapwaiada kosonned en Koht, oh ni mehlel re sohte kak.

\VS{8}Irail akan me kin kapwaiada ahnepen aramas pil sohte kak kaparanda Koht.


\par }{\PP \VS{9}A kumwail sohte kin kapwaiada ahnepen aramas nan amwail mour; kumwail kin kapwaiada kupwur en Ngehno—ma iei Ngenen Koht kin ketiket rehmwail. Mehmen me Ngenen Krais sohte mi reh, kaidehk ih sapwellimen Krais.

\VS{10}A ma Krais kin ketiket loalamwail, mehnda ma paliwaramwail pahn mehla pwehki dihp, ahpw Ngehno iei mourimwail pwehki amwail pwunglahr rehn Koht.

\VS{11}Ma Ngenen Koht, me ketin kaiasada Krais sang mehla, kin ketiket loalamwail, eri, ih me ketin kaiasada Krais sang mehla, pil pahn komourkihda paliwaramwail me kak mehla, Ngehno me kin ketiket loalamwail.
\XREF{}{{\XO 8:11: }{\XT{1 Kor. 3.16.}}}


\par }{\PP \VS{12}Eri, riei ko, kitail ahneki pwukoa ehu, ahpw kaidehn pwe kitail en weweidki ahnepen aramas.

\VS{13}Pwe ma kumwail kin weweidki ahnepen aramas, kumwail pahn mehla; a ma kumwail pahn kemehkihla amwail wiewia suwed kan Ngehno, eri, kumwail pahn mourla.

\VS{14}Irail akan me kin idawehnla Ngenen Koht, iei irail me sapwellimen Koht.

\VS{15}Pwe Ngehno me Koht ketikihong kumwail sohte kin wiahkin kumwail lidu oh kahrehiong kumwail masak; ahpw Ngehno kin wiahkin kumwail sapwellimen Koht. Oh Sang ni manaman en Ngehno emenemen kitail kin likweriong Koht, “Semei, Semei.”
\XREF{}{{\XO 8:15: }{\XT{Mark 14.36; Kal. 4.6.}}}
\XREF{}{{\XO 8:15: }{\XT{Kal. 4.5-7.}}}

\VS{16}Ngenen Koht kin ketin ehuong ngenitail oh kadehdehda me kitail sapwellimen Koht seri.

\VS{17}Pwehki atail wialahr sapwellime, kitail pahn pil paieki pai kan me e ketin nekinekidohng sapwellime seri kan, oh kitail pil pahn iang Krais paieki dahme Koht ketin nekinekidohng; pwe ma kitail iang Krais ni sapwellime lokolok, eri, kitail pil pahn iang ni sapwellime lingan.


\par }{\SH Lingan me pahn Pwarodo
\par }
{\PP \VS{18}I kin lemeleme me lokolok kan me kitail kin lokolongki ahnsou wet sohte kak pahrekiong douluhl lingan me pahn pwarodohng kitail.\XREF{}{{\XO 8:18: }{\XT{Kupw. 3.5-6.}}}

\VS{19}Audepen lahng oh sampah koaros kin kasikasik ahnsou me Koht pahn ketin kasalehda irail kan me sapwellime.

\VS{20}Pwe wiepen lahng oh sampah pwupwsangehr koasoandihpe, kaidehk sang ni pein nsenarail, ahpw pwehki kupwur en Koht. Ahpw mie koapworopwor wet:
\XREF{}{{\XO 8:20: }{\XT{Sen. 3.17-19.}}}

\VS{21}ehu rahn audepen lahng oh sampah uhdahn pahn maiaudahsang mouren liduwih mehla, oh pahn iang sapwellimen Koht seri kan nan arail saledek lingan.

\VS{22}Pwe kitail eseier me audepen lahng oh sampah koaros kin weiweirek, rasehng medek en neitik, lao lel ahnsou wet.

\VS{23}Ahpw kaidehk audepen lahng oh sampah koaroste, pwe pil kitail me tepin alehdi Ngehn Sarawio nin duwen kalahngan ehu sang rehn Koht, kitail pil weiweirek loalatail ni atail kasikasik ahnsou me Koht pahn ketin sapwellimanikinkitailla oh kamaiauwihkitailda.
\XREF{}{{\XO 8:23: }{\XT{2 Kor. 5.2-4.}}}

\VS{24}Pwe atail koapworopwor me komourkitailla; a ma kitail kin kilang dahme kitail kin koapworopworki, eri, kaidehk uhdahn koapworopwor ehu. Pwe ihs me kin koapworopworki mehkot me e kin kilang?

\VS{25}Ahpw ma kitail koapworopworki mehkot me kitail saikinte kilang, eri, kitail kin kanengamah oh awiawih.


\par }{\PP \VS{26}Nin duwen met Ngehn Sarawio pil kin ketidohn sewesei kitail ni atail luwet. Pwe ni atail kin sehse dahme kitail pahn peki, pein Ngehno kin louloukin kitail rehn Koht, ni soangen mahsen kei me kitail sohte kak koasoiahda.

\VS{27}Eri, Koht me ketin mwahngih duwen audepen mohngiong en aramas, pil kin mwahngih duwen medemedewehn Ngehno; pwe Ngehno kin ketin wiliandi aramas oh louloukin irail rehn Koht nin duwen kupwure.


\par }{\PP \VS{28}Pwe kitail ese me irail kan me poakohng Koht oh pil paekerohng nin duwen kupwure, re kin ale kamwahuparail sang reh ni soahng koaros.

\VS{29}Irail kan me Koht ketin piladahr, e pil ketin kileleiraildi pwe re en rasehngala Sapwellime Iehros, pwe Sapwellime Iehros en wiahla mesenih en rie me tohto kan.

\VS{30}Eri, Koht ketin malipe irail kan me e ketin kileledier, ahpw e sohte ketin malipeirailte, e pil ketin kapwungirailla; oh e sohte ketin kapwungirailahte, e pil ketin kalinganahkinirailda sapwellime lingan.


\par }{\SH Limpoak en Koht rehn Krais Sises
\par }
{\PP \VS{31}Eri, dahme kitail kak koasoia ni atail lelohngehr mepwukat koaros? Ma Koht pahn ketin uhpalihkin kitail, ihs me pahn pelian kitail?

\VS{32}Koht sohte ketin kisekoleki Sapwellime Iehros, ahpw e ketin mweidala pwehki kitail koaros! E ketikidohng kitail sapwellime Iehroso—eri, ia duwe, e soh pil pahn ketin kupwur sapankihong kitail mehkoaros?

\VS{33}Eri, ihs me pahn kedipa sapwellimen Koht aramas pilipildahr akan? Pein Koht kin ketin kupwurehda oh kasalehda duwen arail pwungla reh!

\VS{34}Eri, ia duwe, mie emen me kak kerieirailla? Sohte! Pwe Krais Sises, ih me pwoula, oh ih me iasadahng mour oh kin ketiket ni palimaun en Koht. Wasao e kin ketin louloukin kitail rehn Koht!

\VS{35}Eri, ihs me kak irehdihsang kitail ni limpoak en Krais? Ia duwe, lokolok, de apwal, de kamakam, de duhpek, de semwehmwe, de keper, de mehla?

\VS{36}Nin duwen me Pwuhk Sarawi mahsanih:

\par }{\Q “Maing, se kin mihmi nan apwal en mehla rahn koaros pwehki komwi,

\par }{\QB Se kin rasehng sihpw me pakahrlahng kamakamala.”
\XREF{}{{\XO 8:36: }{\XT{Mel. 44.22.}}}


\par }{\MM \VS{37}Soh, pwe ni soahng pwukat koaros kitail powehdier unsek sang ni manaman en ih me ketin loalloaleikitailehr!

\VS{38}Pwe I kin ese ni mehlel me sohte mehkot kak irehdihsang kitail ni sapwellime kupwur limpoak; pil sohte mehla de mour, de tohnleng kan de manaman en nanleng teikan de kaunen nanleng kan, pil sohte mehkot me wiewiawi met de me pahn wiawi mwuhr,

\VS{39}pil sohte mehkot pohngangin sampah de pahnangi—mehlel sohte mwahn mehkot nan audepen lahng oh sampah koaros kak irehdihsang kitail ni limpoak en Koht me kitail ahneki rehn Krais Sises atail Kaun.




\par }\Chap{9}{\SH Koht oh Sapwellime Aramas Pilipil kan
\par }
{\PP \VerseOne{1}Eri, I kin koasoia ni mehlel: ngehi sapwellimen Krais oh I sohte kin likamw. Ngehn Sarawi kin ketin kakaun kapehdiet, oh pil kin kadehde duwen ei sohte likamw

\VS{2}ni ei sakarkihda ia uwen ei pahtou! Ia uwen medek poatopoat me mi nan mohngiongiet pwehki kisehi mehn Suhs kan, kisehn udukei oh ntahi!

\VS{3}I kakete nda Koht en ketin kerieiehla oh katohreiehsang Krais, pwe irail en kak mourkihla.

\VS{4}Irail me wia sapwellimen Koht aramas pilipil; e ketin wiahkinirailla sapwellime seri oh pil ketin kupwurehda pwe re en iang ahneki sapwellime lingan. E ketin wiahiong irail sapwellime inou lap kan oh ketikihong irail Kosonnedo. Re ahneki kaudok mehlel, oh re aleier sapwellimen Koht inou kan.
\XREF{}{{\XO 9:4: }{\XT{Eks. 9.4.}}}

\VS{5}Irail me kadaudok en samatail me ndand ako; oh Krais, nin duwen eh aramas, pil wia kisehrail. Eri, kaping en kowohng Koht me kin ketin kakaun mehkoaros kohkohlahte! Amen.


\par }{\PP \VS{6}I sohte koasoakoasoia me sapwellimen Koht inowo sohte pweida; pwe kaidehn mehn Israel koaros me wia wehi pilipilo.

\VS{7}Pil kaidehn kadaudok en Eipraam koaros me wia serien Koht; pwe Koht ketin mahsanihong Eipraam, “Kadaudok en Aisek me pahn wiahla kadaudokomw.”
\XREF{}{{\XO 9:7: }{\XT{Sen. 21.12.}}}

\VS{8}Met wehwehki me kaidehn irail kan me kin ipwidi nin duwen nsenen aramas\FTNT{a}{{\FR 9:8: }{\FK{IPWIDI NIN DUWEN ARAMAS:
}}{\FT{Met wehwehki kadaudok en Eipraam kan me ipwisang nah pwutak Ismael, Ismael nohnoki Akar (tehk Kal. 4.22-23.)}}} me sapwellimen Koht seri, pwe irail kante me kin ipwidi nin duwen sapwellimen Koht inou; iei irail me kin wia kadaudok mehlel en Eipraam.

\VS{9}Pwe sapwellimen Koht inowo wiawihda ni lepin mahsen pwukat, “Ni ahnsou me konehng I pahn pwurodo, oh Sara ahpw pahn naitikihada pwutak emen.”
\XREF{}{{\XO 9:9: }{\XT{Sen. 18.10.}}}


\par }{\PP \VS{10}Oh kaidehn ihte met. Pwe nein Repeka pwutak riemeno pil pahpahki ohltehmen, iei samatail Aisek.

\VS{11-12}A pwe kupwur en Koht en pweida mehlel ni pilipil en emen seri ko, Koht ketin mahsanihong Repeka, “Me laudo pahn uhpah me tikitiko.” E ketin mahsanih met mwohn ara saikinte ipwidi, mwohn ara saikinte wiahda mehkot mwahu de mehkot suwed. Eri, sapwellimen Koht pilipil wet wiawiher sang ni pein kupwure ni eh ketin malipe ira, ahpw kaidehn sang ni mehkot me ira wiahda.
\XREF{}{{\XO 9:11-12: }{\XT{Sen. 25.23.}}}

\VS{13}Nin duwen Pwuhk Sarawi eh mahsanih, “I poakohng Seikop, a Esau I kailongki.”
\XREF{}{{\XO 9:13: }{\XT{Mal. 1.2-3.}}}


\par }{\PP \VS{14}Eri, dahme kitail pahn nda? Dene Koht me ketin sapwung? Soh kowahlap!

\VS{15}Pwe e ketin mahsanihong Moses, “I kin kadekohng me I kin men kadekohng, oh I pil kin poakehla me I kin men poakehla.”
\XREF{}{{\XO 9:15: }{\XT{Eks. 33.19.}}}

\VS{16}Eri, met kaidehkin doadoahk en anahn de wiewiahn aramas, pwe doadoahk en sapwellimen Koht kalahngan.

\VS{17}Pwe nan Pwuhk Sarawi eh mahsanihong Parao, “Iet kahrepen ei kasapwiluhkadahng nanmwarki, pwe I en kasalehda ei manaman rehmw, oh pwe mwarei en lohkseli wasa koaros nin sampah.”
\XREF{}{{\XO 9:17: }{\XT{Eks. 9.16 (LXX).}}}

\VS{18}Eri, Koht kin ketin kalahngan ong irail me e kin ketin kupwurki en kalahnganohng; oh e pil kin ketin kakeptakaila irail kan me e kin ketin kupwurki re en keptakaila.


\par }{\SH Engieng en Koht oh pil Sapwellime Kalahngan
\par }
{\PP \VS{19}Eri, emen kumwail kakete ndaiong ie, “Ma iei duwe met, eri, dahme Koht kak ketin kapwukoanehki aramas mehkot? Pwe ihs me kak pelianda kupwur en Koht?”

\VS{20}Pwe ihs kowe, kompoakepahi, pwe ke en kak uhwong Koht? Einpwoat ehu me wiawihkihda pwehl sohte kin ndahng me wiahdao, “Dahme ke wiahkiniehda ni soangen mwohmwet?”
\XREF{}{{\XO 9:20: }{\XT{Ais. 29.16; 45.9; Kupw. 12.12.}}}

\VS{21}Eri, sounwia einpwoato soh ahneki pwungen pilada soangen pwehl da me e men doadoahngki; oh pil wiahda eipwoat riau sang ni nsen pwehl ehu, ehu me kaselel ong ni doadoahk kesempwal akante, a ehu ong mehn doadoahk mwahl akan?
\XREF{}{{\XO 9:21: }{\XT{Kupw. 15.7; Sir. 33.13.}}}


\par }{\PP \VS{22}Eri, e pil duwehte rehn wiepen nin limen Koht. E ketin kupwurki kasalehda sapwellime engieng oh kalohkiseli sapwellime manaman. Ihme e ketin kanengamahiong irail kan me milahr pahn sapwellime engieng, me nektehn lekdekla.

\VS{23}Oh e pil ketin kupwurki kasalehda reken sapwellime lingan, me e ketin kapwiledohngkitailehr me milahr pahn sapwellime kalahngan, kitail kan me e ketin kaunopadahr en ketikihong sapwellime lingan.

\VS{24}Pwe iei kitail me e malipe, kaidehn sangete rehn mehn Suhs akan, ahpw pil sang rehn mehn liki kan.

\VS{25}Pwe iet me e ketin mahsanih nan pwuken Oseia:

\par }{\Q “Aramas akan me kaidehkin nei,

\par }{\QB I pahn kahdanekin irail ‘Nei Aramas.’

\par }{\Q Wehio me I sohte poakohng,

\par }{\QB I pahn kahdaneki ‘Ei Mwohnlimpoak.’
\XREF{}{{\XO 9:25: }{\XT{Os. 2.23.}}}


\par }{\Q \VS{26}Oh wasaohte me I ndaiong irail,

\par }{\QC ‘Kaidehn nei aramas kumwail,’

\par }{\QB re pahn adanekihla sapwellimen Koht ieias.”
\XREF{}{{\XO 9:26: }{\XT{Os. 1.10.}}}


\par }{\MM \VS{27}Oh Aiseia pil mahsanih duwen Israel, “Mehnda ma aramas en Israel pahn tohto, rasehng pihken oaroahr akan, ahpw me malaulaute rehrail pahn mourla;
\XREF{}{{\XO 9:27: }{\XT{Ais. 10.22-23 (LXX).}}}

\VS{28}pwe Kaun-o pahn ketin mwadangete kadeikada sampah.”

\VS{29}Nin duwen me Aiseia mahsaniher mahs, “Ma Kaun-o, Wasa Lapalahpie, sohte ketin luhwekihdi ekei kadaudokatail, kitail pahn duwehla Sodom, kitail pil pahn duwehla Komora.”
\XREF{}{{\XO 9:29: }{\XT{Ais. 1.9 (LXX).}}}


\par }{\SH Israel oh Rongamwahu
\par }
{\PP \VS{30}Eri, dahme kitail pahn nda? Met: mehn liki kan me sohte kin songosong en pwungla rehn Koht, re pwunglahr reh sang ni arail pwoson.

\VS{31}Ahpw irail me pilipildahr kan, me kin raparapahki kosonned ehu me pahn kak kapwungirailla rehn Koht, re ahpw sohte diar.

\VS{32}Eri, ia kahrepen met? Pwehki ar lemeleme me re kak pwungkihla ar wiewia kan a kaidehn pwoson, re ahpw dipekelekel ni “takain kadipekelekelo,”

\VS{33}me Pwuhk Sarawi mahsanih duwe:

\par }{\Q “Kumwail kilang! I kihdiongehr nan Saion takai ehu me aramas akan pahn dipekelekel ie,

\par }{\QB paip ehu me irail pahn pwupwudi ie.

\par }{\Q A mehmen me pahn kin pwoson ih, sohte pahn sarohdi.”
\XREF{}{{\XO 9:33: }{\XT{Ais. 28.16 (LXX).}}}




\par }\Chap{10}{\PP \VerseOne{1}Eri, riei ko, ia uwen ei ngoangki sang nan mohngiongi unsek pwe riei mehn Suhs akan en mourla! Ia uwen ei ngidingid oh kin kapakapkin irail rehn Koht!

\VS{2}Pwe I kak kadehde duwen arail inenen poadidiong Koht, ahpw sohte kekeid ni pwungen marain mehlel.

\VS{3}Pwe irail sohte ese ahl me aramas kin pwungkihla rehn Koht, re ahpw kin songosong weweidki pein arail elen pwungla reh; eri, re ahpw sohte kin mweidohng Koht en pein ketin kapwungirailla mwohn silangi.

\VS{4}Pwe Krais ketido oh kaimwisekala Kosonnedo, pwe aramas koaros me pwoson en pwungla rehn Koht.


\par }{\SH Komourpen Aramas Koaros
\par }
{\PP \VS{5}Eri, iet me Moses ntingihedi duwen pwunglahn aramas rehn Koht sang ni arail pahn kapwaiada Kosonnedo: “Aramas emen me kin kapwaiada audepen Kosonnedo pahn mourkihla Kosonnedo.”
\XREF{}{{\XO 10:5: }{\XT{Lip. 18.5.}}}

\VS{6}A iet me kitail kin wadek duwen atail pahn pwungla rehn Koht sang ni pwoson: “Ke dehr pein lemeleme, Ihs me pahn kohdalahng nanleng?” (met pahn wehwehki pwe en kahrehdihdo Krais).
\XREF{}{{\XO 10:6: }{\XT{Deud. 30.12-14.}}}

\VS{7}“Ke dehr pil nda, Ihs me pahn kohdihla pahn sampah?” (met wehwehki pwe en wahdahdo Krais sang mehla).

\VS{8}Eri, iet me e mahsanih: “Mahsen en Koht kin mihmi limwahmw, ni ewomw oh pil nan omw mohngiong”—eri, met wehwehki mahsen en pwoson me kitail kin padahngkihwei.

\VS{9}Pwe ma ke pahn kadehdehki ni ewomwen me Sises iei Kaun, oh pwoson nan kapehdomw me Koht ketin kaiasada sang mehla, eri, ke pahn mourla.

\VS{10}Pwe atail pwoson kin tepisang nan kapehditail, oh ihme kitail kin pwungkihla rehn Koht; atail kadehde kin tepisang ni ewetail, oh ihme kitail kin mourkihla.
\XREF{}{{\XO 10:10: }{\XT{Ais. 28.16 (LXX).}}}

\VS{11}Pwe Pwuhk Sarawi mahsanih, “Mehmen me kin pwoson ih sohte pahn sarohdi.”

\VS{12}Eri, mahsen wet oarepene aramas koaros, pwe sohte wekpesnng ehu mie nanpwungen mehn Suhs akan oh mehn liki kan. Koht, iei ih metehmen me pil Kaunen aramas akan koaros, me kin ketin kupwuramwahwih aramas koaros me kin likweriong ih.

\VS{13}Nin duwen Pwuhk Sarawi eh mahsanih: “Koaros me kin likweriong mwaren Kaun-o pahn mourla.”
\XREF{}{{\XO 10:13: }{\XT{Soel 2.32.}}}


\par }{\PP \VS{14}A ia duwen arail pahn kak likweriong, ma re sohte pwoson? Oh ia duwen arail pahn kak pwoson, ma re sohte rong mahsenpe? Oh ia duwen arail kak rong, ma mahsenpe sohte pahn wiawihong irail?

\VS{15}Oh ia duwen mahsenpe pahn kak wiawihong irail, ma sohte meninkeder pahn pekederlahng irail? Nin duwen Pwuhk Sarawi eh mahsanih: “Meid lingan oh kaselel atail udiahl meninkeder kan ni ar kin wa kohdo rongamwahu!”
\XREF{}{{\XO 10:15: }{\XT{Ais. 52.7.}}}

\VS{16}Ahpw kaidehn irail koaros me ale Rongamwahwo. Pein Aiseia mahsanih, “Maing ei Kaun, ihs me kamehlele at padahk?”
\XREF{}{{\XO 10:16: }{\XT{Ais. 53.1 (LXX).}}}

\VS{17}Eri, pwoson kin pwilsang ni rong mahsen en Koht, oh rong mahsen en Koht kin pwilsang ni padahk duwen Krais.


\par }{\PP \VS{18}Ahpw I pahn idek: Mehlel pwoat me re saikinte rong mahseno? Soh! Pwe re rongehr—pwe Pwuhk Sarawi pil mahsanih,

\par }{\Q “Ngilarail kan lelpesengier wasa koaros nin sampah,

\par }{\QB arail padahk kan kipedier sampah pwon.”
\XREF{}{{\XO 10:18: }{\XT{Mel. 19.4 (LXX).}}}


\par }{\MM \VS{19}I pil pahn pwurehng idek: Ia duwen aramas en Israel kan, re sohte wehwehki met? Eri, pein Moses me tepin sapeng:

\par }{\Q “I pahn kaluwakahkin kumwail aramas akan me sohte uhdahn arail wehi,

\par }{\Q I pahn kalingeringerihkin kumwail tohn wehi pweipwei ehu.”
\XREF{}{{\XO 10:19: }{\XT{Deud. 32.21.}}}


\par }{\MM \VS{20}Oh Aiseia inenen eimah ni eh mahsanih,

\par }{\Q “Irail akan me sohte kin rapahkin ie, re diariedahr,

\par }{\Q I sansaldahr mwohn irail kan me sohte kin rapahkin ie.”
\XREF{}{{\XO 10:20: }{\XT{Ais. 65.1 (LXX).}}}


\par }{\MM \VS{21}A duwen mehn Israel kan e pil mahsanih, “I kapawehr limei kat rahn ehu pwon pwe I en kasamwoh aramas sapeik oh kahngohdi kan.”
\XREF{}{{\XO 10:21: }{\XT{Ais. 65.2 (LXX).}}}




\par }\Chap{11}{\SH Sapwellimen Koht Kalahngan ong mehn Israel kan
\par }
{\PP \VerseOne{1}Eri, I pil pahn idek: Ia duwe, Koht ketin keselahr sapwellime aramas akan? Soh kowahlap! Pein ngehi pil mehn Israel men, sang ni kadaudok en Eipraam, kisehn kadaudok en Pensamin.
\XREF{}{{\XO 11:1: }{\XT{Pil. 3.5.}}}

\VS{2}Koht sohte ketin kesehla sapwellime aramas akan me e ketin pilada sang nin tapio. Kumwail eseier dahme Pwuhk Sarawi mahsanih wasa me Elaisa peki rehn Koht en pelianda mehn Israel kan:

\VS{3}“Maing ei Kaun, re kemelahr sapwellimomwi soukohp akan oh kauwelahr sapwellimomwi pei sarawi kan. Ngehite me luhwehdi, oh re pil raparapahkin ie pwe re en kemeiehla.”
\XREF{}{{\XO 11:3: }{\XT{1 Nan. 19.10, 14.}}}

\VS{4}Eri, dahme Koht ketin sapengki? “I nekinekid ong ie ohl isikid me sohte kin pwongih koht likamw Paal.”
\XREF{}{{\XO 11:4: }{\XT{1 Nan. 19.18.}}}

\VS{5}Iei pil duwen ahnsou wet: mie kisin pwihn ehu me Koht ketin piladahr, sang ni sapwellime kupwur kalahngan.

\VS{6}Sapwellime pilipil wet tepisang ni sapwellime kupwur kalahngan, kaidehk sang ni ar wiewia kan. Pwe ma sapwellimen Koht pilipil pahn tepisang ni wiewiahn aramas, eri, sapwellime kupwur kalahngan kaidehk kalahngan mehlel ehu.


\par }{\PP \VS{7}Eri dah? Aramas en Israel kan sohte diarada dahme re raparapahki. Kisin pwihno me Koht ketin pilada, iei irail me diarada; a meteiko re keptakaila, sohte men rong malipilip en Koht.

\VS{8}Nin duwen Pwuhk Sarawi eh mahsanih, “Koht ketin kakeptakaila mohngiongirail oh pil arail lamalam; lao lel rahnwet re sohte kak kilangki wasa masarail kan de rongki wasa salengarail kan.”
\XREF{}{{\XO 11:8: }{\XT{Deud. 29.4; Ais. 29.10.}}}

\VS{9}Oh Depit pil mahsanih,

\par }{\Q “Arail kamadipw kan en wiahla nsarparail,

\par }{\QB irail en pwupwudi oh ale kalokaparail!
\XREF{}{{\XO 11:9: }{\XT{Mel. 69.22-23 (LXX).}}}


\par }{\Q \VS{10}Masarail kan en rotala oh dehr kilang wasa;

\par }{\QB oh paliwararail kan en rihkosdiong pahn ar apwal akan ahnsou koaros.”


\par }{\PP \VS{11}Eri, I pil men idek: Ni ahnsou me mehn Suhs dipekelekel, re uhdahn mwomwla ni arail pwupwudio? Soh kowalahp! Pwehki ar dipadahro, komour pil lelohng mehn liki kan, pwe mehn Suhs akan en ketuwahukihda.

\VS{12}Dipen mehn Suhs ako kahrehiongehr sampah kapai laud mehlel, oh pwehki malaulau me komourlahr rehrail pil kahrehiongehr mehn liki kan kapai laud mehlel. Eri, ia uwen pai me pahn mie ma mehn Suhs koaros pahn iang sapahldo!


\par }{\SH Komourlahn mehn Liki kan
\par }
{\PP \VS{13}Eri met, I koasoakoasoiaiong kumwail mehn liki kan: erein ei pahn pwaisanki pwukoahn wahnpoaron en mehn liki kan I pahn kin suweiki doadoahk wet.

\VS{14}Mweinele I pahn kak kaketuwahuwihada kisehi mehn Suhs kan, oh pil komourala ekei irail.

\VS{15}Pwe ni ar lekdeklahro sampah wialahr kompoakepahn Koht. Eri, ia pahn duwe, ma re sapahldo? E pahn rasehng iasadahn me melahr akan!


\par }{\PP \VS{16}Ma kisehn lopwon en pilawa ehu pahn kasarawihong Koht mahs, eri, Koht pahn sapwellimanki lopwono unsek; oh ma kalewen tuhke pwoat pahn kasarawihong Koht, eri, rahntuhke kan pil sapwellimen Koht.

\VS{17}Ekei rahntuhke olip me epwel mwahu ko tipwasangehr, oh rahntuhke olip en nanwel tohrohr pwoat me uhd wiliandi. Kumwail mehn liki kan, kumwail rasehng rahntuhke olip en nanwelo, oh met kumwail pil iangehr ahneki en mehn Suhs akan ar mour kehlail ni pali ngehn.

\VS{18}Ihme kahrehda kumwail dehr mwamwahlki irail kan me rasehng rah kan me tipwasangehr. Ia duwen amwail pahn kak suweikin kumwail? Kumwail duwehte rahntuhke pwoat, kumwail sohte kamour kaleweo—a kalewe ko me kamour kumwail.


\par }{\PP \VS{19}Ahpw kumwail pahn nda, “Ei, ahpw rah kan tipwasangehr pwe I en uhd wiliandi nin tuhkeo.”

\VS{20}Mehlel apwoat! Re tipwasangehr pwehki ar sohte pwoson, a kumwail mihmihte pwehki amwail pwoson. Ahpw kumwail dehr suweiki met, ahpw kumwail en lemmwiki.

\VS{21}Koht sohte ketin mahk ong mehn Suhs akan, me rasehng rahntuhke mehlel. Eri, ia duwe, kumwail lemeleme me e pahn ketin mahkohng kumwail?

\VS{22}Eri, ni soahng wet kitail kakehr wehwehki uwen sapwellimen Koht kupwur kadek, oh pil uwen sapwellime kadeik apwal. E kin ketin wia sapwellime kadeik apwal ong irail kan me sapwungalahr, ahpw kadek ong kumwail—ma kumwail pahn dadaurete sapwellime kupwur kadek. Pwe ma soh, kumwail pil pahn tipwasang.

\VS{23}Oh pil mehn Suhs akan ma re kesehla ar seupwoson, re pahn pwurehng nan wasaohte me re mi ie mahs; pwehki Koht me ketin manaman en kasapahliraildo.

\VS{24}Kumwail mehn liki kan, kumwail rasehng rahntuhke olip en nanwel pwoat me tipwasangehr, ahpw kapatapatehngehr tuhke olip me epwel mwahu pwoat, ni soangen mwekid me pein tuhke kan sohte wia. Mehn Suhs akan rasehng tuhke olip me epwel mwahu pwoatet. Eri, e pahn inenen mengei mehlel pahn Koht en ketin kapwurehiong ni tuhkeo rahntuhke pwukat me tipwasangehr.


\par }{\SH Sapwellimen Koht Kalahngan ong Aramas Koaros
\par }
{\PP \VS{25}Eri, riei ko, mie mehlel ehu me rir me I men kumwail en pil ese, pwe e pahn irehdihsang kumwail amwail medemedewe duwen amwail loalokong. Eri iet: keptakailahn mehn Israel ko sohte pahn poatopoat, a e pahn dadaurete lao lel uwen tohtohn mehn liki kan me kileledier pahn wiahla sapwellimen Koht.

\VS{26}Oh iei duwen en mehn Israel kan koaros ar pahn mourla. Nin duwen Pwuhk Sarawi eh mahsanih:

\par }{\Q “Sounkomouro pahn ketido sang Saion,

\par }{\QB e pahn ketikihsang soahng suwed koaros rehn kadaudok en Seikop.
\XREF{}{{\XO 11:26: }{\XT{Ais. 59.20-21 (LXX).}}}


\par }{\Q \VS{27}I pahn wiahiong irail inou lap wet,

\par }{\QB ni ei pahn lapwahsang diparail kan.”
\XREF{}{{\XO 11:27: }{\XT{Ais. 27.9 (LXX).}}}


\par }{\MM \VS{28}Mehn Suhs akan wialahr imwintihti en Koht pwehki kumwail mehn liki kan, sang ni arail soikala Rongamwahwo. Ahpw, pwehki sapwellimen Koht pilipil, Koht ketin kupwure irail pwehki samarail kahlap ako.

\VS{29}Pwe Koht sohte kin ketin wekidala kupwure ong me e kin ketin pilada oh kupwuramwahwih.

\VS{30}Ahpw duwen kumwail mehn liki kan, kumwail sohte kin peikiong Koht mahso; a met kumwail aleier kalahngan en Koht pwehki en mehn Suhs akan ar sapeik.

\VS{31}Pil duwehte, pwehki kalahngano me kumwail aleier, mehn Suhs akan kin sapeikiong Koht ahnsou wet, pwe re en pil kak ale kalahngan en Koht met.

\VS{32}Pwe Koht ketin salihedier aramas koaros pwehki ar sapeik, pwe en kak kasalehiong irail koaros sapwellime kalahngan.


\par }{\SH Kapinga Koht
\par }
{\PP \VS{33}Ia uwen laud en sapwellimen Koht kapai kan! Ia uwen loalen sapwellime erpit oh kupwurokong! Ihs me kak kawehwehda sapwellime koasoandi kan? Ihs me kak wehwehki sapwellime wiewia kan?
\XREF{}{{\XO 11:33: }{\XT{Ais. 55.8; Kupw. 17.1.}}}

\VS{34}Nin duwen Pwuhk Sarawi eh mahsanih:

\par }{\Q “Ihs me dehdehki kupwur en Kaun-o?

\par }{\QB Ihs me kak kaweid?
\XREF{}{{\XO 11:34: }{\XT{Ais. 40.13 (LXX).}}}


\par }{\Q \VS{35}Ihs me kihongehr mehkot,

\par }{\QB pwe en kak ketin kasapahlohng?”
\XREF{}{{\XO 11:35: }{\XT{Sohp 41.11.}}}


\par }{\MM \VS{36}Pwe ih me ketin kapikada mehkoaruhsie, oh soahng koaros kin miehki ih oh pil pwehki ih. Lingan en kowohng Koht, sang met kohkohlahte. Amen.
\XREF{}{{\XO 11:36: }{\XT{1 Kor. 8.6.}}}




\par }\Chap{12}{\SH Mour me Konehng Sapwellimen Koht Doadoahk
\par }
{\PP \VerseOne{1}Eri, riei ko, pwehki reken sapwellimen Koht kalahngan ong kitail, I wia pekipek ngidingid wet ong kumwail: kumwail mweidala paliwaramwail kan pwe en wiahla mehn meirong momour, me sarawi oh kaperen pahn kupwur en Koht. Met ih soangen kaudok mehlel me kumwail pahn kin wia.

\VS{2}Kumwail dehr kahlemengih wiewia kan en sampah wet, ahpw mweidohng Koht en ketin kawiliakapwala loalamwail kan unsek. Eri, kumwail ahpw pahn esehda dahme kupwur en Koht—dahme mwahu, oh dahme e kin ketin kupwurperenki, oh dahme unsek.


\par }{\PP \VS{3}Pwehki kalahngan me Koht ketikihong ie, I ndaiong kumwail koaros: kumwail dehr medemedewe me kumwail me lapalap. Ahpw kumwail en kin mehlel ni amwail medemedewe pein kumwail: oh emenemen en kasakasawih pein ih nin duwen uwen pwoson me Koht ketikihong.

\VS{4}Kakon tohto mie rehtail nan paliwarteieu, oh kakon pwukat koaros sohte duwepenehte ni arail doadoahk.
\XREF{}{{\XO 12:4: }{\XT{1 Kor. 12.12.}}}

\VS{5}Pil duwehte kitail, mehnda ma kitail me tohto, ahpw kitail wia warteieu rehn Krais, oh kitail koaros kin patpene duwehte kakon kan me tohrohrpeseng ni warteieu.

\VS{6}Eri, kitail en kapwaiada pwaisatail me wekpeseng ni soangen doadoahk kan me konehng kalahngano me Koht ketikihong kitail. Ma kitail pwaisanki lohkiseli mahsen en Koht, eri, kitail wia duwen me konehng pwosono me kitail ahnekier.
\XREF{}{{\XO 12:6: }{\XT{1 Kor. 12.4-11.}}}

\VS{7}Ma kitail pwaisanki doadoahk en papah, eri, kitail uhdahn pahn papah. Ma sounpadahk, eri, kitail uhdahn pahn padahk.

\VS{8}Ma kitail pwaisanki doadoahk en kakehlaka loal en meteikan, eri, kitail uhdahn pahn wia. Mehmen me kin kisekisehki meteikan mehkot me ah, e uhdahn pahn wia ni sapan. Mehmen me mie eh manaman en kaun, e uhdahn pahn doadoahk laud. Mehmen me kin kadek ong meteikan, e uhdahn pahn perenki kapwaida.


\par }{\PP \VS{9}Eri, amwail limpoak en uhdahn mehlel. Kumwail tatki me suwed kan, oh tengeteng ni me mwahu kan.

\VS{10}Kumwail limpoakpene nin duwen limpoak en souleng; oh kumwail wahupene nanpwungamwail.

\VS{11}Kumwail pwerisekiong amwail doadoahk, oh dehr pohnkahke. Kumwail poadidiong papah Kaun-o sang nan kapehdamwail unsek.

\VS{12}Amwail koapworopwor en kaparankumwailda; kumwail kanengamahiong amwail apwal akan; kumwail poadidiong kapakap ahnsou koaros.

\VS{13}Kumwail kisekisehki riamwail souleng semwehmwe kan amwail dipwisou kan; oh kumwail kasamwo mehn keiru kan.


\par }{\PP \VS{14}Peki rehn Koht en ketin kupwuramwahwih irail kan me kin kalokei kumwail; ei kumwail peki pwe en ketin kupwuramwahwihirailda, oh dehr kerieirailla.
\XREF{}{{\XO 12:14: }{\XT{Mad. 5.44; Luk 6.28.}}}

\VS{15}Kumwail iang peren rehn me kin pereperen kan, oh pil iang sengiseng rehn me kin sengiseng kan.
\XREF{}{{\XO 12:15: }{\XT{Sir. 7.34.}}}

\VS{16}Kumwail kesempwalki aramas koaros. Kumwail dehr aklapalap; ahpw kumwail kompoakepahniki aramas tikitik kan. Kumwail dehr pil akloalokong.
\XREF{}{{\XO 12:16: }{\XT{Lep. Pad. 3.7.}}}


\par }{\PP \VS{17}Ma emen pahn wiahiong kumwail me suwed, kumwail dehr dupungkihong me suwed. Kumwail nantihong kapwaiada soahng mwahu kan me aramas koaros kin pwungki.

\VS{18}Kumwail wia uwen amwail kak pwe kumwail en ahneki popohl rehn aramas koaros.

\VS{19}Eri, riei ko, kumwail dehr pein dupuk, ahpw kumwail mweidohng engieng en Koht en doadoahk. Pwe Pwuhk Sarawi mahsanih, “Kaun-o ketin mahsanih, ngehi me pahn dupuk, ngehi me pahn ikih.”
\XREF{}{{\XO 12:19: }{\XT{Deud. 32.35.}}}

\VS{20}Oh Pwuhk Sarawi pil mahsanih, “Ma omw imwintihti men men mwengedahr, eri, kamwenge; ma e men nimpildahr, eri kanampile; pwe ma ke pahn wia met, ke pahn inenen kanamenekihala mehlel,\FTNT{b}{{\FR 12:20: }{\FK{INENEN KANAMENEKIHALA MEHLEL:
}}{\FT{Iet mouren lepin mahsen en krihs ni ire wet, me mahsanih, “kasokepenehng mwoalus mwehl pohn moange”.}}} rasehng mwoalus mwehl pohn moange.”
\XREF{}{{\XO 12:20: }{\XT{Lep. Pad. 25.21-22 (LXX).}}}

\VS{21}Eri, dehr mweidohng me suwed en poweiukedi, ahpw omw mwahu en powehdi me suwed.




\par }\Chap{13}{\SH Atail Pwukoa ong Kaunen Wehi
\par }
{\PP \VerseOne{1}Aramas koaros uhdahn pahn peikiong pwungen wehi kan; pwe Koht, iei ih me kin ketikihong wehi kan arail pwung, oh ih me pil ketikihongehr pwungen wehi kan nin sampah.
\XREF{}{{\XO 13:1: }{\XT{Kupw. 6.3.}}}

\VS{2}Mehmen me uhwong pwungen wehi kan, e kin uhwong me Koht ketin koasoanedier. Eri, mehmen me kin wia met pahn pakadeida.

\VS{3}Pwe irail me kin wiahda me mwahu sohte pahn masak kaunen wehi kan; a irail kan me kin wiahda me suwed, iei irail me pahn masak kaunen wehi kan. Ia duwe, kumwail kin lemeleme kumwail en sohte masak kaunen wehi kan? Eri, kumwail wiahda me mwahu, re ahpw pahn kapingai kumwail.

\VS{4}Pwe irail lidun Koht kei me kin wia arail doadoahk pwe en kamwakamwahwih kumwail. A ma kumwail kin wiahda me suwed, eri, kumwail en masak irail, pwe uhdahn mie arail manaman en kaloke. Pwe irail iei lidun Koht me kin kapwai engieng en Koht ong irail kan me kin wiahda me suwed.

\VS{5}Iet kahrepen amwail pahn kin peikiong pwungen wehi kan— kaidehkte pwehki engieng en Koht me kahrehda, ahpw pwehki sang nan kapehdamwail.


\par }{\PP \VS{6}Iei kahrepe wet me kumwail kin pwainki daksis; pwe re wie doadoahk ong Koht ni ar kin kapwaiada ar pwukoa kan.
\XREF{}{{\XO 13:6: }{\XT{Mad. 22.21; Mark 12.17; Luk 20.25.}}}

\VS{7}Eri, kumwail kihong irail amwail daksis kan; kumwail pwainohng irail amwail daksis en moahng oh daksis en amwail dipwisou kan; oh kumwail wauneki irail koaros.


\par }{\SH Pwukoa ong Emenemen
\par }
{\PP \VS{8}Kumwail dehr pweipwand ong emen—iei soangen pweipwandteieu me kumwail pahn wia: limpoakpene nanpwungamwail. Mehmen me kin poakohng mehn mpe kin kapwaiada Kosonned en Moseso.

\VS{9}Kosonned ko me mahsanih, “Dehr kamwahl; dehr kemehla aramas; dehr pirap; dehr noahrok”—mouren kosonned pwukat, oh pil mouren kosonned teikan, oaralape mehteieu: “Ke en poakohng mehn mpomw, duwen omw kin poakohng pein uhk.”
\XREF{}{{\XO 13:9: }{\XT{Eks. 20.14; Deud. 5.18; b Eks. 20.13; Deud. 5.17; c Eks. 20.15; Deud. 5.19; d Eks. 20.17; Deud. 5.21; e Lip. 19.18.}}}

\VS{10}Ma ke kin poakohng mehn mpomw, ke sohte pahn wiahiong suwed. Eri, limpoak iei kapwaipen Kosonnedo pwon.


\par }{\PP \VS{11}Kumwail uhdahn pahn wia met, pwehki kumwail ese me iei ahnsowo met: ahnsou me kumwail pahn pirida sang amwail meir. Pwe ahnsoun atail mourla kerendohngkitailehr, kerensang ahnsoun atail tepin pwosonla.

\VS{12}Rotorot en nipwong kereniongehr sohrala, oh marain en rahn nektehn pwarodo. Eri, kitail tokedihsang wiewiahn rotorot akan; kitail pwuhriong nan tehtehn marain.

\VS{13}Kitail kanahieng pein atail mour, nin duwen aramas akan me kin weweid nan marain. Kitail dehr weweidki kamamsakau, de sakaula; dehr weweidki mour suwed de samin, de pei de peirin.

\VS{14}Ahpw kumwail ale tehtehn pei en atail Kaun Sises Krais, oh tokedihsang amwail ngoangki kapwaiada amwail ineng suwed kan.




\par }\Chap{14}{\SH Dehr Kadeikada Riamwail men
\par }
{\PP \VerseOne{1}Kumwail kasamwo aramas emen me eh pwoson luwet, oh dehr akamaikihong dahme pein eh madamadau.
\XREF{}{{\XO 14:1: }{\XT{Kol 2.16.}}}

\VS{2}Mie ekei souleng kin tungoale soahng koaros sang ni ar pwoson; a ekei mie, me luwet nan ar pwoson, me kin tungoalehte wahntuhke.

\VS{3}Me kin tungoale soahng koaros en dehr kauwe me kin tungoalehte wahntuhke; oh me kin tungoalehte wahntuhke en dehr kadeikada me kin tungoale soahng koaros, pwe Koht ketin kupwurperenki ih.

\VS{4}Ihs kowe pwe ke en kadeikada en emen eh lidu? En liduwohte eh soumaste me pahn kupwukupwure ma e pahn pweida de soh. Eri, e pahn pweida, pwehki Kaun-o me ketin manaman en sewesehda pwe en pweida.


\par }{\PP \VS{5}Ekei souleng kin wiahki me rahn ehu me kesempwalasang rahn teikan, oh pil ekei kin wiahki me rahn koaros duwepenehte. Emenemen en pein koasoanehdi nan kapehde dahme pwung, oh idawehn.

\VS{6}Me kin kesempwalki rahn ehu sang rahn teikan, e kin wia met sang ni eh wauneki Kaun-o; oh me kin tungoale soahng koaros, e kin wia sang ni eh wauneki Kaun-o, pwe e kin kasapahlkalahngankihong Koht kisin tungoal ako. Ahpw me sohte kin tungoale soangen kisin tungoal kei, e pil kin wia met sang ni eh wauneki Kaun-o, oh e pil kasapahlkalahngan ong Koht.

\VS{7}Pwe sohte emen kitail kin momourkihte pein ih, oh pil sohte emen kitail kin mehkihla pein ih;

\VS{8}pwe ni atail kin momour, eri, kitail kin momour pwehki Kaun-o; oh ni atail kin mehla, eri, kitail kin mehla pwehki Kaun-o. Eri, ni mour, de ni mehla, sapwellimen Kaun-o kitail.

\VS{9}Pwe Krais pwoula oh iasada pwe en wiahla Kaunepen me momour oh me melahr akan.

\VS{10}Eri, kumwail—dahme kahrehda kumwail kin kadeikekihda riamwail souleng kan? Oh pil kumwail teikan—dahme kahrehda kumwail kin kauwehki riamwail souleng kan? Pwe kitail koaros pahn uh mwohn silangin Koht, pwe kitail en pakadeikda reh.
\XREF{}{{\XO 14:10: }{\XT{2 Kor. 5.10.}}}

\VS{11}Pwe Pwuhk Sarawi mahsanih,

\par }{\Q “Kaun-o ketin mahanih, nin duwen ngehi Koht ieias,

\par }{\QB aramas koaros pahn kelehpwikihdi mwohi,

\par }{\QB oh loh koaros pahn kadehdehda me ngehi, iei Koht.”
\XREF{}{{\XO 14:11: }{\XT{Ais. 45.23 (LXX).}}}


\par }{\MM \VS{12}Eri, emenemen kitail uhdahn pahn wehkohng Koht duwen pein ih.


\par }{\SH Ke Dehr Kadipekelekele Riomw men
\par }
{\PP \VS{13}Eri, kitail tokedihsang atail kin kadeikada meteikan. Ahpw iet me kumwail en wia: kumwail dehr wia mehkot me riamwail souleng men pahn dipekelekelki, de pwupwukihdiong nan dihp.

\VS{14}Ei miniminiong atail Kaun Sises kin kahrehiong ie I en ese me sohte mwahn mehkot mie me samin; ahpw ma mehmen kin lemeleme me mehkot me samin, eri, mehkoto saminlahr reh.

\VS{15}Ma kumwail kin kansensuwedihada riamwail souleng pwehki amwail tungoale mehkot, eri, met wehwehki me kumwail solahr weweidki limpoak. Kumwail dehr mweidohng mehkot me kumwail kin tungoale en kauwehla aramas emen me Krais ketin pwoukilahr!

\VS{16}Kumwail kanahieng pwe mehkan me kumwail wiahki me mwahu e de pahn wia mehkot suwed rehn aramas teikan.

\VS{17}Pwe Wehin Koht sohte mihmi ni kisin tungoal de nim mehkot, pwe e mihmi ni pwung oh popohl oh peren me Ngehn Sarawi kin ketikihdo.

\VS{18}Eri, mehmen me kin papah Krais ni soahng pwukat, ih me Koht kin ketin kupwurperenki oh e kin kenikenla pahn aramas akan.


\par }{\PP \VS{19}Eri, kitail uhdahn pahn ngoangki ahnsou koaros mehkan me kin kahrehiong kitail popohl, oh pil kin kakehlakeikitailla.

\VS{20}Kumwail dehr kauwehla dahme Koht ketin wiadahr pwehki kisin tungoal akan. Kitail kak tungoale kisin tungoal koaros, ahpw me sapwung tungoale mehkot me pahn kahrehiong riamwail souleng en pwupwudiong nan dihp.

\VS{21}Eri, iet me mwahu en: dehr tungoale uduk, de wain, de wiahda mehkot me pahn kahrehiong riamwail souleng en pwupwudiong nan dihp.

\VS{22}Eri, kumwail kolokolte nan kapehdamwail amwail pwoson ni mepwukat mwohn silangin Koht. Meid pai aramas me nan kapehde sohte kin pepehm me e sapwung ni eh kin wia mehkot me pein ih pehm me pwung!

\VS{23}Ahpw ma e peikasalki dahme e pahn tungoale, Koht pahn ketin kadeikada, pwe eh wiewia kan sohte tepisang pwoson. Pwe soahng koaros me sohte kin tepisang pwoson, iei dihp.




\par }\Chap{15}{\SH Kaparanda Meteikan, Kaidehn Pein Kumwailte
\par }
{\PP \VerseOne{1}Eri, kitail kan me kehlail ni atail pwoson, kitail uhdahn pahn sewese me luwet akan ni arail katoutou kan. Kitail dehr kaparanda pein kitail.

\VS{2}Ahpw emenemen kitail uhdahn pahn kaparanih riatail souleng kan ni wiewia mwahu ong irail, pwe kitail en seweseirailda nan ar pwoson.

\VS{3}Pwe Krais sohte ketin kupwurohkihte pein ih. Ahpw nin duwen Pwuhk Sarawi eh mahsanih, “Ngehi me pwukoakidier en aramas akan ar lahlahwei komwi.”
\XREF{}{{\XO 15:3: }{\XT{Mel. 69.9.}}}

\VS{4}Pwe mehkoaros me ntingdier nan Pwuhk Sarawi e ntingdier pwe en padahkih kitail, pwe kitail en ahneki koapworopwor sang ni kanengamah oh kakehlepen loalatail me Pwuhk Sarawi kin ketikihong kitail.
\XREF{}{{\XO 15:4: }{\XT{1 Mak. 12.9; 2 Mak. 15.9.}}}

\VS{5}Eri, Koht me tepin kanengamah oh kakehlepen loalatail, en ketin kaminiminihkinkumwailpene lamalamteieu ni amwail kin kahlemengih Krais Sises,

\VS{6}pwe kumwail koaros en ehupene kapinga Koht, Semen atail Kaun Sises Krais ni ngihlteieu.


\par }{\SH Rongamwahu ong mehn Liki kan
\par }
{\PP \VS{7}Eri, kumwail kasamwo nan mohngiongimwail riamwail souleng kan ong ni lingan en Koht, nin duwen Krais eh ketin kasamwokumwailehr nan kupwure.

\VS{8}Pwe I ndaiong kumwail me Krais ketin wiahla ladun mehn Suhs akan pwe en ketin kasalehda loalopwoat en Koht, oh kapwaiada inou kan me Koht ketin wiahiong samarail kahlap ako,

\VS{9}oh pil pwe mehn liki kan en kak kapinga kalahngan en Koht. Nin duwen Pwuhk Sarawi eh mahsanih:

\par }{\Q “Eri, I pahn kin kapinga komwi rehn mehn liki kan,

\par }{\QB I pahn koul oh kapinga mwaromwi.”
\XREF{}{{\XO 15:9: }{\XT{2 Sam. 22.50; Mel. 18.49.}}}

\VS{10}Pwuhk Sarawi pil mahsanih,

\par }{\Q “Kumwail mehn liki kan, kumwail iang sapwellimen Koht aramas akan perenda oh ngisingis!”
\XREF{}{{\XO 15:10: }{\XT{Deud. 32.43.}}}


\par }{\MM \VS{11}Oh e pil mahsanih,

\par }{\Q “Kumwail mehn liki kan koaros, kumwail kapinga Kaun-o,

\par }{\QB kumwail aramas akan koaros, kumwail kapinga ih!”
\XREF{}{{\XO 15:11: }{\XT{Mel. 117.1.}}}


\par }{\MM \VS{12}Oh Aiseia pil mahsanih,

\par }{\Q “Emen sang ni kadaudok en Sehsi pahn ketido,

\par }{\QB e pahn kesepwilda pwe en kaunda mehn liki kan,

\par }{\QB oh irail pahn koapworopworki ih.”
\XREF{}{{\XO 15:12: }{\XT{Ais. 11.10 (LXX).}}}


\par }{\PP \VS{13}Eri, Koht, me iei tepin koapworopwor, en ketin audehkinkumwailda soangen peren koaros oh popohl pwehki amwail pwoson, pwe amwail koapworopwor en pil kin kekeirkihda manaman en Ngehn Sarawi.


\par }{\SH Kahrepen en Pohl eh Eimah nan Kisinlikou wet
\par }
{\PP \VS{14}Riei souleng ko, pein ngehi ese mwahu duwen amwail kin audaudki soangen mwahu koaros, oh duwen amwail kak peneupene nanpwungamwail.

\VS{15}Eri soh, nan kisinlikou kiset I ekis eimahkihong kumwail ire kei me I men katamankin kumwail. I eimahiong kumwail pwehki kalahngan ehu me Koht ketikihong ie:

\VS{16}eri, kalahngan en wiahla ladun Krais Sises oh wiewia sapwellime doadoahk rehn mehn liki kan. I kin papah ih nin duwen samworo men ni ei kin padapadahngkiseli Rongamwahu wet sang rehn Koht, pwe mehn liki kan en wiahla mehn meirong ehu me Koht kin ketin kupwurperenki, oh me Ngehn Sarawi ketin kasarawihong ih.

\VS{17}Eri, ni ei miniminiong Krais Sises, I kak suweiki ei papah Koht.

\VS{18}I pahn eimah oh koasoia soahng kante me Krais ketin wiahda rehi, pwe I en kahluwadohng mehn liki kan nan mouren peik en Koht, sang ni padahk kan oh wiewia kan,

\VS{19}sang ni manaman oh kilel kapwuriamwei kan, oh pil sang ni manaman en Ngenen Koht. Eri, ni ei seiloakseli sang Serusalem lao lel Ilirikum, I kalohkiselier wasa koaros Rongamwahu unsek duwen Krais.

\VS{20}I kin ngoangki ahnsou koaros pwe I en kalohkiseli Rongamwahwo wasa kan me aramas akan saikinte rong mehkot duwen Krais, pwe I en dehr kauwada ei poahsoan pohn en emen tohrohr eh poahsoan.

\VS{21}Nin duwen Pwuhk Sarawi eh mahsanih:

\par }{\Q “Irail akan me sohte rong duwen ih pahn kilang,

\par }{\QB oh irail akan me saikinte rong pahn wehwehki.”
\XREF{}{{\XO 15:21: }{\XT{Ais. 52.15 (LXX).}}}


\par }{\SH En Pohl eh Koasoandi en Pas Rehn mehn Rom
\par }
{\PP \VS{22}Ih kahrepe wet me karomwpwe ie pak tohto pwe I en pas rehmwail.
\XREF{}{{\XO 15:22: }{\XT{Rom 1.13.}}}

\VS{23}Ahpw met, ni ei kanekelahr ei doadoahk nan wasa pwukat, oh pwehki eh sounpar tohtolahr me I inengieng en pas rehmwail,

\VS{24}I koapworopworki me I pahn kak ahnsou wet. Ni ei pahn seiloaklahng Spein, I men tuhwong kumwail, oh mwurin ei pahn pas rehmwail ahnsou kis, I men ale sawasepen ei seiloak sang rehmwail.

\VS{25}Eri soh, ahnsou wet I pahn seiloaklahng Serusalem pwe I en sewesehda sapwellimen Koht souleng kan wasao.
\XREF{}{{\XO 15:25: }{\XT{1 Kor. 16.1-4.}}}

\VS{26}Pwe mwomwohdiso kan nan Masedonia oh Krihs re pein lemehda re en wia arail meirong pwe en sewese me semwehmwe kan nanpwungen sapwellimen Koht souleng kan nan Serusalem.

\VS{27}Pein irail me koasoanehdi re en wia meirong wet, ahpw ni mehlel ar pwukoa mie re en sewese me semwehmwe kan; pwe mehn Suhs akan sewesehkiher mehn liki kan ar kapai ni pali ngehn, ihme kahrehda mehn liki kan pahn uhd sewesehki mehn Suhs akan ar pai en sampah.
\XREF{}{{\XO 15:27: }{\XT{1 Kor. 9.11.}}}

\VS{28}Ni ei pahn kanekehla doadoahk wet, oh kihong irail uwen mwohni koaros me rikirikpenehr ong irail, I ahpw pahn mwesellahng Spein, oh sop rehmwail ahpw douluhllahng wasao.

\VS{29}Eri, ni ei pahn lelewei rehmwail, I ese mehlel me I pahn lelewei iangahkihwei kapai ngeder en Krais.


\par }{\PP \VS{30}Riei ko, I peki rehmwail ni ngidingid ni mwaren atail Kaun Sises Krais, oh sang ni limpoak me Ngehn Sarawio kin ketikihdo, pwe kumwail en iang poaden kapakapkin ie rehn Koht.

\VS{31}Kumwail kapakapki pwe I en kak pitlahsang me seupwoson kan nan Sudia, oh pwe ei doadoahk nan Serusalem en kak kaparanda sapwellimen Koht souleng kan.

\VS{32}Pwe, ma Koht pahn ketin kupwurei kitail, I pahn pwarowei rehmwail diren peren mehlel oh nsenamwahuki kisin ahnsou kis I en kommoal rehmwail.

\VS{33}Eri, Koht, me tepin atail popohl, en ketiket rehmwail koaros. Amen.




\par }\Chap{16}{\SH En Pohl eh Rahnmwahu ong Souleng kan
\par }
{\PP \VerseOne{1}Eri, I men kapehsehkin kumwail riatail lih souleng Pihpe, me kin wia doadoahk nan mwomwohdisohn Senkrea.

\VS{2}Kumwail kasamwo lih menet ni mwaren atail Kaun, duwen me konehng souleng kan, oh sewese ni mehkoaros me e anahne sang rehmwail; pwe pein ih me kompoakepahn aramas tohto oh pil kompoakepahi.


\par }{\PP \VS{3}Ei rahnmwahu ong Persila oh Akwila, iengei kan ni doadoahk en Krais Sises,
\XREF{}{{\XO 16:3: }{\XT{Wie. 18.2.}}}

\VS{4}me lelohng nan keper laud pwehki ngehi. I kapinga ira mehlel—a kaidehn ngehite, ahpw pil tohn mwomwohdisohn mehn liki kan koaros.

\VS{5}Pil ei rahnmwahu ong tohn mwomwohdiso me kin pokonpene nan imwara.

\par }{\PP Ei rahnmwahu ong kompoakepahi Epanitus, me tepin pwosonla Krais nan wehin Eisia.

\VS{6}Ei rahnmwahu ong Mery, me inenen kin doadoahk laud rehmwail.

\VS{7}Ei rahnmwahu ong Andronikus oh Sunias, kompoakepahi mehn Suhs me iangieier selidi nan imweteng; ira pwosonlahr Krais mwohi, oh ira inenen ndand rehn wahnpoaron akan.


\par }{\PP \VS{8}Ei rahnmwahu ong Ampliatus, kompoakepahi rehn Kaun-o.

\VS{9}Ei rahnmwahu ong Urpanus, iangatail ni doadoahk ong Krais, oh pil ong Stakis, kompoakepahi mehlel.

\VS{10}Ei rahnmwahu ong Apeles, me eh loalopwoat ong Krais me inenen sansal mehlel, oh pil ong peneinei en Aristopulus.

\VS{11}Ei rahnmwahu ong Erodion, iengei mehn Suhs men, oh pil ong riatail souleng kan nan peneinei en Narsisus.


\par }{\PP \VS{12}Ei rahnmwahu ong Tripihna oh Triposa, me pil iang doadoahk en atail Kaun, oh pil ong kompoakepahi mehlel, Persis, me kin wia doadoahk laud ong atail Kaun.

\VS{13}Ei rahnmwahu ong Rupus, tohndoadoahk men me keieu siksang koaros nan doadoahk en atail Kaun, oh pil ong eh nohno, me pil kin wiahkin ie nah seri.
\XREF{}{{\XO 16:13: }{\XT{Mark 15.21.}}}

\VS{14}Ei rahnmwahu ong Asinkritus, Plekon, Ermihs, Patropas, Ermas, oh pil ong riatail souleng kan koaros me kin mihmi rehrail.

\VS{15}Ei rahnmwahu ong Pilolokus oh Sulia, ong Nereus oh rie serepein, ong Olimpas, oh pil ong sapwellimen Koht akan koaros me mi rehrail.


\par }{\PP \VS{16}Kumwail rahnmwahukipene atail metik en souleng. Tohn mwomwohdisohn Krais kan koaros pil iang ie kadarewohng kumwail arail rahnmwahu.


\par }{\SH Kaimwiseklahn Peneu kan
\par }
{\PP \VS{17}Eri, riei ko, I koangngoangehkin kumwail, kaleke kumwail sang irail kan me kin kahrehda liaktohrohr oh kin kauwehla pwoson en souleng kan, aramas pwukat pil kin uhwong padahk me kumwail aleier; kumwail dehr keiong mparail!

\VS{18}Pwe irail kan me kin wia soahng pwukat, re sohte kin papah atail Kaun Krais, ahpw re kin papah pein nsenarail. Re kin pitihekihdi lamalam en aramas pwung kan arail koasoi mwahu oh pil arail koasoi widingan kan.

\VS{19}Aramas koaros rongehr duwen amwail loalopwoat ongete Rongamwahwo, oh soahng wet kin kahrehiong ie ei kin perenkin kumwail. I men kumwail en loalokongki mehkan me mwahu, oh mwakelekel sang mehkan me suwed.

\VS{20}Eri, Koht, me tepin atail popohl, pahn mwadang kamwutepene Sehdan pahn nehmwail kan.

\par }{\PP Kupwurkalahngan en atail Kaun Sises Krais en ieiang kumwail.


\par }{\PP \VS{21}Timoty, iengei tohndoadoahk men, pil rahnmwahu ong kumwail, iangahki Lusius, Seison, oh Sosipater, iengei mehn Suhs pwukat.
\XREF{}{{\XO 16:21: }{\XT{Wie. 16.1.}}}


\par }{\PP \VS{22}Ngehi, Tertius, me ntingih kisinlikou kiset, I pil rahnnmwahu ong kumwail ni mwaren Krais.


\par }{\PP \VS{23}Kaius, me I kin koukousoan reh, oh me imwaneki ihmw me souleng kan kin pokopokon ie, e pil rahnmwahu ong kumwail. Erastus, sounkanekid en kahnimw wet, oh riatail souleng Kwartus, ira pil rahnmwahu ong kumwail.
\XREF{}{{\XO 16:23: }{\XT{Wie. 19.29; 1 Kor. 1.14; b 2 Tim. 4.20.}}}


\par }{\PP \VS{24}[Kupwurkalahngan en atail Kaun Sises Krais en ieiang kumwail koaros. Amen.]


\par }{\SH Kaimwiseklahn Kapakap en Kaping
\par }
{\PP \VS{25}Kitail koaros kapinga Koht! Iei ih me kak ketin katengeikumwaildi nan amwail pwoson, nin duwen Rongamwahwo me I kin kalohkiseli duwen Sises Krais, oh pil nin duwen kasansaldahn mehlel rir me wie ekiek sang nin tepin kawa.

\VS{26}Eri, mehlel wet sansalehr sang nan pwuken soukohp ko, oh sang ni mahsen en Koht soutuk; mehlel wet pil kasansalohngehr tohn wehi kan koaros, pwe irail koaros en pwoson oh peikiong.


\par }{\PP \VS{27}Eri, lingan en kowohng Koht, ihete me kin sapwellimanki erpit ni unsek, ni mwaren Sises Krais kohkohlahte! Amen.


\par }