\NormalFont\ShortTitle{SOHN}

{\MTB Rongamwahu me Ntingdier sang rehn

\par }{\MT SOHN

\par }{\IS Oaralap en Pwuhk wet

\par }{\IP {\BK{Rongamwahu en Sohn}} kasalehda duwen Sises me iei Mahsen en Koht soutuk, me “wia-aramasala oh ketiketier rehtail.” Nin duwen pwuhk wet eh mahsanih, pwuken Rongamwahu wet ntingdier pwe irail kan me pahn kin wadek, re en pwoson me Sises, iei ih Sounkomour me inoupe wiawiher, iei ih Sapwellimen Koht, oh arail pwoson ih, re en ahnekihla mour (20.31).

\par }{\IP Mwurin ire tikitik kan me kasalehda nin tepin pwuhk wet duwen Mahsen en Koht soutuk iei Sises, pali keieun Rongamwahu wet koasoiahda duwen kilel (de manaman kei) me kadehdehda me Sises, iei ih Sapwellimen Koht, Sounkomouro me inoupe wiawiher mahso. Eri mwuhr, kapahrek kei me wiawiher me kawehwehda mouren kilel ko. Palien pwuhk wet pil kasalehda duwen aramas ekei ar pwosonla Sises oh wiahla sapwellime tohnpadahk, a ekei uhwong Sises oh sohte mwahn kamehlele. Ire laud 13-17 koasoia duwen en Sises oh sapwellime tohnpadahk ko arail miniminpene mehlel nipwongo me mehn Suhs ko pahn salihedi ih, oh pil duwen sapwellime mahsen en kaunop oh koangngoange irail mwohn eh pahn pwoula nin lohpwuwo. Eri, ire laud kan me kaimwisekala pwuhk wet, iei koasoiepen en Sises eh selidi oh kopwung mwohn mwoalen kopwung, oh ketin kalohpwuwala oh iasada, oh pil eh ketin pwarohng sapwellime tohnpadahk ko mwurin eh iasada.

\par }{\IP {\BK{Rongamwahu en Sohn}} kin kawehwehda ni mehlel kisakis de kalahngan en mour soutuk me Krais kin kahrehiong kitail, kalahngan me kin tepida ahnsou wet oh kin kohieng irail kan me kin wiahki Sises alarail, ar mehlel, oh ar mour. Me kin dehde mehlel duwen
{\BK{Rongamwahu en Sohn,}} iei duwen eh kin wiahki soahng mengei tohto me aramas ahnlahr ahnsou koaros kilelepen padahk duwen mehkan ni pali ngehn, duwehte pihl, pilawa, marain, silepen sihpw oh nah pelin sihpw, oh pil tuhkehn wain oh wah kan.

\par }{\IOT Audepe ni Oaralap

\par }{\IO Tepin pwuhk wet 1.1-18

\par }{\IO Sohn Sounpapidais oh tepin tohnpadahk en Sises 1.19-51

\par }{\IO Sapwellimen Sises doadoahk ni pokon sansal 2.1—12.50

\par }{\IO Kaimwiseklahn rahn akan en mouren Sises nan Serusalem oh limwah 13.1—19.42

\par }{\IO En Kaun Sises eh ketin iasada oh pwarohng sapwellime ko 20.1-31

\par }{\IO Kaimwiseklahn pwuhk wet: Sises pil ketin pwarohng sapwellime ko nan Kalili 21.1-25



\par }\ChapOne{1}{\SH Mahsen en Mour
\par }
{\PP \VerseOne{1}Mahseno ketiketier rehn Koht mwohn tepin kawa; pwe Mahseno, iei me Koht.

\VS{2}Iei ih me ketiketier rehn Koht mwohn tepin kawa.

\VS{3}Koht ketin kapikekihda mehkoaros Mahseno: oh sohte mwahn mehkot mie me Mahseno sohte ketin kapikada.

\VS{4}Mahseno iei ih poahsoan en mour; oh mour wet, iei me kin kamarainih aramas akan.

\VS{5}Marain wet ahpw kin dakedaker nan rotorot, oh rotoroto ahpw sohte mwahn kasohrehla.


\par }{\PP \VS{6}Mie aramas emen me pekederdo sang rehn Koht, me ede Sohn.
\XREF{}{{\XO 1:6: }{\XT{Mad. 3.1; Mark 1.4; Luk 3.1-2.}}}

\VS{7}Aramas menet pwarodo pwe en wia kadehdepen maraino, pwe aramas koaros en rong Mahseno oh pwosonla.

\VS{8}Kaidehn ih me maraino, ahpw e pwarodo pwe en kadehdehda duwen maraino.

\VS{9}Eri, Mahseno, iei me marain mehlelo me pwarodohng sampah pwe en kamarainih aramas akan koaros.


\par }{\PP \VS{10}Eri, Mahseno ketier nin sampah, oh iei ih me Koht ketin kapikekihda sampah. Ahpw tohn sampah kan sohte ese ih.

\VS{11}E ahpw ketidohng sapwellime wasa, a sapwellime kan sohte kasamwo.

\VS{12}Eri soh, ekei kasamwoier oh pwosonlahr. Eri, e ahpw ketikihong irail pwung en wiahla sapwellimen Koht.

\VS{13}Irail pwukat sohte wiahla sapwellimen Koht sang ni elen kaipwidi aramas, pwe pein Koht, iei me ketin sapwellimanikinirailla.


\par }{\PP \VS{14}Mahseno eri wia-aramasala oh ketiketier rehtail. Kitail kilangehr sapwellime lingan, me diren kalahngan oh mehlel, sapwellime lingan me ih, Iehros en Koht, ale sang rehn Seme.


\par }{\PP \VS{15}Eri, Sohn kadehdehda duwen ih ni eh liklikwerki, “Iei ih ohlo me I koasoakoasoia duwe ni ei nda, ‘Emen pahn ketido mwuri, me lapalapasang ie, pwe e ketiketier mwohn ei ipwidi.’ ”


\par }{\PP \VS{16}Sang ni reken sapwellime kalahngan, e ketin kapaiahkin kitail poatopoat soangen kapai koaros.

\VS{17}Koht ketikihong Moses audepen Kosonnedo pwe en patohwanohng kitail, a kalahngan oh mehlel sang rehn Sises Krais.

\VS{18}Sohte me kin kilangki Koht mese. Sapwellime Iehrosohte, me duwehte Koht, me kin ketiket ni palimaun en Sahmo, iei ih me ketin kasalehiong aramas akan duwen Koht.


\par }{\SH Padahk en Sohn Sounpapidais
\par }
{\R (Pil tehk Mad. 3.1-12; Mark 1.1-8; Luk 3.1-18)

\par }{\PP \VS{19}Lapalap en mehn Suhs ako kadarala sang Serusalem samworo kei oh mehn Lipai kei pwe re en idek rehn Sohn, “Ihs komwi?”


\par }{\PP \VS{20}Sohn sohte kahng sapeng, e ahpw koasoiada ni sansal, “Kaidehn ngehi Mesaia.”


\par }{\PP \VS{21}Irail eri kalelapak, “A da? Komwi me Elaisa?”

\par }{\PP Sohn sapeng irail, nda, “Soh. Kaidehn ngehi ih.”

\par }{\PP Irail pil kalelapak, “Eri da? Komwi Soukohpo?”
\FTNT{a}{{\FR 1:21: }{\FK{SOUKOHPO:
}}{\FT{Mehmen me aramas akan kin kasikasik me pahn pwarodo oh kalohkihdo ketidohn Mesaia.}}}

\par }{\PP A e sapeng, “Soh.”
\XREF{}{{\XO 1:21: }{\XT{Mal. 4.5; b Deud. 18.15,18; Sir. 48.10-11.}}}


\par }{\PP \VS{22}Irail ahpw nda, “A komw padahkihong kiht ihs komwi, pwe se en kak sapengki irail ko me kadarkitodo. Dahme komw pahn mahsaniheki duwen pein komwi?”


\par }{\PP \VS{23}Sohn ahpw sapeng, nda,

\par }{\Q “Ngehi ‘ngihl ehu me likilikwerseli nan sapwtehn:

\par }{\QB Kumwail kainenehla elen Kaun-o pwe en ketin keid ie!’ ”

\par }{\MM nin duwen me soukohp Aiseia mahsaniher.
\XREF{}{{\XO 1:23: }{\XT{Ais. 40.3 (LXX).}}}


\par }{\PP \VS{24}Sounkair pwukat me pekederdo sang rehn Parisi ko,

\VS{25}ahpw idek rehn Sohn, “A dahme kahrehda komw wiewiahki papidais, ma kaidehn komwi Mesaia, de Elaisa, de Soukohpo?”


\par }{\PP \VS{26}Sohn eri sapengkin irail, “Ngehi I kin papidaiski pihl, a mie emen me ketiket nanpwungamwail, me kumwail sehse,

\VS{27}iei ih me pahn ketido mwuri; oh I sohte warohng I en lapwahda selin sapwellime suht.”


\par }{\PP \VS{28}Mepwukat koaros wiawiher nan Pedani, palio Pillap Sordan, wasa me Sohn kin wiewia ie papidais.


\par }{\SH Sihmpwul en Koht
\par }
{\PP \VS{29}Mandahn rahno, Sohn ahpw kilangada Sises eh ketiket kodohng reh, e ahpw patohwan, “Kilang! Ien Sihmpwul en Kohto me kin ketikihsang dipen sampah koaros.

\VS{30}Iei ih ohlo me I koasoakoasoia duwe ni ei patohwan, ‘Ohl emen pahn ketido mwuri, me lapalapasang ie, pwehki eh ketiketier mwohn ei ipwidi.’

\VS{31}Pein ngehi sohte ese ih. Ahpw iet kahrepen ei pwarodo oh papidaiski pihl, pwehn kasalehda ih ong mehn Israel.”


\par }{\PP \VS{32}Iet kadehde me Sohn pil kasalehda: “I kilangehr Ngehn Sarawio eh ketidihdo sang nanleng, ni mwomwen mwuroi men; e pihrdi oh ketiket powe.

\VS{33}Pein ngehi saikinte ese ih, ahpw Koht, me ketin kadariehdo pwe I en kin papidaiski pihl, e pil mahsanihong ie, ‘Mehmen me ke pahn kilang Ngehno eh pihrdi oh ketiket powe, iei ih me kin papidaiski Ngehn Sarawi.’

\VS{34}I kilangehr oh I pil kadehdeier me iei ih Sapwellimen Koht.”


\par }{\SH Tepin Tohnpadahk en Sises kan
\par }
{\PP \VS{35}Mandahn rahno, Sohn pil mihmi wasao, iangahki nah tohnpadahk riemen.

\VS{36}Ni eh kilangada Sises eh ketiket kohla, e ahpw patohwan, “Kumwa kilang! Ien Sihmpwul en Kohto!”


\par }{\PP \VS{37}Tohnpadahk riemeno ahpw rongada eh koasoi; ira eri idawehnla Sises.

\VS{38}Sises ahpw ketin sohpeido oh mahsanihada ara ideidawehn, e ahpw mahsanihong ira, “Dahme kumwa raparapahki?”

\par }{\PP Ira eri sapeng, patohwan, “Rapai, (lepin mahsen wet wehwehki “sounpadahk”) ia wasa komw kin ketiket ie?”


\par }{\PP \VS{39}E ahpw ketin sapeng ira, mahsanih, “Kumwa kohdo kilang.” Eri, ira ahpw iangada oh kilangada wasa me e kin ketiket ieo, ira eri patopatohte reh rahno (pwehki eh kereniong kulok pahieu mwurin souwas.)


\par }{\PP \VS{40}Emen ira iei Andru, rien Saimon Piter.

\VS{41}Andru ahpw mwadang diarada rie Saimon, oh ndaiong, “Se diaradahr Mesaiao!” (Ih wehwehn lepin mahsen pwoatet Krais.)

\VS{42}E ahpw kahrelahng Piter rehn Sises.

\par }{\PP Ni Sises eh mahsanihada Piter, e ahpw mahsanihong, “Ih kowe Saimon, me nein Sohn. Ke pahn adanekihla Kepas.” (Met wehwehki Piter, me pil wehwehki ‘Paipalap.’)


\par }{\SH Sises Malipe Pilip oh Nadaniel
\par }
{\PP \VS{43}Mandahn rahno, Sises kupwurehda en ketilahng Kalili, e ahpw diarada Pilip, oh mahsanihong, “Idawehniehdo!”

\VS{44}(Eri, Pilip mehn Pedsaida, iei nan kahnimw wet me Andru oh Piter kin kousoan ie.)

\VS{45}Pilip eri tuhwong Nadaniel oh ndaiong, “Se diaradahr ohlo, nin duwen me Moses ntingihedier nan Pwuken Kosonnedo, oh pil soukohp ako. Iei ih Sises nein Sosep, sang Nasaret.”


\par }{\PP \VS{46}Nadaniel ahpw idek reh, “Ia duwe, kakete mehkot mwahu en pwarada sang Nasaret?”

\par }{\PP Pilip ahpw sapengki, “Nna, kohdo kilang.”


\par }{\PP \VS{47}Ni Sises eh mahsanihada Nadaniel eh kohkohdo, e ahpw mahsanih, “Iet uhdahn ohl mehlel en Israel men, me sohte kin widing!”


\par }{\PP \VS{48}Nadaniel ahpw patohwanohng, “Komw mwahngih ie sang ia?”

\par }{\PP Sises eri ketin sapeng, mahsanih, “I kilanguhkadahte mwohn Pilip eh ekeruhkodo, ni omw mihmi pahn tuhke piko.”


\par }{\PP \VS{49}Nadaniel ahpw sapeng, patohwan, “Maing Sounpadahk, uhdahn Sapwellimen Kohto komwi! Komwi me Nanmwarkien Israel!”


\par }{\PP \VS{50}Sises ketin sapeng, mahsanih, “Ia duwe, ke kamehlele pwehki ei ndaiong uhk me I kilanguhkada ni ahnsou me ke mihmi pahn tuhke piko? Ke pahn kilang soahng kei me lapasang mepwukat!”

\VS{51}E pil ketin mahsanihong irail, “I ndaiong kumwail ni mehlel, kumwail pahn kilang nanleng eh ritidahr, oh tohnleng en Koht akan ni ar douda oh doudi pohnangin Nein-Aramas.”
\XREF{}{{\XO 1:51: }{\XT{Sen. 28.12.}}}




\par }\Chap{2}{\SH Kapwopwoud ehu nan Kena
\par }
{\PP \VerseOne{1}Mwurin rahn riau, kapwopwoud ehu ahpw wiawi nan kahnimw Kena, nan Kalili; oh inen Sises pil iang mi wasao.

\VS{2}Sises oh sapwellime tohnpadahko ko pil lukohng ni kapwopwoudo.

\VS{3}Ni ahnsou me nimarail wain rosalahr, inen Sises ahpw patohwanohng, “Solahr nimarail wain.”


\par }{\PP \VS{4}Sises eri ketin sapeng, mahsanih, “Lih, ke dehr ndaiong ie dahme I en wia. Ei ahnsou saikinte leledo.”


\par }{\PP \VS{5}Eri, ineo ahpw patohwanohng ladu ko, “Kumwail wiahda mehkoaros me e pahn mahsanihong kumwail.”


\par }{\PP \VS{6}Eri, sah takai laud weneu mie wasao, mehn kamwakel nin duwen tiahk en palien lamalam en mehn Suhs ako, me audepahr mihmi nanpwungen kalon riesek de silihsek.

\VS{7}Sises ahpw ketin mahsanihong ladu ko, “Kumwail audekihda pihl sah ko.” Ladu ko eri audehda lao dir.

\VS{8}E ahpw ketin mahsanihong irail, “Kumwail koadiahdi oh wahla rehn kaunen kamadipwet.” Irail eri wahla.

\VS{9}Kaunen kamadipwo ahpw song pihl me wialahr wain, a e sohte ese wasa me waino kohsang ie (a ladu ko me koadiahdi pihlo, irailte me ese.) Kaunen kamadipwo eri ekerodo ohl kamwohdo,

\VS{10}oh ndaiong, “Aramas koaros kin kihda mahs wain mwahu; a mwuhr, ni tohn kamadipwo ar kin sakaulahr, re ahpw kin kihda wain sohte nohn mwahu. A komwi nekinekidte wain mwahu lao lel ahnsou wet!”


\par }{\PP \VS{11}Ih met tepin kilel akan
\FTNT{b}{{\FR 2:11: }{\FK{KILEL AKAN:
}}{\FT{Sounnting menet kin doadoahngki lepin mahsen lepet “kilel” me wehwehki manaman kapwuriamwei me Sises ketin wiadahr pwe mwekid pwukat kin wia kilelepen me ih sapwellimen Koht.}}} me Sises ketin wiahda nan Kena nan Kalili, oh ih duwen met eh ketin kasalehda sapwellime lingan; eri, sapwellime tohnpadahk ko ahpw pwosonla.


\par }{\PP \VS{12}Mwurin met, Sises ketilahng Kapernaum, iangahki ineo, rie ohl ako, oh pil sapwellime tohnpadahk ko. Irail eri ketiket wasao erein rahn kei.
\XREF{}{{\XO 2:12: }{\XT{Mad. 4.13.}}}


\par }{\SH Sises Ketilahng ni Tehnpas Sarawio
\par }
{\R (Pil tehk Mad. 21.12-13; Mark 11.15-17; Luk 19.45-46)

\par }{\PP \VS{13}Ni ahnsou en Sarawien Pahsohpa en mehn Suhs ako eh kerendohr, Sises eri ketilahng Serusalem.
\XREF{}{{\XO 2:13: }{\XT{Eks. 12.1-27.}}}

\VS{14}E ketin diarada nan Tehnpas Sarawio ohl ekei me kin netinetki kou, sihpw oh mwuroi, oh pil ekei ohl me kin kawiliali mwohni, wie mwomwohd ni arail tehpel kan.

\VS{15}Ih eri ketin wiahkihda mehn wowoki sahl ekei, ahpw ketin pwakihirailieisang nan Tehnpas Sarawio, iangahki sihpw oh kou koaros. E ketin wekidedi en sounkawilian mwohni ko ar tehpel oh wudekihdi nair mwohni ko.

\VS{16}E ahpw ketin mahsanihong me kin netikihla mwuroi ko, “Kumwail wahlahsang mepwukat met, oh dehr wiahki tehnpas en Semeiet imwen netinet ehu!”

\VS{17}Sapwellime tohnpadahko ko ahpw tamanda me ntingdier nan Pwuhk Sarawio, “Maing Koht, ei loalenohng tehnpasomwi kin okohk loalei duwehte kisiniei.”
\XREF{}{{\XO 2:17: }{\XT{Mel. 69.9.}}}


\par }{\PP \VS{18}Kaunen mehn Suhs ako ahpw idek reh, “Kilel da me komw kak ketin wiahda me pahn kasalehiong kiht me komw ahneki manaman en wia mepwukat?”


\par }{\PP \VS{19}Sises ketin sapeng, mahsanih, “Kumwail kauwehla tehnpas en Koht wet, eri, nan irair en rahn siluh I pil pahn pwurehng kauwada.”
\XREF{}{{\XO 2:19: }{\XT{Mad. 26.61; 27.40; Mark 14.58; 15.29.}}}


\par }{\PP \VS{20}Mehn Suhs ako ahpw kalelapak, “Komw pahn pwurehng kauwada erein rahnte siluh? Sounpar pahisek weneu me Tehnpas Sarawi wet kokoukidahr!”


\par }{\PP \VS{21}Ahpw tehnpas me e ketin mahmahsenki, iei pein kahlepe.

\VS{22}Ni eh iasadahr sang rehn me melahr akan, sapwellime tohnpadahk ko ahpw tamanda me e ketin mahsaniher mepwukat; oh re ahpw pwosonla mahsen en Pwuhk Sarawi oh mahsen en Sises kan.


\par }{\SH Sises Mwahngih Aramas Koaros
\par }
{\PP \VS{23}Eri, ni eh ketiket Serusalem ni ahnsoun Sarawien Pahsohpa, me tohtohie ahpw pwosonla mware ni ar kilangada kilel akan me e ketin wiahda.

\VS{24}Ahpw Sises sohte ketin likiong irail pein ih, pwehki pein ih mwahngih aramas koaros.

\VS{25}Sohte katepen emen en kadehdehiong Sises duwen aramas akan, pwehki pein ih mwahngih soahng dahnge me kin mihmi nan mohngiongirail.




\par }\Chap{3}{\SH Sises oh Nikodihmus
\par }
{\PP \VerseOne{1}Eri, ohl emen mie, ede Nikodihmus; ih sounkaweid men rehn mehn Suhs ako, me kisehn pwihnen Parisi.

\VS{2}Pwohng ehu, ohl menet ahpw waidohng rehn Sises oh patohwanohng, “Rapai, se patohwan ese me komwi sounpadahk emen me pekederdo sang rehn Koht, pwehki sohte emen me kak wia kilel pwukat me komw kin ketin wiewia ma Koht sohte ketin ieiang.”


\par }{\PP \VS{3}Sises ahpw ketin sapeng, mahsanih, “I ndaiong uhk ni mehlel: mehmen me sohte ipwsapahl, e sohte pahn kak kilang Wehin Koht.”


\par }{\PP \VS{4}Nikodihmus eri patohwan idek, “Ia duwen aramas mahlahr emen, e pahn kak ipwidi sapahl? Mehlel me e pahn kak pwurehng pedolong nan kapehd en ine oh pwurehng ipwidihsang?”


\par }{\PP \VS{5}Sises ahpw ketin sapeng, mahsanih, “I ndaiong uhk ni mehlel: sohte emen kak pedolong nan Wehin Koht, ma e sohte pahn ipwiki pihl oh Ngehn Sarawi.

\VS{6}Pali uduk kin ipwidihsang aramas, a pali ngehn sang Ngehno.

\VS{7}Ke dehr pwuriamweikihla ei ndaiong uhk me kumwail koaros uhdahn pahn ipwsapahl.

\VS{8}Kisinieng kin ipila wasa me e anahne, oh ke kin rong ngile, ahpw ke sehse wasa me e ipido sang ie, de wasa me e kin ipilahng ie. Eri, iei duwen emenemen me ipwikihdi Ngehno.”


\par }{\PP \VS{9}Nikodihmus ahpw pil patohwan idek, “Ia duwen mepwukat ar kak wiawi?”


\par }{\PP \VS{10}Sises eri ketin sapeng, mahsanih, “Sounpadahk lapalap en Israel men kowe, a ke ahpw sohte wehwehki duwen mepwukat?

\VS{11}I ndaiong uhk ni mehlel: se kin koasoia mehkan me se wehwehki, oh se kin kadehde duwen mehkan me se kilangehr; ahpw sohte emen rehmwail me men kamehlele at kadehde.

\VS{12}Kumwail sohte kin kamehlele ie ni ahnsou me I kin ndaiong kumwail duwen mehkan me pid sampah wet; eri, ia duwen amwail pahn kak kamehlele ie ma I pahn ndaiong kumwail duwen mehkan me pid nanleng?
\XREF{}{{\XO 3:12: }{\XT{Kupw. 9.16-17.}}}

\VS{13}Oh sohte emen me kohdahla nanleng, ihete me ketidihdo sang nanleng; eri, iei ih Nein-Aramas.”
\XREF{}{{\XO 3:13: }{\XT{Par. 3.29.}}}


\par }{\PP \VS{14}Eri, nin duwen Moses eh langahda serpent mete men nan sapwtehno, ih duwen Nein-Aramas eh uhdahn pahn langada,
\XREF{}{{\XO 3:14: }{\XT{Nempe 21.9; Kupw.16.5-7.}}}

\VS{15}pwe mehmen me pwosonla ih en ahneki mour soutuk.

\VS{16}Pwe iei uwen Koht eh ketin loalloale sampah, me e ketikihdohki Sapwellime Iehros, pwe mehmen me kin pwosonla ih en dehr salongala, a en ahneki mour soutuk.

\VS{17}Pwe Koht sohte ketin poaronedohng nin sampah Sapwellime Iehros pwe en kadeikada sampah, a pwe en komourala.


\par }{\PP \VS{18}Mehmen me pwoson ih sohte pahn pakadeikada, a mehmen me sohte pwoson, iei ih me pakadeikadahr, pwehki eh sohte pwoson Sapwellimen Koht Iehros.

\VS{19}Eri, iet duwen kadeiko: maraino pwarodohngehr nin sampah, ahpw aramas akan poakohng rotorot laudsang maraino, pwehki arail kin wia me suwed.

\VS{20}Pwehki mehmen me kin wia me suwed kin kailongki marain en me mehlel, oh e sohte kin men pwarodohng marain wet, pwehki e sohte mwahuki eh wiewia suwed kan en sansalda.

\VS{21}A mehmen me kin wia me mehlel kin pwarodohng marain, pwe maraino en kasalehda me eh wiewia kan poahsoanki eh peikiong Koht.


\par }{\SH Sises oh Sohn
\par }
{\PP \VS{22}Mwurin mepwukat, Sises oh sapwellime tohnpadahk ko ahpw ketilahng sapwen Sudia. E ketin ieiang irail ketiket wasao erein ahnsou kis, oh wiewia papidais.

\VS{23}Sohn pil wiewia papidais nan Inon, me sohte dohsang Salim, pwehki pihl tohto mie wasao. Aramas akan ahpw kin kohieila reh; ih eri kin papidaisihirailla.

\VS{24}(Pwe Sohn saikinte selidiong nan imweteng.)
\XREF{}{{\XO 3:24: }{\XT{Mad. 14.3; Mark 6.17; Luk 3.19-20.}}}


\par }{\PP \VS{25}Eri, ekei nein Sohn tohnpadahk ko ahpw tapihada akamaikihong mehn Suhs emen, duwen arail tiahk en kamwakel.

\VS{26}Irail eri kodohng rehn Sohn oh ndaiong, “Sounpadahk, komw tamataman ohl me ieiang komwi palio Sordan, me komwi kin kadehde duwe? Eri, e wiewia papidais ahnsou wet, oh aramas koaros kin kohieila reh!”


\par }{\PP \VS{27}Sohn ahpw sapeng, nda, “Sohte emen kak ahneki mehkot ma Koht sohte ketikihong.

\VS{28}Pein kumwail me ei sounkadehde, ni ei ndaier, ‘Kaidehn ngehi Mesaia, ahpw I pekederdo mwowe.’
\XREF{}{{\XO 3:28: }{\XT{Sohn 1.20.}}}

\VS{29}Ohl emen me lih kamwohd mi reh, iei ih me ohl kamwohd. A kompoakepahn ohl kamwohdo kin uh mpe oh rongorong; oh e kin pereperen ni ahnsou me e rong ngilen ohl kamwohdo. Ihme kahrehda met ei peren unseklahr.

\VS{30}Ohlo uhdahn pahn lapalapala, a ngehi, I pahn tikitikla.”


\par }{\SH Ih me Ketidihdo sang Nanleng
\par }
{\PP \VS{31}Ih me ketidihdo sang powe, iei ih me lapalapasang mehkoaros. Ih me kohdo sang nin sampah, iei ih kisehn sampah, oh e kin koasoakoasoia mehkan me pid sampah. A ih me ketidihdo sang nanleng, iei ih me pohnangin mehkoaros.

\VS{32}E kin ketin mahmahsanih mehkan me e ketin udiahl oh karonge, ahpw sohte emen me kamehlele sapwellime kadehdeo.

\VS{33}Mehmen me kamehlele sapwellime kadehdeo pahn kasalehkihda me Koht me mehlel.

\VS{34}Pwehki ih me Koht ketin poaronedohr kin ketin mahmahsanih mahsen en Koht, pwehki Koht ketikihongehr Ngene unsek.

\VS{35}Sahmo ketin kupwur limpoak ong Sapwellime Iehros, oh e ketikihong nin lime mehkoaros.
\XREF{}{{\XO 3:35: }{\XT{Mad. 11.27;; Luk 10.22.}}}

\VS{36}Mehmen me kin pwosonla Sapwellime Iehros, iei ih me kin ahneki mour soutuk. A mehmen me sohte kin peikiong Sapwellime Iehros, e sohte pahn kilang mour, ahpw engieng en Koht pahn mihmi reh kohkohlahte.




\par }\Chap{4}{\SH Sises oh Lihen Sameria men
\par }
{\PP \VerseOne{1}Eri, Parisi ko ahpw rongadahr me Sises ketin papidaisihalahr oh sapwellimanikilahr tohnpadahk tohtohsang tohnpadahk en Sohn.

\VS{2}(A ni mehlel, pein Sises sohte ketin papidaisihala emen, a sapwellime tohnpadahk kohte.)

\VS{3}Ni ahnsou me Sises ketin mwahngihadahr koasoi pwoatet, e ahpw ketila sang Sudia oh ketin pwuralahng Kalili.

\VS{4}Eri, ni eh ketiket kohla, e uhdahn pahn kotehla Sameria.


\par }{\PP \VS{5}Eri, e ahpw ketin lellahng ni kahnimw en Sameria ehu, me adaneki Saikar, me sohte dohsang sahpwo me Seikop kihong nah pwutak Sosep.
\XREF{}{{\XO 4:5: }{\XT{Sen. 33.19; Sos. 24.32.}}}

\VS{6}Iei wasa me pwarer en Seikop mi ie. Eri, Sises ngirekilahr eh ketin sapasapal kohla, e ahpw ketin kommoaldi pohn pwarero. Met kereniongehr nin souwas.


\par }{\PP \VS{7}A lihen Sameria men ahpw kodohng idipil. Sises eri ketin mahsanihong liho, “Kihdo mahs nimei ekis pihlen.”

\VS{8}(Pwe sapwellime tohnpadahk ko patolahngehr nan kahnimwo, pwe re en pwainda konotarail.)


\par }{\PP \VS{9}Lihen Sameriao ahpw sapeng, patohwan, “Ia duwe, komwi mehn Suhs men, oh ngehi mehn Sameria men, a komwi ahpw kak peki pihl rehi?” (Pwehki mehn Suhs akan sohte kin doadoahngki dahl akan me mehn Sameria kan kin doadoahngki.)
\XREF{}{{\XO 4:9: }{\XT{Esra 4.1-5; Neh. 4.1-2.}}}


\par }{\PP \VS{10}Sises ketin sapeng, mahsanih, “Ma ke ese duwen kalahngan en Koht, oh ihs ih me peki pihl rehmw, a ke pahn peki pihl reh, oh e pahn kihong uhk pihl momour.”


\par }{\PP \VS{11}Liho eri patohwanohng, “Maing, sohte sapwellimomwi pekid, oh pwarer wet me loal; a ia wasa me komwi pahn idipasang ie pihlen?

\VS{12}Ia duwe, komwi lapasang samatail Seikop me ketikihongkitehr pwarer wet? Me ih, oh nah pwutak ko, iangahki nah mahn akan, irail koaros kin nimpil sang pwarer wet.”


\par }{\PP \VS{13}Sises eri ketin sapeng, mahsanih, “Aramas koaros me kin nimpil sang ni pihl wet pahn pwurehng men nimpilda;

\VS{14}ahpw mehmen me nimpil sang ni pihl wet me I pahn kihong solahr pahn pwurehng men nimpilda kohkohlahte. Pihlo me I pahn kihong, pahn poad loale oh wiahla pwapwangkadahn pihl me pahn kuskusdahng mour soutuk.”


\par }{\PP \VS{15}Liho ahpw patohwanohng, “Maing, komw ketikihong ie pihlen, pwe I en dehr pwurehng men nimpilda, oh I en dehr pwurodohng idipil wasa kiset.”


\par }{\PP \VS{16}Sises eri ketin mahsanihong liho, “Kohwei, kahrehdo omw pwoud oh pwurodo wasa kiset.”


\par }{\PP \VS{17}Liho ahpw patohwanohng, “Sohte ei pwoud.”

\par }{\PP Sises eri ketin mahsanih, “Me pwung omw koasoien, ‘Sohte ei pwoud;’

\VS{18}pwehki ke pwoudikier ohl limmen, oh ohl me ke pwoudiki ahnsou wet, kaidehn uhdahn omw pwoud. Met me mehlel me ke ndahn.”


\par }{\PP \VS{19}Liho ahpw patohwanohng, “Maing, I ahpw eseier me komwi soukohp men.

\VS{20}Samat ako kin kaudok pohn nahna wet, a kumwail mehn Suhs kin nda me dene Serusalemte, iei wasa me aramas pahn kaudokohng Koht ie.”


\par }{\PP \VS{21}Sises ahpw ketin mahsanih, “Lih kamehlele ie, ahnsou pahn leledo me aramas solahr pahn kaudok ong Sahmo pohn nahna wet, de pil nan Serusalem.

\VS{22}Kumwail mehn Sameria kan sohte ese ihs me kumwail kin kaudokiong; a kiht mehn Suhs, se ese ihs ih me se kin kaudokiong; pwe komouro kin pwarodo sang mehn Suhs akan.

\VS{23}Ahpw ahnsou pahn leledo, oh e lelehr, me tohn kaudok mehlel kan pahn kaudokiong Sahmo ni ngehn oh mehlel, pwe iei soangen tohn kaudok kan me Sahmo ketin kupwurki en kaudokiong ih.

\VS{24}Ngehn ehu Koht, oh me kin kaudokiong re en kaudongki ngehn oh mehlel.”


\par }{\PP \VS{25}Liho ahpw patohwanohng, “I ese me Mesaia, me nanmwarki Krais, pahn ketido. E lao ketido, e pahn ketin mahsanihong kitail mehkoaros.”


\par }{\PP \VS{26}Sises ahpw ketin sapeng, mahsanih, “Iei ngehi ih, me koasoakoasoi ong uhk.”


\par }{\PP \VS{27}Eri, ni ahnsowohte sapwellime tohnpadahk ko ahpw pwurodo oh pwuriamweikihla eh ketin mahmahsen ong lih emen. Eri soh, sohte emen sang nanpwungarail me ndaiong liho, “Dahme ke anahne?” de patohwan idek rehn Sises, “Dahme kahrehda komw ketin mahmahsenkihong lihen?”


\par }{\PP \VS{28}Liho ahpw pwilikihdi eh pwoatol en pihlo, ahpw pwurolongala nan kahnimwo oh ndaiong aramas ako,

\VS{29}“Kumwail kohdo kilang ohl emen me koasoia ong ie mehkoaros me I wiadahr. Ia duwe, kaidehn ih Krais?”

\VS{30}Re ahpw kohieila sang nan kahnimwo, kohla rehn Sises.


\par }{\PP \VS{31}Ni ahnsowohte sapwellime tohnpadahk ko patohwanohng, “Maing Sounpadahk, komw ketin konot.”


\par }{\PP \VS{32}E ahpw ketin sapeng irail, mahsanih, “Mie ei tungoal kisin mwenge me I pahn tungoale, soangen mwenge me kumwail sohte ese.”


\par }{\PP \VS{33}Tohnpadahk ko ahpw tapihada peipeidekpene nanpwungarail, “Ia duwe, mie me patohwandohng konote?”


\par }{\PP \VS{34}Sises ahpw ketin mahsanihong irail, “Ei kapwaiada kupwur en ih me ketin poaroneiehdo, oh wiahda sapwellime doadoahk, iei me ei tungoal.

\VS{35}Mie ehu koasoi me kumwail kin nda: ‘Sounpwongte pahieu luhwe, eri, iei ahnsoun dolung.’ A I ndaiong kumwail: kumwail sarada oh kilengwohng mwetuwel kan, wahrail kan mahier oh mwahuwongehr en dondol.

\VS{36}Me kin dolung, e kin ale pweinen eh doadoahk, oh e kin dolung ong mour soutuk; pwe me kin padokedi oh me kin dolung ira koaros pahn pereperenpene.

\VS{37}Pwe mehlel koasoi pwoatet: ‘Emen kin padokedi, a emen kin dolung.’

\VS{38}Eri, I kadarkumwailwei pwe kumwail en dolung rahk nan mwetuwel kan me kumwail sohte koadoahkihada. Ekei me koadoahkihadahr, a kumwail pahn paieki arail doadoahk.”


\par }{\PP \VS{39}Mehn Sameria tohtohie me pwosonla Sises sang nan kahnimwo, pwehki sang ni en liho eh nda, “E ketin koasoia ong ie mehkoaros me I wiadahr.”

\VS{40}Eri, ni ahnsou me mehn Sameria ko patohdo reh, re patohwan ngidingid peki pwe en ketikette rehrail. Sises ahpw ketiket rehrail erein rahn riau.


\par }{\PP \VS{41}Eri, me tohto pil pwosonlahr pwehki sapwellime mahsen.

\VS{42}Re ahpw ndaiong liho, “Met se pwoson, kaidehn pwehki sang ni omw koasoi, ahpw pwehki at pein rongehr; iei me se esehkier me ih me uhdahn Sounkomourpen sampah.”


\par }{\SH Sises Kakehlahda Nein Kaun emen Pwutak
\par }
{\PP \VS{43}Mwurin eh ketin kousoankier wasao erein rahn riau, Sises ahpw ketida sang wasao ketilahng Kalili.

\VS{44}Pwe pein Sises ketin mahsanih, “Soukohp men sohte kin ndand nan uhdahn eh wasa.”
\XREF{}{{\XO 4:44: }{\XT{Mad. 13.57; Mark 6.4; Luk 4.24.}}}

\VS{45}Eri, ni eh lelehr Kalili, aramas akan en wasao ahpw kasamwo, pwehki arail kilangehr soahng koaros me e ketin wiadahr ni ahnsoun Sarawien Pahsohpa nan Serusalem; pwe pein irail iangehr towehda kamadipwo.
\XREF{}{{\XO 4:45: }{\XT{Sohn 2.23.}}}


\par }{\PP \VS{46}Eri, Sises pwuralahng Kena nan Kalili, wasa me e ketin kawekalahr pihl oh wiahkihla wain. Eri, lapalap en wehi men mie Kapernaum, me nah pwutak soumwahudahr.
\XREF{}{{\XO 4:46: }{\XT{Sohn 2.1-11.}}}

\VS{47}Ni ohlo eh rongada me Sises ketidohngehr Kalili sang nan Sudia, e ahpw pwarala reh, oh peki pwe en ketilahng Kapernaum oh kakehlahda nah pwutako me kereniongehr mehla.

\VS{48}Sises eri ketin mahsanihong, “Sohte mehmen nanpwungamwail kak kamehlele ma kumwail sohte kilang manaman lapalap oh kapwuriamwei kan.”


\par }{\PP \VS{49}Me lapalapo ahpw sapeng, patohwan, “Maing, komw ketin iangiehla mwohn ei tungoal pwutako eh pahn mehla.”


\par }{\PP \VS{50}Sises eri mahsanih, “Kohwei, noumw pwutako momour.”

\par }{\PP Ohlo eri pwoson mahsen en Sises ahpw patopatohla.

\VS{51}Nindokon en ohlo eh pwurodohng ni imweo, nah ladu ko ahpw tuhkihong ih rohng me nah pwutako momour.


\par }{\PP \VS{52}Ohlo ahpw kalelapak rehrail ni ahnsou da me e tapihada mwahula. Re ahpw nda, “Aio, kulok ehu mwurin souwas, karakaro kohsang.”

\VS{53}Sahmo ahpw tamanda me iei ahnsowo me Sises ketin mahsanihong, “Noumw pwutako momour.” Eri, pein ih oh eh peneinei koaros ahpw pwosonla.


\par }{\PP \VS{54}Met iei keriaun doadoahk manaman me Sises ketin wiahda mwurin eh ketidohng Kalili sang nan Sudia.




\par }\Chap{5}{\SH Sises Kakehlahda Ohl emen Limwahn Lepin Leh ehu
\par }
{\PP \VerseOne{1}Mwurin mepwukat, sarawi lapalap ehu en mehn Suhs ahpw wiawi, Sises eri ketidalahng Serusalem.

\VS{2}Eri, nan Serusalem limwahn Wenihmwen Sihpw, mie lepin leh ehu me palangk limau kapilpene, me adaneki Pedehsda ni mahsen en Ipru.

\VS{3}Me soumwahu tohto kin wonohn nan palangk pwukat, me maskun, me sikelekel, oh pil me mwoator. [Irail kin awiawih pwe pihlo en mwekidida.

\VS{4}Pwehki ekei ahnsou tohnleng en Kaun-o kin ketididohng nin lepin leho oh kamwakidada. Eri, ni ahnsou me lepin leho pahn mwekidida, mehmen me tiengidi loale mahs, iei ih me pahn mwahula sang soangen soumwahu me mie reh.]

\VS{5}Ohl emen mie wasao, me wie sosoumwahuki sounpar silihsek waluh.

\VS{6}Ni Sises eh ketin mahsanihada ohlo oh mwahngihada me e wonohnkiher wasao ahnsou reirei, e ahpw ketin mahsanihong, “Ia duwe, ke sohte men kehlailda?”


\par }{\PP \VS{7}Ohl soumwahwo ahpw sapeng, patohwan, “Maing, sohte nei aramas met me pahn weiediwohng nan lepin leho ni ahnsou me e kin mwekidida. Pwe ni ei kin kohkohdiwei, emen kin tiengla mwohi.”


\par }{\PP \VS{8}Sises ahpw mahsanihong, “Uhda, ale kihomwen, oh kohkohwei.”

\VS{9}Ni ahnsowohte ohlo kelailada, e ahpw ale kiheo kohkohla.

\par }{\PP Met wiawiher ni rahnen Sapad ehu.

\VS{10}Mehn Suhs ako eri ndaiong ohl me kehlaildahro, “Rahnwet rahnen Sapad, oh e uhwong atail Kosonned ke en wa kihomwen.”
\XREF{}{{\XO 5:10: }{\XT{Neh. 13.19; Ser. 17.21.}}}


\par }{\PP \VS{11}E ahpw sapengkin irail, “Ohl me ketin kakehlaiehdao me mahsanihong ie, ‘Ale kihomwen, kowe kohkohwei.’ ”


\par }{\PP \VS{12}Irail ahpw kalelapak, “Ihs ih me mahsanihong uhk ke en ale kihomwen oh kohkohwei?”


\par }{\PP \VS{13}A me kehlaildahro sehse ihs ih, pwehki Sises ketlahsangehr wasao, pwehki wasao eh pokonlahr.


\par }{\PP \VS{14}Kedekedeo, Sises ahpw ketin mahsanihada ohlo nan Tehnpas Sarawio, e ahpw mahsanihong, “Kilang, ke kehlaildahr, ke dehr pwurehng wia dihp, pwe me suwedsang met de pahn lelohng uhk.”


\par }{\PP \VS{15}Ohlo ahpw kohieila oh ndaiong mehn Suhs ko me Sises me kakehlahda.

\VS{16}Iei kahrepe wet me kahrehda mehn Suhs ako ar tapihada kaloke Sises, pwehki eh ketin kakehlahda ohlo ni rahnen Sapad.

\VS{17}Eri, Sises ahpw ketin mahsanihong irail, “Semei kin ketin doadoahk ahnsou koaros, oh pil ngehi, I uhdahn pahn doadoahk.”


\par }{\PP \VS{18}Iei mahsen wet me kahrehiong mehn Suhs ako ar nantihong re en kemehla Sises, kaidehn pwehki eh ketin kauwehla kosonned en Sapadte, a pil pwehki eh mahsanih me dene Seme Koht, oh kapahrekiong pein ih Koht.
\XREF{}{{\XO 5:18: }{\XT{Kupw. 2.16.}}}


\par }{\SH Manaman en Sapwellimen Kohto
\par }
{\PP \VS{19}Sises ahpw ketin mahsanihong irail, “I ndaiong kumwail ni mehlel: Sapwellimeo sohte kin wia mehkot ni pein eh koasoandi, pwe me e kin kilang me Sahmo kin ketin wia, ihte me e kin wia. Pwe me Sahmo kin ketin wia, iei me Sapwellimeo pil kin wia.

\VS{20}Pwehki Sahmo eh ketin loalloale Sapwellimeo, e kin ketin kasalehiong mehkoaros me pein ih kin ketin wiewia. Eri, e pahn ketin kasalehiong wiewia kan me lapasang met kan pwe en wia; oh kumwail koaros pahn pwuriamweikihla.

\VS{21}Pwehki duwen Sahmo eh kin ketin kapirada me melahr akan, oh komourirailla, ih duwen Sapwellimeo pil kin ketikihong mour irail kan me e ketin kupwurki.

\VS{22}Sohte emen me Sahmo ketin kadeikada, pwehki eh ketikihongehr Sapwellimeo manaman unsek en kadeik;

\VS{23}pwe aramas koaros en wauneki Sapwellimeo duwehte arail pil wauneki Sahm. Mehmen me sohte wauneki Sapwellimeo, e pil sohte wauneki Sahmo me poaronedohr Sapwellimeo.


\par }{\PP \VS{24}“I ndaiong kumwail ni mehlel: mehmen me kin rong ei padahk oh pwoson ih me ketin kadariehdo, iei ih me ahneki mour soutuk. E sohte pahn lelohng kadeik, pwehki eh sipallasangehr mehla lelohng mour.

\VS{25}I ndaiong kumwail ni mehlel: ahnsou ehu pahn kohdo—eri, e lelehr—me me melahr akan pahn rongada ngilen Sapwellimen Kohto, oh irail kan me rongadahr pahn mourda.

\VS{26}Pwehki duwen Sahm me tepin mour, ih duwen eh ketikihong Sapwellimeo en wia tepin mour.

\VS{27}Oh e pil ketikihong Sapwellimeo manaman pwe en wia kadeik, pwehki ih Nein-Aramas.

\VS{28}Kumwail dehr pwuriamweiki mepwukat, pwehki ahnsou ehu pahn kohdo me irail koaros me mihmi nan sousou kan pahn rong kapitie,

\VS{29}oh re pahn pedoisang nan arail sousou kan. A me wiewia mwahu kan pahn iasadahng mour, a me wiewia suwed kan pahn iasadahng kadeik.”
\XREF{}{{\XO 5:29: }{\XT{Dan. 12.2.}}}


\par }{\SH Kadehdepen Sises
\par }
{\PP \VS{30}“I sohte kak wia mehkot ni pein ei koasoandi. Pwe I kin wia kadeik nin duwen me Koht ketin mahsanihong ie. Eri, ei kadeik me pwung, pwehki I sohte kin rapahki pein nsenei, ahpw kupwur en ih me ketin kadariedohro.


\par }{\PP \VS{31}“Ma I pahn kadehde duwen pein ngehi, mehkan me I nda sohte pahn uhdahn wia mehn kadehde mehlel.

\VS{32}Ahpw mie emen me kin kadehde ie, oh I ese me mehkan me e kin koasoiahki duwen ngehi me mehlel.

\VS{33}Kumwail kadaralahngehr Sohn noumwail sounkair kan, ih eri kadehdedahr duwen me mehlelo.
\XREF{}{{\XO 5:33: }{\XT{Sohn 1.19-27; 3.27-30.}}}

\VS{34}Kaidehn pwe I en uhdahn ahneki kadehdehn aramas; I ndahte mepwukat pwe kumwail en mourkihla.

\VS{35}Sohn rasehng lamp ehu me kin mpwumpwul oh maramarain, oh kumwail kin men perenki eh marain ahnsou kis.
\XREF{}{{\XO 5:35: }{\XT{Sir. 48.1.}}}

\VS{36}Ahpw mie kadehdepei me laudsang kadehde kan me Sohn wiadahr. Pwehki doadoahk kan me I kin wiewia, oh doadoahk kan me Semei ketin mweidohng ie I en wia, mepwukat iei kadehdepei me kin kasalehda me Sahmo me ketin kadariehdo.

\VS{37}Oh Semei me ketin kadariehdo, pein ih pil ketin kadehdehier duwen ngehi. Kumwail sohte mwahn rong kapitie, oh sohte mwahn kilang silangi,
\XREF{}{{\XO 5:37: }{\XT{Mad. 3.17; Mark 1.11; Luk 3.22.}}}

\VS{38}oh sapwellime mahsen kan sohte kin ketiket loalamwail, pwehki amwail sohte pwoson ih me e ketin kadarodo.

\VS{39}Kumwail kin sukuhlki Pwuhk Sarawi pwehki amwail lemeleme me kumwail pahn diar mour soutuk sang loale. Ahpw Pwuhk Sarawi kin kadehde duwen ngehi!
\XREF{}{{\XO 5:39: }{\XT{Par. 4.1.}}}

\VS{40}A kumwail kahng kodohng ie pwe kumwail en ahneki mour.


\par }{\PP \VS{41}“I sohte rapahki wauwi sang rehn aramas akan.

\VS{42}Ahpw I wehwehki duwen kumwail, I ese me sohte amwail limpoak ong Koht nan mohngiongimwail kan.

\VS{43}I kohkihdo ni manaman en Semei, ahpw kumwail sohte kasamwo ie. A ni emen eh pahn kohkihdo ni pein ede, kumwail kin kasamwo.

\VS{44}Kumwail kin anahne kaping sang pein nanpwungamwail; ahpw kumwail sohte song en rapahki kaping sang rehn Koht. Eri, ia duwen amwail kak pwoson ie?

\VS{45}Kumwail dehr lemeleme me I pahn kedipei kumwail rehn Sahmo. Mie emen me pahn kedipei kumwail, iei ih Moses, me kumwail kin koapworopworki.

\VS{46}Ma kumwail uhdahn kamehlele Moses, kumwail pil pahn pwoson ie, pwehki ih me ntingihedier duwen ngehi.

\VS{47}Ahpw pwehki amwail sohte kamehlele eh mahsen kan, ia duwen amwail pahn kak kamehlele ei padahk kan?”




\par }\Chap{6}{\SH Sises Katungoale Ohl Limekid
\par }
{\R (Pil tehk Mad. 14.13-21; Mark 6.30-44; Luk 9.10-17)

\par }{\PP \VerseOne{1}Mwurin mepwukat, Sises ketin kotehla Lehen Kalili (de Lehen Daipirias.)

\VS{2}Eri, pokon kalaimwun ehu ahpw idawehnla, pwehki ar kilangehr kilel akan me e ketin wiahiong me soumwahu ko.

\VS{3}Sises ahpw ketidahla pohn dohl ehu oh ketidiong wasao, iangahki sapwellime tohnpadahk ko.

\VS{4}Eri, Sarawien Pahsohpa en mehn Suhs ako kerendohr.

\VS{5}Sises eri mahsenla ahpw mahsanihda pokon kalaimwun ehu me kohkodohng reh, e ahpw mahsanihong Pilip, “Ia wasa kitail kak pwain sang ie kisin mwenge me pahn itarohng kamwengehda aramas pwukat koaros?”

\VS{6}(E ketin mahsanih mepwukat pwe en ketin song Pilip, pwe pein ih mwahngih dahme e pahn ketin wia.)


\par }{\PP \VS{7}Pilip ahpw sapeng, patohwan, “Ong soangen tohto wet, ma emenemen pahn tungoale ekiste, kitail pahn anahne mwohni silper
\FTNT{c}{{\FR 6:7: }{\FK{MWOHNI SILPER:
}}{\FT{Met iei uwen pweinen tohndoadoahk men rahn ehu ni ahnsowo.}}} riepwiki.”


\par }{\PP \VS{8}Emen sapwellime tohnpadahk, Andru, rien Saimon Piter, ahpw patohwanohng Sises,

\VS{9}“Kisin pwutak kis mie met, me eh tungoal lopwon en pilawa limau me wiawihda sang wahn parli oh mwahmw riemen. A da katepen kisin mwenge tikitik pwukat ong kiden aramas wet?”


\par }{\PP \VS{10}Sises ahpw mahsanihong irail, “Kumwail kamwohdangiraildi.” (Eri, wasao me rehn mehlel.) Eri, aramas koaros ahpw mwohndi, wadarail mpen ohl limekid.

\VS{11}Sises eri ketin ale lopwon en pilawa ko, ahpw ketin wia loulou en kaping, oh ketin nehkohng irail me mwohndier ko, pil duwehte mwahmw ko, duwen me itarohng arail anahn akan.

\VS{12}Ni ar medla, e ahpw ketin mahsanihong sapwellime tohnpadahk ko, “Kumwail doukada luhwarail kan, pwe ekis dehr lekdekla mwahl.”

\VS{13}Irail eri rikpene luhwe ko koaros sang ni lopwon en pilawa limauo, oh re audekihda kopwou eisek riau luhwarail ko.


\par }{\PP \VS{14}Ni aramas ako me mi wasao ar kilangehr kilel wet me Sises ketin wiadahr, re ahpw nda, “Mehlel, ohl menet iei ih Soukohpo
\FTNT{d}{{\FR 6:14: }{\FK{SOUKOHPO:
}}{\FT{Tehk 1.21.}}} me pahn pwarodohng sampah!”

\VS{15}Ni Sises eh ketin mwangihada me irail pahn kodohng ale, pwe re en kasapwiladahng nanmwarki, e ahpw kelehpw ketila sang rehrail oh ketidalahng pohn nahnao.


\par }{\SH Sises ketin Alu pohn Leho
\par }
{\R (Pil tehk Mad. 14.22-33; Mark 6.45-52)

\par }{\PP \VS{16}Ni eh soutikpenehr, sapwellime tohnpadahk ko kohdilahng nan leho.

\VS{17}Irail ahpw dakehda pwoht ehu, oh kotehla leho pwuralahng Kapernaum. Eri, wasa pahn pwongier, a Sises saikinte lellahng rehrail.

\VS{18}Me inenen engimah mehlel, oh nan leho me angin.

\VS{19}Ni tohnpadahk ko ar seiseikiher ele mwail siluh de pahieu, re ahpw kilangada Sises eh ketiket kohdo pohn leho, ni eh kereniong wararail pwohto, re ahpw masepwehkada.

\VS{20}E ahpw mahsanihong irail, “Kumwail dehr masepwehk, ngehi met!”

\VS{21}Irail eri perenda kasamwo ong pohn pwohto, oh ni ahnsowohte pwohto lel ni oaroahro, wasa me irail kohkolahng ie.


\par }{\SH Aramas ako Rapahki Sises
\par }
{\PP \VS{22}Mandahn rahno, aramas ako me mihmihte palio leho ahpw kilangada me pwoht tehpwoat mihmi wasao. Re ese me Sises sohte ketin iang sapwellime tohnpadahk ko ketidahng pohn pwohto, pwe sapwellime tohnpadahk kohte me mweselda.

\VS{23}Pwoht kei sang Daipirias pil tangalahng ni oaroahr ehu me kereniong wasa me pokono tungoaleier pilawa ko me Kaun-o ketin loulou kapingkalahnganki.

\VS{24}Eri, ni ahnsou me pokono kilangehr me Sises oh sapwellime tohnpadahk ko sohte ket wasao, irail ahpw dakehda pwoht kei oh kolahng Kapernaum, pwe re en rapahki Sises wasao.


\par }{\SH Sises, iei Pilawahn Komour
\par }
{\PP \VS{25}Ni ar diarada Sises palio leho, re ahpw patohwanohng, “Maing Sounpadahk, iahd me komw ketido wasaht?”


\par }{\PP \VS{26}Sises eri ketin sapeng irail, mahsanih, “I ndaiong kumwail ni mehlel: kumwail raparapahkin ie pwehki amwail kangehr lopwon en pilawa ko oh medkihla, kaidehn pwehki amwail kilangehr kilel akan.

\VS{27}Kumwail dehr doadoahk ong mwenge me kin kiteila, a kumwail doadoahk ong mwenge me kin mihmihte ong mour soutuk, me Nein-Aramas pahn kihong kumwail; pwe Koht Sahm ketin kadehdedahr duwen eh kin kupwurperenki ih.”
\XREF{}{{\XO 6:27: }{\XT{Sir. 24.19-22.}}}


\par }{\PP \VS{28}Irail eri patohwan kalelapak reh, “A dahme se kak wia pwe se en kapwaiada sapwellimen Koht doadoahk?”


\par }{\PP \VS{29}Sises ahpw ketin sapeng irail, mahsanih, “Iet doadoahk me Koht ketin kupwurki kumwail en wia: kumwail en pwoson ih me e ketin kadarodo.


\par }{\PP \VS{30}Re ahpw sapeng, patohwan, “Kilel da me komw pahn wia, pwe se en kak kilang oh pwosonkin komwi? Dahme komw pahn ketin wia?

\VS{31}Samatail kahlap ako tungoaleier manna nan sapwtehno, nin duwen Pwuhk Sarawi eh mahsanih, ‘E ketikihong irail pilawa sang nanleng pwe re en tungoale.’ ”
\XREF{}{{\XO 6:31: }{\XT{Eks. 16.4, 15; Mel. 78.24; Kupw. 16.20-21.}}}


\par }{\PP \VS{32}Sises ahpw mahsanihong irail, “I ndaiong kumwail ni mehlel: pilawa me Moses kihongkumwailo kaidehn pilawa sang nanleng, pwe Semei, iei ih me ketikihong kumwail pilawa mehlel sang nanleng.

\VS{33}Pilawa me Koht kin ketikihda, iei ih me ketidihdo sang nanleng oh ketikihong sampah mour.”


\par }{\PP \VS{34}Irail ahpw patohwan peki reh, “Maing, komw ketikihong kiht pilawa wet ahnsou koaros.”


\par }{\PP \VS{35}Sises ahpw mahsanihong irail, “Ngehi me pilawahn komour. Mehmen me kin kohdo rehi solahr pahn men mwengehda, oh mehmen me kin pwoson ie solahr pahn men nimpilda.

\VS{36}A I ndaiongkumwailehr me kumwail kilangieier, a kumwail ahpw sohte men pwoson.

\VS{37}Aramas koaros me Semei kin ketikihong ie pahn kohdo rehi, a I sohte pahn kapwurehla emen me kohdo rehi.

\VS{38}Pwe I kohdihdo sang nanleng pwe I en kapwaiada kupwur en ih me ketin kadariehdo, a kaidehn pwe I en wia nsenei.

\VS{39}A iet kupwur en ih me ketin kadariehdo: I en dehr kasalongehla emen sang rehn koaros me e ketikihongieier, a I en komourirailla ni imwilahn rahn.

\VS{40}Pwe iet duwen kupwur en Semei: irail koaros me kilang Sapwellimeo oh pwoson, re en ahneki mour soutuk, oh I pahn komourirailda ni imwilahn rahn.”


\par }{\PP \VS{41}Mehn Suhs ako eri tapihada lipahnede pwehki eh mahsanih, “Ngehi me pilawa me kohdihdo sang nanleng.”

\VS{42}Irail eri nda, “Kaidehn ih Sises met, nein Sosepo? Se ese seme oh ine. Eri, ia duwen eh kak nda ahnsou wet me e kohdihdo sang nanleng?”


\par }{\PP \VS{43}Sises ahpw ketin sapeng irail, mahsanih, “Kumwail dehr lipahned nanpwungamwail.

\VS{44}Sohte emen me pahn kak kohdo rehi, ma Semei me ketin kadariehdo sohte kainangihedo rehi; oh I pahn komourada ni imwilahn rahn.

\VS{45}Soukohp ako ntingihedier, ‘Irail koaros pahn ale padahk sang rehn Koht.’ Emenemen me rong Sahmo oh padahngkihsang, e kin kohdo rehi.
\XREF{}{{\XO 6:45: }{\XT{Ais. 54.13.}}}

\VS{46}Met sohte wehwehki me emen kilangehr Sahmo; ahpw ihte me kohdo sang rehn Koht, iei ihete me kilangehr Sahmo.

\VS{47}I ndaiong kumwail ni mehlel: mehmen me pwoson, iei ih me kin ahneki mour soutuk.

\VS{48}Ngehi me pilawahn komour.

\VS{49}Samamwail ko kangalahr manna nan sapwtehno, ahpw re melahr.

\VS{50}A iet duwen pilawa me kohdihdo sang nanleng, mehmen me pahn tungoale, e sohte pahn mehla.

\VS{51}Ngehi me pilawahn komour me kohdihdo sang nanleng. Ma mehmen pahn tungoale pilawa wet, e pahn momour kohkohlahte. Eri, pilawa me I pahn kihda, iei udukei, me I kihda pwe sampah en mourkihla.”


\par }{\PP \VS{52}Met kahrehda en mehn Suhs ko ar tapihada akamaipene nanpwungarail. Irail eri idek, “Ia duwen ohl menet, e kak kihong kitail uduke pwe kitail en kang?”


\par }{\PP \VS{53}Sises ahpw mahsanihong irail, “I ndaiong kumwail ni mehlel: ma kumwail sohte pahn tungoale uduk en Nein-Aramas, oh nim ntah, nahn, mour soutuk sohte pahn mi loalamwail.

\VS{54}Mehmen me kin tungoale udukei oh nim ntahi, iei ih me ahneki mour soutuk, oh I pahn komourada ni imwilahn rahn.

\VS{55}Pwe udukei oh ntahi iei sak mehlel.

\VS{56}Mehmen me kin tungoale udukei oh nim ntahi, e kin ehuong ie, oh I kin ehuong.

\VS{57}Duwen Sahm ieias eh ketin kadariehdo, oh I kin momour pwehki ih, ih duwen mehmen me kin tungoale udukei pahn momour pwehki ngehi.

\VS{58}Eri, ih met pilawa me kohdihdo sang nanleng; kaidehn soahngo me samamwail kahlap ako tungoaleier, a mwuhr re mehla. Mehmen me kin tungoale pilawa wet pahn momour kohkohlahte.”


\par }{\PP \VS{59}Sises ketin mahsanih mepwukat nan sinakokeo, ni eh ketin padapadahkseli nan Kapernaum.


\par }{\SH Mahsen en Mour Soutuk
\par }
{\PP \VS{60}Eri, me tohto sang nanpwungen sapwellime tohnpadahk ko lao rongada mepwukat, re ahpw nda, “Padahk pwoatet meid nohn apwal! Ihs me kak rong?”


\par }{\PP \VS{61}Sohte me patohwanohng Sises, a pein ih ketin mwahngih me sapwellime tohnpadahk ko lipahnedkihla duwen mepwukat. E ahpw mahsanihong irail, “Ia duwe, padahk pwoatet pil kahredahr amwail peikasal?

\VS{62}Ia duwen ma kumwail kilang Nein-Aramas eh pahn ketin pwuradalahng wasa me e ketin kousoanehr ie mahs?

\VS{63}Ngenen Koht me kin kihong mour, a manaman en aramas, iei mehkot mwahl. Mahsen kan me I kin padahkihong kumwail, iei Ngehn oh mour.
\XREF{}{{\XO 6:63: }{\XT{Kupw. 9.13-18.}}}

\VS{64}A ekei kumwail sohte pwoson.” (Pwe Sises ketin mwahngih sang nin tapio ihs rehrail me sohte kin pwoson, oh pil ihs ohlo me pahn pangala.)

\VS{65}Oh e pil ketin mahsanih, “Iei kahrepe wet me I ndahkihongkumwailehr me sohte emen kak kohdo rehi, ma Sahmo sohte ketin mweidohng.”


\par }{\PP \VS{66}Pwehki padahk wet, me tohto sang nanpwungen irail kan me ideidawehn Sises mweikihsangehr oh solahr men idawehn.

\VS{67}Sises eri mahsanihong me ehk riemeno, “Ia duwe, kumwail pil men keseiehla?”


\par }{\PP \VS{68}Saimon Piter ahpw patohwanohng, “Maing, ihs me se pahn patohla reh? Sapwellimomwi mahsen kan, iei mahsen en mour soutuk.
\XREF{}{{\XO 6:68: }{\XT{Mad. 16.16; Mark 8.29; Luk 9.20.}}}

\VS{69}Eri, met se pwosonlahr oh eseier me Sapwellimen Koht me Sarawio komwi.”


\par }{\PP \VS{70}Sises ahpw ketin sapeng, mahsanih, “Ngehi, I piladahr kumwail me ehk riemen. Eri soh, emen nanpwungamwail me tepil!”

\VS{71}E ketin mahsanihki met pwehki Sudas, nein Saimon Iskariot; pwe mehnda ma e kisehn ehk riemeno, ahpw e pahn pangala Sises.




\par }\Chap{7}{\SH Sises oh Rie Ohl akan
\par }
{\PP \VerseOne{1}Mwurin mepwukat, Sises ketin seiseiloakseli nan Kalili; e sohte kupwurki seiloak nan Sudia, pwehki mehn Suhs ako me mi wasao ar kin men kemehla.

\VS{2}Eri, sarawi lapalap ehu en mehn Suhs ako, me adaneki Sarawien Impwal, kerendohr.
\XREF{}{{\XO 7:2: }{\XT{Lip. 23.34; Deud. 16.13.}}}

\VS{3}Rie ohl ako eri patohwanohng, “Kohkohweisang met, oh kohwei Sudia, pwe noumw tohnpadahk kan en kilang doadoahk kan me ke kin wiewia.

\VS{4}Pwehki sohte mehmen kin ekihla dahme e kin wiewia, ma e anahne ndand. Eri, pwehki omw wiewia mepwukat, mweidohng sampah pwon en ese duwe!”

\VS{5}(Pwe rie ohl ako sohte pwoson Sises.)


\par }{\PP \VS{6}Sises ahpw mahsanihong irail, “Ahnsou me konehng ie saikinte leledo. Ahpw kumwail sohte lipilipil ahnsou da me mwahuwong kumwail.

\VS{7}Sampah sohte kak kailongkin kumwail, a e kin kailongkin ie, pwehki ei kin kalap padahkihong me eh wiewia kan me suwed.

\VS{8}Kumwail kohdahla iang sarawio, pwe I sohte pahn kohdahla iang sarawi wet, pwehki ei ahnsou saikinte leledo.”

\VS{9}E ketin mahsanihong irail mepwukat, e ahpw ketikette nan Kalili.


\par }{\SH Sises ketin Iang Sarawien Impwal
\par }
{\PP \VS{10}Mwurin rie ohl ako ar mwesellahngehr sarawio, Sises ahpw pil ketiketla. E sohte ketidahla ni sansal, ahpw e ketidahla ni rir.

\VS{11}Kaunen mehn Suhs ako ahpw raparapahki Sises nan sarawio. Re ahpw idek, “Ia ih?”
 

\par }{\PP \VS{12}Aramas ako ahpw mwengininginkiseli nan pokono duwen ih. Ekei aramas kin nda, “Ohl mwahu men ih.” A ekei kin nda, “Soh! E kin pitih aramas.”

\VS{13}Ahpw sohte me koasoia ni sansal duwen Sises, pwehki arail masak kaunen mehn Suhs ako.


\par }{\PP \VS{14}Ni eh lel nan lukopen wihk en sarawio, iei ahnsou me Sises ketidalahng ni Tehnpas Sarawio oh tapihada padahk.

\VS{15}Kaunen mehn Suhs ako inenen pwuriamweikihla oh nda, “Ia duwen ohl menet eh nohn wehwehki soahng kan nan eh sohte iang sukuhl?”


\par }{\PP \VS{16}Sises eri ketin sapeng irail, mahsanih, “Kaidehn pein ei padahk me I kin kihda, ahpw sapwellimen Koht me ketin kadariehdo.

\VS{17}Mehmen me anahne kapwaiada kupwur en Koht, iei ih me pahn wehwehki duwen ei padahk kan, ma sang rehn Koht de sang pein ei manaman.

\VS{18}Aramas emen me koasoakoasoia duwen pein ih kin songosong en ale wauwi. A mehmen me anahne wauneki me kadarodo ih, iei ih me mehlel oh pil sohte likamw kis mi reh.

\VS{19}Kaidehn Moses me kihong kumwail Kosonnedo? A sohte emen nanpwungamwail me kin kapwaiada Kosonnedo. Dahme kahrehda kumwail kin raparapahkihki en kemeiehla?”


\par }{\PP \VS{20}Tohn pokono ahpw patohwanohng, “Ngehn suwed mie rehmwi! Ihs me raparapahki en kemeikomwihla?”


\par }{\PP \VS{21}Sises ahpw ketin sapeng, mahsanih, “Doadoahk manaman teieu me I wiadahr, a kumwail koaros pwuriamweikihla.

\VS{22}Pwehki Moses eh koasoanediong kumwail en sirkumsaisihala noumwail seri kan (ahpw kaidehn sang rehn Moses, a samamwail ko me tapihada tiahk wet,) kumwail eri kin sirkumsaisihala emen pwutak ni rahnen Sapad.
\XREF{}{{\XO 7:22: }{\XT{Lip. 12.3; b Sen. 17.10.}}}

\VS{23}Eri, ma pwutak emen pahn sirkumsaisla ni rahnen Sapad, pwe Kosonned en Moses dehr ohla, a dahme kahrehda kumwail lingeringerki pahi pwehki ei kakehladahr douluhl ohlo ni rahnen Sapad?
\XREF{}{{\XO 7:23: }{\XT{Sohn 5.9.}}}

\VS{24}Amwail kadeik en dehr wiawi ni pali liki, ahpw en poasoankihda dahme uhdahn mehlel.”


\par }{\SH Kaidehn Ih Mesaiao?
\par }
{\PP \VS{25}Ekei aramas en Serusalem nda, “Kaidehn ih ohl menet me irail raparapahki pwe re en kemehla?

\VS{26}A kilang! E kin padapadahk ni sansal, sohte mwahn emen me nda mehkot pwe en pelian! Ia duwe, kaun akan uhdahn wehwehkidahr me iei ih Mesaiao?

\VS{27}Ahpw ni ahnsou me Mesaia pahn ketido, sohte emen pahn dehdehki ia wasa me e ketidohsang ie. A kitail koaros wehwehki wasa me ohl menet kohdohsang sang ie.”


\par }{\PP \VS{28}Eri, ni en Sises eh padapadahk nan Tehnpas Sarawio, e ahpw kapitie laudida, mahsanih, “Ia duwe, kumwail uhdahn ese ie, oh pil ese wasa me I kohsang ie? I sohte kohkihdo pein ei manaman. A ih me ketin kadariehdo, iei ih me mehlel, ahpw kumwail sehse ih.

\VS{29}A I ese, pwe I kohdohsang reh, oh ih me ketin kadariehdo.”


\par }{\PP \VS{30}Irail eri song re en koledi Sises, ahpw sohte emen me sair, pwehki sapwellime ahnsou saikinte leledo.

\VS{31}A me tohto nanpwungen pokono me pwosonla, oh nda, “Ia duwe, ni ahnsou me Mesaia ketido, e pahn ketin wiahda kilel tohtohsang me ohl menet wiadahr?”


\par }{\SH Silepe kei Pekederlahr pwe re en Koledi Sises
\par }
{\PP \VS{32}Eri, Parisi ko rongadahr duwen soahng pwukat me pokono mwengimwengininginki duwe, irail oh samworo lapalap ako ahpw kadarala ekei pilismen pwe re en koledi Sises.

\VS{33}Sises ahpw ketin mahsanih, “I pahn mihmi rehmwail ahnsou kis; eri, mwuhr, I pahn pwuralahng rehn ih me ketin kadariehdo.

\VS{34}Kumwail pahn rapahkin ie, ahpw kumwail sohte pahn diar ie; pwe wasa me I pahn mi ie, kumwail sohte kak kohla ie.”


\par }{\PP \VS{35}Kaunen mehn Suhs ako ahpw ndindapene nanpwungarail, “Ia wasa me e pahn kohla ie, me kitail sohte kak diarki? Ia duwe, e pahn kolahng nan kahnimw en mehn Krihs kan, wasa me mehn Suhs kei koukousoan ie, oh padahk ong mehn Krihs kan?

\VS{36}E kin koasoia, ‘Kumwail pahn rapahkin ie, ahpw kumwail sohte pahn diar ie;’ oh, ‘Kumwail sohte kak kolahng wasa me I pahn mi ie.’ Ia wehwehn met?”


\par }{\SH Pilen Komour
\par }
{\PP \VS{37}Rahn me sarawio imwisekla me keieu kesempwal. Ni rahno Sises ahpw ketida oh kapitie laudida, mahsanih, “Mehmen me men nimpildahr en kohdo rehi oh nimpil.
\XREF{}{{\XO 7:37: }{\XT{Lip. 23.36.}}}

\VS{38}Nin duwen me Pwuhk Sarawi mahsanih, ‘Mehmen me pwoson ie, pilen komour pahn pwilweisang nan eh mohngiong.’ ”
\XREF{}{{\XO 7:38: }{\XT{Esek. 47.1; Sek. 14.18.}}}

\VS{39}Sises ketin mahsanih met duwen Ngehno me irail akan me pwoson ih pahn ahneki. Pwe ni ahnsowo, Ngehno saikinte pwarodo, pwehki Sises saikinte linganla.


\par }{\SH Aramas akan Liaktohrohrpeseng
\par }
{\PP \VS{40}Me tohto nanpwungen pokono, ni arail rongada Sises ni eh mahsanih met, re ahpw nda, “Mehlel, ohl menet, iei ih Soukohpo!”
\FTNT{e}{{\FR 7:40: }{\FK{SOUKOHPO:
}}{\FT{Tehk 1.21.}}}


\par }{\PP \VS{41}Pil ekei nda, “Iei ih Mesaiao!”

\par }{\PP A ekei pil nda, “Mesaiao sohte pahn ketido sang Kalili!

\VS{42}Pwe Pwuhk Sarawi mahsanih me Mesaiao pahn ketido sang ni kadaudok en Depit, oh e pahn ipwidi nan Pedleem, nan kahnimw me Depit kousoan ie.”
\XREF{}{{\XO 7:42: }{\XT{2 Sam. 7.12; Maika 5.2.}}}

\VS{43}Pokono eri liaktohrohrpeseng nanpwungarail pwehki Sises.

\VS{44}A ekei anahne re en koledi, ahpw sohte emen me sair.


\par }{\SH Seupwoson en Kaunen mehn Suhs ko
\par }
{\PP \VS{45}Eri, pilismen ko pwuralahng rehn samworo lapalap ako oh Parisi ko. Irail ahpw idek rehrail, “Dahme kahrehda kumwail sohte wahkihdo ohlo?”


\par }{\PP \VS{46}Pilismen ko ahpw sapeng, “Sohte mehmen me kin padahk duwehte ohlo!”


\par }{\PP \VS{47}Parisi ko eri idek rehrail, “Ia duwe, ohlo pil pitihkumwaildier?

\VS{48}Kumwail ese me mie emen sang nanpwungen me lapalap akan de Parisi kan me pwosonlahr ih?

\VS{49}Pokon wet sohte wehwehki duwen Kosonned en Moses, ihme kahrehda re riahkilahr!”


\par }{\PP \VS{50}Eri, Nikodihmus, emen kisehrail, me kolahng rehn Sises mahso, e ahpw ndaiong irail,
\XREF{}{{\XO 7:50: }{\XT{Sohn 3.1-2.}}}

\VS{51}“Nin duwen atail Kosonned, kitail sohte kak kadeikada aramas emen mwohn atail saikinte karonge mahs oh diarada dahme e wiahda.”


\par }{\PP \VS{52}Irail ahpw sapeng, “Ia duwe, komwi pil emen mehn Kalili? Ma komwi pahn tehk nan Pwuhk Sarawi, komwi pahn ese me sohte soukohp men kak kohda sang nan Kalili.”




\par }\Chap{8}{\SH Lih me Dierekda nan eh Kamwahl
\par }
{\PP [\VerseOne{1}Eri, emenemen pwuralahng nan eh wasa. Sises ahpw ketidalahng pohn Nahnahn Olip.

\VS{2}A nimensehngie, e ahpw sapahllahng nan Tehnpas Sarawio. Tohnpokono koaros ahpw pokondohng reh; ih eri ketidi oh tapihada padahk ong irail.

\VS{3}Sounkawehwehn Kosonnedo kei oh Parisi kei ahpw kahredohng ih lih emen me dierekdahr nan eh kamwahl. Irail eri kihdi liho mwohrail koaros,

\VS{4}re ahpw patohwanohng Sises, “Maing Sounpadahk, lih menet dierekdahr nan eh kamwahl.

\VS{5}Eri, nan atail Kosonned, Moses kihda ehu kosonned me soangen lih menet en koasdi oh kamakamala. A komwi, ia duwen kupwuromwi?”
\XREF{}{{\XO 8:5: }{\XT{Lip. 20.10; Deud. 22.22-24.}}}

\VS{6}Irail nda met pwe re men lidipihedi, pwe re en kak kedipahki. A Sises ketin itiekdi, oh ntingiheki nan pwehl sapwellime rekeleng.

\VS{7}A ni arail kesikesihnen wasao peipeidek, Sises ahpw ketida oh mahsanihong irail, “Eri, mehmen rehmwail me sohte dipe, iei ih me en tapihada kate lih menet.”
\XREF{}{{\XO 8:7: }{\XT{Su. 34.}}}

\VS{8}E ahpw pwurehng ketin itiekdi oh ntingih nan pwehlo.

\VS{9}Irail koaros ni ar rongada met, re ahpw kohkohpeseng wad emen, tepisang me mah ko. Sises eri ketin kalapwukala, oh lihohte me patopato mwowe.

\VS{10}Sises eri ketida, e ahpw keinemwe rehn liho, “Ia irail? Sohte emen me luhwehdi pwe en kedipeiuk?”


\par }{\PP \VS{11}Liho ahpw patohwanohng, “Sohte emen, Maing.”

\par }{\PP Sises eri mahsanih, “Eri, I sohte pil pahn kadeikuhkada. Kohwei oh sang met kohla ke dehr pwurehng wiahda dihp.”]


\par }{\SH Sises me Marain en Sampah
\par }
{\PP \VS{12}Sises ahpw pil mahsanihong irail, “Ngehi me marain en sampah. Mehmen me pahn idawehniehdo pahn ahneki marain en mour, oh sohte pahn weweid nan rotorot.”
\XREF{}{{\XO 8:12: }{\XT{Kupw. 7.26; Mad. 5.14; Sohn 9.5.}}}


\par }{\PP \VS{13}Parisi ko eri patohwanohng, “Ke kin kadehde duwen pein kowe, eri, mehkan me ke koasoia sohte mwahn kadehdehda mehkot.”
\XREF{}{{\XO 8:13: }{\XT{Sohn 5.31.}}}


\par }{\PP \VS{14}Sises ahpw ketin sapeng, mahsanih, “Mehnda ma I kadehdehda pein ngehi, ahpw ei kadehde me mehlel, pwehki I ese wasa me I kohdohsang ie, oh pil wasa I pahn kolahng ie. A kumwail sohte ese wasa I kohdohsang ie, de wasa I pahn kolahng ie.

\VS{15}Kumwail kin wia kadeik nin duwen aramaste, a ngehi, I sohte kin kadeik emen.

\VS{16}A ma I pahn wia kadeik, ei kadeik pahn mehlel; pwehki I sohte kelehpw nan doadoahk wet, pwe Sahmo, me ketin kadariehdo, iei ih me ketin ieiang ie.

\VS{17}E pil ntingdier nan amwail Kosonnedo, ni en sounkadehde riemen ara koasoi eh pwungpene, ih me mehlel.
\XREF{}{{\XO 8:17: }{\XT{Deud. 19.15.}}}

\VS{18}Eri, I kin kadehdehda duwen pein ngehi, oh Semei me ketin kadariehdo e pil ketin kadehdehda duwen ngehi.”


\par }{\PP \VS{19}Irail eri patohwan kalelapak reh, “Ia Semomwen?”

\par }{\PP Sises ketin sapeng, mahsanih, “Kumwail sehse ie, oh pil sehse Semei. Ma kumwail ese ie, kumwail pahn pil ese Semei.”


\par }{\PP \VS{20}Sises ketin mahsanih mepwukat koaros ni eh padapadahk nan Tehnpas Sarawio, nan pere me kohpwahn meirong kan kin mi ie. A sohte me koledi, pwehki sapwellime ahnsou saikinte leledo.


\par }{\SH Kumwail Sohte Kak Kohla Wasa me I pahn Kohla ie
\par }
{\PP \VS{21}Sises pil pwurehng mahsanihong irail, “I pahn kohla, oh kumwail pahn rapahkin ie, ahpw kumwail pahn mehla nan dipamwail kan. Kumwail sohte kak kohla wasa me I pahn kohla ie.”


\par }{\PP \VS{22}Eri, kaunen mehn Suhs ako ahpw nda, “E koasoia, ‘Kumwail sohte kak kohla wasa me I pahn kohla ie.’ Ia duwe, met wehwehki me e pahn kemehla pein ih?”


\par }{\PP \VS{23}Sises ahpw ketin sapeng, mahsanih, “Kumwail kohsang pah, a I kohdo sang powe. Kumwail kisehn sampah wet, a ngehi sohte kohsang sampah.

\VS{24}Iei kahrepen ei ndaiong kumwail, me kumwail pahn mehla nan dipamwail kan. Oh kumwail uhdahn pahn mehla nan dipamwail kan ma kumwail sohte pahn pwoson me ‘Ngehi iei ngehi.’ ”


\par }{\PP \VS{25}Irail ahpw patohwan kalelapak reh, “Ihs komwi?”

\par }{\PP Sises ketin sapeng, mahsanih, “Me I ndaiongkumwailehr sang nin tapio.

\VS{26}Soahng tohto me I kak kasalehda duwen kumwail oh pil kadeingkin kumwail. A ih me ketin kadariehdo, iei ih me mehlel; ihete me I pahn koasoia ong sampah: mehkan me I rongasangehr reh.”


\par }{\PP \VS{27}Irail ahpw sohte wehwehki me e mahmahsanihong irail duwen Sahmo.

\VS{28}Sises eri mahsanihong irail, “Ni amwail pahn langahda Nein-Aramas, iei ahnsou me kumwail pahn ese me ‘Ngehi iei ngehi.’ Eri, kumwail ahpw pahn ese me I sohte wiahki mehkot pein ngehi; ahpw ihte me I kin koasoia: mehkan me Sahmo ketin padahkihongieier.

\VS{29}Oh ih me ketin kadariehdo kin ketin ieiang ie; iei me e sohte ketin likidmeliekiniehla, pwehki ei poaden wiewia mehkan me e kin ketin kupwurperenki.”


\par }{\PP \VS{30}Eri, me tohto me rong Sises ni eh mahsanih mepwukat, re pwosonla.


\par }{\SH Aramas me Saledek oh Aramas me Kehnaudek
\par }
{\PP \VS{31}Sises eri ketin mahsanihong mehn Suhs ako me pwosonlahr, “Ma kumwail pahn peikiong ei padahk kan, kumwail uhdahn pahn wiahla nei tohnpadahk mehlel.

\VS{32}Oh kumwail pahn dehdehki dahme mehlel, oh me mehlelo pahn kasaledengkumwailla.”


\par }{\PP \VS{33}Irail ahpw sapeng, patohwan, “Kiht kadaudok en Eipraam, oh se saikinte wia lidun emen sang mahs kohdo. Ia wehwehn omwi mahsen, ‘Kumwail pahn saledekla?’ ”
\XREF{}{{\XO 8:33: }{\XT{Mad. 3.9; Luk 3.8.}}}


\par }{\PP \VS{34}Sises ahpw ketin mahsanihong irail, “I ndaiong kumwail ni mehlel: mehmen me kin wiahda dihp, iei ih me lidun dihp.

\VS{35}Oh ladu men kaidehn towe mehlel en peneinei ehu kohkohlahte. Ahpw wahnedin peneinei men, iei ih me uhdahn tohn peneinei kohkohlahte.

\VS{36}Eri, ma Sapwellimeo pahn kasaledengkumwailla, kumwail uhdahn pahn saledekla mehlel.

\VS{37}I dehdehki me kumwail kadaudok en Eipraam kei, a kumwail ahpw kin song en kemeiehla, pwehki amwail sohte men peikiong ei padahk kan.

\VS{38}I kin koasoakoasoia mehkan me Sahmo ketin kasalehiongieier, ahpw kumwail kin wia mehkan me samamwail ko padahkihongkumwailehr.”


\par }{\PP \VS{39}Irail ahpw sapeng, patohwan, “Samat, iei Eipraam.”

\par }{\PP Sises eri ketin sapeng, mahsanih, “Ma kumwail uhdahn nein Eipraam, kumwail pahn wiewia soangen doadoahk kan me e wiahier.

\VS{40}Ahpw iet me I wiadahren: I kin padahkihong kumwail mehkan me mehlel me I rongasangehr Koht. Ahpw kumwail kin songosong en kemeiehla. Eipraam sohte wia soahng wet!

\VS{41}Kumwail kin wiewia mehkan me samamwailo wiadahr.”

\par }{\PP Irail ahpw sapeng, patohwan, “Kaidehn kiht ipwin nenek kei; Samat metehmen, Koht kelehpw.”


\par }{\PP \VS{42}Sises ahpw mahsanihong irail, “Ma uhdahn samamwail Koht, kumwail pahn poakohng ie, pwe I kohdo sang rehn Koht, oh iet ngehi. I sohte kohkihdo pein ei manaman, ahpw ih me ketin kadariehdo.

\VS{43}Dahme kahrehda kumwail sohte kin wehwehki mehkan me I koasoia? Kaidehn pwehki amwail sohte kak rong ei padahk?

\VS{44}Kumwail kadaudok en Tepil, pwehki iei ih samamwail, oh kumwail kin nantihong kapwaiada mehkan me samamwailo kin inengieng. Sangete nin tapio, ih sounkamaramas emen. E sohte kin miniminiong me mehlelo, pwehki me mehlelo sohte mi reh. Ni ahnsou me e kin koasoia likamw, e kin wiewiahte me e ahnlahr, pwehki ih likamw men, oh pil semen soangen likamw koaros.
\XREF{}{{\XO 8:44: }{\XT{Kupw. 1.13; 2.24.}}}

\VS{45}A iet kahrepen amwail sohte kin pwoson ie, pwehki ei kin padahkihong kumwail duwen mehkan me mehlel.

\VS{46}Ihs nanpwungamwail me kak kadehdehda duwen dihp ehu me I wiadahr? Eri, ma I kin padahkihong kumwail mehkan me mehlel, a dahme kahrehda kumwail sohte kin pwosonkin ie?

\VS{47}Mehmen me tepsang rehn Koht kin rong sapwellimen Koht mahsen kan. Ahpw kumwail sohte tepsang rehn Koht, iei me kahrehda amwail sohte kin men rong ie.”


\par }{\SH Sises oh Eipraam
\par }
{\PP \VS{48}Mehn Suhs ako ahpw sapeng Sises, patohwan, “Kaidehn kiht me pwung ni at koasoia me kowe mehn Sameria men oh ngehn suwed mie rehmwi?”


\par }{\PP \VS{49}Sises eri ketin sapeng, mahsanih, “Sohte ngehn suwed rehi. I kin wauneki Semei, a kumwail sohte kin waunekin ie.

\VS{50}I sohte kin pein rapahki wauwi. A mie emen me kin raparapahki wauwi, oh iei ih me kin pwungkin ie.

\VS{51}I ndaiong kumwail ni mehlel: mehmen me kin kapwaiada ei padahk kan sohte pahn mehla.”


\par }{\PP \VS{52}Mehn Suhs ako ahpw patohwanohng, “Eri, met se eseier ni mehlel me ngehn suwed mie rehmw. Eipraam melahr, oh soukohp ako pil melahr; a ke nda, ‘Mehmen me kin kapwaiada ei padahk kan sohte pahn mehla.’

\VS{53}Samat Eipraam melahr. Ia duwe, ke lemeleme me ke lapalapasang Eipraam? Oh soukohp ako pil melahr. Ihs me ke wiahki pein kowe?”


\par }{\PP \VS{54}Sises ahpw ketin sapeng irail, mahsanih, “Ma I pahn kawauwih pein ngehi, ei wahu pahn mwahl. Semei, iei ih me kin waunekin ie, iei ih me kumwail kin nda ih amwail Koht.

\VS{55}Kumwail saikinte esehda ih, ahpw ngehi me ese ih. Ma I pahn koasoia me I sehse ih, eri, I me likamw duwehte kumwail. Ahpw I ese ih oh I pil kin peikiong sapwellime mahsen kan.

\VS{56}Samamwail Eipraam perenkihda eh pahn kilang ei rahn. Eri, e kilangehr oh perenkidahr.”


\par }{\PP \VS{57}Mehn Suhs ako eri patohwanohng, “Ke saikinte sounpar limeisek, a ke kilangehr Eipraam?”


\par }{\PP \VS{58}Sises ahpw sapeng irail, mahsanih, “I ndaiong kumwail ni mehlel: mwohn Eipraam eh ipwidi ‘Ngehi Iei’
\FTNT{f}{{\FR 8:58: }{\FK{NGEHI IEI:
}}{\FT{Mahsen rielepet duwehte mahsen me Koht ketin wia ni ahnsou me e pwarohng Moses oh ketin kasalehiong Moses pein ih.Sisen lepin mahsen wet ekis duwehte sisen lepin mahsen en Ipru me wehwehki “KAUN-O” (tehk Eks. 3.14)}}} ih me mieier.”


\par }{\PP \VS{59}Irail eri rik takai pwe re en katehki; a Sises ketin karirihala sang irail pein ih, oh ketieisang nan Tehnpas Sarawio.




\par }\Chap{9}{\SH Sises Kamwahwihala Ohl emen me Ipwidihte Maskun
\par }
{\PP \VerseOne{1}Eri, ni Sises eh ketiket kohla, e ahpw mahsanihada ohl emen me maskun sang ni eh ipwidi.

\VS{2}Sapwellime tohnpadahk ko ahpw kalelapak, “Maing Sounpadahk, dipen ihs me kahrehiong ohl menet eh ipwidi maskun? Pein dipe, de dipen eh pahpa oh nohno?”


\par }{\PP \VS{3}Sises ahpw ketin sapeng irail, mahsanih, “Kaidehn dipe, de dipen eh pahpa oh nohno, me kahrehiong eh maskun. Ahpw e maskun pwe en kasalehda manaman en Koht.

\VS{4}Kitail uhdahn pahn nantihong wiewia doadoahk en ih me ketin kadariehdo isaneki eh rarahnte; pwe pwohng kerendohr, ahnsou me sohte emen kak wia doadoahk.

\VS{5}Erein ei pahn mihmi nin sampah, ngehi me kamarainpen sampah.”
\XREF{}{{\XO 9:5: }{\XT{Mad. 5.14; Sohn 8.12.}}}


\par }{\PP \VS{6}Ni eh mahsanih mepwukat, e ahpw ketin kendipiong nan pwehl, oh wiahkihda pwelmatak. Eri, e ahpw ketin iriski pwelmatako pwoaren mesen ohlo,

\VS{7}oh ketin mahsanihong, “Kohla epwinek nan lepin Lehen Siloham.” (Ahd wet wehwehki “Pekederla.”) Ohlo eri kohla epwinek nan lepin leho, ahpw pwurodo oh kilangada wasa.


\par }{\PP \VS{8}Eri, mehn mpe ko oh irail me kilangehr ohlo ni eh wia pekipek mahso, re ahpw idek, “Kaidehn ih ohlo met me kin mwomwohdete wie pekipeko?”


\par }{\PP \VS{9}Ekei ahpw nda, “Iei, ih men.”

\par }{\PP A pil ekei nda, “Soh! Kaidehn, a mwomwe duwehte ohlo.”

\par }{\PP Pein ohlo eri nda, “Iei, ngehi ohlo.”


\par }{\PP \VS{10}Re ahpw idek reh, “Ia duwen pwoaren mesomw kan eh pehdpeseng?”


\par }{\PP \VS{11}E ahpw sapeng, “Ohl me adaneki Sises wiadahr pwelmatek oh iriski pwoaren mesei kat, oh e pil mahsanihong ie, ‘Kohwei Siloham oh epwinek ie.’ Ngehi eri kohla, oh ni ahnsowohte me I epwinek, I kilangada wasa.”


\par }{\PP \VS{12}Irail ahpw idek, “Ia ih?”

\par }{\PP A e sapeng, “I sehse.”


\par }{\SH Parisi ko Kapeidek me Kehlailadahro
\par }
{\PP \VS{13}Eri, re ahpw kahrelahng ohl me maskuno rehn Parisi ko.

\VS{14}Rahno, rahnen Sapad, me Sises wiadahr pwelmatak oh kapehdangkipeseng pwoaren mesen ohlo.

\VS{15}Parisi ko pil pwurehng idek rehn ohlo duwen eh kilangada wasa. E ahpw ndaiong irail, “Ohlo ketikihong pwelmatak ni pwoaren mesei kat, ngehi eri epwinek oh kilangada wasa.”


\par }{\PP \VS{16}Ekei Parisi ko ahpw nda, “Ohl me wiadahr met sohte pwarodo sang rehn Koht, pwehki eh sohte peikiong kosonned en rahnen Sapad.”

\par }{\PP A pil ekei nda, “Ia duwen aramas dipan emen, eh kak wia soangen manaman duwehte met?” Irail eri liaktohrohrpeseng nanpwungarail.


\par }{\PP \VS{17}Parisi ko eri pwurehng kalelapak rehn ohlo, “Ke nda me e kapehdpesengehr pwoaren mesomw kan. Eri, dahme ke ndahki duwen ohlo?”

\par }{\PP E ahpw sapengkin irail, “Soukohp emen ih.”


\par }{\PP \VS{18}Me lapalap en mehn Suhs ako ahpw sohte men kamehlele me e maskun mahs, ahpw kak kilangada wasa mwuhr. Irail eri ekerodo eh pahpa oh nohno,

\VS{19}oh kalelapak rehra, “Noumwa pwutak menet? Kumwa kin nda me e ipwidi maskun? Eri, ia duwe eh kak kilangada wasa ahnsou wet?”


\par }{\PP \VS{20}Eh pahpa oh nohno eri sapengkin irail, “Se ese me ih nait pwutako met, oh se pil ese me e ipwikihwei eh maskun.

\VS{21}A se sehse ia duwen eh kak kilangada wasa ahnsou wet, de ihs me kapehdpesengehr pwoaren mese kan. Kumwail idek reh, pwe mie eh lamalam oh e kakehr pein sapeng kumwail!”

\VS{22}Seme oh ine koasoia mepwukat pwehki ara masak me lapalap en mehn Suhs ko, pwe re pwungkipenehr ma emen pahn kadehde me iei Sises Mesaia, re pahn kihsang nan arail sinakokeo.

\VS{23}Ihme kahrehda seme oh ine ndahki, “Mie eh lamalam, kumwail idek reh!”


\par }{\PP \VS{24}Irail eri pwurehng ekerodo ohlo keriapak, ohlo me ipwikihwei eh maskun, re ahpw ndaiong, “Inoukihda mwohn Koht me ke pahn lokaia mehlel ong kiht! Se ese me ohl dipan emen me kamwawihiukalao.”


\par }{\PP \VS{25}Ohlo ahpw sapeng, nda, “I sohte ese ma ih me dipan emen de soh. Ahpw meteieu me I ese, me mahso I uhdahn maskun, a met I kilangadahr wasa.”


\par }{\PP \VS{26}Irail eri kalelapak, “Dahme e wiahiong uhk? Ia duwen eh kapehdpeseng pwoaren mesomw kan?”


\par }{\PP \VS{27}E ahpw sapengkin irail, “I ndaiongkumwailehr, a kumwail sohte men rong. Dahme kumwail pil men pwurehng rongki? Mwein kumwail pil men wiahla nah tohnpadahk!”


\par }{\PP \VS{28}Irail eri kapailoke oh nda, “Kowe nah tohnpadahk, a kiht sapwellimen Moses tohnpadahk!”


\par }{\PP \VS{29}Se ese me Koht ketin mahseniong Moses; a lahpo, se sohte ese wasa me e kohdo sang ie!”


\par }{\PP \VS{30}Ohlo ahpw sapengkin irail, “Meid kapwuriamwei met! Kumwail sehse wasa me ohlo kohdo sang ie, a e kapehdpesengehr pwoaren mesei kat!

\VS{31}Kitail ese me Koht sohte kin ketin karonge me dipan akan; a e kin ketin karonge me kin wauneki oh wia soahng kan me e kin kupwurki.

\VS{32}Sang nin tepin kawa, sohte emen me rongehr me mie emen kapehdpeseng pwoaren mesen me maskun sang ni eh ipwidi.

\VS{33}Ma ohl menet kaidehn sang rehn Koht, e sohte kak wiahda mehkot.”


\par }{\PP \VS{34}Irail ahpw sapengki, “Ke ipwidi oh kekeirda nan dihp, ke ahpw songosong en padahki kiht?” Irail eri kausasang nan sinakokeo.


\par }{\SH Maskun ni Pali Ngehn
\par }
{\PP \VS{35}Ni Sises eh mwahngihada me re kausalahr ohlo, e ahpw ketin tuhwong oh mahsanihong, “Ia duwe, ke pwoson Nein-Aramas?”


\par }{\PP \VS{36}Ohlo ahpw sapeng, patohwan, “Maing, komw ketin mahsanihong ie ihs ohl menet pwe I en kak pwosonla!”


\par }{\PP \VS{37}Sises eri mahsanihong, “Ke kilangehr, oh iei ih me koasoakoasoiong uhk met.”


\par }{\PP \VS{38}Ohlo ahpw patohwan, “Maing ei Kaun, I pwosonlahr!” E ahpw kelepwikihdi mwohn Sises.


\par }{\PP \VS{39}Sises ahpw mahsanih, “I kodohng sampah pwe I en wia kopwung; pwe me maskun kan en kilangada wasa, oh irail me kilangehr wasa en maskunla.”


\par }{\PP \VS{40}Ekei Parisi ko, me mihmi wasao, rong eh mahsanih mepwukat, re ahpw kalelapak, “Ia duwen kiht, se pil maskun?”


\par }{\PP \VS{41}Sises eri ketin sapeng, mahsanih, “Ma kumwail uhdahn maskun, sohte pahn dipamwail; a met, pwehki amwail nda, ‘Se kak kilang wasa,’ met wehwehki me dipamwail mihmiehte.”




\par }\Chap{10}{\SH Karasaras en Silepen Sihpw
\par }
{\PP \VerseOne{1}“I ndaiong kumwail ni mehlel: mehmen me sohte pedolong nan wenihmwen kelen sihpw, ahpw doulong ni ehu soangen ahl tohrohr, iei ih lipirap emen, oh mehn kulih.

\VS{2}A me kin pedolong nan wenihmwo, iei ih me silepen sihpw.

\VS{3}Silepen wenihmwo kin ritingadahng silepen sihpwo; sihpw kan kin rong ngile, oh ni eh kin ekerki nah sihpw kan adarail, e ahpw kin kahluwairailla liki.

\VS{4}Ni eh kapedoi irail, e ahpw kin tieng mwohrail, oh sihpw kan kin idawehn, pwehki arail anlahr ngile.

\VS{5}Re sohte pahn idawehn emen tohrohr, pwe re pahn tangasang, pwehki arail sahn ngile.”


\par }{\PP \VS{6}Sises mahsanihong irail karasaras pwoatet, a irail sohte wehwehki soahng kan me e ketin mahmahsanihong irail.


\par }{\SH Sises Ih me Silepen Sihpw Mwahu
\par }
{\PP \VS{7}Sises eri pil pwurehng mahsanih, “I ndaiong kumwail ni mehlel: ngehi me wenihmwen kelen sihpw akan.

\VS{8}Irail koaros me pwarodohr mwohi, lipirap, oh mehn kulih kei, ahpw sihpw akan sohte rong irail.

\VS{9}Ngehi me wenihmwo. Mehmen pedolong nan wenihmw wet pahn mourla. E pahn pedolong oh pedoi, oh diarada kene mwenge.

\VS{10}Lipirap kin kohdo pwe en pirapa, kemehla, oh kauwehla. A ngehi, I pwarodohr pwe irail en ahneki mour, iei, mour unsek.


\par }{\PP \VS{11}“Ngehi me silepen sihpw mwahu. Silepen sihpw mwahu kin tounmeteikihla eh mour pwehki nah sihpw kan.
\XREF{}{{\XO 10:11: }{\XT{Sir. 18.13.}}}

\VS{12}Tohndoadoahk men, me kaidehn silepen sihpw, oh pil kaidehn uhdahn nah sihpw akan, ni eh kin kilangada kidien wel eh kohkohdo e kin keseirailla oh tangdoaui. Kidien welo eri kin saikedi sihpw kan oh pwakihirailpeseng.

\VS{13}Me ale pweipweio kin tangdoaui pwehki eh doadoahkohngete pweine, oh sohte mwahn nsenohki sihpw kan.

\VS{14-15}Ngehi me silepen sihpw mwahu. Duwen Sahm eh mwahngih ie, oh I ese Sahm, pil duwehte ngehi, I ese nei sihpw kan oh irail pil kin ese ie. Oh I pahn tounmeteikihla ei mour pwehki irail.
\XREF{}{{\XO 10:14-15: }{\XT{Mad. 1.27; Luk 10.22.}}}

\VS{16}Pil mie ekei nei sihpw me sohte mi nan kehl wet. I uhdahn pahn weiraildo, oh re pahn rong ngilei. Eri, re pahn wiahla pwihn sihpw teieu, oh sileparail pahn metehmen.


\par }{\PP \VS{17}“Semei kin poakohng ie, pwehki ei kin tounmeteikihla ei mour, pwe I en kak pwurehng ale.

\VS{18}Sohte me pahn kihsang ei mour, a pein ngehi me tounmeteikihla. Mie ei manaman en tounmeteikihla, oh pil mie ei manaman en pwurehng ale. Iei duwen me Sahmo mahsanihong ie pwe I en wia.”


\par }{\PP \VS{19}Eri, mehn Suhs ako pil pwurehng liaktohrohrpeseng pwehki mahsen pwukat.

\VS{20}Me tohto nanpwungarail ahpw nda, “Ngehn suwed mi reh, oh pweipwei men ih! Dahme kahrehda kumwail rongki?”


\par }{\PP \VS{21}A pil ekei nda, “Aramas me ngehn suwed mi reh sohte kak koasoia mepwukat. Ia duwen ngehn suwed eh kak kapehdpeseng pwoaren mesen aramas maskun?”


\par }{\SH Mehn Suhs akan Sohte Pwungki Sises
\par }
{\PP \VS{22}Eri, ahnsowo ahnsoun Sarawien Isimwas\FTNT{g}{{\FR 10:22: }{\FK{SARAWIEN ISIMWAS:
}}{\FT{Sarawi wet kin wiawi nan sounpwong en Dihsemper pwe en wia katamanpen kasarawi sapahl en pei sarawio oh Tehnpas Sarawio ni pahr 164 mwohn Krais, mwurin mehn liki kan ar kasaminehla pei sarawio oh Tehnpas Sarawio (tehk 1 Mak. 4.36-59).}}} nan Serusalem (nan sounpwong en kopou.)\XREF{}{{\XO 10:22: }{\XT{1 Mak. 4.36, 52-59; 2 Mak. 1.18; 10.5.}}}

\VS{23}Sises ketiketseli nan Tehnpas Sarawio nan Palangk en Solomon.

\VS{24}Mehn Suhs ako eri kapilpene oh patohwanohng, “Ia erein at pahn peipeikasal kin uhk? Ma iei kowe Mesaia, kadehdehiong kiht ni sansal.”


\par }{\PP \VS{25}Sises ahpw ketin sapeng, mahsanih, “I ndaiongkumwailehr, a kumwail sohte men kamehlele ie. Doadoahk ko me I wiadahr ni manaman en Semei, iei me kadehdehiedahr.

\VS{26}A kumwail sohte pahn kamehlele, pwehki kaidehn kisehn nei sihpw kumwail.

\VS{27}Nei sihpw akan kin rong ngilei; oh I ese irail, oh re kin idawehn ie.
 
\VS{28}I kihong irail mour soutuk, oh re sohte pahn mehla. Sohte emen me pahn adihirailsang rehi.

\VS{29}Semei me ketikihong ie irail, me lapasang mehkan koaros. Oh sohte emen me kak adihasang nin limen Semei.
\XREF{}{{\XO 10:29: }{\XT{Kupw. 3.1.}}}

\VS{30}Semei oh ngehi metehmen.”


\par }{\PP \VS{31}Mehn Suhs ako eri pwurehng rik takai pwe re en katehki.

\VS{32}Sises ahpw ketin mahsanihong irail, “I wiadahr doadoahk mwahu tohto mwohn masamwail me Sahmo ketikihong ie pwe I en wia. Eri, mehn ia doadoahk rehn doadoahk pwukat me kumwail pahn katehkin ie?”


\par }{\PP \VS{33}Mehn Suhs ako ahpw sapeng, patohwanohng, “Kaidehk doadoahk mwahu me se men katehkinuhkedi, ahpw pwehki omw kin lahlahwe Koht! Pwehki kowe, aramas emen, ke ahpw kin song en wiahkin uhk Koht!”
\XREF{}{{\XO 10:33: }{\XT{Lip. 24.16.}}}


\par }{\PP \VS{34}Sises ahpw ketin sapeng, mahsanih, “E ntingdier nan amwail Kosonnedo me Koht ketin mahsanih, ‘Kumwail koht kei.’
\XREF{}{{\XO 10:34: }{\XT{Mel. 82.6.}}}

\VS{35}Eri, kitail ese me dahme Pwuhk Sarawi koasoia me mehlel kohkohlahte; oh Koht ketin kahdanekin irail koht kei, irail aramas akan me sapwellime mahsen kohwongehr.

\VS{36}A ngehi, me Sahm ketin piladahr oh kadariedohr nin sampah, eri, ia duwe, kumwail kak koasoia me I lahlahwe Koht pwehki ei nda me ngehi Sapwellimen Koht?

\VS{37}Ma I sohte kin kapwaiada doadoahk kan en Semei, eri, kumwail dehr mahs kamehlele ie.

\VS{38}A ma I kin wiahda, mehnda ma kumwail sohte kamehlele ie, a kumwail en kamehlele ei doadoahk kan, pwe kumwail en mwadang esehkihda oh wehwehkihda me Sahmo kin ketiket nan mohngiongi, oh ngehi, kin mihmi nan kupwur en Sahmo.”


\par }{\PP \VS{39}Irail ahpw pil pwurehng rapahki pwe re en koledi, e ahpw ketin pitsang ni pehrail.


\par }{\PP \VS{40}Sises eri ketin pwurala oh kotehla Pillap Sordan ong ni wasa me Sohn wiewiahier papidais ie mahso; e ahpw ketiket wasao.
\XREF{}{{\XO 10:40: }{\XT{Sohn 1.28.}}}

\VS{41}Aramas tohtohie ahpw pokondohng reh. Irail eri nda, “Sohte kilel me Sohn wiadahr, ahpw mehkoaros me e ndahki duwen ohl menet me inenen mehlel.”

\VS{42}Eri, aramas tohto wasao ahpw pwosonla Sises.




\par }\Chap{11}{\SH Mehlahn Lasarus
\par }
{\PP \VerseOne{1}Mie ohl emen me soumwahudahr me adaneki Lasarus, me koukousoan Pedani, nan kahnimw me Mery oh rie Marda koukousoan ie.
\XREF{}{{\XO 11:1: }{\XT{Luk 10.38-39.}}}

\VS{2}(Iei Mery menet me keiehki aluweluwen Kaun-o leh pwohmwahu oh limwiheki pitenmoange, iei ih me pil rianiki Lasarus me soumwahudahro.)
\XREF{}{{\XO 11:2: }{\XT{Sohn 12.3.}}}

\VS{3}Pirieno eri kairehki Sises, “Maing at Kaun, kompoakepahmwio soumwahudahr.”


\par }{\PP \VS{4}Ni Sises eh ketin karonge met, e ahpw mahsanih, “Soumwahu wet sohte pahn kahrehda Lasarus eh mehla; met wiawiher pwe en kalinganahda Koht, oh soumwahu wet pahn wia ehu ahl me Koht pahn ketin kalinganahkihda Sapwellimeo.”


\par }{\PP \VS{5}Sises kin ketin loalloale Marda, oh rie lih, oh pil Lasarus.

\VS{6}Sises mwahngihier me Lasarus soumwahudahr, ahpw e ketikette wasa me e ketiket ieo erein rahn riau.

\VS{7}Eri, e ahpw mahsanihong sapwellime tohnpadahk ko, “Kitail pahn pwurala Sudia.”


\par }{\PP \VS{8}Tohnpadahk ko ahpw sapeng, patohwan, “Maing Sounpadahk, rahn teiko mehn Suhs ako men katei komwi wasao. A ia duwe, komw pil kupwukupwure pwuralahng wasao?”


\par }{\PP \VS{9}Sises ahpw sapeng, mahsanih, “Kaidehn awa eisek riau mie nan rahn ehu? Eri, ma mehmen me kin alialu nin rahn, e sohte pahn dipekelekel, pwehki eh kilikilang marain en sampahet.

\VS{10}A me kin alialu nipwong, e pahn dipekelekel, pwehki marain sohte mie reh.”

\VS{11}Sises ketin mahsanih mepwukat, ahpw pil pwurehng mahsanihong irail, “Kompoakepatail Lasarus meirlahr. A I pahn kolahng pangenda.”


\par }{\PP \VS{12}Tohnpadahk ko ahpw sapeng, patohwan, “Maing, ma e meirlahr, a e pahn mwahula.”


\par }{\PP \VS{13}Mahsen en Sises wet uhdahn wehwehki me Lasarus melahr, a irail ahpw kihkihong me e wehwehki me e memeirte.

\VS{14}Sises eri mahsanihong irail ni sansal, “Lasarus melahr.

\VS{15}A pwehki kumwail I perenkihda ei sohte mi reh, pwe kumwail en pwoson. Eri, kitail kohla reh.”


\par }{\PP \VS{16}Tomas (me pil adaneki Mpwer) ahpw ndaiong ienge tohnpadahk ko, “Kitail iang atail Sounpadahk kohla wasao, pwe kitail en iang ih mehla.”


\par }{\SH Sises me Iasada oh Mour
\par }
{\PP \VS{17}Ni Sises eh ketier wasao, e ahpw ketin diarada me Lasarus seridier oh rahn pahieu douwer powe.

\VS{18}Mwein sohte lel mwail riau me Pedani dohki sang Serusalem.

\VS{19}Mehn Suhs tohtohie me kodohng tuhwong Marda oh Mery pwe re en kamwait ira pwehki mehlahn riara ohlo.


\par }{\PP \VS{20}Ni Marda eh rongada me Sises ketiket kohdo, e ahpw kohieila pwe en tuhwong; a Mery mihmihte nan ihmwo.

\VS{21}Marda ahpw patohwanohng Sises, “Maing ei Kaun, ma komw ketikette met, riei ohlo sohte pahn mehla.

\VS{22}Eri soh, I ese me Koht pahn ketikihong komwi dahme komw pahn ketin peki reh.”


\par }{\PP \VS{23}Sises ahpw mahsanihong, “Riomw ohlo pahn pwurehng mourda.”


\par }{\PP \VS{24}Marda ahpw sapeng, patohwan, “I patohwan ese me e pahn pwurehng mourda ni rahnen neko.”
\XREF{}{{\XO 11:24: }{\XT{2 Mak. 7.22-23; 12.44.}}}


\par }{\PP \VS{25}Sises ahpw mahsanihong, “Ngehi me mour sapahl oh Sounkomour. Mehmen me pwoson ie, mehnda ma e pahn mehla, ahpw e pahn mour.

\VS{26}Oh mehmen me momour oh pwoson ie, sohte pahn mehla kohkohlahte. Ia duwe, ke kamehlele met?”


\par }{\PP \VS{27}Liho ahpw sapeng, patohwan, “Ei, Maing ei Kaun, I kamehlele me komwi Mesaia, Sapwellimen Kohto, me pahn ketidohng sampah.”


\par }{\SH Sises Tentenihr
\par }
{\PP \VS{28}Mwurin Marda eh patohwanehr mepwukat, e ahpw pwurala mwenginkihong rie Mery, “Sounpadahko ketidohr, oh e ketin keinemweiuk.”

\VS{29}Ni Mery eh rongada met, e ahpw mwadang uhda oh kohieila pwe en tuhwong Sises.

\VS{30}(Sises saikinte lelohng kousapwo, pwe e ketikette wasa me Marda tuhwong ieo.)

\VS{31}Mehn Suhs ako me iang Mery mihmi nan ihmwo, me kamwakamwait ih, re ahpw idawehn ahnsou me re kilang eh uhda oh mwadang pedoi. Irail kihkihong me e pahn kohieila nin sousowo pwe en mwahiei.


\par }{\PP \VS{32}Ahpw ni Mery eh lellahng wasa me Sises ketiket ie, e ahpw poaridi mwohn aluweluwe kan oh patohwanohng, “Maing ei Kaun, ma komw ketikette met, riei ohlo sohte pahn mehla!”


\par }{\PP \VS{33}Sises mahsanihada eh sengiseng, oh mehn Suhs ako me iang ih pil sengiseng, e ahpw kupwurohla oh pahtoula.

\VS{34}E ahpw ketin kalelapak rehrail, “Ia wasa me kumwail sarepediong ie?”

\par }{\PP Irail ahpw sapeng, patohwan, “Maing at Kaun, komw ketido oh mahsanih.”


\par }{\PP \VS{35}Sises ahpw ketin tentenihr.

\VS{36}Mehn Suhs ako eri nda, “Ia uwen eh poakohng ohlo!”


\par }{\PP \VS{37}Ahpw ekei nanpwungarail nda, “Kaidehn ih me kapehdpesengehr mesen ohl maskuno? Ia duwe, e sohte kak wia mehkot pwe en doarehsang Lasarus mehla?”


\par }{\SH Lasarus Pwurehng Mourda
\par }
{\PP \VS{38}Sises eri pil pwurehng kupwurohla, ahpw ketilahng nin sousowo, me mi nan pwoaren paip ehu me takai ehu kin ritingala.”


\par }{\PP \VS{39}Sises mahsanih, “Kumwail pwekasang takaien!”

\par }{\PP Marda, rien ohl me melahro, ahpw patohwanohng, “Maing, e pwohsuwedlahr, pwe rahn pahieu douwer pohn eh seridi!”


\par }{\PP \VS{40}Sises ahpw mahsanihong liho, “I soh ndaionguhkehr me ke pahn kilang lingan en Koht ma ke pahn pwoson?”

\VS{41}Irail eri pwekasang takaio, Sises ahpw ketin sarada oh mahsanih, “Semei, kalahngan en komwi pwehki omwi ketin karongeier.

\VS{42}I ese me komwi kin ketin karonge ie ahnsou koaros, ahpw I patohwan mepwukat pwehki aramas pwukat me pato wasa kiset, re en kamehlele me komwi me ketin kadariehdo.”

\VS{43}Mwurin eh mahsaniher mepwukat, e ahpw kapitie laudida, mahsanih, “Lasarus, pedoido!”

\VS{44}Ohl melahro ahpw pedoido, peh oh neh kan kidikidkipene likoun nan sousou, oh likou ehu pidpene mese. Sises ahpw mahsanihong irail, “Kumwail sapwadada ohlen oh kasaladakala.”


\par }{\SH Pwihn me Pelian Sises
\par }
{\R (Pil tehk Mad. 26.1-5; Mark 14.1-2; Luk 22.1-2)

\par }{\PP \VS{45}Me tohto nanpwungen mehn Suhs ko me kohdo rehn Mery, re kilangehr dahme Sises ketin wiadahr, re ahpw pwosonlahr.

\VS{46}A ekei irail pwuralahng rehn Parisi ko oh padahkihong irail duwen mehkan me Sises ketin wiadahr.

\VS{47}Eri, samworo lapalap ako oh Parisi ko ahpw kapokonepene Tohn Mwoalen Kopwung Lapalapo, oh nda, “Dahme kitail pahn wia? Pwehki soangen kilel kan me ohl menet kin wiewia!

\VS{48}Ma kitail mweidohng en wiewia soahng pwukat, aramas koaros pahn pwosonla, oh lapalap akan en Rom pahn kohdo oh kauwehla atail Tehnpas Sarawio oh atail wehiet pwon!”


\par }{\PP \VS{49}Emen kisehrail, me adaneki Kaiapas, me Samworo Lapalap nan pahro, ahpw ndaiong irail, “Kumwail sohte mwahn ese mehkot!

\VS{50}Kumwail sohte dehdehki me e pahn mwahuwong kumwail ma emen pahn mehkihla aramas akan, pwe tohn wehiet pwon en dehr mwomwla?”

\VS{51}(Ahpw mehlel, Kaiapas sohte wia koasoi pwoatet pwehki pein ih, ahpw pwehki ih me Samworo Lapalap en pahro, e ahpw kohpada me Sises pahn pwoukihla mehn Suhs ako;

\VS{52}oh kaidehn irailte, ahpw pwe en kapokonepene serien Koht kan koaruhsie me mweipesengehr.)


\par }{\PP \VS{53}Eri, sang ni rahno kohla, kaunen mehn Suhs ako ahpw wiewie lamalamki duwen arail pahn kemehla.

\VS{54}Ihme kahrehda Sises solahr ketiketseli sansal nan Sudia. E ahpw ketsang wasao oh ketilahng wasa kis me kereniong sapwtehn, ni kahnimw me adaneki Epraim; eri, iei wasa me e ketidi ie, iangahki sapwellime tohnpadahk ko.


\par }{\PP \VS{55}Eri, en mehn Suhs akan Sarawien Pahsohpa kerendohr, oh aramas tohtohie kohieila sang nan sahpw akan kohdalahng Serusalem, pwe re en kapwaiada arail tiahk en kamwakel mwohn sarawio eh pahn tepida.

\VS{56}Irail raparapahki Sises; oh ni arail pokonpenehr nan Tehnpas Sarawio, re kin peidekpene nanpwungarail, “Dahme kumwail lemeleme? Ohlo pahn iang sarawi wet, de soh?”

\VS{57}Samworo lapalap ako oh Parisi ko ahpw koasoanediong aramas akan, mehmen me ese wasa me Sises ketiket ie, a en pakairkihdo, pwe re en kak koledi.




\par }\Chap{12}{\SH Marekeiso ieu nan Pedani
\par }
{\R (Pil tehk Mad. 26.6-13; Mark 14.3-9)

\par }{\PP \VerseOne{1}Rahn weneu mwohn Sarawien Pahsohpa, Sises ahpw ketilahng Pedani, wasa me Lasarus koukousoan ie, ohl me Sises ketin kamourada sang mehla.
 
\VS{2}Irail eri kaunopada konot en soutik wasao. Marda iang sewese oh papah konoto, oh Lasarus iei ih emen me iang Sises patodiong nin tehpelo.

\VS{3}Mery eri wahdo leh ehu me inenen pweilaud mehlel me wiawihkidahr tuhke me adaneki nard, oh keiehki aluweluwen Sises ko, oh limwiheki pitenmoangeo. Pwohmwahu en leho ahpw kipehdi nan ihmwo pwon.
\XREF{}{{\XO 12:3: }{\XT{Luk 7.37-38.}}}

\VS{4}Emen sapwellime tohnpadahk ko, Sudas Iskariot—ih me pahn pangala Sises—ahpw nda,

\VS{5}“Dahme kahrehda leh wet sohte netila ni mwohni silper
\FTNT{h}{{\FR 12:5: }{\FK{MWOHNI SILPER:
}}{\FT{Tehk 6.7.}}} silipwiki, pwe mwohni wet en kohieng me semwehmwe kan?”

\VS{6}E nda met, kaidehn pwehki eh kin nsenohki me semwehmwe kan, ahpw pwehki lipirap men ih. Ih me kin weuwa neirail edin mwohnio oh kin kihkihsang mwohni.


\par }{\PP \VS{7}Sises ahpw mahsanih, “Kumwail dehr kedirepwki lihet! Kumwail mweidohng en nekidala dahme e ahnekio ong ni rahn me I pahn seridi.

\VS{8}Me semwehmwe kan pahn kin mihmihte rehmwail ahnsou koaros, a ngehi sohte pahn mihmi rehmwail ahnsou koaros.”
\XREF{}{{\XO 12:8: }{\XT{Deud. 15.11.}}}


\par }{\SH Pwihn me Pelian Lasarus
\par }
{\PP \VS{9}Ni pokon laud en mehn Suhs ehu ar rongada me Sises ketiket Pedani, re ahpw kohla, kaidehn pwehki ar men kilangete Sises, a pil Lasarus me Sises ketin kamourada sang mehla.

\VS{10}Samworo lapalap ako eri wie lamalamki duwen arail pahn pil kemehla Lasarus,

\VS{11}pwehki ih me kahrehda mehn Suhs tohtohie ar keseiraillahr oh pwosonlahr Sises.


\par }{\SH Sises Ketilong nan Serusalem ni Roson en Powehdi
\par }
{\R (Pil tehk Mad. 21.1-11; Mark 11.1-11; Luk 19.28-40)

\par }{\PP \VS{12}Mandahn rahno, pokon laudo, me kodohng iang Sarawien Pahsohpa, rongadahr me dene Sises ketiket kodohng Serusalem.

\VS{13}Irail eri ale rahntuhke pahm oh kohieila pwe re en tuhwong, re ahpw ngihl laud, patopatohwan, “Kapinga Koht! Koht en ketin kasalehiong sapwellime kupwuramwahu ong ih me ketiket kohdo ni mwaren Kaun-o! Koht en ketin kapaiahda Nanmwarkien Israel!”
\XREF{}{{\XO 12:13: }{\XT{Mel. 118.25-26; 1 Mak. 13.51.}}}


\par }{\PP \VS{14}Sises diarada ahs emen e ahpw ketidahng powe, duwen me Pwuhk Sarawi mahsanih:


\par }{\Q \VS{15}“Kahnimw en Saion, ke dehr masak!

\par }{\Q Met omw Nanmwarki ketiket kohdo rehmw,

\par }{\QB e ket pohn ahs pwulopwul men.”
\XREF{}{{\XO 12:15: }{\XT{Sek. 9.9.}}}


\par }{\PP \VS{16}Sapwellime tohnpadahk ko sohte wehwehki met ni ahnsowo. A ni ahnsou me Sises ketin linganlahr, re ahpw tamanda me Pwuhk Sarawi mahsanih met, oh irail pil wiahiongehr mepwukat.


\par }{\PP \VS{17}Aramas ako me iang Sises ni eh ketin malipe Lasarus sang nan sousowo, kamourada sang mehla, ahpw lohkiseli dahme wiawiher.

\VS{18}Iei kahrepen en pokono arail kohieilahng tuhwong, pwehki arail rongada me e ketin wiadahr kilel wet.

\VS{19}Parisi ko eri ndapene nanpwungarail, “Kumwail kilang! Kitail sohte mwahn pweida! Pwe met tohn sampah koaros kin idawehnla!”


\par }{\SH Ekei mehn Krihs Rapahki Sises
\par }
{\PP \VS{20}Eri, mehn Krihs kei me mi nanpwungen irail akan me kolahng Serusalem pwe re en kaudok ni ahnsoun sarawio.

\VS{21}Aramas pwukat eri kohla rehn Pilip (ih mehn Pedsaida nan Kalili,) oh ndaiong, “Maing, se men tuhwong Sises.”


\par }{\PP \VS{22}Pilip eri kohla kairehki Andru, oh ira koaros ahpw kohla kairehki Sises.

\VS{23}Sises eri sapeng ira, mahsanih, “Awao leledohr me Nein-Aramas pahn linganla.

\VS{24}I ndaiong kumwail ni mehlel: weren pilawa ehu sohte kak tohtohla ma e sohte pahn pwupwudiong nan pwehl oh mehla. Ma e pahn mehla, e pahn wiahda war tohto.

\VS{25}Mehmen me kin poakohng eh mour uhdahn pahn pwupwusang; a mehmen me kin tounmeteikihla eh mour nin sampah wet, iei ih me pahn kolokolete ong mour soutuk.
\XREF{}{{\XO 12:25: }{\XT{Mad. 10.39; 16.25; Mark 8.35; Luk 9.24; 17.33.}}}

\VS{26}Mehmen me men papah ie, e uhdahn pahn idawehn ie, pwe wasa me I pahn mi ie, e pil pahn mi ie. Oh Semei pahn ketin kawauwihala me kin papah ih.”


\par }{\SH Sises Mahsanih duwen eh pahn Pwoula
\par }
{\PP \VS{27}“Ahnsou wet ngeniet pahtoulahr; a dahme I pahn nda? I sohte pahn nda, ‘Semei, komwi dehr ketin mweidohng awa wet en kodohng ie,’ pwe iei kahrepen ei kohdo, pwe I en lelohng nan awahn lokolok wet.

\VS{28}A I pahn nda, ‘Maing Semei, komwi ketin kalinganahla mwaromwi!’ ”

\par }{\PP Eri, ngihl ehu ahpw peidihdo sang nanleng, me mahsanih, I kawauwihalahr edei, oh I pahn pwurehng kawauwihala.”


\par }{\PP \VS{29}Pokono me kesikesihnen wasao rongada ngihlo, re ahpw nda, “Ngilen nansapwe!”

\par }{\PP A pil ekei nda, “Tohnleng men me mahseniong!”


\par }{\PP \VS{30}Sises ahpw ketin mahsanihong irail, “Kaidehn ngehi me ngihl wet peikihdihdo, a pwehki kumwail.

\VS{31}Met iei ahnsou me sampah wet pahn pakadeikda. Met kaunen sampah wet pahn lekdekla.

\VS{32}Eri, ni ei pahn pwekpwekda sang pohn sampah wet, I pahn kainangihodohng ie aramas koaros.”

\VS{33}(E ketin mahsanih mepwukat pwe en kasalehda soangen pwoula me e pahn pwoukihla.)


\par }{\PP \VS{34}Pokono ahpw sapeng, “A pwuken Kosonned kin padahkihong kiht me Mesaia pahn momour kohkohlahte. Eri, ia duwen omw kak koasoia me Nein-Aramas uhdahn pahn pwekpwekda? Ihs Nein-Aramas menet?”
\XREF{}{{\XO 12:34: }{\XT{Mel. 110.4; Ais. 9.7; Esek. 37.25; Dan. 7.14.}}}


\par }{\PP \VS{35}Sises ahpw ketin sapeng irail, mahsanih, “Maraino pahn mihmihte nanpwungamwail ni ahnsou kis. Eri, kumwail weweidki maraino ni eh mi rehmwail, pwe rotorot de koanoikumwaildi. Pwehki mehmen me kin weweid nan rotorot sohte kin ese wasa e kin kohkowohng ie.

\VS{36}Kumwail eri pwoson maraino ni eh mihmi rehmwail, pwe kumwail en kak wiahla aramas en maraino.”

\par }{\SH Seupwoson en mehn Suhs ako
\par }
{\PP Mwurin Sises eh mahsanih mepwukat, e ahpw ketila oh karirihala pein ih sang irail.

\VS{37}Mehnda ma e ketin wiadahr kilel tohto pwukat mwohn masarail, ahpw irail sohte pwosonla.

\VS{38}Pwe mahsen en soukohp Aiseia en pweida:

\par }{\Q “Maing at Kaun, ihs me kamehlele dahme kitail kadehdedahret?

\par }{\QB Ong ihs me Kaun-o ketin kasalehiong sapwellime manaman?”
\XREF{}{{\XO 12:38: }{\XT{Ais. 53.1 (LXX)’}}}


\par }{\PP \VS{39}Iei kahrepe wet me irail sohte kak pwoson, pwe Aiseia pil mahsanih,


\par }{\Q \VS{40}“Koht ketin karotongehla masarail,

\par }{\QB e ketin ritingedi arail lamalam akan,

\par }{\Q pwe pwoaren masarail kan en dehr kilang,

\par }{\QB arail medemedewe en dehr wehwehki,

\par }{\QB oh re sohte pahn sohpeidohng ie,

\par }{\QB pwe I en kamwahwihirailla.

\par }{\QB Iei met me Koht ketin mahsanih.”
\XREF{}{{\XO 12:40: }{\XT{Ais. 6.10 (LXX).}}}


\par }{\PP \VS{41}Aiseia mahsaniher mepwukat pwehki eh kilangehr sapwellimen Sises lingan oh kohpada duwen ih.


\par }{\PP \VS{42}Eri soh, me tohto sang nanpwungen kaunen mehn Suhs ako pwosonla Sises, a pwehki Parisi ko me kahrehda re sohte kin koasoia ni sansal, pwe re dehr lekdeksang nan sinakoke kan.

\VS{43}Pwehki arail kesempwalki ale kaping sang rehn aramas laudsang ale kaping sang rehn Koht.


\par }{\SH Kadeik sang ni Mahsen en Sises
\par }
{\PP \VS{44}Sises eri kapitie laudida, mahsanih, “Mehmen me pwoson ie, kaidehn ngehite me e pwoson, pwe e pil pwoson me ketin kadariehdo.

\VS{45}Mehmen me kilang ie, e pil kilang ih me ketin kadariehdo.

\VS{46}I pwarodohngehr sampah duwehte marain ehu, pwe irail koaros me kin pwoson ie re en dehr mihmihte nan rotorot.

\VS{47}Mehmen me pahn rong ei padahk, ahpw sohte kin kapwaiada, eri, I sohte pahn kaloke. I kodohr, kaidehn pwe I en kaloke sampah, a I en komourala.

\VS{48}Mehmen me sohte anahne ie, oh sohte peikiong ei padahk, mie emen me pahn kaloke. Mahsen kan me I koasoiaier, iei me pahn kadeikada ni imwin kawa!

\VS{49}Ei, pwehki I sohte kin kihda padahk sang pein ngehi; a Semei me ketin kadariehdo, pein ih me ketin mahsanih dahme I pahn koasoia oh kadehdehda.

\VS{50}Oh I ese me sapwellime mahsen pahn kahrehda mour soutuk. Eri, me I kin koasoiahda, ih met me Semei mahsanihong ie pwe I en koasoiahda.”




\par }\Chap{13}{\SH Sises Widen Nehn Sapwellime Tohnpadahk ko
\par }
{\PP \VerseOne{1}Eri, rahn tehr ehu mwohn Sarawien Pahsohpa. Sises ketin mwahngih me sapwellime ahnsou lelehr en mweselsang sampah wet oh ketilahng rehn Seme. E kin ketin loalloale sapwellime kan me mihmi nin sampah, oh e ketin loalloale irail lel ni imwi.


\par }{\PP \VS{2}Sises oh sapwellime tohnpadahk ko wie konokonot en soutik. Tepil ahpw kainangihadahr Sudas Iskariot, nein Saimon, pwe en pangala Sises.

\VS{3}Sises mwahngih me Seme ketikihong ni lime manaman unsek. E pil mwahngih me e ketidohr sang rehn Koht oh pil pahn pwurala reh.

\VS{4}Sises eri ketida sang nin tehpelo, oh ketikihsang sapwellime likoun liki, e ahpw ketikihda daul ehu oh pirekihdi lukepe.

\VS{5}E ahpw ketin wudekihdiong pihl nan peisin ehu oh tapihada widenki patehnehn sapwellime tohnpadahk ko, oh pil limwiheki daul me mihmi nin lukepe.

\VS{6}Ni eh lel rehn Saimon Piter, Piter ahpw patohwanohng, “Maing ei Kaun, ia duwe, komw pahn ketin widen patehnehi kat?”


\par }{\PP \VS{7}Sises ahpw ketin sapeng, mahsanih, “Ke sohte ese dahme I wiewia ahnsou wet, a mwuhr, ke pahn wehwehkihda.”


\par }{\PP \VS{8}Piter ahpw patohwanohng, “Komw sohte pahn widen patehnehi kat!”

\par }{\PP Sises ahpw ketin sapeng, mahsanih, “Ma I sohte pahn widen patehnehmw kan, ke sohte pahn kak wia nei tohnpadahk.”


\par }{\PP \VS{9}Saimon Piter eri sapeng, patohwan, “Maing ei Kaun, kaidehn patehnehi katte me komw pahn widen, pwe pil pehi kat oh pil moangeiet!”


\par }{\PP \VS{10}Sises ketin mahsanih, “Sohte katepen me duhduhwer en pwurehng dahlimw, pwehki e mwakelekelehr; ihte, en widen patehneh. Eri, kumwail koaros mwakelekelehr, a metehmen me soh.”

\VS{11}(Pwehki Sises mwahngih ihs me pahn pangala; ihme kahrehda e ketin mahsanih, “Kumwail koaros mwakelekelehr, a metehmen me soh.”)


\par }{\PP \VS{12}Ni eh ketin widenehr patehnehrail ko koaros, e ahpw ketin pwuhriong nan sapwellime likoun likio, oh pil ketin sapahllahng mwoale nin tehpelo. E ahpw keinemwe, mahsanih, “Ia duwe, kumwail wehwehki dahme I ahpwtehn wiahiong kumwail?
\XREF{}{{\XO 13:12: }{\XT{Luk 22.27.}}}

\VS{13}Kumwail kin kahdanekin ie Sounpadahk oh Kaun; eri, me pwung amwail nda met, pwe iei ngehi.

\VS{14}Ngehi amwail Kaun oh Sounpadahk, me ahpwtehn widen patehnehmwail kan. Kumwail eri uhdahn pahn widen patehnehn emenemen kumwail.

\VS{15}I wiahiong kumwail mehn kahlemengi ehu, pwe kumwail en pil wia duwehte me I ahpwtehn kasalehiong kumwail.

\VS{16}I ndaiong kumwail ni mehlel: sohte ladu men mie me kin lapalapasang eh soumas; sohte sounkair men mie me lapalapasang me kadarala.
\XREF{}{{\XO 13:16: }{\XT{Mad. 10.24; Luk 6.40; Sohn 15.20.}}}

\VS{17}Met kumwail eseier padahk mehlel wet; eri, ia uwen amwail peren ma kumwail pahn kapwaiada!


\par }{\PP \VS{18}“I sohte koasoakoasoia duwen kumwail koaros, pwe I ese me I piladahr ko. Ahpw mahsen en Pwuhk Sarawi uhdahn pahn pweida, me mahsanih, ‘Emen me iang ie mwengemwenge pahn pelian ie.’
\XREF{}{{\XO 13:18: }{\XT{Mel. 41.9.}}}

\VS{19}Eri, ahnsou wet I ndaiong kumwail mepwukat mwohn eh pahn wiawi, pwe ni eh pahn pweida, kumwail en pwoson me ‘Ngehi iei ngehi.’

\VS{20}I ndaiong kumwail ni mehlel: me kin kasamwo mehmen me I kadarewei, ngehi me e kin kasamwo; oh mehmen me kin kasamwo ie, iei ih me kin kasamwo ih me ketin kadariehdo.”
\XREF{}{{\XO 13:20: }{\XT{Mad. 10.40; Mark 9.37; Luk 9.48 10.16.}}}


\par }{\SH Sises Kohpada duwen Eh pahn Pengpengla
\par }
{\R (Pil tehk Mad. 26.20-25; Mark 14.17-21; Luk 22.21-23)

\par }{\PP \VS{21}Ni Sises eh ketin mahsaniher mepwukat, e ahpw pil kupwurohla, oh mahsanihada, “I ndaiong kumwail ni mehlel: emen sang nanpwungamwail pahn pangiehla.”


\par }{\PP \VS{22}Tohnpadahk ko inenen pwonopwonkihda duwen mahsen wet oh kilengkipene nanpwungarail, me ihs ih me e ketin mahmahsaniheki met.

\VS{23}Eri, emen nanpwungen tohnpadahk ko, me Sises kin ketin loalloale, mwomwohd limwahn Sises.

\VS{24}Saimon Piter ahpw tuweleklahng, oh nda, “Kalelapak mahs reh ihs me e mahmahsanih.”


\par }{\PP \VS{25}Tohnpadahk ko eri tohreklahng mpen Sises oh patohwanohng, “Maing at Kaun, ihs met?”


\par }{\PP \VS{26}Sises ahpw ketin sapeng irail, mahsanih, “I pahn kaduhwedi kisin pilawa kiset nan dahl wet, oh kihong; iei ih aramaso.” Eri, e ahpw ketikihda kisin pilawa kis oh kaduhwedi, ahpw ketikihong Sudas, nein Saimon Iskariot.

\VS{27}Ni ahnsowohte me Sudas ale kisin pilawao, Sehdan ahpw pedolong nan eh mohngiong. Sises eri mahsanihong Sudas, “Mwadang wiahda dahme ke uhdahn pahn wia!”

\VS{28}(Sohte emen rehrail wehwehki dahme Sises ketin mahsanihkihong met Sudas;

\VS{29}pwehki Sudas eh kohkohwahki edin mwohnio, ekei tohnpadahk ko kihkihong me Sises mahsanihong en kohieila oh pwainda dahme re anahne ong kamadipwo, de e pahn kisekisehki me semwehmwe kan mehkot.)


\par }{\PP \VS{30}Sudas alehte kisin pilawao, oh mwadengete pedoila. Ahnsowo wasa pwongier.


\par }{\SH Kosonned Kapwo
\par }
{\PP \VS{31}Mwurin Sudas eh pedoier, Sises eri mahsanih, “Iei ahnsou me lingan en Nein-Aramas pahn sansalada. Ahnsou wet lingan en Koht sansaladahr pwehki ih.

\VS{32}Ma Nein-Aramas pahn kasalehda lingan en Koht, eri, pein Koht pahn ketin kasalehda lingan en Nein-Aramas. E pahn ketin wiahda met ni ahnsou mwadang.

\VS{33}Samwa ko, I sohte pahn ieiang kumwail ahnsou werei. Eri, kumwail pahn rapahkin ie, ahpw met I pahn ndaiong kumwail dahme I ndaiong mehn Suhs ko: ‘Kumwail sohte kak kohla wasa me I kohkolahng ie.’
\XREF{}{{\XO 13:33: }{\XT{Sohn 7.34.}}}

\VS{34}I pahn kihong kumwail kosonned kapw ehu: kumwail en poakpene nanpwungamwail. Duwen ei poakohng kumwail, iei duwen kumwail en poakpene.
\XREF{}{{\XO 13:34: }{\XT{Sohn 15.12, 17; 1 Sohn 3.23; 2 Sohn 5.}}}

\VS{35}Pwe ihme aramas koaros pahn esehki me kumwail nei tohnpadahk, ma kumwail pahn limpoakpene.”


\par }{\SH Sises Kohpada duwen Piter eh pahn Kahmahmkihla
\par }
{\R (Pil tehk Mad. 26.31-35; Mark 14.27-31; Luk 22.31-34)

\par }{\PP \VS{36}Saimon Piter ahpw kalelapak, patohwan, “Maing at Kaun, ia wasa komw pahn ket ie?”

\par }{\PP Sises ahpw sapeng, mahsanih, “Ke sohte kak idawehniehla wasa me I pahn kohla ie ahnsou wet; ahpw mwuhr ke pahn kak idawehn ie.”


\par }{\PP \VS{37}Piter pil pwurehng kalelapak, “Maing ei Kaun, dahme kahrehda I sohte kak idawehnkinkomwi ahnsou wet? I onopadahr I en mehkinkomwihla!”


\par }{\PP \VS{38}Sises ahpw sapeng, mahsanih, “Ke uhdahn kaunopada ke en mehkiniehla? Eri, I ndaiong uhk ni mehlel: mwohn malek eh pahn kakorot, ke pahn kahmahmki pahn silipak me ke sehse ie.”




\par }\Chap{14}{\SH Sises, iei Me Ahl Ong Sahm
\par }
{\PP \VerseOne{1}Eri, Sises ketin mahsanihong irail, “Kumwail dehr nsensuwed oh pahtou. Kumwail pwoson Koht oh pil pwoson ie.

\VS{2}Pere tohto mie nan tehnpesen Semei; ma sohte, I sohte pahn ndaiong kumwail me I pahn kohla oh kaunopadahng kumwail deumwail.

\VS{3}I lao kohla oh kaunopada deumwail, I ahpw pahn pwurodo oh kahreikumwaildohng ie, pwe kumwail en mi wasa me I kin mi ie.

\VS{4}Oh kumwail ese ia duwen amwail pahn kolahng wasa me I kohkolahng ie.”


\par }{\PP \VS{5}Tomas ahpw patohwanohng, “Maing at Kaun, se sehse wasa me komw pahn ketilahng ie. A ia duwen at pahn kak ese ahl me kolahng wasao?”


\par }{\PP \VS{6}Sises ahpw ketin mahsanihong, “Ngehi me ahl, ngehi me mehlel, ngehi me mour; sohte me kak kolahng Semei ma soh ngehi.”
\XREF{}{{\XO 14:6: }{\XT{Par. 3.13-14.}}}

\VS{7}E pil ketin mahsanihong irail, “Ma kumwail eseieier, kumwail pil pahn ese Semei; sang met kohla kumwail eseier oh kilangehr.”


\par }{\PP \VS{8}Pilip ahpw patohwanohng, “Maing at Kaun, komw ketin kasalehiong kiht Sahm, ihte me se anahne.”


\par }{\PP \VS{9}Sises ahpw ketin sapeng, mahsanih, “Ia duwe, Pilip, ahnsou reirei me I ieiangkin kumwail, a kumwail saikinte ese ie? Mehmen me kilangieier pil kilangehr Sahm. Eri, dahme ke ndahki, ‘Komw kasalehiong kiht Sahm?’

\VS{10}Pilip, ke sohte kamehlele me I kin mihmi rehn Sahm, oh Sahm kin ketiket rehi?” Sises pil mahsanihong sapwellime tohnpadahk ko, “Mahsen kan me I padahkihongkumwailehr kaidehn pein ahi. A Sahmo me ketiket rehi, iei ih me ketin wiewia sapwellime doadoahk kan.

\VS{11}Kumwail kamehlele me I kin mihmi nan kupwur en Sahm, oh Sahm kin ketiket nan mohngiongi; a ma soh, kumwail kamehlele pwehki doadoahk pwukat.

\VS{12}I ndaiong kumwail ni mehlel: mehmen me pwoson ie pahn wia doadoahk kan me I kin wia. Ei, e pahn wia me lapasang, pwehki I kohkolahng pahn kupwur en Sahmo.

\VS{13}Oh I pahn kapwaiada soahng koaros me kumwail peki ni edei, pwe lingan en Sahmo en sansalkihda Sapwellimeo.

\VS{14}Ma kumwail pahn peki rehi mehkot ni edei, I uhdahn pahn kapwaiada.”


\par }{\SH Inoupen Ngehn Sarawi
\par }
{\PP \VS{15}“Ma kumwail poakohng ie, a kumwail pahn kapwaiada ei kosonned akan.
\XREF{}{{\XO 14:15: }{\XT{Kupw. 6.18.}}}

\VS{16}I pahn peki rehn Semei, oh e pahn ketikihong kumwail pil emen Sounsawas, iei ih Ngenen mehlel, pwe en ieiang kumwail kohkohlahte.

\VS{17}Tohn sampah wet sohte kak ale, pwehki ar sohte kak kilang de ese Ngehno. A kumwail ese, pwehki eh kin ketiket rehmwail oh kin koukousoan loalamwail.


\par }{\PP \VS{18}“I sohte pahn likidmelieikumwailla, ahpw I pahn pwurodo rehmwail.

\VS{19}Mwurin ahnsou kis sampah wet solahr pahn kilang ie, a kumwail pahn kilang ie. Oh pwehki ei momour, kumwail pahn pil momour.

\VS{20}Ni rahno eh pahn leledo, kumwail pahn ese me I kin mihmi nan kupwur en Semei, oh kumwail kin mihmi nan mohngiongi, duwehte ei kin mihmi nan mohngiongimwail.


\par }{\PP \VS{21}“Mehmen me kin rong oh kapwaiada ei kosonned kan, iei ih me kin poakohng ie. Semei pahn loalloale mehmen me kin poakohng ie, oh I pil pahn poakohng, oh kasalehiong pein ngehi.”
\XREF{}{{\XO 14:21: }{\XT{Kupw. 6.12, 18; Sir. 4.14.}}}


\par }{\PP \VS{22}Sudas (kaidehn Sudas Iskariot) ahpw patohwanohng, “Maing at Kaun, ia duwen omwi pahn ketin kasalehiong kiht pein komwi, a kaidehn ong sampah?”


\par }{\PP \VS{23}Sises ahpw sapeng, mahsanih, “Mehmen me poakohng ie pahn kapwaiada ei padahk kan. Semei pahn loalloale, oh ngehi oh Semei pahn ketidohng reh oh ketiket reh.

\VS{24}Mehmen me sohte poakohng ie sohte kin kapwaiada ei padahk kan. Padahk kan me kumwail rongehr, kaidehn pein ahi, ahpw re pwilisang rehn Sahmo, me ketin kadariehdo.


\par }{\PP \VS{25}“I padahkihongkumwailehr mepwukat ni ei mihmihte rehmwail.

\VS{26}A Sounsawaso, Ngehn Sarawi, me Semei pahn poaronehdo ni edei, iei ih me pahn kawehwehiong kumwail mehkan koaros, oh katakatamankin kumwail mehkoaros me I ndaiongkumwailehr.


\par }{\PP \VS{27}“I kihong kumwail popohl, pein ei popohl me I kihong kumwail, I sohte kihong kumwail nin duwen me sampah wet kin wia. Kumwail dehr nsensuwed, oh pahtou, oh masak.

\VS{28}Kumwail rongehr ei ndaiong kumwail, ‘I pahn kohkolahsang kumwail, ahpw I pahn pwurodohng kumwail.’ Ma kumwail poakohng ie, kumwail pahn perenki ei kohkolahng rehn Sahmo, pwehki ih me lapalapasang ie.

\VS{29}Eri, ahnsou wet I ndaiong kumwail mepwukat mwohn ar pahn wiawi, pwe ni eh pahn pweida, kumwail en kamehlele.

\VS{30}I solahr kak koasoakoasoiong kumwail ahnsou reirei, pwehki kaunen sampah wet samwodohr. Sohte eh manaman pohi;

\VS{31}ahpw tohn sampah en uhdahn ese me I poakohng Semei. Ihme kahrehda I kin wiahda soahng koaros me e ketin mahsanihong ie.

\par }{\PP Kitail, kitail kohkohla sang wasaht!”




\par }\Chap{15}{\SH Sises me Tuhkehn Wain Mehlel
\par }
{\PP \VerseOne{1}“Ngehi me tuhkehn wain mehlel, a Semeio soumwet men.

\VS{2}Rah koaros me wosasang ie ahpw sohte wa, Semeio kin ketikihsang. E kin koahkoa rah koaros me kin kapwarehda wa, pwe re en pil wa tohtohla.

\VS{3}Kumwail mwakelekelkidahr mahsen kan me I padahkihongkumwailehr.

\VS{4}Kumwail poadohng ie, oh I pil pahn poadohng kumwail. Ma kumwail sohte poadohng ie, kumwail sohte kak wa, duwehte rahntuhke pwoat pil sohte kak wa, ma e sohte poadohng ni kahlap en tuhkeo.


\par }{\PP \VS{5}“Ngehi me tuhkehn waino, oh rah kan kumwail. Mehmen me poadohng ie, oh ngehi ong ih, pahn uhdahn wa tohto; pwe kumwail sohte kak wia mehkot ma I sohte pahn ieiang kumwail.

\VS{6}Mehmen me sohte poadohng ie pahn lekdekla oh mengila, duwehte rahntuhke pwoat. Soangen rah pwukat pahn kohpene oh lekdeklahng nan kisiniei, wasa me re pahn isihsla ie.

\VS{7}Ma kumwail kin poadidiong ie, oh ei padahk kan kin poadidiong kumwail, eri, kumwail pahn peki mehkot me kumwail anahne, e ahpw pahn pweiong kumwail.

\VS{8}Iet duwen lingaling en Sahmo eh pahn sansalada, ma kumwail pahn kapwarehda wa tohto, oh ih duwen amwail pahn wiahla nei tohnpadahk.

\VS{9}I poakohng kumwail, duwehte Sahmo eh ketin loalloale ie; kumwail eri poadidiong ei limpoak.

\VS{10}Ma kumwail pahn kapwaiada ei kosonned akan, kumwail pahn poadidiong ei limpoak, duwehte ei kin kapwaiada mahsen en Semei, oh kin poadidiong sapwellime limpoak.


\par }{\PP \VS{11}“I padahkihongkumwailehr mepwukat pwe ei peren en mi rehmwail, oh amwail peren en unsekla.

\VS{12}Iet ei kosonned ong kumwail: kumwail en poakpene nanpwungamwail, duwehte ei kin poakohng kumwail.
\XREF{}{{\XO 15:12: }{\XT{Sohn 13.34; 15.17; 1 Sohn 3.23; 2 Sohn 5.}}}

\VS{13}Iet limpoak me keieu laud me emen kak ahneki ong kompoakepah kan, ma e pahn tounmeteikihla eh mour pwehki kompoakepah ko.

\VS{14}Eri, kumwail iei kompoakepahi, ma kumwail kin wia dahme I padahkihong kumwail.

\VS{15}I solahr pahn kahdanekin kumwail ladu, pwehki ladu sohte kin ese dahme eh soumas kin wia. Ahpw I pahn kahdanekin kumwail kompoakepahi, pwehki ei padahkihongkumwailehr soahng koaros me I rongasangehr rehn Semei.

\VS{16}Kaidehn kumwail me piliehda, a ngehi me pilkumwailda. Oh ngehi me idihkumwailda pwe kumwail en kohwei oh kaparahda wa tohto, soangen wa me poatopoat. Eri, Sahmo pahn ketikihong kumwail mehkoaros me kumwail pahn peki ni edei.

\VS{17}Eri, iet ei kosonned: kumwail en poakpene nanpwungamwail.”


\par }{\SH Kailok en Sampah
\par }
{\PP \VS{18}“Ma sampah kin kailongkin kumwail, kumwail en tamataman me e kailongkin ie mwohn eh kailongkin kumwail.

\VS{19}Ma kumwail kisehn sampah wet, eri, sampah wet pahn poakohng kumwail duwehte eh kin poakohng nah kan. A I pilkumwailda sang nin sampah; eri, kaidehn kumwail kisehn sampah. Iei kahrepen en sampah eh kin kailongkin kumwail.

\VS{20}Kumwail tamataman dahme I ndaiongkumwailehr: ‘Sohte ladu men kin laudsang eh soumas.’ Ma irail kalokeieier, re pil pahn kalokei kumwail. Ma irail kapwaiadahr ei padahk kan, re pil pahn kapwaiada amwail padahk kan.
\XREF{}{{\XO 15:20: }{\XT{Mad. 10.24; Luk 6.40; Sohn 13.16.}}}

\VS{21}Re pahn wiahiong kumwail mepwukat koaros pwehki eh nei kumwail, pwe re sohte ese ih me ketin kadariehdo.

\VS{22}E pahn sohte diparail, ma I sohte kohdo oh padahkihongirailehr; ahpw met sohte peikidpen diparail.

\VS{23}Mehmen me kailongkin ie, e pil kailongki Semei.

\VS{24}Ma I sohte wiadahr soangen doadoahk kan mwohn masarail me sohte emen wiadahr, nahn, sohte pahn diparail. A met re kilangehr ei wiewia kan oh kailongkin ie oh pil kailongki Semei.

\VS{25}Iei kahrepen mepwukat ar wiawi, pwe me ntingdier nan arail Kosonned en pweida: ‘Irail kailongkin ie, ni sohte kahrepe.’
\XREF{}{{\XO 15:25: }{\XT{Mel. 35.19; 69.4.}}}


\par }{\PP \VS{26}“A Sounsawas pahn ketido, iei Ngenen mehlel, me ketido sang rehn Sahm. I pahn kadarodo sang rehn Sahm, oh e pahn kadehde duwen ngehi.

\VS{27}Oh kumwail pil pahn kadehdehda duwen ngehi, pwehki amwail ieiangieier sang nin tapio.




\par }\Chap{16}{\PP \VerseOne{1}“I padahkihong kumwail mepwukat pwe kumwail en dehr kesehla amwail pwoson.

\VS{2}Irail pahn keseikumwailla sang nan arail sinakoke kan. Oh ahnsou kohkohdo, mehmen me pahn kemeikumwailla pahn kihkihong me e kin papah Koht.

\VS{3}Irail pahn wiahiong kumwail mepwukat pwehki ar sohte ese Sahm de ngehi.

\VS{4}A I ndaiongkumwailehr mepwukat pwe ni ahnsowo eh pahn leledo pwe re en wia mepwukat, kumwail en tamanda ei koasoi pwukat.”

\par }{\SH Doadoahk en Ngehn Sarawi
\par }
{\PP “I sohte padahkihong kumwail mepwukat nin tapio, pwehki ei mihmi rehmwail.

\VS{5}A met I pahn kolahng rehn ih me ketin kadariehdo; a sohte mehmen rehmwail me idek rehi, ‘Ia wasa komw pahn ketila ie?’

\VS{6}Ahpw met, pwehki ei ndaiongkumwailehr, pahtou kadirelahr mohngiongimwail kan.

\VS{7}I ndaiong kumwail ni mehlel: me mwahuwong kumwail ma I pahn kohkohla sang kumwail, pwe ma I sohte pahn kohla, Sounsawaso sohte pahn ketidohng kumwail. A ma I kohla, eri, I pahn kadarodohng kumwail.

\VS{8}Oh ni eh pahn ketido, e ahpw pahn ketin kadehdehiong tohn sampah me irail me sapwung nin duwen dihp, oh duwen dahme pwung, oh duwen kadeik en Koht.

\VS{9}Irail kin sapwung nin duwen dihp, pwehki arail sohte pwoson ie;

\VS{10}oh duwen dahme pwung, pwehki ei kohkolahng rehn Sahm oh kumwail solahr pahn kak kilang ie.

\VS{11}Oh pil duwen kadeik, pwehki kaunen sampah wet pakadeidahr.


\par }{\PP \VS{12}“Pil mie me tohto me I men ndaiong kumwail, ahpw met me inenen apwal ong kumwail en wehwehki.

\VS{13}A ni Ngenen mehlelo eh pahn ketido, e pahn ketin kahluwai kumwail ong nan soangen mehlel koaros. E sohte pahn ketin mahsen sang pein ih, ahpw e pahn padahkihong kumwail dahme e kin karonge, oh mahsenki duwen mehkan me pahn kohdo.
\XREF{}{{\XO 16:13: }{\XT{Kupw. 9.11.}}}

\VS{14}E pahn ketin kalinganaiehda, pwe e pahn ale mehkan me I koasoia oh padahkihong kumwail.

\VS{15}Mehkoaros me Semei sapwellimaniki, iei ahi; ihme kahrehda I ndahkihong kumwail me Ngehno pahn ale dahme I kihong oh padahkihong kumwail.”


\par }{\SH Pahtou oh Peren
\par }
{\PP \VS{16}“A mwurin ahnsou kis, kumwail solahr pahn kilang ie, oh pil mwurin ahnsou kis, kumwail pahn pil pwurehng kilang ie.”


\par }{\PP \VS{17}Ekei sang nanpwungen sapwellime tohnpadahk ko ahpw peidekpene nanpwungarail, “Ia wehwehn met, me e ketin mahsanihkihong kitail, ‘Mwurin ahnsou kis kumwail solahr pahn kilang ie; oh pil mwurin ahnsou kis kumwail pahn pwurehng kilang ie?’ Oh e pil mahsanih, ‘Pwehki I kohkolahng rehn Semei.’ ”

\VS{18}Irail ahpw idek, “Ia wehwehn mahsen wet, ‘Mwurin ahnsou kis?’ Kitail sohte wehwehki dahme e mahmahsanih!”


\par }{\PP \VS{19}Sises mwahngih duwen arail men kalelapak reh, e ahpw ketin mahsanihong irail, “I nda, ‘Mwurin ahnsou kis kumwail solahr pahn kilang ie, oh pil mwurin ahnsou kis kumwail pahn pwurehng kilang ie.’ Ia duwe, ih met me kumwail peidengkipene nanpwungamwail?

\VS{20}I ndaiong kumwail ni mehlel: kumwail pahn sengiseng oh mwahiei, ahpw sampah wet pahn pereperen. Kumwail pahn nsensuwed, ahpw amwail nsensuwed pahn wekiong ni peren.

\VS{21}Ni en lih emen eh pahn kereniong neitik, e pahn nsensuwed, pwehki eh ahnsoun medek lelehr. Ahpw ni ahnsou me serio ipwidier, e pahn manokehla eh medek; e pahn perenda, pwehki seri men ipwidiongehr sampah.

\VS{22}Iei pil duwen kumwail, ahnsou wet kumwail pahtou, ahpw I pahn pwurehng tuhwong kumwail, oh mohngiongimwail kan pahn direkihla peren, soangen peren me sohte emen kak kihsang kumwail.


\par }{\PP \VS{23}“Ni rahno eh pahn leledo, kumwail sohte pahn peki rehi mehkot. I ndaiong kumwail ni mehlel: Sahmo pahn ketikihong kumwail mehkoaros me kumwail pahn peki reh ni edei.

\VS{24}Lao lel ahnsou wet kumwail saikinte peki mehkot ni edei. Kumwail peki, a kumwail pahn ale, pwe amwail peren en unsekla.”


\par }{\SH Powehdi Sampah
\par }
{\PP \VS{25}“I padahkihongkumwailehr mepwukat ni karasaras. A ahnsou pahn kohdo me I solahr pahn doadoahngki karasaras, pwe I pahn koasoiong kumwail ni sansal duwen Semei.

\VS{26}Ni rahno eh pahn leledo, kumwail pahn pein peki mehkan rehn Koht ni edei, oh I sohte pahn koasoia me I pahn peki reh mehkot ong kumwail,

\VS{27}pwe pein Sahmo ketin loalloalei kumwail. E ketin loalloalei kumwail pwehki amwail poakohng ie oh kamehlele me I kohdo sang rehn Koht.

\VS{28}I kohdo sang rehn Sahmo, oh kodohngehr sampah. Eri, met I pahn mweselsangehr sampah oh kolahng rehn Sahmo.”


\par }{\PP \VS{29}Eri, sapwellime tohnpadahk ko ahpw patohwanohng, “Maing, komw kin mahsen sansal ahnsou wet, oh solahr doadoahngki karasaras.

\VS{30}Met se ese me komw ketin mwahngih soahng koaros, oh komw sohte anahne emen en kalelapak mehkot rehmwi. Met kahrehiong kiht en kamehlele me komw ketido sang rehn Koht.”


\par }{\PP \VS{31}Sises ahpw ketin sapeng irail, mahsanih, “Ia duwe, kumwail pwosonlahr ahnsou wet?

\VS{32}Ahnsowo pahn kohdo, oh e leledohr, me kumwail koaros pahn mwarahkpeseng nan amwail wasa kan; I ahpw pahn kelehpwla. Ahpw I sohte uhdahn pahn kelehpwla, pwe Semei kin ketin ieiang ie.

\VS{33}I padahkihong kumwail mepwukat pwe kumwail en ahneki popohl ni amwail miniminiong ie. Sampah pahn kalokei kumwail, ahpw kumwail koapworopwor, pwehki I kalowehdier sampah!”




\par }\Chap{17}{\SH Sises Kasakaski Sapwellime Tohnpadahk ko
\par }
{\PP \VerseOne{1}Ni Sises eh mahsaniher mepwukat, e ahpw ketin mahsendalahng nanleng, oh mahsanih, “Semei, ei ahnsou lelehr. komw ketin kalinganahda Sapwellimomwi menet, pwe Sapwellimomwi menet en pil kalinganahda komwi.

\VS{2}Pwe komwi ketikihong Sapwellimomwi menet manaman en kakaun aramas koaros, pwe en kak ketikihong mour soutuk irail koaros me komw ketikihong ie.

\VS{3}Oh iet mour: aramas akan en eseikomwihla, me komwihte Koht mehlel, oh pil esehla Sises Krais me komw ketin poaronedohr.
\XREF{}{{\XO 17:3: }{\XT{Kupw. 15.3.}}}

\VS{4}I kasaledahr sapwellimomwi lingan nin sampah; oh I kaimwisekalahr doadoahk kan me komw ketin kilelehiong ie.

\VS{5}Maing Semei! Komw ketin kalinganaiehda mwohn silangomwi ahnsou wet, kalinganahkiniehda linganohte me I ahnekier ni ei patopato rehmwi mwohn sampah wet eh saikinte kepikipikda.


\par }{\PP \VS{6}“I kasaleikomwidahr rehn aramas ako me komw ketikihong ie nin sampah. Irail sapwellimomwi, a komwi ketikihong ie irail, irail ahpw kapwaiadahr sapwellimomwi mahsen kan.

\VS{7}A ahnsou wet irail esedahr me mehkan koaros me komw ketikihongieier pil pwilsang rehmwi.

\VS{8}Pwe I kihongirailehr padahk kan me komw ketikihong ie, oh re patohwan aleier. Irail eseier me iei me mehlelen: me I kohdo sang rehmwi, oh irail kamelehleier me komwi me ketin kadariehdo.


\par }{\PP \VS{9}“I patohwan kapakapkin irail. I sohte kapakapki sampah, pwe irail kante me komwi ketikihong ie, pwehki eh sapwellimomwi irail.

\VS{10}Mehkoaros me ei tungoal, iei sapwellimomwi; oh mehkoaros me sapwellimomwi, iei pil ei tungoal; oh ei lingan sansalkidahr irail.

\VS{11}Eri, met I pahn patopatowohng rehmwi. I solahr pahn mihmi nin sampah; ahpw irail pahn mihmihte nin sampah. Maing Semei me Sarawi, komw ketin nekidkinirailla mwaromwi manaman, mwaro me komw ketikihongieier, pwe irail en wiahkihla ehu duwehte ata ketin wia ehu.

\VS{12}Ni ei mihmi rehrail, I nekidkinirailehr mwaromwi manaman, mwaro me komw ketikihongieier. I apwahpwalihirailehr, oh sohte mwahn emen nanpwungarail me salongala; ihte me kileldier en salongala, pwe mahsen en Pwuhk Sarawi en pweida.
\XREF{}{{\XO 17:12: }{\XT{Mel. 41.9; Sohn 13.18.}}}

\VS{13}Eri, met I pahn patopatowohng rehmwi, oh I patowanehr mepwukat nin sampah, pwe irail en kak ahneki ei peren nan mohngiongirail kan, ni unsek mehlel.

\VS{14}I kihongirailehr sapwellimomwi mahsen, oh sampah kailongkiniraillahr pwehki irail kaidehn kisehn sampah, duwehte ngehi me kaidehn kisehn sampah.

\VS{15}I sohte peki rehmwi pwe komwi en ketikinirailsang nin sampah, ahpw pwe komwi en ketin perehsang irail Me Suwedo.

\VS{16}Duwehte ngehi me kaidehn kisehn sampah, pil ih duwen irail, kaidehn irail kisehn sampah.

\VS{17}Komw ketin kasarawihkinirailla me mehlelo; sapwellimomwi mahsen, iei me mehlel.

\VS{18}I kadariraillahr nin sampah, duwehte omwi ketin kadariehdo nin sampah.

\VS{19}Oh pwehki irail, I mweidohng komwi pein ngehi, pwe irail en pil uhdahn wiahla sapwellimomwi.


\par }{\PP \VS{20}“I sohte kapakapkin irailte, pwe pil irail kan me pahn pwoson ie pwehki arail padahk.

\VS{21}I kapakap pwe irail koaros en wiahla ehu. Maing Semei! Irail en wiahla ehu nan kupwurata, duwehte omwi ket rehi, oh ngehi rehmwi. Irail en wiahla ehu, pwe sampah en kamehlele me komwi me ketin kadariehdo.

\VS{22}I kihongirailehr linganohte me komw ketikihongieier, pwe irail en wiahkihla ehu, duwehte ata ketin wia ehu:

\VS{23}Ngehi rehrail oh komwi rehi, pwe irail en uhdahn wiahkihla ehu, pwe sampah wet en ese me komwi me ketin poaroneiehdo, oh komw ketin loalloale irail duwehte omwi ketin loalloale ie.


\par }{\PP \VS{24}“Maing Semei! Komw ketikihongieier irail, oh I anahne irail en iang ie mi wasa me I pahn mi ie, pwe irail en kak kilang ei lingan, lingano me komw ketikihongieier pwehki omwi ketin loalloale ie mwohn sampah wet eh saikinte kepikipikda.

\VS{25}Maing Semei me Pwung! Tohn sampah wet sehsei komwi, ahpw ngehi me esei komwi, oh irail pwukat eseier me komwi me ketin poaroneiehdo.

\VS{26}Ngehi me kahrehiong irail en esei komwi, oh I pil pahn usehla wiewia met pwe limpoak me komw ketin wiahiong ie en mi rehrail, oh I en pil kak mi rehrail.”




\par }\Chap{18}{\SH Irail Salihedi Sises
\par }
{\R (Pil tehk Mad. 26.47-56; Mark 14.43-50; Luk 22.47-53)

\par }{\PP \VerseOne{1}Mwurin Sises eh ketin wia kasakas wet, e ahpw ketida sang wasao iang sapwellime tohnpadahk ko oh kotehla piletik en Kidron. Eri, mwetuwel ehu mie wasao, me ih oh sapwellime tohnpadahk ko ketilong loale.
 
\VS{2}Eri, Sudas, me pahn pangala Sises, ese duwen wasao, pwehki pak tohto Sises oh sapwellime tohnpadahk ko kin tuhpene ie.

\VS{3}Sudas eri patohla nan mwetuwelo, ahpw kahre sounpei en Rom kei oh silepen Tehnpas Sarawio kei me pekedersang rehn samworo lapalap ako oh Parisi ko. Irail koaros wisik tehtehn pei, lamp oh ndil kei.

\VS{4}Sises ketin mwahngih mehkoaros me pahn wiawihong; e ahpw ketida mwohrail oh mahsanih, “Ihs me kumwail raparapahki?”


\par }{\PP \VS{5}Re ahpw sapeng, patohwan, “Sises, mehn Nasaret.”

\par }{\PP Sises ahpw mahsanihong irail, “Ngehi Iei ih.”

\par }{\PP Sudas, me pangala Sises, iang irail kesikesihnen wasao.

\VS{6}Ni Sises eh ketin mahsanihong irail, “Ngehi Iei ih,” re ahpw pweieklahsang oh pwupwudiong nan pwehl.

\VS{7}Sises pil pwurehng kalelapak rehrail, mahsanih, “Ihs me kumwail raparapahki?”

\par }{\PP Irail eri patohwan, “Sises, mehn Nasaret.”


\par }{\PP \VS{8}Sises ahpw mahsanih, “I ndaiongkumwailehr me Ngehi Iei ih. Eri, ma kumwail raparapahkin ie, kumwail mweidohng ohl pwukat re en kohkohla.”

\VS{9}(E ketin mahsanih met pwe me e ketin mahsanihero en pweida: “Semei, sohte emen rehn me komw ketikihongieier ko me salongala.”)


\par }{\PP \VS{10}Eri, Saimon Piter, me weuwa kedlahs pwoat, ahpw usada oh pelehki en Samworo Lapalap eh ladu, oh pelehsang salenge palimaun. Eden ladu menet, Malkus.

\VS{11}Sises ahpw ketin mahsanihong Piter, “Kapwurehiong noumw kedlahs en nan dewe! Ia duwe, ke lemeleme me I sohte pahn nimasang dahl en lokolok me Semei ketikihongieier?”
\XREF{}{{\XO 18:11: }{\XT{Mad. 26.39; Mark 14.36; Luk 22.42.}}}


\par }{\SH Sises Mwohn Anas
\par }
{\PP \VS{12}Sounpei en Rom ko iangahki arail kaun, oh pil silepen mehn Suhs ko, re ahpw koledi Sises oh salihedi.

\VS{13}Irail kahluwalahng Sises mahs rehn Anas, pwehki ih me semen en Kaiapas eh pwoud, oh Kaiapas, iei ih me Samworo Lapalap nan pahro.

\VS{14}Eri, Kaiapas, iei ih ohlo me ndaiong mehn Suhs ako me mwahu ma aramastehmen en mehkihla aramas koaros.
\XREF{}{{\XO 18:14: }{\XT{Sohn 11.49-50.}}}


\par }{\SH Piter Kahmahmki Sises
\par }
{\R (Pil tehk Mad. 26.69-70; Mark 14.66-68; Luk 22.55-57)

\par }{\PP \VS{15}Saimon Piter, oh pil emen tohnpadahk, ira ahpw idawehnla Sises. Eri, pwehki Samworo Lapalapo ese tohnpadahk teio, ihme eh iangki Sises ketilong nan palangk en tehnpas en Samworo Lapalapo.

\VS{16}A Piter uh liki, limwahn wenihmwo. Eri, tohnpadahk teio, me Samworo Lapalap eseo, ahpw pedoi oh koasoakoasoiong lidu me sinsile wenihmwo, oh kahluwalong Piter loaleo.

\VS{17}Lidu me sinsile wenihmwo ahpw idek rehn Piter, “Kaidehn kowe emen nein ohlo tohnpadahk ko?”

\par }{\PP Piter ahpw sapeng, nda, “Soh. Kaidehn.”


\par }{\PP \VS{18}Eri, lidu ko oh silepe ko saundahr kisiniei kis, pwehki eh kopou. Irail eri kapilpene oh wie rengreng wasao; oh Piter pil iang irail wie rengreng.


\par }{\SH Samworo Lapalap Kapeidek Sises
\par }
{\R (Pil tehk Mad. 26.59-66; Mark 14.55-64; Luk 22.66-71)

\par }{\PP \VS{19}Samworo Lapalapo ahpw kalelapak rehn Sises duwen sapwellime tohnpadahk ko oh pil duwen sapwellime padahk.

\VS{20}Sises ahpw ketin sapeng, mahsanih, “I kin kalap koasoi sansal ong aramas koaros. Ei padahk koaros wiawiher nan sinakoke kan oh pil nan Tehnpas Sarawio, wasa me mehn Suhs akan koaros kin pokonpene ie. I sohte mwahn nda mehkot wasa rir.

\VS{21}Dahme kahrehda komw keinemwehki rehi? Komw keinemwe rehrail me rongasang ie duwen mehkan me I padahkihong irail; irail me ese dahme I ndaier.”


\par }{\PP \VS{22}Ni Sises eh mahsaniher mepwukat, emen silepeo ko, me uh mpe, ahpw pohr Sises oh nda, “Ih duwen omw pasapeng ong Samworo Lapalap men?”


\par }{\PP \VS{23}Sises ahpw ketin sapeng ohlo, mahsanih, “Ma ei lokaia me sapwung, a kadehdehda duwen ei sapwung; a ma ei lokaia me pwung, a mehnda ke pohr ie?”


\par }{\PP \VS{24}Eri, Anas ahpw kadarala Sises rehn Samworo Lapalap Kaiapas ni eh senselte.


\par }{\SH Piter Pwurehng Kahmahmki Sises
\par }
{\R (Pil tehk Mad. 26.71-75; Mark 14.69-72; Luk 22.58-62)

\par }{\PP \VS{25}Piter eri wie kesikesihnente wie rengreng. Irail ahpw ndaiong, “Kaidehn kowe emen nah tohnpadahk ko?”

\par }{\PP Piter ahpw sapeng, nda, “Kaidehn.”


\par }{\PP \VS{26}Ladu en Samworo Lapalapo men, kisehn ohl me Piter pelehsangehr salenge, ahpw idek, “Kaidehn kowe me I kilang eh iang ohlo nan mwetuwelo?”


\par }{\PP \VS{27}Piter ahpw pil pwurehng kahmahmki; oh ni ahnsowohte malek emen ahpw kakorot.


\par }{\SH Sises Ket Mwohn Pailet
\par }
{\R (Pil tehk Mad. 27.1-2, 11-14; Mark 15.1-5; Luk 23.1-5)

\par }{\PP \VS{28}Nimensehngie re ahpw kahrehsang Sises nan tehnpas en Kaiapas oh kahrelahng nan tehnpas en kepina. Ahpw re sohte pedolong nan tehnpas en kepinao, pwe re de saminkihla, pwe re en kak tungoale kamadipw en Pahsohpa.

\VS{29}Pailet eri pedoila rehrail oh mahsanih, “Dahme kumwail kedipahki ohl menet?”


\par }{\PP \VS{30}Irail ahpw patohwanohng, “Se sohte pahn kahrehdo ohl menet rehmwi ma e sohte wiahda mehkot suwed.”


\par }{\PP \VS{31}Pailet eri mahsanihong irail, “Pein kumwail ale ohl menet oh kadeikada nin duwen amwail kosonned.”

\par }{\PP Mehn Suhs ako ahpw patohwanohng, “E sohte mweimweiong kiht se en kemehla aramas.”

\VS{32}(Met wiawiher pwe mahseno en pweida, me Sises mahsaniher, pwe en kasalehda soangen pwoula me e pahn pwoukihla.)
\XREF{}{{\XO 18:32: }{\XT{Sohn 3.14; 12.32.}}}


\par }{\PP \VS{33}Pailet eri pwurolong nan tehnpese, ahpw ekerolong Sises, oh peidek reh, patohwan, “Ia duwe, komwi me nanmwarkien mehn Suhs akan?”


\par }{\PP \VS{34}Sises ahpw ketin sapeng, mahsanih, “Komw mahsanih peidek wet sang ni kupwuromwi, de ekei aramas me patohwanohng komwi duwen ngehi?”


\par }{\PP \VS{35}Pailet ahpw sapeng, patohwan, “Da, ngehi mehn Suhs men? Aramas en omwi wehi, oh pil arail samworo lapalap akan, iei irail me pangodohng komwi rehi. Eri, dahme komw ketin wiahda?”


\par }{\PP \VS{36}Sises ahpw ketin sapeng, mahsanih, “Ei wehi, kaidehn kisehn sampah wet. A ma ei wehi kisehn sampah wet, ei tungoal papah kan pahn peikin ie, pwe emen de pangielahng rehn mehn Suhs akan. Ahpw soh! Ei wehi kaidehn kisehn wasaht!”


\par }{\PP \VS{37}Pailet eri pil patohwanohng, “Eri da, nanmwarki men komwi?”

\par }{\PP Sises ahpw ketin sapeng, mahsanih, “Komwi me mahsanih me ngehi nanmwarki men. A iei, ong ni kahrepe wette me I kohkidohng sampah, pwe I en kadehdehda duwen me mehlel. Aramas koaros me kisehn mehlel kin rong ngilei.”


\par }{\PP \VS{38}Pailet eri patohwan idek, “A dahkot mehlel?”

\par }{\SH Sises ketin Pengpenglahngehr en Kamakamala
\par }
{\R (Pil tehk Mad. 27.15-31; Mark 15.6-20; Luk 23.13-25)

\par }{\PP Pailet eri pil pedoila rehn mehn Suhs ako, oh mahsanihong irail, “I sohte mwahn diarada kahrepe ehu pwe I en kalokehki ohl menet.

\VS{39}A tiahk ehu mie rehmwail, duwen ei kin lapwadahng kumwail emen tohn kalapwuhs ni ahnsoun Pahsohpa. Eri, ia duwe, kumwail sohte men I en lapwadahng kumwail nanmwarkien mehn Suhs kan?”


\par }{\PP \VS{40}Irail ahpw werda, ndinda, “Kaidehn ohlen, a Parapas!” (Parapas, iei aramas suwed men.)\FTNT{i}{{\FR 18:40: }{\FK{PARAPAS:
}}{\FT{Ih ohl emen me mehn Rom kan salihedi pwehki eh wia moromor nan Serusalem oh kin uhwong kosonned en Rom.}}}




\par }\Chap{19}{\PP \VerseOne{1}Pailet eri ale Sises oh wokih.

\VS{2}Sounpei ko eri pidahda mware elen tek oh kidahng pohn kadokenmai, oh kapwatahkihda likou pohntahnmwel.

\VS{3}Re ahpw keiong mpe oh ndinda, “Ihong! Nanmwarkien mehn Suhs akan!” Re ahpw kin pohr.


\par }{\PP \VS{4}Pailet ahpw pil pedoi oh mahsanihong pokono, “Eri, I pahn kahredohng kumwail ohlo, pwe kumwail en ese me I sohte diar dihp reh.”

\VS{5}Sises eri ketieila, kapwatkidahr elen tek oh ket nan likou puhp pohntahnmwel. Pailet eri mahsanihong irail, “Kumwail kilang! Iet ohlo!”


\par }{\PP \VS{6}Ni samworo lapalap ako oh silepen Tehnpas Sarawio ko ar kilangada, re ahpw werda, ndinda, “Kalohpwuwehla! Kalohpwuwehla!”

\par }{\PP Pailet ahpw mahsanihong irail, “Pein kumwail ale ohl menet oh kalohpwuwehla; pwe I sohte diar dihp reh.”


\par }{\PP \VS{7}Mehn Suhs ako ahpw sapeng, patohwan, “At kosonned mie, a duwen at kosonnedo, ohlen uhdahn pahn kamala, pwehki eh wiahki Sapwellimen Koht pein ih.”


\par }{\PP \VS{8}Ni Pailet eh rongada lokaia pwukat, e ahpwte masepwehkada.

\VS{9}E ahpw pil pedolong nan tehnpese oh patohwan idek rehn Sises, “Mehnia men komwi?”

\par }{\PP Ahpw Sises sohte ketin sapeng.


\par }{\PP \VS{10}Pailet eri patohwanohng, “Komw sohte men mahseniong ie? Ia duwe, komw sohte mwahngih me mie ei manaman, manaman en kapitkomwihla, oh pil manaman en kalohpwuweikomwihla?”


\par }{\PP \VS{11}Sises ahpw ketin sapeng, mahsanih, “Sohte mwahn omwi manaman pohi, ma e sohte mweiong komwi sang powe. Ihme kahrehda dipen ih me pangiedohng komwi me laudsang dipomwi.”
\XREF{}{{\XO 19:11: }{\XT{Kupw. 6.3.}}}


\par }{\PP \VS{12}Mwurin mepwukat, Pailet ahpw song en kapitala; a mehn Suhs ko weriwer, ndinda, “Ma komw pahn kapitala ohlen, a kaidehn komwi kompoakepahn Sihsar! Mehmen me kin wiahki pein ih nanmwarki kin pelian Sihsar!”


\par }{\PP \VS{13}Ni Pailet eh rongada lokaia pwukat, e ahpw kapedoi Sises sang nan tehnpese, oh ketidi pohn mwoalen kadeik ni wasa me adaneki “Tat Takai.” (A ni mahsen en Ipru, “Kappada.”)


\par }{\PP \VS{14}Eri, rahno iei rahnen kaunop ong Sarawien Pahsohpa; oh mepwukat wiawiher kereniong nin souwas. Pailet eri mahsanihong mehn Suhs ko, “Iet ih amwail nanmwarki!”


\par }{\PP \VS{15}Re ahpw weriwerki, “En kamala! En kamala! Komw kalohpwuwehla!”

\par }{\PP Pailet ahpw mahsanih, “Da? Kumwail men I en kalohpwuwehla amwail nanmwarki?”

\par }{\PP Samworo lapalap ako ahpw sapengki, “Sohte at nanmwarki, pwe Sihsarte!”


\par }{\PP \VS{16}Pailet eri pangala Sises rehrail, pwe re en kalohpwuwehla.

\par }{\SH Sises ketin Kalohpwuwala
\par }
{\R (Pil tehk Mad. 27.32-44; Mark 15.21-32; Luk 23.26-43)

\par }{\PP Irail eri ale Sises.

\VS{17}Ih eri ketieila, oh pein ih ketiki sapwellime lohpwu, ahpw ketilahng wasa me adaneki “Wasahn Tihn Moang.” (Wasao adaneki ni mahsen en Ipru, “Kolkoda.”)

\VS{18}Iei wasao me irail kalohpwuwehla ie, iangahki me riemen, emen palimaun, oh pil emen palimeing; a Sises nanpwungara.

\VS{19}Pailet ahpw pil ntingihedi oaralap ehu, oh kakonehiong pohn lohpwuwo. Iet me ntingdiero: “Sises mehn Nasaret, Nanmwarkien mehn Suhs akan.”

\VS{20}Eri, mehn Suhs tohto me wadek oaralap wet, pwehki wasa me re kalohpwuwehla ie Sises eh karanih kahnimwo; oh oaralap wet ntingdier ni mahsen en Ipru, oh ni mahsen en Latin, oh pil ni mahsen en Krihs.

\VS{21}Samworo lapalap ako eri patohwanohng Pailet, “Komw dehr ntingihedi, ‘Nanmwarkien mehn Suhs akan,’ a komw ntingihedi, ‘Ohl menet pein ndaier, ngehi Nanmwarkien mehn Suhs akan.’ ”


\par }{\PP \VS{22}Pailet ahpw sapeng, mahsanih, “Me I ntingihedier, ihte!”


\par }{\PP \VS{23}Ni sounpei ko ar kalohpwuwelahr Sises, re ahpw ale sapwellime likou ko oh wiahkihda pwais pahieu, ehuehu pwais ong emenemen sounpei ko. Re pil ale sapwellime likou reirei me sohte deideipene.

\VS{24}Irail eri ndapene nanpwungarail, “Kitail dehr tehrpeseng likou wet, a kitail usuhski ihs me pahn ahneki.” Met wiawiher pwe mahsen en Pwuhk Sarawi en pweida:

\par }{\Q “Irail nehkpeseng ei likou ko nanpwungarail,

\par }{\QB re pil usuhski ei likou puhp.”
\XREF{}{{\XO 19:24: }{\XT{Mel. 22.18.}}}

\par }{\MM oh sounpei ko me wiahda met.


\par }{\PP \VS{25}Eri, inen Sises, oh rien ine, Mery, en Klopas eh pwoud, oh Mery mehn Makdala, irail uh mpen sapwellimen Sises lohpwuwo.

\VS{26}Ni Sises eh mahsanihada me ine uh mpe, oh pil tohnpadahko me e kin loalloale, e ahpw mahsanihong, “Lih, kilang noumw pwutaken!”


\par }{\PP \VS{27}Oh e pil mahsanihong tohnpadahko, “Kilang inomwen!” Eri, sang ni ahnsowohte kohla tohnpadahko ahpw kahrelahng liho ni imwe pwe en kousoan reh.


\par }{\SH Sises ketin Pwoula
\par }
{\R (Pil tehk Mad. 27.45-56; Mark 15.33-41; Luk 23.44-49)

\par }{\PP \VS{28}Mwurin mepwukat, Sises lao mwahngiher me mehkan koaros pweidahr, e ahpw mahsanih, “I men nimpildahr!” Pwe mahsen en Pwuhk Sarawi en pweida.
\XREF{}{{\XO 19:28: }{\XT{Mel. 69.21; 22.15.}}}


\par }{\PP \VS{29}Dahl ehu me diren wain pweitikitik mie wasao. Irail eri ale lihmw ehu kaduh nan waino, pirehiong ni ahlek pwoat, oh kidalahng nin silangi.

\VS{30}Ni Sises eh ketikier waino, e ahpw mahsanih, “E imwiseklahr!”

\par }{\PP Ih eri kamwatawihedi kadokenmai oh ketin kadarala ngene.


\par }{\SH Pengepengen Sises Doakedi
\par }
{\PP \VS{31}Eri, rahno Nialem ehu; ihme kahrehda kaunen mehn Suhs ko peki rehn Pailet pwe nehn me kahlopwuwalahro ko en katipwitimwpeseng oh re en wisiksang nin lohpwu ko, pwe kahleparail en dehr langalang ni rahnen Sapad, pwe rahnen Sapado, iei rahn sarawi lapalap ehu.

\VS{32}Sounpei ko eri kohla oh katimpeseng nehn emen mahs, oh mwuhr pil nehn emen me iang lohpwuwalahr.

\VS{33}Ni ar keiong mpen Sises, oh kilangada me e pwoulahr, re ahpw sohte katimpeseng aluweluwe kan.

\VS{34}Sounpei men ahpw doakoahki ketieu pwoat pengepenge; eri, nta oh pihl ahpw mwadangete kusieisang.

\VS{35}(Ohlo me kilangehr mepwukat, e ahpw kadehdedahr, oh eh kadehde me mehlel; e ese me eh koasoi me mehlel, pwe kumwail en pil pwoson.)

\VS{36}Eri, met wiawiher pwe mahsen en Pwuhk Sarawi en pweida: “Sohte tih pwoat reh pahn katipwitimwpeseng.”
\XREF{}{{\XO 19:36: }{\XT{Eks. 12.46; Nempe 9.12; Mel. 34.20.}}}

\VS{37}Oh pil ehu ire tikitik en Pwuhk Sarawi me mahsanih, “Irail pahn kangkakil me re doakoadiero.”
\XREF{}{{\XO 19:37: }{\XT{Sek. 12.10; Kaud. 1.7.}}}


\par }{\SH Sises ketin Nekinekdi
\par }
{\R (Pil tehk Mad. 27.57-61; Mark 15.42-47; Luk 23.50-56)

\par }{\PP \VS{38}Sosep, mehn Arimadea, iei ih pil tohnpadahk en Sises men, ahpw ni rir, pwehki eh masak kaunen mehn Suhs ko. Eri, mwurin met, e pekihda rehn Pailet pwe en wahlahsang kahlepen Sises. Ni Pailet eh mweidohngehr, e ahpw kohla wahsang kahlepeo.

\VS{39}Nikodihmus, ohl me kohla rehn Sises ehu pwohngo, e pil iang Sosep kohla, e wa leh pwohmwahu me doalkipene mir oh alos, me ele paun epwiki.
\XREF{}{{\XO 19:39: }{\XT{Sohn 3.1-2.}}}

\VS{40}Ira eri ale kahlepen Sises oh kidimkipene likou linen kei, iangahki leh pwohmwahu ko, duwen tiahk en mehn Suhs ako, ni arail kin sarepedi me melahr akan.

\VS{41}Mwetuwel ehu mie wasao me irail kalohpwuwehla ie Sises, oh sousou kapw ehu mie nan mwetuwelo, me saikinte emen seridi ie.

\VS{42}Iei wasao me re nekidedi ie Sises, pwehki eh keren, oh pwehki rahno, iei rahn mwohn en mehn Suhs ako arail rahnen Sapad.




\par }\Chap{20}{\SH Sousou Tehn
\par }
{\R (Pil tehk Mad. 28.1-8; Mark 16.1-8; Luk 24.1-12)

\par }{\PP \VerseOne{1}Nin sohrahn en Santi, Mery mehn Makdala ahpw kohla ni sousowo, ni eh wie rotorotete, e ahpw kilangada me takaio katapwursangehr mwohn sousowo.

\VS{2}Ih eri pwurete tenge Saimon Piter oh tohnpadahk teio, me Sises ketin loalloale, oh ndaiong ira, “Irail wahsangehr Kaun-o nan sousowo, oh se sehse wasa irail kihdiong ie!”


\par }{\PP \VS{3}Piter oh tohnpadahk teio ahpw mwesellahng nin sousowo.

\VS{4}Ira wiahkinteieu tangala, a tohnpadahk teio me marahrahsang Piter, e lelohng nin sousowo mwohn Piter.

\VS{5}E ahpw itiekidi oh kilenglong, e ahpw kilangada likou linen kohte me wonohn wasao; e ahpw sohte pedolong loale.

\VS{6}Saimon Piter me idawehndo ahpw lelohng nin sousowo, oh pedolong loale. E ahpw pil kilangada likou linen ko me wonohn,

\VS{7}oh pil limwen pwudo me miher pohn kadokenmai, me sohte iang likou linen ko, a e limelimpene mi ekis wasa.

\VS{8}Eri, tohnpadahk teio, me tiengdohng nin sousowo, e ahpw pil pedolong loale, e ahpw kilangada oh kamehlele.

\VS{9}(Ira saikinte wehwehki mahsen en Pwuhk Sarawi, me e pahn iasada sang rehn me melahr akan.)

\VS{10}Tohnpadahk ko eri pwuralahng nan deura.


\par }{\SH Sises Pwarohng Mery mehn Makdala
\par }
{\R (Pil tehk Mad. 28.9-10; Mark 16.9-11)

\par }{\PP \VS{11}A Mery uh likin sousowo oh wie sengiseng. Ni eh wie sengiseng, e ahpw itiekidi pwe en kilenglong nan sousowo.

\VS{12}Eri, e ahpw kilangada tohnleng riemen me kapwatki likou pwetepwet. Ira mwohd wasa me kahlep en Sises ket ieo, emen wasa me kadokenmai mi ie, oh emen wasa me aluweluwe kan mi ie.

\VS{13}Ira ahpw ndaiong, “Lih, dahme ke sengisengki?”

\par }{\PP Liho ahpw ndaiong ira, “Ahki irail wahsangehr ei Kaun, oh I sehse wasa irail kihdiong ie!”


\par }{\PP \VS{14}Ni eh ndaier met, e ahpw sohpeila oh kilangada Sises me ketin uh mpe, e ahpw sehse me ih Sises.

\VS{15}Sises eri mahsanihong, “Lih, dahme ke sengisengki? Ihs me ke raparapahki?”

\par }{\PP Pwehki Mery eh kihkihong me iei ih soumweto, e ahpw ndaiong, “Maing, ma komwi me wahsang, a komwi padahkihong ie wasa komw kihong ie, pwe I en kohla oh ale.”


\par }{\PP \VS{16}Sises ahpw mahsanih, “Mery.”

\par }{\PP Mery ahpw sohpeiong oh patohwanohng, ni mahsen en Ipru, “Rapohni!” (me wehwehki “Sounpadahk.”)


\par }{\PP \VS{17}Sises ahpw mahsanihong, “Pweisang ie mahs, pwe I saikinte pwuradalahng rehn Semei. A kohwei rehn riei ko oh ndaiong irail ni edei, ‘I pahn pwuradalahng rehn Semei oh pil Samamwail, rehn ei Koht oh pil amwail Koht.’ ”


\par }{\PP \VS{18}Mery mehn Makdala eri kohla oh ndaiong tohnpadahk ko, “I kilangadahr Kaun-o!” E pil koasoiaiong irail duwen eh mahsanihong mepwukat.


\par }{\SH Sises Pwarohng Sapwellime Tohnpadahk ko
\par }
{\R (Pil tehk Mad. 28.16-20; Mark 16.14-18; Luk 24.36-49)

\par }{\PP \VS{19}Nin soutik en rahnohte, rahnen Santi, ni wenihmw ko ar ritidier, wasa me tohnpadahk ko pokopokon ie, pwehki arail masak mehn Suhs ko, Sises ahpw ketido uh nanpwungarail oh mahsanihong irail, “Kumwail popohl!”

\VS{20}Ni eh mahsanih met, e ahpw ketin kasalehiong irail lime ko oh pengepengeo. Tohnpadahk ko eri perenda ni ar kilangada Kaun-o.

\VS{21}Sises ahpw pil pwurehng mahsanihong irail, “Kumwail popohl!” Duwen Sahm eh ketin kadariehdo, ih duwen ei pahn kadarkumwailwei.”

\VS{22}Ni eh mahsanih met, e ahpw ketin peukohng irail angi, oh mahsanih, “Kumwail ale Ngehn Sarawi.

\VS{23}A ma kumwail pahn lapwahda dipen aramas akan, e pahn lapwada; a ma kumwail sohte pahn lapwahda, e sohte pahn lapwada.”
\XREF{}{{\XO 20:23: }{\XT{Mad. 16.19; 18.18.}}}


\par }{\SH Tomas oh Sises
\par }
{\PP \VS{24}A Tomas, emen kisehn ehk riemeno (me pil adaneki Mpwer,) sohte mi rehrail ni ahnsou me Sises ketido rehrail.

\VS{25}Tohnpadahk teiko eri koasoiaiong, nda, “Se kilangadahr Kaun-o!”

\par }{\PP E ahpw ndaiong irail, “Ma I sohte kilang lipwen mete ko nin lime kan, oh kihlong nan lipwen mete ko sendin pehiet, oh pil kihlong pehi ni pengepengeo, I sohte pahn kamehlele.”


\par }{\PP \VS{26}Mwurin wihk ehu, sapwellime tohnpadahk ko pil pokopokon nan ihmwo, oh Tomas pil iang irail. Ni wenihmw ko eh ritidier, Sises ahpw ketido uh nanpwungarail, oh mahsanih, “Kumwail popohl!”

\VS{27}E ahpw pil mahsanihong Tomas, “Kihdo sendin pehmwen met, oh kilang pehi kat; oh kihdo pehmwen, kihlong nan pengepengeiet; a ke dehr seupwoson, a kamehlele.”


\par }{\PP \VS{28}Tomas eri patohwanohng, “Maing, ei Kaun oh ei Koht!”


\par }{\PP \VS{29}Sises ahpw mahsanihong, “Ia duwe, ke kamehlele pwehki omw kilang ie? Meid pai irail kan me sohte kin kilang ahpw kamehlele!”


\par }{\SH Kahrepen Pwuhk wet
\par }
{\PP \VS{30}Sises ketin wiadahr manaman tohrohr tohto mwohn sapwellime tohnpadahk ko, me sohte ntingdi nan pwuhk wet;

\VS{31}a mepwukat ntingdier pwe kumwail en pwoson me Sises iei ih me Mesaia, Sapwellimen Kohto; oh pwe, ni amwail pwoson, kumwail en ahneki mour ni mware.




\par }\Chap{21}{\SH Sises ketin Pwarohng Tohnpadahk Isimen
\par }
{\PP \VerseOne{1}Mwurin mepwukat, Sises pil pwurehng kasalehiong tohnpadahk ko pein ih limwahn Lehen Daipirias. Eri, iet duwen eh ketin pwarohng irail:

\VS{2}Saimon Piter, oh Tomas (me pil adaneki Mpwer,) oh Nadaniel, mehn Kena nan Kalili, oh nein Sepedi ko, oh pil riemen sang nanpwungen sapwellime tohnpadahk ko, irail pokopokon.

\VS{3}Saimon Piter ahpw ndaiong irail, “I pahn kolahng laid.”

\par }{\PP Irail pil ndaiong, “Se pahn iang uhk.” Irail eri kohieila oh karadahng pohn kisin pwoht kis. A nipwongo, re sohte saikedi mehkot.
\XREF{}{{\XO 21:3: }{\XT{Luk 5.5.}}}

\VS{4}A ni eh rahnpeseng Sises ahpw ketiket ni oaroahro; a tohnpadahk ko sohte ese me iei ih Sises.

\VS{5}Sises ahpw mahsanihong irail, “Ser ko, mie seikamwail?”

\par }{\PP Irail eri sapeng, patohwanohng, “Sohte.”


\par }{\PP \VS{6}E ahpw mahsanihong irail, “Kumwail kadaridi uhken ni palimaun en waramwailen; a kumwail ahpw pahn diarada.” Irail eri kadaridi uhko. Re ahpw sohla kak apihada, pwehki eh direkihla mwahmw.
\XREF{}{{\XO 21:6: }{\XT{Luk 5.6.}}}


\par }{\PP \VS{7}Tohnpadahk me Sises ketin loalloale ahpw ndaiong Piter, “Iei ih Kaun-o mwo!” Ni Saimon Piter eh rong me iei Kaun-o mwo, e ahpw katengehdi eh likoun laido (pwehki eh pwuhrsangehr nan eh likoun liki kan) oh lusdiong nan leho.

\VS{8}A tohnpadahk teiko seiseiki kohdo kisin pwohto, pwehki re sohte dohsang sahpwo, ele piht silipwiki. Irail ruwahdekihdo uhko me direkihla mwahmw.

\VS{9}Ni arail keredi sang pohn pwohto, re kilangada kisiniei me mwoalusdier, oh mwahmw kei miher powe, oh pil pilawa.

\VS{10}Sises ahpw mahsanihong irail, “Kumwail wahdo kisehn seikamwail kan.”


\par }{\PP \VS{11}Saimon Piter eri karada, waikelongodohng nan sahpwo uhko me direkihla mwahmw kalaimwun epwiki limehk silimen. Mehndahte mwahmw ako eh tohtohie, a uhko sohte ohla.

\VS{12}Sises mahsanihong irail, “Kumwail keido tungoal.” Eri, sohte emen sang nanpwungen tohnpadahk me eimah en idek reh, “Ihs komwi?” Pwehki re eseier me iei ih Kaun-o.

\VS{13}Sises eri ketila oh ale pilawao, ahpw nehkohng irail, oh pil duwehte mwahmw ako.


\par }{\PP \VS{14}Eri, iei met kesilipak en Sises eh ketin kasalehiong tohnpadahk ko pein ih mwurin eh ketin iasada sang rehn me melahr akan.


\par }{\SH Sises oh Piter
\par }
{\PP \VS{15}Eri, mwurin ar sakpene, Sises ahpw mahsanihong Saimon Piter, “Saimon, nein Sohn, ia duwe, ke poakohng ie laudsang mepwukat?”

\par }{\PP Piter ahpw patohwanohng, “Ei Maing ei Kaun, komw mwahngiher me I poakohng komwi.”

\par }{\PP Sises ahpw mahsanihong, “Kamwenge nei sihmpwul kan.”


\par }{\PP \VS{16}E ahpw pil mahsanihong Piter keriapak, “Saimon, nein Sohn, ia duwe, ke poakohng ie?”

\par }{\PP Piter ahpw patohwanohng, “Ei Maing ei Kaun, komw mwahngiher me I poakohng komwi” ’

\par }{\PP Sises ahpw mahsanihong, “Apwalih nei sihpw kan.”


\par }{\PP \VS{17}E ahpw pil mahsanihong kesilipak, “Saimon, nein Sohn, ia duwe, ke poakohng ie?”

\par }{\PP Piter nsensuwedkihla en Sises eh ketin kalelapak kesilipak, “Ia duwe, ke poakohng ie?” E ahpw sapeng, patohwan, “Maing ei Kaun, komw mwahngih mehkoaros, komw mwahngiher me I poakohng komwi.”

\par }{\PP Sises ahpw mahsanihong, “Kamwenge nei sihpw kan.

\VS{18}Eri, I ndaiong uhk ni mehlel: ni omw mwahnakapw, ke kin pein katengepene omw kateng, oh kohla wasa me ke mwahuki. A ni omw pahn likeilapalahr, ke pahn kihdahwei pehmw kan, a emen ahpw pahn pirepene, oh kahreiukalahng wasa me ke sohte men kohla ie.”

\VS{19}(E mahsanih met pwe en kasalehda soangen mehla me Piter pahn kalinganahkihda Koht.) Eri, mwurin met, Sises ahpw ketin mahsanihong, “Idawehniehdo!”


\par }{\SH Sises oh Tohnpadahk Teio
\par }
{\PP \VS{20}Piter ahpw sohpeila oh kilang tohnpadahko me ideidawehnirahdo, me Sises ketin loalloale—ih me penglahng pahn kupwur ni arail konokonot oh patohwan kalelapak, “Maing, ihs ih me pahn pangkomwihla?”
\XREF{}{{\XO 21:20: }{\XT{Sohn 13.25.}}}

\VS{21}Ni Piter eh kilang ohlo, e ahpw patohwan idek rehn Sises, “Maing, ia duwen ohlen?”


\par }{\PP \VS{22}Sises ahpw sapeng, mahsanihong, “Mehnda rehmw, ma I men ohlen en mihmihte I lao pwurodo, ke dehr kedirepwki. A kowe idawehniehdo!”


\par }{\PP \VS{23}Koasoi pwoatet ahpw lohkseli nanpwungen souleng kan, me dene tohnpadahko sohte pahn mehla. A Sises sohte mahsanih me ohlo sohte pahn mehla, pwe e mahsanih, “Mehnda rehmw ma I men ohlo en mihmihte I lao pwurodo?”


\par }{\PP \VS{24}Ih tohnpadahko met me kadehdedahr duwen mepwukat, oh me ntingihedier koasoi pwukat; oh se eseier me eh kadehde me mehlel.


\par }{\SH Kaimwiseklahn Pwuhk wet
\par }
{\PP \VS{25}Oh pil mie soahng tohto me Sises pil ketin wiahda. Ahpw ma se pahn ntingihedi duwen mehkan koaros, I lemeleme me sampah wet sohte kak deukada pwuhk kan me pahn ntingdi.


\par }