\NormalFont\ShortTitle{SEKARAIA}

{\MT Pwuhken SEKARAIA

\par }{\IS Oaralap en Pwuhk wet

\par }{\IP {\BK{Pwuhken Sekaraia
}} pwalpeseng wiahda pali riau: 1)
{\BK{Ire laud 1-8:
}} En Sekaraia eh kokohp kan me e wie kokohpki nanpwungen pahr 520 lel 518 mwohn Krais. Pali laud en kokohp pwukat mihmi ni mwomwen kaudiahl, oh re pid onohnsapahl en Serusalem oh Tehnpas Sarawio, kamwakelpen sapwellimen Koht aramas akan, oh mwehin Mesaia me pahn kohdo. 2)
{\BK{Ire laud 9-14
}} wia mahsen en kokohp kei sang ahnsou kei mwuhr, iren mwehin Mesaia oh pil ahnsoun kadeik ni imwin kawa.

\par }{\IOT Audepe ni Oaralap

\par }{\IO Mahsen en kehkehlik oh koapworopwor 1.1—8.23

\par }{\IO Kadeik ong wehi kan me karanih Israel 9.1-8

\par }{\IO Kapai oh popohl en ahnsou kohkohdo 9.9—14.21



\par }\ChapOne{1}{\SH KAUN-O ketin Malipe Sapwellime Aramas akan pwe re en Pwurodo Reh
\par }
{\PP \VerseOne{1}Ni kawaluhn sounpwong en keriaun sounpar me Darius wiewiahki nanmwarkien Persia, KAUN-O ketikihong mahsen wet ong soukohp Sekaraia, nein Perekaia oh e pahpa kahlapki Iddo.\XREF{}{{\XO 1:1: }{\XT{Esra 4.24-5.1; 6.14}}}

\VS{2}KAUN-O, Wasa Lapalap, mahsanihong Sekaraia en patohwanohng aramas akan, “Ngehi, KAUN-O, engiengdahr pahn amwail pahpa kahlap ako,

\VS{3}ahpw met I mahsanihong kumwail, ‘Kumwail pwurodo rehi, oh I pahn sapahlwohng rehmwail.

\VS{4}Kumwail dehr duwehte amwail pahpa kahlap ako. Soukohp ko kihongirailehr ei mahsen kawao; re ndaiong irail en dehr pwurehng nan ar mour suwed oh dipan. Ahpw re sohte men rong ie de peikiong ie.

\VS{5}Amwail pahpa kahlap ako oh soukohp pwuko melahr.

\VS{6}I ketikihong nei ladu soukohp ko ei kosonned oh kehkehlik kan pwe re en padahkihong amwail pahpa kahlap ako, ahpw re soikala oh lokolongki ar soikala. Mwuhr, re ahpw koluhla oh pohnesehla me ngehi, KAUN-O, Wasa Lapalap, ketin kaloke irail nin duwen me konehng irail oh nin duwen me I koasoanedier.’ ”


\par }{\SH Kaudiahl en Oahs ekei ong Soukohpo
\par }
{\PP \VS{7}Ni sounpar keriau me Darius wiewiahki nanmwarki lapalap, ni rahn kerieisek pahieu en sounpwong kaeisek ehu (sounpwong en Sepat), KAUN-O ketikihong ie mahsen ehu ni kaudiahl ehu nipwong.

\VS{8}I kilangada tohnleng en KAUN-O men eh dake oahs weitahta men. E ahpw uhdi limwahn tuhke mirtel kei nan wahu ehu, oh pil mie oahs ekei mwuri, me poh weitahta, pohn pwehl, oh pwetepwet.
\XREF{}{{\XO 1:8: }{\XT{Kaud. 6.4; b Kaud. 6.2.}}}

\VS{9}I ahpw kalelapak reh, “Maing, ia wehwehn oahs pwukat?”

\par }{\PP E ahpw sapengkin ie, “I pahn kasalehiong uhk ia wehwe.

\VS{10}KAUN-O ketin kadariraillahr pwe re en kohla oh dawih sampah.”


\par }{\PP \VS{11}Re ahpw pakairkihong tohnlengo, “Se pwarekehr wasa koaros nin sampah oh diaradahr me sampah pwon sohte sawasepe oh meleilei.”


\par }{\PP \VS{12}Tohnlengo ahpw patohwan, “Maing, KAUN, Wasa Lapalap, komwi engiengdahr pahn Serusalem oh pahn kahnimw kan en Suda erein sounparehr isihsek met. Ia erein omwi pahn wie engieng pahrail sohte kasalehiong irail omwi kupwurkalahngan?”


\par }{\PP \VS{13}KAUN-O eri ketin sapengki tohnlengo mahsen en koaloalamwahu kei,

\VS{14}oh tohnlengo ahpw patohwanohng ie I en kalohkihda dahme KAUN-O ketin mahsanih: “I loalloale mehlel Serusalem, ei kahnimw sarawio,

\VS{15}oh I inenen engieng pahn wehi kan me nsensenamwahuki meleilei oh onepek mwahu. Kisin ahnsou kis me I pahn kanengamahiong ei engieng pahn nei aramas akan, wehi pwuko kalaudehla lokolok en nei aramas akan.

\VS{16}Eri, I sapahldohr Serusalem pwe I en kasalehda ei kupwurkalahngan ong kahnimwo. Ei Tehnpas Sarawio oh kahnimwo pahn onohnda sapahl.”


\par }{\PP \VS{17}Tohnlengo pil patohwanohng ie I en kalohkihda: “KAUN-O, Wasa Lapalap, ketin mahsanih me sapwellime kahnimw kan pahn pwurehng ar pai oh e pahn ketin pwurehng sewese Serusalem oh wiahkihla kahnimwo uhdahn sapwellime.”


\par }{\SH Kaudiahl en Kod kei
\par }
{\PP \VS{18}Nan ehu kaudiahlo I kilang koden kou pahieu.

\VS{19}Ngehi eri kalelapak rehn tohnlengo me koasoakoasoiong ie, “Ia wehwehn kod pwukat?”

\par }{\PP E ahpw sapengki, “Re wehwehki manaman en wehi kan me kamwarakpeseng tohn Suda, Israel, oh Serusalem.”


\par }{\PP \VS{20}KAUN-O eri kasalehiong ie tohndoadoahk pahmen me wisik amma.

\VS{21}I ahpw kalelapak, “Dahme ohl pwukat kodohn wia?”

\par }{\PP E ahpw sapengki, “Re kodohn kamasak oh kauwehla wehi kan me kauwehla douluhl wehin Suda oh kamwarakpeseng towe kan.”




\par }\Chap{2}{\SH Kaudiahl en Sahl en Sosohng
\par }
{\PP \VerseOne{1}Nan pil ehu kaudiahl, I kilangada ohl emen me kolokol sahl en sosohng pwoat.

\VS{2}Ngehi eri kalelapak reh, “Komw pahn ket ia?”

\par }{\PP E ahpw sapengki, “I pahn kolahng sohng Serusalem, pwe I en ese uwen reirei oh tehlap.”


\par }{\PP \VS{3}Ngehi eri pil kilangada tohnleng me koasoakoasoiong ieo eh keidahla, oh pil emen tohnleng pil pwarodo reh.

\VS{4}Tohnleng keieuo ahpw mahsanihong meteio, “Tangala mahs oh padahkihong mwahnakapw me weuwa mehn sosohngo me aramas oh mahn pahn ngederla nan Serusalem me kahrehda e pahn nohn kalaimwun pwe en mie kele.

\VS{5}KAUN-O ketin inoukidahr me pein ih pahn wia kehl kisiniei ehu kapilpene kahnimwo pwehn sinsile oh e pahn ketiket wasao ni sapwellime lingan unsek.”


\par }{\SH Malipilip ong me Kalipilipila ko pwe re en Sapahldo nan Uhdakarail
\par }
{\PP \VS{6-7}KAUN-O ketin mahsanihong sapwellime aramas akan, “I kamwarangkumwailseli wasa koaros. Ahpw met, kumwail me kalipilipala kan, kumwail pitsang Papilonia oh pwurodo Serusalem.

\VS{8}Mehmen me pahn sair kumwail pahn sair mehkot me keieu kesempwal rehi.”

\par }{\PP Eri, KAUN-O, Wasa Lapalap, ketin poaroneiehdo iangahki mahsen wet ong wehi kan me kauwelahr sapwellime aramas akan:

\VS{9}“Pein KAUN-O pahn ketin uhwong kumwail, oh aramas akan me kin uhpah kumwail mahs pahn uhd kauweikumwailla.”

\par }{\PP Ni met eh pahn pweida, aramas koaros pahn esehla me KAUN-O, Wasa Lapalap, me ketin poaroneiehdo.


\par }{\PP \VS{10}KAUN-O ketin mahsanih, “Kumwail mehn Serusalem kan, kumwail kokoulki amwail peren! Pwe I pahn ketido pwe I en ieiang kumwail!”


\par }{\PP \VS{11}Ni ahnsowo wehi tohto pahn patohdo rehn KAUN-O oh wiahla sapwellime aramas. E pahn ketiket nanpwungamwail, oh kumwail pahn esehla me iei ih me ketin poaroneiehdo rehmwail.

\VS{12}Suda pahn pwurehng wiahla sapwellimen KAUN-O wasa kesempwal nan sahpw sarawio, oh Serusalem pahn wiahla kahnimw me e pahn ketin loalloale sang kahnimw koaros.


\par }{\PP \VS{13}Kumwail koaros, kumwail nennenla mwohn silangin KAUN-O, pwe e ketiket kohdo sang nan mwoale.




\par }\Chap{3}{\SH En Soukohpo Kaudiahl en Samworo Lapalapo
\par }
{\PP \VerseOne{1}Nan ehu kaudiahl KAUN-O ketin kasalehiong ie Samworo Lapalap Sesua eh uh mwohn tohnleng en KAUN-O. Oh Sehdan\FTNT{a}{{\FR 3:1: }{\FK{SEHDAN:
}}{\FT{Sehdan iei ngehn manaman ehu me ede kin kasalehda me aramas akan kin wiahki ar imwintihti.}}} uh limwahn Sesua, onopadahr en kedipa.
\XREF{}{{\XO 3:1: }{\XT{Esra 5.2; b Kaud. 12.10.}}}


\par }{\PP \VS{2}Tohnleng en KAUN-O ahpw mahsanihong Sehdan, “KAUN-O en ketin kerieiukala, Sehdan! KAUN-O, me kin ketin loalloale Serusalem, en kerieiukala. Ohl menet rasehng kisin tuhke kis me poarsang nan kisiniei.”\XREF{}{{\XO 3:2: }{\XT{Sud 9.}}}


\par }{\PP \VS{3}Sesua wie kesikesihnen wasao, mi nan likou samin kei.

\VS{4}Tohnlengo ahpw mahsanihong nah papah ko, “Kihsang likou samin me ohl menet likilikawih.” E ahpw mahsanihong Sesua, “I lapwadahr dipomw oh I pahn kihong uhk likou kapw pwe ke en likawih.”


\par }{\PP \VS{5}E ahpw ruwese papah ko pwe re en kidahng lisoarop mwakelekel pohn moangen Sesua. Irail eri kapwaiada, oh re pil kapwuhrehng nan likou kapw kei nindokon tohnlengo eh kesikesihnen wasao.


\par }{\PP \VS{6}Tohnlengo ahpw mahsanihong Sesua

\VS{7}me KAUN-O, Wasa Lapalap, mahsanih, “Ma ke pahn kapwaiada ei kosonned kan oh kapwaiada pwukoa kan me I kilelehiong uhk, eri, ke pahn uhsehla apwahpwalih ei Tehnpas Sarawio oh kele kan, oh I pahn karonge omw kapakap, duwehte ei kin karonge kapakap en tohnleng kan me kin uh mwohn silangi.

\VS{8}Eri, Sesua, rong, kowe me Samworo Lapalap; oh kumwail ienge samworo kan, kumwail rong, kumwail me wia kilel mwahu ong ahnsou kohkohdo: I pahn kasalehda ei ladu, me adaneki Rah!\XREF{}{{\XO 3:8: }{\XT{Ser. 23.5; 33.15; Sek. 6.12.}}}

\VS{9}I pahn kihdiong mwohn Sesua takai ehu me mie mese isuh. I pahn siselehda powe mesen nting ehu, oh ni rahnteieu I pahn ketikihsang dipen sahpwet.

\VS{10}Ni rahno eh pahn leledo, emenemen kumwail pahn luke mehn mpe pwehn kohdo oh iang paieki popohl oh onepek mwahu nan amwail mwetin wain oh tuhke pik kan me kapilkumwailpene.”\XREF{}{{\XO 3:10: }{\XT{Maika 4.4.}}}




\par }\Chap{4}{\SH Kaudiahl en Dewen Lamp
\par }
{\PP \VerseOne{1}Tohnleng me koasoakoasoiong ieo ahpw pwurodo rehi oh kapiriehda likamwete I wie memeir.

\VS{2}E ahpw kalelapak, “Dahme ke kilikilang?”

\par }{\PP I ahpw sapengki, “Dewen lamp ehu me wiawihkihda kohl, pwohl ehu mie powe mehn leh kohieng loale. Nan dewen lampo mie lamp isuh, ehuehu lamp ko mie wasahn wihk isuh.

\VS{3}Mie tuhke olip riapwoat limwahn dewen lampo, apwoat mi apali, a apwoat apali.”\XREF{}{{\XO 4:3: }{\XT{Kaud. 11.4.}}}

\VS{4}Ngehi eri kalelapak rehn tohnlengo, “Maing, ia wehwehn mepwukat?”


\par }{\PP \VS{5}E ahpw idek, “Dah, ke sehse?”

\par }{\PP I ahpw sapeng, “Ei, maing, I sohte patohwan.”


\par }{\PP \VS{6-14}(10b)\FTNT{b}{{\FR 4:6-14: }{\FT{Ire tikitik 10b-14 keseudohng wasaht sang ni imwin ire laud wet pwe irekdi en mwekid kan en nan ire wet en sansal.}}} Tohnlengo eri mahsanihong ie, “Lamp isuhwo iei silang isuh en KAUN-O, me kin mahsanih wasa koaros nin sampah.”\XREF{}{{\XO 4:6-14: }{\XT{Kaud. 5.6.}}}

\par }{\PP (11) Ngehi eri kalelapak reh, “Ia wehwehn tuhkehn olip riapwoato me mi pali riau en dewen lampo?\XREF{}{{\XO 4:6-14: }{\XT{Kaud. 11.4.}}} (12) Oh ia wehwehn rahn olip riauo limwahn paip kohl riauo me lehn olipo kin kodihsang ie?”

\par }{\PP (13) E ahpw idek rehi, “Dah, ke sehse?”

\par }{\PP I ahpw sapeng, “Ei, maing, I sohte patohwan.”

\par }{\PP (14) Ih eri mahsanih, “Met wehwehki ohl riemen me Koht ketin piladahr oh keiedier pwehn papah ih, Kaunen sampah pwon.”

\par }{\SH Sapwellimen Koht Inou ong Serupapel
\par }
{\PP (6) Tohnlengo ahpw mahsanihong ie I en patohwanohng Serupapel mahsen wet sang rehn KAUN-O: “Ke pahn pweida, ahpw kaidehn sang ni kehlail en sounpei de ni pein omw kehlail, ahpw sang ni manaman en ngeni.\XREF{}{{\XO 4:6-14: }{\XT{Esra 5.2.}}} (7) Mehn kerompw kan me pahn laud rasehng nahna kan pahn sohrala mwohmw. Ke pahn onehda sapahl Tehnpas Sarawio, oh ni omw pahn koasoanehdi keimwseklahn takaio, aramas akan pahn weriwerki, ‘Inenen kaselel, inenen kaselel!’ ”

\par }{\PP (8) Pil ehu mahsen ong ie sang rehn KAUN-O. (9) E mahsanih, “Serupapel koasoanedier poahsoan en Tehnpas Sarawio, oh e pahn kaimwisekala doadoahk wet. Ni met eh pahn pweida, nei aramas akan ahpw pahn esehla me iei ngehi me poaroneiukewei rehrail. (10a) Re nsensuwedla pwehki kisin doadoahk tikitik me wiawihong ni Tehnpas Sarawio. Ahpw re pahn kilang Serupapel eh pahn usehlahte koadoakoadoahkih Tehnpas Sarawio, oh re pahn nsenamwahula.”




\par }\Chap{5}{\SH Kaudiahl en Pwuhk me Pipihr
\par }
{\PP \VerseOne{1}I pwurehng kilengla oh met I kilangada pwuhk ehu me pipihr nan wehwe.

\VS{2}Tohnlengo ahpw kalelapak rehi dahme I kilang. I ahpw sapengki, “Pwuhk ehu me pipihr nan wehwe; e piht silihsek reirei oh eisek limau tehlap.”


\par }{\PP \VS{3}E ahpw mahsanihong ie, “E ntingdier loale keria me pahn kohdiong nan sahpwet pwon. Nan apali pwuhko mahsanih me sounpirap koaros pahn koakoahksang nan sahpwo; oh apali mahsanih me koaros me kin kahula ni lokaia likamw pahn pil koakoahkla.

\VS{4}KAUN-O, Wasa Lapalap, mahsanih me e pahn ketin kadarpeseng keria wet, oh e pahn lellohng nan imwen sounpirap koaros oh nan imwen aramas koaros me kin kahula ni lokaia likamw. E pahn mihmi nan imwarail kan oh kauweirailla.”


\par }{\SH Kaudiahl en Lih me mi nan Kopwou
\par }
{\PP \VS{5}Tohnlengo apw pwurehng pwarada oh mahsanih, “Kilang! Ehu soahng tohrohr pil kohkohdo!”


\par }{\PP \VS{6}I ahpw kalelapak, “Dahkot mwo?”

\par }{\PP E ahpw sapengki, “Kopwou ehu, oh e wehwehki dipen sahpwet pwon.”


\par }{\PP \VS{7}Pweinen kopwowo wiawihkihda leht. Ni ei kilikilang, pweineo ahpw wakada, oh lih emen me mwomwohd nan kopwowo!


\par }{\PP \VS{8}Tohnlengo ahpw mahsanih, “Lih menet wehwehki tiahk suwed kan.” E ahpw sikendi liho nan kopwowo oh pwaindi.

\VS{9}I ahpw sarada oh kilangada lih riemen me pipihr kodohng rehi, ara pehn pihr ko me inenen kehlail duwehte pehn pihr en ikel. Ira pwekada kopwowo oh pipihrkihla.


\par }{\PP \VS{10}I ahpw kalelapak rehn tohnlengo, “Ia wasa me ira pahn walahng ie?”


\par }{\PP \VS{11}E ahpw sapengki, “Ira pahn walahng Papilonia, wasa me re pahn kauwadahng ie tehnpese. Ni ahnsou me tehnpaso pahn nekila, kopwowo pahn koasoansoandiong wasao pwe re en kaudokiong.”




\par }\Chap{6}{\SH Kaudiahl en Werennansapw Pahpwoat
\par }
{\PP \VerseOne{1}I pil aleier ehu kaudiahl. Met I kilangada werennansapw pahpwoat me tangatang kohieisang nanpwungen nahna prons riau.

\VS{2}Oahs weitahta me tangahki keieun werennansapwo, oahs toantoal me tangahki keriauo,\XREF{}{{\XO 6:2: }{\XT{Kaud. 6.4; b Kaud. 6.2.}}}

\VS{3}oahs pwetepwet me tangahki kesiluhwo, oh oahs pohn pwehl me tangahki kapahieuo.\XREF{}{{\XO 6:3: }{\XT{Kaud. 6.2.}}}

\VS{4}I ahpw kalelapak rehn tohnlengo, “Maing, ia wehwehn werennansapw pwukat?”


\par }{\PP \VS{5}E ahpw sapengki, “Re wehwehki kisinieng pahieu; re ahpwtehn kohsang mwohn silangin Kaunen sampah pwon.”\XREF{}{{\XO 6:5: }{\XT{Kaud. 7.1.}}}


\par }{\PP \VS{6}Werennansapw me oahs toantoalo tangahki pahn kohla Papilonia, oahs pwetepwet ko pahn kohla palikapi, oh oahs pohn pwehl ko pahn kohla nan sahpw ehu ni palieir.

\VS{7}Ni oahs pohn pwehlo ko ar tangeido, re inenen mwomwen men mweselier oh kolahng dawih sampah. Tohnlengo ahpw mahsanih, “Kumwail kohwei dawih sampah!”—irail eri kapwaiada.

\VS{8}Tohnlengo ahpw werdohng ie, mahsanih, “Oahs kan me kolahng paliepeng ong Papilonia kameleileidier engieng en KAUN-O.”


\par }{\SH Koasoandi en Kamwarehda Sesua
\par }
{\PP \VS{9}KAUN-O ketikihong ie mahsen wet.

\VS{10}E mahsanih, “Ale kisakis kan sang rehn me kalipilipalahr ko, me iei Eldai, Dopaisa, oh Sedaia, oh mwadangowei ni imwen Sosaia nein Sepanaia. Ohl pwukat koaros pwurodohsangehr ar kalipilipalahng Papilonia.

\VS{11}Wiahkihda ehu nihn kohl oh silper me re kidahr, oh kihdiong pohn moangen Samworo Lapalap, Sesua nein Sehosadak.

\VS{12}Padahkihong me KAUN-O, Wasa Lapalap, mahsanih, ‘Ohl me adaneki Rah pahn masalpeseng wasa me e mie oh onehda sapahl Tehnpas Sarawien KAUN-O.\XREF{}{{\XO 6:12: }{\XT{Ser. 23.5; 33.15; Sek. 3.8.}}}

\VS{13}Iei ih me pahn kauwada Tehnpas Sarawio oh ale wahu en nanmwarki men, oh e pahn kaunda sapwellime aramas akan. Samworo men pahn uh limwahn mwoale, oh ira pahn doadoahkpene ni popohl oh onepek mwahu.’

\VS{14}Nihno pahn wia mehn ketemen ehu nan Tehnpas Sarawien KAUN-O oh mehn kawauwih Eldai, Dopaisa, Sedaia, oh Sosaia.”


\par }{\PP \VS{15}Aramas akan me kousoan wasa doh kan pahn kohdo oh sewese onohnsapahl en Tehnpas Sarawien KAUN-O. Oh ni eh pahn nekilahr, kumwail pahn ese me KAUN-O, Wasa Lapalap, me poaroneiehdo rehmwail. Mepwukat koaros pahn pweida ma kumwail peikiong ni unsek koasoandien KAUN-O, amwail Koht.




\par }\Chap{7}{\SH KAUN-O Keriahla Kaisihsol Likamw
\par }
{\PP \VerseOne{1}Ni kapahieun sounpar me Darius wiewiahki nanmwarki lapalap, ni rahn kaeisek pahieun keduwaun sounpwong (sounpwong en Kislep), KAUN-O ketikihong ie mahsen ehu.


\par }{\PP \VS{2}Mehn Pedel kadaralahr Sareser oh Rekemelek oh neirail ohl akan ong ni Tehnpas Sarawien KAUN-O, Wasa Lapalap, pwe re en peki sapwellimen KAUN-O kupwuramwahu

\VS{3}oh pwe re en kalelapak rehn samworo ko oh soukohp ko peidek wet: “Ia duwe, se en usehlahte mwahmwahieiki ohlahn Tehnpas Sarawio, ni at pahn kin kaisihsol ni kelimaun sounpwong duwen me se kin wiewia erein sounpar tohtohie?”


\par }{\PP \VS{4}Eri, iet mahsen en KAUN-O me kohieng ie.

\VS{5}E mahsanih, “Padahkihong tohn sahpwet oh samworo kan me ni ahnsou me re kaisihsol oh mwahiei ni kelimaun oh keduwaun sounpwong erein sounpar isihseket, re sohte wia pwe re en kawauwih ie.

\VS{6}Oh ni ar kin tungoale oh nim mehkot, re kin wia ong ni pein kansenamwahuparail.”


\par }{\PP \VS{7}Ih met me KAUN-O mahsanihong soukohp en mwowe ko ni ahnsou me Serusalem mihmi nan eh pai oh diren aramas oh ni ahnsowo kaidehnte nan kahnimw kan me diren aramas, ahpw pil aramas tohto kousoan ni sapwen palieir oh palikapi en tepin dohl kan.


\par }{\SH Sapeik, iei Kahrepen Kalipilipala
\par }
{\PP \VS{8}KAUN-O ketikihong Sekaraia mahsen wet:

\VS{9}“Mahsie I ketikihong nei aramas akan kosonned pwukat: ‘Kumwail pahn tehk mwahu pwe en mie pwuhng pahrek, oh kumwail pahn kasalehda amwail kadek oh mahk nanpwungamwail.

\VS{10}Kumwail dehr kahpwalih liohdi kan, me sepwoupwou kan, mehn liki kan me koukousoan rehmwail, de mehmen me anahne sawas. Oh dehr wiahda koasoandi me pahn kauwehla emenemen kumwail.


\par }{\PP \VS{11}“Ahpw nei aramas akan keptakaila sohte men rong. Re ritingedi ar lamalam

\VS{12}oh kakeptakaila ar mohngiong kan. I engiengdahr kowahlap pwehki ar sohte men rong padahk kan me I ketikihong soukohp en mahs ako.

\VS{13}I sohte sapeng ar kin kapakap pwehki ar sohte men rong ei mahsen.

\VS{14}I koakoahirailla rasehng kisinieng pwe re en kousoanla nan sapwen mehn liki kan. Sahpw kaselel wet ahpw wiahla sapwtehn, sohte emen me kousoan ie.”




\par }\Chap{8}{\SH KAUN-O ketin Inoukihda Onohnsapahl en Serusalem
\par }
{\PP \VerseOne{1}KAUN-O, Wasa Lapalap, ketikihong Sekaraia mahsen wet:

\VS{2}“I ngoangkilahr I en sewese Serusalem pwehki ei limpokohng mehlel nah aramas akan, soangen limpoak ehu me kin kahrehda ei engieng pahn eh imwintihti kan.

\VS{3}I pahn sapahldohng Serusalem, ei kahnimw sarawio, oh ketiket wasao. E pahn adanekihla kahnimw loalopwoat; oh dohl en KAUN-O, Wasa Lapalap,\FTNT{c}{{\FR 8:3: }{\FK{DOHL EN KAUN-O, WASA LAPALAP:
}}{\FT{Nahna Saion (tehk ni kawehwehpen lepin mahsen kan).}}} pahn adanekihla dohl sarawi.

\VS{4}Ohl laud kan oh lih laud kan, me likeilapalahr douluhl oh kin sokon, pahn pwurehng mwomwohdseli ni wasahn tuhpenehn aramas akan en kahnimwo.

\VS{5}Oh nanial akan pahn pwurehng diren kisin pwutak oh serepein me pahn mwadomwadongseli.


\par }{\PP \VS{6}“Met mwomwen me e sohte pahn pweida ong tohn wehio kan me luhwehdi, ahpw ong ie e kak pweida.

\VS{7}I pahn kapitala nei aramas akan sang nan sahpw akan me re wisiklahngehr ie,

\VS{8}oh I pahn kapwureiraildo sang palimese oh palikapi pwe re en kousoanla Serusalem. Re pahn wiahla nei aramas, oh I pahn wiahla ar Koht, me pahn kakaun irail ni loalopwoat oh pwung.


\par }{\PP \VS{9}“Kumwail nan kapehd kehlail! Met kumwail pil rongorong soangen mahsen kante me soukohp ako kohpada ni ahnsou me poahsoan en Tehnpas Sarawio koasoansoandi ni ahnsoun onohnsapahl en Tehnpesei Sarawio.

\VS{10}Mwohn ahnsowo sohte emen me kak koadoadoahkih aramas emen de mahn emen, oh sohte me saledek sang eh imwintihti kan. I kupwurehda pwe aramas akan en uhpene nanpwungarail.

\VS{11}Ahpw met I wiahiong me mourla kan en wehiet mehkot me weksang me I wiahiongehr mehn mahs ako.

\VS{12}Re pahn padokedi ar wahnsahpw ni popohl. Ar tuhkehn wain kan pahn wa, pwelen sampah pahn kapwarehda wahnsahpw, oh keteu pahn rek. I pahn ketikihong kupwuramwahu pwukat ong aramas akan en ei wehi me mourlahr.

\VS{13}Kumwail mehn Suda oh Israel! Mahs mehn liki kan kin keriahla emen ni ar kin nda, ‘Soangen apwal me lelohng Suda oh Israel en pil lelohng kumwail!’ Ahpw I pahn kapitkumwailla, oh mehn liki pwuko pahn ndapene nanpwungarail, ‘Kumwail en ale soangen kupwuramwahu me kohieng Suda oh Israel!’ Eri, kumwail nan kapehd kehlail oh dehr masak mehkot.”


\par }{\PP \VS{14}KAUN-O, Wasa Lapalap, mahsanih, “Ni ahnsou me amwail pahpa kahlap ako kahngiangihiehda, I koasoanehdi I en ketikihong irail kahpwal laud oh I sohte wekidala kupwurei, ahpw I kapwaiada.

\VS{15}Ahpw met I koasoakoasone I en kupwuramwahwihala mehn Serusalem oh Suda. Eri, kumwail dehr masak mehkot.

\VS{16}Iet me kumwail pahn wia: Lokaia mehlelpene nanpwungamwail. Kasalehda pwuhng mehlel nan mwoalen kopwung—pwuhng me kin kahrehda popohl.\XREF{}{{\XO 8:16: }{\XT{Ep. 4.25.}}}

\VS{17}Kumwail dehr wiahda koasoandi me pahn kauwehla emenemen. Dehr kahukihla kadehde likamw. I kalahdeki lokaia likamw, pwuhng sapahrek, oh kamaramas.”


\par }{\PP \VS{18}KAUN-O, Wasa Lapalap, ketikihong Sekaraia mahsen wet:

\VS{19}“Kaisihsol me kin wiawi ni kapahieu, kelimau, keisuh, oh kaeisek en sounpwong pahn wiahla sarawien peren oh nsenamwahu ong mehn Suda. Kumwail en poakohng me mehlel oh popohl.”


\par }{\PP \VS{20}KAUN-O, Wasa Lapalap, mahsanih, “Ahnsowo pahn kohdo me aramas akan sang nan kahnimw tohto pahn kohdo nan Serusalem.

\VS{21}Irail kan me kohsang nan ehu kahnimw pahn ndahng me kohsang nan kahnimw teikan, ‘Kitail pahn kaudokiong KAUN-O, Wasa Lapalap, oh peki sapwellime kupwuramwahu. Kumwail kohdo iang kiht!’

\VS{22}Aramas oh wehi kehlail tohto pahn kohdo Serusalem pwe re en kaudokiong KAUN-O, Wasa Lapalap, oh peki sapwellime kupwuramwahu.

\VS{23}Ni rahn pwuko mehn liki ehk pahn kohdo rehn mehn Suhs men oh nda, ‘Se pahn ianguhkala nan omw palien lamalam en, pwe se rong me Koht kin ketin ieiang uhk.”




\par }\Chap{9}{\SH Kadeikpen Wehi kan me Karanih Israel
\par }
{\PP \VerseOne{1}Met iei mahsen en KAUN-O:

\par }{\PP E ketin koasoanehdi kalokolok ong wehin Adrak oh ong kahnimw en Damaskus. Kaidehnte kadaudok en Israel, ahpw poahsoan kaunen Siria pil iei sapwellimen KAUN-O.\XREF{}{{\XO 9:1: }{\XT{Ais. 17. 1-3; Ser. 49.23-27; Eimw. 1.3-5.}}}\XREF{}{{\XO 9:1: }{\XT{Ais. 23.1-18; Esek. 26.1— 28.26; Soel 3.4-8; Eimw. 1.9-10; Mad. 11.21-22; Luk 10.13-14.}}}

\VS{2}Amad, me iei irepen Adrak, pil iei sapwellime, oh pil kahnimw kan en Dair oh Sidon, iangahki ar koahiek koaros.

\VS{3}Dair kauwadahr kehl kehlail kei ong pein ih oh koasoakedahr silper oh kohl me inenen rek duwehte pwehl!

\VS{4}Ahpw Kaun-o pahn ketikihsang mehkoaros me e ahneki. E pahn ketin keselahng eh dipwisou kan nansed, oh kahnimwo pahn mwasikdiong nanpwel.


\par }{\PP \VS{5}Kahnimw Askelon pahn kilang met oh masakada. Kahnimw Kasa pahn kilang met oh medengkihla. Pil duwehte Ekron, oh eh koapworopwor pahn pitihedi. Kasa pahn luhssang eh nanmwarki, oh Askelon pahn tehnla.\XREF{}{{\XO 9:5: }{\XT{Ais. 14.29-31; Ser.47.1-7; Esek. 25.15-17; Soel 3.4-8; Eimw. 1.6-8; Sep. 2.4-7.}}}

\VS{6}Soangen aramas ipwihpw tohto pahn kousoanla Asdod. KAUN-O ketin mahsanih, “I pahn katikitikihala mehn Pilisdia aklapalap akan.

\VS{7}Re solahr pahn kang uduk me nta mihmihte ie, de soangen mwenge keinepwi teikan. Koaros me mourla pahn wiahla kisehn nei aramas akan oh pahn duwehla kisehn kadaudok en Suda. Ekron pahn wiahla kisehn nei aramas akan, duwehte me mehn Sepus\FTNT{d}{{\FR 9:7: }{\FK{SEPUS:
}}{\FT{Iei irail me uhdahn pwilidak en Serusalem, me mihla pahn manaman en Depit mwurin eh kalowehdi kahnimwo.}}} kan wiadahr.

\VS{8}I pahn sinsile nin limei sahpwo oh tehk pwe karis en sounpei kan dehr kotehla. I solahr pahn pwurehng mweidohng aramas lemei kan en kahpwalih nei aramas akan. I mahsaniher duwen nei aramas akan ar lokolok.”


\par }{\SH Nanmwarkien Ahnsou me Pahn Kohdo
\par }
{\Q \VS{9}Kumwail mehn Saion, kumwail perenda oh ngisingis!

\par }{\QB Kumwail mehn Serusalem, kumwail ngisingiski amwail peren!

\par }{\QB Kumwail kilang pwe amwail nanmwarki ketiket kodohng rehmwail.

\par }{\Q E ketiket kohdo ni roson lapalahpie oh manaman en powehdi,

\par }{\QB ahpw mpahi, oh ket pohn ahs emen,

\par }{\QB nein ahs pwul men.\XREF{}{{\XO 9:9: }{\XT{Mad. 21.5; Sohn 12.15.}}}


\par }{\PP \VS{10}KAUN-O ketin mahsanih,

\par }{\Q “I pahn ketikihsang Israel were werennansapw en mahwen kan,

\par }{\QB oh ketikihsang Serusalem dakepe oahs akan;

\par }{\QB kesik ketieu kan en mahwen pahn kamwomwmwomwla.

\par }{\Q Amwail nanmwarkio ahpw pahn ketin kauwada popohl nanpwungen wehi kan;

\par }{\QB e pahn kaunda sang ni ehu lepin sehd lellahng ni ehu,

\par }{\QB sang ni Pillap Iupreitis lellahng ni irepen sampah.”\XREF{}{{\XO 9:10: }{\XT{Mel. 72.8.}}}


\par }{\SH Onohnsapahl en Sapwellimen Koht Aramas akan
\par }
{\PP \VS{11}KAUN-O ketin mahsanih,

\par }{\Q “Pwehki ei inou ong kumwail,

\par }{\QB I katengehkidier ntahn meirong kan,

\par }{\Q I pahn kasaledekihala noumw aramas akan me wie sensel

\par }{\QB sang wasa me re kalipilipalahng ie, wasa me rasehng pwoahr loal me sohte pile.\XREF{}{{\XO 9:11: }{\XT{Eks. 24.8.}}}


\par }{\Q \VS{12}Kumwail me kalipilipalahr kan, me ahnsou wet mie amwail koapworopwor, kumwail pwurodo,

\par }{\QB kumwail pwurodohng nan amwail wasahn silasil mwahu kan.

\par }{\Q I pakairkihong kumwail met me I pahn kupwuramwahwihkin kumwail pak riapak

\par }{\QB kamwahu kan pwehki lokolok koaros me kumwail aleier.


\par }{\Q \VS{13}I pahn doadoahngki Suda duwehte nein sounpei kesik ketieu,

\par }{\QB oh Israel duwehte arep kan.

\par }{\Q I pahn doadoahngki ohl en Saion kan duwehte kedlahs,

\par }{\QB pwe I en mahweniong mehn Krihs.”


\par }{\BB \par }
{\Q \VS{14}KAUN-O pahn ketido pohn sapwellime aramas akan;

\par }{\QB e pahn kadar sapwellime arep kan, rasehng lioal.

\par }{\Q KAUN-O, Wasa Lapalahpie, pahn ketin peuk sowi;

\par }{\QB e ahpw pahn ketido nan melimel sang palieir.


\par }{\Q \VS{15}KAUN-O, Wasa Lapalap, pahn ketin apwahpwalih sapwellime aramas akan,

\par }{\QB oh re pahn kamwomwala arail imwintihti kan.

\par }{\Q Re pahn weriwer nan mahwen, rasehng me sakaula kan,

\par }{\QB oh kakerehdi ntahn arail imwintihti kan.

\par }{\QB Ntao pahn pwilipwilwei, rasehng ntahn meirong ehu

\par }{\QB me wudekiong pohn pei sarawi sang nan dahl ehu.


\par }{\BB \par }
{\Q \VS{16}Ni rahno eh pahn leledo, KAUN-O pahn ketin doarehla sapwellime aramas akan,

\par }{\QB rasehng silepen sihpw men me kin doarehla nah pelin sihpw ni ahnsou keper.

\par }{\Q Sapwellimen Koht aramas akan pahn lingalingla nan lime sahpwo,

\par }{\QB rasehng kisin takai kesempwal en nihn ehu.


\par }{\Q \VS{17}Ia pahn uwen mwahu oh kaselel en sahpwo!

\par }{\QB Me pwulopwul kan pahn kehlailkihla wahnsahpw oh wain sang loale.




\par }\Chap{10}{\SH KAUN-O ketin Inoukihda Komour
\par }
{\PP \VerseOne{1}Kumwail peki rehn KAUN-O en ketikihdo keteu ni ahnsou mwahu en nan pahr. Iei ih KAUN-O me kin ketikihdo depwek en keteu, me kin kahrehda mwaht akan en kin molomolla ong aramas koaros.

\VS{2}Aramas akan kin rapahki kaweid sang rehn dikedik en eni kan oh sounkosetipw kan, ahpw pasapeng me kin kohieng irail me likamw oh sohte audepe. Ekei kin kawehwehda ouraman akan, ahpw ihte re kin kaweidsuwedihkumwailla; kaloalamwahu me re kin wiahiong kumwail sohte katepe. Eri, aramas akan ahpw kin sansalongseli duwehte sihpw me salongalahr. Re milahr nan apwal pwe sohte ar kaun.\XREF{}{{\XO 10:2: }{\XT{Mad. 9.36; Mark 6.34.}}}


\par }{\PP \VS{3}KAUN-O ketin mahsanih, “I engieng pahn mehn liki pwuko me kaunda nei aramas akan, oh I pahn kaloke irail. Mehn Suda kan iei nei, oh ngehi, KAUN-O, Wasa Lapalap, pahn apwalih irail. Re pahn wia tehnwerei oahs en mahwen kehlail.

\VS{4}E pahn pwarada sang rehrail kaun ekei, me lapalap ekei, oh kaunen sounpei kei me pahn apwalih nei aramas akan.

\VS{5}Mehn Suda pahn ahneki manaman en powehdi rasehng sounpei me kin tiakedi ar imwintihti kan nan pwelmatak en nanial akan. Re pahn mahwen pwe KAUN-O ieiang irail, oh re pahn pil kalowehdi imwintihti me kin dak oahs akan.


\par }{\BB \par }
{\Q \VS{6}“I pahn kakehlahda mehn Suda kan;

\par }{\QB I pahn kapitala mehn Israel.

\par }{\Q I pahn poakohng irail

\par }{\QB oh kapwurehdo irail koaros nan uhdakarail.

\par }{\Q E pahn duwehte ma I sohte keseirailla.

\par }{\QB Ngehi me KAUN-O, ar Koht; I pahn sapeng ar kapakap akan.


\par }{\Q \VS{7}Mehn Israel kan pahn kehlail duwehte sounpei kan,

\par }{\QB pereperen duwehte ohl emen me kin niminim wain.

\par }{\Q Kadaudokarail kan pahn tamatamante manaman en powehdi wet

\par }{\QB oh nsenamwahu pwehki me KAUN-O ketin wiadahr.


\par }{\BB \par }
{\Q \VS{8}“I pahn malipe nei aramas akan

\par }{\QB oh kapokoneirailpene.

\par }{\Q I pahn kapitirailla

\par }{\QB oh kupwurehda pwe re en ngederla duwehte mahs.


\par }{\Q \VS{9}Mehnda ma I kamwarakiraillahng nanpwungen wehi kan

\par }{\QB ahpw re pahn tamataman ie nan wasa doh pwuko.

\par }{\Q Irail oh neirail seri kan pahn mourla

\par }{\QB oh pwurodohng nan uhdakarail.\XREF{}{{\XO 10:9: }{\XT{Par. 2.20-32.}}}


\par }{\Q \VS{10}I pahn kapwureiraildo sang Isip oh Asiria

\par }{\QB oh koasoaneiraildi nan uhdahn sapwarail.

\par }{\Q I pahn pil koasoaneiraildi nan Kilead oh Lepanon;

\par }{\QB sahpwo pwon pahn direkihla aramas.


\par }{\Q \VS{11}Ni ar pahn kotehla ar sehd en kahpwalo,

\par }{\QB ngehi, KAUN-O, pahn poakih iloak kan,

\par }{\QB oh kepin Nail pahn madada.

\par }{\Q Aklapalap en Asiria pahn tikitikla,

\par }{\QB oh manaman en Isip pahn sohrala.


\par }{\Q \VS{12}I pahn kakehlahda nei aramas akan;

\par }{\QB re pahn pwongih ie oh peikiong ie.”

\par }{\BB \par }
{\PP KAUN-O me mahmahsen.




\par }\Chap{11}{\SH Pwupwulahn me Aklapalap akan
\par }
{\Q \VerseOne{1}Lepanon, ritingada omw wenihmw kan,

\par }{\QB pwe kisiniei en kak isikedi omw tuhke sidar kan!\FTNT{e}{{\FR 11:1: }{\FK{TUHKE SIDAR KAN:
}}{\FT{Eden tuhke kan doadoahk wasaht pwe en wia kilel en wehi kehlail de ar nanmwarki kan me manaman.}}}


\par }{\Q \VS{2}Kumwail tuhke saipres kan, kumwail mwahiei oh sengiseng—

\par }{\QB tuhke sidar kan raukdier;

\par }{\QB tuhke lingan pwuko mwomwlahr!

\par }{\Q Kumwail tuhke ohk kan en Pasan, kumwail mwahiei oh sengiseng—

\par }{\QB wahl mosulo koakoahkdahr!


\par }{\Q \VS{3}Kaun akan wie weriwer nan ar pahtou;

\par }{\QB ar lingan sohralahr!

\par }{\Q Kumwail rong ngilen ngiringir en laion kan;

\par }{\QB arail wasahn kousoan nanwel limwahn Sordan mwomwlahr!


\par }{\SH Silepen Sihpw Riemen
\par }
{\PP \VS{4}KAUN-O ei Koht ketin mahsanihong ie, “Mwomwehda me kowe silepen sihpw\FTNT{f}{{\FR 11:4: }{\FK{SILEPEN SIHPW:
}}{\FT{Silepen sihpw doadoahk wasaht pwe en wia kilel en nanmwarki men de kaun emen, oh sihpw wia kilel en sapwellime aramas de wehi.}}} men me nah pelin sihpw pahn kamakamalahr.


\par }{\PP \VS{5}Irail kan me naineki pelin sihpwo kemehla sihpw ko oh sohte ale kalokepe. Re ahpw netikihla uduk ko oh nda, ‘Kapinga KAUN-O! Kitail kepwehpwelahr!’ Pil silepen pelin sihpwo sohte mwahn poakehla sihpw ko.”

\par }{\PP (
\VS{6}KAUN-O eri mahsanih, “I solahr pahn poakehla emen nin sampah. Pein ngehi pahn ketikihong aramas koaros pahn manaman en ar kaun akan. Kaun pwukat pahn kamwomwala sampah, oh I sohte pahn kapitala aramas akan sang pahn ar manaman.”)


\par }{\PP \VS{7}Irail kan me pwaindahr oh netikilahr sihpw ko koadoadoahkih ie, oh I ahpw wiahla silepen sihpw me pahn kamakamala ko. Ngehi eri ale kisin lepin tuhke riakis: apwoat I kahdaneki “Sawas” oh apwoat I kahdaneki “Minimin.” Ngehi eri apwahpwalih pelin sihpwo.

\VS{8}I sohla kak kanengamahiong ei lingeringer pahn silepe silimeno me kin kailongkin ie, I ahpw kemeirailla nan sounpwongteieu.

\VS{9}I ahpw ndaiong pelin sihpwo, “I solahr pahn wia silepamwail. Irail kan me pahn mehla en mehla. Irail kan me pahn kamwomwmwomwla en kamwomwmwomwla. Irail kan me luhwehdi pahn pein kamwomwirailla.”

\VS{10}Ngehi eri ale kisin tuhke me adaneki “Sawas” oh kauwehla, pwehn kasohrehla inou me KAUN-O ketin wiadahr ong wehi koaros.

\VS{11}Eri, inowo ahpw kasohrla ni rahno. Irail ko me pwaindahr oh netikilahr sihpw ko wie mwasamwasahn ie, oh re ese me KAUN-O me mahmahsen sang ni mwekid me I wiewiao.

\VS{12}I ahpw patohwanohng irail, “Ma kumwail men kihdo pweinei, eri, kumwail kihdo, a ma soh, eri, kumwail nekidala.” Irail eri kihong ie mwohni silper silihsek pweinen ei doadoahk.\XREF{}{{\XO 11:12: }{\XT{Mad. 27.9-10.}}}\XREF{}{{\XO 11:12: }{\XT{Mad. 26.15.}}}


\par }{\PP \VS{13}KAUN-O eri mahsanihong ie, “Kihdiong ni wasahn nek mwohni en Tehnpas Sarawio. Ngehi eri ale mwohni silper silihseko—uwen mwohni laud me re lemeleme me iei uwen pweinei me konehng—oh kihdiong ni wasahn nek mwohni en Tehnpas Sarawio.

\VS{14}Ngehi eri pil kauwehla kisin lepin tuhke teio, me adaneki “Minimin,” oh minimin nanpwungen Suda oh Israel ahpw ohla.


\par }{\PP \VS{15}KAUN-O eri mahsanihong ie, “Pil pwurehng mwomwehda sounsilepen sihpw, met ke pahn mwomwehda emen me sohte katepe.

\VS{16}I kihdiong emen sounsilepen sihpw pwehn apwalih nei sihpw ko, ahpw e sohte apwalih sihpw ko me pahn lelohngehr apwal; de rapahki me salongalahr kan, de kamwahwihala me lipwalipwadahr kan, de kamwenge me luhwehdi kan. Ahpw e kin kangala uduk en sihpw me keieu mworourou ko oh tehrasang kikirail kan.

\VS{17}Meid suwediong silepen sihpw soh katepe meno! E keselahr nah pelin sihpwo. Mahwen pahn kamwomwala douluhl eh manaman. Peh pahn mwoatorala, oh pwoarenmese palimaun pahn kunla.”




\par }\Chap{12}{\SH Komourlahn Serusalem ni Ahnsou Kohkohdo
\par }
{\PP \VerseOne{1}Met iei mahsen ehu duwen Israel sang rehn KAUN-O, KAUN-O me kin ketin pahkpeseng pahnlahng, kapikada sampah, oh ketikihong mour en aramas. E mahsanih,

\VS{2}“I pahn wiahkihla Serusalem duwehte dahl en wain ehu; wehi kan me kapilpene pahn nim oh wasawasasseli duwehte me sakaula kan. Oh ni ar pahn kapilpene Serusalem, kahnimw kan me luhwehdi nan Suda pahn pil iang paisuwedkihla.

\VS{3}Ahpw ni ahnsowo eh pahn leledo, I pahn wiahkihla Serusalem duwehte takai toutou ehu—wehi ehu me pahn song en pwekada pahn ohla. Wehi koaros en sampah pahn ehukipene ar kehl pwe re en mahweniong.

\VS{4}Ni ahnsowo I pahn kamasakada neirail oahs koaros oh kupwurehda pwe me dake kan en pweipweila. I pahn sinsile mehn Suda, oh I pahn kupwurehda pwe nein ar imwintihti kan oahs kan en maskunla.

\VS{5}Eri, kisehn peneinei en Suda pahn mengimengloalki, ‘KAUN-O, Wasa Lapalap, ketin kakehlahda sapwellime aramas akan me kousoan Serusalem.’


\par }{\PP \VS{6}“Ni ahnsowo I pahn kupwurehda pwe peneinei kan en Suda en duwehla kisiniei nanwel de nan mwetin wahnsahpw ehu me mahier—re pahn kamwomwala wehi koaros me kapilirailpene. Mehn Serusalem pahn mihmihte nan ar onepek mwahu nan ar kahnimw.


\par }{\PP \VS{7}“Ngehi, KAUN-O, pahn ketikihong manaman en powehdi ong karis kan en Suda mahs, pwe wahu me kadaudok en Depit kan oh mehn Serusalem kan pahn ale sohte pahn laudsang wahu en wasa teikan en Suda.

\VS{8}Ni ahnsowo KAUN-O pahn ketin sinsile irail kan me kousoan Serusalem, oh me pil keieu luwet rehrail pahn kehlailla duwehte Depit. Kadaudok en Depit kan pahn kahluwa irail rasehng tohnleng en KAUN-O, rasehng pein Koht.

\VS{9}Ni ahnsowo I pahn kamwomwala wehi koaros me pahn song en mahweniong Serusalem.


\par }{\PP \VS{10}“I pahn audehkihda kadaudok en Depit oh mehn Serusalem teikan ngenen kadek oh kapakap. Re pahn saradahng ih me re doakoadier kemehla, oh re pahn mwahieiki duwehte irail kan me kin mwahieiki seri iehros men. Re pahn sengiseng kowahlap, duwehte irail kan me kin sengisengki neirail mesenih kan.\XREF{}{{\XO 12:10: }{\XT{Sohn 19.37; Kaud. 1.7.}}}\XREF{}{{\XO 12:10: }{\XT{Mad. 24.20; Kaud. 1.7.}}}

\VS{11}Ni ahnsowo mwahiei laud pahn wiawi nan Serusalem duwehte mwahiei laud me wiawihiong Adad-rimmon\FTNT{g}{{\FR 12:11: }{\FK{ADAD-RIMMON:
}}{\FT{Mwein met iei mwaren Paal, koht en wahnsahpw nan Kenan oh Siria. Ni ahnosu me wahnsahpw kin mehla nan sounpar koaros, me kin pwongih Paal kan kin lemehiong me Paal iang mehla, oh re kin mwahieiki eh mehla.}}} nan patapat en Mekiddo.

\VS{12-14}Ehuehu peneinei nan sahpwo pahn mwahmwahieiki pein ih: peneinei kan me kisehn kadaudok en Depit, Nadan, Lipai, Simei, oh pil peneinei teikan. Ehuehu peneinei pahn mwahieiki pein ih, oh ohl akan en ehuehu peneinei pahn mwahiei tohrohrasang lih akan.




\par }\Chap{13}{\PP \VerseOne{1}KAUN-O, Wasa Lapalap, mahsanih, “Ni ahnsowo eh pahn leledo, pwarer ehu pahn langada pwehn kamwakelehda kadaudok en Depit kan oh mehn Serusalem kan sang nan diparail kan oh dipen pwongih dikedik en eni kan.

\VS{2}Ni ahnsowo I pahn kasohrehsang eden dikedik en eni kan nan sahpwo, oh sohla emen pahn taman. I pahn kasohrehla mehmen me pahn kose me dene ih soukohp men oh pahn kihsang ineng en kaudokiong dikedik en eni kan.

\VS{3}Eri, ma mehmen pahn nannantihlahte mwowe wiewia kokohp, eh pahpa oh nohno pahn ndaiong me e pahn kamakamala, pwehki eh kose me e wie kokohp ni mwaren KAUN-O, ahpw e wiewia lokaia likamw. Ma e pahn kokohp, eh pahpa oh nohno pahn doakoahdi kemehla.

\VS{4}Ni ahnsowo eh pahn leledo, sohte soukohp men pahn suweiki eh kaudiahl kan de mwomwehda me ih soukohp men de mi nan en soukohp likoun nsensuwed pwehn pitih aramas akan.

\VS{5}Ahpw iet me e pahn nda, ‘Kaidehn ngehi soukohp men. Ngehi soumwet men—I kin wie sapwasapw sang ni ei tikitik.’

\VS{6}Eri, ma emen pahn idek reh, ‘Dahme kawehla nan mwaremwaromwen?’ E pahn sapengki, ‘Kompoakepahi men me wiahiong ie ni imweo.’ ”


\par }{\SH Koasoandi en Kemehla Sapwellimen Koht Silepen Sihpw
\par }
{\PP \VS{7}KAUN-O, Wasa Lapalap, mahsanih, “Kedlahs, pirida oh peiong silepen sihpwo\FTNT{h}{{\FR 13:7: }{\FK{SILEPEN SIHPW:
}}{\FT{Tehk 11.4.}}} me kin doadoahkohng ie! Kemehla, oh sihpw kan ahpw pahn tangpeseng. I pahn mahweniong nei aramas akan
\XREF{}{{\XO 13:7: }{\XT{Mad. 26.31; Mark 14.27.}}}

\VS{8}oh wasa koaros nan sahpwo silikis riau en aramas pahn mehla.

\VS{9}Oh I pahn song silikis ehuo me luhwehdi oh kamwakeleirailda rasehng silper eh kin kamwakelda nan kisiniei. I pahn song irail duwehte kohl eh kin sosohng. Mwuhr, re ahpw pahn kapakapohng ie, oh I pahn sapeng irail. I pahn mahsanihong irail me irail iei nei aramas, oh re pahn sakarkihda me ngehi ar Koht.”




\par }\Chap{14}{\SH Serusalem oh Wehi kan
\par }
{\PP \VerseOne{1}Ni rahn me KAUN-O pahn ket nan sapwellime mwoalen kadeik kerendohr. Eri, en Serusalem eh dipwisou kan pahn kulsang, oh dipwisoun kul pwukat pahn nehnepeseng mwohn masamwail kan.

\VS{2}KAUN-O pahn ketikipene wehi koaros pwe re en mahweniong Serusalem. Kahnimwo pahn lohdi, dipwisoun nan ihmw kan pahn kulsang, oh angkehlail pahn wiawihong lih akan. Apali en aramas akan pahn kalipilipala, ahpw me luhwehdi kan sohte pahn wisiksang nan kahnimwo.

\VS{3}Mwuhr, KAUN-O ahpw pahn ketila oh mahweniong wehi pwuko, duwehte me e ketin wiahier mahs.

\VS{4}Ni ahnsowo e pahn ket pohn Nahnahn Olip, palimesehn Serusalem. Eri, Nahnahn Olip pahn pwalpeseng wiahda riau sang palimese lellahng palikapi oh wahu kalaimwun ehu nanpwung. Apali nahnao pahn tohreklahng paliepeng, oh apali ong palieir.

\VS{5}Kumwail pahn sopohla kotehla wahu wet me kotehla nahnao kolahng apali. Kumwail pahn sopohla duwehte me amwail pahpa kahlap ako wiahier ni ahnsou me rerrer en sahpw wiawi ni mwehin Usaia, nanmwarkien Suda. KAUN-O ei Koht ahpw pahn ketido, iangahki tohnleng koaros.


\par }{\PP \VS{6}Ni ahnsowo eh pahn leledo, solahr pahn kopou de aihs pohn pwehl,

\VS{7}de rotorot mosul. E pahn marain ahnsou koaros, pil pahn marain nipwong. KAUN-O kelehpw me mwahngih iahd me met pahn wiawi.


\par }{\PP \VS{8}Ni ahnsowo eh pahn leledo, pihl mwakelekel pahn pwilsang Serusalem, elep pahn pwillahng Sehden Mehla oh elep pahn pwillahng Sehd Mediderenien. E pahn pwilipwil erein sounpar ehu pwon, ni ahnsoun sohte keteu oh pil ahnsoun keteu.\XREF{}{{\XO 14:8: }{\XT{Esek. 47.1; Sohn 7.38; Kaud. 22.1.}}}

\VS{9}KAUN-O eri pahn nanmwarkihla pohn sampah pwon; aramas koaros pahn pwongih nin duwen Koht emen oh esehla mware.


\par }{\PP \VS{10}Sahpwo pwon, sang Kepa ni paliepeng lellahng Rimmon ni palieir, pahn kapatapatala. Serusalem pahn ileilehda sang sahpw akan me kapilpene; kahnimwo pahn sang ni Ewen Kelen Pensamin kolahng Ewen Kelen Keimw, wasa me ewen kehl ehu mie mahs, oh sang Wasahn Iroir en Ananel kolahng wasahn tiahk wain en nanmwarki.

\VS{11}Aramas akan pahn kousoan wasao ni onepek mwahu, solahr me pahn kamasangkin irail kamwomwmwomwla.\XREF{}{{\XO 14:11: }{\XT{Kaud. 22.3.}}}


\par }{\PP \VS{12}KAUN-O pahn ketikihdo soumwahu suwed ehu pohn wehi koaros me mahweniong Serusalem. Udukarail kan pahn matasang nindokon ar momourte; pwoarenmasarail oh lowarail pahn matasang.


\par }{\PP \VS{13}Ni ahnsowo KAUN-O pahn kupwurehda pwe re en pingida oh masepwehkada me kahrehda emenemente aramas pahn poarehng mehn mpe men oh peiong.

\VS{14}Mehn Suda kan pahn mahwen pwe re en doarehla Serusalem. Re pahn kulihasang dipwisou kesempwal kan en wehi koaros—kohl, silper, oh likou tohto.


\par }{\PP \VS{15}Soumwahu suwed ehu pahn pil lelohng oahs kan, kou kan, kamel kan, oh ahs akan—pohn mahn koaros me mi nan kahnimpwal en imwintihti kan.


\par }{\PP \VS{16}Eri, koaros me luhwehdi sang nan wehi kan me mahweniongehr Serusalem pahn kohla wasao nan sounpar koaros pwe re en kaudokiong KAUN-O, Wasa Lapalap, nin duwen nanmwarki men oh re en wia Sarawien Impwal kan.\XREF{}{{\XO 14:16: }{\XT{Lip. 23.39-43.}}}

\VS{17}Ma wehi ehu sohte pahn men iang kohla kaudokiong KAUN-O, Wasa Lapalap, nin duwen nanmwarki men, eri, keteu sohte pahn mweredi nan sapwarail.

\VS{18}Ma mehn Isip kan sohte pahn men wia Sarawien Impwal kan, eri, irail pahn ale soangen soumwahuohte me KAUN-O pahn ketin kadaralahng pohn wehi koaros me sohte men iang kohla kaudokiong.

\VS{19}Met iei kalokolok me pahn lelohng Isip oh wehi teikan koaros ma re sohte wia Sarawien Impwal kan.


\par }{\PP \VS{20}Ni ahnsowo mahsen wet pahn pil ntingdiong ni kisin pehl kan me kin kapwata pahn tepinweren oahs kan: “Kasarawihongehr KAUN-O.” Einpwoat en kuk kan nan Tehnpas Sarawio pahn pil sarawihla duwehte pwohl kan me kin mi mwohn pei sarawio.

\VS{21}Einpwoat koaros nan Serusalem oh Suda pwon pahn katohrohrala pwehn wia mehn doadoahk en kaudok ong KAUN-O, Wasa Lapalap. Aramas akan me kin wia meirong pahn pwoailihada uduk en meirong kan nan einpwoat pwukat. Ni ahnsowo eh pahn leledo, solahr sounnetinet men pahn mihmi nan Tehnpas Sarawien KAUN-O, Wasa Lapalap.


\par }