\NormalFont\ShortTitle{1 MAKAPI KAN}

{\MT 1 MAKAPI KAN

\par }{\IS Oaralap en Pwuhk wet

\par }{\IP {\BK{Keieun Pwuken Makapi kan
}} koasoia mwekid kan nan poadopoad en mehn Suhs akan sang ni mwehin Antaiokus Epipanihs (175 mwohn Krais.) lel ni ahnsou me Sohn Hirkanus ndandla (134 mwohn Krais).

\par }{\IP Ire kesempwal oh kainsenoh en pwuhk wet pid peneinei en Hasmon de Makapi. E kasalehda lamalam en mehn Suhs duwen peneineio eh pilipilda sang rehn Koht pwe re en kamourala Israel. Pwuhk wet pil audaudkihda soangen lamalam kehlail en pali ngen: duwen Koht eh ketin wie doadoahk nan poadopoad en Israel oh duwen eh pahn ketin katingih irail kan me kin loaloapwoat ong ih.

\par }{\IOT Audepe ni Oaralap

\par }{\IO Kalokolok oh moromor en Madadaias 1.1—2.70

\par }{\IO Ahnsou me Sudas Makapius wia kaun emen 3.1—9.22

\par }{\IO Ahnsou me Sonadan wia kaun emen 9.23—12.53

\par }{\IO Ahnsou me Saimon wia kaun emen 13.1—16.24



\par }\ChapOne{1}{\SH Aleksander Lapalap
\par }
{\PP \VerseOne{1}Poadoapoad wet tepida ni ahnsou me Aleksander Lapalap, nein Pilip mehn Masedonia ketido sang Masedonia oh mahweniong oh kalowehdi Darius, nanmwarkien Persia oh Media. Aleksander eri katehlapahla wehin Krihs ni eh kalowehdi Darius oh alehdi mwoaleo.

\VS{2}Mahwen tohtohie e wiadahr, oh kalowedier wasahn mahwen kehleil kei en kahnimw kan oh kemelahr nanmwarki kei.

\VS{3}Ni eh ketiketseli oh ketiket kolahng ni irepen sampah, e ketin kauwehla wehi tohto oh kulihasang ar kepwe kan; oh ni eh kalowehdier wehi koaros en sampah e pohnmwahsohla oh aklapalapala.

\VS{4}E ahpw ketikipene karis lapalap kehlail ehu, oh kalowehdi wehi kei pwon oh arail nanmwarki kan oh itonehng irail koaros en pwainohng daksis.


\par }{\PP \VS{5-7}Ni ahnsou me Aleksander wie kakaun duwen nanmwarki lapalap men erein sounpar eisek riau, e luhmwuhmwda oh pehmada me e pahn sipallahr. E ahpw malipepene sapwellime kaunen sounpei lapalap akan, soupeidi kan me iang ih tikda sang ni eh pwulopwul, oh nehkong irail sapwellime wehi nindokon eh ieias.

\VS{8}Mwurin eh sipallahr, sapwellime kaunen sounpei ko ahpw uhd katanga wehio,

\VS{9}oh emenemen pein kasapwilada pein ih en wiahla nanmwarkien wasa kan me e kaunda nan wehio. Kadaudok en nanmwarki pwukat pil wiahla nanmwarki erein sounpar tohto oh kahrehiong sampah pai suwed tohtohie.


\par }{\SH Antaiokus Epipanihs oh Pwihn Suwed en mehn Suhs ehu
\par }
{\R (Tehk 2 Makapi 4.7-17)

\par }{\PP \VS{10}Kaun suwed Antaiokus Epipanihs, nein Antaiokus Kesilimen, nanmwarki en Siria, kisehn kadaudok en emen sapwellimen Aleksander kaunen sounpei ko. Antaiokus Epipanihs irairdi sang eh saledek nan Rom mwohn eh wiahla nanmwarkien Siria ni pahr 137\FTNT{a}{{\FR 1:10: }{\FK{PAHR 137:
}}{\FT{Pahr koaros me sansalehr nan pwuhk wet tepida wadawad sang ni kokoudahn Wehin Siria ni pahr 312 mwohn Krais Sounpar 137 ni mwehin Siria pahrekiong pahr 175 mwohn Krais.}}} en mweihn mehn Krihs.
\XREF{}{{\XO 1:10: }{\XT{2 Mak. 4.7.}}}


\par }{\PP \VS{11}Ni ahnsowo pwihn suwed en mehn Suhs ehu ahpw pwarada nan Israel me sohte kin wauneki Kosonnedo oh me ahneki manaman suwed pohn me tohto en riatail aramas akan. Re kin nda, “Kitail wiahda ehu inou en ehuwong mehn liki kan pwe ihte kahpwal me kitail kin diar ma kitail kin tohrohrasang irail.”

\VS{12}Aramas tohto eri pwungkihda kaweid wet,

\VS{13}oh ekei irail ahpw perenkihda oh kohla rehn nanmwarkio oh ale mweimwei en idawehn tiahk en mehn liki kan.

\VS{14}Re ahpw wiahda wasahn mwadong ehu nan Serusalem me duwehte me mi nan kahnimw kan en Krihs.

\VS{15}Re kihsang kilel en sirkumsaisla me mi ni paliwarail kan, pohnsehsehla inou sarawio, oh tapihada patehng mehn liki kan oh pangala pein irail ong ni soangen tiahk suwed koaros.\XREF{}{{\XO 1:15: }{\XT{1 Kor. 7.18.}}}


\par }{\SH Antaiokus Mahweniong Isip
\par }
{\PP \VS{16}Ni Antaiokus eh soandier nan mwoale duwen nanmwarki men, e kupwurehda en pil kalowehdi Isip pwe en kin kakaun wehi riau.

\VS{17}E mahwenkihong Isip polohn sohp ehu, lapalahn karis kehlail ehu iangahki werennansapw en mahwen, elepant oh sounpein dak oahs.

\VS{18}Ni mahweno eh tepida, Tolemi, nanmwarkien Isip masepwehkadahte tangdoaui, oh kiden sapwellime sounpei mehla.

\VS{19}Wasahn mahwen en kahnimw kan en Isip eri lohdi, Antaiokus ahpw kulihasang kepwe kan en sahpwo pwon.


\par }{\SH Antaiokus Kaloke mehn Suhs akan
\par }
{\PP \VS{20}Ni pahr 143,\FTNT{b}{{\FR 1:20: }{\FK{PAHR 143:
}}{\FT{Sounpar wet pahrekiong pahr 169 mwohn Krais.}}} mwurin eh kalowehdi Isip, Antaiokus iangahki sapwellime lapalahn karis ehu ahpw ketilahng Israel oh kahnimw en Serusalem.


\par }{\PP \VS{21}Nan eh aklapalap, e ahpw ketilong nan Tehnpas Sarawio oh ketikihsang pei sarawi kohlo, dewen lampo, iangahki dipwisawi kan,

\VS{22}tehpel me pilawa mehn meirong ong Kaun-o kin mi powe, kep oh pwohl ko, pan kohl ko me kisiniei kin mi loale, kahdengo oh sapwellimen nanmwarki nihn kan. E pil ketikihsang kapwat kohl ko me kin langalang pohn wenihmwen Tehnpas Sarawio,

\VS{23}oh pil ketikihsang silper, kohl, oh dipwisou kesempwal koaros, iangahki dipwisou kan me e diarada wie nekinek wasao.

\VS{24}E ahpw ketikilahng dipwisou pwukat koaros nan sapwellime wehi. E pil kemehla aramas tohto oh susuweiki ire wet.

\VS{25}Mwahiei laud ahpw kipedi wasa koaros nan Israel.


\par }{\Q \VS{26}Kaun akan oh me lapalap akan iang tentenihr.

\par }{\Q Mwahnakapw akan oh peinakapw akan luwetala.

\par }{\Q Sohla lingan en neitail serepein kan.


\par }{\Q \VS{27}Ohl kamwohd kan koaros kokoulki koulen kedepwidepw kan,

\par }{\Q oh lih kamwohd kan kin mwomwohd nan ar pere mwahmwahiei.


\par }{\Q \VS{28}Neitail aramas akan koaros sarohdier

\par }{\Q oh sapwatailet pwon rerrerki paisuwedlahn towe kan.


\par }{\PP \VS{29}Sounpar riau mwurin mepwukat eh wiawiher, Antaiokus ahpw kadarasang Misia lapalahn karis ehu iangaki sounrik daksis men pwehn dawi kahnimw kan en Sudia. Ahnsou me sounpei ko pedolong nan Serusalem,

\VS{30}arail kauno ahpw lokaiaiong aramas ako ni liksansalmwahu duwen meleilei. Re ahpw kamehlele. Ih eri mwadangete mahweniong kahnimwo, oh kemehla aramas tohto.

\VS{31}E kulihasang kepwe kan nan kahnimwo oh isikala oh karangkehdi ihmw kan oh kelen kahnimwo.

\VS{32}E ahpw salihedi lih akan oh seri kan oh kihsang pelinmen kan.


\par }{\PP \VS{33}Antaiokus oh sapwellime sounpei ko ahpw wiahda kehl ile oh kehlail oh wasahn iroir kehlail kei ni paliepeng en Tehnpas Sarawio, oh wiahkihla wasao kelen mahwen.

\VS{34}Re ahpw kihdiong wasao mehn Suhs kei me pangala ar wehi oh iangirailla, pwe re en kin sinsile.

\VS{35}Re pil wadohng dipwisoun mahwen kan wasao iangahki dipwisou kan me re kulihada nan Serusalem. Wasa kiset ahpw wiahla wasa kamasepwehk ong tohn kahnimwo.


\par }{\BB \par }
{\Q \VS{36}Kelen mahweno wiahla wasahn kamasak Tehnpas Sarawio,

\par }{\Q wasa suwed poatopoat ong mehn Israel kan.


\par }{\Q \VS{37}Re kakerehdi nta mwakelekel limwahn pei sarawio;

\par }{\Q re kasaminehla Wasa Sarawio.


\par }{\Q \VS{38}Tohn Serusalem masepwehkada tangasang ar kahnimwo

\par }{\Q oh kahnimwo wiahla wasahn kousoan en mehn liki kan.

\par }{\Q Serusalem wiahla sapwen liki ehu ong pwilidake kan,

\par }{\Q me idihdohng re en sopohsang ar kahnimwo.


\par }{\Q \VS{39}Tehnpas Sarawio tehnla duwehla sapwtehn ehu;

\par }{\Q rahn sarawi kan wiahla rahnen nsensuwed,

\par }{\Q rahnen Sapad kaperen kan wiahla rahn kanamenek.

\par }{\Q Wahupe wiahla mehn kepit.


\par }{\Q \VS{40}Eh namenek inenen laud mehlel sang eh lingan en mahs,

\par }{\Q eh peren wiahla mwahiei mwuledek.


\par }{\BB \par }
{\PP \VS{41-43}Antaiokus ahpw ketin kauwada nan wehio kosonned ehu me ketihtihki: sapwellime aramas koaros pahn kesehla pein ar tiahk kan oh wiahla wehiteieu. Mehn liki kan koaros oh pil me tohto rehn mehn Israel kan pwungki kosonned en nanmwarkio. Re ahpw iangala lamalam en me rotorot kan, oh iang wia meirong ong dikedik en eni kan oh sohla wauneki rahnen Sapad.


\par }{\PP \VS{44}Nanmwarkio pil poaronehla meninkeder kei ong Serusalem oh kahnimw koaros en Sudia me wa sapwellime kosonnedo me koasoanehdi me aramas koaros en idawehn tiahk en mehn liki kan.

\VS{45}E ketin koasoanehdi re en dehr wia meirong isihs, meirong en wahnsahpw, de meirong en wain nan Tehnpas Sarawio, oh pil koasoanehdi re en doadoahk rahnen Sapad kan duwehte rahn mwahl akan.

\VS{46}E pil koasoanehdi re en kasaminehla Tehnpas Sarawio oh dipwisou sarawi kan loale.

\VS{47}E koasoanehdi re en wiahda pei sarawi oh tehnpas sarawi ong dikedik en eni kan, oh pil wiahda sansal en dikedik en eni kan; oh re en meirongki pwihk oh soangen mahn samin teikan wasao.

\VS{48}E keinapwihdi re en sirkumsaisih nair seri kan oh idingohng irail re en kasaminehla pein irail ong kaudok ni soangen tiahk samin koaros.

\VS{49}pwe re en manokehla Kosonned me Kaun-o ketikiong Moses oh dehr kapwaiada koasoandi kan.

\VS{50}Eri mehmen me sohte pahn kapwaiada kosonned en nanmwarkio, e pahn kamakamala.


\par }{\PP \VS{51}Kaidehn koasoandio me nanmwarkio kadarpeseng nan sapwellime wehi pwon, ahpw e pil ketin idihada lapalap ekei mehn apwalih aramas akan oh koasoanehdi nan ehuehu kahnimw kan en Sudia re en wia meirong ong dikedik en eni kan.

\VS{52}Me tohto rehn mehn Israel ko me onopadahr re en kesehla Kosonned en Koht oh uhd kapwaiada en me lapalap pwukat ar koasoandi kan. Re kasaminehkihla sahpwo ar wiewia suwed,

\VS{53}re ahpw kahrehiong mehn Israel loaloapwoat kan ar tangpeseng oh rukula wasa kan me re diar oh rukula ie.


\par }{\PP \VS{54}Ni rahn kaeisek limau en sounpwong en Kislep ni pahr 145,\FTNT{c}{{\FR 1:54: }{\FK{PAHR 145:
}}{\FT{Sounpar wet pahrekiong pahr 167 mwohn Krais.}}} Nanmwarki Antaiokus ketikidiong pohn pei sarawi en Tehnpas Sarawio “Sansal Kansensuwed Likemisiko”; oh pei sarawien me rotorot kei kokouda nan kahnimw kan en Sudia.\XREF{}{{\XO 1:54: }{\XT{Dan. 9.27; 11.31; 12.11; 1 Mak. 6.7; Mad. 24.15; Mark 13.14.}}}

\VS{55}Meirong en me rotorot akan ahpw kin wiewiawi ni wenihmwen ihmw kan oh nanial akan.

\VS{56}Pwuhk kan en Kosonnedo me re kin diarada, re kin tehrpeseng oh isikala.

\VS{57}Oh mehmen me pahn dierekda kolokol ehu kisehn pwuhk sarawi ko de kapwaiada Kosonnedo, pahn kamakamala nin duwen koasoandi en nanmwarkio.

\VS{58}Eri, met iei duwen aramas suwed pwukat ar doadoahngkier ar manaman erein sounpwong kei pohn mehn Israel ko me dierekda nan kahnimw kan me sohte idawehn koasoandi kan en Antaiokus.


\par }{\PP \VS{59}Ni karieisek limau en sounpwong koaros, aramas suwed pwukat kin wia meirong pohn pei sarawien me rotorot akan, me kokouda pohn pei sarawien Kaun-o.

\VS{60}Lih akan me kin sirkumsaisihala nair seri kan, kin kamakamala, nin duwen koasoandien nanmwarkio.\XREF{}{{\XO 1:60: }{\XT{2 Mak. 6.10.}}}

\VS{61}Seri kan kin pirapiriong ni tepinweren ar nohno kan oh arail peneinei kan iangahki me sircumsaisihala seri ko kin kamakamala.

\VS{62}Ahpw me tohto rehn mehn Israel ko me uhwong koasoandi en nanmwarkio oh sohte iang tungoale kisintungoal akan me samin ong kaudok.

\VS{63}Re mehndahki ma re mehla sang kauwehla inou sarawio oh saminkihla kisintungoal samin kan—kahrehda me tohto rehrail kamakamala.

\VS{64}Engieng en Koht kahrehda mehn Israel ar lokolok mwuledek.




\par }\Chap{2}{\SH En Madadaias Eh Loalopwoat
\par }
{\PP \VerseOne{1}Ni ahnsowo, mie samworo men kisen peneinei en Sehoiarip me adaneki Madadaias, nein Sohn oh eh pahpa kahlap Simion, ahpw mwekidsang Serusalem oh kousoanla Modein.

\VS{2}Madadaias naineki pwutak limmen: Sohn me pil adaneki Kaddi,

\VS{3}Saimon me pil adaneki Tassi,

\VS{4}Sudas me pil adaneki Makapius,

\VS{5}Eleasar me pil adaneki Aparan, oh Sonadan me pil adaneki Apuhs.


\par }{\PP \VS{6}Ni Madadaias eh kilangehr tiahk suwed koaros me wiewiawiher nan Sudia oh Serusalem,

\VS{7}e ahpw patohwan:

\par }{\BB \par }
{\Q “Ih kahrepen ei ipwidi pwe I en kilang soangen apwal pwukat,

\par }{\QB I en kilang paisuwed en nei aramas akan oh ohlahn kahnimw sarawio?

\par }{\Q Da? I pahn mwomwohdete met kilikilengwei sohte wia mehkot,

\par }{\QB nindokon kahnimwo eh milahr pahn manaman en ei imwintihti kan,

\par }{\QB oh Tehnpas Sarawio milahr nan pehn mehn liki kan?


\par }{\Q \VS{8}Tehnpas Sarawio rasengalahr aramas emen me sohte wauwi.


\par }{\Q \VS{9}Eh dipwisou kesempwal akan wisiksangehr

\par }{\QB rasehng dipwisou lohdi nan mahwen.

\par }{\Q Neit seri kan kamakamalahr nanial akan,

\par }{\QB oh kedlahs doakoadier neitail mwahnakapw akan.


\par }{\Q \VS{10}Wehi koaros en sampah iangehr towehla kahnimwo

\par }{\QB oh pirapahsangehr eh kepwe kan.


\par }{\Q \VS{11}E kapwat koaros pehdsangehr,

\par }{\QB met e wialahr lidu men, e solahr saledek.


\par }{\Q \VS{12}Kumwail kilang atail Tehnpas Sarawio, me mehn liki kan kasaminelahr,

\par }{\QB me pehdsangehr eh lingan oh wahu.


\par }{\Q \VS{13}Da katepen atail pahn momour?”


\par }{\BB \par }
{\PP \VS{14}Nan arail nsensuwed laud, Madadaias oh nah pwutak ko ahpw tehrpeseng arail likou ko, oh pwuhriong nan likoun nsensuwed. Re ahpw kin wie sengisengki ar nsensuwed.


\par }{\PP \VS{15}Sapwellimen Nanmwarki lapalap ako me kin idingki aramas akan re en sohpeisang Koht ahpw kohdo nan kahnimw en Modein pwe re en idingki aramas akan wasao re en wia meirong ong dikedik en eni kan.

\VS{16}Mehn Israel tohto me kasamwo irail; Madadaias oh nah pwutak ko iang kohla tuhwong irail, ahpw re uh dohlahsang pokono.

\VS{17}Sapwellimen nanmwarki lapalap ako ahpw ndaiong Madadaias: “Komwi kaun waun men, oh noumwi pwutak kan oh kisehmwi kan kin utung komwi.

\VS{18}Eri, dahme komw sohte pahn tiengki mwohrail koaros oh kapwaiada dahme nanmwarkio ketin koasoanedier? Mehn liki kan koaros oh mehn Sudia kan me patopato Serusalem wiadahr met. Ma komw pahn kapwaiada met, komwi oh noumwi pwutak kan pahn iang mwarenki lengileng en “Kompoakepahn Nanmwarki,” oh komw pahn kepwehpwehkihla silper oh kohl oh soangen kisakis teikan.”


\par }{\PP \VS{19}Madadaias ahpw ngihl laudida sapengkin irail, “Mehnda ma mehn liki kan koaros nan wehin Nanmwarki Antaiokus pahn peikiong nanmwarkio oh emenemen pahn kesehla pelien lamalam en eh pahpa kahlap ako,

\VS{20}ahpw ngehi oh nei seri kan oh kisehi kan se uhdahn pahn dadaurete inou me Koht ketin wiahiong at pahpa kahlap ako.

\VS{21}Koht en ketin kupwurei kiht pwe se en dehr pohnsehsehla sapwellime kosonned oh sapeikiong sapwellime koasoandi kan.

\VS{22}Se sohte mwahn pahn peikiong kosonned en nanmwarki, se pil sohte mwahn pahn soikala kisin mwahite kis en at tungoal pelien lamalam.”


\par }{\PP \VS{23}Ni Madadaias eh kaerala eh mahseno, mehn Suhs emen sang Modein ahpw koasoanehdi nan kapehde en kapwaiada koasoandi en nanmwarkio, e ahpw kahkadahla mwohn mesen irail koaros pwehn wia eh meirong pohn pei sarawien me rotorot akan me mi wasao.

\VS{24}Ni Madadaias eh kilangada, e rerrerki eh lingeringer, ih eri tangalahte kemehla aramaso limwahn pei sarawio.

\VS{25}E pil sohpeilahte kemehla sapwellimen nanmwarki meninkedero me kin idingki aramas akan en wia meirong ong dikedik en eni kan, oh karangkehdi pei sarawio.

\VS{26}Met iei duwen Madadaias eh kasalehda eh loalopwoatohng Kosonnedo, duwehte Pineas eh kemehla Simri, nein Salu.\XREF{}{{\XO 2:26: }{\XT{Nempe 25.6-15.}}}


\par }{\SH En Madadaias eh Uhwong Koasoandi kan en Nanmwarki
\par }
{\PP \VS{27}Madadaias eri kohla nan kahnimwo werwerki, ndinda, “Mehmen me loaloapwoatohng sapwellimen Koht inou oh men kapwaiada sapwellime Kosonnedo, a en idawehniehdo!”

\VS{28}Mwuri, ih oh nah pwutak ko ahpw sopolahng pohn nahna ko sohte wa mehkot, ar kepwe ko koaros mihmihte nan kahnimwo.


\par }{\PP \VS{29-30}Ni ahnsowo me tohto rehn mehn Israel ko me kin raparapahki re en pwungla rehn Koht sang ni ar pahn peikiong Kosonnedo pil kohla kousoanla nan sapwtehno, iangahki nair seri kan ar pwoud kan oh neirail pelimen kan, pwehki kahpwal laud me re wie lokolongki.

\VS{31}Pakairpen mepwukat koaros ahpw lel sapwellimen nanmwarki lapalap akan oh sounpei ko me mihmi nan kelen Serusalem, duwen aramas ekei me soikalahr koasoandi en nanmwarkio oh sopolahngehr nan sapwtehn oh rukuruk ie.

\VS{32}Pwihnen sounpei laud ehu ahpw pwakihrailla oh diarirailda, re ahpw kauwada ar impwal kan sallahng irail oh kaunopada pwe re en mahweniong irail ni rahnen Sapad.\XREF{}{{\XO 2:32: }{\XT{2 Mak. 6.11.}}}

\VS{33}Re ahpw werkilahng mehn Suhs ko, “Nna, kumwail kohdo oh kapwaiada sapwellimen nanmwarki kosonned, eri, kumwail sohte pahn diar apwal, kumwail sohte pahn mehla.”


\par }{\PP \VS{34}Irail ahpw sapeng, nda, “Se sohte mwahn pahn kohieiwei, se sohte pil pahn kapwaiada sapwellimen nanmwarki kosonned oh se sohte pahn kasaminehla rahnen Sapad.”


\par }{\PP \VS{35}Sounpei ko eri mwadangete poar pohrail,

\VS{36}ahpw mehn Suhs ako sohte mwahn pelianirailda, re pil sohte mwahn katehkin irail takai ehu de pil ritingedi sang irail ewen pwoaren wasa me re rukuruk ie.

\VS{37}Ihte me re ndinda, “Kiht koaros pahn mehla nan at mwakelekel. Nanleng oh sampah en wia sounkadehdehn sapwung me kumwail pahn wiahda ni amwail pahn kemeikitala.”

\VS{38}Me Lapalap ako oh sounpei ko eri poar pohrail ni rahnen Sapado oh kemeirailla, ohl akan, ar pwoud kan, nair seri kan oh nair pelimen kan. Aramas kid me mehla rahno.


\par }{\PP \VS{39}Ni Madadaias oh kompoakepah ko ar rongada irair wet, re inenen nsensuwedla mehlel,

\VS{40}oh ndapene nanpwungarail, “Ma kitail pahn wia duwehte me riatail mehn Suhs pwukat wiadahr oh sohte pelianda mehn liki kan pwe kitail en doarehla atail mour oh atail tiahk kan, eri re uhdahn pahn kamwomwasang kitail pohn sampah.”

\VS{41}Irail eri koasoanehdi rahno ire wet: “Ma mehmen pahn mahweniong kitail ni rahnen Sapad, kitail en pein doareikitailla, pwe kitail koaros en dehr mehla duwehte riatail ko me mehla nan pwoaren paip ako.”


\par }{\PP \VS{42}Mehn Suhs poadidi kei me kin ngoangki kapwaiada Kosonnedo, oh ohl me keieu kehlail oh kommwad en Israel ahpw iangala Madadaias oh kompoakepah ko pwe re en doare Kosonnedo.

\VS{43}Pil irail ko me tangatangasang kalokolok pwukat, re ehuwongirailla oh kakehlairailla.

\VS{44}Eri, ni ar ehupenehr oh wiadahr karis ehu, re ahpw mahweniong mehn Suhs suwed ko nan ar lingeringer. Oh irail ko me pitla, re tangala rukula rehn mehn liki ko.

\VS{45}Madadaias oh kompoakepah ko ahpw dawiseli wasa koaros oh kauwehla pei sarawien me rotorot akan,

\VS{46}oh sirkumsaisihala ni angkehlail seri pwutak koaros me dierekda nan irepen Israel sohte ale tiahk en sirkumsais.

\VS{47}Re pil inenen pweida ni doadoahk en rapahkiseli mehn liki lapalap akan me kin aklapalap.

\VS{48}Re doarehla Kosonned en Moseso sang mehn liki kan oh sang ar nanmwarki kan oh kauwehla manaman en Antaiokus, nanmwarki suwedo.


\par }{\SH Mehlahn Madadaias
\par }
{\PP \VS{49}Ni ahnsou me en Madadaias eh rahnen mehla kerendohr, e ahpw likwerihpene nah pwutak ko oh ndaiong irail, “Ahnsou pwukat iei ahnsoun kalokolok oh paisuwed. Aramas akalapalap akan kaundahr oh wiakinkitaillahr mehn kepit.

\VS{50}Ahpw kumwail, nei seri kan, kumwail uhdahn pahn poadidiong Kosonnedo oh meirongkihla amwail mour pwe kumwail en doarehla sapwellimen Koht inou ong samatail kahlap ako.

\VS{51}Kumwail tamanda wiewia ko me samatail ko wiadahr kawao, kumwail idawehn arail karasepe mwahu ko, kumwail ahpw pahn alehdi lingan oh ndand poatopoat.

\VS{52}Kumwail tamanda duwen Eipraam eh loaloapwoat mehlel ni eh ale songosong sang rehn Koht oh duwen Koht eh ketin kupwurperenkihda ih oh kupwurehda en pwungla reh.\XREF{}{{\XO 2:52: }{\XT{Sen. 15.16; 22.15-18.}}}

\VS{53}Sosep nan eh apwal laud, dadaurete eh peikiong sapwellimen Koht koasoandi kan iei me e wiahkihla kaunen Isip.\XREF{}{{\XO 2:53: }{\XT{Sen. 39.1—45.28.}}}

\VS{54}Pineas, atail pahpa kahlap, pwehki eh ngoangki wiahda me mwahu, e alehdi inou me kadaudoke kan pahn kin wiewia samworo kohkohlahte.

\VS{55}Sosua, pwehki eh peik, e wiahla sounkopwung en Israel.\XREF{}{{\XO 2:55: }{\XT{Nempe 13.1—14-12.}}}

\VS{56}Kalep, pwehki eh wadohng mehn Israel ko pakair mehlelo, kahrehda e alehdi sohsohn sahpw.

\VS{57}Depit, pwehki eh loaloapwoat ong Koht, ih oh kadaudoke kan sohsohki mwoalen nanmwarki kohkohlahte.\XREF{}{{\XO 2:57: }{\XT{2 Sam. 7.16.}}}

\VS{58}Elaisa, pwehki eh poadidiong Kosonnedo, e pwekpwekdahla nanleng.\XREF{}{{\XO 2:58: }{\XT{2 Nan. 2.9-12.}}}

\VS{59}Ananaia, Asaraia, oh Misael, poadoandoarsang nan kisiniei pwehki ar pwoson.\XREF{}{{\XO 2:59: }{\XT{Dan. 3.8-30.}}}

\VS{60}Daniel pwehki eh poadidi ong atail pelien lamalam, e kepitipitla sang nan ewen laion ko.\XREF{}{{\XO 2:60: }{\XT{Dan. 6.1-24; Pel 31-42.}}}

\VS{61}Eri, kumwail wiahki emenemen pahpa kahlap pwukat mehn wia karasepe ehu ong kitail, kumwail ahpw pahn pehmada me sohte emen me kin koapworopworki Kaun-o, pahn luwetala.

\VS{62}Kumwail dehr masak lokaia en aramas suwed. Kumwail tamataman me e pahn mehla oh eh lingan koaros pahn sohrala oh mwahs pahn kangala paliwere.

\VS{63}Rahnwet e kesepwilda lapalapala, a lakapw e pahn sohrala; paliwere pahn pwuralahng nanpwel oh eh koasoandi kan pahn sohrala.

\VS{64}Ahpw kumwail, nei seri kan, kumwail kehlail oh loaloapwoat ni amwail pahn kin doarehla Kosonnedo, pwe Kosonnedo me pahn kalingaikumwailla.


\par }{\PP \VS{65}“Iet riamwail Saimon, me kupwurokong ni kaweid aramas, eri, kumwail en rong ahnsou koaros duwehte amwail kin rong ie.

\VS{66}Sudas Makapius, sounpei kehlail men sang ni eh pwulopwul; ih me pahn kin kaunda amwail karis kan oh kahluwalahng aramas akan nan mahwen.

\VS{67}Kumwail pahn pil kin kapokonepene irail koaros me kin kapwaiada Kosonnedo pwe re en kin iang kumwail dupukala sapwung kan me kin wiawihong tohn amwail wehi.

\VS{68}Kumwail kihong wehin liki kan dahme re warohng ale, oh peikiong ahnsou koaros Kosonnedo oh koasoandipe kan.”


\par }{\PP \VS{69}Madadaias eri rahnmwahwih irail oh kapaiairailda, e ahpw sipalla.

\VS{70}E seridi nan sousou en eh peneinei nan Modein, oh aramas koaros en Israel ahpw mwahieiki kouwahlap. Met wiawiher ni pahr 146.
\FTNT{d}{{\FR 2:70: }{\FK{PAHR 146:
}}{\FT{Sounpar wet pahrekiong pahr 166 mwohn Krais.}}}




\par }\Chap{3}{\SH Tepin Pweida kan en Sudas
\par }
{\R (Tehk 2 Makapi 8.1-7)

\par }{\PP \VerseOne{1}Sudas Makapius eri wiliandi eh pahpa Madadaias.

\VS{2}Rie ko koaros oh irail koaros me iangala eh pahpao, re pil utung Sudas oh perenki iang mahmahweniong en Israel eh imwintihti kan.


\par }{\BB \par }
{\Q \VS{3}Sudas kalaudehla mehlel lingan en mehn Israel kan.

\par }{\Q E duwehte kodon men nan eh likoun sounpei kan.

\par }{\Q E kin wahda nah tehtehn mahwen oh mwekidlahng nan mahwen,

\par }{\QB oh kin silehkihdi nah kedlahs eh kahnimpwalo.


\par }{\Q \VS{4}Ni eh mwekid kan koaros likamwete laion emen,

\par }{\QB laion pwulopwul kommwad me kin weriwer ni eh poar pohn seike.


\par }{\Q \VS{5}E rapahkiseli irail kan me kin kauwehla Kosonnedo,

\par }{\QB oh isikala irail kan me kin kahpwalihala nah aramas akan.


\par }{\Q \VS{6}Eh imwintihti kan kin rommwikihdi ar masak,

\par }{\QB oh sehsehla wasa re pahn tangala ie.

\par }{\Q E kalaudehla ar saledek pwehki eh wiewia kan.


\par }{\Q \VS{7}E kahrehiong nanmwarki tohto pwunod laud,

\par }{\QB ahpw kaparanihadahr mehn Israel kan.

\par }{\Q Kitail pahn kapinga eh wiewia kan kohkohlahte.


\par }{\Q \VS{8}E kohla kakahnseli nan kahnimw kan en Sudia,

\par }{\QB oh kamwomwala koaros me sohte kin wauneki Koht.

\par }{\Q E kapweiekidi engieng en Koht pohn Israel.


\par }{\Q \VS{9}Eh ndand lelohng ni irepen sampah,

\par }{\QB ni eh kapokonepene irail ko me pahn kamakamalahr.


\par }{\BB \par }
{\PP \VS{10}Apolonius eri kapokonepene karis en mehn liki kei, iangahki sounpein Sameria kei pwehn mahweniong mehn Israel.

\VS{11}Ni Sudas eh rongada met, e ahpw kohla pwehn mahweniong Apolonius. E ahpw kalowehdi oh kemehla. Me tohto rehn mehn liki ko ahpw kamakamala oh me luhwe ko tangdoaui.

\VS{12}Sudas eri ale nein Apolonius kedlahso, ni dipwisou lohdi nan mahweno ar wisikpene, oh kin wie doadoahngki nan mahwen koaros erein eh mour.


\par }{\PP \VS{13}Seron, kaun lapalap en sounpein Siria kan rongada me Sudas kapokonepenehr karis lapalap ehu, iangahki pwihn loaloapwoat ehu me onopadahng iang mahwen pahn kaweidpe.

\VS{14}Seron ahpw mengimengloalki, “I pahn alehdi lengileng lapalap ehu nan wehiet ni ei pahn mahweniong oh kalowehdi Sudas oh ienge ko, me sohte kin peikiong sapwellimen nanmwarki kosonned.”

\VS{15}Ih eri tapihada uhwong Sudas. Mehn Suhs tohto me sohte wauneki Koht ahpw iangala pwe re en sewese dupuk suwed ong mehn Israel ko.

\VS{16}Ni arail lel wasa me adaneki Ped Oron, Sudas mwekidla pwehn tuhwong irail, iangahki sounpei malaulau.

\VS{17}Ni nein Sudas sounpei ko ar kilangada kiden sounpei me kohkodohng irail, re idek rehn Sudas, “Ia duwen atail pahn kak mahweniong soangen lapalahn karis duwe met nan atail malaulau oh ni atail kaisihsol rahnwet oh ngiralahr mehlel?”


\par }{\PP \VS{18}Sudas ahpw sapengkin irail, “Kaidehk mehkot apwal ehu me malaulau en kalowehdi me tohto. Mwohn silangin Kaun-o sohte wekpeseng mie ma e men ketikihong powehdi ong me tohto de ong me malaulau.

\VS{19}Pwe powehdi nan mahwen sohte kin pwilisang ni uwen laud en karis kan pwe ni manaman en Kaun-o me kin kohsang nanleng.

\VS{20}Atail imwintihti kan kohkodohng mahweniong kitail diren aklapalap oh loalsuwed pwe re en adihasang kitail atail kepwe kan, kemehla atail pwoud kan oh neitail seri kan.

\VS{21}Ahpw kitail mahmahwenki atail mour oh atail kosonned akan.

\VS{22}Ni atail pahn mahweniong irail, Kaun-o pahn ketin kamwomwirailla mwohn masatail kan, eri kumwail dehr masepwehk.”


\par }{\PP \VS{23}Mwurin Sudas eh kaerala eh lokaia pwukat, e mwadangete poar pohn Seron oh mahweniong nah kariso oh kaloweiraildi.

\VS{24}Re ahpw pwakihraildihla ni ukedilahng Ped Oron kolahng nan patapato oh kemehla sounpei kereniong 800. A luhwe ko tangalahng nan sapwen mehn Pilisdia ko.

\VS{25}Mwurin met, mehn liki kan ahpw tapihada masakala Sudas oh rie ko wasa koaros nan sahpwo.

\VS{26}Eh ndand ahpw lellahng Nanmwarki Antaiokus, oh wehin liki koaros ahpw kin koasoakoasoia duwen Sudas oh pweidahn eh mahwen kan.


\par }{\SH Namwarki ketin Idihada Lisias en wia Kepina
\par }
{\PP \VS{27}Ahnsou me Antaiokus karongehda wiewia pwukat, e inenen engiengda kowahlap. E ahpw koasoanehdi pwe karis koaros en sapwellime wehi en kohpene oh wiahla karis lapalap ehu.

\VS{28}E ahpw ritingada sapwellime wasahn nek mwohni en wehi oh ketikihong emenemen sounpei pweinen sounpar ehu, oh mahsanihong irail re en onopada ong ahnsou apwal.

\VS{29}E ahpw mahsanihada duwen wasahn nek mwohni en wehi eh tikitiklahr. Duwen kapedolong en mwohni sang daksis eh pil tikitik pwehki saminimin oh kahpwal me pein ih kahrehiong sampah ni eh men kasohrehla kosonned akan me sang mahs kohdo wie poadoapoad rehrail.

\VS{30}Ih eri perkihda me e solahr pahn kak ketikihda uwen mwohni me kin pwain tohndoadoahk kan oh pil kin pwainda kisakis kan me e kin epwehnki kisakiskihla, me laudsang sapwellimen nanmwarki en mahs ako ar kisakis kan—met wiawiher pak ehu de riau mahs.

\VS{31}E inenen pwunodada iei me e kupwurehda en ketila Persia, pwehn ketin rikpene daksis sang nan wehi kan oh ketikipene uwen mwohni laud ehu.


\par }{\PP \VS{32}Ih eri ketin idihada Lisias, ohl lapalap mehlel men nan wehio me lengilengki “Kisehn Nanmwarki” pwehn wia kepina men oh apwahpwalih sapwellimen nanmwarkio mwekid koaros nan wehio sang ni Pillap Iupreitis lellahng ni irepen Isip.

\VS{33}E pil ketin kilelehdiong en apwahpwalih sapwellime pwutak Antaiokus Kelimmen lao e pahn sapahldo.

\VS{34}E pil ketikihong en apwalih elepant koaros oh elep en sapwellime karis; pil koasoandi kan me e kupwukupwure en kin wiawi, ahpw mehlel ong me pid mehn Sudia oh mehn Serusalem kan.

\VS{35}E ketin koasoanehdi pwe Lisias en kadarala ehu karis en sounpei pwehn kamwomwala mehn Suhs akan, ahpw mehlel mehn Suhs kan me mihmi Serusalem, oh en kauwehla arail manaman oh kamwomwirailla.

\VS{36}E ketin koasoanehdi pwe sapwen mehn Suhs ko en pehdsang oh kohieng mehn liki kan, me pahn kak kousoanla wasa ko.

\VS{37}Nanmwarki eri ketikihda elep en kariso oh ketin mwesel sang Andiok, poahsoan kaunen wehio ni pahr 147.\FTNT{e}{{\FR 3:37: }{\FK{PAHR 147:
}}{\FT{Sounpar wet pahrekiong pahr 165 mwohn Krais.}}} E ahpw ketin kotehla Pillap lupreitis oh kotehla Mesopodamia.


\par }{\PP \VS{38}Lisias eri pilada Nikanor, Korkias oh Tolemi nein Dorimenihs, pwe re en wia kaunen karis kan; irail koaros ohl wadawad ekei me mwarenki “Kompoakepahn Nanmwarkio.”

\VS{39}E ahpw kadarirailla iangahki sounpein nansapw 40,000 oh sounpein dak oahs 7,000 pwe re en mahweniong wehin Sudia oh kamwomwala duwen nanmwarki eh koasoanehdi.

\VS{40}Kaunen sounpei pwukat ahpw mwekidla iangahki ar tehtehn mahwen koaros oh ni ar lel limwahn Emaus, re kauwada ar impwal kan wasao.

\VS{41}Pwihnen sounpei kei sang Idumea oh Pilisdia ahpw iangirailla. Sounnetinet en wasa ko ahpw rongada duwen kehlail en kariso, re kihpene kiden mwohni silper oh kohl iangahki selmete, oh kohla nan impwal ko, pwe re en pwainda ekei ar lidu mehn Suhs.


\par }{\PP \VS{42}Sudas oh rie ko kilangada duwen ar apwal eh lalaudla pwehki karis en mehn liki ar kauwadahr ar impwal ko nan irepen sapwarailo. Re pil esedahr duwen koasoandi en namwarkio me dene mehn Suhs kan en kamwomwmwomwla.

\VS{43}Irail eri koasoanehdi pwe re en onehda sapahl ar wehio me ohlahr oh mahwenki ar wehi oh Tehnpas Sarawio.

\VS{44}Irail eri pokonpene pwe re en onopadahng mahwen oh peki sawas sang rehn Koht.


\par }{\SH Onop ong Mahwen
\par }
{\R (Tehk 2 Makapi 8.8-29. 34.-36)

\par }{\Q \VS{45}Serusalem duwelahr sapwtehn ehu;

\par }{\QB towe kan solahr kin pedolong de pedoisang nan kahnimwo.

\par }{\Q Tehnpas Sarawio saminkilahr mehn liki kan,

\par }{\Q oh mehn liki kei me uhd kousoanlahr nan kelen mahwen me mi nan kahnimwo;

\par }{\Q solahr peren rehn mehn Israel kan,

\par }{\Q solahr me rong ngilen keseng.


\par }{\PP \VS{46}Sudas oh nah sounpei ko ahpw pokonpene oh mwesellahng Mispa, me mihte sallahng Serusalem, pwe mie en mehn Israel ko wasahn kaudok ehu kin mi wasao mahs.

\VS{47}Irail eri kaisihsol rahno pwon, pwuhriong nan likoun nsensuwed, kamwerediong pehs pohn moangarail kan oh tehrpeseng ar likou kan.

\VS{48}Ni soangen ahnsowo mehn liki kan kin rapahki dahme ar dikedik en eni kan pahn padahkiong irail, ahpw mehn Israel kan kin pahkpeseng pwuken Kosonnedo pwe re en rapahki kaweid sang rehn Koht.

\VS{49}Re wa kohla likoun samworo kan, mehn meirong en tepin doandoal en wahn sahpw, eisek kis ehun ar dipwisou kan, re ahpw ekerpene Nasaraid kei me kaimwiseklahr ar inou.

\VS{50}Irail koaros eri kapakap, patohwan, “Maing at Kaun, dahme se pahn wiahiong mepwukat? Ia wasa se pahn kahreiraillahng ie?

\VS{51}Pwe sapwellimomwi Tehnpas Sarawio tiatipesengehr oh saminlahr oh sapwellimomwi samworo kan mwahmwahiei pwehki ar sarohdier.

\VS{52}Mehn liki kan ehupenehr pwe re en uhwong kiht oh kauweikitala. Komw mwahngih dahme re koasoakoasoane ong kiht!

\VS{53}Ma komw sohte pahn ketin sewesei kiht, ia duwen at pahn uhwong irail?”

\VS{54}Irail eri peuk sowi oh weriwer.


\par }{\PP \VS{55}Mwurin mwo, Sudas nehkpeseng nah aramas ako ong ni pwihnen sounpei me wad ehk, limehk, epwiki oh kid, e ahpw kilelehiong emen kaun ong ehuehu pwihn.

\VS{56}Eri, pwe re en kapwaiada Kosonnedo, e kadaralahng ni imwarail ko koaros me ahpwtehn pwopwoudida, ahpwtehn kauwada imwe, de ahpwtehn padok eh mwetin wain, iangahki irail kan me masepwehk.\XREF{}{{\XO 3:56: }{\XT{Deud. 20.5-8; S.K 7.3.}}}

\VS{57}Mwuri, kariso ahpw mwekidida oh kohla koasoansoandi palieir en Emaus.

\VS{58}Sudas ahpw ndaiong irail wasao, “Kumwail kaunopada noumwail tehtehn mahwen kan oh dehr masepwehk, kumwail kommwad. Kumwail onopada nimensehngie en lakapw pwe kitail pahn mahweniong mehn liki pwukat me pokonpenehr pwehn kauweikitailla oh atail Tehnpas Sarawio.

\VS{59}Atail mehla nan mahwen mwahu sang atail pahn mwomwohd mwahl uduhdial ohlahn atail wehi oh atail Tehnpas Sarawio.

\VS{60}Ahpw kupwuren Kaun-o en pweida.”




\par }\Chap{4}{\PP \VerseOne{1}Korkias eri ale oh kahrehda sounpein nansapw 5,000 oh sounpein dak oahs kid me keieu koahiek oh mwesel nipwong pwehn mahweniong karis en mehn Suhs ako.

\VS{2}Aramas ekei sang nan kelen mahwen en Serusalem me wia ar sounkaweid. E koasoanehdi en mahweniong karis en mehn Suhs ako ni ar sasairki,

\VS{3}ahpw Sudas rongada duwen mwekid wet, ih eri mwesel iangahki nah sounpei pilipil kan pwehn mahweniong sapwellimen nanmwarki kariso nan Emaus,

\VS{4}nindokon Korkias oh nah sounpei ko ar saikinte pwurodohng nan ar kahnimwpalo.

\VS{5}Ni ahnsou me Korkias oh nah sounpei ko lel ni en Sudas eh kahnimpwalo nipwong, re sohte diarada aramas emen wasao. Re kihkihong me Sudas oh nah sounpei ko tangehrdoaui, irail eri tapihada rapahkin irail nin nahna kan.


\par }{\PP \VS{6}Ahpw ni eh rahnpeseng Sudas pa pwarada nan wasa patapato iangahki karis en sounpei 3,000, me sohte wisik tehtehn mahwen duwen me re inengieng.

\VS{7}Re kilangada lapalahn karis dengngan en men liki kan oh sounpei kan me wisik mehn sansar oh dak oahs ar kapilirailpene.

\VS{8}Sudas eri ndaiong nah sounpei ko, “Kumwail dehr masak ar tohto de pil perki mehkot ni ar pahn mahweniong kumwail.

\VS{9}Kumwail tamataman duwen samatail ko ar kepitipitla nan Sehd Weitahtao ahnsou me nanmwarkien Isip pwakihkinirail sapwellime karis!

\VS{10}Eri met, kitail sohpeiong Kaun-o oh peki ni koapworopwor mehlel pwe en ketin kupwurkalahngan ong kitail oh kupwukupwure inou me e ketin wiahiong samatail ko, oh en ketin kamwomwala rahnwet karis me kitail pahn mahweniong.

\VS{11}Mehn liki kan koaros ahpw pahn kilang oh dehdehkihla me Israel ahneki Koht emen me kin ketin kapitirailla oh doareirailla.”


\par }{\PP \VS{12}Ni mehn liki ko ar kilangada duwen mehn Israel ko ar mwekimwekid kohdohn mahweniong irail,

\VS{13}re tangieisang nan ar kahnimpwalo pwe re en mahweniong mehn Israel ko. Sudas oh nah sounpei ko ahpw peuk neirail sowi ko,

\VS{14}re ahpw poar pohrail oh mahweniong irail, lao mehn liki ko tangpeseng oh tangalahng wasa patapato,

\VS{15}a mehn mwuri koaros re kamakamkihla kedlahs. Mehn Israel ko eri pwakihala ar imwintihti ko lel Keser, nan patapat kan en Idumea oh nan kahnimw kan en Asdod oh Samnia. Sounpein imwintihti kereniong 3,000 me re kemehla.


\par }{\PP \VS{16}Ni ahnsou me Sudas oh nah kariso pwurodo sang pwepwekio,

\VS{17-18}e ndahng nah sounpei ko, “Kumwail dehr noahroke dipwisou kan me lohdi nan mahwen, pwe mihmiehte mahwen laud mwohtail; Korkias oh nah karis mihmihte karanih kitail pohn nahna kan. Kumwail uh tengeteng oh peiong atail imwintihti kan. Mwurin atail pahn kaloweiraildi, eri, kumwail kakehr saledek ale dipwisou lohdi kan me kumwail anahne.”

\VS{19}Mwohn Sudas eh kaerala eh kapahreko, sounpei imwintihti men me mi pohn nahnao daudawihseli wasa ko ahpw kilengdi,

\VS{20}oh kilangada duwen tohn ar kariso ar tangpesengier oh ediniei me wie edied kasaledahr me ar kahnimpwalo luldahr.

\VS{21}Ni ar tehkadahr irair wet, re inenen masepwehkada, oh ni ar pil kilangada me nein Sudas karis kan onopadahr re en mahwen nan patapato, irail koaruhsie

\VS{22}ahpw tangdoaui tangalahng Pilisdia.

\VS{23}Sudas eri pwurala pwe en ale kepwe lohdi kan nan ar kahnimpwalo; nah aramas ako ahpw rikpene kiden kohl, silper, likou poh mei oh poh ntahnmwel oh kepwe kesempwal tohto.

\VS{24}Ni mehn Suhs ako ar pwurodo nan ar kahnimpwalo, re koulki koulen kaping pwoatet: “Kaun-o me warohng ale kaping, kitail kapikapinga ih; sapwellime kalahngan me poatopoat.”

\VS{25}Rahno eri wiahla rahn en powehdi ong mehn Israel kan.


\par }{\PP \VS{26}Soupein mehn liki ko me tangdoaui sohte kamakamala ahpw kohla rehn Lisias oh pakairkihong soahng koaros me wiawiher.

\VS{27}Ni Lisias eh rongada met, e pwunodada mehlel oh mwoahtohtala, pwehki eh sohte kalowehdi Israel nin duwen me nanmwarki koasoanehdi.


\par }{\PP \VS{28}Sounpar ehu mwuri Lisias ahpw kihpene karis en sounpei nansapw pilipil 60,000 oh sounpein dak oahs 5,000, pwehn mahweniong oh kalowehdi mehn Suhs ako.

\VS{29}Re ahpw kohla Idumea oh kauwada ar impwal kan Pedsur, wasa me Sudas iangahki karis en sounpei 10,000 tuhwong irail ie.

\VS{30}Ni Sudas eh kilangada kehlail en arail karis kan, e ahpw wia kapakap pwoatet: “Se patohan kapinga komwi, Sounkomourpen Israel. Komwi me ketin kauwehkihla kehlail en kodon men pehn sapwellimomwi ladu Depit oh ketikidiong karis en mehn Pilisdia kan pahn manaman en Sonadan, nein Saul, oh nah sounwa sapwellime tehtehn mahwen kan.\XREF{}{{\XO 4:30: }{\XT{1 Sam. 17.41-54; 14.1-23.}}}

\VS{31}Eri met, komw kupwure pwe sapwellimomwi kat en kalowehdi at imwintihti kan. Komw ketin kasaroweiraildi pwehki ar kin likih neirail sounpein nansapw akan oh sounpein dak oahs akan.

\VS{32}Komw ketin kadirehkinirailla masepwehk; kaluweteirailla pwehki ar aklapalapki ar kehlail; re en rerrerki ar pahn lohdi.

\VS{33}Se patohwan poakohng komwi oh waunekin komwi; eri komw ketin mweidohng kiht se en kemehla at imwintihti kan, pwe se en kin kokoulkihong komwi koulen kaping.”


\par }{\PP \VS{34}Mahweno eri tepida oh ni eh uklahr mehlel, nein Lisias sounpei 5,000 mehla.

\VS{35}Ni Lisias eh kilangada duwen nah sounpei ko ar tangatangpeseng oh duwen kommwad en Sudas oh nah kariso, me onopadahr re en mehla de mourla ni wahu, e ahpw pweieklahng Andiok oh tapihada kihpene wasao ekei karis kapw pwe en pwuralahng Sudia iangahki karis kei me tohto sang mahs.


\par }{\PP \VS{36}Sudas oh rie ko ahpw ndapene nanpwungarail: “Eri met, ni atail imwintihti kan ar lohdier, kitail kohdahla Serusalem pwe kitail en kamwakelehda Tehnpas Sarawio oh kasarawihala sapahl.”

\VS{37}Irail eri kapokonepene karis ko koaros oh kohdahla ni Nahna Saion.

\VS{38}Re ahpw diarada Tehnpas Sarawio eh duwelahr sapwtehn ehu, pei sarawio saminlahr, wenihmw ko mwasikala, nan kehl me mi masloale dipwidipwla oh kisintuhke tohto me wosada ie duwehla nanwel oh perehn samworo ko ohlahr.

\VS{39}Nan arail nsensuwed laud, re tehrpeseng ar likou kan oh mwahmwahiei, oh kidahng pehs pohn moangarail kan,

\VS{40}re ahpw poaridiong nanpwel. Ni sowi kan eh pepeuk, irail koaros ahpw sohpeidalahng nanleng oh sengiseng.


\par }{\PP \VS{41}Sudas eri koasoanehdi pwe ekei nah sounpei ko en mahweniong ohl ako me mihmi nan kelen mahwen en Serusalem, nindokon eh wiewia kamwakelpen Tehnpas Sarawio.

\VS{42}E pilada samworo kei me koahiek oh poadidiong Kosonnedo.

\VS{43}Irail pwukat eri kamwakelehda Tehnpas Sarawio ong kaudok oh wahsang takai ko me saminlahr wasao walahng wasa kis me samin ong kaudok.

\VS{44}Re ahpw wiekupwurki dahme pahn wiawihong pei sarawien meirong isihs me pil saminlahr,

\VS{45}re ahpw koasoanehdi re en kauwehla, pwe e dehr wiahla mehn kanamenek poatopoat ong irail. Irail eri kauwehla pei sarawio,

\VS{46}oh nekidala takai ko wasa mwahu kis ni keilen dohl en Tehnpas Sarawio, soukohp emen lao pahn pwarodo oh koasoanehdi dahme pahn wiawihong takai ko.

\VS{47}Irail eri ale takai me sohte perperda kei, nin duwen me Kosonned en Moses koasoanehdi, oh kauwada pei sarawi kapw ehu duwehte mehn mahso.\XREF{}{{\XO 4:47: }{\XT{Eks. 20.25; Deud. 27.5-6.}}}

\VS{48}Re ahpw onehda sapahl loale oh likin Tehnpas Sarawio oh kasarawihala kehl ko.

\VS{49}Re wiahda dahl sarawi kapw kei oh walahng nan Tehnpas Sarawio, dewen lampo, pei sarawien warpwohmwahu oh pil tehpel en pilawa sarawi ko.

\VS{50}Re isikada warpwohmwahu pohn pei sarawio oh pil isikada lamp ko me mi nan dewen lampo, nan Tehnpas Sarawio ahpw marainda.

\VS{51}Re pil kihdiong pohn tehpelo lopwon en pilawa ko, oh langahda kahdeng kan, ih duwen met ar kaimwisekala doadoahk koaros en onehda sapahl Tehnpas Sarawio.


\par }{\PP \VS{52-54}Ni rahn karieisek limau en kaduwau en sounpwong, sounpwong en Kislep, pahr 148\FTNT{f}{{\FR 4:52-54: }{\FK{PAHR 148:
}}{\FT{Sounpar wet pahrekiong pahr 164 mwohn Krais.}}} iei rahnen kataman en mehn liki ko ar kasaminehla pei sarawio. Ni rahno meirong ahpw wiawi pohn pei sarawi kapw me re wiadahr nin duwen me Kosonnedo koasoanedier. Pei sarawi kapwo kasarawihla sapahl oh koul kan ahpw pil wiawi iangahki keseng en arp kan, simpal kan oh soangen keseng teikan.
\XREF{}{{\XO 4:52-54: }{\XT{1 Mak. 1.54.}}}

\VS{55}Aramas ako koaruhsie ahpw poaridiong nanpwel oh pwongih Koht kapikapinga ih, pwehki eh ketin kupwuredahr re en powehdi ar imwintihti kan.


\par }{\PP \VS{56}Erein rahn waluh re wiewiahki sarawien kasarawi sapahl en pei sarawio. Re ahpw kin pereperen isihsik warpwohmwahu, wiewia meirong isihs, meirong en kaminimin oh meirong en kapingkalahngan.

\VS{57}Re kapwatahkihda mwohn Tehnpas Sarawio elin kapwat kohl oh soangen kapwat teikan; re onehda sapahl wenihmw ko oh perehn samworo ko oh kihong wenihmw ni pere ko.

\VS{58}Mehn Suhs ko wiadahr sarawi lapalap pwukat, ni ar kilangehr duwen paisuwed me mehn liki ko wadohngirailehr, eh sohralahr.

\VS{59}Sudas oh rie ko oh mehn Israel ko ahpw koasoanehdi pwe katamanpen kasarawi sapahl en pei sarawio en kin wiawi ni peren lapalap nan sounpar koaros erein rahn waluh, sang ni rieisek limau en sounpwong en Kislep.


\par }{\PP \VS{60}Ni ahnsowo re kapilkipene Nahna Saion kehl ile ieu oh wasahn iroir kehlail kei mehn sile sang mehn liki kan en pedolong oh pwurehng kasaminehla kahnimwo.

\VS{61}Sudas kihdiong nan kahnimwo karis en sounpei ehu pwehn kin sinsile Tehnpas Sarawio. E pil kakehlakahla kahnimw en Pedsur, pwe en mie en mehn Israel kehl kehlail sallahng Idumea.




\par }\Chap{5}{\SH Mahwen kei ong Wehi Keren kan
\par }
{\R (Tehk 2 Makapi 10.14-33; 12.10-45)

\par }{\PP \VerseOne{1}Ni ahnsou me wehi keren kan rongada me mehn Suhs ako kauwadahr pei sarawio oh onedahr Tehnpas Sarawio duwehte mehn mahso, re inenen lingeringerkihda kowahlap,

\VS{2}kahrehda re koasoanehdi mehn Suhs koaros me kin mihmi nanpwungarail en kamwomwmwomwla. Irail eri tapihada kaloke oh kemeirailla.


\par }{\PP \VS{3}Pwehki mehn Idumea ko ar karompwa mwekid en mehn Israel ko, Sudas mahweniong irail nan Akrapahteni, kaloweiraildi oh adihasang ar kepwe kan.

\VS{4}E pil kaloke mehn Paean me kin kalap wia me suwediong mehn Israel kan ni ar kin rukih oh lidipihdi mehn Israel me kin seiloak kan.

\VS{5}E kapilpene mehn Paean kan oh idingkin irail re en mihmihte nan ar wasahn mahwen kan, oh kahukihla me e pahn kamwomwirailla oh isikala ar wasa kan iangahki aramas koaros me mihmi wasa ko.

\VS{6}Mwuhr, e ahpw mwekidla nan sapwen mehn Ammon kan, wasa e kasaingidi lapalahn karis kehlail ehu me ohl emen me adaneki Timoty kaunda.

\VS{7}Sudas mahweniongirailehr pak kei, ahpw met e pil kaloweiraildi oh kamwomwirailla.

\VS{8}Mwurin eh kalowehdi Saser oh kahnimw kan me mi limwah, e ahpw pwuralahng Sudia.


\par }{\PP \VS{9}Mehn liki kan me kin mihmi Kilead ahpw pokonpene pwe re en mahweniong oh kamwomwala mehn Israel ko me kin mihmi rehrail. Ahpw mehn Israel ko tangpenehng nan wasahn mahwen en Datema,

\VS{10-11}re ahpw kadaralahng Sudas oh rie ko kisinlikou kiset me ketihtihki: “Mehn liki kan ehupenehr pahn kaweidpen Timoty. Re onohnop re en kohdo oh mahweniong wasahn mahwen me se tangpenehr ie pwe re en kamwomwkitala.

\VS{12}Me tohto reht kamakamalahr. Komw ketido mwadang oh kapitkitala!

\VS{13}Riat mehn Suhs koaros me kin mihmi Top kamakamalahr, mehn liki kan wahsangehr ar pwoud kan, nair seri kan oh ar kepwe kan. Re kemelahr aramas kereniong kid wasao.”


\par }{\PP \VS{14}Nindokon ar wadewadek kisinlikowo, meninkeder kei pa leledo sang Kalili wa kohdo soangen pakairohte, nan ar nsensuwed laud re ahpw tehrpeseng ar likou kan.

\VS{15}Re patohwan: “Mehn Tolemais, mehn Dair, mehn Saidon oh mehn liki kan koaros en Kalili ehupenehr pwe re en kamwomwkitala.”


\par }{\PP \VS{16}Ni Sudas oh aramas koaros ar rongada pakair pwukat, re pokonpene pwe re en wiekupwurki dahme pahn wiawi pwe re en sewese riarail ko me milahr nan apwal laud pwehki arail imwintihti ko.

\VS{17}Sudas eri ndaiong rie Saimon: “Pilada ekei sounpei oh kohwei doarehla riatail mehn Suhs ako me mihmi Kalili; riatail Sonadan oh ngehi se pahn kohla Kilead.”

\VS{18}E ahpw kihdi luhwen nah kariso nan Sudia pwe re en sinsile wasao iangahki kaun riemen, Asaraia oh Sosep nein Sekaraia pwe ira en apwahpwalih aramas ako.

\VS{19}E ahpw ndaiong ira: “Kumwa apwahpwalih aramas pwukat, oh dehr mahweniong mehn liki kan, se lao pwurodo.”

\VS{20}Sounpei 3,000 eri iangada Saimon kolahng Kalili, oh 8,000 luhwehdi pwe re en iang Sudas kolahng Kilead.


\par }{\PP \VS{21}Saimon eri kohla Kalili oh mahweniong mehn liki kan wasao pak tohto. Ih eri kaloweirildi

\VS{22}oh pwakih irail lao lel ni kahnimw en Tolemais. Sounpei kereniong 3,000 mehn liki me e kemehla oh kihpene dipwisou lohdi ko.

\VS{23}Ih eri ale mehn Suhs ko me mihmi Kalili oh Arpahta, iangahki ar pwoud kan, oh nair seri kan oh arail kepwe kan koaros, oh wairaildohng Sudia ni peren laud.


\par }{\PP \VS{24}Ni ahnsowo Sudas Makapius oh rie Sonadan kotehla Pillap Sordan oh sapasapalki rahn siluh nan sapwtehn.

\VS{25}Ira eri tuhwong mehn Napatea kei wasao me kasamwo ira ni meleilei oh ndaiong ira mehkoaros me wiawihong mehn Suhs kan me mihmi Kilead.

\VS{26}Re pakairkihong ira duwen mehn Suhs tohto me lekdekiong nan kalapwus nan kahnihmw kan en Posra, Posor, Alema, Kaspo, Maked oh Karnaim,

\VS{27}a ekei selidi nan kisin kahnimw kan en Kilead. Re pil ndaiong ira me imwintihti ko pil koasoanedier me mandahsang rahno re pahn mahwenih en mehn Suhs kan wasahn mahwen kan, kalowehdi oh kemehla aramas koaros rahnteieu.


\par }{\PP \VS{28}Sudas oh nah kariso mwadangete wekidek oh kotehla sapwtehn pwe re en mahweniong Posra, re kalowehdi kahnimwo oh kemehla aramas koaros nan kahnimwo. Mwurin ar alehdi dipwisou koaros, re ahpw isikala kahnimwo.

\VS{29}Re mweselsang wasao nipwong kohkolahng wasahn mahwen en Dadema.

\VS{30}Ninsohrahno Sudas oh nah sounpei ko kilangada lapalahn karis ehu me mahmahwenih wasahn mahweno; re weuwapene kehndake kei, pasapas kei, tuhke kei me re pahn doakoakipeseng ewen kelen mahweno.

\VS{31}Ni Sudas eh rongada katairong, werwer, oh ngilen sowi ko me peipeidohsang nan kahnimwo, e esehda me mahwen tepidahr,

\VS{32}ih eri ndalahng nah sounpei ko, “Rahnwet kumwail pahn mahwenki riatail mehn Suhs kan!”


\par }{\PP \VS{33}E ahpw koasoanediong nah sounpei ko re en mwekidla ni kahng siluh mwurin imwintihtio oh mahweniong irail. Ni ar mwekidla, re peuk sowi kan oh ngihl laudki ar kapakap.

\VS{34}Ni ahnsou nein Timoty sounpei ko tehkada me Sudas Makapius mwo, re pweiekla oh tangdoaui. Sudas eri kaloweiraildi oh kemehla sounpei 8,000.

\VS{35}Mwuhr, Sudas uhd kolahng Alema,\FTNT{g}{{\FR 5:35: }{\FK{ALEMA:
}}{\FT{Eden kahnimw wet sohte dehde.}}} mahweniong oh kalowehdi oh kemehla ohl koaros en kahnimwo. Oh mwurin eh kihsangehr dipwisou lohdi kan, e ahpw isikala kahnimwo.


\par }{\SH Mahwen kei ong Wehi Keren kan
\par }
{\R (Tehk 2 Makapi 10.14-33; 12.10-45)

\par }{\PP \VS{36}E ahpw mwekid sang wasao oh kalowehdi Kaspo, Maked, Posor oh kahnimw teikan en Kilead.


\par }{\PP \VS{37}Mwurin wiewia pwukat, Timoty ahpw kapokonepene pil ehu karis en sounpei oh kauwada ar kahnimpwal sallahng Rapon palio pillap ehu.

\VS{38}Sudas kadarala lipoahrok kei pwe re en lipoahroke ar kahnimpwalo; re ahpw pwurodo oh pakairkihong me mehn liki kan koaros wasa pwuko iangalahr Timoty oh wiadahr lapalahn karis ehu.

\VS{39}Timoty pil aleier sawas sang rehn mehn Arepia kan oh re kauwadahr ar kahnimpwal palio pillapo oh onopadahr pwe re en mahweniong Sudas. Sudas eri mwekidla pwehn mahweniong irail.


\par }{\PP \VS{40}Ni Sudas oh nah kariso eh kerendohng ni pihlo, Timoty ndaiong nah kaunen sounpei ko, “Ma e nannantihdohte oh kotehdo pihlo, kitail pahn sohla kak pelianda, oh e uhdahn pahn kaloweikitaildi.

\VS{41}Ahpw ma e per oh kauwada eh kahnimpwalo palio pihl, kitail pahn kotehla pihlet oh kalowehdi.”

\VS{42}Ni Sudas eh lel ni keilen pillapo, e ruweseiong nah kaunen sounpei kan kaleke re mweidong emen en uhdi ahpw en sikenlahng irail nan mahweno.

\VS{43}Sudas me tiengala oh kotehla mahs pihlo kolahng imwintihti kan, nah sounpei koaros ahpw idawehnla. Mehn liki ko uhdahte kesehla ar tehtehn mahwen ko oh sopolahng nan tehnpas sarawien me rotorot akan nan Karnaim.

\VS{44}Sudas oh nah sounpei ko eri kalowehdi kahnimwo oh isikada tehnpas oh mehkoaros me mi loale. Ni Karnaim eh lohdier pahn manaman en Sudas, sohla mehn liki men kak uhwong ih.


\par }{\PP \VS{45}Sudas eri kapokonepene mehn Israel ko koaros me mihmi Kilead pwe re en kapwureiraillahng Sudia. Lapalahn pokon ehu en soangen aramas koaros, iangahki ar pwoud kan, nair seri kan oh mehkoaros me re ahneki.

\VS{46}Re kohla lel Epron, kahnimw laud oh kehl kehlail ehu. Eri, re sohte kak keidla ni palimaun de palimeing en kahnimwo, pwe ahlo kotehlahte kahnimwo, kahrehda re uhdahn pahn kotehla kahnimwo.

\VS{47}Ahpw tohn kahnimwo sohte mweidohng re en kotehla, re ahpw koasoakehda takai kei ni ewen kehl kan en kahnimwo.

\VS{48}Sudas eri kadaralahng irail ni meleilei pakair wet: “Se men patohwan kotehwei amwail kahnimwen pwe se en patohwohng nan at tungoal wasa. Sohte apwal ehu pahn wiawihong kumwail. Se men kotehweite.” Ahpw re sohte langadahng irail ewen kehl ko.


\par }{\PP \VS{49}Sudas eri padahkihong pokono, re en kauwada ar kahnimpwal kan wasa re mihmi ieo.

\VS{50}Sounpei ko ahpw ale pakair en onopada pwe re en mahweniong kahnimwo. Re ahpw mahmahweniong rahn ehu pwon oh pwong ehu pwon, lao re kalowehdi.

\VS{51}Irail eri kemehla ohl koaros en Epron, kihsang dipwisou ko oh kauwehla kahnimwo. Re ahpw kotehla kahnimwo alu pohn paliweren me melahr ako.

\VS{52}Re pil kotehla Sordan kolahng nan patapat me sallahngete Ped San.

\VS{53}Erein ar mwekimwekid kohla Sudas kin koakoangngoange me pwangadahr ako lao re lellahng nan Sudia.

\VS{54}Ni ar lel mwo oh kohdahla pohn Nahna Saion, re ahpw pereperen oh wiewia ar kapingkalahngan oh wia meirong isihs pwehki ar pwurodohr nsenamwahu sohte emen rehrail me mehla.


\par }{\PP \VS{55}Nindokon Sudas oh Sonadan ara mihmi Kilead oh riara Saimon mahmahweniong Tolemais nan Kalili,

\VS{56}Sosep oh Asaraia, kaunen sounpei ko nan Sudia rongada duwen ar wiewia kommwad kan oh powehdi kan.

\VS{57}Ira ahpw ndapene, “Kita pil kohla mahweniong mehn liki kan me mihmi limwahtail pwe kita en pil ndandkihla.

\VS{58}Ira eri koasoanehdi neira sounpei ko en mahweniong Samnia.

\VS{59}Korkias oh nah sounpei ko eri kohieisang nan kahnimwo pwe re en mahweniong ira.

\VS{60}Re kalowehdi Sosep oh Asaraia oh pwakihirahla lel ni irepen Sudia. Ni rahno sounpein Israel kereniong 2,000 me mehla.

\VS{61}Lapalahn lohdi wet pweidahr pwehki kaunen sounpein mehn Suhs ko ar men wiahla aramas ndand oh sohte peikiong Sudas oh rie ko.

\VS{62}Oh kaidehn ira pil kisehn peneineien Makapi, me Koht ketin piladahr pwe re en kahredohng mehn Israel kan nan ar saledek.


\par }{\PP \VS{63}Ahpw Sudas Makapius oh rie ko inenen ndandla nan Israel oh rehn mehn liki kan koaros. Ni ahnsou me aramas akan kin rong duwen ara ndand,

\VS{64}re kin pokonpene pwe re en kin kapinga ira.


\par }{\PP \VS{65}Sudas oh rie ko eri kohla mahweniong mehn Edom kan ni palieir. Sudas mahweniong oh kalowehdi Epron oh kahnimw kan me kapilpene, kauwehla wasahn mahwen kan oh isikala wasahn iroir kan me mi limwah.

\VS{66}E ahpw mweselsang wasao kolahng sapwen mehn Pilisdia kan oh kotehla Marisa.

\VS{67}Rahno samworo kei kamakamala nan mahwen pwehki ar men ndandla oh iang mahwen ni sohte nsenohki ale kaweid.

\VS{68}Sudas eri wetlahng Asdod nan Pilisdia. E kauwehla ar pei sarawi kan, oh isikala sansal en arail koht kan, oh kihsang dipwisou en nan kahnimw kan, e ahpw pwuralahng Sudia.




\par }\Chap{6}{\SH Mehlahn Antaiokus Kapahmen
\par }
{\R (Tehk 2 Makapi 1.11-17; 9.1-29; 10.9-11)

\par }{\PP \VerseOne{1}Nindokon Nanmwarki Antaiokus Kapahmen eh ketin seiseiloakseli nan Mesopodamia, e karongehda duwen kahnimw ehu nan Persia me adaneki Elimais, me ndandki eh inenen rek en kohl oh silper.

\VS{2}Tehnpas ehu mie mwo me diren kepwe, mehn sansar kohl, tehtehn mahwen oh ekei soangen dipwisou kesempwal me Aleksander, nein Pilip, mehn Masedonia, me wia keieun nanmwarkien Krihs, ketikipenehng wasao.

\VS{3}Antaiokus eri ketla oh song en kalowehdi kahnimwo oh ketikihsang dipwisou kesempwal pwukat, ahpw kupwure sohte pweida, pwe ni tohn kahnimwo ar rongada duwen sapwellime koasoandi

\VS{4}re uhdahte pelianda oh mahweniong. E ahpw pweiekla oh pwuralahng Papilon sarohdi oh nsensuwed.


\par }{\PP \VS{5}Ni eh ketiket Persia, meninkeder men ahpw lel reh pakairkihong duwen karis ko me pekederlahng Sudia ar lohdier.

\VS{6}Oh duwen Lisias oh nah sounpei ko ar tangasangehr mehn Suhs ko me ahnsowo kehlailkilahr tehtehn mahwen kapw, aramas oh depwisou kan me re adihasang rehn karis me lohdi kan.\XREF{}{{\XO 6:6: }{\XT{1 Mak. 1.54.}}}

\VS{7}Mehn Suhs ako kesehdihsang pohn pei sarawio dikedik en eni me adaneki “Sansal Kansensuwed Likemisiko” me Antaiokus ketikidahng pohn pei sarawien Serusalem. Re pil kapilkipene Tehnpas Sarawio kehl ile kei duwehte mehn mahso; re pil kalowehdi Pedsur, ehu sapwellimen nanmwarki kahnimw ko oh kakehlakahla.


\par }{\PP \VS{8}Ahnsou me Nanmwarki Antaiokus karongehda pakair wet, e inenen kupwur pahtoukihla oh pwunodkihda kowahlap iei me e ketla nan wasahn sapwellime seimwoak oh kupwukupwure ni kupwur toutou mwuledek duwen sapwellime koasoandi kan eh sohte pweida.

\VS{9}E ketiket wasao oh wie luhmwuhmwki erein rahn tohto, sapwellime pahtou ahpw lalaudlahte, e lao ketin pehmada me e pahn pwoulahr.

\VS{10}Ih eri malipepene irail koaros me e ketin kamwarehkihda “Kompoakepahn Nanmwarki” oh mahsanihong irail, “I solahr kak meir, pwunod oh nsensuwed kauwelahr mohngiongiet.

\VS{11}I kin mengimengloalki dahme kahpwal pwukat lelohngkin ie, pwehki ei kin kadek oh aramas koaros kin perenkin ie nindokon ei kakaun wehi pokon.

\VS{12}Ahpw met I tamandahr sapwung kan me I wiadahr nan Serusalem, ni ei wahsang dahl silper koaros oh kohl koaros sang nan Tehnpas Sarawio oh song en kemehla mehn Sudia kan ni soh kahrepe.

\VS{13}I dehdehkier me sang ni kahrepe pwukat me I mihkilahr nan paisuwed wet, oh nektehn pahn imwisekla ni nsensuwed laud nan sapwen liki wet.”


\par }{\PP \VS{14}Mwuri, e ahpw malipehdo Pilip, emen sapwellime sounkaweid likilik oh idihada pwehn wia wiliepe nan wehio pwon.

\VS{15}E ahpw ketikihong sapwellime lengilengo, oh sapwellime likou reirei, sapwellime rihng en nanmwarki, oh kamanahiong en kaweidada sapwellime seriso Antaiokus Kelimmen oh kaianehda pwehn wiahla nanmwarki.

\VS{16}Nanmwarki Antaiokus pwoula Persia ni pahr 149.\FTNT{h}{{\FR 6:16: }{\FK{PAHR 149:
}}{\FT{Sounpar wet pahrekiong pahr 163 mwohn Krais.}}}


\par }{\PP \VS{17}Ni Lisias eh rongada pwoulahn nanmwarkio, e ahpw lohkihda me Antaiokus, sapwellimen nanmwarki seriso me uhd wiliandi eh pahpa wiahla nanmwarki. E apwalihada Antaiokus sang ni eh tikitik oh ih kihong mware Eupator.


\par }{\PP \VS{18}Ni ahnsowo imwintihti ko me mihmi nan kelen mahwen en Serusalem kapilpene mehn Israel ko limwahn Tehnpas Sarawio oh songosong ahnsou koaros en kahpwalirailla oh sewesehda mehn liki kan.

\VS{19}Sudas eri koasoanehdi en katokihedi ar tiahk suwed kan, e ahpw kapokonepene mehn Israel koaros pwe re en mahweniong wasao oh kaloke irail.

\VS{20}Aramas ako eri pokonpene oh tapihada kapilpene kahnimwo ni pahr 150.\FTNT{i}{{\FR 6:20: }{\FK{PAHR 150:
}}{\FT{Sounpar wet pahrekiong pahr 162 mwohn Krais.}}} Re wiahda pasapas en mahwen kei oh tuhke kalaimwun kei mehn doakoapeseng ewen kelen wasahn mahweno.


\par }{\SH En Antaiokus Kelimmen oh Lisias ara Mwekid en Mahwen kan
\par }
{\R (Tehk 2 Makapi 13.1-26; 11.22-26)

\par }{\PP \VS{21}Ahpw ekei aramas ako me mihmi nan kelen mahweno tangdoaui pitla oh iangala mehn Israel suwed kei, re ahpw kohla rehn nanmwarkio oh ndaiong,

\VS{22}“Ia erein at pahn patohwan awiawih wiepen pwung en nin limomwien oh omwi pahn ketin kaloke at tungoal imwintihti kan?

\VS{23}Se patohwan inoukidahr me se pahn uhpaiong semomwio oh idawehn sapwellime koasoandi kan oh peikiong sapwellime kosonned akan.

\VS{24}Ahpw soangen kamwahu da me soahng pwukat wiahiong kiht? Pein tohn at wehi kan wialahr at imwintihti. Re kemelahr me tohto reht me re kak diar oh adihasangehr at tungoal dipwisou kan.

\VS{25}Ahpw kaidehkte kiht me re kauwelahr pwe pil tohn wehiet me karanih irail.

\VS{26}Oh met re kapilpenehr kelen mahweno nan Serusalem oh re koasoakoasoane re en kalowehdi. Re pil kakehlakalahr Tehnpas Sarawio oh kahnimw Pedsur.

\VS{27}Ma komw sohte pahn mwekid mwadang, re uhdahn pahn wiahda soahng suwed tohto sang met kan, eri, komwi sohte pahn kakohng katokihedi.”


\par }{\PP \VS{28}Ahnsou me nanmwarkio karongehda mepwukat, e inenen engiengda kowahlap. E ahpw ketin kapokonepene sapwellime sounkaweid keieu likilik ko, kaunen sounpei ko, kaunen sounpein dak oahs ko.

\VS{29}E pil malipehdo sounpei me kin ale pweipwei sang nan wehi teikan oh sang ni deke kan en Krihs.

\VS{30}Eri, iet tohtohn sapwellime karis: sounpein nansapw 100,000, sounpein dak oahs 20,000, oh elepant me samanih mahwen 32.

\VS{31}Nanmwarkio oh sapwellime karis ahpw kotehla Idumea oh kapilpene Pedsur, wasa me re mahmahwen ie rahn tohto. Re wiahda pasapas kei oh tuhke kalaimwun mehn doakoapeseng ewen kehl kan, ahpw tohn kahnimwo kehlailete uhwong irail oh kohieisangete nan kahnimwo isikala ar tehtehn mahwen ko.


\par }{\PP \VS{32}Sudas eri pweiekla sang ni kelen mahweno nan Serusalem oh kauwada eh kahnimpwal nan Ped Sekaraia pwehn karompwahdi mwekid en sapwellimen nanmwarki karis.

\VS{33}Mandahsang rahno ninsohrahnie nanmwarkio mwadangete ketin kadar sapwellime kariso pohnial kolahng Ped Sekaraia, wasa karis riauo kaunopada ie re en mahwen oh sowi ko ahpw pepeuk.

\VS{34}Re kanampilehki elepant ko pilen kreip oh pilen mulperi, pwe re en pwahtiet nan mahwen.

\VS{35}Re nehkpeseng mahn kalaimwun ko ong pwihn siluh en sounpei ko, emenemen elepant ong pwihnen sounpei kid, me mehn perehre mie ni mwaremwarerail kan oh lisoarop mete, oh ong sounpein dak oahs limepwiki.

\VS{36}Irail pwukat kin ieiangete elepanto.

\VS{37}Mie pasapas kehlail ehu me pirapiriong pohn tihnsewen emenemen elepant, oh sounpei silimen kin dake emen elepant, iangahki sountangahkio.

\VS{38}Lisias koasoanehdi pwe luhwen sounpein dak oahs ko en mi ni palimaun oh palimeing en kariso, pwe kariso en doare sounpein dak oahs ko ni ahnsou re pahn kasikasikih ar imwintihti.

\VS{39}Ni ketipin eh dakerada tehtehn mahwen prons oh kohl ko, linge pa kin piripir pohn nahna kan oh maramarain duwehte mehn ndil kei.

\VS{40}Apali sapwellimen nanmwarki kariso irihrek pohn pwel en keilen nahna kan, a apali wasa patapat akan, ahpw re mwekimwekiwei ni keneinei oh sonamwahu.

\VS{41}Aramas koaros inenen mwasepwehkada ni ar rongada ngilen ar mwekid, kumwusek en pahn nehrail kan oh sekesekpenehn tehtehn mahwen kan oh mwekid en lapalahn kariso.


\par }{\PP \VS{42}Sudas oh nah karis mwekidla pwe re en mahwen oh re mwadangete kemehla sounpei 600 sang nan sapwellimen nanmwarki kariso.

\VS{43}Ahnsou me Eleasar, nein Saura, me adaneki Aparan, kilangada me emen elepant ko lapala sang meteiko oh kapwatki kilel en nanmwarki, e ahpw kihkihong me nanmwarkio ketiket powe,

\VS{44}kahrehda eh meirongkihla eh mour pwehn kapitala rie aramas ako, e ahpw ndandkihla mehlel rehn rie ko kohkohlahte.

\VS{45}E tangalahng elepanto me mihmi napwungen pwihnen sounpein nansapw ko, kemekemehla sounpei ni palimaun oh palimeing oh loiloiong sounpei kan me mi mwowe.

\VS{46}E ahpw tengehte pahn edin elepanto doakoahki nah kedlahso kemehla. Mahno eri pwupwudihte powe idangedi kemehla.

\VS{47}Ni mehn Suhs ako ar kilangada duwen kehlail en sapwellimen nanmwarki kariso oh duwen ar kommwad, re uhdahte pweieklahsang.


\par }{\PP \VS{48}Nanmwarkio oh sapwellime karis ahpw mwekidlahng Serusalem pwe re en mahweniong mehn Suhs ako oh kauwada sapwellime impwal ko wasao pwehn alehdi Sudia pwon, iangahki Serusalem.

\VS{49}E ketin wiahda inou en meleilei ong mehn Pedsur ko, me kohieisang nan ar kahnimwo pwehki eh sohla kanarail mwenge me re pahn kangkang ni ar pahn mahmahweniong nanmwarki; pwe ahnsowo iei ahnsoun sounpar en Sapad, ahnsou me sohte poad wahnsahpw kin wiawi.

\VS{50}Nanmwarkio eri ketin kalowehdi Pedsur oh ketikihdiong wasao pelin sounpei ehu pwe en sinsile.

\VS{51}E ahpw kapilpene Tehnpas Sarawio oh mahmahweniong erein ahnsou reirei. E ketin kauwada pasapas en mahwen kei, tuhkehn kauwehla ewen kehl kan oh wasahn kesehla kisiniei, oh mehn kesingki takai oh ketieu.

\VS{52}Mehn Suhs ako me mihmi nan kahnimwo pil wiahda soangen misihn en mahwen kei me re pahn pelianki ar imwintihti ko, kahrehda mahweno wiewiawi ahnsou reirei.

\VS{53}Ahpw sohla kisinmwenge nan imwen nahk en Tehnpas Sarawio pwehki eh sounpar en Sapad oh pwehki aramas ako me tangasang rehn mehn liki ko oh tangala Sudia ar kanekehsang kisinmwenge koaros me mihmi nan imwen nahk kan.

\VS{54}Lehko inenen uk mehlel ong aramas akan me kahrehda aramas tohto kohkohpeseng, emenemen kohkolahng nan eh wasa oh me malaulau me luwehdi pwe re en doandoare Tehnpas Sarawio.


\par }{\PP \VS{55}Nindokon, Pilip, me Nanmwarki Antaiokus idihada mwohn eh pwoula, pwehn sukuhlihada sapwellime seriso pwehn wiahla nanmwarki ehu rahn,

\VS{56}ahpw pwurodo sang Persia oh Media. E pwurodo iangahki sapwellimen nanmwarkio karis, e ahpw songosong en uhd kaunda wehio. Ahnsou me Lisias rongada rohng wet,

\VS{57}e mwadangete koasoanehdi en pweiekla oh kohkohlahsang irail. E ndaiong nanmwarki pwulopwulo, sapwellime lapalap akan oh sapwellime sounpei kan, “Kitail luluwetala rahn koaros, kanatail mwenge wie tikitiklahr, wasa me kitail mahmahweniong inenen kehlail. Pil ehu, mie atail pwukoa en apwalih wehi.

\VS{58}Eri, e konehng kitail en peki mahk oh wiahda inou en minimin ong mehn Suhs akan oh pil ong wehio pwon.

\VS{59}Kitail pahn mweidohng irail re en mour oh saledek nin duwen ar tiahk oh kosonned akan duwehte me re kin wia mahs. Soangen apwal pwukat koaros tepida pwehki atail keinapwihdi sang irail re en idawehn arail kosonned oh tiahk kan.”


\par }{\PP \VS{60}Nanmwarkio oh lapalap ako eri pwungki soangen kaweid wet. Lisias eri kadaralahng mehn Suhs ako koasoandi en miniminpene, mehn Suhs ako eri pil pwungki.

\VS{61}Ni nanmwarkio oh lapalap ako ar kahukilahr ar pwungki ire wet, oh pwehki kahula wet mehn Suhs ako saledekla oh pedoisang nan ar kelen mahweno.

\VS{62}Ahpw ahnsou me nanmwarkio ketila ni Tehnpas Sarawio ni Nahna Saion oh mahsanihada duwen wasao eh inenen kehlail, e ahpw pweiekla oh kauwehla sapwellime kahula me e wiadahro oh koasoanehdi pwe kehl me kapilpene Tehnpas Sarawio en kerengpeseng.

\VS{63}E ahpw mwadangete ketiketla sang wasao ketiketlahng Andiok, wasa me e diarada ie me Pilip kalowedier kahnimwo oh kaundahr wasao. Nanmwarkio ahpw mahweniong Pilip oh kalowehdi kahnimwo.




\par }\Chap{7}{\SH Samworo Lapalap Alsimus oh en Nikanor Mahwen kan
\par }
{\R (Tehk 2 Makapi 14.1-36; 15.1-36)

\par }{\PP \VerseOne{1}Ni pahr 151,\FTNT{j}{{\FR 7:1: }{\FK{PAHR 151:
}}{\FT{Sounpar wet pahrekiong pahr 161 mwohn Krais.}}} Demihtrius, nein Seluhkus, mweselsang Rom iangahki aramas ekei oh keredi ni kahnimw ehu ni oaroahr en Mediderenien, wasa me e kalohkihda me ih nanmwarki men.


\par }{\SH Samworo Lapalap Alsimus oh en Nikanor Mahwen kan
\par }
{\R (Tehk 2 Makapi 14.1-36; 15.1-36)

\par }{\PP \VS{2}Nindokon eh ketiket kolahng nan tehnpas en seme kahlap nanmwarki ko, pelin sounpei ehu poarokedi Antaiokus Kelimmen oh Lisias pwe re men wadohng ira mwohn silangin Demihtrius.

\VS{3}Ni Demihtrius karongehda irair wet, e mahsanih, “Kumwail dehpa wadohng ie ira, I sohte men tuhwong ira.”

\VS{4}Sounpei ko eri kemeirahla, Demihtrius ahpw uhd ketidiong nan mwoalen nanmwarki.


\par }{\PP \VS{5}Eri, aramas suwed koaros en Israel me mi pahn kaweidpen Alsimus, me men wiahla Samworo Lapalap, ahpw patohla rehn Demihtrius.

\VS{6}Re ahpw kedipahda riarail mehn Suhs ko rehn nanmwarki, patohwan: “Sudas oh rie ko kemelahr irail koaros me utungadahr komwi oh kasareikitasangehr nan uhdakato.

\VS{7}Eri, komw kupwurkalahngan poaronehla emen me uhdahn likilik pahn kupwuromwi pwehn patohwei oh patohwan duwen ohla laud ong at tungoal dipwisou kan oh nin limen nanmwarki wehi, pwe komwi en kaloke Sudas oh rie ko, oh koaros me kin utung irail.”


\par }{\PP \VS{8}Nanmwarki Demihtrius eri pilada emen sapwellime sounkaweid ko ede Pakidihs, me wia kepina en Palikapi en Pillap Iupreitis. Ohl kesempwal men ih nan wehio oh loaloapwoat ong nanmwarki.

\VS{9}E poaronehla iangahki ohl suwed Alsimus, me nanmwarki ketikidahng powe mwar en Samworo Lapalap; Alsimus aleier koasoandi en dupukohng mehn Israel kan soahng koaros me re wiadahr.

\VS{10}Re mweselsang Andiok oh lel Sudia iangahki lapalahn karis ehu. Pakidihs song en widingihdi Sudas oh rie ko, ni eh kadaralahng irail meninkeder kei me lokaiahn liksansalmwahu oh peki meleileipene en mie nanpwung en irail oh Nanmwarki Antaiokus.

\VS{11}Ahpw ni Sudas oh rie ko arail kilangada duwen lapalahn karis me iang irail kohdo, re soh mwahn dukiong arail lokaia kan.


\par }{\PP \VS{12}Pwihnen sounpadahk en Kosonnedo ehu ahpw pokonpene rehn Alsimus oh Pakidihs pwe re en peki en mie meleilei nanpwungarail.

\VS{13}Aramas pwukat iei mehn Israel poadidi oh ngoangki kamwahu en wehi oh irail me tepin song peki meleilei rehn Alsimus oh Pakidihs.

\VS{14}Re likihala Alsimus, me wia samworo men me kisehn kadaudok en Aaron, oh re lemeleme me e sohte pahn kihong irail nan apwal.

\VS{15}Alsimus kadehdeiong irail duwen eh nan kapehd meleilei oh kahukihla me sohte mehkot suwed pahn wiawihong irail de kompoakepahrail kan,

\VS{16}Ahpw ni ar kamehleleier, e uhdahte salihedi aramas 60 oh kemeirailla rahnteieu. Duwen me pwuhk sarawi mahsanih,


\par }{\Q \VS{17}“Ntahn sapwellimomwi aramas loalopwoat akan kepwilipwildier,

\par }{\Q paliwararail kan mwarahkpesengier kapilpene Serusalem,

\par }{\Q oh sohte mehmen dierekda pwehn sarepiraildi.”\XREF{}{{\XO 7:17: }{\XT{Mel. 79.2-3.}}}


\par }{\PP \VS{18}Ni mepwukat eh wiawiher, aramas koaros ahpw masakada Alsimus oh Pakidihs, re ahpw nda, “Dah, sohte pwuhng oh mehlel rehn aramas pwukat? Re kahulahr oh wiadahr inou kehlail, ahpw re kauwelahr!”

\VS{19}Pakidihs eri pweiekla sang Serusalem oh kauwada eh kahnimpwal limwahn Ped Said. E koasoanehdi pwe ekei mehn Suhs me loaloapwoat oh pil me tohto rehn me suwed ko me iangala ih, re en selidi oh kamala oh lekdekiong nan pwoahr loal ehu.

\VS{20}E ahpw koasoanehdi pwe Alsimus en kaunda sahpwo pwon, oh kihong sounpei kei mehn sewese, e ahpw pwurala rehn nanmwarki.


\par }{\PP \VS{21}Alsimus eri nantiheng uwen eh kak, pwe eh doadoahk en samworo lapalap en pweida.

\VS{22}Aramas loallap suwed koaros nan wehio eri ehuwong ih; re ahpw alehdi manaman en kaunda Sudia pwon oh kahrehiong mehn Suhs ako paisuwed laud.

\VS{23}Sudas eri tehkada me kahpwal laud me Alsimus oh nah aramas ako kahrehiongehr mehn Suhs ako inenen laud sang kahpwal me kin kohsang rehn mehn liki kan.

\VS{24}E ahpw kohla oh kakahnseli wehin Sudia pwon, kalokaloke irail ko me sang ni nsenarail iangalahr Alsimus oh irehdi arail saledek en mwekidseli nan wehio.

\VS{25}Ni Alsimus eh kilangada duwen Sudas oh ienge ko ar kehlaillahr oh duwen eh solahr kak pelianirailda, e pwurala rehn Nanmwarki oh kedipahkin irail soangen suwed laud tohto.


\par }{\PP \VS{26}Nanmwarki eri kadarala Nikanor, emen sapwellime opiser ndand ko, oh imwintihti mehlel en mehn Israel pwehn kamwomwirailla douluhl.

\VS{27}Nikanor eri patohla Serusalem iangahki lapalahn karis ehu. Ih eri kadaralahn Sudas oh rie ko ni widing mahsen en meleilei wet:

\VS{28}“Kitail dehr uhpene nanpwungatail; I pahn pwarowei rehmwail iangahki aramas malaulau kei pwe kitail en wiekupwurki duwen atail pahn meleileipene.”

\VS{29}Ih eri pwarala rehn Sudas, ira eri rahnmwahupene duwehte aramas riemen me poakpene, ahpw en Sudas eh imwintihti ko onopadahr pwe re en poar powe.

\VS{30}Ni ahnsou me Sudas tehkada me Nikanor pwarala reh ni lamalam en widing, e masakada oh sohla men pwurehng tuhwong ih.

\VS{31}Ni Nikanor eh esehda me eh koasoandi dierekdahr, e kohkohla sang Serusalem pwehn tuhwong Sudas nan mahwen limwahn Kaparsalama.

\VS{32}Kerenieng nein Nikanor aramas 500 me mehla, oh luhwen kariso tangala oh rukula nan kelen mahwen en Serusalem.


\par }{\PP \VS{33}Mwurin mwekid pwukat Nikanor kohdahla Nahna Saion. Ekei samworo en Tehnpas Sarawio oh ekei kaunen aramas ako pwarala pwe re en kasamwo ni meleilei oh kasalehiong meirong isihs me wiewiawi ni mwaren nanmwarki.

\VS{34}Ahpw Nikanor kapailoke irail oh kasamineirailla ong kaudok ni eh kendipih irail. Ih eri wia lokaiahn aklapalap

\VS{35}oh kahukihong irail ni eh lingeringer me: “Ma Sudas oh nah kariso sohte pahn mwadang pekimahk rehi, I pahn mwadangete isikala Tehnpas wet mwurin ei pahn powehdi oh pwurodo.” E ahpw kohkohla nan eh lingeringer laud.


\par }{\PP \VS{36}Samworo ko eri pedolong nan Tehnpas Sarawio oh kesihnenda mwohn pei sarawio, sengiseng oh patopatohwan:

\VS{37}“Maing at Kaun, komw ketin piladahr Tehnpas wet ong ni mwaromwi sarawi, pwehn wia wasahn kapakap oh wasa me sapwellimomwi aramas akan pahn kin wia ie ar pekipek kan.

\VS{38}Maing, sapwellimomwi engieng en lel ohl menet oh eh karis kan; re en pwupwudi oh mehla nan mahwen. Komw mahsanih duwen ar kin lahlahwei komwi, komw dehr mweidohng emen irail en pitla.”


\par }{\PP \VS{39}Nikanor eri mweselsang Serusalem oh kauwada imwe impwal kan limwahn Ped Oron, wasa me karis en mehn Siria ko iangada ih.

\VS{40}Ahpw Sudas iangahki sounpei 3,000 kauwada ar kahnimpwal nan Adasa. Ih eri wia eh kapakap nin duwe met:

\VS{41}“Maing at Kaun, Pwuhk Sarawi mahsanih me ahnsou me nanmwarki men kadarodo sapwellime meninkeder kei pwehn lahlahwei komwi, sapwellimomwi tohnleng pekederdo pwehn kemehla sounpei 185,000.\XREF{}{{\XO 7:41: }{\XT{2 Nan. 19.35.}}}

\VS{42}Eri met, komw pil ketin kamwomwala karis wet mwoht rahnwet pwe aramas koaros en ese me Nikanor aleier kalokolok pwehki eh lahlahwe sapwellimomwi Tehnpas Sarawio. Komw ketin kaloke duwen me konehng.”


\par }{\PP \VS{43}Karis ko eri tapihada mahwen ni kaeisek siluh en rahnen sounpwong en Adar, nein Nikanor kariso eri lohdi. Nikanor me mehla mahs nan mahweno.

\VS{44}Oh ni nah sounpei ko ar kilangada me e melahr, re kesehte ar tehtehn mahwen ko tangdoaui.

\VS{45}Mehn Suhs ako eri pwakipwakih irail erein rahn ehu pwon, sang Adasa lel Keser. Ni ar pwakipwakih irail, re pepeuk neirail sowi kan pwe re en kehsehki aramas akan me ar imwintihti kan lohdier.

\VS{46}Aramas akan sang nan kousapw akan en Sudia me mi limwahn wasao ahpw tangeila oh mahweniong imwintihti ko oh kapwureiraillahng rehn mehn Israel ko me pwakipwakih irail. Irail koaros eri kamakamala sohte emen pitla.


\par }{\PP \VS{47}Mehn Suhs ako eri rikpene dipwisou lohdi ko; re lupukasang moangen Nikanor oh peh palimaun me e pwekadahr nan eh aklapalap ong Tehnpas Sarawio. Irail eri wahla moangeo oh peho oh langahda likin Serusalem pwe aramas akan en kilang.

\VS{48}Mehn Suhs koaros inenen perenda kouwahlap. Re wiahkihla rahno rahn sarawi lapalap ehu.

\VS{49}Sudas eri koasoanehdi pwe sarawien katamanpen rahno en kin wiawi nan sounpar koaros ni eisek siluh en sounpwong en Adar.

\VS{50}Erein ahnsou kis popohl oh meleilei ahpw miehla nan Sudia.




\par }\Chap{8}{\SH Inoun Minimin ong mehn Rom
\par }
{\PP \VerseOne{1}Sudas rongada duwen mehn Rom ar adamwahu ni mahwen oh duwen arail kin sewese me kin miniminiong irail. E esehda duwen ar kin kasamwohlong irail kan me kin men miniminiong irail oh wiahla kompoakepahrail.

\VS{2}Aramas akan padahkihong duwen ar kin pweida nan mahwen kan oh duwen ar wiewia ndand kan ong mehn Kaul kan, me re kalowehdi oh idingohng irail re en uhpah irail.

\VS{3}E pil rongada duwen ar kalowehdi wasahn kohl oh silper nan Spein.

\VS{4}Sang ni koasoandi keneinei oh ngoang, re kalowehkihdi wehio pwon, mehndahte wehio eh dohsang Rom. Re kalowedier nanmwarki kan en wehi doh kan me mahweniong irail; re kaloweiraildi douluhl oh kahpwalihirailla mehlel, kahrehda irail kan me kin luhwehdi kin idihdohng re en uhpah oh kihda daksis ong Rom nan sounpar koaros.

\VS{5}Re mahweniong oh kalowehdi Pilip oh Perseus, nanmwarki kei en Masedonia; re pil kalowehdi wehi kan me iang nanmwarki ko mahweniong Rom.

\VS{6}Re pil kalowehdi Antaiokus Lapalap, nanmwarkien Siria, me mahwenkihong irail elepant 120, iangahki sounpein dak oahs, werennansapw en mahwen, oh lapalahn karis kehlail ehu.

\VS{7}Re poar mourihedi oh idingohng ih oh wiliepe kan re en kihda daksis laud, oh mweidohng mehn Rom aramas akan me re salihedi oh kolokol,

\VS{8}iangahki wehin India, Media, Lidia, oh ekei wasa kaselel nan ar wehio. Mehn Rom eri alehdi wasa pwukat oh kihong Nanmwarki Eumenihs.\FTNT{k}{{\FR 8:8: }{\FK{NANMWARKI EUMENIHS:
}}{\FT{Met iei Nanmwarki Eumenihs Keriemen, nanmwarki en Perkamum sang pahr 197-158 mwohn Krais.}}}


\par }{\PP \VS{9}Sudas pil rongada duwen mehn Krihs ar koasoanehdi re en mahweniong mehn Rom oh kamwomwirailla.

\VS{10}Ni mehn Rom ar esehda duwen ar koasoandi re ahpw kadarala kaunen sounpei men pwehn mahweniong mehn Krihs. Kaunen sounpeio eri kaloweiraildi oh kihsang ar pwoud kan iangahki nair seri kan, adihasang sapwarail kan, kauwehla ar wasahn mahwen kan kaliduwihirailla lel rahnwet.

\VS{11}Re pil kamwomwala de kaliduwihala wehi teikan, deke kan, oh koaros me mahweniongehr Rom.

\VS{12}Ahpw re kolokolete ar ehuong wehi kan me re kompoakepahki oh apwahpwalih irail kan me koapworopworkin irail. Re kalowehdi nanmwarkien wasa keren oh doh kan, oh ni aramas akan ar kin rong duwen en mehn Rom ar wiewia kan, re kin masakirailda.

\VS{13}Mehn Rom kin sewese ekei aramas ako pwe re en wiahla nanmwarki, a ekei re kin kasapwiledi sang nan mwoalen nanmwarki. Ih duwen met mehn Rom ar ahneki manaman laud en kakaun nin sampah pwon.

\VS{14}Ahpw nan mwekid pwukat koaros, sohte mehn Rom men me song en kasapwilada pein ih ni eh pahn kidahng pohn moange nihn en nanmwarki de pwuhriong nan likoun nanmwarki.

\VS{15}Re koasoanehdi pwe pwihn ehu en kokouda me ohl 320 towehda, re kin tuhpene rahn koaros pwe re en kin wiekupwurki ire kan me pid kamwahupen aramas oh roson en wehi pokon.

\VS{16}Re kin mweidohng aramastehmen en kaunda wehio pwon erein sounpar ehu, re ahpw kin peikiong aramaso, sohte luwak de peirin nanpwungarail.


\par }{\PP \VS{17}Sudas eri pilada Eupolemus, nein Sohn, oh eh pahpa kahlap Akkos, oh pil Sason, nein Eleasar oh kadariralahng Rom pwe ira en wiahda inoun meleilei nanpwungen mehn Rom oh mehn Sudia.\XREF{}{{\XO 8:17: }{\XT{2 Mak. 4.11.}}}

\VS{18}Sudas wiadahr met pwehn kasaledekihala mehn Israel kan sang pahn manaman en mehn Krihs, pwe me dehde duwen mehn Krihs ar kaliduwihiraillahr mehlel.

\VS{19}Mwurin seiloak reirei oh apwal ehu, Eupolemus oh Sason ahpw lel Rom oh tuhwong pwihnen wiekupwuro. Eri, ira ahpw patohwanda audepen ilek me iet duwe:

\VS{20}“Sudas Makapius oh rie ko oh mehn Suhs akan kadarkitodo pahn kupwuramwail pwe se en wia at tungoal inou en meleilei oh miniminiong kumwail, oh se en wiahla sawasepen sapwellimamwail wehi oh kompoakepahmwail.”


\par }{\PP \VS{21}Audepen inou wet kaparanda mehlel mehn Rom,

\VS{22}oh iet pasapeng me re wiahda nan pelien mete prons oh kadaralahng Serusalem pwehn mihmi wasao katamanpen inoun miniminpene wet:\XREF{}{{\XO 8:22: }{\XT{1 Mak. 14.18.}}}


\par }{\PI \VS{23}“Wehin Rom oh wehin Israel en kin paiamwahu oh pweida nansed oh nansapw kohkohlahte! Wehi pwukat en dehr ahneki imwintihti, oh mahwen en dehr lelohng wehi pwukat!

\VS{24}Ahpw ma mahwen pahn lelohng wehin Rom de ong kompoakepah wehi teikan wasa ehu sohte lipilipil,

\VS{25}wehin Israel pahn sewese ni unsek sang ni kupwur mwakelekel nin duwen me anahnepe mie.

\VS{26}Oh ong irail kan me mahmahweniong Rom, mehn Israel sohte pahn sewesehki mwenge, tehtehn mahwen, mwohni, de sohp, nin duwen me inoupe wiawidahr Rom. Mehn Suhs pahn kapwaiada ar pwukoa wet ni sohte ale pweipwei.


\par }{\PI \VS{27}“Pil ma paisuwed en mahwen pahn lelohng wehin Israel, mehn Rom uhdahn pahn sewese nin duwen me anhanepe mie.

\VS{28}Oh ong irail kan me mahmahweniong mehn Israel, mehn Rom sohte pahn sewesehki wehi pwuko mwenge, tehtehn mahwen, mwohni de sohp, nin duwen inou me wiawidahr Rom, mehn Rom pahn kapwaiada inou wet ni kapehd mwakelekel.


\par }{\PI \VS{29}“Met iei duwen inou me mehn Rom wiahiong mehn Israel.

\VS{30}Ahpw ma pali riau pahn koasoanehdi mwuhr ira en kapatahiong de ketikihsang mehkot de ire ehu nan inou wet, e kak nin duwen nsenara, oh mehkoaros me ira pahn kapatahiong de ketikihsang pahn uhdahn manaman.


\par }{\PI \VS{31}“Me pid sapwung kan me Nanmwarki Demihtrius ketin wiewiahiong mehn Suhs, kiht mehn Rom ntingihalahngehr kisinlikou kiset: ‘Dahme komw ketin kalokalokehki kompoakepaht mehn Suhs kan soangen kalokolok suwed pwukan?

\VS{32}Ma re pwurodo reht oh pwurehng kaulimkihla omwi tiahk sapwung kan, se pahn koasoanehdi oh utung ar pwung oh se pahn mahweniong komwi nansed oh nansapw.’ ”




\par }\Chap{9}{\SH Mehlahn Sudas Makapius
\par }
{\PP \VerseOne{1}Ni Demihtrius eh karongehda me Nikanor oh sapwellime karis lohdier nan mahwen, e ahpw pwurehng kadarala Pakidihs oh Alsimus nan wehin Sudia, met e iangahki sounpei kan en palimaun en sapwellime kariso, me mehn Siria towehda.

\VS{2}Re mwekidla nanial en Kilkal, kapilpene Masalod nan Arpela oh kalowehdi oh kemehla aramas tohto.

\VS{3}Ni keieun sounpwong en pahr 152,\FTNT{l}{{\FR 9:3: }{\FK{PAHR 152:
}}{\FT{Sounpar wet pahrekiong pahr 160 mwohn Krais.}}} re kauwada ar impwal kan sallahng Serusalem.


\par }{\PP \VS{4}Re ahpw mweselsang wasao kolahng Perea, iangahki sounpei alu 20,000 oh sounpein dak oahs 2,000.


\par }{\PP \VS{5}Sudas oh nah sounpei pilipil oh koahiek 3,000 kauwada ar impwal kan limwahn Elasa.

\VS{6}Ahpw ni ar kilangada uwen tohtohn imwintihti ko, re masepwehkada. Me tohto eri tangdoaui oh mehte 800 me luhwe.

\VS{7}Ni Sudas eh kilangada me eh kariso tikitiklahr oh mahweno nektehn tepida, e ahpw pwunodada pwe solahr ahnsou en kapokonepene nah sounpei ko.

\VS{8}Nan kapehde inenen tikitikla, e ahpw ndaiong irail ko me luwehdi, “Nna kitail kaunopada mahwen, mweinele kitail pahn kakete kaloweiraildi.”


\par }{\PP \VS{9}Ahpw nah sounpei ko song en kapweiekdi, re ndaiong, “Kitail sohte kak. Kitail pweiekla met oh doarehla atail mour. Kitail nek pwurodo iangahki ekei sounpei oh mahweniong irail. Pwe met kitail me malaulau.”


\par }{\PP \VS{10}Sudas ahpw sapengkin irail, “Keinepwi I en tangasang ei imwintihti kan. Ma atail ahnsou leledohr, me mwahu kitail en mehkihla riatail mehn Suhs kan sang kasaminehla lingan en atail wehi.”


\par }{\PP \VS{11}Karis en Siria ko ahpw mwekidsang nan ar impwalo ko oh irekla onopada pwe re en mahweniong mehn Suhs ko. Sounpein dak oahs ko pwalpeseng wiahda pwihn riau. Sounpei ko me tieng, a sounpein kesik ketieu oh pahi mi mwohn irek en sounpei ko.

\VS{12}Pakidihs mi ni palimaun en kariso. Sounpei alu ko mwekidla oh peuk nair sowi kan oh sounpein dak oahs ko mi palimeing oh palimaun pwe re en doare irail. Nein Sudas sounpei ko pil peuk nair sowi ko.

\VS{13}Pwehlo rerada ni karis riauo ara mahwenda. Re ahpw pepei lao lel nin soutik.


\par }{\PP \VS{14}Ni Sudas eh kilangada me Pakidihs oh pali laud en karis en Siria ko mihmi ni palimaune, nah sounpei kommwad koaros iangada ih,

\VS{15}re ahpw poar pohn karis en Siria ko me mi palimaun. Re pwakihirailla lel ni keilen nahna kan.

\VS{16}Ni ahnsou me sounpein Siria ko me mi palimeing kilangada sounpein palimaun ko ar tangpesengier, re ahpw pwakihala Sudas.

\VS{17}Mahweno inenen ukla mehlel, kahrehda me tohto sang nan pali riauo mehla.

\VS{18}Sudas eri pil mehla. Eri, nah sounpei koaros ahpw tangdoaui.

\VS{19}Sonadan oh Saimon ahpw ale paliweren riarao oh sarepedi nan sousou en samarail ko nan Modein,

\VS{20}ira eri sengiseng ni sousouwo. Israel pwon ahpw mwahieiki erein rahn tohto. Re nda,

\VS{21}“Apwal ehu met! Sounpei ndand oh sounkomourpen Israel melahr!”


\par }{\PP \VS{22}Wiewia teikan en Sudas, mahwen kan me e wia, eh kommwad, oh eh pweida kan, sohte kak ntingdi koaros pwehki eh nohn tohto.


\par }{\SH Sonadan Wiliandi Sudas
\par }
{\PP \VS{23}Mwurin mehlahn Sudas, aramas loallap suwed kan ahpw pwurehng pwarada wasa koaros nan Sudia, oh soangen wiewia suwed koaros pil pwarada.

\VS{24}Pil ni ahnsowo mie lehk lapalap ehu me kipehdi sahpwo oh tohn sahpwo koaros mihla pahn manaman en Pakidihs.

\VS{25}Pakidihs eri pilada mehn Suhs suwed kei pwe re en kakaun wehio.

\VS{26}Aramas pwukat ahpw kin kohseli oh rapahki kompoakepahn Sudas kan oh kin walahng rehn Pakidihs pwe en kaloke irail oh kanamenekih irail.

\VS{27}Sohte kahpwal ehu me pwarada nan Israel me laudsang met sang ni ahnsou me sohla soukohp nanpwungen mehn Israel kan.


\par }{\PP \VS{28}Kompoakepahn Sudas ko eri pokonpene oh ndahng Sonadan,

\VS{29}“Sang mwurin riomwo Sudas eh mehla, sohte emen mie me kak kahluwai kitail pwe kitail en kak uhwong atail imwintihti kan, Pakidihs oh mehn Suhs koaros me kin uhwong kitail.

\VS{30}Kahrehda rahnwet se pilkomwidahr pwe komwi en wiliandi oh wiahla at kaun oh sounkaweid nan atail mahwen kan.”

\VS{31}Sonadan eri ale mwar en kaunepen mehn Suhs ko rahno oh wiliandi rie Sudas.


\par }{\SH En Sonadan eh Mwekid en Mahwen
\par }
{\PP \VS{32}Ni Pakidihs eh rongada met, e koasoanehdi nan kapehde en kemehla Sonadan.

\VS{33}Ahpw ni Sonadan eh rongada met, e tangala nan sapwtehn en Tekoa iangahki rie Saimon oh nah sounpei ko oh kauwada ar kahnimpwalo limwahn lehen Aspar.

\VS{34}(Ni rahnen Sapad ehu me Pakidihs esehda me re tangehrdoaui, ih eri pwakihirailla kotehla Pillap Sordan iangahki nah karis en sounpei pwon.)

\VS{35}Sonadan eri kadarala rie Sohn, me pwukoahki apwalih en sounpei ar peneinei, pwe en peki rehn mehn Napatea ko, me re kin ehupene, pwe re en nekidala mahs ar kepwe kan pwehki eh nohn tohto.

\VS{36}Ahpw mehn Sampri en Medepa ahpw poar pohn Sohn oh salihedi oh wahsang mehkoaros me e weuwa.

\VS{37}Mwurin ahnsou kis Sonadan oh rie Saimon ahpw rongada duwen mehn Sampri ar pahn wia kamadipw en kapwopwoud kesempwal ehu, duwen ar pahn kapar oh pereperen kahre lih kamwohdo sang Nadapad. Lih kamwohdo iei nein soupeidi men en Kenan.

\VS{38}Sonadan oh Saimon men dupuk mehlahn riara Sohn, ihme ira oh neira aramas ako ahpw kohdahla oh rukula nanwel en nahna ehu.

\VS{39}Re ahpw mwasamwasahn oh kilangada lapalahn kapar katairong ehu me wa kepwe tohto. Ohl kamwohdo, iangahki kompoakepah ko oh eh peneinei kohkodohng tuhwong pwihn me wa lih kamwohdo. Re wisik tehtehn mahwen oh kesekeseng kohla.

\VS{40}Mehn Suhs ako ahpw mwadangete tangdihsang wasa re rukruruk ie oh peiong irail oh kemehla me tohto. A luhwe ko sopolahng pohn nahna kan, mehn Suhs ako ahpw wahsang ar kepwe kan koaros.

\VS{41}Eri, kopwopwoudo wiahla ahnsoun mwahiei oh arail keseng en peren wiahla keseng en kedepwidepw.

\VS{42}Sonadan oh Saimon ikiher mehlahn riarao ni mwuledek mehlel, ira eri pwuralahng ni lehpwelo ni keilen Pillap Sordan.


\par }{\PP \VS{43}Pakidihs eri rongada met, e ahpw lellahng ni keilen Pillap Sordan ni rahnen Sapad ehu, iangahki nah karis kalaimwun ehu.

\VS{44}Sonadan ahpw ndaiong nah sounpei ko, “Met kitail pahn mahwen uwen atail kak. Kitail milahr nan irair me suwed sang mahs.

\VS{45}Imwintihti mi mwohtail oh pillapo mi mwuritail, wahl oh lehpwel me mi ni pengepengetail kan; sohte wasahn atail pitla.

\VS{46}Eri, kitail kapakapohng Kaun-o pwe en ketin doarei kitail sang atail imwintihti kan.”


\par }{\PP \VS{47}Mahweno eri tepida, Sonadan oh nah sounpei ko kereniong kemehla Pakidihs, ahpw e mwadangete tangalahng mwurin kariso.

\VS{48}Sonadan oh nah sounpei ko ahpw papalahng palio Sordan oh tangdoaui, oh mehn Siria ko sohte pwakihirailla.

\VS{49}Ni rahno nein Pakidihs sounpei 1,000 mehla.


\par }{\PP \VS{50}Mwurin Pakidihs eh pwuralahng Serusalem, mehn Siria ko ahpw kauwada kelen mahwen ile kei oh wenihmw mete wasa kei nan kisin kahnimw pwukat en Sudia: Emaus, Ped Oron, Pedel, Timnad, Piradon, Tepon, oh ni wasahn mahwen en Seriko.

\VS{51}E ahpw kihdi sounpei kei wasa pwukat pwe re en kahpwalih mehn Suhs kan.

\VS{52}E pil kakehlakahla wasahn mahwen kan en Pedsur oh Keser oh wasahn mahwen en Serusalem. E kihdiong sounpei kei wasa pwuko oh tehtehn mahwen kei.

\VS{53}Eri, e ahpw salihedi oh kolokol nan kelen mahweno nein lapalap en wasa pwuko nair pwutak kan pwe re en dehr kak wia mehkot.


\par }{\PP \VS{54}Ni sounpwong keriau en sounpar 153,\FTNT{m}{{\FR 9:54: }{\FK{PAHR 153:
}}{\FT{Sounpar wet pahrekiong pahr 159 mwohn Krais.}}} Samworo Lapalap Alsimus koasoanehdi me kelen masloalen Tehnpas Sarawio en kerengkpeseng. Met ahpw kauwehla dahme soukohp ako kauwadahr; ahpw ni doadoahko eh tepida,


\par }{\PP \VS{55}soumwahu ehu lel Alsimus, oh doadoahk ahpw katoktokdi. E mwoatorala oh sohla kak sarapeseng, e sohla kak lokaia oh pil sohla kak wiahda kisinlikoun kehkehlik duwen eh dipwisou kan ong eh peneinei.

\VS{56}E mehla nan eh weirek laud.

\VS{57}Ni Pakidihs eh rongada me Alsimus melahr, e ahpw pwurala rehn Nanmwarki Demihtrius, oh wehin Sudia ahpw meleileikihdi erein sounpar riau.


\par }{\PP \VS{58}Aramas en Suhs suwed ko ahpw pokonpene oh nda, “Kumwail kilang, Sonadan oh nah sounpei kan nsensenamwahu oh meleilei ahnsou wet. Ma kitail kapwurehdo Pakidihs wasaht, e pahn kakete koliraildi pwohngtehpwong.”

\VS{59}Re ahpw kohla oh tuhkihong Pakidihs ire wet,

\VS{60}e ahpw mweselda wahda karis en sounpei kalaimwun ehu. E kadaralahng ienge kan nan Sudia kisinlikou kis ni rir, peki rehrail re en koledi Sonadan oh nah sounpei ko. Eri, re sohte kak wia pwehki koasoandio eh dierekda.

\VS{61}Sonadan oh nah sounpei ko koledi oh kemehla aramas 50 me iang pidada koasoandi en kemehla Sonadan.

\VS{62}Eri, Sonadan, Saimon, oh neira sounpei ko ahpw tangalahng Pedpasi nan sapwtehno. Re ahpw onehda sapahl kelen mahwen ko me rengkdier oh kakehlakahla wasahn poadoandoar en mahwen ko.

\VS{63}Ni Pakidihs eh rongada met, e kapokonepene nah kariso pwon oh pil pakairkihong irail kan me kin utung nan Sudia.

\VS{64}E ahpw kapilpene Pedpasi oh mahweniong sang pali koaros oh pil kuwada pasapas en mahwen kei. Mwurin mahweno eh wiewiawihki erein ahnsou reirei,

\VS{65}Sonadan eri kihdiong Saimon en apwalih kahnimwo, a ih oh kisin pwihnen sounpei ehu ahpw waieilahng nansapw.

\VS{66}Sonadan eri kalowehdi Odomera oh nah aramas ako, oh e ahpw mahweniong oh kamwomwala kahnimpwal en mehn Pasir kan. Ni ar lohdier, re iangala Sonadan oh mahweniong Pakidihs.

\VS{67}Ni ahnsowohte Saimon oh ienge ko tangeisang nan kahnimwo oh isikala pasapas ko oh dipwisoun mahwen ko.

\VS{68}Nan mahweno Pakidihs diarada apwal laud pwehki eh koasoandi kan eh sohte pweida, ih eri lohdi pahn Saimon.

\VS{69}E inenen lingeringerda pahn mehn Suhs suwed ko me kaweidki en pwurodo nan Sudia, ih eri kemehla me tohto rehrail.

\par }{\PP Pakidihs eri koasoanehdi en pwuralahng nan uhdahn eh wehi.

\VS{70}Ahpw ni Sonadan eh esehda met, e kadarala meninkeder riemen rehn Pakidihs pwe ira en meleileipene oh kasaledekihala neira aramas poar mourdi kan.

\VS{71}Eri, Pakidihs pwungki dahme Sonadan peki reh. E ahpw kahukihla me e solahr pahn lidere Sonadan nindokon eh pahn momour.

\VS{72}Pakidihs eri kasaledekihala me e poar mourihdi ko oh pwurala nan uhdahn eh wehi. E sohte pwurehng pwurodo nan wehin Sudia.

\VS{73}Mahwen eri tokedi nan wehin Israel. Sonadan eri soandihla nan Mikmas, wasa e tapihada kaunda mehn Israel ko oh kasohrehsang nan wehin Israel aramas suwed ko.




\par }\Chap{10}{\SH Aleksander Epipanihs Kasapwilada Sonadan en wiahla Samworo Lapalap
\par }
{\PP \VerseOne{1}Nan pahr 160,\FTNT{n}{{\FR 10:1: }{\FK{PAHR 160:
}}{\FT{Sounpar wet pahrekiong pahr 152 mwohn Krais.}}} Aleksander Epipanihs,\FTNT{o}{{\FR 10:1: }{\FK{ALEKSANDER EPIPANIHS:
}}{\FT{Aleksander Epipanihs kin ndanki mwar wet: Aleksander Palas.}}} nein Antaiokus Kapahmen, keredi nan Tolemais oh kalowehdi kahnimwo. Tohn kahnimwo kasamwo nin duwen ar nanmwarki.

\VS{2}Ni Nanmwarki Demihtrius eh karongehda met, e ahpw kapokonepene lapalahn karis ehu oh ketila pwehn mahweniong.

\VS{3}Ni ahnsowo Demihtrius kadaralahng Sonadan kisinlikoun kaping ehu,

\VS{4}ni eh koapworopworki me Sonadan pahn iangala eh pali oh wiahda meleilei ong mehn Suhs kan mwohn Aleksander eh pahn wiahda inoun minimin ong mehn Suhs kan oh mahweniong ih.

\VS{5}Demihtrius kupwukupwure me Sonadan pahn tamatamante sapwung kan me e wiahiong ih, iangahki rie pwutako, oh ong mehn Suhs koaros.

\VS{6}Eri, Demihtrius ahpw wiahkihla Sonadan kompoakepah oh ketikihong manaman en kauwada nah ehu karis oh ketikihong irail dipwisoun mahwen. E pil koasoanehdi pwe pwutak ko me e irehdi ar saledek oh kolokol irail nan kelen Serusalem en wisiklahng rehn Sonadan.

\VS{7}Eri, Sonadan ahpw kohla Serusalem oh wadekohng kisinlikowo aramas koaros oh ong sounpei ko me mihmi nan kelen mahweno.

\VS{8}Sounpei ko eri masepwehkada ni ar rongada me nanmwarkio ketikihongehr Sonadan manaman en kauwada nah ehu karis.

\VS{9}Re ahpw kihong Sonadan pwutak me sensel ko, oh Sonadan ahpw kapwurelahng pwutak selidi ko rehn ar peneinei kan.


\par }{\PP \VS{10}Sonadan eri kauwada eh poahsoan kaun nan Serusalem oh tapihada onesapahl kahnimwo.

\VS{11}E koasoanehdi ong sounkou ihmw ko en doadoahngki takai keimw pahieu ong ni kehl kan en kahnimwo oh kelen poadoandoar me kapil Nahna Saion. Doadoahk wet eri imwisekla.

\VS{12}Mehn liki ko tangasang nan kelen mahwen ko me Paksides kauwada;

\VS{13}emenemen ohl kesehla wasa e sinsile oh pwuralahng nan uhdahn eh wehi.

\VS{14}Ahpw ekei mehn Suhs ko me kesehla Kosonned en Moses oh koasoandipe kan mihmihte nan Pedsur, ihte wasa me re kak rukla ie.


\par }{\PP \VS{15}Nanmwarki Aleksander karongehda inou ko me Demihtrius wiahiong Sonadan, e pil karongeier duwen Sonadan, duwen mahwen kan me e wia, eh wiewia kommwad akan, oh apwal akan me ih oh rie ko aleier nan Sudia.

\VS{16}Eri, e mwangih me e sohte kak diar emen ohl me pahn duwehte Sonadan, ihme e kupwurehkihda en ehuong Sonadan oh wiahkihla ienge.

\VS{17}E ahpw ntingihalahng Sonadan kisinlikou ehu me mahsanih:


\par }{\PI \VS{18}“Rahnmwahu ong Sonadan, sang Nanmwarki Aleksander.


\par }{\PI \VS{19}I rongehr me dene komwi ohl kommwad emen me aleier pwuhng en wia kompoakepahn nanmwarki.

\VS{20}I pilkomwidahr rahnwet pwe komwi en wiahla Samworo Lapalap en omwi wehi oh I kihong komwi lengileng en wiahla ‘Kompoakepahn Nanmwarki.’ Komwi pahn wiahla kompoakepaht oh iang utung kiht.”

\par }{\MM E pil kadaralahng Sonadan likou reirei oh nihn kohl ehu.

\VS{21}Sonadan pwuhriong nan likoun Samworo Lapalap nan sounpwong keriaun en sounpar 160\FTNT{p}{{\FR 10:21: }{\FK{PAHR 160:
}}{\FT{Sounpar wet pahrekiong pahr 152 mwohn Krais.}}} ni Sarawien Impwal kan. E kauwada nah karis ehu oh nekidala kiden dipwisoun mahwen.


\par }{\SH Sonadan utung Aleksander Epipanihs
\par }
{\PP \VS{22}Ni Demihtrius eh karongehda dahme wiawiher, e inenen kupwur toutoukihla oh mahsanih,

\VS{23}“Dahme kitail wia me kahrehiong Aleksander eh tiengla mwohtail? E kakehlakalahr mwoale ni eh ehuongehr mehn Suhs kan.

\VS{24}I pahn pil ntingihalahng irail ehu kisinlikou oh kihong irail lengileng laud oh kadarala kisakis kan, pwe re en utung ie.”


\par }{\PP \VS{25}Iet audepen sapwellime kisinlikou:

\par }{\PI “Rahnmwahu ong mehn Suhs koaros, sang Nanmwarki Demihtrius.

\VS{26}Se perenkihda at rong me kumwail dadaurete atail inou en minimin, oh sohte utung atail imwintihti kan.

\VS{27}Eri, ma kumwail dadaurete amwail minimin ong kiht, se pahn kihong kumwail keting laud.

\VS{28}Se pahn mweidohng kumwail en saledeksang sohte kihda daksis tohto oh pil kihong kumwail soangen kamwahu teikan.

\VS{29}I pil mweidohngehr mehn Suhs koaros en saledekla oh sohte kihda daksis me koasoandier, daksis en soahl, oh soangen daksis teikan.

\VS{30}Pil ehu, sang rahnwet kohla I kasaledengkumwailsangehr nan inou en kihda daksis en silikis ehun amwail wahn wihd oh elepen amwail wahntuhke kan. Sang met kohla I solahr pahn idingki wehin Sudia de wehi riauo me patehngehr wehin Sudia, me iei Sameria oh Kalili en kihda soangen daksis pwukat.\XREF{}{{\XO 10:30: }{\XT{1 Mak. 11.34.}}}

\VS{31}Serusalem oh sahpw akan me kapilpene pahn wiahla wasa sarawi ehu oh pahn saledeksang soangen daksis koaros.

\VS{32}I pil mweidohngehr ei manaman en kaunda wasahn mahwen nan Serusalem ong Samworo Lapalap, iei ih me pahn ketikihdi wasao aramas emen sohte lipilipil me e inengieng en sinsile.

\VS{33}I pil kasaledeklahr mehn Suhs koaros me poar mourdier nan mahwen me mihmi wasa koaros nan ei wehi. Irail koaros pahn saledeksang kihda daksis, re pil sohte pahn kihda daksis en neirail mahn akan.

\VS{34}Sohte daksis pahn rikirikda sang rehn mehn Suhs emen nan ei wehi ni rahnen Sapad kan, ni Sarawien Maram Pwul kan, oh pil rahn sarawi teikan. Pil ehu, sohte daksis pahn rikirikda rahn siluh mwohn rahn sarawi lapalap ehu de rahn siluh mwuri.

\VS{35}Sohte aramas emen ahneki pwung en idingkin kumwail en pwain mehkot de pil kahpwalih kumwail ni mwohmw ehu sohte lipilipil.


\par }{\PI \VS{36}“Mehn Suhs 30,000 kak iang towehda sapwellimen nanmwarki karis, oh re pahn ale uwen pweipwei me kin kohieng sapwellimen nanmwarki sounpei teikan.

\VS{37}Ekei irail pahn iang sinsile wasahn mahwen kesempwal akan, oh ekei pahn ale pwukoa doadoahk nan koperment. Mehn Suhs me pahn kaunirailda, oh re pahn mweimweiong en idawehn pein arail kosonned oh tiahk kan, duwehte me nanmwarki mweidohng wehin Sudia.


\par }{\PI \VS{38}“Sahpw siluh me patehng wehin Sudia sang wehin Sameria pahn wiahla douluhl kisehn Sudia oh mi pahn manaman en Samworo Lapalap kelehpw.

\VS{39}I kisekisehki Tehnpas Sarawien Serusalem kapedolong en mwohni en kahnimw Tolemais oh sahpw akan me kapilpene pwehn sewese Tehnpaso.

\VS{40}I pil inoukihda me I pahn kisakiskihla sang wasahn nek mwohni en wehi uwen mwohni silper 15,000 nan sounpar koaros.

\VS{41}Luhwen mwohni kan me se sohte kihda nan sounpar samwalahro, pahn kohda, oh mwohni koaros me pahn kohda sang met kohla pahn uhd sewese onohnsapahl en Tehnpas Sarawio.

\VS{42}Pwehn patehng mepwukat, se solahr pahn rikasang ni Tehnpas Sarawio uwen mwohni silper 5,000 me e kin kihda nan sounpar koaros. Mwohni pwukat pahn kohieng samworo kan me kin doadoahk nan Tehnpas Sarawio.

\VS{43}Mehmen me pweipwandohng nanmwarki de sohte lipilipil oh pahn rukula nan Tehnpas Sarawio nan Serusalem de wasa kis limwah sohte pahn selidi de sohte eh dipwisou ehu pahn kohsang.

\VS{44}Mwohni me pahn onesapahl Tehnpas Sarawio pahn kohda sang nan sapwellimen nanmwarki wasahn nek mwohni.

\VS{45}Pil duwehte, mwohni me pahn onesapahl kelen Serusalem, oh kehl kan me kapilpene, duwehte kehl kan en Sudia, pahn kohda sang nan sapwellimen nanmwarki wasahn nek mwohni.”


\par }{\PP \VS{46}Ni Sonadan oh aramas ako ar rong duwen koasoandien Nanmwarki Demihtrius, re sohte kamehlele de dukiong, pwehki ar tamatamante duwen eh wiakauweirailla oh kahpwalihirailla.

\VS{47}Re pilada re en ehuong Aleksander pwehki ih me tepin mahsanihong irail duwen meleilei, oh re dadaurete arail miniminiong erein eh momour.


\par }{\PP \VS{48}Nanmwarki Aleksander eri ketikipene karis en sounpei kalaimwun ehu oh kauwada ar impwal kan sallahngete Demihtrius.

\VS{49}Ahpw ni sapwellimen nanmwarki riemeno karis ko ar tepida mahwenpene, sapwellimen Demihtrius kariso wekidekte tangdoaui. Sapwellimen Aleksander ko ahpw pwakih irail oh kaloweiraildi.

\VS{50}Irail eri pepei lao ketipino kihrla. Demihtrius eri sipalla rahno.


\par }{\PP \VS{51}Aleksander eri kadarala meninkeder kei rehn Nanmwarki Tolemi Kewenemen en Isip, pwe re en patohwanohng pakair wet:


\par }{\PI \VS{52}“I pwurodohngehr nan ei wehi oh aleier mwoalen ei pahpa kahlap ako. I kalowedier kopermento oh aleier manaman en kaunda wehio.

\VS{53}I mahweniongehr Demihtrius oh kalowehdi iangahki sapwellime karis kan oh met I miher nan mwoalen sapwellime wehi.

\VS{54}Eri, I peki kita en wiahda inoun miniminpene. Ihme I patohwan peki komwi en mweidohng ie I en pwoudikihda sapwellimomwi serepein oh I pahn patohwanohng komwi oh sapwellimomwi serepeino kisakis me kumwa warohng ale.”


\par }{\PP \VS{55}Nanmwarki Tolemi ahpw sapengki, “Rahn lapalap ehu ni omwi ketin sapahldohng nan wehin omwi pahpa kahlap ako oh ketidiong nan mwoalen nanmwarki.

\VS{56}I patohwan pwungki dahme komwi pekien, ahpw komw ketido mahs Tolemais pwe kita en tuhpene ie, I ahpw pahn patohwanohng komwi nei serepein, Kileopatra, pwe komwi en pwoudiki, nin duwen me komw ketin pekier.”


\par }{\PP \VS{57}Nanmwarki Tolemi eri mweselsang Isip iangahki sapwellime serepein, Kileopatra,\FTNT{q}{{\FR 10:57: }{\FK{KILEOPATRA:
}}{\FT{Met iei Kileopatra Thea, me pil kin mwarenki Kileopatra Kesilimen, a kaidehn ih Kileopatra Keisimen (pahr 69-30 mwohn Krais), me iang sansal nan poadopoad en Sihsar oh Mark Antony.}}} e ahpw lellahng Tolemais ni pahr 162.\FTNT{r}{{\FR 10:57: }{\FK{PAHR 162:
}}{\FT{Sounpar wet pahrekiong pahr 150 mwohn Krais.}}}

\VS{58}Nanmwarki Aleksander eri tuhwong ira wasao; Tolemi eri ketikihong sapwellime serepeino pwe en pwoudikihda. Kamadipw en kapwopwoud ahpw wiawi nan Tolemais ni lingan oh laud mehlel.


\par }{\PP \VS{59}Nanmwarki Aleksander eri ntinglahng Sonadan en kohdo reh wasao.

\VS{60}Sonadan eri kohla Tolemais oh tuhwong nanmwarki riemeno. E ahpw kisekisehkin ira oh kompoakepahra ko silper oh kohl, oh pil soangen kisakis teikan. Aramas koaros inenen kapingahla.

\VS{61}Ni ahnsowo mehn Israel suwed kei me men kihong Sonadan nan apwal ahpw ehupene pwe re en kedipa rehn nanmwarkio, ahpw Nanmwarki Aleksander sohte karonge irail.

\VS{62}E ahpw ketin ruwese pwe Sonadan en pwuhriong nan likoun nanmwarki,

\VS{63}e ahpw ketin kawauwih ni eh mahsanihong en mwohndiong ni palimaune. Aleksander eri mahsanihong sapwellime lapalap ako re en kahreseli Sonadan nanwerengen kahnimwo oh lohkiseli me sohte aramas emen pahn kedipa Sonadan ni kahrepe ehu sohte lipilipil, oh sohte me pahn kauwe ede.

\VS{64}Ni sounkadip ko ar kilangada duwen waun Sonadan ni eh kalokalohkseli oh duwen eh mi nan likoun nanmwarki, irail koaros ahpw tangdoaui.

\VS{65}Nanmwarki pil ketin kawauwihala Sonadan ni eh ketikihong lengileng lapalap en wehi me iei “Kompoakepahn Nanmwarki,” oh pil kasapwiladahng en wiahla kaunen sounpei oh kepina en wehi.

\VS{66}Sonadan eri pwurala Serusalem ni popohl oh nsenamwahu.


\par }{\SH Sonadan Kalowehdi Apolonius
\par }
{\PP \VS{67}Ni pahr 165,\FTNT{s}{{\FR 10:67: }{\FK{PAHR 165:
}}{\FT{Sounpar wet pahrekiong pahr 147 mwohn Krais.}}} Demihtrius Keriemen, nein Demihtrius Keieu, ketisang Krete ketilahng Siria, sapwen eh pahpa kahlap ako.


\par }{\PP \VS{68}Ni Nanmwarki Aleksander eh karongehda met e ahpw pwunodkihda, ih eri sapahllahng Andiok, poahsoan kaunen Siria.

\VS{69}Demihtrius idihada Apolonius en pwurehng wiahla kepinahn Siria Lapalap. Apolonius eri kihpene lapalahn karis ehu oh kauwada ar impwal kan limwahn Samnia, e ahpw kadaralahng Samworo Lapalap Sonadan kisinlikou kis me patohwan:


\par }{\PI \VS{70}“Komwi me kahrehda aramas akan ar kin mwamwahlikin ie, eri, dahme komw ketki pohn nahna kan oh uhkihong kiht ni eh sohte emen me utung komwi?

\VS{71}Ma mehlel me komwi koapworopworki sapwellimomwi sounpei kan, a komw ketidihdo wasa patapatet pwe kitail en song ihs rehtail me kehlail. Komwi tehk, oh komwi pahn diarada me kahnimw kan kin utung ie.

\VS{72}Komwi pahn esehla ihs ngehi oh ihs me ieiang ie, oh komwi pahn diarada me komw solahr pahn kak uhwong kiht. Omwi pahpa kahlap ako lohdier paht pahn pak riapak nan pein uhdakarail.

\VS{73}Eri, ia duwen omwi kasikasik me komwi kak kalowehdi nei sounpein dak oahs kan oh soangen sounpei kat me mihmi nan patapatet? Sohte kisin takai kis wasaht mehn pereikomwihla de kapitkomwihla.”


\par }{\PP \VS{74}Ni Sonadan eh ale pakair wet sang Apolonius, e inenen lingeringerkihda. E ahpw pilada sounpei 10,000 sang Serusalem oh mwesel; rie Saimon pil wahda sounpei kei oh iangada,

\VS{75}ira kauwada ar impwal ko likin Sopa. Tohn kahnimwo sohte mweidohng ira en pedolong nan kahnimwo pwehki ekei nein Apolonius sounpei mihmi wasao. Sonadan eri mahweniong wasao,

\VS{76}eri, tohn kahnimwo ahpw masepwehkada oh ritingada ewen kehl ko, oh mweidohng Sonadan en pedolong kalowehdi Sopa.

\VS{77}Ni Apolonius eh rongada dahme wiawiher, e ale sounpein dak oahs 3,000 oh lapalahn karis en sounpei alu ehu oh mwomwehda pweiekla palieir kolahng Asdod. Pwehki eh koapworopworki nah sounpein dak oahs ko, ihme e mwekidkilahng nan patapato,

\VS{78-79}oh koasoanehdi sounpein dak oahs 1,000 wasa me re kak mahweniong Sonadan sang mwurirail. Sonadan ahpw usehla eh pwakipwakih irail lao lel Asdod, wasa me pwihn riauo mahwenpene ie.

\VS{80}Sonadan eri diarada me sounpei kei rukirukih irail; re ahpw kapilpene nein Sonadan sounpei ko, oh kadarohng irail kesik ketieu sang nimenseng lel nin soutik.

\VS{81}Ahpw nein Sonadan sounpei ko tengetengedihte, duwen me e ndaiong irail, oh sounpei ko me kasikasikih irail ahpw pwangada.

\VS{82}Eri, ni ahnsou me sounpein dak oahs ko pwangadahr mehlel, Saimon pa leledo iangahki nah sounpei alu ko, re ahpw mahweniong irail oh kaloweiraildi.

\VS{83}Sounpein dak oahs ko me mwarahkpesengier wasa re mahmahwen ieo, ahpw sopolahng Asdod, wasa re rukula ie nan tehnpas en Dakon, arail kohto.

\VS{84}Sonadan ahpw isikada kahnimwo iangahki tehnpas en Dakon, irail koaros me rukuruk wasao ahpw mwasikala. Ih eri pil isikada kisin kahnimw kan me kapil wasao oh kulihasang ar kepwe kan.

\VS{85}Rahno imwintihti 8,000 me mehla, ekei kamakamala nan mahwen, a ekei mwasikala.

\VS{86}Sonadan eri mweselsang wasao kohla kauwada eh kahnimpwal ko nan Askelon, wasa me tohn kahnimwo kohiei oh kasamwo ni peren laud.

\VS{87}Sonadan oh ienge ko ahpw pwuralahng Serusalem wa kiden kepwe lohdi nan mahwen.


\par }{\PP \VS{88}Ni Nanmwarki Aleksander eh karongehda wiewia pwukat, e ketikihong Sonadan lengileng laud ehu me kawauwihala mehlel.

\VS{89}E kadaralahng mehn kateng kohl ehu, soahng me kin kohiengete irail kan me lengilengki “Kisehn Nanmwarki.” E pil ketikihong kahnimw en Ekron oh wasa koaros limwah pwehn sapwenikihla.




\par }\Chap{11}{\SH Mehlahn Aleksander Epipanihs
\par }
{\PP \VerseOne{1}Nanmwarki Tolemi Kewenemen en Isip ketin kapokonepene karis ehu me inenen tohn mehlel sang pihk en ni oaroahr kan iangahki polohn sohp ehu. E song en kalowehdi Aleksander oh alehdi wehio oh kapatahiong sapwellime wehi.

\VS{2}E ahpw ketila Siria oh inoukihong irail meleilei, mehn Siria eri kasamwo ih pereperen. Nanmwarki Aleksander me ketin koasoandi duwen kasomw wet pwehki eh pwoudiki sapwellime serepein.

\VS{3}Ahpw ni Tolemi eh ketilahng paliepeng, e ketikihdi pwihnen sounpei kei nan kahnimw kan.

\VS{4}Ni eh ketin lel Asdod, tohn kahnimwo kasalehiong mohn tehnpas en Dakon me mwasikala iangahki kahnimw ko limwah, wasa me paliweren aramas mehla kan wonohn nanpwel oh sousou en me mehla nan mahweno oh pil koasoakoasoak en me mehla nanial akan me Tolemi keid ie.

\VS{5}Aramas ako padahkihong Tolemi soahng suwed koaros me Sonadan wiadahr ni koapworopworpen me Sonadan pahn pwukoahkidier mehkoaros, ahpw Tolemi sohte mwahn tehk irail.

\VS{6}Sonadan kohieila Sopa pwehn kasamwo Tolemi ni wahu en nanmwarki. Ira eri tuhpene oh rahnmwahupene oh pweiekidi Sopa.

\VS{7}Sonadan eri iangada nanmwarkio ketla lel Pillap Eluhderus mwohn eh pwuralahng Serusalem.

\VS{8}Iei duwen met Nanmwarki Tolemi, ni eh kupwukupwure widingehdi Aleksander, ketin kalowehdi kahnimw koaros en ni oaroahr lelahng Seluhsia paliepeng.


\par }{\PP \VS{9}Nanmwarki Tolemi ahpw kadarasang wasao pakair ehu ong Nanmwarki Demihtrius me mahsanih: “Komw ketido kita en wiahda ehu inou nanpwungata; I pahn kihong komwi en pwoudiki nei serepein me pwoudiki Aleksander, komwi ahpw pahn pwurehng kaunda wehin omwi pahpa kahlap ako.

\VS{10}I koluhkilahr ei mweidohng Aleksander en pwoudiki nei serepeino pwehki eh kupwukupwure en ketikihsang ie ei mour.”

\VS{11}Tolemi wiahda kadip wet pwehki eh noahroke sapwellimen Aleksander wehi.

\VS{12}Ih eri adihasang Aleksander sapwellime serepeino oh ketikihong Demihtrius; e ahpw mweila sang Aleksander, ara imwintihti ahpw sansalda.

\VS{13}Tolemi ketilahng Andiok oh alehdi lengileng en Siria; e alehdier lengileng en Siria oh lengileng en Isip.


\par }{\PP \VS{14}Nanmwarki Aleksander ketiket nan Silisia ni ahnsowo pwehki tohn wasao ar moromoradahr.

\VS{15}Ahpw ni eh karongehda dahme Tolemi wiadahr, e ahpw ketla pwe en mahweniong Tolemi. Tolemi pil kaunopadahr sapwellime karis kalaimwun ehu, ira tuhpene oh mahwenda oh Tolemi kalowehdi Aleksander.

\VS{16}Ni Tolemi eh kalowedier douluhl, Aleksander sopolahng Arepia pwehn ale sawas ie.

\VS{17}Ahpw mehn Arepia men ede Sapdiel lupukasang moangen Aleksander oh kadaralahng Tolemi.

\VS{18}Eri, rahn riau mwurin met, Tolemi pwoula, oh tohn kahnimw ko pil kemehla karis me e ketikidohng wasahn mahwen ko.

\VS{19}Eri, nan pahr 167\FTNT{t}{{\FR 11:19: }{\FK{PAHR 167:
}}{\FT{Sounpar wet pahrekiong pahr 145 mwohn Krais.}}} Demihtrius Keriemen wiahla nanmwarki.


\par }{\SH Sonadan Kenikenla pahn Demihtrius Keriemen
\par }
{\PP \VS{20}Ni ahnsowo Sonadan kapokonpene mehn Sudia kan pwe re en mahweniong wasahn mahwen me mi nan Serusalem. Re wiahda pasapas en mahwen tohto.

\VS{21}Ahpw mehn Suhs suwed kei me kin kailongki pein ar wehi ahpw kohla oh kairehki Nanmwarki Demihtrius Keriemen me Sonadan koasoakoasoane en mahweniong wasahn mahwen en Serusalem.

\VS{22}Ni Demihtrius eh karongehda met, e inenen engiengda oh mwadangete kamwakidalahng eh impwal kan nan Tolemais. Ih eri ntingkilahng Sonadan en katokihedi mahweno oh mwadang kohla reh nan Tolemais pwe ira en wiekupwur ie.


\par }{\PP \VS{23}Ni Sonadan eh rongada met, e koasoanehdi pwe mahweno en pweidahte, oh pilada kaunen mehn Suhs kei oh samworo kei pwe re en iang ih kohla rehn Demihtrius. Ni keper laud,

\VS{24}e ahpw kohla rehn nanmwarkio nan Tolemais, e wahda likou reirei kei, kohl, silper, oh mehn kisakis kei. E ahpw kameleileidi nanmwarkio.

\VS{25}Mehn Suhs suwed ko pil pwurehng kedipahki Sonadan sapwung tohto,

\VS{26}ahpw nanmwarkio sohte ketin tehk irail, pwehki eh kawauwihalahr oh ketikihongehr mwohn sapwellime sounkaweid ko lengileng laud ehu duwehte me nanmwarkien mwowe ko ketikihong,

\VS{27}oh ketin kamanahla sapahl nan dewen Samworo Lapalap oh kapwurehiong nan wahu me e ahneki mahs oh aleier lengileng keieu laud nanpwungen irail kan me mwarenki “Kompoakepahn Nanmwarki.”


\par }{\PP \VS{28}Sonadan eri peki rehn nanmwarkio en kasaledeksang mehn Sudia oh sahpw siluh en Sameria pwukoahn pwain daksis, oh inoukihda ma Demihtrius pahn kapwaiada, e pahn pwainkihong uwen mwohni silper paun 22,000.

\VS{29}Nanmwarkio eri kupwure eh pekipeko, e ahpw ketikihong Sonadan kisinlikoun kadehde duwen ire pwukat. Iet audepen kisinlikowo:

\VS{30}“Rahnmwahu sang Nanmwarki Demihtrius ong Nanmwarki Sonadan, oh ong wehin Sudia.


\par }{\PI \VS{31}“I kadarowohng komwi pelien kisinlikou kiset pwe kumwail en mwangih me I kadaralahng Lastenihs kisehn at peneinei duwen kumwail:


\par }{\PI \VS{32}“ ‘Rahnmwahu sang Nanmwarki Demihtrius ong eh pahpa Lastenihs.

\VS{33}I koasoanedier I en wiahiong kamwahu kei ong mehn Sudia kan pwehki ar wia kompoakepahtail loaloapwoat oh pwehki ar dadaurete ar inou en miniminiong kitail.

\VS{34}I kamanalahr ar pwung en sapweniki Sudia oh sahpw siluh en Epraim, Lidda, oh Arimadea, nan Sameria. Eri, wasa pwukat keseusangehr nan Sameria oh ehuongehr Sudia. Met pwehn wia kamwahu ehu ong koaros me kin kohla wia meirong Serusalem, daksis me nanmwarki kin ale sang rehrail nan sounpar koaros sang ni wahnpwehl oh wahntuhke solahr pahn kohieng nanmwarki, ahpw e pahn uhd kohieng ni Tehnpas Sarawio.\XREF{}{{\XO 11:34: }{\XT{1 Mak. 10.30.}}}

\VS{35}Oh sang rahnwet kohla I mweidohngehr irail en dehr kihong ie arail daksis en eisek kis ehun wahntuhke, wahnpwehl, daksis en soahl, oh soangen daksis teikan.

\VS{36}Sohte ehu koasoandi me sansalehr nan kisinlikou kiset pahn wekidekla kohkohlahte.


\par }{\PI \VS{37}“Ih omwi pwukoahn met, komwi en wiahda pelien kisinlikou en kadehde koasoandi wet oh patohwanohng Sonadan pwehn langadahng wasa sansal ni dohl sarawio.’ ”


\par }{\SH Sonadan Sewese Demihtrius Keriemen
\par }
{\PP \VS{38}Ni ahnsou me Demihtrius mahsaniher me sapwellime wehi me meleilei oh sohte me kin uhwong, e ahpw ketin kadarpeseng sapwellime sounpei koaros en pwuralahng ni imwarail kan, ihte sounpei kan me e ketikihsang ni deke kan en Krihs me mihmihte. Met kahrehda sounpei ko me kin doadoahk ni mwehin nanmwarkien mwowe ko ar mwakarada oh kailongkihla, pwehki eh solahr wasahn ar kapedolong mwohni.

\VS{39}Ohl emen ede Tripo, me kin iang utung Aleksander mahs, ahpw esehda duwen sounpei ko ar lipilipahnede Demihtrius, e ahpw kohla rehn Imalkue, ohl en Arepia me pwukoahki apwalihada nein Aleksander kisin pwutak, me adaneki Antaiokus.

\VS{40}Tripo ahpw mihmi wasao ahnsou reirei koangkoangngoangehki Imalkue en kihong kisin pwutako, pwehn kasapwilada wiliepen semeo. E pil koasoiaiong Imalkue duwen en Demihtrius eh koasoandio oh duwen sounpei kan ar kailongkilahr.


\par }{\PP \VS{41}Sonadan ahpw kadaralahng rehn Nanmwarki Demihtrius meninkeder kei pwe re en peki reh en kamwakidasang sapwellime sounpei kan me mihmi nan kelen mahwen en Serusalem, oh wasa kan nan Sudia, pwehki ar kahkahpwalihete mehn Suhs kan.

\VS{42}Demihtrius ahpw sapengki, “I pahn kapwaiada omwi pekipeken, oh ni eh pahn mie ahnsou mwahu, I pahn kawauwihkomwihla oh omwi wehi.

\VS{43}Ahpw met komw kak sewese ie oh kadarodo ekei sounpei kan pwe re en iang ie mahwen, pwe nei sounpei koaros tangehrdoaui.”


\par }{\PP \VS{44}Sonadan eri kadarala sounpei pilipil 3,000 nan Andiok. Nanmwarkio eri inenen kupwurperenkihda ar leledo,

\VS{45}pwe tohn kahnimwo oh iangahki aramas 120,000 pokonpenehr nanwerengen kahnimwo, onopadahng kemehla ih.

\VS{46}Ahpw e ketin rukula nan tehnpeseo, nindokon tohn kahnnimwo ar mwekimwekidseli nanial akan en kahnimwo oh tapihadahr moromor.

\VS{47}Nanmwarkio ahpw malipe sounpei en Suhs ko pwe re en sewese, irail koaros eri tangala sewesehda oh kohpeseng nan kahnimwo oh kemehla aramas 100,000.

\VS{48}Re doarehla mour en nanmwarkio, re ahpw pil kulihasang kepwe tohto oh isikala kahnimwo.

\VS{49}Ni ahnsou me aramas ako kilangada duwen mehn Suhs ko ar kalowedier kahnimwo, re nan kapehd tikitikla oh weriwerkihong nanmwarkio, pekipeki

\VS{50}en kameleileidi wasa oh katokihedi en mehn Suhs kan ar mahwen.

\VS{51}Irail ko me uhwongada nanmwarkio ahpw pwilikihdi ar tehtehn mahwen kan oh peki mahk. Nanmwarkio oh koaros nan wehi ahpw waunekihla mehlel mehn Suhs kan, re pwurala nan Serusalem wa kiden kepwe lohdi nan mahwen.

\VS{52}Demihtrius eri ketikette nan mwoalen nanmwarki, oh wehio pwurehng meleileidi ni ahnsou me e kakaun.

\VS{53}Ahpw e kauwehla eh inou koaros oh uhwongada Sonadan. E sohte kasapahlkalahngkihong eh wiewia mwahu kan, ahpw e uselahte kahkahpwalih.


\par }{\SH Sonadan Utung Antaiokus Kewenemen
\par }
{\PP \VS{54}Ahnsou kis mwurin mepwukat, Tripo pwurodo wa kisin pwutak Antaiokus oh kasapwiladahng en nanmwarki.

\VS{55}Sounpei koaros me Demihtrius kihsang nan ar doadoahk ahpw kohla utung nanmwarki pwulopwulo. Re kalowehdi Demihtrius, ih eri tangdoaui.

\VS{56}Tripo eri poarokedi elepant ko oh kalowehdi Andiok.

\VS{57}Nanmwarki pwulopwul Antaiokus ahpw ntinglahng Sonadan oh pwurehng kamanahla nan dewen Samworo Lapalap oh dewen kakaun sahpw pahieuo oh lengileng en “Kompoakepahn Nanmwarki.”

\VS{58}E pil kadaralahng kep kohl kei oh mahsanihong me e ahneki pwung en doadoahngki kep kohl kan oh likawih likoun soupeidi, oh kapwatki mehn kateng kohl me kin kohiengete irail kan me mwarenki “Kisehn Nanmwarki.”

\VS{59}E pil ketin idihada Saimon, rien Sonadan, pwehn wiahla kepina en sahpw akan sang Dair lel irepen Isip.


\par }{\PP \VS{60}Sonadan eri mwekidla kotehla kahnimw kan en Siria Lapalap, oh sounpei en Siria ko pwonte iangala. E ahpw pil lel Askelon, wasa me tohn kahnimw ko kasamwo ni wahu mehlel.

\VS{61}Mwuhr, e ahpw mwesel kolahng Kasa, tohn kahnimwo ahpw ritingidihsang ar ewen kehl kan. Ih eri mahweniong kahnimwo oh isikala oh wahsang kepwe kan en kahnimwo.

\VS{62}Mehn Kasa ko eri peki mahk reh. Ih eri mahkohng irail. E ahpw wahsang nein me lapalap akan nair pwutak kan oh kadaralahng Serusalem pwe re en mihmi pahn eh manaman. Mwurin mwo, e pil mwekidla lellahng Damaskus.


\par }{\PP \VS{63}Sonadan eri rongada me sapwellimen Demihtrius lapalap akan kohla Kedes nan Kalili iangahki lapalahn karis ehu, re songosong en irehdi eh koasoandio.

\VS{64}E kihdi rie Saimon nan Sudia, e ahpw mweselda kolahng mahweniong irail.

\VS{65}Saimon eri mahmahweniong Pedsur ahnsou reirei.

\VS{66}Aramas ako eri peki mahk reh, Saimon eri pwungki. Ih eri alehdi kahnimwo, kausasang towe kan, oh kihdiong sounpei kei wasa.


\par }{\PP \VS{67}Sonadan oh nah kariso ahpw kauwada ar impwal kan limwahn Lehen Kalili. Manda nimensehngie, e ahpw wahda nah kariso oh mwekidlahng nan patapat en Asor,

\VS{68}wasa me karis en mehn liki ko mwekimwekidlahng ie pwe re en tuhpene ie. Sonadan sasairki me re kihdo pwihnen sounpei ehu pwe re en rukihedi pohn nahna kan,

\VS{69}oh ni ahnsou me sounpei me rukuruk ko pwarada pwe re en peiong,

\VS{70}nein Sonadan sounpei ko pweieklahte tangdoaui. Lapalapte riemen me luhwe, iei Madadaias, nein Apsalom, oh Sudas, nein Kalpi.

\VS{71}Sonadan eri inenen sarohdi, ih eri tehrpeseng eh likou kan, oh kidahng pehs pohn moange, oh kapakap.

\VS{72}E ahpw pwuralahng nan mahweno, mahweniong imwintihti ko, oh katangairailpeseng.

\VS{73}Ni nah sounpei me tangasang ko ar kilangada met, re ahpw pwurala iang ih pwakihala imwintihti ko. Re pwakihirailla lel ni ar kahnimpwalo me mi Kedes oh kalowehdi kahnimpwalo.

\VS{74}Rahno imwintihti kereniong 3,000 me mehla. Sonadan eri pwuralahng Serusalem.




\par }\Chap{12}{\SH Inoun Minimin ong Rom oh Saparta
\par }
{\PP \VerseOne{1}Ni Sonadan eh kilang duwen eh ahnsou mwahu eh leledohr, e pilada meninkeder kesempwal kei oh kadaralahng irail Rom, pwe re en onehda sapahl oh kamanahla inou en minimin nanpwungen Rom oh Israel.

\VS{2}E pil kadaralahng kisin likou kei Saparta oh wasa teikan ong ni soangen kupwurohte.

\VS{3}Meninkeder ko eri lel Rom, irail eri pedolong nan imwen pwihnen wiekupwuro, oh pakairkihong irail me Samworo Lapalap Sonadan, oh mehn Suhs kan kadarirailla pwe re en onehda sapahl inou en ehupene oh miniminpene me re wiadahr mahs.

\VS{4}Mehn Rom eri kihong irail kisinlikou pwe re en kihong kepina en wehi kan me re pahn kotehla ar wasa kan, kisinlikou ko peki rehn kepina ko re en sewese meninkeder pwukat pwe re dehr diar apwal ni ar pwurupwuralahng Sudia.


\par }{\PP \VS{5}Iet audepen pelien kisinlikou me Sonadan ntingihalahng mehn Saparta kan:


\par }{\PI \VS{6}“Rahnmwahu sang Samworo Lapalap, Sonadan, pwihn lapalap en wehi, samworo kan, oh mehn Sudia koaros, ong riat akan nan Saparta.

\VS{7}Ahnsou ehu samwalahr, amwail Nanmwarki Arius ketin kadarodohng at Samworo Lapalap, Onias, kisinlikou ehu me mahsanih me atail wehi riau wet ehupene, nin duwen me pelien kisinlikowo kasalehda.

\VS{8}Onias kasamwo sapwellimamwail meninkedero ni wahu mehlel oh sapengalahr audepen kisinlikowo me koasoiepen minimin oh ehupene mi loale.

\VS{9}Oh met, mehnda ma se sohte anahne soangen minimin pwukat, pwehki at diarehr kakehlapat nan pwuhk sarawi kan me se tungoalenki,

\VS{10}ahpw se men onehda sapahl at minimin oh ehuong kumwail. Se sohte men wiahla mehn liki kei douluhl rehmwail, e inenen reireilahr atail sohla tuhpene.

\VS{11}Erein ahnsou reirei wet se sohte tokedihsang at tamataman kumwail nan at tungoal meirong kan oh kapakap akan ni rahn sarawi kan oh rahn teikan me konehng. Pwe ih me konehng aramas emen en kin kapakapki rie.

\VS{12}Se pil perenkihda amwail ndandlahr.

\VS{13}A duwen kiht, apwal tohto oh mahwen tohto lelohng kiht, wehi kei me kapilkitpene, kahpwalihkitalahr.

\VS{14}Ni mahwen pwukat, se sohte men kedirapwahkin kumwail de kompoakepaht teikan,

\VS{15}pwehki at patohwan aleier sawas sang Kaun-o, iei ih me ketin kalowehdi at imwintihti kan oh doareikitala.

\VS{16}Eri, se piladahr Numenius, nein Antaiokus, iangahki Antipater, nein Sason, oh kadariralahng Rom pwe ira en onehda sapahl at minimin oh ehuong mehn Rom.

\VS{17}Se koasoanehdi ira en pil wawohng kumwail at rahnmwahu oh patohwanohng kumwail kisinlikou kiset duwen at onehda sapahl atail miniminpene.

\VS{18}Eri, se men kumwail en sapengala audepen kisinlikou wet.


\par }{\PI \VS{19}“Me pahn sansal pah iei kisinlikou me pekederdohng Onias mahs:


\par }{\PI \VS{20}“ ‘Rahnmwahu sang Arius, nanmwarkien Saparta, ong Samworo Lapalap Onias.

\VS{21}Se diaradahr kisinlikou kis duwen mehn Saparta oh Suhs arail wia pirien ehu, duwen wehi riau pwukat eh tepidohsang Eipraam.

\VS{22}Eri, ni at esedahr duwen ire wet, kumwail kalahngan ntingkidohng kiht duwen iramwail.

\VS{23}Duwen kiht, se pahn kadarowohng kumwail pakairpen at men kumwail oh kiht en ahnekipene at dipwisou kan, iangahki nait pelinmen kan oh kepwe teikan koaros, ma kumwail pahn pil wiahiong kiht soahngohte. Se koasoanediongehr at tungoal meninkeder kan en pakairkihong kumwail duwen ire pwukat koaros.”


\par }{\SH Mwekid en Mahwen kan en Sonadan oh Saimon
\par }
{\PP \VS{24}Sonadan rongada me sapwellimen Demihtrius sounpei ko pwurodohn mahweniong iangahki karis ehu me kehlail sang mahs.

\VS{25}E sohte men mweidohng re en pedolong nan uhdahn wasa me e kakaun, ihme e mwadangete mweselsang Serusalem oh kohla tuhwong irail Amad.

\VS{26}E ahpw kadarala lipoahrok kei nan kahnimpwal en imwintihti ko. Irail eri pwurodo pakairkihong me imwintihti ko onopadahr re en mahweniong mehn Suhs nipwongo.

\VS{27}Nin soutikpene, Sonadan ahpw ndaiong nah sounpei ko re en kolokol nair kedlahs oh mwasamwasahn mwekid en nipwongo. E pil kihdi sounsilasil kei kapilpene kahnimpwalo.

\VS{28}Ni imwintihti ko ar rongada me Sonadan onopadahngehr mahwen, re inenen masepwehkada oh tangdoaui, arail kisiniei kan wie okohkte.

\VS{29}Sonadan oh nah sounpei ko kilang ar kisiniei ko ar lullul, ahpw re sasairki dahme wiawi lao lel nimenseng.

\VS{30}Sonadan oh nah sounpei ko ahpw pwakihirailla, ahpw e sohte koanoairaildi pwehki ar kotelahr Pillap Eluhderus.

\VS{31}Sonadan eri wet kohla mahweniong kisehn mehn Arepia kei me adaneki mehn Sapadea. E kaloweiraildi oh wahsang ar dipwisou kan.

\VS{32}Mwuhr, e ahpw kommoaldi oh uhda kohla Damaskus, dawidawih wasa ko kohla.


\par }{\PP \VS{33}Ni ahnsowo Saimon pil kohla Askelon oh wasahn mahwen kan limwah, e ahpw pil wetlahng Sopa,

\VS{34}oh kihdiong sounpei kei wasao pwehki eh rong me aramas ako koasoakoasoane re en pangala wasahn mahwen en Sopa ong sapwellimen Demihtrius sounpei kan.


\par }{\PP \VS{35}Ni ahnsou me Sonadan pwurodo, e kapokonepene pwihn lapalapo oh wiekupwur ong irail pwe re en kauwada wasahn mahwen kei nan Sudia,

\VS{36}re en kailehda kehl kan en Serusalem, oh re en kauwada ehu kehl ile me pahn irepeseng wasahn mahweno oh kahnimwo. Met pahn kahrehda imwintihti ko me mi loale ar pahn sohla kak netiki de pwainda mehkot nan kahnimwo.

\VS{37}Aramas ako eri sawaspene ni koadoahkepen kakehlahda wasahn doare kahnimwo pwehki wasa kis ni palikapi peianla Wahun Kidron eh rengkdier oh wasa me adaneki Sapenada anahne kamwahula.

\VS{38}Saimon pil onehda sapahl kisin kahnimw Adida ni tepin dohlo. E kelepene oh kihong ewen kehl mete.


\par }{\SH Tripo Kalowehdi Sonadan
\par }
{\PP \VS{39}Tripo eri koasoanehdi en uhwong Nanmwarki Antaiokus pwe en kasapwilada pein ih en wiahla nanmwarkien Siria.

\VS{40}Ahpw e perki pwe Sonadan de sohte pwungki oh mahweniong pwehn irehdi. Tripo eri kihpene nah karis oh kohla Ped San, e koapworopworki me e kak kalowehdi Sonadan oh kemehla.

\VS{41}Ahpw Sonadan pil kohla Ped San, wa sounpei dengngan 40,000.

\VS{42}Ni Tripo eh kilangada uwen tohtohn nein Sonadan sounpei, e ahpw masepwehkada oh sohla men mahwen.

\VS{43}E ahpw kasamwo Sonadan ni wahu mehlel, kahrehla pwehn tuhwong nah sounkaweid koaros, oh kihong kisakis kei, oh pil koasoanehdi sounkaweid oh sounpei koaros en peikiong Sonadan, duwehte ar kin peikong ih.

\VS{44}E ahpw idek rehn Sonadan, “Dahme komw ketikihdohki uwen tohtohn sounpei pwukat nan omwi sohte pahn mahwen?

\VS{45}Dahme komw seu kadarkinirailla? Pilada mehte depe en mihmi rehmwi, oh komwi iangiehda ketila Tolemais. I pahn patohwanohng komwi kahnimwo, iangahki wasahn mahwen kan, sounpei kan, oh lapalap akan koaros. Eri, I ahpw pahn pwurala, pwe ni mehlel, iei kahrepe wet me I patohkihdo wasaht.”

\VS{46}Sonadan eri kamehlele, oh kapwaiada eh kaweid, e ahpw kapwurehla nah sounpei ko Sudia.

\VS{47}E wa kohla sounpei 3,000, ahpw e pwilikihdi me 2,000 nan Kalili, a mehte 1,000 e wahda.

\VS{48}Ahpw ni Sonadan eh pedolong nan Tolemais, tohn kahnimwo ritingedi ewen kehlo, poarokedi oh kemehla koaros me iang ih kohla.


\par }{\PP \VS{49}Tripo ahpw kadarala sounpein dak oahs kei nan Kalili oh Wahun Sesreel pwe re en kemehla luhwen nein Sonadan sounpei ko.

\VS{50}Sounpein Suhs ko kihkihong me Sonadan lohdier oh kamakamalahr, iangahki irail ko me iang ih, re ahpw kakehlakahda nan kapehd en emenemen oh mwekidlahng wasahn peio.

\VS{51}Ni imwintihti ko ar kilangada me sounpein Suhs ko onopadahr re en mahwen uwen ar kak, re uhdahte pwurala.

\VS{52}Sounpein Suhs ko eri pwurala Sudia sohte diar apwal, ahpw re inenen masepwehk. Wehio pwon ahpw mwahieiki Sonadan oh ienge ko pwehki ar kihkihong me re melahr.

\VS{53}Wehi kan me kapil irail ahpw song en kamwomwirailla. Re medemedwe me sohte en mehn Suhs kan ar kaun oh sohte ehu wehi me ehuong irail ni ahnsowo, eri, iei ahnsou mwahu en kamwomwirailla oh kasohreirailla douluhl.




\par }\Chap{13}{\SH Saimon Kaunda mehn Suhs kan
\par }
{\PP \VerseOne{1}Saimon rongada me Tripo kapokonepenehr lapalahn karis ehu oh e koasoakoasoane en mahweniong Sudia oh kauwehla douluhl.

\VS{2}E tehkada me rohng wet kahredahr aramas akan ar masepwehkadahr oh rerrer, ih eri kohla Serusalem oh kapokonepene aramas akan,

\VS{3}oh song en kakehlahda nan kepehdirail kan ni eh ndaiong irail, “Kumwail ese soahng kan me ngehi, ei peneinei, oh riei ko, wiadahr pwe se en doarehla Kosonned en Moseso oh Tehnpas Sarawio. Kumwail pil ese duwen mahwen kan me se wiahier oh apwal akan me se lelohng.

\VS{4}Riei ko koaros mehkihla ar mahwenki atail Kosonnedo, atail Tehnpas Sarawio, oh atail wehi, oh ngehite me momour.

\VS{5}Ahpw emen en dehr nda me I song I en pein doarehla ei mour ni ahnsou apwal; I sohte wiahki me I kesempwal sang riei ko.

\VS{6}Mehlelete pwe wehin liki koaros sang ni ar kailongkin kitail, re ehupenehr pwe re en kamwomwkitailla, ahpw ngehi I uhdahn pahn doarehla ei wehi, Tehnpas Sarawio, oh amwail pwoud kan oh noumwail seri kan.”


\par }{\PP \VS{7}Koasoi pwukat ahpw mwadangete kamarahda nan kapehden aramas ako,

\VS{8}re ahpw sapeng ni ngihl laud, ndinda, “Met komwi wiliandier Sudas oh Sonadan, oh wialahr at kaun.

\VS{9}Komw mahwenkin kitail, pwe se pahn kapwaiada mehkoaros me komwi pahn mahsanihong kiht.”

\VS{10}Saimon eri kapokonepene sounpei koaros oh mwadangete kohla kanekehla kehl kan en Serusalem oh kakehlakahda wasahn poadoandoar kan.

\VS{11}E ahpw kadarala Sonadan nein Apsalom Sopa, iangahki lapalahn karis ehu. Sonadan eri pwakihpeseng tohn wasao oh mihla mwo.


\par }{\PP \VS{12}Tripo eri mweselsang Tolemais iangahki lapalahn karis ehu pwehn mahweniong Sudia, e wa Sonadan rien Saimon, nin duwen aramas selidi men.

\VS{13}Saimon eri kauwada eh kahnimpwal kan nan Adida ni keilen patapato.

\VS{14}Ni ahnsou me Tripo rongada me Saimon wiliandier rie Sonadan, oh e onopadahr en mahweniong, e ahpw kadaralahng mahsen wet:

\VS{15}“I salihdier oh kolokol riomw pwutak Sonadan, pwehki eh sohte kapwungala mwohni me e pweipwandkihong wehi.

\VS{16}Eri, I pahn kasaledekihala ma komw pahn pwainkihong ie paun en silper 6,000, oh komw pil kadarodo riemen nah pwutak pwe I en irehdi ara saledek pwe Sonadan de kasaledekla oh uhd uhwong ie.”


\par }{\PP \VS{17}Saimon esehte me re wiewia lokaia likamw, ahpw e koasoanehdihte re en rikada mwohni ko oh pwutak riemeno en pekederla, pwehki eh perki mehn Suhs kan de lokaia tohtohkihda.

\VS{18}E perki pwe mwuhr re pahn nda me Sonadan kamakamala pwehki Saimon eh sohte kadarala mwohni oh pwutak ko.

\VS{19}Eri, e ahpw kapwaiada dahme Tripo koasoanehdi, ahpw Tripo sohte kapwaiada eh inou, e sohte kasaledekihala Sonadan.


\par }{\PP \VS{20}Tripo eri mwekidla pwehn mahweniong Sudia oh kamwomwala, re pidipidekseli lao lel ni ahl en Adora. Ahpw Saimon oh nah sounpei ko pil mwekidla peipeianirailte kohla.

\VS{21}Imwintihti kan me mi nan kelen mahwen en Serusalem kadakadaralahng meninkeder kei rehn Tripo pwe re en pakairkihong en kadarodo rehrail mehn ketihnain ni ahnsou mwadang oh re en keid nan sapwtehno.

\VS{22}Tripo kaunopada nah sounpei koaros pwe re en mahwen, ahpw pwohngo melimel laud wiawi, oh e sohla kak kohda pohn dohlo. Ih eri pweiekla Kilead.

\VS{23}Ni eh kerenlahng Paskama, e ahpw kemehla Sonadan wasao oh sarepedi ie.

\VS{24}Tripo eri pwuralahng nan uhdahn eh wehi.


\par }{\PP \VS{25}Saimon eri kadarala ohl ekei pwe re en wadohng paliweren rie Sonadan nan Modein, pwe en seridi nan sapwen eh pahpa kahlap ako.

\VS{26}Aramas koaros nan Israel ahpw pahtoukihla kowahlap mehlahn Sonadan, oh re mwahmwahieiki ahnsou reirei.

\VS{27}Saimon eri kauwada mehn kataman ehu pohn sousou en eh pahpao oh rie ko me aramas kak kilang sang wasa doh. Mwowe oh mwuri kidikidkihla takai perper medendel.

\VS{28}E pil kauwada takai perperda isuh ni pali koaros en sousou en eh pahpao, nohno, oh rie me pahmeno.

\VS{29}E kapilkipene takai perper ko uhr kei me irekla oh mahlen kei mi ie. Ekei mahlen kapwat en sounpei, a ekei mahlen en sohp. Iei mehn kataman en ar powehdi nan mahwen kan, me aramas en seiloak kan kak kilang.

\VS{30}Sousou ko me mi nan Modein mihmite lel rahnwet.


\par }{\PP \VS{31}Ni ahnsowo, Tripo mwerusuwedihedi nanmwarki pwulopwulo, Antaiokus Kewenemen, oh kemehla,

\VS{32}oh alehdi mwoalen nanmwarki nan Siria. Suwed tohtohie me e kahrehiong wehio.


\par }{\PP \VS{33}Saimon onehda sapahl wasahn mahwen kan nan Sudia, iangahki wasahn iroir kan, kakehlakahda kehl kan, oh kihong mete ni ewen kehl kan; e ahpw audehkihda wasa ko mehn ketihnain.

\VS{34}Saimon pil kadarala meninkeder kei rehn Demihtrius Keriemen, pwe re en peki reh en kupwurehla sapwarailo oh kasaledekihirailsang daksis, pwe ihte me Tripo kin wiewia, iei piripirapa sapwarail kan.

\VS{35}Iet audepen kisinlikou sang Nanmwarki Demihtrius ong pasapengpen ar pekipeko:


\par }{\PI \VS{36}“Rahnmwahu sang Nanmwarki Demihtrius, ong Samworo Lapalap Saimon, kompoakepahn nanmwarki, ong mehn Suhs koaros, oh ong ar kaun akan.

\VS{37}I aleier nihn kohl oh tehntuhke kohl me kumwail kadarodohng ie, oh I onopadahr I en wiahda inou en meleilei ong kumwail oh pil kaweidki lapalap akan me pwukoahki palien rik daksis re en kasaledengkumwailsang kihda daksis.

\VS{38}Se pwurehng kakehlakahla at inou ong kumwail mahs, oh wasahn mahwen kan me kumwail kauwadahr pahn mihmihte pahn amwail manaman.

\VS{39}I mahkikihongkumwailehr sapwung kan me wiawidahr lel ahnsou wet, oh I kasaledekihkumwailsang kihda soangen daksis teikan me kumwail wie pwapwain lel met.

\VS{40}Mehn Suhs koaros me kak iang sounpei kak iang towehda sapwellimen nanmwarki sounpei kan. Popohl en mie rehtail.”


\par }{\PP \VS{41}Eri, nan pahr 170\FTNT{u}{{\FR 13:41: }{\FK{PAHR 170:
}}{\FT{Sounpar wet pahrekiong pahr 142 mwohn Krais.}}} mehn wisik toutou me mehn liki kan katoutouwihekihla mehn Suhs kan ahpw kemwekidsang.


\par }{\PP \VS{42}Aramas akan ahpw tapihada ntingihedi nan neirail doarepwe kesempwal kan mahsen pwukat: “Ni tepin pahr en mwehin Samworo Lapalap Saimon, kaun lapalap en mehn Suhs kan.”


\par }{\PP \VS{43}Ni ahnsowo Saimon koasoanehdi en mahweniong Keser oh kapilkipene nah sounpei kan. E wiahda pasapas en mahwen kei me kak kemwekidseli, oh wahla peiankihda kehl en kahnimwo, e ahpw mahweniong ehu wasahn iroir ko, oh kalowehdi kahnimwo.\XREF{}{{\XO 13:43: }{\XT{2 Mak. 10.32-38.}}}

\VS{44}Sounpei ko me mi pohn pasapas en mahwen ahpw mwadengete pedolong nan kahnimwo, oh met kahrehda ar pingida mehlel.

\VS{45}Ohl akan nan kahnimwo, ar pwoud kan, oh neirail seri kan ahpw tehrpeseng ar likou kan ni ar nsensuwed oh doudahng pohn kehlo. Re ahpw pekipeki ni ngihl laud rehn Saimon irail en wiahda ehu inoun meleilei.

\VS{46}Re peki ni ngidingid, ndinda, “Komw ketin kupwur mahkohng kiht, komw dehr ketin kalokehkin kiht at wiewia kan!”


\par }{\PP \VS{47}Eri, Saimon ahpw wiahda inou ong irail oh katokihedi mahweno. E ahpw kausasang aramas akan nan ihmw kan oh kamwakelehda ihmw kan me dikedik en eni kan mi loale. Ni eh kaimwisekalahr mepwukat, ih oh nah ohl akan ahpw pedolong nan kahnimwo wie kokoulki koulen kaping.

\VS{48}E kauwehla mehkoaros me pahn kasaminehla kahnimwo ong kaudok oh kihdiong wasao aramas akan me pahn peikiong koasoandi koaros me mi nan Kosonned en Moses. E kakehlakahla wasahn poadoandoar kan en kahnimwo oh kauwada tehnpese ie.


\par }{\PP \VS{49}Sounpei ko me mi nan kelen mahweno nan Serusalem irairdi re en dehr kohieisang loale pwe re en pwainda de netikihla mehkot. Re inenen duhpekla mehla oh ekei irail mehkihla ar duhpek.

\VS{50}Mwurin mwo, re ahpw peki rehn Saimon en wiahiong irail ehu inoun meleilei. Ih eri pwungki, e ahpw kihieisang irail wasao oh kamwakelehda wasao ong kaudok.

\VS{51}Ni rahn keriesek siluh en sounpwong keriau, nan pahr 171,\FTNT{v}{{\FR 13:51: }{\FK{PAHR 171:
}}{\FT{Sounpar wet pahrekiong pahr 140 mwohn Krais.}}} lapalahn kasarawi ehu wiawi nan kahnimwo pwehki mehn Israel kan ar saledeksangehr kahpwal laud me re mihla loale. Saimon oh nah ohl ako ahpw pedolong nan kahnimwo wa tehntuhke, oh wie kokoulki koulen kaping oh kasapahlkalahngan, oh kesekesengki arp, simpal, oh lair.

\VS{52}Saimon eri wiahda koasoandi ehu me rahno pahn wiahla rahn kaperen oh re pahn kin wiewia nan sounpar koaros. E kakehlakahla wasahn poadoandoar kan en Tehnpas Sarawio pohn dohlo sallahng kelen mahwen, ih oh nah sounpei ko eri wiahda ar poahsoan kaun wasao.

\VS{53}Nein Saimon pwutak, me adaneki Sohn wialahr mwahnakapw men, Saimon eri kasapwilada en kaunda karis en sounpeio pwon, Sohn ahpw kauwada eh poahsoan kaun nan Keser.




\par }\Chap{14}{\SH Kapingpen Saimon
\par }
{\PP \VerseOne{1}Nan pahr 172\FTNT{w}{{\FR 14:1: }{\FK{PAHR 172:
}}{\FT{Sounpar wet pahrekiong pahr 140 mwohn Krais.}}} Nanmwarki Demihtrius Keriemen ketin kapokonepene sapwellime karis oh ketilahng Media pwehn rapahki sawasepe ni eh pahn mahweniong Tripo.


\par }{\PP \VS{2}Ni ahnsou me Arsakihs Kewenemen, nanmwarkien Persia oh Media karongehda me Demihtrius ketilongehr nin lime wehi, e ketin kadarala emen sapwellime lapalap en sounpei ko ianghki sounpei kei pwe re en poar mourihedi Demihtrius.

\VS{3}Re ahpw mahweniong oh kalowehdi sapwellimen Demihtrius kariso, irail eri salihedi Demihtrius oh walahng rehn Nanmwarki Arsakihs, ih eri kesehlong nan imweteng.


\par }{\PP \VS{4}Wehin Sudia eri meleileidi erein Saimon eh momour. Nindokon eh kakaun, e doadoahngki sapwellime manaman pwehn wia kamwahu ong sapwellime aramas akan, oh aramas akan kin pereperenki ahnsou koaros eh wia arail kaun emen.

\VS{5}E pil kalaudehla eh adamwahu ni eh kalowehdi wasahn peidi en sohp nan Sopa ritingadahng irail ahl en pedolong ong ni deke kan en Krihs.

\VS{6}E sohte ketin kalaudelahte nin limarailo oh kalowediong pahn eh manaman wehio pwon,

\VS{7}ahpw e pil kapwurehdo me selidi nan mahwen kan oh pil kalowehdi Keser, Pedsur, oh kelen mahwen me mi nan Serusalem. E kamwakelehda kelen mahweno ong kaudok, oh sohla aramas emen me uhwong.


\par }{\PP \VS{8}Mehn Suhs kan eri wie doadoahk nan sapwarailo ni popohl; sahpwo kapwarehda wahnsahpw oh tuhke kan pil weuwa.

\VS{9}Mwahnakapw akan popohnmwasohki ar likoun sounpei kan, oh ohl mah kan kin mwomwohdpene wasahn tuhpene kan koasoakoasoia duwen soahng kapwuriamwei kan me wiawiher.

\VS{10}Saimon nahkpene mwenge ong kahnimw kan oh tehtehn mahwen mehn wia poadoaroaparail. Eh ndand ahpw lohkseli wasa koaros.

\VS{11}E kahrehiong wehio popohl, oh en Israel peren solahr ese dahkot kehnaudok.

\VS{12}Aramas koaros momour meleilei nan pein arail mwetin wain kan oh tuhke pik kan, oh sohte emen me kamasak irail.

\VS{13}Ni ahnsou pwuko re kalowehdi nanmwarki kan me kin imwintihtiong irail, oh sohla emen nan wehio me pahn mahweniong irail.

\VS{14}Saimon pil rapahki elen sewese me semwehmwe kan en sapwellime aramas akan, oh mihmi pahn kaweidpen Kosonned en Moses, e kasohrehla aramas suwed me sohte peikiong kosonned kan.

\VS{15}E ketikihda dipwisou kaselel kei ong Tehnpas Sarawio oh pil katohtowehla dipwisou kan me re kin doadoahngki ni ahnsoun kaudok.


\par }{\PP \VS{16}Ni ahnsou me rongen en Sonadan eh mehla eh lellohng Rom oh Saparta, e kahrehda pahtou laud.

\VS{17}Ahpw ni ahnsou me mehn Saparta kan rongada me Saimon wiliandi rie pwutako oh wiahla Samworo Lapalap, oh ih me kakaun wehio oh kahnimw kan,

\VS{18}re ahpw ntingihedi pohn prons ehu inou sapahl en kaminimin me re wiahiongehr rie pwutak Sudas oh Sonadan oh kadaralahng pronso.\XREF{}{{\XO 14:18: }{\XT{1 Mak. 8.22.}}}

\VS{19}Inowo eri wadawadohng pwihnen wiekupwur kan nan Serusalem.

\VS{20}Oh iet pelien kisinlikou me iang inowo sang mehn Saparta kan:

\par }{\PI “Rahnmwahu sang mehn Saparta oh lapalap akan ong Samworo Lapalap Saimon, lapalap akan, oh samworo en mehn Suhs kan, oh pil ong riat mehn Suhs koaros.

\VS{21}Meninkeder kan me kumwail kadarodohng kiht koasoaiong kiht duwen amwail wahu oh ndand. Ara pas reht wia poahsoanen at peren,

\VS{22}oh duwen ara pas reht ntingdier nan pwuken wehi, nin duwe met: ‘Numenius, nein Antaiokus oh Antipater, nein Sason, wiliepe wahu en mehn Suhs kan, patohier mwoht pwe ira en onesapahl arail inou en kaminimin.

\VS{23}Pwihnen wiekupwur kan perenkihda ar kasamwo ohl pwukat ni wahu oh kihdiong pelien kisinlikou me ira wahdo nan wasahn nekinek en pwuken wehi, pwe mehn Saparta en kolokol ire wet nan pwuken wehi. Pelien kisinlikou en inou wet pil wiawidahr oh pekederlahngehr Samworo Lapalap Saimon.’ ”


\par }{\PI \VS{24}Mwurin mwo, Saimon pil kadarala Numenius Rom iangahki eh kisakis mehn sansar kohl ehu me uwen toutouwih elep en ton, pwe en pwurehng onehda sapahl ar inoun minimin ong mehn Rom.


\par }{\PI \VS{25}Ni mehn Israel kan ar rong duwen mepwukat, re ahpw mengimengloalki, “Ia duwen atail pahn kak kasalehda atail kapingkalahngan ong Saimon oh sapwellime pwutak kan?

\VS{26}Ih, iangahki rie ko, oh peneinei en seme koaros me wia poahsoan kehlail en atail wehi. Re mahweniongehr atail imwintihti kan oh kasaledekihala atail wehi.”

\par }{\PP Eri, irail ntingihedi mepwukat ni prons oh kauwada ni uhr kei nin Nahna Saion.

\VS{27}Iet duwen me ntingdier:

\par }{\PI “Ni rahn kaeisek waluh en sounpwong en Elul, nan pahr 172,\FTNT{x}{{\FR 14:27: }{\FK{PAHR 172:
}}{\FT{Sounpar wet pahrekiong pahr 140 mwohn Krais.}}} ni kesiluh en sounpar me Samworo Lapalap Saimon wiewia kaun emen,

\VS{28}pwihn lapalap en samworo kan, aramas akan, lapalap akan, oh kaunen wehi pokon kan kasaledahr ire pwukat:

\VS{29}Pak tohto ni mahwen eh kin wiawi nan wehiet, Saimon, nein Madadaias, samworo men sang ni peneinei en Sehoiarip, iangahki rie kan kin pangala ar mour pwe re en doare atail wehi, atail Tehnpas Sarawio, oh atail Kosonnedo sang atail imwintihti kan. Re kahredohr lingan lapalap ong atail wehi.

\VS{30}Sonadan kaminiminihpenehr tohn wehi oh wialahr Samworo Lapalap mwohn eh sipalla.

\VS{31}Imwintihtien mehn Suhs kan koasoanedier re en mahweniong atail wehi oh kasaminehla Tehnpas Sarawio.

\VS{32}Saimon eri wiahla kaun emen oh mahwenki eh wehi. E doadoahngkihla pein sapwellime mwohni pwehn pwainkihda tehtehn mahwen oh pwainki sounpei kan en wehi.

\VS{33}E kelepene kisin kahnimw kan en Sudia, ahpw mehlel Pedsur ni irepen wehio, wasa me imwintihti kan nahkpene ie arail tehtehn mahwen kan. E ketikihdiong sounpei kei wasao.

\VS{34}E kelepene wasahn peidien Sohp nan Sopa oh kahnimw en Keser ni irepen Asdod, wasa me imwintihti kan pil mihmihier ie. E ketikihdiong mehn suhs kei wasao oh ketikihong tohn kahnimwo soahng koaros me re anahne.

\VS{35}Ni aramas akan ar kilang duwen en Saimon eh poadidi oh duwen eh men kahredohng eh wehi lingan, re ahpw kasapwilada en wiahla arail kaun oh Samworo Lapalap. Re wiadahr met pwehki mehkan koaros me e wiadahr nan eh loalopwoat oh pwehki eh kahredohr pwuhng oh song ni ahl koaros en kahredohng eh wehi lingan.


\par }{\PI \VS{36}“Mehn liki kan pekeus sang nan wehio ni ahnsou me e wiewia kaun men. Imwintihti sounpei kan pweksang wasa me re mihmi ie ni paliepeng en Tehnpas Sarawio, wasa re wiahda ie kelen mahweno, oh kin kohieisang wasao oh kohla kasaminehla Tehnpas Sarawio.

\VS{37}Saimon eri kihdiong mehn Suhs kei nan kelen mahweno, kakehlahda pwehn wia mehn poadoarepen wehio oh kahnimw en Serusalem, oh pil kailehda kehl kan en kahnimwo.

\VS{38}Pwehki wiewia pwukat, Nanmwarki Demihtrius kamanahla sapahl nan dewen Samworo Lapalap,

\VS{39}oh ketikihong en lengilengki “Kompoakepahn Nanmwarki,” oh kin wauneki mehlel.

\VS{40}Demihtrius wiadahr mepwukat pwehki eh karonge me mehn Rom kan kin wiahki mehn Suhs kan kompoakepahrail, iengarail, oh riarail oh re kasamwoier nein Saimon meninkeder kan ni wahu mehlel.


\par }{\PI \VS{41}“Kahrehda, mehn Suhs akan oh arail samworo kan perenki Saimon oh kadaudoke kan ar pahn wiewia ar kaun oh Samworo Lapalap, lao emen soukohp mehlel pahn pwarada.

\VS{42}Saimon pahn kin kakaun ar wehi, apwahpwalih Tehnpas Sarawio, oh pil wiewia kaunen sounpei. E pahn kin apwahpwalih tehtehn mahwen kan, kakehlakahda kehl kan, oh wiewia doadoahk en wehi pokon.

\VS{43}Aramas akan uhdahn pahn peikiong ni mehkoaros. Doadoahk en wehi pokon koaros pahn wiawihda ni mware. E pahn ahneki pwung en mi nan likoun soupeidi oh kapwatki mehn kateng kohl en nanmwarki.


\par }{\PI \VS{44}“Sohte aramas emen, de samworo men, pahn ahneki pwung en kauwehla de wekidala ehu en Saimon koasoandi pwukat, de wia ehu kapokon nan wehiet ni ar sohte ale mweimwei, de likawih likoun soupeidi iangahki mehn kateng kohl.

\VS{45}Mehmen pahn sapeikiong de sohte daur kosonned pwukat pahn ale kalokope.


\par }{\PI \VS{46}“Aramas ako eri ehupene oh pwungki re en kamanahla Saimon ong pwung en doadoahngki kosonned pwukat.

\VS{47}Saimon eri pwungki en wiahla kaun: Samworo Lapalap, kaunen sounpei, oh kepina en mehn Suhs oh samworo kan.”


\par }{\PP \VS{48}Irail eri koasoanehdi me kalohk pwukat en ntingdiong ni prons oh kokouda wasa kis nan kelen Tehnpas Sarawio

\VS{49}oh pelien kosonned pwukat en nekinekla wasahn nek mwohni en Tehnpas Sarawio, wasa me Saimon oh nah pwutak kak tetehk.




\par }\Chap{15}{\SH Antaiokus Keisimen Peki Sawas sang rehn Saimon
\par }
{\PP \VerseOne{1}Antaiokus, sapwellimen Nanmwarki Demihtrius pwutak ahpw ntingihada kisinlikou kiset sang ni deke kan en Krihs ong Samworo Lapalap oh kepina en mehn Suhs kan oh ong wehio pwon:


\par }{\PI \VS{2}“Rahnmwahu sang Nanmwarki Antaiokus ong Samworo Lapalap oh kepina, oh ong mehn Suhs koaros.

\VS{3}Nin duwen amwail mwangih me aramas suwed kei adihasangehr wehin ei pahpa kahlap ako. I koasoanedier I en pwurehng repenpwungiong oh onehda sapahl eh manaman. I kapokonepenehr lapalahn karis ehu sang wehin liki kan oh wiadahr sohp en mahwen kei.

\VS{4}I koasoanedier I en mahweniong wehio oh irail kan me kamwomwalahr kahnimw tohto kei oh kauwehla sahpwo.


\par }{\PI \VS{5}“Eri met, I kasaledekihkumwaillahr sang pwain daksis me nanmwarkien mwowe ko ketikihongkumwailehr.

\VS{6}I kamanalahr kumwail en wiahda pein noumwail mwohni kan oh doadoahngki nan amwail wehi.

\VS{7}Serusalem oh Tehnpas Sarawio pahn kasaledeksang pwain daksis. Tehtehn mahwen koaros me kumwail wiahda oh wasahn poadoandoar kan me kumwail kauwadahr oh mihmi nan sapwamwail pahn mihmi pahn amwail manaman.

\VS{8}Oh pil amwail pweipwand ong wehi, me kereniongehr lelohng kumwail, met pil kasohralahr douluhl.

\VS{9}Ni ei pahn pwurehng alehdi manaman pohn ei wehi, I pahn kihong kumwail, amwail wehi, oh Tehnpas Sarawio wahu laud ehu me pahn sansalohng sampah pwon.”


\par }{\PP \VS{10}Nan pahr 174,\FTNT{y}{{\FR 15:10: }{\FK{PAHR 174:
}}{\FT{Sounpar wet pahrekiong pahr 138 mwohn Krais.}}} Antaiokus mahwenionng wehin eh pahpa kahlap ako. Sounpei tohto iangala eh pali, kahrehda me malaulau luhwe rehn Tripo.


\par }{\PP \VS{11}Antaiokus eri pwakihala Tripo, ih eri sopolahng ni kahnimw Dor, me mi ni oahroahr,

\VS{12}ni eh esedahr me e milahr nan apwal laud, pwehki nah sounpei kan ar tangasangehr.

\VS{13}Antaiokus eri mahwenkihong Dor sounpei koahiek 120,000 oh sounpein dak oahs 8,000.

\VS{14}E pil mahwenki were sohp ko, oh kapilpene kahnimwo oh kahpwalihala douluhl me kahrehda sohla aramas emen kak pedolong de pedoisang loale.


\par }{\SH Mehn Rom Sewese mehn Suhs kan
\par }
{\PP \VS{15}Ni ahnsowo Numenius, oh irail kan me iang ih ahpw leledohng Serusalem sang Rom wa kisinlikou kiset me doakedoake nanmwarki kei oh wehi kei:\XREF{}{{\XO 15:15: }{\XT{1 Mak. 12.16.}}}


\par }{\PP \VS{16}“Rahnmwahu sang Lusius, sounkaweidpen mehn Rom, ong Nanmwarki Tolemi.

\VS{17}Pwihnen meninkeder ehu sang kompoakepahtail oh iengatail mehn Suhs kan leledohr reht pwe re en onehda sapahl inoun minimin oh ehupene me wiawidahr mahs. Samworo Lapalap Saimon oh mehn Suhs kan me kadariraildo,

\VS{18}oh re wa kohdo kisakis ehu me iei mehn sansar kohl ehu me uwen toutouwih elep en ten.

\VS{19}Eri, se koasoanedier se en pakairkihong nanmwarki kan oh wehi kan pwe re en dehr wiahiong mehn Suhs akan, ar kahnimw kan, de ar wehi mehkot suwed ni mwohmw ehu sohte lipilipil. Re sohte pahn mahweniong irail de utung wehi kan me pahn mahweniong irail.

\VS{20}Se koasoanedier me se pahn kolokol mehn sansaret oh nekinekid mwahu.

\VS{21}Eri, ma aramas emen me kin pangala eh wehi pahn sopohsang Sudia oh kohwei rukula nan sapwamwail, kumwail pahn pangohng Samworo Lapalap Saimon, pwe en kak kaloke irail nin duwen kosonned en mehn Suhs.”


\par }{\PP \VS{22}Lusius pil wiahda soangen kisinlikowohte ong Nanmwarki Demihtrius, ong Attalus, Ariareidihs, oh Arsakihs,

\VS{23}oh pil ong wehi pwukat: Sampsamihs, Saparta, Delos, Mindos, Sision, Karia, Samos, Pampilia, Lisia, Alikarnasus, Rohdes, Pasihlis, Kos, Saide, Aradus, Kortina, Naidus, Saiprus, oh Sairini.

\VS{24}Pelien kisinlikou wet pil pekederlahng Samworo Lapalap Saimon.


\par }{\SH Antaiokus Keisimen Mweisang Saimon
\par }
{\PP \VS{25}Keriapak en Nanmwarki Antaiokus eh mahweniong Dor, oh e mahmahweniong ahnsou reirei. E wiahda pasapas en mahwen kei, oh silehdi wasa kan me kahrehda Tripo oh nah sounpei ko sohla kak pedolong de pedoisang nan kahnimwo.

\VS{26}Saimon eri kadarala sounpei koahiek 2,000 pwe re en sewese Antaiokus, iangahki silper oh kohl oh pil tehtehn mahwen tohto.

\VS{27}Ahpw Antaiokus sohte ale dipwisou pwukat, e pil kasohrehla inou me e wiahiongehr Saimon, oh wiahla en Saimon imwintihti.

\VS{28}Antaiokus eri kadarala Adenopius, sapwellime lapalap likilik, pwehn wiekupwuriong Saimon. E ahpw ndaiong Saimon, “Komwi kolokolehr kahnimw Sopa, Keser, oh kelen mahwen me mi nan Serusalem, kahnimw pwukat kisehn ei wehi.

\VS{29}Komw mahweniongehr sahpw pwukat oh kahpwalihala. Komw pil kalowedier wasa tohto nan ei wehi.

\VS{30}Eri met, komw pahn kapwurehdo kahnimw pwukat me komw kalowedier, oh mwohni en daksis kan me komw rikasangehr wasa kan me komw kakaunehr likin wehin Sudia.

\VS{31}Ma komwi sohte pahn kapwaiada met, eri, komwi pahn kihong ie paun en silper 30,000, oh pil kapatahiong paun en silper 30,000 pweinen wasa ohla kan oh daksis kan me sohte pweipweila. Ma komwi sohte pahn kihda pweipwei riau pwukat, se pahn mahweniong kumwail.”


\par }{\PP \VS{32}Ni Adenopius eh lellahng Serusalem oh kilangada duwen lingan en tehnpesen Saimon, dahl kohl oh silper kan me e kin doadoahngki, oh soangen dipwisou lingan teikan, e inenen dahkihla. Ih eri padahkihong Saimon duwen mahsen en nanmwarkio,

\VS{33}Saimon eri sapengki, “Saikinte pak ehu se adihada sahpw ehu sang nan wehi teikan de adihada mehkot sang aramas teikan. Ahpw ihte se kapwurehdo wasa kan me se sohsohki sang at pahpa kahlap ako, sahpw akan me at imwintihti kan adihasangkitehr ni mwekid sapwung.

\VS{34}Met se nannantihongete se en kapwurehdo at sohso kan.

\VS{35}Ong Sopa oh Keser, me komwi mahsanih me sapwellimomwi, se pahn patohwanohng komwi paun en silper 6,000, se pahn mehndahkihla duwen kahpwal laud me tohn kahnimw pwukat wiahiong at wehi.”

\par }{\PP Adenopius sohte sapeng,

\VS{36}e ahpw pwuralahng rehn nanmwarkio nan eh lingeringer kowahlap. Ni eh padahkihong nanmwarkio dahme Saimon koasoia, oh pil koasoiaiong duwen lingan en tehnpesen Saimon oh soahng kan me e kilang wasao, nanmwarkio eri engiengda kowahlap.


\par }{\SH En Sohn eh Powehdi Sendepius
\par }
{\PP \VS{37}Ni ahnsowo Tripo iangada sohp pwoat oh sopolahng ni kahnimw Ordosia.

\VS{38}Nanmwarki Antaiokus eri idihada Sendepius pwe en kaunda sounpei kan me mi limwahn oaroahr kan, e ketikihong sounpein nansapw kei oh sounpein dak oahs kei,

\VS{39}oh mahsanihong en mahweniong mehn Sudia kan. E pil koasoanediong en onehda sapahl kahnimw en Kedron oh kakehlahda ewen kehl kan, pwe en kak mahweniong mehn Suhs kan. Eri, pein nanmwarkio ahpw usehla eh pwakipwakih Tripo.


\par }{\PP \VS{40}Sendepius eri kohla Samnia oh tapihada kahpwalih mehn Suhs kan ni eh mahweniong irail, kalowehdi aramas akan, oh kemeirailla.

\VS{41}E onehda sapahl Kedron oh kihdiong sounpein dak oahs oh nansapw kei wasao, pwe re en kak peiong oh silehdi ahl akan me kolahng Sudia, nin duwen me nanmwarkio mahsanihong.




\par }\Chap{16}{\PP \VerseOne{1}Sohn nein Saimon ahpw mweselsang Keser kolahng pakairkihong semeo dahme Sendepius wiadahr.

\VS{2}Saimon eri ndaiong Sohn oh Sudas, nah pwutak laud riemeno, “Peneineien ei pahpa koaros, riei ko, oh ngehi, se mahwenki Israel ni uwen at kak, oh pak tohto se pweida ni at doare Israel.

\VS{3}Eri, met I ohl laudlahr, ahpw kalahngan en Koht amwa mwahnakapw ahnsou wet. Kumwa pahn uhd wiliandi ngehi oh riei ko oh mahwenki atail wehi. Oh Koht en ketin ieiang kumwa.”


\par }{\PP \VS{4}Sohn eri kapokonepene sounpei koahiek oh sounpein dak oahs en Israel 20,000, oh mwekidla pwe re en mahweniong Sendepius. Re pweidi nan Modein,

\VS{5}oh manda nimensehngie re mwekidlahng nan patapato. Lapalahn karis ehu me dak oahs oh sounpei me alu pil mwekidla pwe re en mahweniong mehn Suhs, ahpw mie pillap ehu me ireirailpeseng.

\VS{6}Sohn oh nah sounpei ko ahpw irekla sohpeilahng imwintihti ko, ahpw ni Sohn eh tehkada me nah sounpei ko masak kotehla pihlo, e ahpw tiengla kotehla mwohrail, oh nah sounpei ko ahpw kilang oh idawehnla.

\VS{7}Sohn nehkpeseng nah sounpei ko oh kihdiong me dak oahs ko nanpwungen sounpei me alu ko, pwehki nein imwintihti sounpein dak oahs ar tohto.

\VS{8}Sowi ahpw pepeuk oh mahwen tepida, Sendepius oh nah sounpei ko lohdi, oh me tohto rehrail me kamakamala. Luhwe ko sopolahng nan kelen Kedron.

\VS{9}Sudas soahn nan peio, a rie pwutak Sohn pwakipwakihalahte imwintihti ko lao lel Kedron, wasa me Sendepius onehda sapahl.

\VS{10}Sounpei me sopohla ko tangalahng wasahn iroir kan me mi nan mohs kan en Asdod, oh Sohn ahpw isikada kahnimwo. Sounpei imwintihti 2,000 me kamakamala rahno, oh Sohn pwurala Sudia nsenamwahu.


\par }{\SH Kamakamalahn Saimon oh Nah Pwutak Riemen
\par }
{\PP \VS{11}Samworo Lapalap Saimon idihada Tolemi, nein Apupus, pwe en kaunda sounpei kan me mi nan Patapat en Seriko. Tolemi inenen kepwehpwe,

\VS{12}pwehki eh pwoudiki nein Saimon serepein.

\VS{13}Ahpw e inenen ngoangkihla oh men uhd kaunda wehio. E ahpw wiahda koasoandi suwed ehu en kemehla Saimon oh nah pwutak ko.

\VS{14}Saimon, iangahki nah pwutak Madadaias oh Sudas, seiseiloakseli nan kisin kahnimw kan nan wehio, pwe re en tehk anahnepen aramas akan. Re lellahng Seriko nan sounpwong Sehpad, kaeisek ehu en sounpwong, nan pahr 177.\FTNT{z}{{\FR 16:14: }{\FK{PAHR 177:
}}{\FT{Sounpar wet pahrekiong pahr 134 mwohn Krais.}}}


\par }{\PP \VS{15}Tolemi wie koasoakoasoanehte en kemehla Saimon oh nah pwutak riemeno, e ahpw kasamwo irail nan kisin kelen mahwen ehu me adaneki Dok, me e wiahda. E wiahiong irail lapalahn kamadipw ehu, ahpw e ekihla ohl ekei nan kehlo.

\VS{16}Ni Saimon oh nah pwutak ko ar sakaulahr, Tolemi oh ohl ako ahpw pwarada sang wasa re rukuruk ie wisik kedlahs oh tangalahng wasa kamadipw wiewiawi ie, wasa re kemehla ie Saimon, nah pwutak ko, oh ekei sounpapah ko.

\VS{17}Pwehki soangen mwekid suwed wet, Tolemi dupungki wiewia suwed ong wiewia mwahu.


\par }{\PP \VS{18}Tolemi eri ntingihda kisinlikou kis duwen mehkan me e wiadahr oh kadaralahng nanmwarkio. Nan kisinlikowo e peki ekei sounpei en pekederla reh pwe re en sewese, oh kahnimw kan oh wehi en uhd kohieng pwe en kaunda.

\VS{19}E pil ntingihada kisinlikou kis oh kadaralahng lapalap en sounpei kan, luke irail en iangala ih, oh inoukihda me e pahn kihong irail silper, kohl, oh soangen kisakis teikan. Ih eri kadarala ekei nah aramas Keser pwe re en kemehla Sohn,

\VS{20}oh ekei e kadarala re en kalowehdi Serusalem oh dohl me Tehnpas Sarawio mi ie.

\VS{21}Ahpw mie aramas me mwadangala Keser mwohn nein Tolemi aramas ako oh pakairkihong Sohn me eh pahpao oh rie pwutak ko kamakamalahr, oh Tolemi pil kadarala ohl ekei pwe re en kemehla Sohn.

\VS{22}Sohn inenen masepwehkada ni eh rong rohng wet, ahpw pwehki pakair en mwekid wet eh mwadang leledohng, e koledi oh kemehla ohl ako me pekederla pwe re en kemehla.


\par }{\PP \VS{23}Eri, soahng teikan me Sohn wiahda mwurin eh wiliandi eh pahpao: mahwen kan me e wia, eh wiewia kommwad akan, eh onehda sapahl kehl kan, oh soahng teikan me e wiadahr,

\VS{24}ntingdier nan poadopoad en eh mwehi ni eh wiewia Samworo Lapalap.


\par }