\NormalFont\ShortTitle{MARK}

{\MTB Rongamwahu me Ntingdier sang rehn

\par }{\MT MARK

\par }{\IS Oaralap en Pwuhk wet

\par }{\IP {\BK{Rongamwahu en Mark}}, iei “Rongamwahu duwen Sises Krais me Sapwellimen Koht.” Pwuhk wet kasalehiong kitail duwen Sises ih aramas emen me kin sapwellimaniki mwekid kehlail oh manaman. Sapwellime manaman dehde mwahu sang ni sapwellime padahk, sang ni sapwellime manaman pohn ngehn suwed akan, oh pil sang ni sapwellime manaman en lapwahda dipen aramas akan. Sises pil koasoia duwen pein ih Nein-Aramas me ketidohn tounmeteikihla sapwellime mour pwe en kasaledekihala aramas sang nan diparail kan.

\par }{\IP {\BK{Mark}} kin koasoia duwen sapwellimen Sises mahsen oh padahk kan, ahpw e kin koasoia laud duwen sapwellime wiewia kan ni koasoi kehlail oh dehde. Mark ntingihedi mahs koasoi mwotomwot duwen Sohn Sounpapidais oh pil duwen en Sises eh ketin papidaisla oh ale songosong pahn Sehdan; oh mwuhr e koasoiahda duwen sapwellimen Sises doadoahk en kamwahwihala me soumwahu kan oh wia padahk. Ni sapwellimen Sises tohnpadahk ko ar kin rongorong oh kilikilang ih, re ahpw kin kalaudehla ar wehwehki oh dehdehki; ahpw sapwellime imwintihti kan kin kalaudehla ar kailongki. Ire laud kan me kaimwisekala pwuhk wet, iei koasoiepen wiewia kan me pweida ni kaimwiseklahn wihk me Sises ketin ieiaski nin sampah, ahpw mehlel eh pwoula pohn lohpwu oh iasada.

\par }{\IP Imwin Rongamwahu wet me riau, me mi nan kilel me duwehte met [ ]. Emen sounnting tohrohr likin me ntingihada pwuken
{\BK{mark,}} me mwein ntingihedi.

\par }{\IOT Audepe ni Oaralap

\par }{\IO 1. Tepin rongamwahu 1.1-13

\par }{\IO 2. Sapwellimen Sises doadoahk nan Kalili 1.14—9.50

\par }{\IO 3. Sises ketsang Kalili ketilahng Serusalem 10.1-52

\par }{\IO 4. Kaimwiseklahn wihk nan Serusalem oh limwah 11.1—15.47

\par }{\IO 5. Iasadahn Sises 16.1-8

\par }{\IO 6. Kaun Sises me iasadahr pil pwarohng sapwellime tohnpadahk ko oh kitidahla nanleng 16.9-20



\par }\ChapOne{1}{\SH En Sohn Sounpapidais eh Kapahrek
\par }
{\R (Pil tehk Mad. 3.1-12; Luk 3.1-18; Sohn 1.19-28)

\par }{\PP \VerseOne{1}Iet tepin Rongamwahu duwen Sises Krais me Sapwellimen Koht,

\VS{2}nin duwen mahsen me ntingdier rehn soukohp Aiseia:

\par }{\Q “Koht mahsanih, ‘Iet nei meninkedero me I pahn kadarewei mwohmwi

\par }{\QB pwe en onopada alomwi.’
\XREF{}{{\XO 1:2: }{\XT{Mal. 3.1.}}}


\par }{\Q \VS{3}Ngihl ehu me kin likilikwer nan sapwtehn:

\par }{\QB ‘Kumwail kaunopada ahl akan koaros ong Kaun-o;

\par }{\QB kumwail kainenehla kisinial akan wasa e pahn ketin keid ie!’ ”
\XREF{}{{\XO 1:3: }{\XT{Ais. 40.3 (LXX).}}}


\par }{\BB \par }
{\PP \VS{4}Eri, Sohn ahpw pwarada nan sapwtehn, wiewia papidais ong aramas akan, lohlohkihong irail, mahsanih, “Kumwail koluhla, wiliakapwala oh papidaisla, Koht ahpw pahn ketin mahkikihong kumwail dipamwail kan.”

\VS{5}Me ngeder sang Sudia oh sang nan kahnimw en Serusalem ahpw kin kohieila pwe en rong en Sohn eh kapahrek. Re ahpw kin wehkada diparail kan, Sohn ahpw kin papidaisihrailla nan Pillap Sordan.


\par }{\PP \VS{6}Sohn kin likawih likou me wiawihdahsang ni wunen kamel, oh kin pirehki lukope kateng kilin kou; oh ih me e kin sakasakan: mensiek oh sukehn loangalap en nanwel.
\XREF{}{{\XO 1:6: }{\XT{2 Nan. 1.8.}}}

\VS{7}A iet audepen kalohk me e kin mahsanihong aramas akan: “Mie ohl emen me pahn ketido mwuri, me lapalapasang ie mehlel; me I sohte warohng poaridi mwowe pwe I en lapwahda selen sapwelllime suht.

\VS{8}Ngehi I kin papidaisihkin kumwail pihl, a ih, e pahn ketin papidaisihkin kumwail Ngehn Sarawi.”


\par }{\SH Sises Papidaisla oh Ale Songosong pahn Sehdan
\par }
{\R (Pil tehk Mad. 3.13—4.11; Luk 3.21-22; 4.1-13)

\par }{\PP \VS{9}Mwurin Sises eh ketido sang Nasaret, kisin kahnimw kis nan wehin Kalili, oh ketin papidaisla rehn Sohn nan Pillap Sordan.

\VS{10}Ni ahnsou me Sises ketida sang nan pihlo, e mahsanihada duwen nanleng eh ritpeseng oh Ngehn Sarawi eh ketidi ni mwomwen mwuroi men oh ketiket powe.

\VS{11}E ahpw pil karongehda kapitie ehu me peidihdo sang nanleng, me mahsanih, “Kowe, me iei nei pwutak kompoake, me I kin kupwurperenki.”
\XREF{}{{\XO 1:11: }{\XT{Sen. 22.2; Mel. 2.7; Ais. 42.1; Mad. 3.17; 12.18; Mark 9.7; Luk 3.22.}}}


\par }{\PP \VS{12}Eri, ni ahnsowohte Ngehn Sarawi ahpw kahluwalahng Sises nan sapwtehn.

\VS{13}Sises eri ketiketki wasao rahn pahisek, Sehdan eri kasongosongehda. Mahn lawalo kan pil kin iang Sises wasao; a tohnleng kan ahpw kin pwarodo oh kin sewese.


\par }{\SH Sises Malipe Soused Pahmen
\par }
{\R (Pil tehk Mad. 4.12-22; Luk 4.14-15; 5.1-11)

\par }{\PP \VS{14}Mwurin Sohn eh lekdekiong nan imweteng, Sises ahpw ketila Kalili oh ketin lohkiseli Rongamwahu sang rehn Koht, mahsanih,

\VS{15}“E lelehr ahnsowo, oh Wehin Koht kerendohr! Kumwail eri koluhla oh wiliakapwala oh pwosonla Rongamwahu!”
\XREF{}{{\XO 1:15: }{\XT{Mad. 3.2.}}}


\par }{\PP \VS{16}Rahn ehu Sises ketiket kohla pohn oaroahr en Lehen Kalili; e ahpw mahsanihada soused riemen, Saimon oh rie Andru, me wie lalaidki ara uhk pwoat nan leho.
 
\VS{17}Sises eri ketin mahsanihong ira, “Kumwa kohdo iangiehla; I ahpw pahn padahkihong kumwa duwen laidih aramas akan.”

\VS{18}Ni ahnsowohte, ira pwilikihdi ara uhk ko oh iangala Sises.


\par }{\PP \VS{19}E ketin douluhlla sang wasao, ahpw pil mahsanihada pirien ehu, Seims oh Sohn, nein Sepedi. Ira mihmi pohn kisin pwoht kis onohne ara uhk kei.

\VS{20}Ni Sises eh mahsanihirahda, e ahpw ketin malipe ira. Ira eri peidedi samarao me iang mihmi pohn kisin pwohto rehn tohndoadoahk kei, ira ahpw iangala Sises.


\par }{\SH Ohl emen me Ngehn Saut Tiada Powe
\par }
{\R (Pil tehk Luk 4.31-37)

\par }{\PP \VS{21}Kedekedeo, irail ahpw ketila Kapernaum, a ni rahnen Sapado Sises ahpw ketilong nan sinakokeo oh tapihada wia sapwellime padahk.

\VS{22}Aramas koaros me iang rong ahpw pwuriamweikihla duwen eh kin ketikihwei sapwellime padahk; pwe e sohte duwehte sounkawehwehn Kosonnedo kan, pwe e kin ketin kawehwehda ni manaman.
\XREF{}{{\XO 1:22: }{\XT{Mad. 7.28-29.}}}


\par }{\PP \VS{23}Ohl emen me ngehn saut tiada powe ahpw pwarala nan sinakokeo oh mahdidi eh wer, ndinda,

\VS{24}“Sises mehn Nasaret, dahme komw men ketin wiahiong kiht? Komwi ketidohng kauweikitala! I ese ihs komwi, pwe komwi me Sapwellimen Koht meninkeder sarawio!”


\par }{\PP \VS{25}Sises eri ketin angiangihada ngehn sauto, e mahsanih, “Nennenla, kowe eri pedoisang rehn aramas menen!”


\par }{\PP \VS{26}Ngehn sauto eri itikada ohlo eh lao rerada, e ahpw weriwer oh pwedieisang reh.

\VS{27}Aramas koaros eri pwuriamweikihla oh wie peipeidekpene nanpwungarail, ndinda, “Dahkot met? Soangen padahk kapw dah ieu met? Ohl menet me inenen manaman. E ketin mahsente, a pil ngehn saut akan kin peikiong!”


\par }{\PP \VS{28}Rongen Sises ahpw mwadang lohkseli wasa koaros nan wehin Kalili.


\par }{\SH Sises ketin Kakehlahda Aramas Tohto
\par }
{\R (Pil tehk Mad. 8.14-17; Luk 4.38-41)

\par }{\PP \VS{29}Eri, Sises oh sapwellime tohnpadahk ko, iangahki Seims oh Sohn ahpw ketisang nan sinakokeo oh ketila nan imwen Saimon oh Andru.

\VS{30}A soulap en Saimon wie wonohnki nan ihmwo soumwahu karakar. Ni Sises eh ketin lel wasao, re ahpw kairehki duwen iren liho.

\VS{31}Ih eri ketila oh ketin kolada pehn liho oh sewesehda en kesihnenda. Ni ahnsowohte, karakaro pah kohsang rehn liho; e ahpw tapihada papah irail.


\par }{\PP \VS{32}Nin soutikohte, ni ketipin eh pahn kihrlahr, aramas akan ahpw wapenehng rehn Sises me soumwahu koaros oh me ngehn saut akan tiadahr pohrail.

\VS{33}Tohn kahnimwo koaros ahpw iang pokonpene mwohn ihmwo.

\VS{34}Sises eri ketin kakehlahda aramas tohto me ahneki soangen soumwahu tohto oh ketin kausasang ngehn suwed tohto rehn aramas akan. Ih eri ketin kalikedi ngehn suwed ko re en dehr lokaia, pwe re ese ihs ih.


\par }{\SH Sises ketin Lohkiseli Rongamwahu nan Kalili
\par }
{\R (Pil tehk Luk 4.42-44)

\par }{\PP \VS{35}Mandahn rahno, nin sohrahn, Sises ahpw ketin kipada oh ketiketla sang ni ihmwo, ketiketlahng likin kahnimwo wasa kis pwe en kalapwukala ie oh loulou.

\VS{36}Saimon oh ienge ko ahpw rapahkihieila;

\VS{37}ni ar diarada, re ahpw patohwanohng, “Maing, aramas koaros patohwan raparapahkin komwi.”


\par }{\PP \VS{38}A e ketin sapeng irail, mahsanih, “Kitail douluhlwohng nan kousapw teikan oh kahnimw keren kan, pwe I en pil lohkiseli wasa ko Rongamwahu, pwe ihme I kohkihdo.”


\par }{\PP \VS{39}Ih eri ketin kakahnseli nan wehin Kalili pwon, kapakapahrekseli nan sinakoke kan oh ketin kakausasang ngehn suwed kan rehn aramas akan.
\XREF{}{{\XO 1:39: }{\XT{Mad. 4.23; 9.35.}}}


\par }{\SH Sises ketin Kakehlahda Ohl Tokutok men
\par }
{\R (Pil tehk Mad. 8.1-4; Luk 5.12-16)

\par }{\PP \VS{40}Ohl tokutok men pil patohdo rehn Sises, kelehpwikihdi mwowe oh sarada, patohwanohng en ketin sewese, patohwan, “Maing, ma komw ketin kupwurki, komw kak ketin kamwakeleiehda.”\FTNT{a}{{\FR 1:40: }{\FK{KAMWAKELEIEHDA:
}}{\FT{Dene soumwahu wet kin kasaminehla aramas ong kaudok.}}}


\par }{\PP \VS{41}Sises eri ketin kupwurehla oh ketin kapahla nin limeo oh doahke, mahsanih, “Iei, I mwahuki. Nna, mwakelekelda!”

\VS{42}Ni ahnsowohte tokutoko pa sarasang rehn ohlo; eri, e ahpw mwakelekella.

\VS{43-44}Sises ahpw ketin kalikedi, mahsanih, “Kilang, kaleke ke ndahng emen met; a kohwei inenwohngete rehn samworo oh kasalehiong pein uhk pwe en kasawihiuk; mwuhr, ke ahpw kihda omw meirong me Moses kilelehdier mehn kadehde ong aramas koaros duwen omw mwakelekellahr.” Eri, e ahpw ketin kadarala ohlo.
\XREF{}{{\XO 1:43-44: }{\XT{Lip. 14.1-32.}}}


\par }{\PP \VS{45}Ohlo kohlahte lohkiseli wasa koaros eh mwakelekellahro; me kahrehda Sises sohla kak ketseli ni pokon sansal nan kahnimw ko, e ahpw kin kalakalapwukseli likin kahnimwo. Ahpw soh, pwe aramas ngeder kin pokondohng reh sang wasa koaros.




\par }\Chap{2}{\SH Sises ketin Kakehlahda Ohl Mwoator emen
\par }
{\R (Pil tehk Mad. 9.1-8; Luk 5.17-26)

\par }{\PP \VerseOne{1}Mwurin rahn ekei, Sises ahpw pil pwurehng ketila Kapernaum. Rongen eh ketiket ni tehnpeseo ahpw lohkseli;

\VS{2}me kahrehda aramas tohto pokondohng ni ihmwo oh koaitla loale oh pil nan wenihmwo. E ahpw kin ketin kawehwehiong irail mahsen en Koht.

\VS{3}Nindokon eh mahmahsen, ohl mwoator emen pa wisiwisik kodohng reh; e mi nan mehn roh ehu, e rohen pahmen.

\VS{4}Eri, ni ar sohte kak kapedolong oh keiong mpen Sises pwehki koaiten pokono, re koupwoarepeseng pohn ihmwo kainenehdi wasa Sises ketiket ieo oh kakihrdiong nan ihmwo mpen Sises mehn roh me mwoatoro mihmi powe.

\VS{5}Ni Sises eh ketin mwahngihada ar pwoson laud, e ahpw mahsanihong me mwoatoro, “Nei kompoakepahi, dipomw kan lapwadahr.”


\par }{\PP \VS{6}Sounkawehwehn Kosonnedo kei iang mwomwohd nan ihmwo, irail eri mengimengloalki,

\VS{7}“Ia duwen ohl menet eh kak wia soangen lokaia wet? Pwe e lahlahwe Koht. Ihs me kak lapwahda dihp akan, kaidehk Koht kelehpw?”


\par }{\PP \VS{8}Sises mwadang mwahngihada ar mengimengloal; ih eri mahsanihong irail, “Dahme kumwail mengimengloalki soangen lamalam pwukan?

\VS{9}Mehnia me mengei en ndahng ohl mwoator menet, ‘Dipomw kan lapwadahr,’ de nda, ‘Uhda, ale kiomwen oh kohkohwei’?

\VS{10}Eri, I pahn kasalehiong kumwail duwen Nein-Aramas eh ahneki manaman en lapwahda dihp nin sampah.” Ih eri mahsanihong me mwoatoro,

\VS{11}“Uhda, ale kiomwen oh kohkohwei ni imwomwo!”


\par }{\PP \VS{12}Me mwoatoro eri uhdahte mwohn masarail ko, poarehng kiheo, oh mwadangete kohkohla. Irail koaros eri pwuriamweikihla kowahlap oh kapikapingahki Koht, patopatohwan, “Se saikinte kilangada mehkot me duwehte met.”


\par }{\SH Sises Malipe Lipai
\par }
{\R (Pil tehk 9.9-13; Luk 5.27-32)

\par }{\PP \VS{13}Sises pil pwurehng pwuralahng ni oaroahr en Lehen Kalili. Aramas tohto pil pokonpene reh, e ahpw pil ketin tapihada padahk ong irail.

\VS{14}Ni eh ketiket kohla wasao, e ahpw mahsanihada sounrik daksis men, ede Lipai nein Alpeus, me wie mwomwohd nan eh ohpiso. Sises eri mahsanihong, “Kohdo iangiehla.” Lipai eri uhdahte, iangala Sises.


\par }{\PP \VS{15}Kedekedeo, Sises ahpw ketidiong konot ni imwen Lipaio. A sounrik daksis kei oh aramas sekeniken tohto iang Sises oh sapwellime tohnpadahk ko mwohdehng tehpelo, pwe me tohto rehrail me kin iang ideidawehnseli Sises.

\VS{16}Ekei sounkawehwehn Kosonnedo, me kisehn Parisi ko, ni ar kilangada Sises eh ketin iang konokonot rehn soangen aramas sekeniken pwukat oh rehn sounrik daksis pwukat, re kalelapakada rehn sapwellime tohnpadahk ko, patohwan, “Dahme e kin iangki konot rehn soangen aramas pwukat?”


\par }{\PP \VS{17}A ni Sises eh ketin karongehda met, e ahpw mahsanihong irail, “Aramas kehlail kan sohte kin anahne sounwini, pwe irail me soumwahu kan. Ngehi, I sohte kodohn luke aramas pwung kan, pwe me dipan akan.”


\par }{\SH Peidek duwen Kaisihsol
\par }
{\R (Pil tehk Mad. 9.14-17; Luk 5.33-39)

\par }{\PP \VS{18}Pak ehu nein Sohn Sounpapidais tohnpadahk ko oh Parisi ko wie kaikaisihsol. Aramas ekei ahpw patohdo rehn Sises kalelapak reh, patohwanohng, “Dahme nein Sohn tohnpadahk ko oh nein Parisi ko kin kaisihsolki, a sapwellimomwi kan ahpw sohte kin iang?”


\par }{\PP \VS{19}Sises eri ketin sapeng irail, mahsanih, “Pwe dah? Kumwail lemeleme me tohnkapar en kamadipw en kapwopwoud ehu pahn kaisihsol nindokon ohl kamwohdo eh mihmi rehrail? Re sohte kak.

\VS{20}Ahpw ehu ahnsou pahn kohdo me ohl kamwohdo pahn pehdsang irail; eri, ih ahnsowo me re pahn kaisihsol.


\par }{\PP \VS{21}“Sohte me kin deipinahiong kisin mwein likou kapw pohn teien sekid mering, pwe mwein likou kapwo pahn nurpene oh tehrasang ekis likou meringo oh teio pahn laudla.

\VS{22}Pil sohte me kin wudekihong wain kapw nan ehd kilin mahn mering, pwe wain kapwo pahn kauwehla ehd meringo; ira koaros, waino oh ehdo, ahpw pahn ohla mwahl. Iei me wain kapw kin mwahwongete nan ehd kapw.”


\par }{\SH Peidek duwen Rahnen Sapad
\par }
{\R (Pil tehk Mad. 12.1-8; Luk 6.1-5)

\par }{\PP \VS{23}Rahnen Sapad ehu Sises ahpw ketin keidla nan mwetin wihd ehu. Sapwellime tohnpadahk ko me iang; re ahpw dolungada wahn wihd kei.
\XREF{}{{\XO 2:23: }{\XT{Deud. 23.25.}}}

\VS{24}Parisi ko eri patohwanohng Sises, “Komw mahsanih pwe sapwellimomwi tohnpadahk kan wiewia mehkot me Kosonnedo keinapwih en dehr wiawi ni rahnen Sapad!”


\par }{\PP \VS{25}Sises ketin sapeng irail, mahsanih, “Kumwail sohte kin wadek dahme Depit wiadahro ahnsou me ih oh ienge ko duhpeklao?

\VS{26}Duwen eh pedolong nan tehnpas en Koht oh sakanla pilawa sarawi ko, ni mwehin Samworo Lapalap Apaiadar. Duwen Kosonnedo, samworo kante me mweimweiong sakan pilawa pwukat. A Depit sakanda oh pil kihong ienge ko pwe re en iang kang.”
\XREF{}{{\XO 2:26: }{\XT{Lip. 24.9.}}}
\XREF{}{{\XO 2:26: }{\XT{1 Sam 21.1-6.}}}


\par }{\PP \VS{27}Sises ahpw pil mahsanih, “Rahnen Sapad wiawidahng ni kamwahupen aramas, a kaidehk aramas ong ni kamwahupen Sapad.

\VS{28}Iei me Nein-Aramas me pil uhdahn Kaunen Sapad.”




\par }\Chap{3}{\SH Ohl Peh Mwoator emen
\par }
{\R (Pil tehk Mad. 12.9-14; Luk 6.6-11)

\par }{\PP \VerseOne{1}Sises eri pwurehng ketilong nan sinakokeo, wasa me ohl emen me peh mwoator iang mihmi ie.

\VS{2}Aramas ekei me iang mihmi wasao men kadipahki Sises mehkot sapwung, re ahpw mwasamwasahnte Sises ma e pahn ketin kakehlahda me peh mwoatoro rahnen Sapad.

\VS{3}Sises eri mahsanihong me peh mwoatoro, “Keidahdo oh kesihnenda mwohn pokonet.”

\VS{4}E ahpw pil keinemwe rehrail, mahsanih, “Dahme Kosonnedo mweidohng kitail en wia rahnen Sapad? Kitail en kin wia mehkot mwahu de mehkot suwed? Kitail en sewese apwalih mouren aramas de kauwehla?”

\par }{\PP A irail ahpw nennenlahte sohte mwekid.

\VS{5}Sises ahpw ketin engiengda oh mahmahsenseli pohrail, e ahpw pil ketin kupwurohkihla arail keptakai oh lamalam sapwung. Ih eri mahsanihalahng ohl peh mwoatoro, “Kapahwei pehmwen.” Me peh mwoatoro kapahlahte peho, a peho mwahula douluhl.

\VS{6}Parisi ko eri pedoisang nan sinakokeo pokonpene rehn ekei me uhpalihki Erod; re ahpw kapwungada dahme pahn wiawi pwe re en kemehla Sises.


\par }{\SH Lapalahn Pokon ehu ni Oaroahr en Leho
\par }
{\PP \VS{7}Sises oh sapwellime tohnpadahk ko ahpw ketilahng ni oaroahr en Lehen Kalili, a lapalahn pokon ehu ahpw idawehnla. Aramas ako kohdo sang Kalili, sang Sudia,

\VS{8}sang Serusalem, sang Idumea, sang palio Sordan, oh sang limwahn kahnimw en Dair oh Saidon. Aramas pwukat pokonpene rehn Sises pwehki ar rongadahr soahng kapwuriamwei kan me e kin ketin wiewia.

\VS{9}Ih eri mahsanihong sapwellime tohnpadahk ko re en kaunopada ekis kisin pwohten, me en ketidahng powe, pwe pokono en dehr koaitonla.
\XREF{}{{\XO 3:9: }{\XT{Mark 4.1; Luk 5.1-3.}}}

\VS{10}Pwe e kin ketin kakehlahda aramas soumwahu tohtohie, ihme re kin koaitonkihla ni irail koaros ar kin men doahke.

\VS{11}Pil aramas me ngehn saut tih pohrail, ni ar kin kilangada, re kin pwupwudi mwowe, weriwer, ndinda, “Komwi me Sapwellimen Kohto!”


\par }{\PP \VS{12}A Sises kin ketin kalikedi ngehn saut ko re en dehr kasalehda ihs ih.


\par }{\SH Sises ketin Pilada Wahnpoaron Ehk Riemen
\par }
{\R (Pil tehk Mad. 10.1-4; Luk 6.12-16)

\par }{\PP \VS{13}Sises eri ketidahla pohn dohl ehu; e ahpw ketin malipedohng reh irail ko me e ketin kupwukupwure me pahn patopato reh.

\VS{14}Ih eri ketin pilada me ehk riemen me e ketin kamwarehkihda wahnpoaron, oh mahsanih, “I pilkumwaildahr pwe kumwail en kin ieiang ie; I pil pahn kadarkumwailwei pwe kumwail en lohkiseli Rongamwahu;

\VS{15}kumwail pil pahn ahneki manaman en kausasang ngehn suwed akan rehn aramas.”


\par }{\PP \VS{16}Eri, iet mwaren me ehk riemen me pilipildahr ko: Saimon (Sises ketikihong mware Piter;)

\VS{17}Seims oh Sohn, nein Sepedi (Sises ketikihong mwarara, Poanerkis,\FTNT{b}{{\FR 3:17: }{\FK{POANERKIS:
}}{\FT{Lepin mahsen en Aramaik lepet uhdahn wehwehki “nein nansapwe” a mouren wehwehn mwar wet mi ni lepin mashen en Pohnpei pwukat; pwurien ikem, de pwuriemwot. Sises ketin kamwarehki nein Sepedi ko mwar wet pwehki ara kin lamalam karuaru de nan kapehd karuaru (pil tehk Luk 9. 54-55).
}}} me wehwehki pwurien ikem;)

\VS{18}Andru, Pilip, Pardolomiu, Madiu, Tomas, Seims nein Alpeus, Dadeus, oh Saimon tohn pwihnen Selod,\FTNT{c}{{\FR 3:18: }{\FK{SELOD:
}}{\FT{Tehk Mad. 10.4.}}}

\VS{19}oh Sudas Iskariot, ohl me pangala Siseso.


\par }{\SH Sises oh Peelsepwul
\par }
{\R (Pil tehk Mad. 12.22-32; Luk 11.14-23; 12.10)

\par }{\PP \VS{20}Sises ahpw ketilahsang wasao ketilahng ni tehnpeseo. A lapalahn pokon ehu pil pokonpene wasao, me kahrehda ih oh sapwellime tohnpadahk ko sohla kak konot pwehki sohla ahnsou.

\VS{21}Ni ekei kiseh ko ar rongada met, re ahpw pwarala reh pwe re en ale oh apwalih; pwehki aramas akan ndinda me e iahkalahr.


\par }{\PP \VS{22}Ekei sounkawehwehn Kosonnedo ko me kohdihdo sang Serusalem ahpw koasoia me Peelsepwul tiadahr powe.

\par }{\PP Ekei dene kaunen ngehn suwed kan me kihong Sises manaman en kausasang ngehn suwed rehn aramas.
\XREF{}{{\XO 3:22: }{\XT{Mad. 9.34; 10.25.}}}


\par }{\PP \VS{23}Ih eri malipepene aramas ako oh mahsanihong irail karasaras kei: “Ia duwen Sehdan eh kak kausala Sehdan?

\VS{24}Ma wehi ehu pahn pwalpeseng wiahda pwihn kei me pahn uhpene nanpwungahr, wehio sohte kak pweida, pwe e pahn mwerpeseng.

\VS{25}Ma peneinei ehu pahn pwalpeseng wiahda pwihn kei me pahn uhpene nanpwungahr, peneineio sohte kak pweida, pwe e pahn mwerpeseng.

\VS{26}Eri, ma wehin Sehdan pahn pwalpeseng wiahda pwihn kei me pahn uhpene nanpwungahr, e sohte kak werei, pwe e pahn mwerpeseng oh imwisekla.


\par }{\PP \VS{27}“Sohte me kak wehdpeseng oh pedolong nan imwen aramas kehlail men pwe en kulihasang eh kepwe kan, ma e sohte pahn salihedi mahs me kehlailo; mwuri, e ahpw pahn kak kulih ihmwo.


\par }{\PP \VS{28}“Kumwail en ese pwe aramas akan kak ale mahkpen diparail kan koaros, pil dipen lahlahwe.

\VS{29}Ahpw mehmen me pahn lahlahwe Ngehn Sarawi, sohte mwahn kak ale mahkpen dihp wet, pwehki eh wiadahr dihp ehu me sohte mwahn kak lapwada.”
\XREF{}{{\XO 3:29: }{\XT{Luk 12.10.}}}

\VS{30}(Sises mahsanih met pwehki ekei ar ndinda me ngehn saut tiadahr powe.)


\par }{\SH Inen Sises oh Rie kan
\par }
{\R (Pil tehk Mad. 12.46-50; Luk 8.19-21)

\par }{\PP \VS{31}Inen Sises oh rie ko ahpw leledo. Irail eri mi likin ihmwo oh ileklongalahng.

\VS{32}Pokono me mwomwohd kapilpene ahpw patohwanohng, “Komw mwahngih pwe inomwio oh riomwi ko patopato likio, oh re men tuhwong komwi.”


\par }{\PP \VS{33}A Sises ketin sapeng irail, mahsanih, “Ihs me inei, oh ihs me riei kan?”

\VS{34}E ahpw mahmahsenseli pohn me mwomwohd mpe ko oh mahsanih, “Iet kan inei oh riei kan.

\VS{35}Pwe aramas akan me kin kapwaiada kupwur en Koht, iei irail me riei oh inei.”




\par }\Chap{4}{\SH Karasaras en Sounkamwarak
\par }
{\R (Pil tehk Mad. 13.1-9; Luk 8.4-8)

\par }{\PP \VerseOne{1}Kedekedeo, Sises pil ketin tapihada padahk ni oaroahr en Lehen Kalili. Pwehki lapalahn pokon ehu me pokonpene reh, ih eri ketidahng pohn kisin pwoht kis oh ketidiong powe. Pwohto peipei nan leho, a pokono mi ni oaroahro.
\XREF{}{{\XO 4:1: }{\XT{Luk 5.1-3.}}}

\VS{2}E ahpw ketin padahkihong irail soahng tohto ni karasaras, duwen eh kin ketin epwehnki wia nan sapwellime padahk. E ahpw mahsanihong irail,


\par }{\PP \VS{3}“Kumwail rong. Aramas emen mie me kohieilahng kamwarak.

\VS{4}Eri, ni eh kamwakamwarak werentuhke kan, ekei mwerediong nan kisinial en mwahto, menpihr kei ahpw pihrdo kangasang.

\VS{5}A ekei mwerediong nan mweli, wasa me pwehl pedeped. Re wosada mwadang, pwehki pwehlo eh sohte loal.

\VS{6}Ni karakar en ketipin eh lel irail, re mwoatoredi; oh pwehki kalewarail kan sohte lel wasa loal, re mwadang mengila.

\VS{7}A ekei mwerediong nanpwungen dihpw tekatek kei; ni dihpw tekatek ko ar keirda, re kasokehla kisin tuhke ko; iei me re sohte wahki.

\VS{8}A ekei mwerediong nan pwehl mwahu; re ahpw wosada, keirda, oh wa mwahu; ekei wa silihsek, a ekei weneisek, a ekei epwiki.”


\par }{\PP \VS{9}Sises ahpw pil mahsanih, “Eri, kumwail rong, ma mie salengamwail mehn rong wasa.”


\par }{\SH Kahrepen Karasaras kan
\par }
{\R (Pil tehk Mad. 13.10-17; Luk 8.9-10)

\par }{\PP \VS{10}Eri, ni Sises eh ketin kalapwukala, me ehk riemeno oh ekei me iang rong ahpw patohdo reh pwe re en peki en ketin kawehwehiong irail karasaras akan.

\VS{11}Ih eri ketin sapeng irail, mahsanih, “Ong kumwail me e mweimweiong ese manaman rir kan duwen Wehin Koht. A ong irail kan me mihmi liki, re pahn ese soahng koaros sang ni karasaras.

\VS{12}Pwe,

\par }{\Q ‘Re en kilikilang,

\par }{\QB ahpw sohte kin kilang,

\par }{\Q re en rongorong,

\par }{\QB ahpw sohte kin wehwehki,

\par }{\Q pwe re en dehr wekidekiong Koht

\par }{\QB oh ale lapwepen diparail kan.’ ”
\XREF{}{{\XO 4:12: }{\XT{Ais. 6.9-10 (LXX).}}}


\par }{\SH Sises ketin Kawehwehda Karasaras en Sounkamwarako
\par }
{\R (Pil tehk Mad. 13.18-23; Luk 8.11-15)

\par }{\PP \VS{13}Sises eri ketin keinemwe rehrail, mahsanih, “Kumwail sohte wehwehki karasaras pwoatet? A ia duwen amwail pahn dehdehki karasaras teikan? Eri, iet duwe:

\VS{14}sounkamwarako, iei me kin kamwarak mahsen en Koht.

\VS{15}Ekei aramas rasehng werentuhke ko me mwerediong nan kisinial. Ni ar kin rong mahseno, Sehdan ahpw kin kohdo oh kauwehsang irail.

\VS{16}Ekei aramas kin rasehng kisin werentuhke me mwerediong nan wasa takain. Ni ar kin rong mahseno, re kin perenkihda oh ale.

\VS{17}Ahpw e sohte kin tengala rehrail, oh sohte kin werei. Pwe ni apwal oh kamakam eh kin lelohng irail pwehki mahseno, re kin mwadang lohdi.

\VS{18}Ekei aramas kin rasehng kisin werentuhke ko me mwerediong nanpwungen dihpw tekatek. Iei irail me kin rong mahseno,

\VS{19}a pwehki pwunod en mouren sampah kan, noahrok en dipwisou kan, oh soangen ineng teikan me kin pwarada oh kasokehla mahseno, me kahrehda e sohte kin wa.

\VS{20}Ekei rasehng kisin war me mwerediong nan pwehl mwahu. Re kin rong mahseno, ale, ahpw kin wa: ekei wa silihsek, ekei weneisek, a ekei wa epwiki.”


\par }{\SH Lamp pahn Kohpwa
\par }
{\R (Pil tehk Luk 8.16-18)

\par }{\PP \VS{21}Sises ahpw pil ketin usehla sapwellime mahsen ong irail, “Mie rehmwail me kin isikada nah lamp oh kihdiong pahn kohpwa de pahn peht? E soh pahn kidahng nan uhdahn dewe?
\XREF{}{{\XO 4:21: }{\XT{Mad. 5.15; Luk 11.33.}}}

\VS{22}Sohte me rir kot mie, me sohte pahn kasansalda; pil sohte me ekiek kot mie, me sohte pahn kalohkseli.
\XREF{}{{\XO 4:22: }{\XT{Mad. 10.26; Luk 12.2.}}}

\VS{23}Kumwail eri rong, ma mie salengamwail mehn rong wasa!”


\par }{\PP \VS{24}E ahpw pil mahsanihong irail, “Kumwail tehk mwahu me kumwail pahn ronget! Mehn sohngohte me kumwail pahn sohngki meteikan, ih me Koht pahn ketin sohngkin kumwail—oh pil laudsang mehlel.
\XREF{}{{\XO 4:24: }{\XT{Mad. 7.2; Luk 6.38.}}}

\VS{25}Pwe aramas me ahneki mehkot, ekis pahn pil kohwong; a me sohte eh mehkot, e pahn pil pehdsang mehkis me mi reho.”
\XREF{}{{\XO 4:25: }{\XT{Mad. 13.12; 25.29; Luk 19.26.}}}


\par }{\SH Karasaras en Kekeirdahn kisin Werentuhke
\par }
{\PP \VS{26}E pil mahsanihong irail, “Wehin Koht rasehng aramas emen me kamwarak kisin werentuhke kei nan sapwe.

\VS{27}Nindokon eh memeir nipwong oh pepehd ni rahn, kisin werentuhke ko kin wos oh kekeirda, ahpw e sohte kin wehwehki duwen mepwukat eh kin wiewiawi.

\VS{28}Pwe pwehlo me kin kawosehda kisin waro, kakairada, oh kihong wah: mahs e kin kisin dihpw tikitik, mwuhr, e kin wiahla kisin tuhke, a pil mwuri, e ahpw kin wa; a nan waho kin diren kisin war.

\VS{29}Ni wah kan ar kin mah, aramas ahpw kin lupukedi oh kihpene, pwe ahnsowo ih ahnsoun dolung.”
\XREF{}{{\XO 4:29: }{\XT{Soel 3.13.}}}


\par }{\SH Karasaras en kisin Werentuhke Tikitik
\par }
{\R (Pil tehk Mad. 13.31-32, 34; Luk 13.18-19)

\par }{\PP \VS{30}E ahpw pil ketin mahsanih, “Dahme kitail pahn karasahiong Wehin Koht? De karasaras da kitail pahn doadoahngki pwe en kawehwehda?

\VS{31}Eri, e rasehng kisin werentuhke kis, me keieu tikitik nanpwungen werentuhke kan. A ni eh kin kamweremwerdiong nan pwehl,

\VS{32}e kin wosada oh keirda oh wiahla tuhke laud pwoat, laudsang tuhkehn nan mwetuwel kan koaros. E ahpw kin kasangpeseng, oh menpihr en pahnlahng kan kin pihrdo oh wia pasarail kan pahn mwetehn rah kan.”


\par }{\PP \VS{33}Sises ketin kawehwehiong aramas akan mahsen en Koht ni soangen karasaras pwukat duwen me re kin kak wehwehki.

\VS{34}Sohte kapahrek ehu e kin ketin wiahiong aramas akan, me e sohte kin ketin doadoahngki karasaras; a ni eh kin ketin kalapwukala rehn sapwellime tohnpadahk ko, e kin ketin kawehwehiong irail karasaras koaros.


\par }{\SH Sises ketin Kamwelehdi Melimel ehu
\par }
{\R (Pil tehk Mad. 8.23-27; Luk 8.22-25)

\par }{\PP \VS{35}Nin soutik en rahnohte Sises ketin mahsanihong sapwellime tohnpadahk ko, “Kitail douluhlla mahs palio leho.”

\VS{36}Ni arail kamwuralahr pokono, tohnpadahk ko ahpw karadahng pohn pwohto me Sises ketiket powe oh iang ketila; pil ekei pwoht iang irail tangatang kolahng palio.

\VS{37}Ahpw engmahda, oh iloak kan pwungupwungdahng pohn pwohto, kereniong kamwowihedi.

\VS{38}A Sises ketiket mwurin pwohto, seiseimwok oh tapwi mi pohn sapwellime uluhl. Tohnpadahk ko eri kaopehda, patohwanohng, “Maing Sounpadahk, komw sohte kupwurohki atail nektehn mehla?”


\par }{\PP \VS{39}Sises eri ketin kipada oh angiangihada melimelo, mahsanih, “Tokedi!” E ahpw pil mahsanihong iloak kan, “Kumwail meleileidi!” Eri, ni ahnsowohte melimelo pa tokedi, ahpw meleileidi kowahlap.

\VS{40}E ahpw ketin mahsanihong irail, “Dahme kumwail masepwehngki? Dah, kumwail saikinte pwosonla?”


\par }{\PP \VS{41}Re ahpw masepwehkada kowahlap oh ndindapene nanpwungarail, “Ihs memenet, me kisinieng oh iloak kan pil kin peikiong??”




\par }\Chap{5}{\SH Sises Kakehlahda Ohl emen me Ngehn Saut Tiada Powe
\par }
{\R (Pil tehk Mad. 8.28-34; Luk 8.26-39)

\par }{\PP \VerseOne{1}Sises oh sapwellime tohnpadahk ko eri kotehla Lehen Kalilio douluhllahng palio, nan sapwen mehn Kerasa.

\VS{2}Sises ketin keredihsangete pohn pwohto, a iet ohl emen me ngehn saut tiadahr powe pa kohkodohng reh; e kohdo sang nan sousou kei, wasa e kin koukousoan ie.

\VS{3}Sohte aramas emen kakohng ohlo, pil selmete kan sohte kak salihedi;

\VS{4}pwe pak tohto e selkihdi selmete ni peh oh neh kan, e ahpw kin kamweidpeseng selmete ko; sohte me kak koledi pwehki eh kehlail.

\VS{5}Ni rahn nipwong, e kin kakahnseli nan sousou kan, oh nanwel en pohn nahna kan, wie weriwer kalipwelipwehki paliwere takai keng kan.


\par }{\PP \VS{6}Eri, e kilangadahte Sises sang wasa doh, e ahpw tenge, poaridiong mwowe,

\VS{7}weriwer, ndinda, “Maing Sises, Sapwellimen Koht Lapalahpie! Dahme komw ketin kupwukupwurehiong ie? Ni mwaren Koht, komw dehr ketin kalokei ie!”

\VS{8}(E ndinda met pwehki Sises eh ketin mahmahsanihong, “Kowe ngehn saut, kohkohieisang rehn aramas menen!”)


\par }{\PP \VS{9}Sises eri keinemwe reh, mahsanih, “Ia mwaromw?”

\par }{\PP A ohlo sapeng, patohwanohng, “Ih mwarei, ‘Karis,’ pwe se me tohto!”

\VS{10}E ahpw ngidingidkihong Sises en dehr ketin kausasang ngehn saut ako nan sahpweo.


\par }{\PP \VS{11}A limwahn wasao, pelin pwihk ehu mihmi ie, wie mwengemwenge ni keilen dohl ehu.

\VS{12}Ngehn saut ako eri pekihda rehn Sises en kadarihrala oh mweidohng re en kolahng dillong rehn pwihk ko.

\VS{13}Sises eri ketin mweidohng. Ngehn saut ako eri kohieisang rehn ohlo, oh uhd kohla dillong rehn pwihk ko. Pelin pwihko, me wadeparail kereniong riekid, ahpw wiahkihteieu pwururda oh tangdiong nan leho, wasa irail koaros duhla oh mwopwula.


\par }{\PP \VS{14}Silepen pwihk ko ahpw tangdoaui oh kohla nan kahnimwo oh nan sahpwo, kairehkiseli aramas akan duwen me wiawihero. Aramas akan eri kohieila pwe re en kilang dahme wiawiher.

\VS{15}Ni ar lel wasa Sises ketiket ieo, re pwuriamweikihla mehlel ar kilangada ohl me tehnwar en ngehn suwed ko mahso, eh mwomwohd wasao meleilei, miher nan likou mwahu oh mwomwen aramas mwahu mehlel. Re ahpw mwur masakada.

\VS{16}A irail ko me kadehdehki masarail ko manamano, re ahpw ndaiong irail dahme wiawihong tehnwar en ngehn suwed ko, oh pil duwen pwihk ko.

\VS{17}Irail eri pekihda Sises en ketiketla sang nan sapwarailo.


\par }{\PP \VS{18}Ni Sises eh ketidahng pohn pwohto, me tehnwar en ngehn suwed ko ahpw pekihda reh, patohwanohng, “Komw ketin mweidohng ie pwe I en iangkomwihwei!”


\par }{\PP \VS{19}Sises ahpw sohte ketin mweidohng, pwe e mahsanihong, “Kohkohla ni imwomwo, rehn omw peneinei kan, oh kairehkin irail duwen manaman lapalap me Kaun-o ketin wiahiong uhk, oh duwen eh kupwurkalahngan ong uhk.”


\par }{\PP \VS{20}Ohlo eri kohlahte lohkiseli nan wehin Dekapolis\FTNT{d}{{\FR 5:20: }{\FK{DEKAPOLIS:
}}{\FT{Lepin mahsen en Krihs lepet wehwehki “kahnimw eisek”.}}} manaman lapalap me Sises ketin wiahiong; a koaros me rong met re ahpw pwuriamweikihla kowahlap.


\par }{\SH Sises Kakehlahda nein Sairus Serepein oh pil Lih Soumwahu men
\par }
{\R (Pil tehk Mad. 9.18-26; Luk 8.40-56)

\par }{\PP \VS{21}Sises ketin pwurehng kotehla leho ketila palio. Pokon kalaimwun ehu ahpw pil kohpene oh kapilpene ni oaroahro.

\VS{22}A soumas emen en sinakokeo, ede Sairus, ahpw lel reh, poaridiong ni aluweluwe kan,

\VS{23}ngidingidki eh pekipek, patohwan, “Maing, ei tungoal kisin serepein kis kereniongehr mehla. Komw ketin kupwur mahk oh ketila ketikidahng limomwi kan powe, pwe en kehlailda oh kak mour!”


\par }{\PP \VS{24}Sises eri ketida oh ketin iangala soumaso. A pokon kalaimwuno ahpw pil idawehnla, wasa koaros nanialo ahpw koaitla.


\par }{\PP \VS{25}Lih emen pil iang mi wasao, me kohkohwahki mehn warmwowi erein sounpar eisek riau.

\VS{26}E ahpw reperepen mour rehn sounwini tohto oh kesehkilahr nah mwohni kan koaros, ahpw sohte katepe, pwe e susuwedlahte.
\XREF{}{{\XO 5:26: }{\XT{Dop. 2.10.}}}

\VS{27}Ni liho eh rongada duwen Sises sang rehn aramas akan, e ahpw keilahng pohnpelikie;

\VS{28}pwe e mengimengloalki, “Ma ihte sapwellime likou me I pahn doahke, I uhdahn pahn kehlailda.”


\par }{\PP \VS{29}Eri, e ahpw doahke sapwellimen Sises likowo, oh ni ahnsowohte pwilipwil en nta reh pa madada; liho eri pehmada sang nan paliwereo me e kehlaildahsangehr eh soumwahwo.

\VS{30}Ni ahnsowohte Sises ketin pehmada duwen kisin roson kis eh kohsang reh, e ahpw ketin sohpeiseli nan pokono, oh mahsanih, “Ihs me doahke ei likowet?”


\par }{\PP \VS{31}Sapwellime tohnpadahk ko ahpw patohwanohng, “Komw ketin mahsanih duwen pokonet eh koaitonkomwilahr, a komw keinemwe, ‘Ihs me doahkei ie?’ ”


\par }{\PP \VS{32}Ih eri ketin mahsenseli pohn pokono, pwe en mahsanih ihs me wiahda meo.

\VS{33}A liho, nan eh ese dahme wiawihong, e ahpw masepwehkada, rerrer, keiong mpe, poaridiong mwohn aluweluwe kan, patohwanohng Sises mehkoaros.

\VS{34}Sises eri mahsanihong liho, “Nei serepein, omw pwoson me kakehleiukada. Eri, kohkohwei ni popohl, pwe ke kehlaildahsangehr omw soumwahwen.”


\par }{\PP \VS{35}Nindokon eh ketin mahmahsen, pakair ehu pa lel rehn Sairus sang ni imweo, me ketihtihki, “Noumwi serepeino melahr; komw dehr kangirehki Sounpadahken en ketido.”


\par }{\PP \VS{36}Sises sohte ketin tehk; e ahpw mahsanihong Sairus, “Komw dehr masak mehkot, komw pwosonte.”

\VS{37}E ahpw sohte mweidohng mehmen en iangala, ihte Piter, Seims oh rie Sohn.

\VS{38}Ni ar lel ni imwen soumaso, e ahpw mahsanihada duwen ar mwoaromwoarong oh mwahmwahiei kowahlap.

\VS{39}Ih eri ketilong oh mahsanihong irail, “Dahme kumwail mwoaromwoarong oh mwahmwahieiki? Serien sohte mehla, e wie memeir!”


\par }{\PP \VS{40}Irail ahpw kepikepitki oh kokouruhrki. Eri, e ahpw ketin kapedoisang irail koaros nan ihmwo, oh mwuri, e ketin ukehda semen serio oh ine, oh pil sapwellime tohnpadahk silimeno, e ahpw ketilong wasa me serio wonohn ie.

\VS{41}E ahpw ketin kolada peho oh mahsanihong,
{\TL{“Dalida koum,”}} me wehwehki, “Serepein, pwourda!”


\par }{\PP \VS{42}Eri, ni ahnsowohte serepeino ahpw pwourda oh tapihada alialuseli. (E sounpar eisek riau.) Irail inenen pwuriamweikihla wiewia wet.

\VS{43}Sises eri ketin kalikiraildi re dehpa ndaseli mewet; e ahpw mahsanihong irail re en kamwenge serepeino.




\par }\Chap{6}{\SH Mehn Nasaret Kasohwe Sises
\par }
{\R (Pil tehk Mad. 13.53-58; Luk 4.16-30)

\par }{\PP \VerseOne{1}Sises ahpw ketisang wasao, ketilahng nan uhdahn sapwellime kahnimw, sapwellime tohnpadahk ko ahpw iangala.

\VS{2}Ni eh lel rahnen Sapado, e ahpw tapihada padahk nan sinakokeo. Mie me tohto me mi wasao ahpw pwuriamweikihla ni ar kin rong sapwellime padahk. Re ahpw ndapene nanpwungarail, “Ohl menet ale sang ia soahng pwukat koaros? Soangen kupwurokong da ieu met me mi reh? Ia duwen eh kak wia soangen manaman pwukat?

\VS{3}Kaidehkin ih kapinteo met, nein Mery, rien Seims, Soses, Sudas oh Saimon? Kaidehkin rie lih me kin mihmi rehtail kan?” Irail eri kasohwehki.


\par }{\PP \VS{4}A Sises ahpw ketin mahsanihong irail, “Wasa koaros soukohp kin waun ie, ihte wasa me sohte wauwi kin mie, nan uhdake, rehn sawi, oh rehn tohnimwe kan.”
\XREF{}{{\XO 6:4: }{\XT{Sohn 4.44.}}}


\par }{\PP \VS{5}Iei me e sohte kak wiahkihda manaman ehu nan uhdakeo, ahpw me soumwahu kei me e ketikidahng pohrail lime ko oh ketin kakehlairailda.

\VS{6}E ahpw ketin pwuriamweikihla ar seupwoson.

\par }{\SH Sises ketin Poaronepeseng me Ehk Riemeno
\par }
{\R (Pil tehk Mad. 10.5-15; Luk 9.1-6)

\par }{\PP Sises eri ketin pahngseli kisin kahnimw kan, padapadahk ong aramas akan.

\VS{7}Mwuhr, e ahpw malipepene me ehk riemeno, oh poaroneirailpeseng wad riemen. E ketikihong irail manaman en powehdi ngehn saut akan,

\VS{8}oh ketin kehkehlingkihong irail, re dehpa wa mehkot nan ar seiloak wet, ihte sokontehpwoat; re dehpa wa kisin mwenge, de edin seiloak, de mwohni nan ar pwekid kan.

\VS{9}Re kak suht, ahpw re dehpa sekid riau mehn kiemmad.

\VS{10}E pil mahsanihong irail, “Ni amwail pahn lel ni kahnimw ehu, kumwail keikeiruhte rehn me kasamwoikumwaillong nan imwarail kan, kumwail lao mweselsang wasao.

\VS{11}A wasa kis me re sohte men kasamwo kumwail de sohte men rong kumwail, kumwail sipedasang pwelen nehmwail kan ni amwail pahn mweselsang wasao, mehn kapehm ehu met ong irail!”
\XREF{}{{\XO 6:11: }{\XT{Wie. 13.51.}}}
\XREF{}{{\XO 6:11: }{\XT{Luk 10.4-11.}}}


\par }{\PP \VS{12}Me ehk riemeno eri mweselpeseng oh tapihada kapahrengkihong aramas koaros re en koluhla oh wiliakapwala.

\VS{13}Re kausasang ngehn suwed tohto rehn aramas akan oh keiehki leh me soumwahu tohto oh kakehlairailda.
\XREF{}{{\XO 6:13: }{\XT{Seims 5.14.}}}


\par }{\SH Kamakamalahn Sohn Sounpapidais
\par }
{\R (Pil tehk Mad. 14.1-12; Luk 9.7-9)

\par }{\PP \VS{14}Nanmwarki Erod karongehda mepwukat koaros, pwe Sises ndandla wasa koaros. Ekei ndinda me Sohn Sounpapidais me mourda sapahl, oh ihme e kak wiahki manaman pwukat.
\XREF{}{{\XO 6:14: }{\XT{Mad. 16.14; Mark 8.28; Luk 9.19.}}}


\par }{\PP \VS{15}A ekei dene Elaisa.

\par }{\PP Ekei ndinda me soukohp emen ih, duwehte emen soukohp en kawa ko.


\par }{\PP \VS{16}Ni Erod eh karongehda met, e ahpw mahsanih, “Ih Sohn Sounpapidais met, me I lupukasang moangeo, e ahpw mourda sapahl.”

\VS{17}Pwe Erod poaronelahng Sohn en selidi, oh mahsanih en lekdekiong nan imweteng pwehki Erodias en rie Pilip eh pwoud, me Erod uhd pwoudikihda.
\XREF{}{{\XO 6:17: }{\XT{Luk 3.19-20.}}}

\VS{18}Sohn Sounpapidais sohte kin tokedihsang kapwukapwungohng Erod eh sapwung, mahsanih, “E sohte mweimweiong komwi en ale en riomwio eh pwoud!”


\par }{\PP \VS{19}Ihme Erodias kailongkilahki mehlel Sohn, oh men kemehla; ahpw sohte kak;

\VS{20}pwe Erod kin lehn Sohn, pwe e mwahngih me ohl pwung oh sarawi men ih. Ihme e kin ketin kasilehkihsang soahng suwed kan oh kin perenki karonge eh mahsen kan, mehnda ma nan kupwure kin toutoula ahnsou koaros ni eh kin karonge.


\par }{\PP \VS{21}Eri, Erodias ahpw diarada eh ahnsou mwahu ieu ni rahnen ipwidien Erod. Pwe rahno Erod ketin wiahda kamadipw ehu ong sapwellime soumas akan, ong kaunen sapwellime karis ko, oh pil ong me lapalap en wehin Kalili.

\VS{22}Eri, nein Erodias nah serepein ahpw pwarodo oh kahkahlek ni kamadipwo; Erod oh tohnkamadipwo eri perenkihda kowahlap. Iei me nanmwarkio mahsanihkihong Serepeino, “Mie mehkot me ke anahne? Peki rehi, pwe I pahn kihong uhk.”

\VS{23}E ahpw pil kahula, mahsanih, “Samat Koht nanleng, I pahn kihwei mehkot sohte lipilipil me ke pahn peki rehi, mehnda ma pil apalien ei wehi.”


\par }{\PP \VS{24}Serepeino eri pedoila idek rehn eh nohno, nda, “Ino, dahme I pahn peki?”

\par }{\PP A eh nohno ahpw sapeng, nda, “Moangen Sohn Sounpapidais.”


\par }{\PP \VS{25}Serepeino eri pwuralahng rehn nanmwarkio, patohwanohng, “I men komwi en ketikidohng ie ahnsou wet moangen Sohn Sounpapidais nan ehu dahlen!”


\par }{\PP \VS{26}Met ahpw katoutouwihala kupwur en nanmwarkio; e ahpw sohte men kansensuwedihala serepeino pwehki eh ketin inou ong mwohn tohnkamadipwo koaros.

\VS{27}Ih eri mwadang poaronehla sapwellime sounpei men, mahsanih pwe moangen Sohn Sounpapidais en wisikdo. Sounpeio eri kohlahte lupukasang moangen Sohno nan imwetengo.

\VS{28}E ahpw pwurodo wa moangeo nan dahl ehu, e ahpw kihong serepeino; serepeino ahpw uhd kihong eh nohno.

\VS{29}Ni nein Sohn tohnpadahk ko ar karongehda met, re ahpw pwarala ale kahlepeo nekidediong nan sousou ehu.


\par }{\SH Sises ketin Katungoale Ohl Limekid
\par }
{\R (Pil tehk Mad. 14.13-21; Luk 9.10-17; Sohn 6.1-14)

\par }{\PP \VS{30}Mwurin wahnpoaron ko ar pwurpene, re ahpw pokonpene rehn Sises pwe re en kasalehiong mehkoaros me re wiadahr oh padahk koaros me re kawehwedahr.

\VS{31}Aramas tohtohie me kin pwurupwure Sises oh sapwellime tohnpadahk ko kahrehda eh solahr ahnsoun ar konot. Iei me Sises mahsanihkihong wahnpoaron ko, “Kitail kohla kalapwukala mahs nan sapwtehno, wasa kumwail kak kommoal ie.”

\VS{32}Irail eri ketidahng pohn pwoht ehu pwe re en kolahng kalapwukala wasa kis.


\par }{\PP \VS{33}A aramas tohto kilangirailda ni arail mweselo oh esehda. Irail eri sapallahng wasao sang ni kahnimw koaros oh lel wasao mwohrail.

\VS{34}Ni Sises eh ketidihsang pohn pwohto, e ahpw mahsanihada lapalahn pokon ehu, e ahpw kupwurohkinirailla. Pwe re rasehng pelin sihpw ehu me sohte silepe. Ih eri ketin tapihada kawehwehiong irail soahng tohto.
\XREF{}{{\XO 6:34: }{\XT{Nempe 27.17; 1 Nan. 22.17; 2 Kron. 18.16; Esek. 34.5; Mad. 9.36.}}}

\VS{35}Wasa lao soutikpene, sapwellime tohnpadahk ko ahpw patohdo reh, patohwanohng, “Maing, wasa pwongier oh sapwtehn ehu met.

\VS{36}Komw ketin kadarpeseng pokon wet, pwe re en pahngewei kisin kahnimw oh kousapw keren kan oh pein pwainda kanarail kisin mwenge.”


\par }{\PP \VS{37}Sises ahpw ketin sapeng irail, mahsanih, “Kumwail nek katungoale irail.”

\par }{\PP A irail patohwanohng, “Eri, se en patolahng pwainda kisin sak me uwe pahn pahrekiong mwohni silper riepwiki
\FTNT{e}{{\FR 6:37: }{\FK{MWOHNI SILPER:
}}{\FT{Ehu mwohni silper iei pweinen tohndoadoahk men rahn ehu ni ahnsowo (tehk Mad. 20.2).}}} oh katungoalehkin irail?”


\par }{\PP \VS{38}Sises ahpw ketin keinemwe, “Lopwon en pilawa depe mie rehmwail? Kumwail kilang oh wadek.”

\par }{\PP Ni ar wadekadahr, re ahpw patohwanohng, “Me limau oh pil mwahmw riemen.”


\par }{\PP \VS{39}Sises eri mahsanihong tohnpadahk ko, re en wiahkihda kisin pwihn kei pokono oh kamwohdangiraildiong pohn reh kan.

\VS{40}Re ahpw mwohndi ni pwihn kei, ekei wad epwiki, a ekei wad limehk.

\VS{41}Sises eri ketikihda lopwon en pilawa limawo oh mwahmw riemeno, mahsendalahng nanleng oh kapingkalahngankiong Koht. E ahpw piltikihpeseng pilawa ko oh ketikihong sapwellime tohnpadahk ko pwe re en nehkohng aramas ako. E pil ketin nehkohng irail koaros mwahmw riemeno.

\VS{42}Irail koaros ahpw kepin konot oh medla.

\VS{43}Tohnpadahk ko ahpw deukada kopwou eisek riau, luhwen pilawa ko oh mwahmw riemeno.

\VS{44}Ohl me iang kepin konotki pilawa ko, irail me limekid.


\par }{\SH Sises ketin Alu Pohn Leho
\par }
{\R (Pil tehk Mad. 14.22-33; Sohn 6.15-21)

\par }{\PP \VS{45}Mwurin met Sises ahpw mwadang mahsanihong sapwellime tohnpadahk ko, re en karadahng pohn pwoht ehu oh tiengla mwowe kolahng Pedsaida, palio leho, nindokon eh pahn ketin kadarpeseng pokono.

\VS{46}Ni eh ketin kadarirailpeseng, e ahpw ketidalahng pohn dohl ehu pwe en loulou ie.


\par }{\PP \VS{47}Ni eh wasa soutikpene, pwohto miher nanwerengen leho, a Sises ketin kalakalapwuk ni oaroahro.

\VS{48}E ketin mahsanihada duwen tohnpadahk ko ar pedipedieng oh raraungki ar padil nan leho. Eri, kodahng nin sohrahn, nanpwungen kulok siluh oh weneu, e ahpw ketila rehrail, ketiket kohla pohn leho. Likamwete e pahn daulih irail,

\VS{49}a re kilangada duwen eh ketin alialu pohn leho, re kihkihong me eni men.

\VS{50}Ihme ihr koaros mwoarongkihda oh masepwehkada ni ar kilangada Sises.

\par }{\PP Ih eri mwadangete mahsenlahng irail, mahsanih, “Kumwail koapworopwor! Kumwail dehr masak! Ngehi met.”

\VS{51}Ih eri ketidahng pohn pwohto iangirailla; ahnsowohte e pa mwelehdi. Tohnpadahk ko ahpw malamalawangkihla kowahlap.

\VS{52}Pwe re sohte mwahn dehdehki manaman me Sises ketin katungoalehki aramas limekido, pwe loalarail wie rotorotete.


\par }{\SH Sises ketin Kakehlahda me Soumwahu kan en Kenesaret
\par }
{\R (Pil tehk Mad. 14.34-36)

\par }{\PP \VS{53}Irail eri kotehla leho, inenlahng Kenesaret oh peidi limwahn sahpwo.

\VS{54}Ni ar keredi sang pohn pwohto, aramas akan mwadangete esehda Sises.

\VS{55}Re ahpw tangpeseng wasa koaros tapihada wadohng rehn Sises me soumwahu kan pohn mehn roh kan wasa me re rong me e ketiket ie.

\VS{56}Oh wasa koaros me e kin ketila ie, nan kisin kahnimw kan, de nan kousapw akan, de nan kahnimw lap akan, aramas akan kin pwilikihdi nair soumwahu kan nanial akan, oh peki en ketin mweidohng pwe re en doahke pwungipen sapwellime likowo. Eri, irail koaros me kin sair sapwellime likowo kin kehlailda sang ar soumwahu kan.




\par }\Chap{7}{\SH Duwen Padahk en mehn Mahs ako
\par }
{\R (Pil tehk Mad. 15.1-9)

\par }{\PP \VerseOne{1}Parisi kei oh sounkawehwehn Kosonnedo kei me patohdo sang Serusalem ahpw pokonpene rehn Sises.

\VS{2}Re tehkada duwen ekei sapwellime tohnpadahk ko ar kin iang sak ni peh samin—ni ar sohte kin omwiomw nin duwen tiahk me Parisi ko kin nda aramas koaros en kin wia.

\par }{\PP (
\VS{3}Pwe Parisi ko, pil mehn Suhs koaros, re kin daur tiahk me re kin ale sang rehn mehn Suhs en kawa ko: iei me re sohte kin mwenge ma re sohte pahn omwiomw mahs duwen tiahk kedeudeu en mehn kawa ko.

\VS{4}Re sohte kin kang mehkot me kin wisikdo sang wasahn netinet kan, ma re sohte kin widen mahs. Re pil kin wia tiahk tohto me re ale sang rehn mehn kawa ko: duwehte wiepen widen kep, widen dahl, oh widen dahl prahs oh peht kan.)


\par }{\PP \VS{5}Parisi ko oh sounkawehwehn Kosonnedo ko eri kalelapak rehn Sises, patohwanohng, “Maing, dahme sapwellimomwi tohnpadahk kan sohte kin iangki kapwaiada tiahk kedeudeu en samatail mehn kawa ko, ni ar kin iangete mwenge sohte omwiomw mahs?”


\par }{\PP \VS{6}A Sises ketin sapeng irail, mahsanih, “Mehlelete me Aiseia me pwung ni eh kohpadahr duwen amwail mwalaunen, duwen me ntingdiero:

\par }{\Q ‘Koht mahsanih, aramas pwukat kin kahkahkin ie ni arail lokaia,

\par }{\QB a kapehdirail kan inenen dohsang ie.
\XREF{}{{\XO 7:6: }{\XT{Ais. 29.13 (LXX).}}}


\par }{\Q \VS{7}Sohte katepen ar kin kaudokiong ie,

\par }{\QB pwe re kin padahkihweite kosonned en aramas dene e pwilisang rehn Koht!’ ”


\par }{\PP \VS{8}E ahpw pil mahsanih, “Kumwail kin kesehla kosonned en Koht, oh kin nsenohkihte kapwaiada tiahk kedeudeu en aramas akan.”


\par }{\PP \VS{9}E ahpw pil ketin usehlahte, mahsanih, “Mehlel, pwe kumwail kin kauwehla kosonned en Koht, pwe kumwail en apwalih mwahu pein amwail tiahk kan.

\VS{10}Pwe Moses koasoanehdi, mahsanih, ‘Ke en kahkahki semomw oh inomw,’ oh ‘Mehmen me pahn lahlahwe seme de ine, e pahn kamakamala.’
\XREF{}{{\XO 7:10: }{\XT{Eks. 20.12; Deud. 5.16; b Eks. 21.17; Lip. 20.9.}}}

\VS{11}A kumwail kin uhd padahkihwei, ‘Ma aramas emen ahneki mehkot me e kak sewesehki seme oh ine, e ahpw nda, “Korpan met” (me wehwehki sapwellimen Koht,)

\VS{12}dene e solahr ahneki pwukoahn sewese seme oh ine.’

\VS{13}Eri, ih duwen amwail kin kauwehla mahsen en Koht ni amwail kin padahkihong meteikan tiahk kan me kumwail kin pein wiahda. Oh pil mie soangen tiahk tohto me rasehng met, me kumwail kin wiewia.”


\par }{\SH Dahme kin Kasaminehla Aramas
\par }
{\R (Pil tehk Mad. 15.10-20)

\par }{\PP \VS{14}Sises eri pil ketin malipepene pokono oh mahsanihong irail, “Kumwail koaros rong ie mwahu oh medemedewe mwahu met.

\VS{15}Sohte mehkot mehn likin aramas me kin kohlong loale, kin kasaminehla. Pwe mehkan me kin kohieisang loale, iei ih me kin kasaminehla aramas.

\VS{16}(Kumwail rong ma mie salengamwail mehn rong wasa!”)


\par }{\PP \VS{17}Ni eh ketiketla sang rehn aramas ako oh ketilong nan ihmwo, sapwellime tohnpadahk ko ahpw kalelapak reh wehwehn karasaras pwoatet.

\VS{18}Ih eri mahsanihong irail, “Dah, kumwail sohte loalokongsang aramas teikan? Kumwail sehse me sohte mehkot mehn likin aramas me kin kohlong loale, kin kak kasaminehla,

\VS{19}pwehki eh sohte kin kohla nan mohngiong, pwe nan eh mpweien mwenge, wasa e kin kohsang ie oh kohla likin paliwere.” (Ni eh ketin mahsanih met, Sises ketin kadehdehda duwen soangen mwenge koaros, eh mwahu ong aramas.)


\par }{\PP \VS{20}Ih eri pil mahsanih, “Me kin kohda sang loalen aramas, iei ih me kin kasaminehla aramas.

\VS{21}Pwe sang loalen aramas, sang nan eh mohngiong, me lamalam suwed kan kin kohda sang ie, me kin kahrehiong nan dipen tiahk suwed, pirap, kamaramas,

\VS{22}kamwahl, noahrok, oh wia soahng suwed teikan koaros; piht, sarsuwed, peirin, lahlahwe, aklapalap oh seukautih—

\VS{23}soahng suwed pwukat koaros kin tepisang loalen aramas, oh ih me kin kasaminehla aramas.”


\par }{\SH En Lih emen eh Pwoson
\par }
{\R (Pil tehk Mad. 15.21-28)

\par }{\PP \VS{24}Sises eri ketiketla sang wasao, ketiketlahng nan wehin Dair. E ahpw ketilong nan ihmw ehu oh sohte kupwurki aramas akan en ese me e ketiket wasao; ahpw e sohte kak rirla.

\VS{25}Pwe lih emen me ngehn saut tiadahr pohn nah kisin serepein kis ahpw esehda me e ketiket wasao, e ahpw pedolongete nan ihmwo poaridiong mwohn aluweluwe ko.

\VS{26}Ih lihen liki men, e ipwidi Penisia nan wehin Siria. Ih eri peki rehn Sises en ketin kausasang ngehn suwedo rehn nah kisin serepeino.

\VS{27}Sises eri ketin sapeng, mahsanih, “Kitail kamwenge mahs seri kan, pwe e sohte konehng ale kenen seri kan oh kesehdiong kidi kan.”


\par }{\PP \VS{28}Liho ahpw sapeng, patohwan, “Mehlel Maing, ahpw kisin kidi kan pil kin iang tungoale mweremweren en seri kan ar tungoal pahn tehpel kan!”


\par }{\PP \VS{29}Sises eri ketin sapeng, mahsanih, “Pwehki duwen omw pasapengen, ukuwei ni imwomwo; pwe ngehn suwedo kohsangehr rehn noumw kisin serepeino!”


\par }{\PP \VS{30}Liho eri pwurala ni imweo oh diarada me nah kisin serepeino wie wonohn nan dewe; a ngehn suwedo kohieisangehr.


\par }{\SH Sises Kakehlahda Ohl Salengepon oh Lohteng men
\par }
{\PP \VS{31}Sises eri ketiketla sang sapwen Dair, e ahpw ketin keid ni keilen Saidon, ketilahng Lehen Kalili, oh kotehla wehin Dekapolis.

\VS{32}Aramas ekei ahpw kahredohng reh ohl salengepon oh lohteng men, oh peki en ketikidahng lime kan powe.

\VS{33}Sises eri kahrehsang ohlo nan pokono, e ahpw ketikihlong nan pwoaren salenge ko sapwellime rekileng ko oh ketiki pilen doauese, oh doahkehki lowen ohlo.

\VS{34}Sises eri mahsendalahng nanleng oh ketin asmoamoarada, e ahpw mahsanihong ohlo,
{\TL{“Eppada,”
}} me wehwehki “Wahsekpeseng!”


\par }{\PP \VS{35}Ni ahnsowohte pwoaren salengen ohl pa wahsekpeseng oh selin loweo pa sapwedekda; ih eri tapihada lokaiahda.

\VS{36}Sises eri ketin kalikiraildi koaros re dehpa ndaiong emen mehkotet. A duwen uwen kehkehlik kehlail me e ketin wiahiong irail, ih duwen ar kehlail en lohkiseli manaman wet.

\VS{37}Irail koaros me iang rong wiepen manaman wet, re ahpw malamalawangkihla oh ndinda, “Wiepen nin lime kan me inenen mwahu mehlel! Pwe e kin kupwure pwe me salengepon kan en rongada wasa oh kin ketin kalokaiahda me lohteng kan!”




\par }\Chap{8}{\SH Sises Katungoale Aramas Pahkid
\par }
{\R (Pil tehk Mad. 15.32-39)

\par }{\PP \VerseOne{1}Pokon kalaimwun ehu ahpw pil pwurehng wiawi rehn Sises rahn ehu, ahpw sohte me re en tungoale. Ih eri malipepene sapwellime tohnpadahk ko oh mahsanihong irail,

\VS{2}“I poakelahr pokon wet, pwe rahnehr siluh re mihmihki rehi, a met solahr me re en tungoale.

\VS{3}Ma I pahn kadarihralahng ni imwarail kan sohte tungoale mehkot, re kakete lipwongmasala nanial akan, pwe ekei irail kohdo sang wasa doh.”


\par }{\PP \VS{4}Sapwellime tohnpadahk ko ahpw idek, patohwan, “Aramas pahn kihsang ia nan sapwtehn wet kisin tungoal me pahn itarohng katungoale soangen lapalahn pokon wet?”


\par }{\PP \VS{5}Sises ketin keinemwe rehrail, mahsanih, “Lopwon en pilawa depe mie rehmwail?”

\par }{\PP A irail sapeng, patohwan, “Me isuh.”


\par }{\PP \VS{6}Sises eri mahsanih pwe pokono en mwohndiong pohn reh kan. E ahpw ketikihda lopwon en pilawa isuhwo, kapingkalahngankiong Koht, pilitikihpeseng oh ketikihong sapwellime tohnpadahk ko pwe re en nehkohng pokono. Irail eri nehkpeseng.

\VS{7}Kisin mwomw kei pil mie rehrail; Sises eri pil loulouki oh mahsanihong tohnpadahk ko re en pil nehkohng irail.

\VS{8}Pokono eri kepin konot oh medla—irail koaros kereniong aramas pahkid.

\VS{9}Tohnpadahk ko eri deukada kopwou isuh dir, luhwen konoto. Sises ahpw ketin kadarpeseng pokono,

\VS{10}oh ketidahng pohn pwoht ehu oh douluhllahng nan wehin Dalmanuda.


\par }{\SH Parisi ko Peki Manaman ehu sang rehn Sises
\par }
{\R (Pil tehk Mad. 16.1-4)

\par }{\PP \VS{11}Parisi kei ahpw patohdo oh tapihada akpwungiong Sises. Re men widingehdi, iei me re pekihki en wiahda ehu manamanen sang nanleng, kadehdepen en Koht eh ketiket reh.
\XREF{}{{\XO 8:11: }{\XT{Mad. 12.38; Luk 11.16.}}}

\VS{12}Sises ahpw ketin asmoamoarada oh mahsanih, “Dahme aramas en ahnsou wet kan kin pekihki manaman ehu sang nanleng? Kumwail en ese me sohte manaman ehu pahn kohieng dih wet!”
\XREF{}{{\XO 8:12: }{\XT{Mad. 12.39; Luk 11.29.}}}


\par }{\PP \VS{13}Ih eri ketiketla sang irail, pwurehng ketidahng pohn pwohto sipallahng palio leho.


\par }{\SH Ihsen Parisi ko oh Ihsen Erod
\par }
{\R (Pil tehk Mad. 16.5-12)

\par }{\PP \VS{14}Tohnpadahk ko manokehla wahda lopwon en pilawa kei ar mehn kepinwar; lopwon en pilawateieu me mie rehrail pohn pwohto.

\VS{15}Sises eri ketin kehkehlingkihong irail, mahsanih, “Kumwail kalekeikumwailsang ihsen Parisi kan oh pil en Erod.”
\XREF{}{{\XO 8:15: }{\XT{Luk 12.1.}}}


\par }{\PP \VS{16}Irail eri tapihada koasoiapene nanpwungarail, ndinda, “Pwehki eh sohte pilawa rehtail me e mahsaniheki met.”


\par }{\PP \VS{17}Sises mwahngihada dahme re ndindao, ihme e keinemwehki rehrail, “Dahme kumwail koasoakoasoiahki dene sohte pilawa rehmwail? Kumwail saikinte marainla oh esehla soahng kan? Kumwail meid nan kapehd rotorot!

\VS{18}Mie pwoaren masamwail—a dahme kumwail sohte kak kilangki wasa? Mie salengamwail—a dahme kumwail sohte kak rongki wasa?
\XREF{}{{\XO 8:18: }{\XT{Ser. 5.21; Esek. 12.2; Mark 4.12.}}}

\VS{19}De kumwail manokelahr duwen ei pilitikihpeseng lopwon en pilawa limawo me nehnehiong aramas limekido? Kopwou depe kumwail deukada sang luhwen konoto?”

\par }{\PP Irail patohwanohng, “Me eisek riau.”


\par }{\PP \VS{20}“A pilawa isuhwo me I pilitikihpeseng pwe en nehnehiong aramas pahkido? Kopwou depe kumwail deukada sang luhwen konoto?”

\par }{\PP Irail patohwanohng, “Me isuh.”


\par }{\PP \VS{21}A e keinemwe rehrail, “A dahme kumwail sohte dehdehkihki?”


\par }{\SH Sises Kakehlahda Ohlen Pedsaida men me Maskun
\par }
{\PP \VS{22}Irail eri ketin lel Pedsaida; wasao aramas kei ahpw kahredohng Sises ohl maskun men oh peki en ketin doahke.

\VS{23}Sises eri ketin ale pehn me maskuno oh kahrelahng likin kahnimwo. Mwurin eh ketin likidiong pohn pwoaren mese ko oh ketikidahng lime ko pohn ohlo, e keinemwe ma e kilangehr wasa de soh.


\par }{\PP \VS{24}Me maskuno eri pehdpeseng oh patohwanohng Sises, “Maing, I kak patohwan aramas akan, ahpw likamwete tuhke kei me alialuseli.”


\par }{\PP \VS{25}Sises pil pwurehng ketikihda lime ko ni pwoaren mese ko, ohlo ahpw pwurehng pehdpeseng; a met ahpw mwahula, e kakehr kilangada mehkoaros mwahu.

\VS{26}Sises eri ketin kadarala ni imweo, mahsanih, “Kohwei ni imwomwo, oh ke dehpa pwurala nan kahnimwo.”


\par }{\SH En Piter eh Kasalehda duwen Sises
\par }
{\R (Pil tehk Mad. 16.13-20; Luk 9.18-21)

\par }{\PP \VS{27}Sises oh sapwellime tohnpadahk ko ahpw ketieilahng nan kahnimw en Sisaria Pilipai. E ahpw ketin keinemwe rehrail nanialo, mahsanih, “Dahme aramas akan kin ndinda duwen ngehi? Ihs ngehi?”


\par }{\PP \VS{28}Irail eri sapeng, patohwanohng, “Ekei kin patohwan me komwi Sohn Sounpapidais, ekei me komwi Elaisa, a ekei me komwi emen soukohp en kawa ko.”
\XREF{}{{\XO 8:28: }{\XT{Mark 6.14-15; Luk 9.7-8.}}}


\par }{\PP \VS{29}A e ahpw keinemwe rehrail, “A kumwail, ihs me kumwail wiahkin ie?”

\par }{\PP Piter ahpw sapeng, patohwanohng, “Komwi me Mesaiao.”
\XREF{}{{\XO 8:29: }{\XT{Sohn 6.68-69.}}}


\par }{\PP \VS{30}Sises eri ketin kalikiraildi pwe re dehr ndaiong emen met.


\par }{\SH Sises Mahsanih duwen Eh pahn Lokolok oh Pwoula
\par }
{\R (Pil tehk Mad. 16.21-28; Luk 9.22-27)

\par }{\PP \VS{31}Sises eri tapihada kawehwehiong sapwellime tohnpadahk ko duwen Nein-Aramas eh uhdahn pahn lokolok oh sekenikenla pahn soumas oh samworo lapalap ako oh sounkawehwehn Kosonnedo ko. E pahn kemakamala, oh mwurin rahn siluh e pahn iasada.

\VS{32}E ketin mahsanih mepwukat ni sansal. Piter eri kahrehsang Sises wasao oh tapihada kapwungohng.

\VS{33}A Sises ketin sohpeisang oh ketin mahmahsanihseli sapwellime tohnpadahk ko, ketin angiangihada Piter, mahsanih, “Kohla mwuri, Sehdan, pwe omw lamalamen, kaidehn sapwellimen Koht pwe en aramas.”


\par }{\PP \VS{34}Sises eri ketin kapokonepene aramas ngeder oh sapwellime tohnpadahk ko, oh mahsanihong irail, “Mehmen me men iengiehla, en tounmeteikihla pein ih, kapaikada eh lohpwu oh idawehniehdo.
\XREF{}{{\XO 8:34: }{\XT{Mad. 10.38; Luk 14.27.}}}

\VS{35}Pwe me pahn kin kanakanai eh mour, pahn pwupwusang; a me pahn kesehla eh mour pwehki ngehi oh pwehki rongamwahu, e pahn komourla.
\XREF{}{{\XO 8:35: }{\XT{Mad. 10.39; Luk 17.33; Sohn 12.25.}}}

\VS{36}Pwe ia pahn katepehiong aramas, ma e pahn sapwenikihla sampah pokon, e ahpw katihasang uhdahn eh mour?

\VS{37}Dahme emen kak kihda pwe en pwurehng eh mour?

\VS{38}Eri, mehmen me pahn namenengkin ie oh ei padahk rehn aramas en dih suwed oh dipan wet, ih me Nein-Aramas pahn pil ketin ailehki ni eh pahn ketido ni lingan en Seme iangahki sapwellime tohnleng sarawi kan.”




\par }\Chap{9}{\PP \VerseOne{1}E ahpw pil ketin mahsanihong irail, “Kumwail en ese pwe ekei kumwail me iang mihmi met, sohte pahn mehla, re lao pahn kilang Wehin Koht eh pahn pwarada ni manaman lapalahpie.”


\par }{\SH Sises Lingalingla
\par }
{\R (Pil tehk Mad. 17.1-13; Luk 9.28-36)

\par }{\PP \VS{2}Mwurin rahn weneu Sises ahpw ketin kahrehda Piter oh Seims oh Sohn kahreihralahng pohn nahna ileile ieu, wasa re kelehpwla ie. Ih eri ketin wekila mwohrail.

\VS{3}Sapwellime likou ko lingalingla oh pwetepwetala. Sohte aramas emen nin sampah kak kapwetepwetehla likou duwehte met.

\VS{4}Tohnpadahk silimeno ahpw kilangada Elaisa oh Moses ara koasoakoasoiong Sises.

\VS{5}Piter ahpw patohwanohng Sises, “Maing, meid nohn mwahu atail ketiket wasaht. Se pahn wiahda impwal siluh wasaht, ehu tehnpasomwi, ehu en Moses, oh ehu en Elaisa.”

\VS{6}E sehsehla dahme e pahn patohwan, pwehki ar salodahro.


\par }{\PP \VS{7}Pelien depwek pali koadupwaliraildi; oh ngihl ehu pa peidihdo sang nan pelien depweko, me mahsanih, “Ih nei pwutak kompoake met, kumwail rong ih!”
\XREF{}{{\XO 9:7: }{\XT{Mad. 3.17; Mark 1.11; Luk 3.22.}}}
\XREF{}{{\XO 9:7: }{\XT{2 Pit. 1.17-18.}}}

\VS{8}Re saliokda solahr me re kilang mparail pwe Siseste.


\par }{\PP \VS{9}A ni arail ketiket kohdi sang nin nahnao, Sises ketin kalikiraildi re dehpa ndaiong emen dahme re udiahlo, Nein-Aramas lao pahn iasada sang me melahr akan.


\par }{\PP \VS{10}Irail eri kapwaiada sapwellime mahsen; re ahpw tapihada peipeidekpene nanpwungarail ia wehwehn mahsen wet, “Iasada sang me melahr akan.”

\VS{11}Irail eri patohwan idek reh, “Dahme sounkawehwehn Kosonnedo kan kin padahkihongkitki me dene Elaisa pahn pwarodo mahs?”
\XREF{}{{\XO 9:11: }{\XT{Mal. 4.5; Mad. 11.14.}}}


\par }{\PP \VS{12}E ahpw ketin sapeng irail, mahsanih, “Mehlel, Elaisa me pahn pwarodo mahs pwe en onopada mehkoaros. Ahpw dahme Pwuhk Sarawi mahsaniheki dene Nein-Aramas pahn lokolok laud oh sekenikenla?
\XREF{}{{\XO 9:12: }{\XT{Sir. 48.10.}}}

\VS{13}Eri, kumwail en ese pwe Elaisa pwarodohr, oh aramas akan wiahiong mehkoaros me re mwahuki, duwen me ntingdier nan Pwuhk Sarawi.”


\par }{\SH Sises Kakehlahda Pwutak emen me Ngehn Saut Tiada Powe
\par }
{\R (Pil tehk Mad. 17.14-21; Luk 9.37-43a)

\par }{\PP \VS{14}Ni arail lellahng rehn sapwellime tohnpadahk teiko, re ahpw kilangada lapalahn pokon ehu me kapikapil irail. A sounkawehwehn Kosonnedo kei akahkamaiong tohnpadahk ko.

\VS{15}Ni aramas ako ar kilangada Sises, re inenen pwuriamweikihla, re ahpw tangpene pwe re en rahnmwahwih.

\VS{16}Sises ahpw keinemwe rehn tohnpadahk ko, mahsanih, “Dahme kumwail akahkamaikihong irail?”


\par }{\PP \VS{17}Emen tohnpokono ahpw sapeng, patohwanohng, “Maing, I patohwandohng komwi nei pwutak emen me ngehn saut tiada powe oh solahr kak lokaia.

\VS{18}Ahnsou koaros me ngehno kin tiada powe, e kin pwupwudiong nanpwel, nan ewe kin pwudopwudida, ngih kan kin tehtehrek, oh paliwere pwon kin dengla. I patohwanohng sapwellimomwi tohnpadahk kat re en kausasang ngehn sauto, re ahpw sohte kak.”


\par }{\PP \VS{19}Sises eri ketin sapeng, mahsanihong pokono, “Kumwail meid seupwoson! Ia werein ei pahn mihmi rehmwail? Ia werein ei pahn kanengamahiong kumwail? Eri, ia ih? Kumwail wadohng ie!”

\VS{20}Irail eri patohwandohng pwutako reh.

\par }{\PP Ngehn sauto kilangadahte Sises, a e tiada pohn pwutako, karerehda oh kesepwekehdiong nanpwel, katapwureseli, nan ewe lao pwudopwudida.

\VS{21}Sises eri ketin keinemwe rehn semeo, mahsanih, “Ia werein eh wiewiahki soahng wet?”

\par }{\PP A e patohwanohng, “Sang ni eh tikitik, Maing.

\VS{22}Oh pak tohto ngehn sauto kin men kemehla ni eh kin kesediong nan kisiniei oh pil nan pihl. Eri, komw ketin kupwure oh sewesei kiht, ma e kak pahmwi!”


\par }{\PP \VS{23}Sises ketin mahsanihong, “Ma e pahn kak pahi? Mehkoaros kak pweida rehn me kin pwoson!”


\par }{\PP \VS{24}Ni ahnsowohte semen pwutako ahpw patohwanohng Sises, “Maing, I patohwan pwoson. Ahpw sohte itar. Komw ketin sewese kalaudehla ei pwoson.”


\par }{\PP \VS{25}Ni Sises eh mahsanihada duwen pokono eh koaitonla wasa kapilpene ih, e ahpw angiangihada ngehn suwedo, mahsanih, “Kowe, ngehn salengepon oh lohteng, kohkohieisang rehn pwutaket; ke dehpa pwurehng dillong loale.”


\par }{\PP \VS{26}Ngehn sauto mahdidihte eh wer, kesepwekehdiong pwutako nanpwel, oh pedoisang reh. Pwutako likamwalahte aramas mehla men, ekei ahpw ndinda me e melahr.

\VS{27}Sises eri ketin ale peho oh sewesehda pwe en uhda; pwutako eri kesihnenda.


\par }{\PP \VS{28}Sises eri ketilong nan ihmwo oh kalapwukala ie. Sapwellime tohnpadahk ko ahpw idek, patohwanohng, “Maing, dahme se sohte kak kauskihsang ngehno rehn pwutako?”


\par }{\PP \VS{29}A e ketin sapeng irail, mahsanih, “Soangen ngehn saut wet sohte kin pekeuskihsang mehkot pwe kapakapte.”


\par }{\SH Sises pil Pwurehng Kohpada duwen eh pahn Pwoula
\par }
{\R (Pil tehk 17.22-23; Luk 9.43b-45)

\par }{\PP \VS{30}Sises oh sapwellime tohnpadahk ko eri ketiketla sang wasao, kotehla wehin Kalili. Sises sohte kin ketin kupwurki aramas akan en ese duwen sapwellime mwekid kan,

\VS{31}pwe e kin ketin kawehwehiong sapwellime tohnpadahk ko: “Nein-Aramas pahn pengipengla rehn aramas akan, re pahn kemehla; a mwurin rahn siluh e pahn iasada.”


\par }{\PP \VS{32}Ahpw re sohte wehwehki dahme e mahsanihong irail; re pil masak kalelapak reh.


\par }{\SH Ihs me Keieu Lapalap?
\par }
{\R (Pil tehk Mad. 18.1-5; Luk 9.46-48)

\par }{\PP \VS{33}Irail eri lel Kapernaum; oh ni ar ketidier nan ihmwo, Sises keinemwe rehrail, mahsanih, “Dahme kumwail akahkamaiki kohdo nanialo?”


\par }{\PP \VS{34}A irail nennenlahte, sohte sapeng; pwe re akahkamaiki kohdo ihs me keieu lapalap rehrail.
\XREF{}{{\XO 9:34: }{\XT{Luk 22.24.}}}

\VS{35}Sises eri ketidi oh malipedohng reh me ehk riemeno oh mahsanihong irail, “Mehmen rehmwail me men kaunda en ikmwurihla, oh en wiahla en koaros ar ladu.”
\XREF{}{{\XO 9:35: }{\XT{Mad. 20.26-27; 23.11; Mark 10.43-44; Luk 22.26.}}}

\VS{36}Ih eri ketin ale kisin seri kis oh ketikihdiong nanpwungarail; oh mwurin eh pwoalehdi kisin serio, e ahpw mahsanihong irail,

\VS{37}“Mehmen me kin kasamwo emen kisin seri pwukat ni mwarei, ngehi me e kin kasamwo; oh mehmen me kin kasamwo ie; kaidehk ngehite me e kin kasamwo, pwe pil ih me ketin kadariehdo.”
\XREF{}{{\XO 9:37: }{\XT{Mad. 10.40; Luk 10.16; Sohn 13.20.}}}


\par }{\SH Me Sohte kin Uhwong Kitail, kin Uhpalihkin Kitail
\par }
{\R (Pil tehk Luk 9.49-50)

\par }{\PP \VS{38}Sohn eri sapeng, patohwanohng Sises, “Maing, se patohwan kilang emen me iang kausasang ngehn suwed kan ni mwaromwi, se ahpw keinapwihedi, pwehki eh kaidehn kiseht.”


\par }{\PP \VS{39}Sises ahpw ketin sapeng, mahsanih, “Kumwail dehr keinapwih, pwe sohte aramas me kin wia manaman ni mwarei pahn kak lahlahwe ie.

\VS{40}Pwe me sohte kin uhwong kitail, kin uhpalihekin kitail.
\XREF{}{{\XO 9:40: }{\XT{Mad. 12.30; Luk 11.23.}}}

\VS{41}Kumwail en ese pwe mehmen me pahn kihong kumwail kilahs en pihl ehu pwe kumwail en nim pwehki amwail tohnpadahk en Krais, e sohte pahn katihasang ketingpe.”\XREF{}{{\XO 9:41: }{\XT{Mad. 10.42.}}}


\par }{\SH Duwen Kahrehiong Emen nan Dihp
\par }
{\R (Pil tehk 18.6-9; Luk 17.1-2)

\par }{\PP \VS{42}“Mehmen me pahn kahrehiong emen me tikitik pwukat me kin pwoson ie eh wiahda dihp, e pahn mwahu ong ma ehu peitehlen en peudekiong ni tepinwere, e ahpw lekdeklahng nan madau.

\VS{43}Eri, ma apali pehmwen kahrehiong uhk nan dihp, lupukasang; pwe e mwahu ong uhk pehpali pedolong nan mour soutuk sang peh pokon lekdeklahng nan ehl, nan kisiniei sekehkun.
\XREF{}{{\XO 9:43: }{\XT{Mad. 5.30.}}}

\VS{44}[Wasao ‘mwahsarail kan sohte kin mehla ie, oh kisiniei sohte kin kunla.’]

\VS{45}Oh ma apali nehmwen kin kahrehiong uhk nan dihp, lupukasang; pwe e mwahu ong uhk ke en nehpali pedolong nan mour soutuk sang neh pokon lekdeklahng nan ehl.

\VS{46}[Wasao ‘mwahsarail kan sohte kin mehla ie, oh kisiniei sohte kin kunla.’]

\VS{47}Oh ma apali mesomwen kin kahrehiong uhk nan dihp, pwadikasang; pwe e mwahu ong uhk maspali pedolong nan Wehin Koht sang mas pokon lekdeklahng nan ehl.
\XREF{}{{\XO 9:47: }{\XT{Mad. 5.29.}}}

\VS{48}Wasao ‘mwahsarail kan sohte kin mehla ie, oh kisiniei sohte kin kunla.’
\XREF{}{{\XO 9:48: }{\XT{Ais. 66.24.}}}


\par }{\PP \VS{49}“Pwe aramas koaros pahn mwakelekelkihla kisiniei, duwehte meirong kan eh kin mwakelekelkihla soahl.\FTNT{f}{{\FR 9:49: }{\FK{SOAHL:
}}{\FT{Kisakiski soahl ong mehn keiru men kin kasalehda kilel en limpoak.}}}

\VS{50}Soahl mehkot me mwahu; ahpw ma nemenemen soahlo pahn sarasang, dahme kumwail pahn wia pwe nemenemen soahlo en pwurehng miehla? Mourimwail en mwahu ahnsou koaros duwehte soahl, oh kumwail pahn kin popohlpene nanpwungamwail.\XREF{}{{\XO 9:50: }{\XT{Mad. 5.13; Luk 14.34-35.}}}




\par }\Chap{10}{\SH En Sises Padahk duwen Mweipeseng en Pwopwoud
\par }
{\R (Pil tehk Mad. 19.1-12; Luk 16.18)

\par }{\PP \VerseOne{1}Sises eri ketisang wasao, ketidohng wehin Sudia, ketin kotehla Pillap Sordan. Aramas ngeder pil pwurehng pokonpene reh, e ahpw padahk ong irail duwen me e kin epwehnki wia.


\par }{\PP \VS{2}Parisi kei ahpw pwarodohng reh pwe re en song lidipih. Re kalelapak, patohwanohng, “Komw padahkihong kiht mahs ma atail Kosonnedo mweidohng ohl emen en mweisang eh pwoud de soh?”


\par }{\PP \VS{3}A e ketin sapeng uhd keinemwe rehrail, mahsanih, “Dahme Moses koasoanediong kumwail?”


\par }{\PP \VS{4}Re ahpw sapeng, patohwanohng, “Moses koasoanehdi kisinlikoun kamweid en wiawi, ohl emen ahpw pahn mweisang eh pwoud.”
\XREF{}{{\XO 10:4: }{\XT{Deud. 24.1-4; Mad. 5.31.}}}


\par }{\PP \VS{5}Sises eri ketin mahsanihong irail, “Pwehki amwail nan kapehd keptakai me kosonned wet wiawihkihda;

\VS{6}pwe sang nin tepin kawao, ‘Koht ketin wiahda aramas ohl oh lih.
\XREF{}{{\XO 10:6: }{\XT{Sen. 1.27; 5.2.}}}

\VS{7}Ihme kahrehda ohl pahn mweila sang seme oh ine, oh patehng eh pwoud,
\XREF{}{{\XO 10:7: }{\XT{Sen. 2.24.}}}

\VS{8}ira ahpw pahn wiahla warteieu.’ Eri, ira solahr wia aramas riemen, pwe emente.

\VS{9}Eri, mehkot me Koht ketin kapatapene, aramas dehpa kamweidpeseng.”


\par }{\PP \VS{10}Ni ar ketin pwurolong nan ihmwo, sapwellime tohnpadahk ko kalelapak reh duwen irair wet.

\VS{11}Ih eri ketin mahsanihong irail, “Ma ohl emen pahn mweisang eh pwoud oh ale emen lih tohrohr, e kamwahl.
\XREF{}{{\XO 10:11: }{\XT{Mad. 5.32; 1 Kor. 7.10-11.}}}

\VS{12}Pil duwehte ma lih emen pahn mweisang eh pwoud oh ale emen ohl tohrohr, e pil kamwahl.


\par }{\SH Sises Kupwuramwahwih kisin Seri kei
\par }
{\R (Pil tehk Mad. 19.13-15; Luk 18.15-17)

\par }{\PP \VS{13}Aramas ekei ahpw patohwandohng Sises kisin seri kei pwe en ketin doahke irail; tohnpadahk ko ahpw kidahwekihda aramas ako.

\VS{14}Ni Sises eh mwahngihada met, e ahpw kupwursuwedkihla oh mahsanihong tohnpadahk ko, “Kumwail pweisang kisin seri kan pwe re en kohdo rehi. Kumwail dehr ireiraildi; pwe irail kan me rasehng kisin seri pwukat, iei arail wehi, Wehin Koht.

\VS{15}I men kumwail en ese pwe mehmen me sohte pahn ale Wehin Koht rasehng kisin seri men, e sohte pahn pedolong loale.”
\XREF{}{{\XO 10:15: }{\XT{Mad. 18.3.}}}

\VS{16}Ih eri pwoalehdi seri ko oh ketikidahng lime ko pohn emenemen irail oh kupwuramwahwihirailla.


\par }{\SH Mwahnakapw Kepwehpwe men
\par }
{\R (Pil tehk Mad. 19.16-30; Luk 18.18-30)

\par }{\PP \VS{17}Sises ketin mwesemwesel pwe en ketin wia seiloak ehu, a iet mwahnakapw men pa tangatang kodohng reh, kelepwikihdi mwowe oh patohwanohng, “Maing, Sounpadahk mwahu, dahme I uhdahn pahn wia pwe I en kak alehdi mour soutuk?”


\par }{\PP \VS{18}Sises ketin mahsanihong, “Dahme ke ekerkin ie sounpadahk mwahu? Sohte emen me uhdahn mwahu pwe Kohtohte.

\VS{19}Ke ese kosonned akan: ‘Dehr kemehla aramas; dehr kamwahl; dehr pirap; dehr likamw; dehr pitih aramas; kahkahki semomw oh inomw.’ ”
\XREF{}{{\XO 10:19: }{\XT{Eks. 20.13; Deud. 5.17; b Eks. 20.14; Deud. 5.18; c Eks. 20.15; Deud. 5.19; d Eks. 20.16; Deud. 5.20; e Eks. 20.12; Deud. 5.16.}}}


\par }{\PP \VS{20}A mwahnakapwo sapeng, patohwan, “Maing, sang ni ei tikitik I kapwaiadahr mepwukat koaros.”


\par }{\PP \VS{21}Sises ahpw ketin kamoalehdi ni limpoak oh mahsanihong, “Mehteieu me luhwe, kohwei netikihla mehkoaros me ke ahneki, ke ahpw kihong pweine ko me paisuwedlahr akan; omw pai ahpw pahn laud mehlel nanleng; ke ahpw kohdo oh iangiehla.”

\VS{22}Ni mwahnakapwo eh rong mahsen pwoatet, e ahpw pohtoukihla; e ahpw nsensuwedla patopatohla. Pwe mwahnakapw kepwehpwe men ih.


\par }{\PP \VS{23}Sises eri ketin mahmahsenseli pohn tohnpadahk ko oh mahsanihong irail, “Ia uwen apwal en me kepwehpwe kan en pedolong nan Wehin Koht!”


\par }{\PP \VS{24}Tohnpadahk ko eri malamalawangkihla mahsen pwoatet. A Sises ketin usehlahte pil mahsanih, “Kumwail nei seri kei, kumwail en ese uwen apwal en towehda Wehin Koht!

\VS{25}Me apwal ong aramas kepwehpwe men en pedolong nan Wehin Koht sang soangen mahn me adaneki kamel en dil nan pwoaren dikek ehu.”


\par }{\PP \VS{26}Tohnpadahk ko ahpwte malamalawangkihla met, re ahpw patopatohwanpene nanpwungarail, “Eri a, ihs me kak mourla?”


\par }{\PP \VS{27}Sises ahpw ketin koamoleiraildi oh mahsanih, “Met sohte kak pahn aramas, a pahn Koht e kak; pwe rehn Koht mehkoaros kak pweida.”


\par }{\PP \VS{28}Piter ahpw patohwanohng Sises, “Maing, iet kiht me patohwan mweidala mehkoaros pwe se en iangkomwihla.”


\par }{\PP \VS{29}Sises eri ketin sapeng, mahsanih, “Ei mehlel! Eri, I men kumwail en ese pwe mehmen me pahn mweidala imwe, de rie kan, de ine de seme de nah seri kan, de sapwe, pwehki ngehi oh pil rongamwahu,

\VS{30}e pahn ale me laudsang nan mouren dih wet. E pahn ale pahn pak epwiki ni imwe, ni rie kan, ni ine, ni nah kan, nin sapwe— pil ni kamakam akan. A nan mour me pahn kohdo, e pahn ale mour soutuk.

\VS{31}Eri, me tohto me ahnsou wet re kin mwowe, re ahpw pahn mwurihla, a me tohto me kin mwuri, re pahn mwowehla.”
\XREF{}{{\XO 10:31: }{\XT{Mad. 20.16; Luk 13.30.}}}


\par }{\SH Kesilipak en Sises eh Kohpada duwen eh pahn Lokolok oh Pwoula
\par }
{\R (Pil tehk Mad. 20.17-19; Luk 18.31-34)

\par }{\PP \VS{32}Sises oh sapwellime tohnpadahk ko ketiket kohla nanial en kohdalahng Serusalem, e ahpw ketin tiengla mwohn sapwellime tohnpadahk ko; a irail me ideidawehn sansaloh kohla oh diren masak. E ahpw pil pwurehng kalapwukala rehn me ehk riemeno oh mahsanihong irail dahme pahn wiawihong ih,

\VS{33}“Kumwail kilang, pwe kitail kohkohdalahng Serusalem, wasa me Nein-Aramas pahn pengipengla rehn samworo lapalap akan oh sounkawehwehn Kosonnedo kan. Re pahn kadeikada pwe en kamakamala, oh pangala rehn mehn liki kan.

\VS{34}E ahpw pahn wiahla mehn kepit rehrail; re pahn kendipiong, wokih, oh kemehla. Ahpw mwurin rahn siluh, e pahn iasada.”


\par }{\SH Pekipek en Seims oh Sohn
\par }
{\R (Pil tehk Mad. 20.20-28)

\par }{\PP \VS{35}Nein Sepedi pwutak riemen, Seims oh Sohn, ira ahpw patohdo rehn Sises oh patohwanohng, “Maing Sounpadahk, mie mehkot me se men komwi en kupwurehkin kiht.”


\par }{\PP \VS{36}Sises ketin keinemwe rehra, “Dahkot mwo? Dahme kumwa anahne?”


\par }{\PP \VS{37}A ira patohwanohng, “Se men komwi en kupwurei kiht nan lingaling en omwi wehi ni omwi pahn nanmwarkihla, oh mweidohng pwe se en kak mwohd mpomwi, emen ni palimaunomwi, a emen ni palimeing.”


\par }{\PP \VS{38}A Sises mahsanihong ira, “Kumwa sehse dahme kumwa pekipekien. Kumwa kak nim delen lokolok me I pahn nim? Kumwa kak papidaiskihla papidais me I pahn papidaiski?”
\XREF{}{{\XO 10:38: }{\XT{Luk 12.50.}}}


\par }{\PP \VS{39}Ira ahpw patohwanohng, “Ei, Maing, se kak.”

\par }{\PP Sises ketin mahsanihong ira, “Eri, me mwahu; kumwa pahn nim dahl me I pahn nim oh papidaiski papidais me I pahn papidaiski.

\VS{40}A mwohd ni palimauni oh palimeingi, e sohte mweimweiong ie I en pilada; pwe Koht me pahn ketikihong irail kan me e ketin onopadahngehr.”


\par }{\PP \VS{41}Ni tohnpadahk ehko ar rongada pekipek wet, re lingeringerkihda pahn Seims oh Sohn.

\VS{42}Sises eri malipeirailpene oh mahsanih, “Kumwail ese duwen me lapalap en me rotorot akan, duwen ar kin kolokol kehlail manaman en kaunda me rotorot akan, oh kaun akan kin ahneki manaman unsek.
\XREF{}{{\XO 10:42: }{\XT{Luk 22.25-26.}}}

\VS{43}Eri, kaidehkin ih pahn duwen met rehmwail. Mehmen rehmwail me men lapalapala, e uhdahn pahn wiahla papahmwail.
\XREF{}{{\XO 10:43: }{\XT{Mad. 23.11; Mk 9.35; Luk 22.26.}}}

\VS{44}A mehmen me men soumas, e pahn wiahla ladun koaruhsie.

\VS{45}Pwe pil Nein-Aramas ketido, kaidehkin pwe aramas en papah, a pwe en papah aramas koaros oh tounmeteikihla moure pwe en komourala aramas ngeder.”


\par }{\SH Sises Kamwahwihala Ohl Maskun men
\par }
{\R (Pil tehk Mad. 20.29-34; Luk 18.35-43)

\par }{\PP \VS{46}Irail eri lel Seriko; a ni Sises oh sapwellime tohnpadahk ko oh pokon kalaimwun ehu eh ketiket kohieisang nan kahnimwo, iet ohl maskun semwehmwe men, ede Pardimeus, nein Dimeus, wie mwomwohd limwahnialo oh wie pekipek.

\VS{47}Ni eh rongada me Sises mehn Nasaret me ketiket kohla, e ahpw werda oh patohwan, “Maing Sises, kisehn kadaudok en Depit, komw ketin kupwure ie!”


\par }{\PP \VS{48}Me tohto ahpw kidawehda pwe en nennenla. A e ahpwte kalaudehla eh weriwer, patopatohwan, “Komwi me kisehn kadaudok en Depit, komw ketin kupwure ie!”


\par }{\PP \VS{49}Sises eri uhdi oh mahsanih, “Kumwail kahredohng ie.”

\par }{\PP Irail eri patohwanohng ohlo, “Nna, nsenamwahula! Uhda, dene ke en patohla reh.”


\par }{\PP \VS{50}E pitipitte kese eh sekido, uhda oh patohla rehn Sises.


\par }{\PP \VS{51}Sises ahpw keinemwe, mahsanih, “Dahme ke mwahuki I en wiahiong uhk?”

\par }{\PP A me maskuno sapeng, patohwan, “Maing, I men pwurehng patohwan wasa.”


\par }{\PP \VS{52}Sises ketin mahsanihong, “Me mwahu, pehdpeseng; omw pwosonen kakehleiukadahr.”

\par }{\PP Ni ahnsowohte e pa pehdpeseng oh kilangada wasa; ih eri idawehnla Sises nanialo.




\par }\Chap{11}{\SH Sises Ketilong nan Serusalem ni Roson en Powehdi
\par }
{\R (Pil tehk Mad. 21.1-11; Luk 19.28-40; Sohn 12.12-19)

\par }{\PP \VerseOne{1}Ni arail kerenlahng Serusalem ni kahnimw en Pedpeiti oh Pedani, re ahpw lel Nahnahn Olip. Sises eri ketin poaronehla sapwellime tohnpadahk riemen,

\VS{2}mahsanihong ira, “Kumwa kohwei ni kisin kahnimw me mi mwohnen. Ni amwa pahn pedolong wasao, kumwa pahn mwadang kilangada kisin ahs pwulopwul kis me wie sensel me saikinte aramas emen dake. Kumwa lapwahda oh kahrehdo met.

\VS{3}A ma mehmen idek rehmwa, dahme kumwa wiewiahiong kisin menen, a kumwa sapeng nda me Kaun-o me ketin anahne, oh e pahn mwadang kopwurupwurodo.”


\par }{\PP \VS{4}Ira eri patohla oh diarada kisin ahs pwulopwul kis me wie sensel ni wenihmwen ihmw ehu nanialo. Ira eri lapwahda.

\VS{5}Aramas ekei me mi wasao ahpw idek rehra, “Dahme kumwa wiewia? Mehnda kumwa lapwahda kisin ahsen?”


\par }{\PP \VS{6}Ira eri sapengkin irail duwen me Sises mahsanihong irao. Aramas ako eri mweidohng ira.

\VS{7}Ira patohwandohng kisin ahs pwulo rehn Sises. Irail ahpw irepehkihdi ar likou kei powe, Sises ahpw ketidahng pohn kisin ahso.

\VS{8}Pokono ahpw perekidiong ar likou kan wasa e pahn ketin keid ie. A ekei pelehdi rahntuhke losolos kei oh irepehkihdi nanialo.

\VS{9}Irail koaros me tieng mwowe oh me idawehndo pokono ahpw ngisingiski koulen kaping pwoatet: “Kitail kapinga Koht! Koht en ketin kupwuramwahwihala ih me ketiket kohdo ni mwaren Kaun-o.
\XREF{}{{\XO 11:9: }{\XT{Mel. 118.25-26.}}}

\VS{10}Koht en ketin kupwuramwahwihala wehin samatail Depit me pahn kohdo. Kaping ong Koht!”


\par }{\PP \VS{11}Sises eri ketilong nan Serusalem oh ketilahng nan Tehnpas Sarawio oh mahsanihseli mehkan koaros loale. A pwehki e wasa soutikpenehr, e ahpw ketiketieilahng Pedani iangahki me ehk riemeno.


\par }{\SH Sises Keriahla Tuhke Pik Pwoat
\par }
{\R (Pil tehk Mad. 21.18-19)

\par }{\PP \VS{12}Mandahn rahno, ni arail ketiket kohla sang Pedani, Sises ahpw men konotada.

\VS{13}E ahpw mahsanihada tuhke pik pwoat sang wasa doh me diren teh; e ahpw ketilahng pwehn mahsanih ma e sohte pahn diar wah. Ni eh ketin lel wasao e sohte ketin diarada mehkot, pwe teh tohr; pwe kaidehkin ahnsoun rahk.

\VS{14}E ahpw mahsanihalahng tuhkeo, “Sang met kohla sohte aramas emen pahn pwurehng kang wahn pik sang rehmw!”

\par }{\PP Sapwellime tohnpadahk ko me rong mahsen wet.


\par }{\SH Sises Ketilong nan Tehnpas Sarawio
\par }
{\R (Pil tehk Mad. 21.12-17; Luk 19.45-48; Sohn 2.13-22)

\par }{\PP \VS{15}Ni arail lel Serusalem, Sises ahpw ketila nan Tehnpas Sarawio oh tapihada kasareieisang loale irail koaros me netinet oh pwapwain dipwisou wasao. E ahpw pil wekidedi en sounkawilian mwohni ko ar tehpel kan oh en sounnetiki mwuroi ko ar mehn mwohd kan.

\VS{16}E pil sohla mweidohng aramas en waseli mehkot nan Tehnpas Sarawio.

\VS{17}Ih eri mahsanihong aramas ako, “E ntingdi nan Pwuhk Sarawi me Koht mahsanih, ‘Imwei pahn adaneki imwen kapakap rehn tohn sampah koaros.’ Kumwail ahpw wiahkihla dewen loallap akan!”
\XREF{}{{\XO 11:17: }{\XT{Ais. 56.7; b Ser. 7.11.}}}


\par }{\PP \VS{18}Samworo lapalap ako oh sounkawehwehn Kosonnedo ko ahpw rongada met; irail ahpw tapihada medemedewe duwen ar pahn kemehla Sises; pwe re perki kowahlap, pwehki aramas koaros ar kesempwalki mehlel eh padahk.


\par }{\PP \VS{19}Nin soutikpenehn rahno, Sises oh sapwellime tohnpadahk ko ahpw ketieisang nan kahnimwo.


\par }{\SH Padahk sang Tuhke Pik
\par }
{\R (Pil tehk Mad. 21.20-22)

\par }{\PP \VS{20}Mandahn rahno nimensehngie, ni arail ketiket kohla nanialo, re mahsanihada tuhke piko eh mengilahr sang nin tapi lel kadokeo.

\VS{21}Piter ahpw tamanda dahme wiawihero, e ahpw patohwanohng Sises, “Maing, komw mahsanih mahs duwen tuhke pik me komw ketin kerialahro, e mengilahr!”


\par }{\PP \VS{22}Sises ketin sapeng irail, mahsanih, “Kumwail pwoson Koht!

\VS{23}I ndaiong kumwail ni mehlel, mehmen me pahn ndaiong nahna wet en keisang oh keselahng pein ih nansedo, ahpw sohte kisin peikasal kis nan kapehde, ahpw pwoson dahme e nda, eri, dahme e ndao pahn pweida.
\XREF{}{{\XO 11:23: }{\XT{Mad. 17.20; 1 Kor. 13.2.}}}

\VS{24}Iei me I men kumwail en ese pwe mehkoaros me kumwail pahn peki nan amwail kapakap akan, kumwail pwoson me kumwail pahn ale, e ahpw pahn pweiong kumwail.

\VS{25}Eri, ni amwail pahn kin uhda oh kapakap, kumwail mahkikihong sapwung koaros me aramas emen wiahiong kumwail, pwe Samamwail me ketiket nanleng en pil ketin mahkikihong kumwail dipamwail kan.
\XREF{}{{\XO 11:25: }{\XT{Mad. 6.14-15.}}}

\VS{26}[Pwe ma kumwail sohte pahn mahk ong meteikan, Samamwail me ketiket nanleng sohte pahn pil mahkikihong kumwail dipamwail kan.]


\par }{\SH Peidek duwen Manaman en Sises
\par }
{\R (Pil tehk Mad. 21.23-27; Luk 20.1-8)

\par }{\PP \VS{27}Irail eri ketin pwuralahng Serusalem. Ni Sises eh ketiketseli nan Tehnpas Sarawio, samworo lapalap oh sounkawehwehn Kosonnedo ko oh soumas ekei ahpw patohdo,

\VS{28}patohwanohng, “Ni manaman en ihs me komw ketin wiewiahki soahng pwukat? Ihs me ketikihong komwi manaman wet?”


\par }{\PP \VS{29}Sises ketin sapeng irail, mahsanih, “I pahn wiahiong kumwail peidek ehu. Eri, ma kumwail sapeng ie, I pahn uhd ndaiong kumwail ni manaman en ihs me I wiewiahki mepwukat.

\VS{30}Kumwail ndaiong ie mahs, en Sohn eh papidaiso tepisang ia? E tepisang rehn Koht de sang aramas?”


\par }{\PP \VS{31}Irail eri mwoarongada nanpwungarail, ndinda, “Ma kitail pahn nda me e tepisang rehn Koht, e pahn mahsanih, ‘A dahme kumwail sohte kamehlelehki Sohn?’

\VS{32}A ma kitail pahn nda me e tepisang aramas...” (Re masak aramas akan, pwehki koaros kin wiahki Sohn soukohp mehlel men.)

\VS{33}Irail eri sapeng Sises, patohwanohng, “Se sohte patohwan.”

\par }{\PP Sises ahpw mahsanihong irail, “Eri, I pil sohte pahn ndaiong kumwail ni manaman en ihs me I wiewiahki soahng pwukat.”




\par }\Chap{12}{\SH Karasaras en Soumwet kei nan Mwetin Wain ehu
\par }
{\R (Pil tehk Mad. 21.33-46; Luk 20.9-19)

\par }{\PP \VerseOne{1}Sises eri ketin padahkihong irail ni karasaras kei, mahsanih, “Aramas emen koadoakihada eh mwetin wain ehu; e ahpw kelepene oh weirada dewen wengid wain ehu, oh kauwada wasahn doulik ehu. Ih eri kihong soumwet kei pwe re en kohwahki ong ih. Ih eri seiloaklahng nan sahpw doh ehu.
\XREF{}{{\XO 12:1: }{\XT{Ais. 5.1-2.}}}

\VS{2}Kedekedeo, ahnsoun rahk e ahpw kadarala rehn soumwet ko eh ladu men pwe en ale sang rehrail pweise sang nan mwahto.

\VS{3}Soumwet ko eri koledi laduwo, kemeselihte oh irail kapwurehla kahiep.

\VS{4}E ahpw pil kadaralahng soumwet ko emen ladu. Re pil kemehte oh kauwehla moange oh kasarowehdi.

\VS{5}E pil kadarala emen; re uhdahte kemehla. Me tohto me pekederla mwuhr, re diar soangen apwalohte: ekei kamakamete, a ekei kamakamala.

\VS{6}Eri, metehmen me luhwe me e kak kadarala, eri, iei nah pwutak iehroso me e kesempwalki kowahlap. Ih eri kadarala keieu mwuhr, mahsanih, ‘I uhdahn koapworopworki me re pahn wauneki nei pwutaket.’

\VS{7}Soumwet ko ahpw ndapene nanpwungarail, ‘Ih serien sohso met. Nna, kitail kemehla, pwe kitail en ahnekihla mwahtet!’

\VS{8}Irail eri koledihte pwutako, kemehla oh kesepwekeieisang nan mwetin waino.”


\par }{\PP \VS{9}Sises eri keinemwe, mahsanih, “Eri, dahme soumas en mwetin waino pahn wia? E pahn kohla oh kemehla soumwet ko oh kihong ekei soumwet tohrohr mwahto pwe re en koadoahkih oh kohwahki ong ih.

\VS{10}Kumwail sohte kin wadek mahsen wet nan Pwuhk Sarawi?

\par }{\Q ‘Takai me sounkou ihmw ko kesepwekelahr,

\par }{\QB ih me uhd wialahr takaien pwukakeimw.
\XREF{}{{\XO 12:10: }{\XT{Mel. 118.22-23.}}}


\par }{\Q \VS{11}Kaun-o me ketin wiadahr met;

\par }{\QB iei me inenen kapwuriamwei ong kitail!’ ”


\par }{\PP \VS{12}Kaunen mehn Suhs ako eri song salihedi Sises; pwe re ese me e ketin sensererehkin irail karasaras pwoatet. A pwehki ar masak pokon en aramas ako, re wekidekte kohkohla sang.


\par }{\SH Peidek duwen Daksis
\par }
{\R (Pil tehk Mad. 22.15-22; Luk 20.20-26)

\par }{\PP \VS{13}Parisi kei oh tohn pwihnen Erod ahpw pekederdohng rehn Sises pwe re en lidipiheki soangen peidek kei.

\VS{14}Eri, ni ar leledo, re patohwanohng, “Maing Sounpadahk, se patohwan ese me ohl poadidi men komwi, me sohte kin ketin katohre soangen aramas; pwe komw kin ketin padahkihong aramas akan duwen kupwur en Koht ni mehlel. Eri, da kupwuromwien ong irair wet: me pwungiong atail kosonned akan, atail kin nohpweiki mwohni ong nanmwarkien Rom, de soh? Dahme kitail pahn wia? Kitail en kihda daksis, de soh?”


\par }{\PP \VS{15}Eri, nan eh mwahngih duwen ar mwalaun, Sises ahpw mahsanihong irail, “Dahme kumwail kodohn lidipihekin ie? Kumwail kasaledohng ie ehu mwohni silperen, pwe I en kilang.”
 

\par }{\PP \VS{16}Irail eri kasalehiong mwohni silper ehu; e ahpw keinemwe, mahsanih, “Sansal en ihs oh eden ihs met?”

\par }{\PP Irail ahpw patohwanohng, “Nanmwarki Sihsar.”


\par }{\PP \VS{17}Sises eri mahsanih, “Eri, me mwahu; kumwail kihong Sihsar me uhdahn en Sihsar, a ong Koht me uhdahn sapwellimen Koht.”

\par }{\PP Irail eri malamalawangkihla pasapeng wet.


\par }{\SH Peidek duwen Iasada sang Mehla
\par }
{\R (Pil tehk Mad. 22.23-33; Luk 20.27-40)

\par }{\PP \VS{18}Sadusi kei ahpw pwarodo rehn Sises. (Iei irail me kin koasoia dene aramas sohte pahn iasada mwurin mehla.)
\XREF{}{{\XO 12:18: }{\XT{Wie. 23.8.}}}

\VS{19}Irail eri kalelapak rehn Sises, patohwanohng, “Maing Sounpadahk, Moses koasoanehdi ong kiht nan Pwuken Kosonned akan dene ma ohl emen pahn mehsang eh pwoud sohte wahn edira, a rien ohlo en uhd pwoudikihda liohdio pwe en wiahda kadaudoke ong rie me melahro.
\XREF{}{{\XO 12:19: }{\XT{Deud. 25.5.}}}

\VS{20}Eri, pwihn pirien ehu mie, irail ohl isimen. Me laud rehrailo pwoudikihda lih emen ahpw mehsang, sohte wahn edira.

\VS{21}Me keriemeno pil pwoudikihda liho oh pil mehsang sohte wahn edira. Pil soangohte wiawihong me kesilimeno.

\VS{22}Eri, me isimeno koaros pwoudikihda liho, koaros ahpw mehla sohte neirail seri. Kedekedeo, liho pil mehla.

\VS{23}Eri, ni ahnsou me me melahr akan koaruhsie pahn mourda, ni rahnen iasada, ihs rehrail me liho pahn pwoudiki, nan irail koaros me isimeno ar pwoudikihda liho?”


\par }{\PP \VS{24}Sises ketin sapeng irail, mahsanih, “Kumwail inenen sapwung! Kumwail ese pwehda? Pwehki amwail sohte lelepengki mahsen en Pwuhk Sarawi de roson en Koht.

\VS{25}Pwe ni me melahr akan ar pahn iasada, re pahn duwehte tohnleng en nanleng kan, ohl oh lih sohte pahn pwopwoud.

\VS{26}Eri, duwen iasadahn me melahr akan, kumwail sohte wadek nan Pwuken Moses duwen koasoiepen Koht eh ketin pwarohng sang nan kisin tuhke me mpwumpwulo? Nan ireo Koht ketin mahsanihong Moses, ‘Ngehi me Koht en Eipraam, Koht en Aisek, oh Koht en Seikop.’
\XREF{}{{\XO 12:26: }{\XT{Eks. 3.6.}}}

\VS{27}Eri, met wehwehki me ih Koht en me momour kan, a kaidehkin Koht en me melahr akan. Iei me kumwail inenen sapwung kowahlap!”


\par }{\SH Kosonned Lapalap
\par }
{\R (Pil tehk Mad. 22.34-40; Luk 10.25-28)

\par }{\PP \VS{28}Sounkawehwehn Kosonnedo men iang mihmi wasao, rongorong mahsen pwukat. E ahpw malamalawangkihla mehlel pwungen sapwellimen Sises pasapeng ko. Iei me e keiong mpen Sises pwe en idek mehkot, patohwanohng, “Maing, mehnia kosonned me keieu kesempwal rehn kosonned koaros?”


\par }{\PP \VS{29}Sises eri mahsanihong, “Ih kosonned me keieu kesempwal rehn kosonned akan iei: ‘Rong, kowe Israel! Kaun-o, atail Koht, iei ih me Kaun metehmen.
\XREF{}{{\XO 12:29: }{\XT{Deud. 6.4-5.}}}

\VS{30}Eri, ke uhdahn pahn poakohng Kaun-o, amwail Koht, nan kapehdomw unsek, ngenomw unsek, omw lamalam koaros unsek, oh omw kehl unsek.’

\VS{31}A me keriau, me rasehngete met: ‘Ke pahn poakohng mehn mpomw duwen omw kin poakohng pein uhk.’ Sohte ehu kosonned mie me kesempwalsang mepwukat.”
\XREF{}{{\XO 12:31: }{\XT{Lip. 19.18.}}}


\par }{\PP \VS{32}Sounkawehweo ahpw patohwanohng Sises, “Mehlelete rehmwi, Sounpadahk! Me pwung me komwi mahsanihen: pwe Kaun-ohte me Koht, oh sohte pil emen.
\XREF{}{{\XO 12:32: }{\XT{Deud. 4.35.}}}

\VS{33}Aramas eri uhdahn pahn poakohng Koht nan kapehde unsek, eh lamalam koaros unsek, oh eh kehl unsek; oh pil pahn poakohng mehn mpe duwen eh kin poakohng pein ih. Kapwaiada kosonned riau pwukat mwahusang mehlel atail pahn meirongkihong Koht mahn pohn pei sarawi kan oh wia soangen meirong teikan.”
\XREF{}{{\XO 12:33: }{\XT{Os. 6.6.}}}


\par }{\PP \VS{34}Ni Sises eh ketin mahsanihada duwen pwungen pasapeng wet, e ahpw mahsanihong ohl, “Komw sohte dohsang Wehin Koht.”
\XREF{}{{\XO 12:34: }{\XT{Luk 10.25-28.}}}

\par }{\PP Mwurin met, sohla me men idek reh mehkot.


\par }{\SH Peidek duwen Mesaia
\par }
{\R (Pil tehk Mad. 22.41-46; Luk 20.41-44)

\par }{\PP \VS{35}Nindokon Sises eh ketin padapadahk nan Tehnpas Sarawio, e ahpw ketin mahsanih, “Dahme sounkawehwehn Kosonnedo kan kin ndakihongkumwail me Mesaia pahn kisehn kadaudok en Depit?

\VS{36}Pwe Ngehn Sarawi ketin audehkidahr Depit pwe en patohwanda mahsen wet:

\par }{\Q ‘Kaun-o mahsanihong ei kaun:

\par }{\QB Komw ketidiong met ni palimauni,

\par }{\QB I lao wiahkihla utupen aluweluwomwi omwi imwintihti kan.’
\XREF{}{{\XO 12:36: }{\XT{Mel 110.1.}}}


\par }{\MM \VS{37}Eri, ma pein Depit kahdaneki eh Kaun, a ia duwen Mesaia eh kak kisehn kadaudoke?”

\par }{\SH Sises Kalikedi Pokono Sang Sounkawehwe ko
\par }
{\R (Pil tehk Mad. 23.1-36; Luk 20.45-47)

\par }{\PP Pokon kalaimwun ehu ahpw kin rongorong sapwellimen Sises padahk kan ni perenki.

\VS{38}Ni eh pil ketin padapadahk ong irail, e ahpw mahsanih, “Kumwail kalekeikumwailsang sounkawehwehn Kosonnedo kan me kin mwahuki kohseli mi nan likou reirei oh kin mwahuki aramas en rahnmwahwih irail nan pokon kan;

\VS{39}oh kin pilada dewahr lempahntamw nan sinakoke kan, oh kin mwahuki moangehda tehpel kan ni kamadipw kan.

\VS{40}Iei soangen aramas pwukat me kin adihasang audepen imwen liohdi kan, oh kin liliosohski wia kapakap reirei. Arail kalokolok uhdahn pahn laud mehlel!”


\par }{\SH En Liohdi men eh Meirong
\par }
{\R (Pil tehk Luk 21.1-4)

\par }{\PP \VS{41}Sises ahpw ketidiong wasa kis nan Tehnpas Sarawio karanih dewen wia meirong. E ahpw kin mahmahsanih duwen aramas ako ar kin kesehdiong nair mwohni ko nan dewen meirongo. Kidalap en aramas kepwehpwe iang kesehdi uwen mwohni laud ehu ar meirong.

\VS{42}A liohdi semwehmwe men ahpw pil leledo oh iang kesehdi sens toantoal riau.

\VS{43}Sises eri malipepene sapwellime tohnpadahk ko oh mahsanihong irail, “I men kumwail en ese pwe en liohdi menet eh meirong inenen laud mehlel sang en meteiko koaros.

\VS{44}Pwe meteiko kesehdiong nair mwohni nan dewen meirongo sang nan ar pai; a liohdi menet sang nan eh paisuwed e kihdi mehkoaros me e ahneki oh kin momourki.”




\par }\Chap{13}{\SH Sises ketin Mahsanih duwen Imwilahn Tehnpas Sarawio
\par }
{\R (Pil tehk Mad. 24.1-2; Luk 21.5-6)

\par }{\PP \VerseOne{1}Ni Sises eh ketiket kohieisang nan Tehnpas Sarawio, emen sapwellime tohnpadahk ko patohwanohng, “Maing, komw mahsanih mahs lapalahn takai pwukat oh wiepen tehnpas wet!”


\par }{\PP \VS{2}A Sises ketin sapeng, mahsanih, “Ke kilang uwen lapalahn ihmw pwukat? Sohte takai ehu pahn mihmihte nan dewe; pwe koaruhsie pahn rengkidi.”


\par }{\SH Apwal akan oh Kamakam akan
\par }
{\R (Pil tehk Mad. 24.3-14; Luk 21.7-19)

\par }{\PP \VS{3}Sises ketiket pohn Nahnahn Olip, sallahng Tehnpas Sarawio, a Piter, Seims, Sohn oh Andru ahpw keiong mpe oh patohwanohng,

\VS{4}“Maing, komw ketin mahsanihong kiht iahd me mepwukat pahn wiawi, oh kilel da me pahn kasalehda me mepwukat nektehn pweida.”


\par }{\PP \VS{5}Sises ketin sapeng irail, mahsanih, “Kumwail mwasahn pwe aramas en dehr pitihkumwaildi.

\VS{6}Pwe me tohto pahn kohdo ndinda ni mwarei, ‘Ih ngehi Mesaiao!’ Re ahpw pahn pitihedi me tohto.

\VS{7}Kumwail dehpa salohda, ma kumwail rong rongen mahwen keren oh koasoiepen mahwen sang wasa doh kan. Soahng pwukat uhdahn pahn wiawi, ahpw e sohte wehwehki me imwin sampah leledohr.

\VS{8}Ehu sahpw pahn mahweniong ehu sahpw; ehu wehi pahn mahweniong ehu wehi. Wasa koaros rerrer en sahpw pahn wiawi oh lehk lapalap pahn mie. Ih soahng pwukat me pahn kohmwowehdo ahnsou duwehte medek en neitik.


\par }{\PP \VS{9}“Kumwail mwasahn oh kaleke pein kumwail. Pwe aramas akan pahn salihkumwaildi oh pangkumwaillahng ni mwoalen kopwung kan. Kumwail ahpw pahn wowoki nan sinakoke kan; kumwail pahn wisikdohng mwohn kaun akan oh nanmwarki kan pwehki ngehi, pwe kumwail en kadehdehiong irail duwen Rongamwahu.
\XREF{}{{\XO 13:9: }{\XT{Mad. 10.17-20; Luk 12.11-12.}}}

\VS{10}Pwe rongamwahwo uhdahn pahn lohkseli mahs nan wehi koaros.

\VS{11}Eri, ni amwail pahn selidi oh wisikiong nan mwoalen kopwung kan, kumwail dehpa pwunodki mwohn ahnsowo dahme kumwail pahn koasoia mwohrail; pwe me kumwail pahn audaudkihda ni ahnsowo, ih me kumwail pahn patohwanohng irail. Pwe kaidehkin kumwail me pahn lokaia ni ahnsowo, pwe Ngehn Sarawi.

\VS{12}Ohl akan pahn pangala riarail kan pwe re en kamakamala, sahm akan pahn pil wiahiong soahngohte nair seri kan; seri kan pahn uhwong ar pahpa oh nohno kan, oh pangirailla pwe re en kamakamala.

\VS{13}Aramas koaros pahn kailongkin kumwail pwehki ngehi. A me pahn dadaurete lel ni imwi, ih me pahn mourla.”
\XREF{}{{\XO 13:13: }{\XT{Mad. 10.22.}}}


\par }{\SH Sansal Kansensuwed Likemisiko
\par }
{\R (Pil tehk Mad. 24.15-28; Luk 21.20-24)

\par }{\PP \VS{14}“Kumwail pahn kilang ‘Sansal Kansensuwed Likemisiko’ eh uhda nan wasa me e sohte konehng en uhda ie.” (Mehmen me wadewadek met en wehwehki ia wehwe!) “Eri, irail kan me mihmi Sudia re pahn tenge pohn nahna kan.
\XREF{}{{\XO 13:14: }{\XT{Dan. 9.27; 11.31; 12.11; 1 Mak. 1.54; 6.7.}}}

\VS{15}Aramas emen me mihmi pohn imwe, e sohte pahn kohdihsang pwe en ale mehkot loale.
\XREF{}{{\XO 13:15: }{\XT{Luk 17.31.}}}

\VS{16}Me mihmi nansapw sohte pahn pwurodohng ale eh likou.

\VS{17}Meid kansensuwed pahn lih liseian akan oh me neitik pwelel kan ni rahn ako eh pahn leledo!

\VS{18}Kumwail kapakap pwe soahng pwukat dehr wiawihong kumwail ni ahnsoun pou!

\VS{19}Pwe apwal en rahn ako pahn laudsang apwal koaros sang nin tepin kawa kohdo lel met, pil sohte me pahn duwehte sang met kohla.
\XREF{}{{\XO 13:19: }{\XT{Dan. 12.1; Kaud. 7.14.}}}

\VS{20}Ahpw Kaun-o ketin kamalaulaulahr rahn ako; pwe ma e sohte pahn ketin wia met, sohte aramas emen pahn pitla. A pwehki sapwellime aramas pilipil kan, ihme e ketin kamalaulaukilahr rahn ako.


\par }{\PP \VS{21}“Eri, ma mehmen pahn ndahng kumwail, ‘Iet ih Mesaiao!’ de ‘Ionen ih!’—kumwail dehpa kamehlele.

\VS{22}Pwe Mesaia likamw oh soukohp likamw ekei pahn pwarada. Re pahn wiahda kilel kapwuriamwei kei oh manaman ekei pwe re en pitihedi sapwellimen Koht me pilipil kan ma e kak pahrail.

\VS{23}Kumwail eri kalekei kumwail. I padahkihong kumwail mepwukat koaros mwohn ahnsowo eh pahn leledo.”


\par }{\SH Ketidohn Nein-Aramas
\par }
{\R (Pil tehk Mad. 24.29-31; Luk 21.25-28)

\par }{\PP \VS{24}“Eri, ni rahn ako mwurin apwal lapalapo, ketipin pahn rotala, maram pahn sohla linge,
\XREF{}{{\XO 13:24: }{\XT{Ais. 13.10; Soel 2.10,31; 3.15; Kaud. 6.12; b Ais. 13.10; Esek. 32.7.}}}

\VS{25}usuhn pahnlahng kan pahn pwupwudi oh katengepen pahnlahng kan pahn mwerada.
\XREF{}{{\XO 13:25: }{\XT{Ais. 34.4; Kaud. 6.13; b Soel 2.10.}}}

\VS{26}Ih ahnsowo me Nein-Aramas pahn pwarada, oh ketido ket pohn depwek kan nin roson oh lingaling lapalahpie.
\XREF{}{{\XO 13:26: }{\XT{Dan. 7.13; Kaud. 1.7.}}}

\VS{27}E ahpw pahn poaronepeseng sapwellime tohnleng kan ong ni keimw pahieu en sampah pwe re en kapokonepene sapwellimen Koht pilipil kan sang ni imwin sampah koaros.”


\par }{\SH Padahk sang Tuhke Pik
\par }
{\R (Pil tehk Mad. 24.32-35; Luk 21.29-33)

\par }{\PP \VS{28}“Kumwail padahngki met sang nin tuhke pik; rahn soangen tuhke wet kin pohndihpwla oh mwuterekla, oh ni eh kin weliete, kumwail kin esehki me rahk kerendohr.

\VS{29}Pil duwehte rehmwail, ni amwail pahn kilang mepwukat ar pahn wiawi, kumwail pahn esehki me ahnsawi kerendohr.

\VS{30}Kumwail en ese pwe mepwukat koaros pahn pweida mwohn aramas koaros en dih wet ar pahn mehla.

\VS{31}Lahng oh sampah pahn sohrala, a ei mahsen kan sohte mwahn pahn sohrala.”


\par }{\SH Sohte Mehmen me Ese Rahno de Awao
\par }
{\R (Pil tehk Mad. 24.36-44)

\par }{\PP \VS{32}“A duwen rahno de awao, sohte mehmen me ese iahd e pahn leledo. Pil tohnleng en nanleng kan sehse, Sapwellimeo pil sohte mwahngih; Sahmohte me ketin mwahngih.
\XREF{}{{\XO 13:32: }{\XT{Mad.24.36.}}}

\VS{33}Kumwail mwasamwasahn oh pepehd, pwe kumwail sehse ahnsawi.

\VS{34}E pahn rasehng aramas emen me kin wia seiloak reirei ehu me kihdi ong eh ladu ko ni imwe pwe re en apwahpwalih oh kihong irail koaros doadoahk; e ahpw ndaiong silepen wenihmwo en sinsile mwahu oh mwasamwasahn.
\XREF{}{{\XO 13:34: }{\XT{Luk 12.36-38.}}}

\VS{35}Eri, kumwail mwasamwasahn pwe kumwail sehse iahd me soumas en ihmwo pahn pwurodo—ma nin soutik, de nin lukepen pwong, de nin sohrahn, de nimenseng.

\VS{36}Ma e mwadangete pwurodo, e pahn diarada amwail memeir.

\VS{37}Eri, dahme I ndaiong kumwail, I pil ndaiong aramas koaros: kumwail pepehd oh mwasamwasahn!”




\par }\Chap{14}{\SH Koasoanepen Kamakamalahn Sises
\par }
{\R (Pil tehk Mad. 26.1-5; Luk 22.1-2; Sohn 11.45-53)

\par }{\PP \VerseOne{1}Rahn tehr riau luhwe mwohn Sarawien Pahsohpa oh Pilawa Sohte Doal Ihs. Samworo lapalap oh sounkawehwehn Kosonnedo ko raparapahki duwen ar pahn widingehdi oh salihedi Sises pwe re en kemehla.
\XREF{}{{\XO 14:1: }{\XT{Eks. 12.1-27.}}}

\VS{2}Irail eri ndapene nanpwungarail, “Ieremen kitail wia ahnsoun Kamadipw wet, pwe aramas akan dehr mwoarongkihda.”


\par }{\SH Sises ketin Marekeiso nan Pedani
\par }
{\R (Pil tehk Mad. 26.6-13; Sohn 12.1-8)

\par }{\PP \VS{3}Sises ketiket ni imwen Saimon, ohl tokutoko, nan Pedani. Eri, nindokon ar konokonot, lih emen pa patohlong reh, wa kisin pwoatol kis me diren lehn kei inenen pwohmwahu oh pweilaud, me wiawihsang ni pwilin tuhke me adaneki nard. Liho eri kauwehla kisin pwoatolo oh kieldiong leho pohn tapwin Sises.
\XREF{}{{\XO 14:3: }{\XT{Luk 7.37-38.}}}

\VS{4}Ekei me iang mi wasao ahpw lingeringerkihda oh ndindapene nanpwungarail, “Dahme mehn kei pwohmwahu wet ohkilahr mwahl?

\VS{5}Ni eh kakete netila ni uwen mwohni silper silipwiki mehn sewesehda me paisuwedlahr akan.” Irail eri lipilipahnede liho.


\par }{\PP \VS{6}A Sises ketin mahsanih, “Kumwail piseksang! Kumwail dehr direpwki lihet! Tiahk kaselel ehu me e wiahiong ie.

\VS{7}Me paisuwedlahr akan kin mihmihte rehmwail ahnsou koaros; eri, ahnsou koaros me kumwail mwahuki, kumwail kak sewese irail; a ngehi, I sohte pahn ieiang kumwail ahnsou koaros.
\XREF{}{{\XO 14:7: }{\XT{Deud. 15.11.}}}

\VS{8}E wiadahr uwen me e kak: e wiadahr marekeiso wet ong paliwereiet pwe en kaunopada me pahn wiawihong ie mwohn ei pahn seridi.

\VS{9}Eri, kumwail en ese pwe wasa koaros nin sampah me rongamwahu pahn lohkseli ie, me e wiadahret pahn pil iang lohkseli ie, pwe en kin wiewia katamanpe.”


\par }{\SH Sudas Pwungkihda en Pangala Sises
\par }
{\R (Pil tehk Mad. 26.14-16; Luk 22.3-6)

\par }{\PP \VS{10}Sudas Iskariot, emen me ehk riemeno, ahpw pwarala rehn samworo lapalap ako pwe en pangohng irail Sises.

\VS{11}Irail eri perenkihda kowahlap dahme Sudas ndahng irail. Re ahpw inoukihong me re pahn katingiheki mwohni. Eri, sang ni ahnsowo sohte me Sudas ngoangki wia, ihte en diar ahnsou mwahu me e kak pangala Sises.


\par }{\SH Sises oh Sapwellime Tohnpadahk ko Konotepene Kamadipw en Pahsohpa
\par }
{\R (Pil tehk Mad. 26.17-25; Luk 22.7-14, 21-23; Sohn 13.21-30)

\par }{\PP \VS{12}Ni keieun rahnen Sarawien Pilawa Sohte Doal Ihs, rahn me re kin epwehnki kemehla sihmpwul en Pahsohpa, sapwellimen Sises tohnpadahk ko ahpw patohwanohng, “Ia wasa komw ketin kupwurki se en patohwan kaunopada ie sapwellimomwi kamadipw en Pahsohpa?”


\par }{\PP \VS{13}Sises eri ketin poaronehla riemen irail, mahsanih, “Kumwa kohwei nan kahnimwen; kumwa pahn tuhwong ohl emen me weuwa deupen pihl ehu. Kumwa ahpw idawehnewei,

\VS{14}oh wasa e pahn pedolong ie, kumwa pil pedolong oh ndahng kaunen ihmwo me ‘Sounpadahko poaroneikitodo pwe se en idek rehmwi, “Ia pere me ngehi oh nei tohnpadahk ko pahn wia ie at kamadipw en Pahsohpa?’ ”

\VS{15}E ahpw pahn kasalehiong kumwa pere laud ehu powe, me koasoandier oh kaunopadahr. Eri, kumwa kaunopada soahng koaros wasao.”


\par }{\PP \VS{16}Tohnpadahk ko eri patopatohla oh lel nan kahnimwo; ira eri diarada mehkoaros duwen me e mahsanihong ira. Ira eri kaunopada mehkoaros ong kamadipw en Pahsohpao.


\par }{\PP \VS{17}Ni eh wasa soutikpene, Sises oh sapwellime me ehk riemeno ahpw ketila Serusalem.

\VS{18}Nindokon ar ketiket nin tehpel oh konokonot, Sises mahsanihong irail, “Kumwail en ese pwe emen kumwail pahn pangiehla—emen me iang ie mwengemwenge met.”
\XREF{}{{\XO 14:18: }{\XT{Mel. 41.9.}}}


\par }{\PP \VS{19}Tohnpadahk ko eri pwunodkihda mahsen wet, oh tapihada wademen idek reh, “Maing, pala ngehi me komwi mahsaniheki mahsen wet?”


\par }{\PP \VS{20}Sises ketin sapeng irail, mahsanih, “Ei, emen sang me ehk riemen kat, emen me iang kadukaduh kene pilawa nan nei dahlet.

\VS{21}Mehlel pwe Nein-Aramas uhdahn pahn pwoula duwen Pwuhk Sarawi eh mahsanih, ahpw meid suwediong aramaso me pahn pangala Nein-Aramas! E mwahwongete aramas menet ma e soh mwahn ipwidi!”


\par }{\SH Sapwellimen Kaun-o Kamadipw Sarawi
\par }
{\R (Pil tehk Mad. 26.26-30; Luk 22.14-20; 1 Kor. 11.23-25)

\par }{\PP \VS{22}Nindokon ar konokonot, Sises ketikihda pilawa ieu oh kapingkalahngankiong Koht, pilitikihpeseng oh ketikihong sapwellime tohnpadahk ko, mahsanih, “Kumwail ale, pwe iei werei met.”


\par }{\PP \VS{23}E ahpw pil ketin ale dahl ehu oh kapingkalahngankiong Koht, oh ketikihong irail. Irail koaros eri iang nimasang.

\VS{24}E ahpw pil mahsanih, “Ih ntahio met me pahn kepwilipwilkihdi aramas koaros, ntai me kin kadehde sapwellimen Koht inou kapw.
\XREF{}{{\XO 14:24: }{\XT{Eks. 24.8; b Ser. 31.31-34.}}}

\VS{25}Kumwail en ese pwe sang mwurin rahnwet, I solahr pahn nim wain lao lel rahn me I pahn pwurehng nim wain kapw nan Wehin Koht.”


\par }{\PP \VS{26}Mwurin ar koulki koul pwoat, re ahpw ketiketieilahng nin Nahnahn Olip.


\par }{\SH Sises ketin Kohpada en Piter eh pahn Kahmahmkihla Ih
\par }
{\R (Pil tehk Mad. 26.31-35; Luk 22.31-34; Sohn 13.36-38)

\par }{\PP \VS{27}Sises ahpw mahsanihong irail, “Kumwail koaruhsie pahn tangpeseng oh keseiehla, pwe Pwuhk Sarawi mahsanih, ‘I pahn kemehla silepeo, a sihpw kan pahn tangpeseng.’
\XREF{}{{\XO 14:27: }{\XT{Sek 13.7.}}}

\VS{28}Ahpw mwurin ei pahn iasada, I pahn tiengla mwohmwail Kalili.”
\XREF{}{{\XO 14:28: }{\XT{Mad. 28.16.}}}


\par }{\PP \VS{29}Piter ahpw sapeng Sises, patohwan, “Maing, mehnda ma koaruhsie pahn keseikomwihla, a ngehite soh!”


\par }{\PP \VS{30}Sises eri mahsanihong Piter, “Ke en ese pwe pwongpwong wette, mwohn keriaun malek eh pahn kakorot, ke pahn kahmahmki pahn silipak me ke sehse ie.”


\par }{\PP \VS{31}A Piter sapeng Sises, kakahski ni kehlail, “I sohte mwahn pahn kahmahmki me I sehsei komwi, Maing, mehnda ma I pahn iang komwi pwoula!”

\par }{\PP Eri, tohnpadahk ko koaros ahpw pil iang wia soangen pato wet.


\par }{\SH Sises Loulou nan Mwetuwel en Kedsemeni
\par }
{\R (Pil tehk Mad. 26.36-46; Luk 22.39-46)

\par }{\PP \VS{32}Irail eri lel nan mwetuwel me adaneki Kedsemeni. Sises eri mahsanihong sapwellime tohnpadahk ko, “Kumwail mwohndi mahs met, nindokon ei pahn kapakap.”


\par }{\PP \VS{33}Ih eri ketin kahrehda Piter, Seims oh Sohn. E kupwurohla oh pahtoula,

\VS{34}e ahpw mahsanihong irail, “Nan kapehdiet inenen pwunodadahr, likamwete I pahn melahr. Kumwail awih ie met oh pepehd.”


\par }{\PP \VS{35}Ih eri ketila ekis dohlahsang irail, poaridiong nanpwel, loulouki ma awahn lokoloko soh kak douluhlsang.

\VS{36}E ahpw mahsanih, “Ipa, Ipa, Mehkoaros kak pahmwi. Komw ketikihweisang ie dahl wet. Eri soh, kaidehkin nsenei en pweida, pwe me komw ketin kupwurkien.”


\par }{\PP \VS{37}Ih eri ketin sapahldo rehn me silimeno oh diarada ar memeir. Ih eri mahsanihong Piter, “Saimon, ke memeir? Ke sohte kak iang pepehd awateieu?”

\VS{38}E ahpw mahsanihong irail, “Kumwail iang pepehd oh kapakap pwe kumwail dehr lohdiong nan songosong. Pwe ngehn me peik, a paliwar me luwet.”


\par }{\PP \VS{39}E ahpw pil sapahlla wia sapwellime kasakas, ni soangen mahsenohte.

\VS{40}E ahpw pil ketin sapahldohng rehn tohnpadahk ko oh mahsanihada ar pil memeir, pwe masarail ko inenen toutoukihla ar men meir. Re ahpw sehsehla dahme re pahn patohwanohng Sises.


\par }{\PP \VS{41}Mwuri, ni kesilipak en eh ketila rehrail, e ahpw mahsanihong irail, “Kumwail wie memeirte komkommoal? Itarehr! Awao leledohr. Iet Nein-Aramas pengpenglahr rehn me dipan akan.

\VS{42}Kumwail pwourda. Nna kitail! Kumwail kilang, ien aramas me pahn pangiehlao, e samwodohr.”


\par }{\SH Sises ketin Selidi
\par }
{\R (Pil tehk Mad. 26.47-56; Luk 22.47-53; Sohn 18.3-12)

\par }{\PP \VS{43}Sises saikinte kaimwisekala sapwellime mahsen pwukat, a iet Sudas, emen me ehk riemeno, pa lel reh. Lapalahn pokon ehu me iang; re wisik kedlahs oh tehtehn pei, kohdo sang rehn samworo lapalap ako, sounkawehwehn Kosonnedo ko, oh kaun ako.

\VS{44}Sudas kihong pokono kilel ehu, dene, “Aramas me I pahn metiko, iei ih, kumwail pahn salihedi. Kumwail ahpw kahrewei kanahieng.”


\par }{\PP \VS{45}Ni Sudas eh lel wasao, e ahpw inenlahngete Sises, patohwanohng, “Sounpadahk!” E ahpw metik Sises.

\VS{46}Pokono eri poarpenehng Sises oh salihedi teng.

\VS{47}A emen irail ko me iang kesikesihnen wasao, usete nah kedlahso ngapkipeseng oh pelehsang salengen emen en Samworo Lapalapo eh ladu.

\VS{48}Sises ahpw mahsanihong irail, “Ia duwe, kumwail kodohn saikiehdi wisik kedlahs oh tehtehn pei, likamwete loallap suwed men ngehi?

\VS{49}Rahn koaros I kin mihmihte rehmwail, padapadahk nan Tehnpas Sarawio, kumwail ahpw sohte salihiehdi. Eri, met wiawiher pwe mahsen en Pwuhk Sarawi en pweida.”
\XREF{}{{\XO 14:49: }{\XT{Luk 19.47; 21.37.}}}


\par }{\PP \VS{50}Sapwellime tohnpadahk ko koaros eri kesehla oh tangdoaui.


\par }{\PP \VS{51}Mwahnakapw men ahpw iang ideidawehn Sises; e pinekipene paliwere tehi ehu. Re ahpw song re en koledi,

\VS{52}ahpw e uhdahte kesehla tehio, tangdoaui kilisou.


\par }{\SH Sises Ket Mwohn Mwoalen Kopwung Lapalap
\par }
{\R (Pil tehk Mad.26.57-68; Luk 22.54-55, 63-71; Sohn 18.13-14, 19-24)

\par }{\PP \VS{53}Irail eri kahrelahng Sises ni imwen Samworo Lapalapo, wasa me samworo lapalap koaros, sounkawehwe Kosonnedo koaros oh kaun koaros pokonpene ie.

\VS{54}Piter ideidawehnte Sises ahpw dohsang, e lao lel nan kelen imwen Samworo Lapalapo. E ahpw mwohndiong wasao rehn sounpei kei oh iang rengireng rehrail.

\VS{55}Samworo lapalap ako oh Tohn Mwoalen Kopwung Lapalapo koaros ahpw nannantih en rapahkihda kadehde kei me pahn kahrehiong Sises en kamakamala, re ahpw sohte diar.

\VS{56}Kidalap en sounkadehde kei me kinehiong Sises likamw ekei; eri, me kadehde ko sohte dokpene.


\par }{\PP \VS{57}Aramas ekei eri uhda oh kinehiong Sises likamw wet, ndinda,

\VS{58}“Se pein rongasang ohl menet, e kahski, ‘I pahn kauwehla Tehnpas Sarawi wet, me aramas kauwadahr, a mwurin rahn siluh I pahn kauwada ehu me sohte wiawihkihda pehn aramas.’ ”
\XREF{}{{\XO 14:58: }{\XT{Sohn 2.19.}}}

\VS{59}Eri, pil arail koasoi kan sohte dokpene.


\par }{\PP \VS{60}Samworo Lapalapo ahpw kesihnenda sang nan mwoale mwohrail koaruhsie, e ahpw idek rehn Sises, patohwan, “Sohte mehkot komw pahn sapengki kedip pwukat me re wiewiahiong komwi?”


\par }{\PP \VS{61}Sises eri ketin nennenlahte, sohte mwahn sapeng. Samworo Lapalapo ahpw pil pwurehng idek reh, “Komwi me Mesaiao, Sapwellimen Koht lapalahpie?”


\par }{\PP \VS{62}Sises ketin sapeng, mahsanih, “Iei ngehi ih; oh kumwail koaros pahn kilang Nein-Aramas eh pahn ket ni palimaun en Koht Manaman oh ketiket kohdo pohn depwek kan en pahnlahng!”
\XREF{}{{\XO 14:62: }{\XT{Dan. 7.13.}}}


\par }{\PP \VS{63}Samworo Lapalapo uhdahte tehrpeseng eh likowo, oh mahsanih, “Kitail sohte anahne pil ekei sounkadehde!

\VS{64}Kumwail pein rongehr eh lahlahwe. Dahme kumwail lemeleme?”

\par }{\PP Irail koaros ahpw nda me e dipadahr oh e konehng en kamakamala.
\XREF{}{{\XO 14:64: }{\XT{Lip. 24.16.}}}


\par }{\PP \VS{65}Ekei irail eri tapihada kendipiong oh perehla silangi, re kin poakih, ndinda, “Maing, komw kasawih mahs ihs me poakih komwio!” Sounpei ko ahpw koledi oh popohr silangi.


\par }{\SH En Piter eh Kahmahmki Sises
\par }
{\R (Pil tehk Mad. 26.69-75; Luk 22.56-62; Sohn 18.15-18, 25-27)

\par }{\PP \VS{66}Nindokon Piter eh patopatohte pah nan kelen imwen Samworo Lapalapo, lidun Samworo Lapalap emen pa lel wasao.

\VS{67}Ni eh kilangada Piter eh iang wie rengireng wasao, e ahpw kangkakil Piter oh ndahng, “Kowe, pil emen iengen Sises mehn Nasareto.”


\par }{\PP \VS{68}Piter ahpw kahmahmkihla, nda, “I sohte wehwehki...I sehse dahme ke ndindahn.” E ahpw pedoila nan palangko; ahnsowohte keieun malek pa kakorot.


\par }{\PP \VS{69}Liduwo pil pwurehng kilangada wasao oh ndalahng irail ko me mihmi wasao, “Uhdahn emen irail met.”

\VS{70}A Piter pil pwurehng kahmahmkihda.

\par }{\PP Mwurin ekis ahnsou, me mihmi wasa ko pil ndahng, “Ke sohte kak kahmahmki me kowe emen kisehrail, pwe mehn Kalili men kowe.”


\par }{\PP \VS{71}Piter ahpw nda, “I kahukihla me I sohte lokaia likamw! Koht en ketin kalokei ie ma I likamw. I sehse aramas menen me kumwail ndindahn!”


\par }{\PP \VS{72}Ni ahnsowohte kerieun malek pa kakorot. Piter eri tamankihda en Sises eh mahsanihong, “Mwohn keriaun malek eh pahn kakorot, ke pahn kahmahmkin ie pahn silipak me ke sehse ie.” Ih eri tapihada sengisengloal kowahlap.




\par }\Chap{15}{\SH Sises Mwohn Pailet
\par }
{\R (Pil tehk Mad. 27.1-2, 11-14; Luk 23.1-5; Sohn 18.28-38)

\par }{\PP \VerseOne{1}Ni eh rahnpeseng samworo lapalap ako iangahki kaun ako oh sounkawehwehn Kosonnedo ko, pil Tohn Mwoalen Kopwung Lapalapo koaros, mwadang kaunopada ar koasoandi. Re salihedi Sises, oh kahrelahng rehn Pailet.

\VS{2}Pailet eri keinemwe rehn Sises, mahsanih, “Komwi me en mehn Suhs akan ar nanmwarki?”

\par }{\PP Sises ketin sapeng, mahsanih, “Komwi me mahsanih.”


\par }{\PP \VS{3}Ni samworo lapalap ako ar karakaraunehki soahng tohto,

\VS{4}Pailet pil pwurehng keinemwe reh, mahsanih, “Sohte pasapeng ehu sang rehmwi ong mepwukat? Komw sohte mahsanih uwen tohtohn kedip me re wiewiahiong komwi?”


\par }{\PP \VS{5}Sises eri sohte ketin sapeng, iei me Pailet pwonopwonkihda kowahlap.


\par }{\SH Sises Pakadeikda en Kalohpwuwala
\par }
{\R (Pil tehk Mad. 27.15-26; Luk 23.13-25; Sohn 18.39—19.16)

\par }{\PP \VS{6}Ni ahnsoun Sarawien Pahsohpa koaros Pailet kin ketin epwehnki lapwadohng mehn Suhs ako emen sang rehn me kin sensel ko me re kin pilada.

\VS{7}Eri, ahnsowo ohl emen mie, ede Parapas, me iang loallap suwed ekei wie sensel pwehki eh kemehla aramas emen ni moromor ehu.

\VS{8}Eri, ni pokono eh itpene oh tapihada peki rehn Pailet en ketin wiahiong irail soangen kalahngan me e kin epwehnki wiahiong irail mahso,

\VS{9}e ketin sapeng irail, mahsanih, “Kumwail mwahuki I en lapwadohng kumwail nanmwarkien mehn Suhs akan?”

\VS{10}Pwe e mwahngih mwahu me samworo lapalap ako pangodohng reh Sises pwehki ar peiriniong.


\par }{\PP \VS{11}Samworo lapalap ako ahpw papainki pokono pwe re en peki Pailet en lapwadohng irail Parapas.

\VS{12}Pailet eri pwurehng keinemwe rehrail, mahsanih, “A dahme I pahn wiahiong ohl menet me kumwail kin ekerki nanmwarkien mehn Suhs akan?”


\par }{\PP \VS{13}Irail ahpw ngihl laudida werkilahng, “Komw kalohpwuwehla!”


\par }{\PP \VS{14}Pailet eri kalelapak rehrail, “Pwe suwed da me e wiahda?”

\par }{\PP A irail ahpwte kalaudehla ngilarail ko weriwerki, “Komw kalohpwuwehla!”


\par }{\PP \VS{15}Pailet men kansenamwahwih pokono, ihme e lapwahkidohng irail Parapas; a mwurin eh mahsanih pwe Sises en wowoki, e ahpw ketikihong irail pwe re en kalohpwuwehla.


\par }{\SH Sounpei kei wie Mwadongki Sises
\par }
{\R (Pil tehk Mad. 27.27-31; Sohn 19.2-3)

\par }{\PP \VS{16}Sounpei kei eri kahrelahng Sises nan kelen tehnpas en kepinao. Re ahpw ekerpene sounpei teiko koaros en ar pwihn.

\VS{17}Re ahpw kalikawikihda Sises likou pohn ntahnmwel ehu; re pidada elen tek ehu oh kidahng pohn tapwi.

\VS{18}Mwuhr, re ahpw kin poaridi mwowe, ndinda, “Nanmwarkien mehn Suhs akan en rosonda oh en kin rosorosonte!”

\VS{19}Re ahpw kin wokihki tapwi pehri pwoat oh kendipiong ni silangi, oh kin kelepwikihdi mwowe oh poaridihsang.

\VS{20}E lao nek ar kapailoke Sises, re kapwuhrasang nan likou pohn ntahnmwelo oh kapwuhriong nan uhdahn sapwellime likowo. Irail eri kahluwaieila likin kahnimwo pwe re en kalohpwuwehla ie.


\par }{\SH Sises ketin Kalohpwuwala
\par }
{\R (Pil tehk Mad. 27.32-44; Luk 23.26-43; Sohn 19.17-27)

\par }{\PP \VS{21}Re ahpw tuhwong ohl emen nanialo, ede Saimon, mehn Sairihni, semen Aleksander oh Rupus. E kohkohdo sang nan sapwe; irail eri itonehng en kapaikada sapwellimen Sises lohpwuwo.
\XREF{}{{\XO 15:21: }{\XT{Rom 16.13.}}}

\VS{22}Irail eri kahrelahng Sises wasa me adaneki Kolkoda, me wehwehki, “Wasahn Tihn Moang.”

\VS{23}Irail eri song kihong wain doal soangen wini ehu me adaneki mihr, pwe en ketiki, e ahpw sohte ketiki.

\VS{24}Irail eri kalohpwuwehla, oh nehkpeseng sapwellime likou ko nanpwungarail, usuhski dahme emenemen pahn ahneki.
\XREF{}{{\XO 15:24: }{\XT{Mel 22.18.}}}

\VS{25}Eri, kulok duwau nimenseng ahnsou me re kalohpwuwehla Sises.

\VS{26}Nting ehu mi pohn lohpwuwo me kawehwehda kahrepen eh lohpwuwalao; e ketihtihki, “Nanmwarkien mehn Suhs akan.”

\VS{27}Irail pil kalohpwuwehla loallap suwed riemen iangahki Sises, emen ni palimaune, a emen ni palimeinge.

\VS{28}[Ih duwen eh pweidahr mahsen en Pwuhk Sarawio, me mahsanih, “E ahpw wadawad ong me dipan akan.”]
\XREF{}{{\XO 15:28: }{\XT{Ais. 53.12.}}}


\par }{\PP \VS{29}Aramas akan me kin keid wasao ahpw kin tuhtuwelek oh lahlahwe Sises, ndinda, “Aha! Ih komwi me kak kauwehla Tehnpas Sarawio, ahpw uhd kauwada sapahl erein rahn siluh!
\XREF{}{{\XO 15:29: }{\XT{Mel. 22.7; 109.25; b Mark 14.58; Sohn 2.19.}}}

\VS{30}Komw keredi sang nin lohpwuwen oh pein doareikomwihla!”


\par }{\PP \VS{31}Pil samworo lapalap oh sounkawehwehn Kosonnedo ko iang kapakapailoke Sises ndindapene, “E kapitala ekei, ahpw e sohte kak kapitala pein ih!

\VS{32}Mesaia, nanmwarkien Israel, komw ketidi sang nin lohpwuwen, se ahpw pahn kamehlelei komwi!”

\par }{\PP Loallap riemen me iang lohpwuwalao, ira pil iang lahlahwe Sises.


\par }{\SH Sises Pwoula
\par }
{\R (Pil tehk Mad. 27.45-56; Luk 23.44-49; Sohn 19.28-30)

\par }{\PP \VS{33}Nin souwaso rotorot ehu ahpw tapihada kipehdi sahpwo pwon erein awa siluh.

\VS{34}A kulok siluh Sises ahpw kapitie laudida, mahsanih,
{\TL{“Eloi, Eloi, lama sapakdani?”}} me wehwehki “Maing ei Koht, Maing ei Koht, dahme komw ketin likidmeliekiniehla?”
\XREF{}{{\XO 15:34: }{\XT{Mel. 22.1.}}}


\par }{\PP \VS{35}Ekei aramas ako me iang mi wasao, ni ar rongada re ahpw nda, “Kumwail dehr mahs, pwe e ekehker Elaisa!”

\VS{36}Emen irail ahpw poarohng lihmw ehu, kaduh nan wain, kihong ni imwin ahlek pwoat oh kidahng nin silangin Sises, patohwan, “Kumwail sepit mahs, kitail kilang ma Elaisa pahn kodohng kihdi sang nin lohpwuwen!”
\XREF{}{{\XO 15:36: }{\XT{Mel. 69.21.}}}


\par }{\PP \VS{37}Sises eri kapitie laudida oh kadarala ngene.


\par }{\PP \VS{38}Kahdeng me pereh mwoahl sarawien Tehnpas Sarawio teipeseng nanwerenge sang powe lel pah.
\XREF{}{{\XO 15:38: }{\XT{Eks. 26.31-33.}}}

\VS{39}Kaunen sounpei men, me uh wasao sallahng lohpwuwo, kilangada duwen Sises eh kapitie laudida oh kadarala ngene. E ahpw nda, “Mehlelete me aramas menet uhdahn Sapwellimen Koht!”


\par }{\PP \VS{40}Lih ekei pil iang pato wasao, uduhdiahl soahng kan, ahpw ekis dohsang. Iei irail: Mery mehn Makdala, Mery inen Seims me tikitiko, oh Soses, oh Salome.
\XREF{}{{\XO 15:40: }{\XT{Luk 8.2-3.}}}

\VS{41}Iei irail pwukat me kin ieiangseli Sises pwe re en kin papah ni eh kin ketiketseli Kalili. Pil lih tohto iang mi wasao, me iang Sises ketidadohng Serusalem.


\par }{\SH Sises ketin Nekinekdi
\par }
{\R (Pil tehk Mad. 27.57-61; Luk 23.50-56; Sohn 19.38-42)

\par }{\PP \VS{42}Ni eh pahn soutikpenehr, Sosep mehn Arimadea ahpw leledo.

\VS{43}Ih kisehn Tohn Mwoalen Kopwung Lapalapo me aramas akan kin wauneki; e pil kin iang kasikasik Wehin Koht. Eri, rahno, pwehki eh rahn kaunop (iei rahn mwohn rahnen Sapad,) Sosep patohla rehn Pailet, sohte mwahn perki mehkot, pwe en peki kahlep en Siseso.

\VS{44}Pailet ketin pwuriamweikihla eh ketin karongehda me Sises pwoulahr; e ahpw malipehdo kaunen pwihnen sounpei men pwe en kadehde reh ma mehlel Sises ketin pwoulahr.

\VS{45}A mwurin eh ketin ale kadehdehn pwoulahn Sises sang rehn sounpeio, e ahpw ketin mweidohng Sosep en ale kahlep en Sises.

\VS{46}Sosep pwainda likou linen kaselel ehu, e ahpw lapwahdi kahlepeo sang nin lohpwuwo, kidimkipene likowo, oh nekidedi nan sousou ehu me weiweida nan paip ehu. Ih eri katapwurehiong lapalahn takai ehu ni ewen sousowo.

\VS{47}Nindokon mepwukat eh wiewiawi, Mery mehn Makdala, oh Mery inen Sosep, ira mwasamwasahn oh tetehk mwahu duwen wasa me re nekidediong ie Sises.




\par }\Chap{16}{\SH Sises ketin Iasada
\par }
{\R (Pil tehk Mad. 28.1-8; Luk 24.1-12; Sohn 20.1-10)

\par }{\PP \VerseOne{1}Mwurin rahnen Sapado, Mery mehn Makdala, Mery inen Seims, oh Salome, irail pwainda leh pwohmwahu kei pwe re en kolahng keiehki kahlep en Siseso.

\VS{2}Eri, rahnen santio, ninsohrahnie, mwohn ketipin eh pahn dakada, irail ahpw mwesellahng nin sousowo.

\VS{3-4}Ni ar kohkolahng ni sousowo, re ahpw kin ndindapene, “Ihs me pahn sewesehkin kitail katapwurehsang takaio ni ewen sousowo?” (Pwe lapalahn takai ehu mwo.) Ni ar lel wasao re tehkada me takaio ketepwursangehr.

\VS{5}Irail eri pedolong oh kilangada mwahnakapw men, me mwomwohd ni palimaun en sousowo, likou pwetepwet—irail eri luskihda kowahlap.


\par }{\PP \VS{6}Mwahnakapwo ahpw patohwanohng irail, “Kumwail dehr masak. I ese me kumwail raparapahki Sises mehn Nasaret me lohpwuwalahro. E soher ket met—e kaiasadahr! Kumwail kadehde wasa me e ketin nekinekdiong ie.

\VS{7}Eri, kumwail kohwei oh padahkihong sapwellime tohnpadahk ko, ahpw mehlel Piter, ‘E pahn tiengla mwohmwail Kalili, ih wasa kumwail pahn kilang ie, duwen eh ketin inoukihongkumwailehr.’ ”
\XREF{}{{\XO 16:7: }{\XT{Mad. 26.32; Mark 14.28.}}}


\par }{\PP \VS{8}Lih ako eri pedoisangete nan sousowo, tang; pwe re inenen salohda oh masepwehkada kowahlap. Re ahpw sohte mwahn mweseiseikihong aramas akan mehkot pwehki ar masepwehkada.


\par }{\SH EHU IMWIN PWUKEN RONGAMWAHU EN MARK, MEHN MAHSIE
\par }
{\SH Sises Pwarohng Mery mehn Makdala
\par }
{\R (Pil tehk Mad. 28.9-10; Sohn 20.11-18)

\par }{\PP \VS{9}[Mwurin Sises eh ketin iasada ninsohrahn en tepin wihk, e ketin pwar rehn Mery mehn Makdala, lih me e ketin kausasang reh ngehn suwed isimen.

\VS{10}Mery eri patohla oh pakairkihong iengen Sises ko, me nsensuwed oh wie sengiseng.

\VS{11}Re ahpw sohte kamehlele ni ar rongasang me Sises ketin ieias oh ketin pwarohng liho.


\par }{\SH Sises Pwarohng Tohnpadahk Riemen
\par }
{\R (Pil tehk Luk 24.13-35)

\par }{\PP \VS{12}Mwurin met Sises pil ketin pwarohng tohnpadahk riemen ni ehu soangen mwohmw nindokon ara kohkolahng ni imwara likin kahnimwo.

\VS{13}Ira ahpw pwurodo oh pakairkihong meteiko, ahpw meteiko sohte kamehlele.


\par }{\SH Sises Pwarohng me Ehk Emeno
\par }
{\R (Pil tehk Mad. 28.16-20; Luk 24.36-49; Sohn 20.19-23; Wie 1.6-8)

\par }{\PP \VS{14}Ni imwilah Sises ketin kasalehiong pein ih tohnpadahk ehk emeno, nindokon ar mwomwohd ong tehpel. E ahpw ketin kapwung ong ihr ar seupwoson oh keptakai en kamehlele irail ko me kilangehr ih mwurin eh iasada.

\VS{15}Ih eri mahsanihong irail, “Kumwail kohwei wasa koaros nin sampah oh padahkihong aramas koaros rongamwahu.
\XREF{}{{\XO 16:15: }{\XT{Wie. 1.8.}}}

\VS{16}Me pahn pwoson oh papidaisla, pahn mourla; a me sohte pahn pwoson, pahn lekdekla.

\VS{17}Manaman pwukat pahn kin ieiang irail kan me kin pwoson: re pahn kin kausasang ngehn suwed kan rehn aramas ni mwarei; re pahn mahsenki mahsen en liki kan;

\VS{18}ma re pahn kolekihdi pehrail kan sineik kan, oh ma re nimala mehkot me pwoisin, re sohte pahn mehkihla; re pahn kidahng pehrail kan pohn me soumwahu kan, a re pahn kehlailda.”


\par }{\SH Sises Ketidahla Nanleng
\par }
{\R (Pil tehk Luk 24.50-53; Wie 1.9-11)

\par }{\PP \VS{19}Kaun Sises lao mahsanihong irail mepwukat, e ahpw ketidahla nanleng oh ketidiong ni palimaun en Koht.
\XREF{}{{\XO 16:19: }{\XT{Wie. 1.9-11.}}}

\VS{20}Tohnpadahk ko eri pwurala oh padapadahkseli wasa koaros; Kaun-o ahpw kin ketin ieiang irail nan arail doadoahk kan oh kin kamanahkihla ar padahk kan manaman kei me kin ieiang irail.]


\par }{\SH PIL EHU IMWIN PWUKEN RONGAMWAHUN MARK, MEHN MAHSIE
\par }
{\PP \VS{21}(9) [Lih ako eri tangala rehn Piter oh ienge ko oh padahkihong irail mehkoaros me re rongehr.

\VS{22}(10) Mwurin met, Sises ketin doadoahngki sapwellime tohnpadahk ko pwe re en kadarpeseng sapwellime mahsen en komour sarawi me pahn momour poatopoat sang ni palimese lel ni palikapi.]


\par }