\NormalFont\ShortTitle{ESTER (Krihk)}

{\MT ESTER (Krihk)

\par }{\IS Oaralap en Pwuhk wet

\par }{\IP {\BK{Pwuken Ester}} me kawehwehsang ni mahsen en Krihs iei kawehwehpen oh kalaudpen
{\BK{Pwuken Ester}} me kawehwehsang ni mahsen en Ipru. Iren wiewia kan nan pwuhk riau pwukat kereniong duwepenehte, ahpw oaritik kei me wekpeseng ie, iangahki wekpeseng en mwaren aramas akan. Kalaudpen wasa weneu, me sansal nan ire laud A-F nan pwuhk wet kapwarehda tapi tohrohr oh imwi tohrohr, oh kapehsepen kisinlikou kei duwen mwomwen koperment oh duwen palien lamalam sang rehn sounntingo eh kapatahiong kapakap oh duwen pasapengpen kapakap ako.

\par }{\IOT Audepe ni Oaralap

\par }{\IO Ester wiahla lih nanmwarki A.1—2.23

\par }{\IO En Aman eh koasoandi suwed ong mehn Suhs akan 3.1—5.14

\par }{\IO Aman kamakamala 6.1—7.10

\par }{\IO Mehn Suhs ako kalowehdi ar imwintihti kan 8.1—F.10

\par }{\IO Ntingdien mwuhr



\par }\ChapOne{1}{\SH En Mordekai eh Ouraman
\FTNT{a}{{\FR 1:: }{\FT{Ire laud A 1-17 duwehte Ire Laud 11.2—12.6 ni ekei kahwehwepen pwuhk wet ni mahsen en wai.}}}
\par }
{\PP \VerseOne{1-3}Mordekai, mehn Suhs men me kisehn peneinei en Pensamin, kalipilipalahr iangahki Sehoiakin, nanmwarkien Suda, ni ahnsou me Nepukadnesar, nanmwarkien Papilonia kalowehdi Serusalem. Mordekai nein Sair me kisehn kadaudok en Kis oh Simei. E kin koukousoan nan kahnimw en Persia nan Susa, wasa me e wia aramas lapalap emen nan tehnpesen Serksihs, nanmwarki lapalapo.

\par }{\PP Ni keriaun sounpar en mwehin Serksihs, ni rahn keieu en sounpwong en Nisan, Mordekai ahpw wia ouraman ehu.\XREF{}{{\XO 1:1-3: }{\XT{2 Nan. 24.10-16.}}}

\VS{4}Dene wasa koaros nin sampah lapalahn pingiping oh ngihl laud ngiringirisek, nansapwe posopos oh sahpw akan wie rerrer ni kamasepwehk kowalahpie.

\VS{5}Mwuhr lapalahn drakon riemen pa pwarada, ira onopadahn peipene.

\VS{6}Ira weriwer ni ngihl kamasepwehk, oh ni ngilara ko eh lelpeseng wasa koaros, wehi koaros en sampah ahpw onopada re en mahweniong sapwellimen Koht aramas pwung kan.

\VS{7}Rahno wia rahn rotorot ehu ong sampah, rahn kansensuwed, rahnen kahpwal laud. Suwed oh pingiping tohr me mi nin sampah.

\VS{8}Sapwellimen Koht aramas pwung kan koaros, masepwehkada kowahlap oh epwelkihda dahme pahn wiawihong irail. Re onopadahr ong mehla,

\VS{9}re ahpw sohpeiong Koht pekipeki sawas. Nan ouramano ar pekipeko pasapeng sang rehn pillap kalaimwun pwoat me pwilipwilieisang nan kisin pwarer ehu.

\VS{10}Wasa rahnpeseng, ketipin dakada, oh aramas aktikitik kan ahpw kehlailla oh kamwomwala ar imwintihti aklapalap ko.


\par }{\PP \VS{11}Mordekai eri pirida sang eh ouramano ni eh kilangadahr dahme Koht ketin koasoakoasoane en ketin wia. E ahpw medemedewe duwen ouramano rahno pwon oh song en wehwehki ia wehwe.


\par }{\SH Mordekai Doarehla Mour en Nanmwarkio
\par }
{\PP \VS{12}Nindokon Mordekai eh komkommoal nan kelen tehnpaso, wasa me sapwellimen nanmwarkio ohl lekwusol riemen, Kapada oh Tara wie sinsile,

\VS{13}e ahpw rongada ara wiewia koasoandi suwed ehu. Ih eri rongorong kanahieng dahme ira ndindao oh esehda me ira wiewia koasoandi en kemehla nanmwarkio. Mordekai eri kohla kairehki Nanmwarki Serksihs duwen koasoandi suwed en ohl lekusol riemeno.

\VS{14}Nanmwarkio eri kapeidekihra, oh ni ara sakarkihda me mehlel pwoat met, ira ahpw pakahrla oh kamakamala.


\par }{\PP \VS{15}Nanmwarkio eri ntingihedi ire wet nan pwuken nanmwarki, oh Mordekai pil ntingihedi duwen ire wet.

\VS{16}Nanmwarkio eri kasapwilada Mordekai nan dehu ehu nan tehnpaso oh ketikihong kisakis tohto mehn katingiheki dahme e wiadahro.


\par }{\PP \VS{17}Ahpw Aman, nein Ammedada, mehn Akak me kin keniken pahn nanmwarkio, song en kahpwalihala Mordekai oh ienge mehn Suhs ako, pwehki eh men dupukohng Mordekai mehlahn ohl lekwusol riemeno.


\par }{\SH Lih Nanmwarki Pasdi Kahngohdiong Serksihs
\par }
{\PP \VS{18-19}[1-2] Mepwukat wiawiher ni mwehin Nanmwarki Serksihs, me kaunda wehi 127, sang India lel Sudan, oh e kin ketiket nan mwoale me mi Susa, poahsoan kaunen Persia.\XREF{}{{\XO 1:18-19: }{\XT{Esra 4.6.}}}

\VS{20}[3] Ni kesiluhn sounpar en sapwellime mwehi, nanmwarkio ahpw wiahda kamadipw ehu ong sapwellime sounkaweid koaros, ong wiliepen wehi teikan, soupeidi kan en Persia oh Media, oh pil kepina kan en wehi kan me e kakaun.

\VS{21}[4] Erein sounpwong weneu e ketin wiahda kapwar dipwisou kan en nan tehnpaso ni kasarawi pwei laud oh kaselel.


\par }{\PP \VS{22}[5] Mwurin kasarawio nanmwarkio ahpw wiahiong tohn wehi teiko me mihmi nan kahnimwo lapalahn kamadipw ehu. E wiewiawihki erein wihk ehu oh e wiawi nan kelen tehnpaso.

\VS{23}[6] Re kapwatahkihda wasao kahdeng poh mei oh pwetepwet me wiawihkihda likou linen oh koatin, oh sahl poh ntahn mwel pirapiriong ni rihng silper me tenekdahng ni uhr marpel kei. Irail pil kihdiong wasao mehn mwomwohd kei me wiawihkihda kohl oh silper, wasao tatki marpel pohn dihpw oh pwetepwet, iangahki pohn menihke melengileng. Likou mweimwei menipinip kaselel me irepe mehn mwomwohd ko, oh rohs mi ni keile kan.

\VS{24}[7] Mie kep silper oh kohl, oh ehu kep ko kapwatki kisin takai kesempwal me uwen pweine mihmi ni uwen pweinen ten en silper kid, kepo kohda mehn kasansal. Wain mwahu tohto mie me kohsang nan sapwellimen nanmwarkio wasahn nahk wain.

\VS{25}[8] Sohte irairdi en tungoale wain. Nanmwarkio ketin ruwese papah ko en nan tehnpaso re en kihda uwen me ih oh tohnkamadipwo anahne.


\par }{\PP \VS{26}[9] Ni ahnsowo, Lih Nanmwarki Pasdi pil kamakamadipwe lih akan nan tehnpaso.


\par }{\PP \VS{27}[10] Ni keisuhn rahn me nanmwarkio kamakamadipwki, e inenen pereperen kowahlap, eri, e ahpw malipehdo ohl lekwusol isimen me kin papah, me iei: Aman, Pasan, Tara, Porase, Sadolda, Apadasa, oh Darapa.

\VS{28}[11] E ahpw mahsanihong irail re en kahrehdo lih nanmwarkio, pwe en kak ketikidahng lisoarop en lih nanmwarki pohn moangen liho oh suweikihong lapalap ako oh tohnkamadipwo, pwehki liho lih kasalel men.

\VS{29}[12] Ahpw Lih Nanmwarki Pasdi sohte peikiong oh sohte iangala papah ko. Met ahpw kanamenekihala nanmwarkio oh kahrehiong eh engiengda kowahlap.


\par }{\PP \VS{30}[13] Ih eri mahsanihong sapwellime sounkaweid ko duwen en Pasdi eh pasapeng oh keinemwe rehrail dahme e pahn wia.

\VS{31-32}[14-15] Silimen irail, me keieu karanih nanmwarkio oh ahneki pwukoa laud, ahpw patohwanohng nanmwarkio dahme mi nan kosonned oh dahme pahn wiawihong Lih Nanmwarki Pasdi pwehki eh sapeikiong mahsen me e ketikihong papah ko. Iet mwaren sounkaweid ko: Arkeseus, Sarsateus, Malesear, lapalap en Persia oh Media kei.


\par }{\PP \VS{33}[16] Nanmwarkio eri mahsanihong sapwellime lapalap ako oh kepina kan en Media oh Persia duwen lih nanmwarkio eh kahngohdiong. Mukaeus eri patohwanohng nanmwarkio oh koaros me patopato wasao: “Kaidehn komwihte me Lih Nanmwarki Pasdi kasarowehdi, ahpw e pil kasarowehdi kiht koaros.

\VS{34-35}[17-18] Ni at pwoud kan ar pahn rongada dahme lih nanmwarkio wiadahr, re pahn mwadangete kahngohdiongala ar pwoud kan oh mwamwahlikinirailla duwehte me Pasdi wiahiong komwi.

\VS{36}[19] Maing Wasa Lapalap, ma komw pahn kupwurki, komw ketin wiahda ehu kosonned oh kalohkihda me Pasdi solahr pahn pato mwohn nanmwarki. Komw ketin ntingihedi nan kosonned en Media oh Persia. Oh komw ketikihong emen lih tohrohr me pahn mwahusang dewen lih nanmwarki. Sohte ehu soahng tohrohr me kitail kak wia.

\VS{37}[20] Ni sapwellimomwi kalohko eh pahn lelpeseng wasa koaros nan wehiet, eri, lih koaros pahn waunekihla ar pwoud kan, mehnda ma ih ohl kepwehpwe de semwehmwe.”


\par }{\PP \VS{38}[21] Nanmwarkio oh sapwellime lapalap ako inenen kupwurperenkihda lamalam wet, nanmwarkio eri kapwaiada.

\VS{39}[22] E ahpw ketin kadarpeseng sapwellime poahngok nan kisinlikou ong wasa koaros nan sapwellime wehi ni mahsen en ehuehu wehi, pwe ehuehu wehi en kak dehdehki kalohko ni uhdahn eh mahsen, nan poahngoko eh mahsanih me ohl pwopwoud kan en kaunda mehkoaros nan imwarail.




\par }\Chap{2}{\SH Ester Wiahla Lih Nanmwarki
\par }
{\PP \VerseOne{1}Mwurin ekis ahnsou en nanmwarkio eh engieng ahpw meleileidi. Mehnda ma e solahr kupwurekupwure Pasdi, ahpw e kin kupwukupwurehte duwen dahme e wiahiong liho.

\VS{2}Eri, ekei sapwellimen nanmwarki sounkaweid ahpw patohwan, “Dahme komwi sohte rapahkidahki ekei serepein pwulopwul masamwahu me tiahk mwahu?

\VS{3}Komwi kak pilada ekei lapalap en nan wehi koaros pwe re en patohwandohng komwi serepein pwulopwul meipwon oh masamwahu koaros wasa me sapwellimomwi lih akan kin patopato ie wasaht nan Susa. Komwi eri ketikihong Ekai, ohl lekwusolo en kin apwahpwalih irail, oh re en kihong serepein ko mehn kapwatairailda oh soahng teikan me re pahn anahne.

\VS{4}Eri, komw pahn pilada serepein me komwi keieu kupwurki oh wiliankihdi Pasdi.”

\par }{\PP Nanmwarkio eri kupwure me kaweid mwahu ehu met, ih eri kapwaiada.


\par }{\PP \VS{5}Mie ohl en Suhs men nan Susa, me ede Mordekai, nein Sair; ih keinek en Pensamin oh kadaudok en Kis oh Simei.

\VS{6}E iang kisehn mehn Suhs ako me Nepukadnesar, nanmwarkien Papilonia salihiraildi oh kalipeirailsang Serusalem.\XREF{}{{\XO 2:6: }{\XT{2 Nan. 24.10-16; 2 Kron. 36.10.}}}

\VS{7}Mordekai me kin apwahpwalih Ester, Ester nein Aminadap, rien en Mordekai eh pahpa. Ester serepein masamwahu men, oh mwurin eh nohno oh pahpa ara mehla, Mordekai ahpw apwalihada e lao laudla.


\par }{\PP \VS{8}Ni nanmwarkio eh wiahda sapwellime kalohko, serepein tohto ahpw wisikdohng nan Susa, oh Ester iang irail. E pil iang kohdiong pahn epwelpen Ekai, me kin apwahpwalih sapwellimen nanmwarki lih ako.

\VS{9}Ekai inenen mwahukihda Ester, oh e ahpw kenikenla pahn Ekai. E mwadangete tapihada kihong eliel oh soangen mwenge mehn kamwomwmwahwihada. E ahpw kilelehdi serepein isimen sang nan tehnpesen nanmwarkio pwe re en kin papah Ester, oh e kin wia mwahu ong Ester oh serepein ko me kin Ester.


\par }{\PP \VS{10}Eri, sang ni kaweidpen Mordekai, Ester sohte mwahn kasalehda me ih mehn Suhs.

\VS{11}Rahn koaros Mordekai kin alialuseli mwohn kelen wasa me lih ako kin mihmi ie, e kin mwasamwasahn dahme pahn wiawihong Ester.


\par }{\PP \VS{12}Doadoahk en kapwatahda lih ako imwisekla erein sounpar ehu: eliel en lehn mir erein sounpwong weneu oh leh pwohmwahu oh mehn kamwomwmwahwihirailda erein sounpwong weneu.

\VS{13}Mwurin mwo, emenemen serepein ko kileldiong aramas emen pwehn kahrelahng nan tehnpaso rehn nanmwarkio.

\VS{14}Emen serepein kin kohla nin soutik, oh nimenseng e kin pakahrlahng ehu wasa tohrohr me ekei sapwellimen nanmwarki lih akan pil patopato ie, pahn epwelpen Ekai, ohl lekwusol me kin pwukoahki apwalih irail. E sohte pahn pwurala rehn nanmwarki lao pein nanmwarki kupwurkihda en pwurala reh.


\par }{\PP \VS{15}Eri, ahnsou ahpw leledo pwe Ester, nein Aminadap, rien en Mordekai eh pahpa, en pas rehn nanmwarkio. E kapwaiada mehkoaros me Ekai kaweidki, oh koaros me kin kilang kin dahkihla eh kaselel.

\VS{16}Eri, ni keisuhn sounpar me Serksihs wiewiahki nanmwarki, ni kaeisek riau en sounpwong, sounpwong Adar, e ahpw pakahrlahng rehn nanmwarkio.

\VS{17}Nanmwarkio eri poakohng Ester, me kaperenihada laudsang serepein teiko, e ahpw ketikidahng lisoarop en lih nanmwarki pohn moange.

\VS{18}Nanmwarkio eri wiahda kamadipw ehu me wiewiawihki wihk ehu ong sapwellime sounkaweid oh lapalap akan pwe re en kawauwih eh kapwopwoud ong Ester. E pil katikitikihala uwen daksis me aramas kin pwain nan wehio pwon.


\par }{\SH Mordekai Doarehla Mouren Nanmwarkio
\par }
{\PP \VS{19}Ni ahnsowo Mordekai kesepwildahng nan dehu ile ehu nan wehio.

\VS{20}A duwen Ester, e sohte pil mweseiseikihong emen me ih mehn Suhs. Mordekai ndaiong en dehpa ndaiong emen met, oh e kapwaiada, duwehte eh kin peikiong sang ni eh tikitik. E ahpw usehla kaukaudokiong Koht oh kapwaiada sapwellimen Koht kosonned akan, ni eh sohte kesehla tiahk en mehn Suhs.


\par }{\PP \VS{21}Ni nanmwarkio eh kasapwilada Mordekai ong pil ehu dehu me ileile mehlel, ohl lekwusol riemeno me kaunda sapwellimen nanmwarki sounsilasil kan ahpw lingeringerkihda oh wiahda koasoandi en kemehla nanmwarkio.

\VS{22}Mordekai eri esehda oh ndaiong Lih Nanmwarki Ester; Ester ahpw uhd patohwanohng nanmwarkio ni oaritik duwen koasoandio.

\VS{23}Nanmwarkio eri kapeidekihira oh ohl riemeno koaros kalusiamala. Pwehn kawauwih Mordekai, nanmwarkio mahsanih pwe ire wet en ntingdi nan pwuken nanmwarki, pwe eh doadoahk kesempwal wet en dehr manoknokla.




\par }\Chap{3}{\SH Aman wiahda Koasoandien Kamwomwala mehn Suhs
\par }
{\PP \VerseOne{1}Mwurin ahnsou ehu Nanmwarki Serksihs ahpw kawauwihala ohl emen ede Aman, nein Ammedada, mehn Akak, ni eh ketin kasapwiladahng nan dehu en sounpapah keieu lapalap.

\VS{2}Nanmwarkio ketin koasoanehdi pwe sapwellime opiser koaros en kasalehiong Aman ar wauneki ni ar pahn kin poaridi mwowe. Irail koaros eri kapwaiada koasoandi wet, ihte Mordekai me sohte kin poaridi mwowe.

\VS{3}Opiser teiko ahpw idek rehn Mordekai dahme e sapeikiong kosonned en nanmwarkio.

\VS{4}Rahn koaros re kin koangngoangehki en kin poaridi mwowe, ahpw e sohte dukiong irail, e ahpw ndaiong irail, “Ngehi mehn Suhs men, oh I sohte kak poaridi mwohn Aman.” Irail eri padahkihong Aman duwen Mordekai eh kahngohdiong kosonned en nanmwarkio.

\VS{5}Aman ahpw lingeringerda kowahlap ni eh esehda me Mordekai sohte pahn poaridi mwowe,

\VS{6}e ahpw wiahda koasoandi en kemehla mehn Suhs koaros nan wehin Persia pwon.


\par }{\PP \VS{7}Ni sounpar kaeisek riau en mwehin Serksihs, Aman ahpw wiahda usuhs ehu pwe en rapahkihda rahn de sounpwong mwahu me kamwomwmwomwlahn mehn Suhs kan kak wiawi, koaros pahn kamakamala rahnteieu. Ni kaeisek pahieu en rahnen sounpwong Adar me pilipilda.


\par }{\PP \VS{8}Aman eri padahkihong nanmwarkio, “Mie soangen aramas ehu me mwarahkselier nan wehi koaros me komwi kaunda. Re kin wia tiahk kei me weksang en aramas teikan. Pil ehu, re sohte kin peikiong kosonned en wehi, eri, e sohte mwahuong komwi en kolokol irail.

\VS{9}Ma komw kupwurki, a komw ketin padokada kosonned ehu pwe re en kamwomwmwomwla. Ma komw ketin wia met, I inoukihda me I pahn kihong nan wasahn nek mwohni en nanmwarki ten en silper 375.”


\par }{\PP \VS{10}Nanmwarkio eri ketikihsang sapwellime rihng, me kin wia mehn sidampih kalohk me nanmwarki kin pein wiahda, oh ketikihong rihngo Aman pwehn sidampiheki kosonned me pahn ntingdi me uhwong mehn Suhs akan.

\VS{11}Nanmwarkio ahpw mahsanihong, “Kolokolete noumw mwohni kan, ahpw ke pahn wiahiong soangen aramas pwuko dahme ke mwahuki.”


\par }{\PP \VS{12}Eri, ni kaeisek siluh en keieun sounpwong, Aman likwerihodo sounnting kan oh padahkihong irail en ntingihedi kalohk ehu me pahn wiawihda ni mahsen en wehi koaros oh pekederlahng rehn lapalap koaros oh kepina koaros. E wiawihda ni mwaren Nanmwarki Serksihs oh pekederlahng wehi 127 me e kaunda, me sang India lel Sudan.

\VS{13}Meninkeder kan eri wahla kalohk wet ong wehi koaros me nanmwarki kaunda. E nting loale me rahnteieu, nan sounpwong kaesiek riau, sounpwong Adar, mehn Suhs koaros pahn kamakamala oh ar dipwisou kan pahn duwehla dipwisou me lohdi nan mahwen.
\FTNT{b}{{\FR 3:13: }{\FT{Peuspen Ire Laud 3 mi mwurin Ire Laud B.}}}


\par }{\SH En Serksihs Kalohk me Uhwong mehn Suhs kan
\FTNT{c}{{\FR 3:13: }{\FT{Ire Laud B 1-7 duwehte Ire Laud 13.1-7 ni ekei pwuhk me kahwehwehdi ni mahsen en wai.}}}
\par }
{\PI \VS{14}[1] Iet audepen pelien kisinlikou en kalohko:

\par }{\PI “Nanmwarki Lapalap Serksihs ketin kadarpeseng kosonned wet ong kepina kan en sapwellime wehi 127, sang India lel Sudan, oh ong wiliaparail kan:


\par }{\PI \VS{15}[2] “Mwurin ei wialahr kaunen wehi tohto oh lapalap en sampah pwon, I koasoanedier pwe nei aramas akan en kin momour ni popohl. I men wia met, kaidehn sang ni roson lap en ei manaman pwe ahnsou koaros I kin kakaun nei aramas akan ni kupwurkalahngan. I kupwuredahr I en onehda sapahl popohl oh meleilei me kitail koaros kin ngoangki oh wia dahme konehng en wiawi pwe kitail en sapwellimaniki wehi marain ehu, kitail en kin silasil mwahu nan atail seiloak kan sang ni ehu irepen wehi lel apali.


\par }{\PI \VS{16}[3] “I pekier rehn nei sounkaweid kan duwen ei pahn kapwaiada met, oh Aman wiadahr kasalada ehu, ih ohl audaudki kupwurokong, oh e pil kasaledahr duwen eh ngoangki kamwahupen wehi. Pwehki loalopwoat mehlel, e kesepwildahngehr en keriau en kaunen wehi.

\VS{17}[4] Ahnsou kis samwalahr Aman kasalehiong kiht duwen soangen aramas ekei me wiewia suwed me mwarahkpesengier nanpwungen aramas teikan en wehiet. E kawehwehiong kiht me aramas pwukat mie pein ar kosonned, me uhwong wehi teikan, oh re kin pohnsehse kosonned kan en nanmwarki. Eri, pwehki met, kitail sohte kak kauwada koperment ehu me kin miniminpene oh ehupene nan wehiet, duwen me kitail kupwukupwure en pweida.


\par }{\PI \VS{18}[5] “Aramas pwukat kin uhwong atail koperment oh kin wiahda sapwung kei me keieu suwed me kak kahrehiong atail wehi keper laud en pingiping. Re kin wia soangen tiahk kei me weksang atail kan, re kin peikiong pein arail kosonned akan, oh irail kelehpw me kin pelian wehi koaros ahnsou koaros.

\VS{19}[6] Eri pwehki ire sansal pwukat, se kaweidki pwe aramas pwukat me Aman, keriaun kaunen wehi, kasaledahr duwen irail, re en kamakamala. Irail koaros iangahki lih oh seri kan, uhdahn pahn kamakamala; sohte emen pahn pitla. Irail wia atail imwintihti; kitail sohte pahn mahkohng irail. Koasoandi wet pahn wiawi nan sounpar wet, ni kaeisek pahieu en sounpwong kaeisek riau, iei sounpwong Adar.

\VS{20}[7] Aramas pwukat, me kahkahrehiong kitail apwal ahnsou reirei, re pahn kamakamala rahnteieu. Sang mwurin met kohla, sapwellimatail koperment pahn onepek mwahu oh meleilei.”


\par }{\PP \VS{21}[14] Audepen kisinlikou kiset ahpw kalohkda mwohn aramas akan nan wehi koaros oh aramas koaros ahpw onopadahng rahno.


\par }{\PP \VS{22}[15] Kosonnedo pil kalohkda mwadang nan kahnimw en Susa. Oh nindokon Nanmwarki oh Aman ara kamakamadipw oh sakaulahr, kahnimw en Susa ahpw pingidahr.




\par }\Chap{4}{\SH Mordekai Peki Sawas Rehn Ester
\par }
{\PP \VerseOne{1}Ni ahnsou me Mordekai esehda dahme wiawihero, e inenen nsensuwedla oh tehrpeseng eh likou kan. E ahpw pwuhriong nan likoun nsensuwed, kihong pehs pohn moange, oh tangseli nan kahnimwo wie mwahmwahiei laud, ndinda, “Wehi mwakelekel ehu pahn kamwomwmwomwla!”

\VS{2}Ni eh lel ni wenihmwen tehnpesen nanmwarkio, e ahpw uhdi. E sohte pedolong pwe e sohte kin mweimweiong me mi nan likoun nsensuwed oh kihong pehs pohn moange en pedolong loale.

\VS{3}Wasa koaros nan wehi kan, wasa me sapwellimen nanmwarkio kalohko wiawiher ie, lapalahn mwahiei wiewiawi rehn mehn Suhs kan. Re sengiseng, mwahmwahiei, oh pwuhriong nan likoun nsensuwed oh kihong pehs pohn moangarail kan.


\par }{\PP \VS{4}Ni ahnsou me nein Ester papah serepein ko oh ohl lekwusol ko ndaiong dahme Mordekai wiewia, e inenen pwunodkihda. E ahpw kadaralahng Mordekai likou kei pwe en pwuhriong loale, pwe en dehr mi nan likoun nsensuwed, ahpw e sohte ale likou ko.

\VS{5}E ahpw ekerodo Adak, emen ohl lekwusol me kin mi nan tehnpaso me pilpilida en kin papah, oh ndaiong en kohla rehn Mordekai oh idek reh dahme wiewiawi.
\FTNT{d}{{\FR 4:5: }{\FK{Ekei ntingdien pwuhk sarawi kin kapatahiong ire tikitik; 6 me ketihtihki:
}}{\FT{Adak eri kohla rehn Mordekai ni wasahn mwomwohd en kahnimwo ni wenihmwen pedolong nan tehnpaso.}}}


\par }{\PP \VS{7}Mordekai eri ndaiong mehkoaros oh duwen Aman eh inoukidahr duwen eh pahn kihong ten en silper 375 nan sapwellimen nanmwarki wasahn nek mwohni, ma mehn Suhs koaros pahn kamakamala.

\VS{8}Ih eri kihong Adak kalohko me wiawidahr nan Susa, me koasoanehdi kamwomwmwomwlahn mehn Suhs koaros. Mordekai eri peki en walahng rehn Ester pwe en peki ni ngidingid rehn nanmwarkio en kupwur mahkohng mehn Suhs kan. Mordekai pil ndaiong Adak, “Patohwanohng en tamataman ahnsou me e wia kisin serepein mwahl me kekeirda pahn epwelpei. Eri met, pwehki Aman, keriaun kaunen wehi, eh uhwong kiht met oh ngidingidki se en kamakamala, en kapakapohng Kaun-o oh mwuhr en mahseniong nanmwarkio duwen kiht. Ester uhdahn pahn doareikitasang mehla.”


\par }{\PP \VS{9}Adak eri pwurala rehn Ester oh padahkihong dahme Mordekai ndaiong.

\VS{10}Ester ahpw ilakihala Adak rehn Mordekai, mahsanih,

\VS{11}“Ma mehmen, ohl de lih, pahn pedolong masloalen sapwellimen nanmwarki kehl oh tuhwong nanmwarkio ni nanmwarkio eh sohte malipe, aramaso pahn ale kalokolok en kamakamala. Aramas koaros nan wehiet ese duwen irair wet. Ihte ma nanmwarki pahn kapahla sapwellime reireiso kohlo powe, me e pahn kak pitkihla. Ahpw sounpwongehr ehu nanmwarkio sohte ketin malipei ie.”


\par }{\PP \VS{12}Ni Mordekai eh alehdier pakair sang Ester,

\VS{13}e ahpw kadaralahng ilek wet: “Ester, komw dehpa kupwukupwure me komwi kelehpw sohte pahn iang mehn Suhs kan nan wehiet kamakamala.

\VS{14}Ma komw sohte wia mehkot ni soangen ahnsou duwehte met, sawas pahn kohieng mehn Suhs kan ni ehu ahl tohrohr oh re pahn pitla, ahpw komwi oh peneinei en omwi pahpa pahn kamakamala. Ahpw ihs me kak ese? Mweinele soangen rahn duwehte met me kahrehiong omwi wiahla lih nanmwarki!”


\par }{\PP \VS{15}Ester eri kadaralahng Mordekai pasapeng wet:

\VS{16}“Kohla kapokonepene mehn Suhs koaros me mi nan Susa; kumwail kaisihsol oh kapakap kin ie. Kumwail dehpa tungoale de nim mehkot erein rahn siluh oh pwohng siluh. Ngehi oh nei serepein papah kan pahn pil wia soahnget. Mwurin mwo, I pahn patohla pahn kupwur en nanmwarkio, mehnda ma e uhwong kosonned, ma I pahn kamakamkihla ei pahn wia met, eri I uhdahn pahn mehla.”


\par }{\PP \VS{17}Mordekai eri kohla oh kapwaiada mehkoaros me Ester padahkihong en wia.


\par }{\SH En Mordekai eh Kapakap
\FTNT{e}{{\FR 4:17: }{\FT{Ire Laud C 1-30 duwehte Ire Laud 13.8—14.19 ni ekei pwuhk me kahwehwehdi ni mahsen en wai.}}}
\par }
{\PP \VS{18}[1] Mordekai eri kapakap ong Kaun-o, katakatamandohng soahng kan me Kaun-o ketin wiadahr kawao:

\VS{19}[2] “Maing ei Kaun, komwi me Kaun oh Nanmwarki en mehkoaros me kepikipikda, oh soahng koaros kin peikiong sapwellimomwi mahsen. Ma komwi kupwurki doarehla Israel, sohte emen me kak kapweiengkomwihdi.

\VS{20}[3] Komwi me ketin wiahda nanleng oh sampah oh soahng kaselel kan koaros nin sampah.

\VS{21}[4] Komwi me kaunen mehkoaros, oh sohte emen kak pelian komwi.

\VS{22}[5] Komwi mwahngih mehkoaros. Maing ei Kaun, komwi mwahngih me ni ahnsou me I soikala oh sohte men poaridi mwohn ohl aklapalap, Aman, kaidehn pwehki ei aklapalap de men aramas akan en kapingai ie.

\VS{23-24}[6-7] Ahpw pwehki I sohte men wauneki aramas emen laudsang ei wauneki Koht. Maing ei Kaun, I koasoanehdi me I sohte pahn poaridi mwohn aramas emen, ahpw mwohmwi kelehpw; oh met kaidehn pwehki ei aklapalap. I pil pahn perenki metik pateh neh kan ma met pahn kahrehda komourpen Israel.


\par }{\PP \VS{25-26}[8-9] “Eri, Maing ei Kaun, Koht oh Nanmwarki, Koht en Eipraam, komwi ketin doarehla sapwellimomwi aramas akan; komwi ketin doareikitasang at imwintihti kan. Re koasoakoasoane re en kamwomwkitala; re raparapahki ar ahnsou mwahu en wia met. Mahsie komw ketin pilkitadahr pwe se en wiahla sapwellimomwi oh ketin kapitkitasang nan wehin Isip. Komwi dehr ketin keseikitala ahnsou wet.\XREF{}{{\XO 4:25-26: }{\XT{Eks. 3.6.}}}

\VS{27}[10] Kiht sapwellimomwi aramas pilipil, eri, komwi ketin karonge ei kapakap oh kupwurkalahngan ong kiht. Komwi ketin wekidala at pahtou ong ni peren pwe se en kak momour oh wia at koulen kaping ong komwi. Komwi ketin doareikitasang mehla pwe se en kak usehla kokoulkihong komwi at koulen kaping.”


\par }{\PP \VS{28}[11] Mehn Israel koaros ahpw kapakap ni ngihl laud oh ngidingid pwehki ar pehmehr me re pahn mehla.


\par }{\SH En Ester eh Kapakap
\par }
{\PP \VS{29}[12] Lih Nanmwarki Ester, nan pwunod laud me e ketier loale, ahpw pil sohpeiong Kaun-o.

\VS{30}[13] E ahpw kapwuhrasang eh likou lingan oh pwuhriong nan likoun mwahiei oh nsensuwed. E ketikidahng pehs oh pwehl pohn tapwi, oh sohla kapwoatik. E wia soahng koaros me pahn kasohwauwihala. E mweidala pitenmoange kan en pingiping oh e sohte kin karada duwehte me e kin wia mahs ni eh kin kapwatahda mwahu paliwere.

\VS{31}[14] E ahpw kapakap ong Kaun-o Koht en Israel, patohwan, “Maing ei Kaun oh Nanmwarki, komwihte me Koht. I kalapwukalahr, oh sohte emen me I kak sohpeiong, pwe komwihte. Eri, komwi ketin sewese ie!

\VS{32}[15] I pahn pangalahr ei mour.

\VS{33}[16] Maing ei Kaun, nin duwen ei tamataman, ei peneinei patohwanohng ie duwen omwi ketin pilada Israel sang nanpwungen wehi teikan oh duwen kawao omwi pilada at pahpa kahlap ako pwe re en wiahla sapwellimomwi kohkohlahte. Komwi kin ketin kapwaiada sapwellimomwi inou kan koaros ong irail.


\par }{\PP \VS{34}[17] “Ahpw se wiahda dihp ong komwi. Komwi ketikihong kiht pahn manaman en at imwintihti kan pwehki at pwongih ar koht kan.

\VS{35}[18] Maing at Kaun, at kalokolok me pwung pahn kupwuromwi.

\VS{36}[19] Ahpw at imwintihti kan solahr itarki at wiewie lidu. Re inoukidahr oh kahukihla ong ar dikedik en eni kan

\VS{37}[20] me re sohte pahn kamwomwalahte aramas akan me kin kapingai komwi, ahpw re pahn pil kasohrehla sapwellimomwi Kosonned oh kauwehla lingan en tehnpesomwi oh sapwellimomwi pei sarawio kohkohlahte.

\VS{38}[21] Re men sampah pwon en pwongih ar dikedik en eni mwahl akan oh lemmwiki nanmwarki kan me duwehte aramas me pahn mehla.


\par }{\PP \VS{39}[22] “Maing at Kaun, koht pwukat sohte irail mehkot; komwi dehr ketikihong irail omwi manaman de mweidohng at imwintihti kan ar ahnsou mwahu en kouruhrki at pahn pwupwudi. Ahpw komwi wekidohng irail re en pein pwukoahkihdi ar koasoandi suwed kan, oh komw kupwurehda pwe ohl me tepin wiahda koasoandi en kamwomwkitala en wiahla mehn karasepe ehu ong aramas akan.


\par }{\PP \VS{40}[23] “Maing at Kaun, komwi ketin tamataman kiht. Komwi ketido reht ni ahnsou apwal wet. Komwi ketin kakehlahda nan kapehdi, Nanmwarkien koht akan oh Kaunen me manaman koaros en sampah.

\VS{41}[24] Komwi ketikihong ie mahsen me I pahn patohwanda ni ei pahn patohla mwohn Serksihs, laion lemeio. Komwi ketin wekidala kupwure pwe en uhwong Aman, at imwintihtio, oh kemehla ih oh nah pwihn.\XREF{}{{\XO 4:41: }{\XT{Sudid 9.13.}}}

\VS{42}[25] Maing at Kaun, komwi ketido oh kapitkitala. Komwi ketin sewese ie; I kalapwukalahr, oh sohte emen me I kak sohpeiong, pwe komwihte.


\par }{\PP \VS{43}[26] “Maing ei Kaun, komwi mwahngih mehkoaros. Komwi mwahngih duwen ei tatki wahu me mehn liki pwukat kin wiahiong ie, duwen ei sautki wendi rehn ohl me sohte sirkumsais oh rotorot pwukat.

\VS{44}[27] Ahpw komwi mwahngih me sohte mehkot I kak wiahiong. I tatki lisoarop en lih nanmwarki me I kin kapwatki mwohn aramas akan. I sohte kin kapwatki, ihte ni ahnsou me I uhdahn pahn kapwatkihda; e kasaut duwehte likou samin.

\VS{45}[28] I sohte kin men iang tungoal ni en Aman eh tehpelo de iang sapwellimen nanmwarki kamadipw kan pwe I en wauneki, oh I sohte kin tungoale wain me kin kasarawihong eh koht kan.\XREF{}{{\XO 4:45: }{\XT{Dan. 1.8; Sudid 12.2.}}}

\VS{46}[29] Sang ni rahn me I patohdo wasaht, ihte me kaperen pahi, ei kin kaudokiong komwi, Maing ei Kaun, Koht en Eipraam.


\par }{\PP \VS{47}[30] “Maing Koht Wasa Lapalahpie, komwi ketin karonge kapakap en sapwellimomwi aramas akan. Komwi ketin kapitasang kiht aramas suwed pwukat, oh ketikihsang ei masepwehk.”




\par }\Chap{5}{\SH Ester Luke Nanmwarki oh Aman ong Kamadipw ehu
\FTNT{g}{{\FR 5:: }{\FT{Nan pwuken Krihs, Ire Laud D wiliandi ire tikitik 1 oh 2 ni ntingdien pwuken Ipru kan.}}}
\par }
{\PP \VerseOne{1-3}Nanmwarkio eri keinemwe, “Dahkot mwo Ester? Mahsanihong ie, dahme komw inangih, I pahn kihong komwi, mehnda ma pil apali en ei wehi.”\XREF{}{{\XO 5:1-3: }{\XT{Mark6.23}}}


\par }{\PP \VS{4}Ester eri sapengki, “Rahnwet rahn kesempwal ehu ong ie. Ma komw ketin kupwurki, a komw ket ni kamadipw ehu me I patohwan kaunopadahr rahnwet, iangahki Aman.”


\par }{\PP \VS{5}Nanmwarkio eri mahsanih pwe Aman en patohdo pwe ira en iang ket ni en Ester eh kamadipwo. Ira eri ketla iang kamadipwo.

\VS{6}Ni ar konokonot wain nanmwarkio pil pwurehng mahsanihong Ester, “Lih Nanmwarki Ester, komw mahsanih pwe mehkoaros pahn mweimweiong komwi; komw mahsanihong ie dahme komw kupwurki; omwi pekipek pahn pweida, mehnda ma komw pil peki apali en ei wehi.”


\par }{\PP \VS{7}Ester eri patohwan,

\VS{8}“Eri, ma ei kaun pahn kupwure ei pekipek, I patohwan peki pwe komwi oh Aman en ketido lakapw ni kamadipw ehu me I pahn patohwan kaunopada ong komwi. E pahn duwehte met.”


\par }{\SH Aman Koasoakoasoane en Kemehla Mordekai
\par }
{\PP \VS{9}Aman eri patopatohla sang rehn nanmwarkio nan eh pereperen nsenamwahu; ahpw ni eh kilangada Mordekai ni ewen kelen tehnpaso, e ahpw lingeringerda kowahlap oh kohkohla ni imweo.

\VS{10}Ih eri ekerpene ni imweo kompoakepah ko iangahki eh pwoud, Seres.

\VS{11}E ahpw suweikihda mwohrail eh dipwisou kan, wahu me nanmwarki ketikihong ni eh ketin kasapwilada en keriaun kaunen wehi.

\VS{12}E pil ndaiong irail, “Pil ehu, Lih Nanmwarki Ester sohte luke emen tohrohr ong ni kamadipw ehu me e kaunopada, ahpw ngehite oh nanmwarkio me e lukeiong ni eh kamadipwo lakapw.”

\VS{13}Ahpw mepwukat koaros sohte kaperen ong ie erein ei pahn kilikilang Mordekai, ohl en Suhso, eh kin wie mwomwohd ni ewen kelen tehnpaso.”


\par }{\PP \VS{14}Eh pwoudo oh kompoakepah ko ahpw ndaiong, “Dahme komw sohte kauwadahki eh pasapas en kalusiam me pahn ilehki piht 75, oh nimenseng en lakapw komw ahpw sekerehki nanmwarki en koasoanehdi pwe Mordekai en kalusiamala ie? Eri komw ahpw pahn iang nanmwarki ketla ni kamadipwo pereperen.” Aman eri medemedewe me kaweid mwahu ehu met, e ahpw ruwese pwe pasapas en kalusiamo en wiawihda.




\par }\Chap{6}{\SH Nanmwarkio ketin Kawauwihala Mordekai
\par }
{\PP \VerseOne{1}Nipwongo, ni nanmwarkio eh sohte kak seimwokla, e ahpw mahsanihong sapwellime sounntingo en patohwandohng pwuken wehi oh wadekohng.

\VS{2}Sounntingo ahpw wadewadek pwuhko lao lel wasa me koasoaiepen Mordekai eh kasalehda koasoandi suwed ehu en kamakamalahn nanmwarki—koasoandi me ohl lekwusol riemeno me kin papah nan tehnpaso wiahda.

\VS{3}Nanmwarkio eri keinemwe, “Dahme kitail katingiheki Mordekai ni ire wet?”

\par }{\PP Sapwellime papah ahpw sapengki, “Sohte mehkot wiawihong Mordekai.”


\par }{\PP \VS{4}Ni ahnsou me nanmwarkio wie kekeinemwe duwen dahme wiawihong en Mordekai eh wiewia mwahwo, Aman pa pedolong nan kelen tehnpaso. E patohdo pwehn peki rehn nanmwarki pwe Mordekai en kalusiamala ni pasapas me e kaunopadahro.

\par }{\PP Nanmwarkio ahpw keinemwe rehn papah ko, “Ihs me mihmi nan kelen tehnpaset?”


\par }{\PP \VS{5}Papah ko ahpw sapengki, “Aman, e awiawih pwe en tuhwong komwi.”

\par }{\PP Nanmwarki ahpw sapengki, “En patohdo.”


\par }{\PP \VS{6}Aman eri pedolong nan sapwellimen nanmwarki pereo, nanmwarkio ahpw keinemwe reh, “Mie aramas emen me I men kawauwih oh katingiheki eh wiewia mwahu. Dahme konehng I en wiahiong aramas menet?”

\par }{\PP Aman ahpw mengimengloalki, “Ihs me nanmwarkio kupwurki kawauwih? Uhdahn ngehi.”


\par }{\PP \VS{7-8}E ahpw sapengki nanmwarkio, “E konehng papah kan en patohwando ehu likou kaselelen—ehu sapwellimomwi likou ko. Oh re en patohwando oahs me komwi kin ketin dakeo.

\VS{9}Eri, komwi kupwure pwe likowo oh dakoapomwi oahso en kohieng emen ohl me lapalap akan en wehiet pwe en kalikawihkihda ohl me komwi kupwukupwure likou reireio oh patohwandahng pohn dakoapomwi oahso. Ohl lapalapo ahpw pahn pakapakairki ni ara pahn kohkohwei: ‘Kumwail patohwan duwen nanmwarkio eh kupwurki kawauwih aramas emen me e kupwurki eh wiewia mwahu kan!”


\par }{\PP \VS{10}Nanmwarkio eri mahsanihong Aman, “Mwahu! Ale Mordekai, ohl en Suhso, me ahneki pwukoa laud nan tehnpaset, oh wiahiong soahng pwukat koaros; kaleke ehu soahng me komw koasonedier de sohte wiawi.”


\par }{\PP \VS{11}Aman eri ale likou reireio oh oahso, kalikawihada Mordekai, patohwandahng pohn oahso oh kahreseli mwohn aramas koaros nan kahnimwo, pakapakairki ong aramas akan, “Kumwail kilang duwen nanmwarkio eh kupwurki katingih aramas emen me e kupwurki kawauwihala!”


\par }{\PP \VS{12}Mordekai eri pwuralahng nan kelen tehnpaso, a Aman kohkolahng ni imweo, perepere mese pwehki eh namenek.

\VS{13}E ahpw koasoiaiong eh pwoud oh kompoakepah koaros dahme wiawihong. Irail koaros eri ndahng, “Omw manaman wie tikitiklahr sang en Mordekai. Ih mehn Suhs, ke ahpw sohte kak powehdi. E uhdahn pahn kaloweiukedi, pwe Koht kin ketin ieiang!”


\par }{\SH Aman Kamakamala
\par }
{\PP \VS{14}Nindokon ar koasoakoasoi, ohl lekwusol ko me kin papah nan tehnpaso ahpw leledo pwe re en kahrehla Aman ni en Ester eh kamadipwo.




\par }\Chap{7}{\PP \VerseOne{1}Eri, nanmwarkio oh Aman ahpw ketilahng ni en Ester eh kamadipwo,

\VS{2}iei keriapak en kamadipw mwo. Nindokon ar konokonot wain, nanmwarkio pwurehng keinemwe rehn Ester, mahsanih, “Eri, Lih Nanmwarki Ester, dahme komw kupwurki? Komw mahsanihong ie, pwe I pahn mweidohng komwi, mehnda ma apali en ei wehi.”


\par }{\PP \VS{3}Lih Nanmwarki Ester ahpw sapengki, “Maing Wasa Lapalap, ma komw kupwure ie, a iet me I patohwan pekien: komw ketin kupwure ei mour oh mour en iengei aramas akan oh dehr kemeikitala.


\par }{\PP \VS{4}Ngehi oh iengei aramas akan, se patohwan pengpenglahr ong nan mour en lidu, at tungoal dipwisou kan pehdsangehr oh met se pahn kamwomwmwomwlahr—kiht koaros, iangahki nait seri kan. Se pahn wialahr lidu—eri lel met I sohte mweseiseiki mehkot. E sohte pwung at imwintihti en wia emen tohn tehnpesen nanmwarki.”


\par }{\PP \VS{5}Nanmwarki Serksihs ahpw keinemwe rehn Ester, “Ihs me eimah en wia soahngen?”


\par }{\PP \VS{6}Ester ahpw sapengki, “At tungoal imwintihti iei ohl suwed menet, Aman!”

\par }{\PP Aman ahpw masepwehkada oh rerrer mwohn nanmwarkio oh lih nanmwarkio.

\VS{7}Nanmwarkio eri ketida sang ni kamadipwo, oh ketilahng liki nan mwetuwel en tehnpaso; a Aman, ni eh pehmadahr me engieng en nanmwarkio nektehn kauwehla, e ahpw tapihada poaridi mwohn Ester oh pekipeki en kupwurkalahngan mahkohng ih.

\VS{8}Ni ahnsou me nanmwarkio sapahllong nan tehnpaso, e ahpw kasaingedi Aman eh ahpwtehn idengeklahng pohn Ester nan mwoale pwe en pekimahk. E ahpw kapitie laudida, mahsanih, “Dahkot mwo, komw pil pahn angkehlailih ei likend met nan tehnpeseiet?”

\par }{\PP Ni nanmwarkio eh mahsanih met, Aman mwadangete pirekeklahsang ira ni eh solahr eh koapworopwor.

\VS{9}A emen ohl lekwusol ko ede Poukatan, ahpw patohwan, “Ni imwen Aman mie pasapas en kalusiam ehu me ilehki piht 75, me e kaunopada pwe en kalusiamahla Mordekai ie, ohl me kasalehda koasoandi suwed en kamakamalahn nanmwarkio.”

\par }{\PP Nanmwarki ahpw mahsanih, “Kumwail kalusiamahla Aman ie!”


\par }{\PP \VS{10}Irail eri kidahng Aman pohn pasapas me e kaunopadahng Mordekai. Mwurin met, engieng en Nanmwarkio ahpw meleileidi.




\par }\Chap{8}{\SH Koasoandi Wiawihong mehn Suhs Re en Doare Pein Irail
\par }
{\PP \VerseOne{1}Ni rahnohte Nanmwarki Serksihs ketikihong Ester mehkoaros me en Aman, imwinihti en mehn Suhs kan. Ester patohwanohng nanmwarkio duwen eh peneineiki Mordekai. Mordekai ahpw likwerdohng pahn kupwur.

\VS{2}Nanmwarkio ahpw ketikihong Mordekai sapwellime rihngo iangahki sidamp (me e ketikihsangehr Aman). Ester eri patohwanohng Mordekai en kin apwahpwalih mehkoaros me en Aman.


\par }{\PP \VS{3}Mwuhr Ester ahpw pwurehng pato pahn kupwur. E poaridi mwowe oh pekipeki sapwellime kupwurkalahngan pwe en katokihedi koasoandi suwed me Aman koasoanediongehr mehn Suhs ako.

\VS{4}Nanmwarkio eri kapahla sapwellime reireiso pohn Ester. Ester eri kesihnenda mwohn nanmwarkio

\VS{5}oh patohwan, “Ma Wasa Lapalap ketin kupwurki oh ma I me keniken pahn kupwur, a komw koasoanehdi pwe kisinlikou ko me Aman kadarpeseng nan sapwellimomwi wehi en kasohrala; kisinlikou me ketihtihki mehn Suhs koaros me patopato nan wehiet en kamakamala.

\VS{6}Ia duwen ei pahn kakohng kilang kamwomwmwomwlahn iengei aramas akan? Ia duwen ei pahn kak momour ma tohn ei wehi pwon pahn sohrala?”


\par }{\PP \VS{7}Nanmwarkio eri mahsanihong Ester, “I kalusiamalahr Aman nan pasapaso pwehki koasoandi suwed me e wiahiong mehn Suhs akan; oh kihongkomwier mehkoaros me en Aman. Ma komw sohte itarki met,

\VS{8}a komw koasoanehdi ni mwarei oh nin duwen me komw kupwukupwure me konehng oh sidampiheki nei rihnget. Pwe mehkot me koasoansoandier ni mwarei sidampkiher nei rihng sohte kak kasohrala.”\XREF{}{{\XO 8:8: }{\XT{Dan. 6.8.}}}


\par }{\PP \VS{9}Eri, ni karieisek siluh en rahn ni keieu en sounpwong Nisan, nan sounparohte, sapwellimen nanmwarki sounnting ko ahpw likwerpene pwe kisinlikou kei en wiawihda oh pekederpeseng nan wehio ong mehn Suhs akan, ong kepina kan oh sounapwalih wehi 127 koaros sang India lel Sudan. Kisinlikou ko wiawihda ni mahsen en ehuehu wasa oh ni mahsen en mehn Suhs.

\VS{10}Kisinlikou ko pil wiawihda ni mwaren nanmwarki oh sidampki sapwellimen nanmwarki rihngo, re ahpw kihong kisinlikou ko meninkeder kei pwe re en wapeseng nan wehio.


\par }{\PP \VS{11}Kisinlikou ko ketihtihki me Nanmwarki Serksihs ketin mweidohng mehn Suhs akan en nan kahnimw koaros me re kousoan ie, en kin kapwaiada ar kosonned akan, re ahneki pwung en pein doarehla pein irail. Re ahneki pwung en uhwong ar imwintihti kan nin duwen me re mwahuki.

\VS{12}Koasoandi wet pahn tepida manaman nan wehin Persia pwon sang ni kaeisek siluhn rahn en sounpwong Adar, kaeisek riau en sounpwong.
\FTNT{h}{{\FR 8:12: }{\FT{Peuspen Ire Laud 8 mi mwurin Ire Laud E.}}}


\par }{\SH Koasoandi en Nanmwarki Doare mehn Suhs akan
\FTNT{i}{{\FR 8:12: }{\FT{Ire Laud E 1-24 duwehte Ire Laud 16.1-24 ni ekei pwuhk me kawehwehdi ni mahsen en wai.}}}
\par }
{\PP \VS{13}[1] Iet audepen kisinlikowo:

\par }{\PI Rahnmwahu sang Nanmwarki Serksihs ong kepina en wehi 127 sang India lel Sudan, pil ong koaros me loalopwoatohng at tungoal wehi.


\par }{\PI \VS{14}[2] “Aramas tohto kin aklapalapala ni wahuparail eh kin kohieng irail oh ni ar kin kenikenla.

\VS{15}[3] Re kin sehsehla dahme re pahn wia pwehki pai me re kin alehdi, eri, kaidehn sapwellimatail aramas akante me re kin kauwehla, ahpw re pil kin wiahda koasoandi suwed kei en uhwong irail ko me kin kasapwilirailda.

\VS{16}[4] Re sohte kin kalahnganki dahme aramas teikan kin wiahiong irail, oh re pil lemeleme me re kak pitsang sapwellimen Koht kadeik, me kin ketin kalahdeki me suwed oh kin mahsanih mehkoaros. Nan ar aklapalap re kin perenki rong kaping en aramas pweipwei, oh dipan akan.


\par }{\PI \VS{17}[5] “Pak tohto e pil kin wiawi ma kompoakepah men kin likilikiong en ahneki pwukoa laud ehu, e kin ikidki me lapalapasang sapwung ehu me kin pwarada. Re kin ehuong ar kaun akan pwe re en kemehla aramas oh kahrehda apwal ehu me sohte kak en pwurehng kamwahula.

\VS{18}[6] Soangen kompoakepah pwukat, ni ar widing oh likamw, kin engimwahukihla kupwurmwahu en ar kaun akan.


\par }{\PI \VS{19}[7] “Kumwail kak mahsanih karasepen doadoahngki ni sapwung manaman en kaunda wasa, kaidehn sangete nan poadopoad en kawa ko me peusdohng kitail, ahpw soahng pwukat ahpwtehn pweida rehtail.


\par }{\PI \VS{20}[8] “I koasoakoasoane pwe ahnsou kan me pahn kohdo, aramas koaros nan sapwellimatail wehi en tungoalenki onepek mwahu oh popohl.

\VS{21}[9] Met kak wiawi ma kitail wekidala soangen koasoandi kei oh kasawih mwahu oh pahrek soangen mwekid kan me kin pwarada nan wehi.


\par }{\PI \VS{22}[10] “Ni karasepe, Aman nein Ammedada, mehn Masedonia. Mehn liki men ih me sohte ntahn mehn Persia kis reh, eh mour weksang atail, ahpw I kasamwo,

\VS{23}[11] oh e pil paieki ei kesempwalki oh poakohng aramas koaros. Eri, e kesepwilda en wiahla ‘Semen’ wehi oh ale wahu laudsang meteikan, ihte nanmwarkio me e mi pahnangi.


\par }{\PI \VS{24}[12] “Ahpw eh aklapalap oh lemei sohte irepe, oh e song en kemeiehla oh adihasang ie wehiet.

\VS{25}[13] Eri, ni mwekid en widing kei, e ahpw peki Mordekai en kamakamala—Mordekai me doarelahr ei mour ahnsou ehu samwalahr— oh kin kalap utung ie. E pil peki kamakamalahn Ester, atail lih nanmwarki me soh dipe, oh ni mehlel pil kamakamalahn mehn Suhs koaros.

\VS{26}[14] Kahrepen eh wia met, pwe kitail en apwalla oh mehn Masedonia kan en kalowehdi wehin Persia pwon.

\VS{27}[15] Nan ohl suwed menet eh wiahda koasoandien kamwomwala mehn Suhs, I ahpw diarada me sohte sapwung me aramas pwukat wiahda ong wehi, ahpw re mi pahn kosonned kei me pwung.

\VS{28}[16] Re kin pwongih koht ieias, Koht me keieu lapalap oh manaman, me ketin kolokol popohl nan atail tungoal wehi sang ni mwehin atail pahpa kahlap ako lel rahnwet.


\par }{\PI \VS{29}[17] “Eri, I men kaweidkin kumwail, kumwail dehpa kapwaiada koasoandi me kamanamanlahr nan kisinlikou me Aman kadarpesengier.

\VS{30}[18] Ihete me pwukoahki ire wet, oh e kalusiamalahr, iangahki eh peneinei koaros, ni ewen kelen Susa. Koht me kin ketin kakaun mehkoaros, ketikihongehr kalokolok mwadang me konehng eh wiewia kan.


\par }{\PI \VS{31}[19] “I koasoanehdi kumwail en langahda kisinlikou pwukat mwohn mesen aramas akan. Mweidohng mehn Suhs kan en wiewia arail tiahk,

\VS{32}[20] oh utung irail ni ar pahn doare pein irail sang me pahn peiong irail ni rahn me kileldier mehn Suhs en kamakamala, ni kaeisek siluh en sounpwong Adar, me iei sounpwong kaeisek riau.

\VS{33}[21] Koht, me kin ketin kakaun mehkoaros, ketin wekidalahr rahnen kamwomwmwomwlao ong ni rahnen peren ong sapwellime aramas pilipil kan.


\par }{\PI \VS{34}[22] “Kumwail pahn wiahkihla rahnwet ehu rahn kesempwal oh rahnen sarawi ehu.

\VS{35}[23] Rahnwet oh rahn me pahn kohdo kan kitail pahn katamanohng kitail oh ong iengetail tohnwehi duwen Koht eh kin ketin apwahpwalih atail wehi, oh irail kan me kin wia koasoandi suwed ong kitail pahn katamandohng kitail sapwellimen Koht kalokolok kan.


\par }{\PI \VS{36}[24] “Wehi koaros, kahnimw koaros, me sohte pahn kapwaiada koasoandi pwukat pahn kehn engin ei engieng. Wehio de kahnimwo, me sohte pahn kapwaiada, e pahn kamwomwmwomwla nan mahwen oh pahn isihsdiong nanpwel. Sohte mwahn aramas emen pahn pwurehng kohla wasao, pil menpihr oh mahn lawalo kan sohla pahn kohla wasao.


\par }{\PI \VS{37}[13] “Kumwail langada kisinlikou pwukat mwohn aramas akan nan wehi koaros, pwe mehn Suhs koaros en kak kaukaunop en mahweniong ar imwintihti kan ni rahno eh pahn leledo.”


\par }{\PP \VS{38}[14] Meninkeder kan ahpw dakehda oahs oh tangahkipeseng sapwellimen nanmwarki kisinlikou ko ni ahnsou karuaru, oh kisinlikou ko pil kasansalda nan Susa.


\par }{\PP \VS{39}[15] Mordekai mweselsang ni tehnpaso, mi nan likoun nanmwarki reirei, lisoarop poh ntahn mwel, oh elin kapwat kohl. Ni mehn Susa ko ar kilangada, re ahpw perenda,

\VS{40}[16] oh mehn Suhs ko pil nsenamwahu oh perperen.

\VS{41}[17] Re ahpw pereperen kamakamadipw oh nsenamwahu nan kahnimw koaros oh wehi koaros, wasa me sapwellimen nanmwarki kalohko kasansalda ie. Mehn liki tohto ahpw sirkumsaisla oh wiahla mehn Suhs, pwehki ar masakirailla.




\par }\Chap{9}{\SH Mehn Suhs kan kamwomwala Ar Imwintihti kan
\par }
{\PP \VerseOne{1}Ni kaeisek siluhn rahn en sounpwong Adar, rahn me sapwellimen nanmwarki kalohko pahn manamanla,\XREF{}{{\XO 9:1: }{\XT{1 Mak. 7.49; 2 Mak. 15-36.}}}

\VS{2}soahng koaros ahpw wekidekla; pwe imwintihti en mehn Suhs ako kamakamala. Aramas akan wasa koaros ahpw masakala mehn Suhs ako, oh sohla emen kak pelian irail.

\VS{3}Kepina en wehi ko, lapalap en wehi, oh sounnting ko kasalehda duwen ar wauneki mehn Suhs kan, pwehki ar masak Mordekai.

\VS{4-5}Sapwellimen nanmwarki kalohko kahredahr eh ndandlahr nan wehio pwon.


\par }{\PP \VS{6}Nan Susa, poahsoan kaunen wehio, mehn Suhs ako uhdahte kemehla aramas limepwiki, iangahki

\VS{7-10}Parsandeda, Dalpon, Aspahda, Poradai, Adalia, Aridada, Parmasda, Arisai, Aridai, oh Paisahda, nein Aman pwutak ehk. Iei ih, Aman nein Ammedada, me wia imwintihtien mehn Suhs. Ahpw mehn Suhs ko sohte wia tiahk en kulih dipwisou.


\par }{\PP \VS{11}Ni rahnohte rongen uwen tohtohn aramas me kamakamala leledohng nanmwarkio.

\VS{12}Ih eri mahsanihong Ester, “Nan Susate, mehn Suhs akan kemelahr aramas limepwiki. A ia pahn uwen tohtohn aramas me kamakamala wasa teikan en wehiet! Eri, mahsanihong ie dahme komw pil anahne, pwe e pil pahn mweimweiong komwi.”


\par }{\PP \VS{13}Ester eri patohwan, “Ma komw kupwurki, a komw mweidohng mehn Suhs akan me mi nan kahnimw en Susa re en pil wia lakapw soahngohte me re wiadahr rahnwet. Oh paliweren nein Aman pwutak ehko en langada.

\VS{14}Nanmwarkio eri pwungki oh mweidohng mehn Suhs ako en langahda paliweren nein Aman pwutak ko mwohn aramas akan.

\VS{15}Ni kaeisek pahieu en sounpwong Adar, mehn Suhs ako me mi nan Susa ahpw pokonpene oh kemehla pil aramas silipwiki nan kahnimwo. Ahpw re sohte kulihasang ar dipwisou kan.


\par }{\PP \VS{16}Mehn Suhs me mi wasa teikan en wehio pil ehupene pwe re en doare pein irail. Re doareirailla ni ar kemehla aramas 15,000 ni kaeisek siluh en sounpwong Adar, ahpw re sohte kulihasang ar dipwisou kan.

\VS{17}Mandahsang rahno, ni kaeisek pahieu, sohte kamaramas wiawi, re ahpw kommoaldi oh wia kasarawihpen rahno, pereperen oh kamakamadipw.

\VS{18}Mehn Suhs akan me mi nan Susa, wiahkihla rahn kaeisek limau sarawi lapalap ehu, pwehki ar kemehla ar imwintihti kan ni kaeisek siluh oh kaeisek pahieun rahn.

\VS{19}Ih kahrepen mehn Suhs akan me kin kousoan nan kisin kahnimw tikitik kan ar kin wiahki rahn kaeisek pahieu en sounpwong Adar, rahn en peren oh kommoal, rahnen kisakiskipene kisin tungoal, a mehn Suhs akan me kin mi nan kahnimw laud kan kin wiahki rahnen kommoal oh sarawi ni kaeisek limau en rahn.


\par }{\SH Sarawien Purim
\par }
{\PP \VS{20}Mordekai eri ntingihedi soahng pwukat koaros, e ahpw kadaralahng mehn Suhs koaros me mihmi nan sapwellimen Nanmwarki Serksihs wehi, me doh oh keren kan,

\VS{21}oh padahkihong irail re en kin wia sarawien katamanpen rahn kaeisek pahieu oh kaeisek limau en sounpwwong Adar.

\VS{22}Ih rahn pwukat me mehn Suhs ako pitsang ar imwintihti ko. Mehn Suhs ako pahn wiahkihla sounpwongo pwon sounpwong lapalap ehu. Pwe iei sounpwongo me ar pahtou oh nsensuwed wekidekiong ni peren oh nsenamwahu. E koasoandiong irail re en kin wauneki rahn pwukat ni ar pahn kin kamadipw, oh kisekisehki kisin tungoal kompoakepahrail kan oh me semwehmwe kan.

\VS{23}Eri, mehn Suhs akan kapwaiada mehkoaros me Mordekai ntingihedier.


\par }{\PP \VS{24}Mordekai pil ntingihedi soahng koaros me Aman, nein Ammedada, ohl en Masedonia men, eh uhwong mehn Suhs akan, duwen eh wiahda koasoandi ehu oh usuhski rahn da me e pahn kamwomwirailla,\XREF{}{{\XO 9:24: }{\XT{Est. 3.7.}}}

\VS{25}oh duwen eh patohla rehn nanmwarki pwehn peki Mordekai en kalusiamala. Ahpw Aman pein alehdi oh mihla nan koasoandi me e wiahiong mehn Suhs ako—eri, ih oh nah pwukat ko ahpw langada oh kalusiamala pohn pasapas en kalusiamo.


\par }{\PP \VS{26-28}Pwehki nein Mordekai kisinlikowo, pwehki mehkoaros me re lokolongkier, oh pwehki mehkoaros me wiawihongiraillehr, mehn Suhs ako kapwaiadahr en Mordekai eh kaweid, re ahpw koasoanediong pein irail, kadaudokarail kan, oh ong mehmen me pahn wiahla mehn Suhs, me rahn pwukat uhdahn pahn wiahla rahn sarawien kataman ehu, dih koaros, nan kahnimw koaros, nan kisin kahnimw kan, oh likin kahnimw kan pahn wauneki rahn ako. Mehn Suhs pahn kin wauneki oh wia katamanpen rahn pwukat, me iei rahnen Purim erein dih koaros kohkohlahte. (Rahn sarawi ko adaneki Purim pwehki “purim” ni ar mahsen wehwehki “usuhs.”)


\par }{\PP \VS{29-30}Eri, Lih Nanmwarki Ester, nein Aminadap, iangahki Mordekai, mehn Suhs men, ahpw ntingihedi dahme ira wiadahr, oh lih nanmwarkio pil kakehlakahla audepen kisinlikowo me pid duwen rahnen Purim.

\VS{31}Ira koaros me pwukoahki kamanamanlahn rahn sarawio oh koasoanehdi me ira pahn kin iang kapwaiada.

\VS{32}Ester eri koasoanehdi sarawi wet en kin wiawi kohkohlahte, oh koasoandio ahpw ntingdiong nan sapwellimen nanmwarki pwuhk.




\par }\Chap{10}{\SH Roson en Serksihs oh Mordekai
\par }
{\PP \VerseOne{1}Nanmwarki Serksihs ketin koasoanehdi daksis en kin kohieng ih sang rehn aramas akan me kousoan nansapw oh ni oaroahr kan en sapwellime wehi.

\VS{2}Sapwellime manaman oh wiewia mwahu kan koaros, iangahki reken dipwisou oh lingan en sapwellime wehi ntingdier nan pwuken poadopoad en nanmwarki kan en Persia oh Media.

\VS{3}Mordekai me keriau en kaun, Nanmwarki Serksihs kelehpw me e mi pahnangi. E wia ohl lapalap emen nan wehi pwon oh mehn Suhs kan kin wauneki. Aramas akan kin poakohng pwehki e kin nsenohki kamwahupen nah aramas akan.


\par }{\SH Mordekai Tamanda Eh Ouramano
\FTNT{k}{{\FR 10:3: }{\FT{Ire Laud F 1-10 duwehte Ire Laud 10.4—11.1 ni ekei pwuhk kan me kawehwehdi ni mahsen en wai.}}}
\par }
{\PP \VS{4}[1] Mordekai ahpw patohwan, “Koht me ketin kupwurehda pwe soahng pwukat koaros en pweida!

\VS{5}[2] Oh I tamandahr duwen ouraman me I wiahier me pid soahng pwukat koaros. Oaritik koaros en ouramano pweidahr:

\VS{6}[3] kisin pwarer kis me wiahla pillap pwoat, dakadahn ketipin me wiahla marain en ketipin, oh pwilipwildahn pihl me kadirehla wasa. Pillapo iei Ester me nanmwarki likehndkihda.

\VS{7}[4] Drakon riemen iei ngehi oh Aman.

\VS{8}[5] Wehi ko iei irail kan me ehupenehr pwe re en kamwomwala mehn Suhs kan.

\VS{9}[6] Ei wehi iei Israel, me peki rehn Koht en ketin sewese oh doarehla. Kaun-o ketin doarehla sapwellime aramas akan! E ketin kapitkitailsang nan koasoandi suwed pwukat oh ketin wiahda manaman kapwuriamwei kei me sohte kin wiawi nan wehi teikan.

\VS{10}[7] Koht ketin wia met pwehki eh ketin koasoakoasoane ehu soahng tohrohr ong sapwellime aramas akan oh ehu soahng tohrohr ong aramas teikan.

\VS{11}[8] Eri, rahn oh awa me soahng riau pwukat me e ketin koasoakoasoane ahpw leledo; e lelehr ahnsou me Koht pahn ketin kupwurehda dahme pahn wiawihong wehi kan.

\VS{12}[9] Koht eri ketin tamanda sapwellime aramas pilipil kan oh kupwurehda me irail me pwung nan sapwellime kadeik.

\VS{13}[10] Eri, nan sounpar koaros, erein dih koaros kohkohlahte, sapwellimen Koht aramas akan pahn kin pokonpene mwohn silangi ni kaeisek pahieu oh kaeisek limau en sounpwong Adar, oh kasarawih rahn ako ni peren oh nsenamwahu.”

\par }{\SH Me Ntingdier Mwuhr
\par }
{\PP Ni kapahieu en sounpar ni mwehin Tolemi oh Kileopadra, ohl emen ede Dosihdeus, me kose me ih Samworo en Lipai men, ahpw patohwanda kisinlikou me sansalehr me pid duwen sarawien Purim. Nah pwutak me adaneki Tolemi me iang ih, oh ira kalohkihda me kisinlikowo uhdahn nein Mordekai, oh Lisimakus, nein Tolemi, peneinei ehu sang Serusalem, iei ih me kawehwehda.


\par }