\NormalFont\ShortTitle{2 MAKAPI KAN}

{\MT 2 MAKAPI KAN

\par }{\IS Oaralap en Pwuhk wet

\par }{\IP {\BK{Keriaun Pwuken Makapi kan
}} iei kamwot en pwuhk limau en poadopoad me Sason mehn Sairini ntingihedi. Pwuhk wet audaudkihda wiewia kan nan poadopoad en mehn Suhs ako sang ni ahnsou me Onias Kesilimen wia Samworo Lapalap (kereniong pahr 180 mwohn Krais.) lel ni ahnsou me Nikanor mehla (161 mwohn Krais) oh ahnsou ehu erein mwekid kan me koasoiepe wiawi nan ire laud kan en tepin
{\BK{Keieun Pwuken Makapi kan}}. Me sansal met iei duwen loalopwoat ong Kosonnedo, oh en Koht eh kin ketin katingih irail kan me kin mehkihla ar pwoson.

\par }{\IOT Audepe ni Oaralap

\par }{\IO Kisinlikou kan ong mehn Suhs en Isip oh tepin pwuhk wet 1.1— 2.32

\par }{\IO Mwekid kan ong lengileng en samworo lapalap 3.1—4.50

\par }{\IO Antaiokus Epipanihs oh kalokolok en mehn Suhs akan 5.1—7.42

\par }{\IO En Sudas eh powehdi kan 8.1—15.39



\par }\ChapOne{1}{\SH Kisinlikou ong mehn Suhs kan nan Isip
\par }
{\PP \VerseOne{1}“Rahnmwahu ong riat mehn Suhs kan nan Isip sang mehn Suhs kan en Serusalem oh Sudia.


\par }{\PP \VS{2}“Koht en ketin kupwurei kumwail oh kupwukupwure sapwellime inou me e ketin wiahiong sapwellime ladu loalopwoat Eipraam, Aisek, oh Seikop.

\VS{3}En ketin kadirehkinkumwailla ineng en pwongih ih oh ineng en kapwaiada kupwure ni mohngiongimwail oh ni kapehdamwail unsek.

\VS{4}En ketin kamarainih kumwail pwe kumwail en kak wehwehki sapwellime Kosonnedo oh sapwellime koasoandi kan. En ketikihong kumwail meleilei oh popohl,

\VS{5}oh en ketin karonge amwail pekipek kan, ketin mahkikihong kumwail dipamwail kan, oh dehr likidmelieikumwailla ni ahnsou apwal akan.

\VS{6}Se wie kapakapkin kumwail met nan Sudia.


\par }{\PP \VS{7}“Ni pahr 169,\FTNT{a}{{\FR 1:7: }{\FK{PAHR 169:
}}{\FT{Sounpar wet pahrekiong pahr 143 mwohn Krais.}}} ni mwehin Demihtrius Keriemen, nanmwarkien Siria, kiht mehn Suhs akan ntingkiwohngkumwailehr oh padahkihong kumwail duwen kalokolok oh kahpwal laud me lelohng kiht, mwurin Sason eh uhwong oh wiahda moromor nan sahpw sarawi wet.


\par }{\PP \VS{8}Sason oh ienge ko isikada ewen kelen Tehnpas Sarawio oh kemehla aramas mwakelekel kei. Eri, se patohwan sohpeiongehr oh kapakapohng Kaun-o oh e ketin kupwureikitalahr. Se patohwan wiahiongehr at meirong en mahn akan, meirong en wahnsahpw, isikadahr lamp akan en nan Tehnpas Sarawio, oh kidahr pilawa sarawi kan.

\VS{9}Ihme se katamankin kumwail oh koangngoangehkin kumwail pwe kumwail en kin wia nan sounpwong en Kislep sarawi me duwehte Sarawien Impwal kan. Ntingdier ni pahr 188.”\FTNT{b}{{\FR 1:9: }{\FK{PAHR 188:
}}{\FT{Sounpar wet pahrekiong pahr 124 mwohn Krais.}}}


\par }{\MS KISINLIKOU EHU ONG ARISTOPULUS

\par }{\SH Pwoulahn Nanmwarki Antaiokus
\par }
{\PP \VS{10}“Popohl oh rahnmwahu sang mehn Suhs en Serusalem oh Sudia, pwihnen wiekupwur en mehn Suhs, oh Sudas, ong Aristopulus, me kadaudok en samworo kan oh sounkaweid en Nanmwarki Tolemi, oh ong mehn Suhs kan nan Isip.


\par }{\PP \VS{11}“Se patohwan kapingkalahngankihong Koht eh doareikitasang nan apwal laud. Se duwehte aramas me onopadahr en mahweniong nanmwarki men,

\VS{12}ahpw Koht ketin mahwenkin kiht oh ketin koakoahsang imwintihtio nan atail kahnimw sarawi wet.

\VS{13}Ahnsou me Nanmwarki Antaiokus lel Persia, likamwete me apwal sapwellime kariso en lohdi, ahpw re lohdi nan tehnpas en koht lih Namea pwehki widing en samworo kan en arail kohto.\XREF{}{{\XO 1:13: }{\XT{1 Mak. 6.1-4; 2 Mak. 9.1-10.}}}

\VS{14}Nanmwarki Antaiokus iangahki sapwellime sounkaweid likilik kei ketilahng nan tehnpaso pwe en likendkihda koht liho, ahpw ni mehlel e ketila pwe en ketikihsang dipwisou kesempwal kan en nan tehnpaso oh wiahkihla eh mehn kisakis en kapwopwoud.

\VS{15}Ahnsou me samworo ko kapwarehda dipwisou ko, ih oh ekei sapwellime ohl ako ahpw ketilong nan tehnpaso pwe re en ketikihda dipwisou ko, ahpw samworo ko ritingedi wehnimw ko ni eh ketier loale

\VS{16}re ahpw katehki takai ih oh ienge ko sang ni wenihmw rir kei me mi nan pwelengen tehnpaso. Irail eri pelepeseng kahleparail ko oh kesehieila moangarail ko rehn aramas akan me mihmi likin tehnpaso.

\VS{17}Kapinga Koht pwehki eh ketin kaloke soangen aramas suwed pwuko! Kapinga ih kohkohlahte!


\par }{\SH Kisiniei Kasohrehla en Nehmaia eh Meirong
\par }
{\PP \VS{18}“Ni kerieisek limau en sounpwong Kislep, se pahn wia Kasarawi Sapahl duwehte at wiahier Sarawien Impwal kan. Se pil lemehda se en katamankin kumwail met, pwe kumwail en pil wia sarawi wet. Iei duwen amwail pahn katamanda duwen kisiniei eh pwarada ahnsou me Nehmaia wia meirongo mwurin eh onehda sapahl Tehnpas Sarawio oh pei sarawio.

\VS{19}Ni ahnsou me atail pahpa kahlap ako kalipilipalahng Persia, samworo poadidi kei ahpw ale kisinieio sang pohn pei sarawio oh ekihla nan kepin dengk madekeng ehu. Re ekihla mwahu kisinieio kahrehda sohte emen me diarada.

\VS{20}Mwurin sounpar tohto, Koht ahpw kupwurehda pwe nanmwarki lapalap en Persia en kapwurehla Nehmaia Serusalem, Nehmaia ahpw ndaiong kadaudok en samworo ko me ekihla kisinieio re en rapahkihda kisinieio. Irail ahpw padahkihong kiht me re sohte diar kisinieio, pwe ihte soangen pihl toantoal ehu me re diar. Nehmaia eri ndaiong irail re en deukada oh wadohng.

\VS{21}Ni mehn meirong ko eh pwilidiong pohn pei sarawio, Nehmaia ahpw ndaiong irail re en wudekihdiong pihl toantoalo pohn tuhke ko oh meirong ko.

\VS{22}Ni mepwukat eh wiawiher, oh mwurin ahnsou kis ketipin ahpw pwerieisang nan depwek, oh mehkoaros me mi pohn pei sarawio pa mwadengete lulluda. Aramas koaros ahpw pwuriamweikihla.

\VS{23}Eri, nindokon meirongo eh wie lullul, Samworo Lapalap Sonadan ahpw kapakap, Nehmaia oh aramas koaros ahpw kin sapeng.


\par }{\SH En Nehmaia eh Kapakap
\par }
{\PP \VS{24}“Iet duwen en Nehmaia eh kapakapo: ‘Maing Koht, Sounwiepen mehkoaros, komwi me uhdahn lemmwin oh roson, ahpw kupwurkalahngan oh pwung. Komwihte kelehpw me nanmwarki;

\VS{25}komwihte kelehpw me kupwur kadek oh pwung. Komwi me roson lapalahpie oh soutuk, soundoarepen Israel sang apwal koaros. Komwi ketin piladahr at pahpa kahlap ako en wiahla sapwellimomwi.

\VS{26}Komwi ketikihda meirong wet me se patohwandahng komwi ni mwaren mehn Israel koaros; komw ketin sinsile sapwellimomwi aramas pwukat oh ketin kasarawihirailla.

\VS{27}Komwi ketin kasaledekala irail kan me mihmi nan mour en lidu nan wehin liki kan oh ketikipene at tungoal aramas akan me mwarahkpesengier nan wehi teikan en sampah. Komwi ketin kupwure at tungoal aramas akan me mwamwahllahr oh wiakaulahr, pwe wehi teikan en ese me komwi me at Koht.

\VS{28}Komwi ketin kaloke aramas lemei oh aklapalap akan me kahpwalihkitalahr,

\VS{29}oh ketin koasoanehdi sapwellimomwi aramas akan nan sapwellimomwi sahpw sarawi wet, nin duwen me Moses patohwanehr me komwi pahn ketin wia.’


\par }{\SH Nanmwarki Lapalap en Persia Karongehda duwen Kisinieio
\par }
{\PP \VS{30}“Samworo ko eri koul.

\VS{31}Ni meirong ko ar sohralahr, Nehmaia ahpw koasoanehdi pwe pihl toantoalo en wudekdiong pohn takai kalaimwun kei.

\VS{32}Takai ko pa pil mwadangete lulluda, ahpw mpwulen kisiniei ehu lulluda pohn pei sarawio oh kakunla me mi pohn takai ko.


\par }{\PP \VS{33}“Rongen dahme wiawiher ahpw lelpeseng wasa koaros. Nanmwarki lapalapo karongehda me mie pihl toantoal ehu dierekda wasa me samworo ko ekihla ie kisiniei sang pohn pei sarawio, mwohn ar kalipilipala. E pil karonge me Nehmaia oh ienge kan kin doadoahngki pihl wet mehn isikada meirong kan.

\VS{34}Ni nanmwarki lapalap eh rapahki ire oh diarada me mehlel pwoat, e ahpw kelepene wasao oh wiahkihla wasa sarawi.

\VS{35}Wasao eri wiahla wasahn kapedolong reh mwohni, e ahpw kin wiahki mwohni ko mehn kisekise irail kan me keniken pah.

\VS{36}Nehmaia oh ienge ko ahpw kihong eden pihlo
{\BK{nepdahr}}, me wehwehki ‘kamwakel,’ ahpw aramas tohto kin kahdaneki ‘nahpda.’\FTNT{c}{{\FR 1:36: }{\FK{NAHPDA:
}}{\FT{Met iei mahsen en Krihs me wehwehki oil.}}}




\par }\Chap{2}{\SH Seremaia Ekihla Impwal me Kaun-o kin Ketiket Loale
\par }
{\PP \VerseOne{1}“Se ese sang nan poadopoad akan me ntingdier me soukohp Seremaia kaweidki aramas ako me kalipilipalahng Papilon re en ekihla ekei kisiniei sang pohn pei sarawio, nin duwen me se ahpwtehn koasoia duwe.

\VS{2}Se pil ese duwen eh padahkihong irail Kosonned en Koht oh duwen eh kaparkin irail kaleke re lohdiong pahn songosong ni ar pahn kilangada dikedik en eni kohl oh silper kan nan wehi me re pahn sellahng ie.

\VS{3}Oh e pil koangngoangehkin irail kaleke re kesehla Kosonnedo.


\par }{\PP \VS{4}“Poadopoad pwukat pil kasalehiong kitail duwen Seremaia, sang ni kaudiahl ehu sang rehn Koht, e koasoanehdi me Impwal me Kaun-o kin Ketiket Loale oh Kohpwahn Inowo en iangada ih kolahng ni nahna me Moses doudahla ie oh iroirdidohng pohn sahpw me Koht ketin inoukihong sapwellime aramas ako.

\VS{5}Ni Seremaia eh lel pohn nahnao, e diarada pwoaren paip ehu, wasa e ekihla ie Impwal me Kaun-o kin Ketiket Loale, Kohpwahn Inowo, oh pei sarawien warpwohmwahwo. Ih eri katengehdi ewen pwoahro.


\par }{\PP \VS{6}“Ekei kompoakepahn Seremaia ko song re en idawehnla oh kilelehdi elen kolahng wasao, ahpw re sohte kak diar pwoaren paipo.

\VS{7}Ni Seremaia eh esehda dahme re wia, e ahpw lipoare irail, nda, ‘Sohte emen pahn ese wasao lao lel ahnsou me Koht pahn pwurehng ketikipene sapwellime aramas akan oh kasalehiong irail sapwellime kupwurkalahngan.

\VS{8}Ni ahnsowo Koht ahpw pahn ketin kasalehda wasa me mepwukat wie ekiek ie oh sapwellime lingan ahpw pahn sansalda nan depwek, duwehte ni mwehin Moses oh ni ahnsou me Solomon kapakap pwe Tehnpas Sarawio en kasarawihong Kaun-o.’\XREF{}{{\XO 2:8: }{\XT{Eks. 16.10; 24.16; 1 Nan. 8.10-11.}}}


\par }{\SH Duwen Solomon eh Wia Kasarawien Tehnpas Sarawio
\par }
{\PP \VS{9}“E pil ntingdier duwen Solomon, nanmwarki kupwurokong, eh ketin wiahda meirong ehu ni kasarawihpen Tehnpas Sarawio,

\VS{10}oh ni eh loulou kisiniei ahpw mweredi sang nanleng oh kasohrehla meirong ko, duwehte me wiawiher ni mwehin Moses ni ahnsou me e kapakapo.

\VS{11}Moses kawehwehda me meirong en tomwpen dihp kasohrkihla kisiniei pwehki eh sohte kin wiahla mehn mwenge.

\VS{12}Solomon wiewiahki kasarawihpen Tehnpas Sarawio erein rahn waluh.


\par }{\SH Nein Nehmaia Pwuhk kan
\par }
{\PP \VS{13}“Pil wiewia pwukat dierekdahr nan pwuken nanmwarki kan oh nan nein Nehmaia pwuken kataman kan, me e kihpene wasa kis, iangahki pwuhk kan me Depit wiahda, nein nanmwarki kan kisinlikou kan me pid duwen meirong kan, oh pwuken poadopoad kan en nanmwarki kan oh soukohp kan.

\VS{14}Sudas pil rikpene pwuhk kan me pwumpeseng pwehki mahweno, oh se kolokolete pwuhk ko lel ahnsou wet.

\VS{15}Ma kumwail anahne soangen pwuhk pwukat, a kumwail pakairkidohng kiht, se ahpw pahn kadarowohng kumwail.


\par }{\SH Luhk en Iang Kasarawien Tehnpas Sarawio
\par }
{\PP \VS{16}“Pwehki at kereniongehr wia Kasarawi Sapahl en Tehnpas Sarawio, se ntingkiwohng kumwail en iang wia kataman wet.\XREF{}{{\XO 2:16: }{\XT{1 Mak. 4.59.}}}

\VS{17}Koht ketin komouralahr sapwellime aramas akan koaros oh ketin kapwuredohngehr kitail koaros nan sapwatail sahpw sarawio, atail nanmwarki kan, samworo kan, oh tiahk en kaudok nan Tehnpas Sarawio,

\VS{18}duwen me e ketin inoukidahr nan Kosonnedo. E ketin kapitkitailla sang me suwed kowahlap kan oh kamwakeledahr Tehnpas Sarawio, oh se koapworopworki me sang nan eh kupwurkalahngan e pahn mwadang kapwureikitailpene sang wasa koaros nin sampah ong nan sapwellime Tehnpas Sarawio.”


\par }{\SH Oaralap en Pwuhk wet
\par }
{\PP \VS{19}Sason mehn Sairini ntingihdier nan pwuhk limau koasoiepen Sudas Makapius oh rie ko, kamwakelpen Tehnpas Sarawi lapalapo, oh kasarawihpen pei sarawien Tehnpas Sarawio.

\VS{20}E ntingihedi duwen mahwen kan ong Antaiokus Epipanihs oh ong nah pwutak Eupater,

\VS{21}oh soangen wiewia kapwuriamwei kan en nanleng me wiawihong aramas dengngan kan oh kommwad en mahwenki wehin Sudia. Atail tungoal karis kan me malaulau, ahpw re doarehla wehio pwon oh pwakihiei sang loale sounpei en me rotorot akan.

\VS{22}Re pwurehng alehdi Tehnpas Sarawio me ndandpe lelpeseng wasa koaros nin sampah, re kasaledekihala kahnimw Serusalem oh onehda sapahl kosonned kan me milahr nan keper en kasohrala. Irail wiadahr mepwukat koaros pwehki Kaun-o eh kupwurehkin irail sapwellime sawas.


\par }{\PP \VS{23}Eri, met I pahn song oaralapihada nan pwuhkteieu soahng koaros me Sason oaritikihada nan pwuhk limau me e ntingihada.

\VS{24}Uwen oaritik oh toutou en pwuhk pwukat kak apwal ong mehmen me men wadek koasoiepen mwekid pwukat.

\VS{25}Ahpw I song kamangaila mehkoaros ong soangen aramas koaros me pahn men wadek pwuhk pwukat; ong irail kan me kin perenki wadek pwuhk en kak perenki oh en dehr apwal ong irail me men wadlikih.

\VS{26}Ntingihada soangen oaralap wet sohte mengei, me doadoahk laud oh toutou.

\VS{27}E rasehng kaukaunop kamadipw ehu ong soangesoangen aramas kei pwe re en kak perenki. Ahpw I perenki wia doadoahk apwal wet pwe I en kaparanda irail kan me pahn wadek pwuhk wet.

\VS{28}Oaritik en wiewia kan pahn mihmihte rehn aramas me tepin ntingihada pwuhk ko, a ngehi I pahn songete oaralapihada wiewia kan.

\VS{29}Kaidehn ngehi sounkauwada ihmw kapw me uhdahn kin tehk duwen oaritik en mwomwen kokoudahn ihmwo, ahpw ngehi sounlitoapw me ngoangkihte ihmwo en lingan.

\VS{30}Ih pwukoahn sounpoadopoad, rapahki keneinei soahng kan me pid poadopoado, tehk mwahu oaritik kan koaros, e ahpw pahn kawehwehda ni keneinei.

\VS{31}Ahpw me kin oaralapihada mehkot, pahn kin doadoahngki mahsen mwotomwot pwe en dehr reirei ni eh pahn koasoiahda.

\VS{32}Eri, I pahn tapihadahr ei koasoi, pwe e sohte konehng ntingihada kawehwepen pwuhk ehu ni nting reirei ahpw pahn kamwotehla poadopoado.




\par }\Chap{3}{\SH Akamai Nanpwungen Onias oh Saimon
\par }
{\PP \VerseOne{1}Ahnsou me Onias\FTNT{d}{{\FR 3:1: }{\FK{ONIAS:
}}{\FT{Met iei Onias Kesilimen, nein Saimon Keriemen (tehk 4.4-6; Sir. 50.1-21).}}} wiewia Samworo Lapalap nan Serusalem, kahnimw sarawi oh meleilei oh paiamwahu, oh kosonned koaros kin pweida mwahu pwehki Onias eh inenen poadidi oh kin kailongki me suwed.


\par }{\PP \VS{2}Nanmwarki kan en Siria oh Isip kin wauneki Tehnpas Sarawio oh kin ketikihong kisakis kaselel kan,

\VS{3}oh Nanmwarki Seluhkus,\FTNT{e}{{\FR 3:3: }{\FK{SELUHKUS:
}}{\FT{Seluhkus Kapahmen, me wiewia nanmwarki men sang pahr 187-175 mwohn Krais. E pil kin mwarenki Pilopator, nein Antaiokus Kesilimen.}}} kaunen Eisia pwon, pil kin pwainkihla pein sapwellime mwohni pweipwand en meirong kan en Tehnpas Sarawio.


\par }{\PP \VS{4}Ahpw ohl emen ede Saimon, kisehn kadaudok en Pilka, kaun lapalap en Tehnpas Sarawio, ahpw sarohdi pahn Onias ni eh akamaikihong koasoandi kan me pid wasahn netinet en kahnimwo.

\VS{5}Ni ahnsowo Apolonius, nein Tarasius me wia kepina en Siria Laud. Saimon eri kohla reh

\VS{6}oh padahkihong me dene uwen mwohni ieu mie nan wasahn nek mwohni en Tehnpas Sarawio me soh kak wadawad, dene pwehki mwohni ko eh sohte anahnepe ong mehn meirong kan, e konehng kohieng pahn manaman en nanmwarkio.


\par }{\SH Eliodorus Pekederlahng Serusalem
\par }
{\PP \VS{7}Ni Apolonius eh pato pahn kupwur en nanmwarkio, e ahpw patohwanohng duwen mwohni ko, oh nanmwarkio ahpw koasoanehdi Eliodorus, sounsawas keieu manaman, en kohla ale mwohni ko.

\VS{8}Eliodorus ahpw mwadangete mwesel pwehn kapwaiada kupwur en nanmwarkio, ahpw e koasoia me e pahn kolahng dawihete kahnimw kan en Siria Laud.

\VS{9}Mwurin eh lel Serusalem oh Samworo Lapalapo kasamwo mwahu, e ahpw kawehwehda kahrepen eh seiloak oh ma mehlel dahme e rongehr.

\VS{10-11}Samworo Lapalapo ahpw kawehwehda me Saimon ohl suwed oh likamw men. Mehlel pwoat me mie mwohni, ahpw e wie nekinek mehn sewese liohdi kan oh me sepwoupwou kan oh elep nein Irkanus, nein Dopias pwutak, ohl kesempwal men ih. E pil padahkihong me uwen tohtohn mwohni me mi wasahn nek mwohnio mihmi ni paun en silper 30,000, oh paun en kohl 15,000.

\VS{12}E pil usehla oh koasoia me e sohte konehng mehlel aramas en kihsang nein aramas mwohni me re likihong Tehnpas Sarawi ndand wet nin sampah.


\par }{\SH Eliodorus Koasoanehdi en Pedolong nan Tehnpas Sarawio
\par }
{\PP \VS{13}Ahpw Eliodorus nannantihkihte me mwohni ko pahn wisiklahng nan sapwellimen nanmwarki wasahn nek mwohni, nin duwen me nanmwarkio mahsanih.

\VS{14}Ih eri kilelehdi rahn ehu, oh kohla nan Tehnpas Sarawio pwe en tehk wadepen mwohni ko. Met ahpw kahrehda mwoarong laud nan kahnimwo pwon.

\VS{15}Samworo kan, mi nan ar likoun samworo, ahpw poaridiong nanpwel mwohn pei sarawio oh peki rehn Koht en ketin nekinekid mwohni ko, pwe iei ih me ketin koasoanehdi nan kosonned en nekidala nein aramas mwohni nan Tehnpas Sarawio.

\VS{16}Me kapahtou duwen Samworo Lapalap eh poh reireila, kasalehda duwen loale eh pwunodada,

\VS{17}duwen paliwere eh rerrerki eh masepwehk, kasalehda medek en nan kapehde.

\VS{18}Aramas akan tangasang nan imwarail kan pwe re en kolahng iang kapakap pwe Tehnpas Sarawio en dehr mwamwahlla.

\VS{19}Lih akan pirekipene lukoparail kan likoun nsensuwed, oh pokopokon nan ahl akan. Serepein pwulopwul kan me ar pahpa oh nohno saikinte mweidohng re en kohla mwohn aramas, pil tangalahng ni ewen kehl kan de ni kehl kan en kahnimwo, de re pil pwerpweriei sang ni wenihmwtok kan.

\VS{20}Ahpw wasa koaros me re kohla ie, re kin kapahda pehrail kan wie kapakap ong Koht.

\VS{21}Ia uwen kompoake mehlel kilang duwen Samworo Lapalapo eh pwunodadahr oh masepwehkadahr oh kilang duwen aramas koaros nan kahnimwo ar pingidahr oh wonohn wekidekdi nanpwel.


\par }{\SH Kaun-o ketin Doarehla Sapwellime Tehnpas Sarawio
\par }
{\PP \VS{22}Nindokon aramas koaros ar pekipeki rehn Kaun-o Wasa Lapalap en ketin sinsile mwohni ko me likilikpe kohieng Tehnpas Sarawio,

\VS{23}Eliodorus wenlahte nan eh koasoandio.

\VS{24}Ahpw ni ahnsowohte me ih oh ienge ko lellahng ni wenihmwen wasahn nek mwohni, Kaun-o me sapwellimaniki manaman koaros ketin kapwarehda kaudiahl ehu me kahrehda irail ko koaros me eimah en iang Eliodorus pedolong, re masepwehkada rerrer oh luwetkihla ar kilangada manaman en Kaun-o.

\VS{25}Nan kaudiahlo re kilangada oahs emen oh mehmen dake oahso. Oahso kapwatki mehn dak oahs oh me dake oahso likawih likoun mahwen kohl oh kapwat en mahwen, e inenen kamasepwehk. Oahso pa mwadangete tangalahng Eliodorus, e ahpw kesihnenda oh kikim Eliodorus.

\VS{26}Mwuri, Eliodorus pil kilangada mwahnakapw riemen, me mwomwen kehlail oh kaselel, ira likou kaselel, oh emen kesihnenda palimeing oh emen palimaun en Eliodorus oh ira pakipakirih sohte tokedi.

\VS{27}Eliodorus ahpw mwadangete pwupwudiong nanpwel lipwongmas, ienge ko ahpw pwekadahng pohn mehn ro ehu,

\VS{28}oh wahsang wasao. Ohl menet ahpwtehn pedolong wasahn nek mwohnio iangahki pwihn lapalap ehu, oh nah sounsilasil ko, ahpw met e wisiwisik kohiei solahr kak wia mehkot. Eri, irail koaros ahpw pohnesehla manaman lapalap en Koht.


\par }{\SH Onias Kapakapki Eliodorus pwe en Kehlailda
\par }
{\PP \VS{29}Eri, Eliodorus wonohnehr sohla kak lokaia oh solahr koapworopworpen me e pahn pwurehng mwahula sang ni wiepen limen Koht wet.

\VS{30}Ahpw mehn Suhs akan kapikapinga Koht pwehki soahng kapwuriamwei me e ketin wiahda pwe en doarehkihla sapwellime Tehnpas Sarawio oh kahredahr peren laud ong aramas akan me ahpwtehn pingida oh masepwehkada.

\VS{31}Ekei kompoakepahn Eliodorus ko ahpw mwadang peki rehn Samworo Lapalap Onias en kasakaski ong Wasa Lapalahpie pwe en ketin kupwurehla oh ketikihong mour Eliodorus, me kereniongehr mehla.

\VS{32}Samworo Lapalap eri wiahda meirong ehu ni koapworopworpen me Koht pahn ketin kupwurehla Eliodorus, pwe e sohte men nanmwarki en kupwukupwure me mehn Suhs kan me wiahiong soahng wet ong ohl menet me e kadarodo.

\VS{33}Nindokon Onias eh wiewia meirongo, mwahnakapw riemeno pil pwurehng pwarada likilikawihete soangen likou me ira likawih ni ara keieun pwaradao, ira ahpw ndaiong Eliodorus, “Kapingkalahngan ong Samworo Lapalapo; ih me kahrehda Kaun-o eh ketin kupwureiuk.

\VS{34}Tamataman me Kaunen nanleng me ketin kalokeiuk. Eri met, kohla oh lohkihong aramas koaros wiepen nin lime manaman.” Ni ara wiahier koasoi pwukat, ira ahpw sohrasang mwohrail.


\par }{\SH Eliodorus Kapinga Koht
\par }
{\PP \VS{35}Eliodorus eri wiahda meirong ehu ong Kaun-o oh inou tohto, pwehki eh ketin doarehla eh mour. E ahpw kamwurimwuriong Onias oh pwurala iangahki nah sounpei ko rehn nanmwarki.

\VS{36}Ih eri padahkihong aramas koaros dahme Kaun-o, me lapalapasang koht akan koaros ketin wiadahr.


\par }{\PP \VS{37}Ni nanmwarki eh keinemwe rehn Eliodorus ihs me pahn keieu mwahu en pekederla Serusalem mwuri, e ahpw sapengki,

\VS{38}“Ma mie sapwellimomwi imwintihti de mehmen me komw mwahngih me koasoakoasoane en kauwehla sapwellimomwi wehi, a komw poaronehla wasao. Pwe e pahn pwurodo loken kamakam, ma e mour pwurodo; pwe mie manaman ehu sang rehn Koht me kin doadoahk wasao.

\VS{39}Koht en nanleng kin ketin apwahpwalih Tehnpas Sarawio; e kin ketin kauwehla oh kamwomwala mehmen me kin kohdo pwe en wiahiong Tehnpas Sarawio mehkot suwed.”

\VS{40}Met iei koasoiepen duwen wasahn nek mwohni en Tehnpas Sarawio eh silasildi sang Eliodorus.




\par }\Chap{4}{\SH Saimon Kedipa Onias
\par }
{\PP \VerseOne{1}Ahpw Saimon (me koasoiepe ahpwtehn wiawi, ohl me pakairkihong Apolonius duwen mwohni ko oh koamwoarongehda wehi) pil karaunlikamw ong Onias dene ih me pwukoahki mwekid kan me wiawihong Eliodorus, oh apwal akan me pwarada mwuri.

\VS{2}E pil eimah oh karaunlikamw ong Onias me dene e wiewia koasoandi suwed ong wehi—Onias me kaidehnte e kin kihda mwohni en sawas ong Serusalem oh kin sinsile Tehnpas Sarawio, ahpw e pil kin ngoangki tehk pwe aramas en peikiong kosonned akan.

\VS{3-4}Apolonius, nein Menesdius, kepina en Siria Laud, kin koangngoangehki Saimon me suwed koaros me e wiadahr, oh en Saimon eh uhwong Onias ahpw laudla mehlel me kahrehda emen ienge me likilik ko kemehla aramas ekei ni rir. Onias eri tehkada duwen keper en ire wet eh lalaudla,

\VS{5}e ahpw kohla rehn nanmwarkio, kaidehn en kedipa tohn eh wehi, ahpw pwehki eh nsenohki kamwahupen mehn Suhs akan koaros, kamwahupen emenemen aramas oh pil kamwahupen wehi pokon.

\VS{6}E ese ma nanmwarkio sohte pahn koasoanehdi mehkot ong wehi ni ire wet, sohte meleilei pahn mie, oh Saimon pahn usehlahte nan eh wiewia suwed kan.


\par }{\SH Sason Kapedolong Tiahk en mehn Krihs
\par }
{\PP \VS{7}Mwuhr, ahnsou me Nanmwarki Seluhkus pwoula, Antaiokus (me pil adaneki Epipanihs) uhd wiliandi, oh Sason, rien Onias uhd wiahla Samworo Lapalap sang ni eh widing.\XREF{}{{\XO 4:7: }{\XT{1 Mak. 1.10.}}}

\VS{8}E kohla rehn nanmwarkio oh inoukihong paun en silper 27,000 oh e pil pahn kapatahiong mwuhr paun 6,000.

\VS{9}Sason pil inoukihong me e pil pahn kapatahiong paun 11,250 ma e pahn alehdi manaman en kauwada wasahn mwadong ehu wasa me me pwulopwul kan kak ale kaiahn ie oh manaman en wiahda pwihn ehu sang Serusalem me pahn adaneki “Pwihnen mehn Andiok.”


\par }{\PP \VS{10}Nanmwarkio eri kamanahla, oh ni ahnsou me Sason alehdi dewen Samworo Lapalap, e tapihada kapedolong tiahk en mehn Krihs ong mehn Suhs kan.

\VS{11}E ahpw tapihada kasohrehla kamwahu kan me Sohn alehdi ong mehn Suhs kan sang rehn nanmwarkien Siria ko mahs. (Sohn iei semen Eupolemus me iang kohla Rom oh wiahda inou en minimin oh ehupene nanpwungen mehn Rom oh mehn Suhs.) Sason pil kesehla atail tiahk en mehn Suhs oh kapedolong tiahk kapw ekei me uhwong atail Kosonnedo.\XREF{}{{\XO 4:11: }{\XT{1 Mak. 8.17.}}}

\VS{12}Ni ngoang mehlel e ahpw kauwada wasahn mwadong ehu kerenlahng dohlen Tehnpas Sarawio oh mweidohng neitail pwutak pwulopwul kan re en kin iang wia mwadong me mehn Krihs kan kin wia.

\VS{13}Eri, pwehki suwed kowahlap en Samworo Lapalap Sason, tiahk en mehn Krihs oh tiahk en mehn liki kan ukla mehlel,

\VS{14}kahrehda samworo kan pil sohla tehk ar pwukoa sarawi kan. Re sohla kesempwakil ar doadoahk nan Tehnpas Sarawio oh wiepen meirong kan. Oh ni pehl en mwadong eh kin sek, re kin tangala pwe re en iang wia soangen mwadong me atail Kosonnedo keinepwih.

\VS{15}Re sohla nsenohki dahme at pahpa kahlap ako kin kesempwalki, ihte me re kin kesempwalki, iei mehkot me mehn Krihs kin wiahki mehkot lingan.

\VS{16}Met kahrehda poahsoanen ar apwal koaros, pwehki aramas akan me re lingankihda ar tiahk oh alasang, ahpw wiahla ar imwintihti oh kahpwalihirailla.

\VS{17}Mehkot keper kesehla Kosonned en Koht, ni amwail pahn tehk nan ire kan me pahn sansal met.


\par }{\SH Serusalem pahn Manaman en mehn Siria
\par }
{\PP \VS{18}Pak ehu ahnsou me nanmwarki ketin iang mahsanih mwadong ko me kin wiawi mwurin sounpar limau koaros nan kahnimw en Dair,

\VS{19}ohl suwed Sason kadarala ohl ekei sang Serusalem wiliepen Pwihnen mehn Andiok pwe re en wahla paun en silper 22,000 mehn pwainda meirong ong koht Erkulihs. Ahpw ohl pwukat lemeleme me soangen uwen mwohni wet sohte konehng en doadoahkala ong ni meirong,

\VS{20}dene mwohni wet me pahn pwain mehn meirong ong koht Erkulihs pahn uhdahn doadoahkohng wiepen sohp en mahwen kan.


\par }{\PP \VS{21}Ni Apolonius, nein Menesdius, eh pekederlahng Isip pwe en iang kasarawihpen kesepwildahn Nanmwarki Pilometor, Antaiokus mwahngihada me Pilometor uhwong sapwellime mwekid kan. Ih eri ketin pwunodkihda duwen doarepen sapwellime wehi. E ahpw ketila Sopa oh douluhllahng Serusalem.

\VS{22}Sason ahpw wiahiong lapalahn kasomw kaselel ehu oh tohn kahnimwo pil kohieila rahnmwahwih, re wa mehn ser oh wie weriwer. Antaiokus ahpw ketisang Serusalem iangahki sapwellime karis oh ketilahng Penisia.


\par }{\SH Menelaus Wiahla Samworo Lapalap
\par }
{\PP \VS{23}Mwurin sounpar siluh, Sason kadarala Menelaus (rien Saimon\FTNT{f}{{\FR 4:23: }{\FK{SAIMON:
}}{\FT{Tehk 3.4.}}} me koasoiepe wiahwiher powe) pwehn kihong nanmwarkio mwohni kei oh en ale koasoandi ong ire kesempwal kei.


\par }{\PP \VS{24}Ni Menelaus eh patohier pahn kupwur, nanmwarkio ahpw kapingahla mwomwen eh pato kan oh duwen eh ahneki manaman, e ahpw patohwanohng nanmwarkio paun en silper 22,500, pohnangin me Sason patohwanohng nanmwarkio ni eh tuhkihong duwen eh men wiahla Samworo Lapalap.

\VS{25}Eri, pwehki mwomwen eh pato kan, e ahpw pwurala Serusalem wa kisinlikou kei sang rehn nanmwarkio, me kamanahla ih nan dewen Samworo Lapalap. Ahpw sohte eh koahiek en wia Samworo Lapalap; e ahneki mohngiong keses me diren suwed duwehte mahn lawalo men.

\VS{26}Eri Sason, me widinge sang rie pwutak nan dewen Samworo Lapalap, ahpw uhd sopolahng nan sapwen Ammon.

\VS{27}Menelaus eri wiewiahier Samworo Lappalap, ahpw e sohte mwahn kihda mwohni me e inoukihong nanmwarkio.

\VS{28}A Sostratus, kaunen kelen mahwen en Serusalem, kin idihdingki mwohnio, pwehki ih me ahneki pwukoa en rikada mwohnio. Ni imwilah, ira koaros ahpw likwerdohng rehn nanmwarki pwehki ire wet.

\VS{29}Menelaus eri kihdi rie pwutak, Lisimakus en wia wiliepe nan dewen Samworo Lapalap. A Sostratus kihdi Kreidihs, kaunen sounpei kan sang Saiprus, en wia wiliepe nan kelen mahweno.


\par }{\SH Kamakamalahn Onias
\par }
{\PP \VS{30}Nindokon mepwukat eh wiewiawi, tohn Tarsus oh Mallus moromorada pwehki nanmwarkio eh mwarkihla ar kahnimw ko ong Antaiokis, sapwellime pekehi.

\VS{31}Nanmwarkio eri mwesella wasa ko pwe en kameleileidi aramas ako, e ahpw ketikihong Andronikus, emen sapwellime lapalap ako pwe en wia wiliepen ni eh pahn ketila sang wasao.

\VS{32}Menelaus ahpw isanekihla ahnsou mwahu wet oh kihong Andronikus dipwisou kohl kei me e kihsang nan Tehnpas Sarawio nan Serusalem. E netikilahr ekei dipwisou ko nan kahnimw en Dair oh nan kahnimw keren teikan.

\VS{33}Ni Onias eh rongada met, e ahpw tangala rukula nan tehnpas sarawi ehu nan Dapne limwahn kahnimw Andiok oh kedipahda Menelaus ni pokon sansal.

\VS{34}Menelaus eri peki ni rir rehn Andronikus en kemehla Onias. Andronikus eri kohla rehn Onias oh pitiheki eh rahnmwahu oh inoukihong me e pahn doare. Mehndahte Onias eh mwelekih me e likamw, ahpw Andronikus ngidingidkihte en pedoisang nan tehnpaso oh mwadangete kemehla ni eh sohte medemedewe duwen pwuhng.\XREF{}{{\XO 4:34: }{\XT{Dan. 9.26.}}}


\par }{\SH Andronikus Kalokolok
\par }
{\PP \VS{35}Mehn Suhs oh mehn liki kan inenen lingeringerkihda kamakamalahn Onias.

\VS{36}Eri, ni nanmwarkio eh sapahldo sang sapwen Silisia, mehn Suhs en Andiok kohla reh pwe re en rapahki pwuhng en kamakamalahn Onias. Mehn liki ko pil iang pahtoukihla sapwung wet.

\VS{37}Nanmwarki Antaiokus inenen kupwur toutoukihla ire wet oh nan eh pahtou laud e ahpw tentenihr ni eh tamanda kupwurokong oh tiahk mwahu kan me Onias kasaledahr nindokon eh momour.

\VS{38}Antaiokus inenen engiengda kowahlap kahrehda e tehrasang en Andronikus eh likoun soupeidi, oh kakilisawihada, oh mahsanih en aluseli nan kahnimwo lel wasa me Onias kamakamala ie. E ahpw kaimwisekala mour en Andronikus wasaohte. Ih duwen Kaun-o eh ketikihong Andronikus kalokolok me konehng eh wiewia sapwung kan.


\par }{\SH Lisimakus Kamakamala
\par }
{\PP \VS{39}Nindokon ahnsou me mepwukat wiewiawi, Lisimakus, sang ni sawas en rie pwutak Menelaus, kin piripirapa pak tohto dipwisou kohl kan en Tehnpas Sarawio. Ni koasoiepen ire wet eh lelpeseng wasa koaros, aramas akan ahpw ehupene uhwong Lisimakus.

\VS{40}Ni imwilah, ni pokon en aramas ako ar wialahr mehkot keper oh solahr me kak irehdi ar lingeringer, Lisimakus kadarala ohl 3,000 me wisik tehtehn mahwen pwe re en pelianirailda, Auranus, ohl laud oh pweipwei men, me kaunirailda.

\VS{41}Ni ahnsou me mehn Suhs ko me mihmi nan kelen Tehnpas Sarawio tehkada dahme wiewiawio, re alehte takai, lepin tuhke de pehs sang pohn pei sarawio katepwekehki Lisimakus oh nah sounpei ko nan pingiping me wiewiawi wasao.

\VS{42}Re kemehla ekei nein Lisimakus sounpei ko, oh kauwehla me tohto, oh luhwe ko sopodoaui. Lisimakus, sounpirapa Tehnpas Sarawio, ahpw kamakamala wasao limwahn wasahn nek mwohni en Tehnpas Sarawio.


\par }{\SH Menelaus Wisikiong nan Mwoalen Kopwung
\par }
{\PP \VS{43}Pwehki ire pwukat, Menelaus ahpw wisikiong nan mwoalen kopwung.

\VS{44}Ahnsou me nanmwarkio ketido Dair, kaunen mehn Suhs ako nan Serusalem, ahpw kadaralahng nanmwarkio ohl silimen pwe re en kedipa Menelaus.

\VS{45}Ni Menelaus eh tehkada me e pahn luhs nan kopwungo, e ahpw inoukihong Tolemi, nein Dorimenihs, uwen mwohni laud ehu, ma e pahn wekidala kupwur en nanmwarkio.

\VS{46}Tolemi eri peki rehn nanmwarkio ira en ketieisang nan wasahn kopwungo, mwomwen me ira pahn kehngitik, e ahpw ngidingidkihong en wekidala kupwure,

\VS{47}oh koasoanehdi me Menelaus sohte dipada. Eri, Menelaus ahpw kasaledekla, mehnda ma ih me wiahda pingipingo; a ohl silimeno, me mehn Sidia lemei kan pahn pil kakete lohkihda me re sohte dipada, iei irail me kamakamala.

\VS{48}Ohl silimeno patohwanda duwen ar men doarehla Serusalem, tohn kahnimwo oh dipwisou sarawi ko me pirapasang nan Tehnpas Sarawio, ahpw re mwadangete kamakamala ni sohte ale kopwung.

\VS{49}Ekei tohn Dair kasalehda duwen ar sapwungki mehlel lapalahn sapwung wet oh ar wauneki ohl pwukat ni ar iang kawauwihala ar seridi oh kalinganahla.

\VS{50}Menelaus mihmi nan dewe pwehki noahrok en irail kan me kolokol manaman en kakaun wehi. Eh suwed eri lalaudla rahn koaros oh wiahla imwintihti keieu suwed ong pein nah aramas akan.




\par }\Chap{5}{\SH Kaudiahl en Mahwen ehu
\par }
{\PP \VerseOne{1}Ni ahnsowo Antaiokus Kapahmen wia mahwen keriapak ong Isip.

\VS{2}Erein rahn pahisek aramas akan nan Serusalem kin kilang kaudiahl kei en karis en sounpein dak oahs me kin mi nan likoun sounpei kohl oh pipihrseli nan wehwe. Soundak oahs wisik keteiu oh kin kolada neirail kedlahs kan.

\VS{3}Re kin irekla oh mwomwen pahn mahwenpene nanpwungarail, piripirekekseli oh pepei. Mehn sansar kan kin loiloipene, ketieu kan pipihr duwehte keteu, oh arep kan pipihr nan wehwe. Soangen mehn pei koaros oh lingen kapwat kohl kan kin wie piripir ni ketipin eh kin dakerada.

\VS{4}Aramas koaros nan kahnimwo ahpw kin kapakapki pwe kaudiahl pwukat en wia kilel en paiamwahu ehu.


\par }{\SH Sason Mahweniong Serusalem
\par }
{\PP \VS{5}Rohng likamw pwoat ahpw lohkseli me dene Antaiokus pwoulahr. Sason ahpw ale sounpei tohto sang kid oh mahweniong Serusalem ni sohte pakairpen mahwen wet. Re pwakihasang sounpei ko me kin sinsile kehl kan en kahnimwo oh irail ahpw kalowehdi kahnimwo. Menelaus ahpw sopolahng nan kelen mahweno, me mi limwahn dohl en Tehnpas Sarawio,

\VS{6}nindokon Sason oh nah sounpei ko ar kemekemehla iengarail mehn Suhs kan ni sohte mahk. Sason sohte medemedewe me powehdi pein uhdahn tohn eh wasa wia sapwung laud ehu. E medemedewe me eh pahn powehdi uhdahn tohn eh wasa pahn duwehte eh powehdi eh imwintihti kan, ahpw kaidehn lohdi en pein nah aramas.

\VS{7}Ahpw Sason sohte alehdi manaman en kaunda wehio. E pwurehng sopolahng nan sapwen mehn Ammon kan oh ni imwilah eh koasoandi suwed kan kahrehiong ih en sarohdi oh namenekla,

\VS{8}oh e mehla nan eh pwunod laud. Aretas, nanmwarkien mehn Arap kan, salihedi; aramas akan kin wiahki ih aramas suwed men oh kin kailongki pwehki eh pangala eh wehi; aramas koaros kin raparapahki, oh e kin sopohsang nan ehu kahnimw kolahng nan ehu. E pil tangala rukula Isip,

\VS{9}mwuri Krihs, e kihkihong me e pahn diar eh nsenamwahu rehn mehn Saparta kan, me pil wia kisehn mehn Suhs. Eri, ohl menet, me pwakihasang aramas tohto nan uhdakarail, mehla nan wehin liki ehu ni eh wia aramas me soposoposeli mwahl.

\VS{10}Sason kemehla aramas tohto oh sohte sarepedi paliweren me e kemehla kan, a met sohte me mwahieiki eh mehla. Sohte me sarepedi oh e sohte seridi nan sousoun eh pahpa kahlap ako.


\par }{\PP \VS{11}Ni ahnsou me rohng en dahme wiawiher nan Serusalem lelohng Antaiokus, e kupwukupwure me wehin Sudia pwon moromoradahr, oh e inenen engiengda duwehte mahn lawalo men. Ih eri mweselsang Isip oh ketila kalowehdi Serusalem ni mahwen mwuledek mehlel.

\VS{12}E ahpw ketin ruwese sapwellime sounpei ko en kemehla aramas koaros ni sohte mahk me re pahn kilangada oh pil kemehla mehmen me re diarada rukuruk nan imwarail kan.

\VS{13}Re kemehla aramas koaros—ohl, lih, pwutak oh serepein; re pil pelepeseng seri pwelel kan.

\VS{14}Mwurin rahn siluh mehn Serusalem 80,000 me sohla mie: 40,000 kamakamala nan mahweno oh pil 40,000 pil wisiksang oh netila nin duwen lidu kei.


\par }{\PP \VS{15}Ahpw Antaiokus sohte itarki wiewia pwukat. Pwe e pil eimahda oh pedolong nan Tehnpas Sarawi me keieu sarawi nan sampah pwon, Menelaus me kaweid, ohl me pangala eh pelien lamalam en mehn Suhs oh eh wehi.

\VS{16}Ni lime kan eh samin oh sohte sarawi, e ahpw ketikihsang dipwisou sarawi kan mehn doadoahk ahnsoun kaudok oh dipwisou teikan me nanmwarki teikan kisekisehki Tehnpas Sarawio pwehn kalaudehlda lingene oh wahupe.

\VS{17}E inenen perenkihda eh kalowehdier Serusalem, oh e sohte dehdehki me Kaun-o ketin mweidohng sapwellime Tehnpas Sarawio en saminla pwehki dipen aramas en Serusalem kan eh kahngiangihada kisin ahnsou kis.

\VS{18}Ma aramas en Serusalem kan sohte wiahda dihp ngeder, Antaiokus pahn ale kalokolok oh irairdihsang en dehr wia soangen mwekid suwedo. E uhdahn pahn ale lokolok duwehte me wiawihong Eliodorus, me Nanmwarki Seluhkus ketin kadarala pwe en dawih wasahn nek mwohni en Tehnpas Sarawio.

\VS{19}Ahpw Kaun-o sohte ketin pilada sapwellime aramas akan pwehki eh ketin poakohng Tehnpas Sarawio; e ketin kauwada Tehnpas Sarawio pwehki eh ketin poakohng sapwellime aramas akan.

\VS{20}Ihme kahrehda Tehnpas Sarawio iangki ale lokolok en aramas akan, ahpw mwuri e pil iang ale ar paiamwahu. Kaun-o ketin kesehla Tehnpas Sarawio ni eh engienda, ahpw e pahn ketin onehda sapahl ni kupwure eh pahn meleileidi.


\par }{\SH Pil Ehu Mahwen ong Serusalem
\par }
{\R (Tehk 1 Makapi 1.20-63)

\par }{\PP \VS{21}Antaiokus eri ketikihsang paun en silper 135,000 sang nan Tehnpas Sarawio oh mwadangete ketiketlahng Andiok. Nan eh aklapalap, e kupwukupwure me e kak tangahki were sohp kan nansapw de kahluwa sapwellime sounpein nansapw kan nansed.

\VS{22}E idihada aramas ekei ong ni doadoahk en kepina pwe re en kahpwalihala aramas akan. E ketikihdi Pilip nan Serusalem, mehn Prikia, ohl me suwed sang mehlel Antaiokus.

\VS{23}Oh e ketikihdi Andronikus ni Nahna Kerisim. Likin mepwukat, Menelaus, me wiakauwe mehlel ienge mehn Suhs kan sang kepina teikan. Antaiokus inenen kalahdeki mehn Suhs akan,

\VS{24}kahrehda e kadarala karis en sounpei pweipweida 22,000 sang Misia ong Serusalem pahn kaunepen ohl suwed Apolonius oh ruwese re en kemehla ohl koaros en nan kahnimwo oh netikihla lih akan oh pwutak kan nin duwen lidu kei.

\VS{25}Apolonius eri lel Serusalem oh mwomwehda me e kohkihla meleilei. Mwuhr, ni rahnen Sapad ehu, ahnsou me mehn Suhs akan kin wiahki rahnen kommoal, e wiahda kapar ehu en nah sounpei kan me wisik tehtehn mahwen likin kahnimwo.

\VS{26}E ahpw mwadengete ruwese nah sounpei ko en kemehla aramas koaros me kohieilahng kilang ar kaparo. Irail eri tangolong nan kahnimwo oh kemehla kiden aramas.


\par }{\PP \VS{27}Sudas Makapius oh aramas duwemen ahpw sopolahng ni kisin nahna kan, wasa re mihmiseli ie duwehte mahn lawalo kan. Re kin kangkangete wahntuhke kan me kin wosada wasao, pwe re dehr kasamineirailla.




\par }\Chap{6}{\SH Mehn Suhs Ale Lokolok Pwehki Ar Pwoson
\par }
{\PP \VerseOne{1}Mwurin ahnsou kis, Nanmwarki Antaiokus ahpw ketin kadarala ohl mah en Adens men pwehn idingohng mehn Suhs akan re en kesehla ar pelien lamalam oh tiahk kan en ar pahpa kahlap ako.

\VS{2}E pil pahn kasaminehla ar Tehnpas Sarawio ni eh pahn kasarawihong Seus,\FTNT{g}{{\FR 6:2: }{\FK{SEUS:
}}{\FT{En mehn Krihs kan ar koht lapalap; re kin kosekose me e kin koukousoan nin Nahna Olimpus, nan sapwen Krihs.}}} koht en Nahna Olimpus. Tehnpas me mi pohn Nahna Kerisim pahn adankihla “Tehnpas en Seus, koht en kasomw mwahu,” duwen me tohn kahnimwo peki.


\par }{\PP \VS{3}Kahpwal me mehn Suhs alehdi inenen uk oh re sohla kakohng.

\VS{4}Mehn liki kan kin sakasakau nan Tehnpas Sarawio oh wiewia soangen tiahk suwed kan. Re pil kin wia nsenen pwopwoud ong lihen netiki paliwararail kan wasao. Re kin wadohng nan Tehnpas Sarawio dipwisou keinepwi kan,

\VS{5}oh pohn pei sarawio kin direkihla mehn meirong saut me atail Kosonnedo keinapwih.

\VS{6}Sohla me kak kaudok ni rahnen Sapad, ni rahn sarawi teikan, sohla me kak nda me ih mehn Suhs men.

\VS{7}Ni sounpar koaros ni katamanpen rahnen ipwidi en nanmwarkio, mehn Suhs kan kin kamakamohng re en kang mwasahl en mahn akan me kin meirongala. Oh ni rahn sarawien Dionisius, koht en wain, re pil kin idihdiong re en iang kapar nanial akan en kahnimwo oh mwarehda elin kapwat pwe re en iang kasamwo kohto.

\VS{8}Sang ni kaweidpen mehn Tolemais, kosonned ehu kokouda nan kahnimw keren kan en mehn Krihs, me ketihtihki: mehn Suhs akan uhdahn pahn iang kang uduk en mahn en meirong kan;

\VS{9}oh re en kemehla mehn Suhs koaros me sohte pahn kapwaiada kosonned wet, oh kahng alehda tiahk en mehn Krihs kan. Me sansal mehlel me re kohkohieng nan apwal mwuledek ehu.

\VS{10}Karasepe, lih riemen dierekda ara sirkumsaisihala neira seri ko, ira ahpw poarpoardi oh pakahrseli nan kahnimwo, neira seri ko pirapiriong pahnedira; mwurin mwo ira ahpw pisikendihsang pohn kelen kahnimwo.\XREF{}{{\XO 6:10: }{\XT{1 Mak. 1.60-61.}}}

\VS{11}Pil ahnsou ehu pakair ahpw kohieng Pilip me mie mehn Suhs kei pokonpenehr rahnen Sapad ehu nan pwoaren paip keren ehu pwe re en wia sarawi ni rir. Pilip eri kohla oh isikirailla ni ar moumourte. Re inenen wauneki rahnen Sapad, kahrehda re pil sohte kak pei pwe re en doare pein irail.\XREF{}{{\XO 6:11: }{\XT{1 Mak. 2.32-38.}}}


\par }{\SH Kaun-o kin ketin Kaloke Aramas oh pil kin Kasalehda Kupwurkalahngan
\par }
{\PP \VS{12}I peki kumwail koaros me pahn wadek pwuhk wet en dehr nan kapehd tikitingkihla duwen kalokolok suwed kan me mi nan pwuhk wet; medemedewe me Kaun-o kin ketin kaloke sapwellime aramas, kaidehn pwehn en kamwomwirailla.

\VS{13}Ni mehlel, kilel en kadek ehu ma aramas emen mwadang ale kalokepen dipe kan, sang awiawih ahnsou reirei.

\VS{14}Kaun-o sohte kin kupwurei kitail duwehte eh kin kupwure wehi teikan. E kin ketin kanengamah awiawih lao re mihla nan dihp douluhl, e ahpw pahn kin ketin kaloke irail,

\VS{15}ahpw e kin ketin kalokei kitail mwohn atail pahn mihla nan dihp laud.

\VS{16}Eri, Kaun-o me kupwurkalahngan ong kitail, sapwellime aramas, ahnsou koaros. Mehnda ma e ketin kalokehkin kitail apwal laud, ahpw e sohte kin ketin likimelieikitailla.

\VS{17}Eri, I kasaledahr ire pwukat pwe en wia mehn kataman ehu. Kitail pahn usehla atail koasoi.


\par }{\SH Eleasar Mehkihla eh Pwoson
\par }
{\PP \VS{18}Mie ohl mah men me waun mehlel, sounkawehwepen Kosonnedo, ede Eleasar, me re kasarahpeseng eweo pwe en kang uduk en pwihk.
\XREF{}{{\XO 6:18: }{\XT{Lip. 11.7-8; Ipru 11.35.}}}

\VS{19-20}Ahpw eh mehla ni wahu e mwahuki sang eh mehla nan eh namenek. E ahpw pwurahkieisang uduko nan eweo oh alulahng wasahn kalokoloko, e kasalehda duwen aramas ar pahn nan kapehd kehlail oh kahng tungoale kisin tungoal samin kan, mehnda ma re pahn kamakamkihla.

\VS{21-22}Ohl ako me kin pwukoahki patohwanda meirong iei kompoakepahn Eleasar ahnsou reirei, re ahpw ndaiong ni rir en wahda uduk me mweimweiong en tungoale. Re ndaiong en mwomwehdahte kang uduk en pwihko, oh re pahn kamehlele oh sohte kemehla.


\par }{\PP \VS{23}Ahpw Eleasar wiahda koasoandi ehu me konehng eh moangepwet oh mah. Erein eh mour unsek e kin loalopwoatohng sapwellimen Koht kosonned sarawi kan, e ahpw sapengki kompoakepah ko, “Kumwail kemeiehla wasaht ahnsou wet.

\VS{24}Soangen widing en sohte konehng soangen ohl mah duwehte ngehi. Me pwulopwul tohto pahn lemehiong me I kahmahmkilahr ei pwoson ni ei dauliher sounpar duweisek.

\VS{25}Ma I mwomwehdahte kang kisin uduk wet, pwe I en momour kisin ahnsou kis, met pahn kahrehiong ie namenek laud oh saroh oh pahn kahrehiong me pwulopwul tohto nan ahl sapwung.

\VS{26}Nan ei mour en ahnsou wet I pahn kak pitsang dahme kumwail pahn wiahiong ie, ahpw ma I mour de mehla, I sohte pahn kak pitsang Koht Wasa Lapalahpie.

\VS{27}Ma I nan kapehd kehlail oh mehla met, e pahn kasalehda me I warohng ei mour werei.

\VS{28}E pil pahn wia karasepe mwahu ong me pwulopwul kan duwen ar pahn inengieng oh perenki kamakamkihla at kosonned wahu oh sarawi kan.”

\par }{\PP Mwurinte eh wia koasoi pwukat e ahpw alulahng wasahn kalokoloko,

\VS{29}oh ohl ako me ahpwtehn lokolokaia kadek ong ih ahpw uhd uhwong met, pwehki ar lemeleme e wia lokaiahn aramas iahk.

\VS{30}Ni ar wokiher oh kereniong mehla, e ahpw sengelda oh nda, “Kaun-o sapwellimaniki erpit sarawi koaros. E mwahngih me I kak pitsang lokolok wet oh sohte mehla, ahpw e mwahngih me I perenki ale lokolok pwet, pwehki ei lemmwiki.”


\par }{\PP \VS{31}Eleasar eri mehla. Ahpw eh mehla nan eh kapehd kehlail wia mehn kataman lingan ehu, kaidehn ongete me pwulopwul kan, ahpw ong wehio pwon.




\par }\Chap{7}{\SH Nohno men oh Nah Pwutak kei Kamakamkihla Ar Pwoson
\par }
{\PP \VerseOne{1}Pil ehu ahnsou, pirien en pwutak isimen iangahki ar nohno ahpw selidi. Nanmwarkio ketin ruwese re en wowoki oh idihdohng re en kang uduk en pwihk.\XREF{}{{\XO 7:1: }{\XT{Ipru 11.35-36.}}}

\VS{2}Eri, emen pwutak ko ahpw nda, “Dahme komw kupwukuwpure me komw pahn alehdi ni omwi wiahiong kiht met? Pwe at mehla mwahu sang at pahn kesehla tiahk en at pahpa kahlap ako.”


\par }{\PP \VS{3}Nanmwarkio inenen engiengkihda kowahlap en pwutak eh pato, e ahpw mahsanih pwe ekei einpwoat oh ketel kalaimwun en kodahng pohn kisiniei lao karakar douluhl,

\VS{4}irail ahpw mwadangete kapwaiada. Ih eri mahsanihong emen sapwellime ohl ko en lupukasang lowen pwutak me lokaiao oh en rerehsang kilin moangeo oh lupukasang kumwut en peh kan oh pateh neh kan, nindokon eh nohno oh rie ko ar kilikilang.

\VS{5}Mwurin pwutako eh ohlahr douluhl ahpw wie esiesingekte, nanmwarkio ahpw mahsanih en wisikla oh lekdekdiong nan ehu einpwoat ko. Ni ediniei eh kusdahsang nan einpwoato, pirieno oh ar nohno ahpw kakehlaka nan kapehd en emenemen pwe re en mehkihla ar pwoson; re nda,

\VS{6}“Kaun-o Koht ketin mahmahsanih kitail oh ketin kupwure atail lokolok. Moses kadehdedahr met ni eh ntingihedi koul ehu me keriahla irail kan me kin kesehla Kaun-o; e koasoia, ‘Kaun-o pahn ketin kupwurkalahngan ong irail kan me kin papah.’ ”\XREF{}{{\XO 7:6: }{\XT{Deud. 32.36.}}}


\par }{\PP \VS{7}Mwurin meseniho eh wia soangen kamakamala wet, sounpei ko ahpw tapihada pereperenki pwutak keriemeno, ni ar wie rerrere kilin moangeo. Re ahpw idek reh, “Eri, ke pahn kang uduk en pwihket de se en pil lupukasang kumwut en pehmw kan oh nehmw kan?”


\par }{\PP \VS{8}E ahpw sapeng irail ni mahsen en seme kahlap ako, “I sohte mwahn pahn kang!” Sounpei ko eri kaloke, duwehte ar kaloke meteio,

\VS{9}Ni pwutako eh pahn melahr, e ahpw werkilahng nanmwarkio, “Sounkam aramas emen komwi! Komw kak kemeikitala, ahpw Nanmwarkien wehi pokon pahn ketin komourkitala oh ketikihong kiht mour soutuk, pwehki at peikiong sapwellime kosonned kan.”


\par }{\PP \VS{10}Sounpei ko ahpw pil tapihada pereperenki ar kalokaloke pwutak kesilimeno. Ni ar ruwese en kapwadei lowe, e mwadangete kapwadei. Ih eri kapahla peh ko ni kapehd kehlail

\VS{11}oh kommwad ni eh nda, “Koht me ketikihong ie pehi kat, ahpw I kesempwalki sapwellime kosonned kan sang pehi kat, oh I koapworopworki me Koht pahn pwurehng kapwuredohng ie pehi kat.”

\VS{12}Nanmwarkio oh irail ko me ieiang ih ahpw pwuriamweikihla eh nan kapehd kehlail oh eh ineng en ale lokolok.


\par }{\PP \VS{13}Mwurin eh mehla, sounpei ko pil kaloke kapahmeno ni soangen kalokolokohte;

\VS{14}ahpw iet me e koasoia mwohn eh mehla, “I perenki ei pahn mehla nin limomwien, pwe se koapworopworki me Koht pahn ketin komourkitada. Ahpw komwi Antaiokus, sohte pahn iang iasadahng mour!”


\par }{\PP \VS{15}Ni sounpei ko ar ale pwutak kelimeno oh tapihada kaloke,

\VS{16}e ahpw sohpeiong nanmwarkio kilikilang oh nda, “Komwi sapwellimaniki manaman en wia dahme komw kupwurki, mehnda ma pil komwi aramas emen me pahn mehla. Ahpw komw dehpa kupwukupwure me Koht likidmelielahr at aramas akan.

\VS{17}Komw awihete, pwe Koht pahn ketin doadoahngki sapwellime manaman lap pwe en ketin kalokei komwi oh kadaudokomwi kan.”


\par }{\PP \VS{18}Sounpei ko eri pil ale pwutak kewenemeno, oh mwohn eh pahn mehla e nda, “Komw dehr pitih pein komwi. Se ale lokolok duwen me konehng, pwehki at wiadahr dihp ong at Koht. Ih kahrepen soahng suwed pwukat eh wiawihong kiht.

\VS{19}Ahpw komwi dehpa kupwukupwure me komwi pahn pitsang kalokolok en Koht pwehki omwi uhwong.”


\par }{\PP \VS{20}Ar nohno me keieu kapwuriamwei sang irail koaros, oh e warohng en mie katamanpe loalatail. Mehnda ma eh kilang nah pwutak ko ar mehla rahnteieu, ahpw e kanengamahiong ni kapehd kehlail pwehki eh likih Kaun-o.

\VS{21}Ni kapehd limpoak en lih iangahki kommwad en ohl, e wia koasoi en kakehlaka nah pwutak ko ni mahsen en samarail kahlap ako, nda,

\VS{22}“I sohte ese ia duwen amwail mour eh tepida nan kapehdiet. Kaidehn ngehi me kihong kumwail mour oh esingek oh kakonepene paliwaramwail kan.

\VS{23}Iei Koht me ketin wiahda mepwukat, ih me ketin kapikada nanleng oh sampah, keinek kan, oh mehkoaros me mie. Ih me kupwurkalahngan oh e pahn pwurehng ketikihong kumwail mour oh esingek, pwehki amwail poakohng eh kosonned akan laudsang amwail poakohng paliwaramwail kan.”


\par }{\PP \VS{24}Antaiokus inenen wehwehki me liho kasakasarowe, eri, e ahpw nantihong pwutak tikitiko en kesehla tiahk en seme kahlap ako. E inoukihong pwutako me e pahn kepwehpwehla oh ndandla, oh e pahn kasapwiladahng nan dehu ile oh ketikihong lengileng en “Kompoakepahn Nanmwarki.”

\VS{25}Ahpw pwutako sohte mwahn katele nanmwarkio, Antaiokus eri song en koangngoangehki ineo en panawih pwe en dehr kamakamala,

\VS{26}oh mwurin eh wie ngidingidiong liho, liho ahpw pwungkihda me e pahn koasoiong pwutako.

\VS{27}Liho eri keilahng mpen nah pwutako, ahpw e pitihedi ohl lemeio ni eh ndahng naho ni pein ar lokaia, “Samwa, menlau kilengdohng ie. Tamataman me ke mihmihki nan kapehdiet erein sounpwong duwau oh I kadihdihiuk sounpar siluh. I apwahpwalihiuk oh tetehk omw anahn akan lao lel rahnwet.

\VS{28}Samwa, I peki rehmw, ke en saradahng nanleng, oh kilang sampah oh audepe kan koaros; oh tamataman me Koht me ketin kapikada mehkoaros sang sohte, duwehte eh pil ketin kapikada aramas koaros.

\VS{29}Ke dehr masak sounkam aramas menet. Mweidala omw mour oh kadehdehda me ke warohng iang riomw ko, pwe sang ni kupwurkalahngan en Koht I en kak tuhwong kowe oh riomw ko ni rahnen iasadao.”


\par }{\PP \VS{30}Ni liho eh saikinte kaimwisekala eh koasoi, pwutako ahpw nda, “Maing Nanmwarki Antaiokus, dahme komw awiawih? I sohte pahn kapwaiada sapwellimomwi mahsen kan. Ihte Kosonned me Moses patohwanohng samat kahlap ako me I pahn peikiong.

\VS{31}Komwi kupwuredahr soangen tiahk lemei tohto me komwi pahn kalokehki at aramas akan, ahpw komwi sohte pahn pitsang sapwellimen Koht kalokolok me e ketin nekinekidohng komwi.

\VS{32-33}Mehlel pwoat me at Koht ieiaso ketin engieng paht oh ketin kalokalokei kiht pwehki dipat akan, pwehn ketin kapwungkitala oh kaweid kiht. Ahpw met pahn wiawihte ahnsou kis, pwe se wiewiahte sapwellime ladu, oh e pahn ketin kupwur mahkohng kiht.

\VS{34}Ahpw komwi me keieu lemei oh keieu kasaut nin sampah. Eri, komw dehr pitiheki pein komwi dene komw me lapalap ni omwi kalokaloke sapwellimen Koht aramas akan.

\VS{35}Sohte mehkot komwi kak wia pwe komwi en pitsang kalokolok sang nin limen Wasa Lapalahpie oh me ketin mwahngih mehkoaros.

\VS{36}Riei ko lokolongki ahnsou mwotomwot pwehki at loalopwoatohng sapwellimen Koht inowo, ahpw met re aleier mour soutuk. Ahpw komwi, komw pahn mihla pahn sapwellimen Koht kadeik oh kalokolok nin duwen me konehng omwi aklapalap.

\VS{37}Eri met, I pahn mweidala ei mour oh paliwereiet ong kosonned kan en samat kahlap ako, duwehte me riei ko wiahier. Oh I pil peki Koht en ketin kupwurehla sapwellime aramas akan ni ahnsou mwadang oh en ketin kaloke komwi lao komwi pohnesehla me ihete me Koht.

\VS{38}Koht en ketin kupwure pwe ngehi oh riei ko me en kaimwisekala engieng en Koht Wasa Lapalahpie me e ketikidohng pohn at wehi unsek ni kupwur pwung.”


\par }{\PP \VS{39}Koasoi en kamwamwahl pwukat ahpw kahngiangihada kowahlap nanmwarkio, kahrehda e mahsanih pwe pwutak tikitiko en ale kalokolok me laudsang en rie ko.

\VS{40}Eri, pwutako mehla, ni eh likih unsek Kaun-o, sohte mwahn soaloalopwoatala ahnsou kis.


\par }{\PP \VS{41}Liho kamakamala keieu mwuhr.


\par }{\PP \VS{42}Eri, ahnsou wet e itarehr ei koasoia duwen lokolok oh idihd en kang mwasahl en mahn meirongala ako me wiawihong mehn Suhs ako.




\par }\Chap{8}{\SH Sudas Makapius Kahngohdi
\par }
{\R (Tehk 1 Makapi 3.1-26)

\par }{\PP \VerseOne{1}Sudas Makapius oh ienge ko ahpw kohseli ni rir nan kisin kahnimw kan lao re kihpene ohl en Suhs 6,000 me dadaurete arail pelien lamalam.

\VS{2}Re ahpw kapakap oh peki rehn Kaun-o en ketin kupwure irail sapwellime ko, me wiemwahllahr pahn wehi kan koaros, oh en ketin kupwure sapwellime Tehnpas Sarawio me mehn liki kan kasaminelahr,

\VS{3}oh en kupwure Serusalem me ahnsou wet ohlahr oh kereniongehr kamwomwmwomwla douluhl.

\VS{4}Re pil peki rehn Kaun-o en ketin kasalehda eh kin kalahdeki me suwed ni eh pahn ketin mweidohng dompen kamakamalahn sapwellime aramas akan, seri kan me sohte dipahr, oh lahlahwe kan me wiawihong Kaun-o.


\par }{\PP \VS{5}Ni Sudas eh kapokonepenehr sounpei ko, mehn liki ko sohla kak pelianda, pwehki Kaun-o solahr engieng pahn Israel, ahpw e uhd ketin kupwurelahr.

\VS{6-7}Sudas kin mahwenih kisin kahnimw kan ni ar sasairki oh isikada. E kalowehdi wasahn mahwen mwahu kei oh pwakihasang imwintihti kan ie, oh diarada me nipwong me keieu mwahu en kin wia eh mwekid kan. Aramas akan wasa koaros kin koasoakoasoia duwen eh kommwad.


\par }{\PP \VS{8}Ni ahnsou me Pilip, kepinahn Serusalem, tehkada me en Sudas mwekid kan wie lalaudla, e ntingihada kisinlikou kis oh kadaralahng Tolemi, kepinahn Siria Laud, peki eh sawas en doare sapwellimen nanmwarki wehi.

\VS{9}Tolemi eri mwadangete pilada Nikanor, nein Patroklus, me pil iang lengilengki “Kompoakepahn Nanmwarki.” E kadarala Nikanor iangahki sounpei tohtohsang 20,000 sang nan wehi teikan, pwe re en kamwomwala douluhl mehn Suhs akan. Tolemi pil pilada Korkias, kaunen sounpei koahiek men, pwe en iang Nikanor.

\VS{10}Nanmwarki Antaiokus pweipwandkihong mehn Rom paun en silper 150,000; Nikanor eri koasoanehdi en kapwungala pweipwando, ni eh pahn netikihla nin duwen lidu kei mehn Suhs me selidi nan mahweno.


\par }{\PP \VS{11}Ih eri mwadangete pakairkihong kahnimw kan me mi limwahn oaroahr ma re men pwainda ar lidu mehn Suhs, pweinen emen pahn mi pahnengin paun en silper ehu. Ahpw e sohte ese kadeik me Koht Wasa Lapalahpie ketin nekinekidohng ih.


\par }{\PP \VS{12}Sudas esehda me Nikanor iangahki nah karis kohkolahng Sudia, e ahpw pakairkihong nah sounpei ko.

\VS{13}Ahpw ekei nah sounpei ko me masepwehk oh sohte pwoson sapwellimen Koht pwuhng, re ahpw tangdoaui.

\VS{14}A ekei netikihla luhwen ar dipwisou kan, pwe Kaun-o en kupwure oh doarehsang ohl suwed Nikanor, me netikiniraillahr nin duwen lidu kei mwohn mahweno eh wiawi.

\VS{15}Re ahpw kapakap oh peki pwe ma re sohte warohng kalahngan wet, a en ketin kupwurehla oh kapitirailla pwehki inou me e ketin wiahiong ar pahpa kahlap ako, oh pwehki ih, Koht lapalap oh kalahngan ketin malipe irail pwe re en wiahla sapwellime.

\VS{16}Sudas eri kapokonepene nah sounpei 6,000 oh kakehlaka irail pwe re en dehr masepwehkada de salohda oh tang ni ahnsou me re pahn kilangada uwen tohtohn sounpein liki ko me kohkodohng irail ni soh kahrepe. Ahpw re en kommwad mahwen,

\VS{17}oh dehr manokehla sapwung kan me mehn liki kan wiahiong Tehnpas Sarawio, oh duwen ar kahrehiong Serusalem eh lokolok laud oh kauwehla tiahk en mehn Suhs kan.

\VS{18}Sudas ndaiong irail, “Re koapworopworki neirail tehtehn mahwen kan oh ar kommwad, a kitail koapworopworki Koht Wasa Lapalahpie, me kaidehn sounpei pwukatte me e kak ketin kamwomwala, ma e konehng, e pil kak ketin kamwomwala sampah pwon, ni eh pahn ketin kamwakidete sendinlime.”


\par }{\PP \VS{19}Sudas eri usehla oh koasoiaiong irail ahnsou kan me Koht ketin sewese ar pahpa kahlap ako: duwen imwintihti 185,000 ar mwomwla ni mwehin Senakerip;

\VS{20}oh pak ehu nan Papilonia mehn Suhs 8,000 sewesehda mehn Masedonia 4,000, oh kalowehdi mehn Kalesia 120,000 oh kihsang dipwisou tohto, mepwukat koaros pweidahr pwehki sapwellimen Koht sawas.


\par }{\SH Sudas Kalowehdi Nikanor
\par }
{\R (Tehk 1 Makapi 3.55—4.27)

\par }{\PP \VS{21}En Sudas eh koasoi kan ahpw kakehlahda nah sounpei ko oh kahrehiong ar inengieng mehkihla ar pelien lamalam oh ar wehi. Ih eri nehkpeseng nah kariso ni pwihn pahieu,

\VS{22}kereniong sounpei 1,500 nan ehuehu pwihn, iangahki ih oh rie kan: Saimon, Sosep, oh Sonadan me kaunda ehuehu pwihn.

\VS{23}Mwurin ar ndaiong Eleasar en wadek pwuhk sarawio ni ngihl laud, e ahpw ruwesehki nah sounpei ko re en wia mahsen rir\FTNT{h}{{\FR 8:23: }{\FK{MAHSEN RIR:
}}{\FT{E kin mie mahsen rir ehu me sounpei kan kin koasoanehdi re en doadoahngki ni ahnsoun mahwen pwe ni emen eh pahn tuhwong emen, e pahn idek reh mahsen riro, eri, ma e ese iei ih ienge.}}} wet nan mahwen: “Sapwellimen Koht sawas,” oh pein ih ahpw mwekidlahng mahweniong Nikanor.
\XREF{}{{\XO 8:23: }{\XT{1 Mak. 3.48.}}}


\par }{\PP \VS{24}Koht Wasa Lapalahpie ahpw ketin uhpalihkin irail; re kemehla imwintihti tohtohsang 9,000, oh pil me tohto me ohla oh luhwe ko tangdoaui.

\VS{25}Re adihasang mwohni ko rehn aramas ako me kodohn pwain irail nin duwen lidu kei. Re ahpw pwakihala imwintihti ko lel wasa doh, oh pwurodo,

\VS{26}pwehki rahnen Sapad kereniongehr tepida.

\VS{27}Ni ar kihsangehr en imwihtihti ko ar tehtehn mahwen kan oh kihsang en me mehla kan ar dipwisou, re ahpw wiahda sarawien Sapad, kapikapinga Koht oh wiewia ar kasapahl kalahngan pwehki eh ketin doandoare irail lao lel rahno, oh ketin kasalehiong irail kilel keieu en sapwellime kupwur mahk.

\VS{28}Ni rahnen Sapado eh imwiseklahr, re ahpw nehk dipwisou lohdi ko ong me iang ale lokolok, liohdi kan oh me sepwoupwou kan; luhwe ko re nehkpeseng nanpwungen ar peneinei kan.

\VS{29}Mwurin mwo re ahpw ehupene oh pekipeki rehn Koht me sapwellimaniki kalahngan en ketin kupwurehla sapwellime ladu kan.


\par }{\SH Sudas Kalowehdi Timoty oh Pakidihs
\par }
{\PP \VS{30}Mwuri, mehn Suhs ako pil mahweniong nein Timoty oh Pakidihs neira karis kan oh kemehla sounpei tohtohsang 20,000. Re kalowehdi kelen mahwen ile kei, oh kihsang dipwisou tohto, re ahpw nehkpeseng ni pahrek ong pein irail, oh ong liohdi kan, ong me sepwoupwou kan, ohl mah kan, oh irail ko me ale kalokolok.

\VS{31}Re kihpene ni keneinei nein imwintihti ko tehtehn mahwen kan oh nekidala wasa mwahu kei, oh luhwen dipwisou lohdi ko re walahng Serusalem.

\VS{32}Re kemehla kaunen nein Timoty sounpei ko, ohl suwed me kahrehiong mehn Suhs nan lokolok laud.

\VS{33}Nindokon ar wiewia kasarawihpen ar powehdi nan kahnimw en samarail mehn mahs ako, re ahpw isikala ohl ako me isikada ewen kelen Tehnpas Sarawio nan ar momourte. Me iang kamakamala iei Kalisdenihs, me rukula nan kisin ihmw kis; ih eri ale dupuken eh wiewia suwed kan.


\par }{\PP \VS{34}Ih duwen met ohl suwed Nikanor, me lukehdo sounnetinet kid kei pwe re en pwainda mehn Suhs kan,

\VS{35}eri, e lohdi pahn aramas akan me e kin kailongki douluhl sang ni sapwellimen Koht sawas. E kesepwekehla eh kapwat lingan akan oh sopohla kelehpw duwehte lidu me kin sopohla. E ahpw kohla lel Andiok. Ihte me e pweida ie ni eh kamwomwala pein nah sounpei kan.

\VS{36}Ohl menet, me songosong en pwainla pweipwand ong Rom ni eh pahn netikihla aramas en Serusalem kan, kasalehda me mehn Suhs kan sohte kak lohdi. Koht me Sounpoadoaraparail manaman, pwehki ar kin peikiong sapwellime kosonned kan.




\par }\Chap{9}{\SH Kaun-o ketin Kaloke Antaiokus
\par }
{\R (Tehk 1 Makapi 6.1-7; 2 Makapi 1.11-17)

\par }{\PP \VerseOne{1}Ni ahnsowo Antaiokus ketin pwurasang Persia ni pingiping laud en sapwellime karis kan,

\VS{2}e ahpw ketilahng nan kahnimw en Persepolis oh song en pirapa tehnpas sarawi ehu oh kaunda kahnimwo. Tohn kahnimwo eri ale neirail tehtehn mahwen kan oh mahweniong Antaiokus, re pwakihala oh kasarowehdi ih oh sapwellime karis.

\VS{3}Ni eh lel Ekpatana, e ahpw karongehda dahme wiawihong nein Nikanor oh Timoty sounpei ko.

\VS{4}Ih eri engiengda kowahlap oh kupwurehda en dupukohng mehn Suhs kan ar kalowehdi oh kasarowehdi. E ketin ruwese sapwellime sountangahki tehnwaro en dehpa uhdi lao re lel Serusalem. Nan eh aklapalap e ahpw mahsanih, “I pahn wiahkihla Serusalem sousou ehu me diren mehn Suhs seridi ie.”

\par }{\PP Ahpw e sasairki me sapwellimen Koht kadeik ieiang ih.

\VS{5}Pwe ni mehlel, mwurin eh wia mahsen pwukat, Kaun-o, Koht en 2Israel, me kin ketin mahsanih mehkoaros, ahpw mwadangete ketikihong soumwahu laud ehu. Medek ehu lel kapehde me sohla kak maiauda—

\VS{6}kalokolok ehu me konehng aramas emen me kin kaloke aramas teikan ni soangen mwomwen kalokolok suwed tohto!

\VS{7}Ahpw met sohte mwahn katokihedi eh aklapalap; eh aklapalap ukla mwowe, oh inenen engiengda oh wiewia mahsen en kamasak mehn Suhs kan, e pil ketin ruwese sapwellime sountangahki tehnwaro en tang marahra. Met kahrehda eh pwupwsang nan tehnwaro oh tih koaros medekla.

\VS{8}Nan eh aklapalap e kupwukupwure me e sapwellimaniki manaman me laud sang en aramas me kak kahrehda iloak en nan madau pahn peikiong oh e kak teneki nahna laud kan pohn mehn tenek ehu. Ahpw e mwadangete pwupwudiong nanpwel oh wisikda nan mehn ro ehu, met kasaledahr ni sansal ong aramas koaros duwen sapwellimen Koht manaman.

\VS{9}Mwahs pil mihla ni kahlepen ohl suwed menet oh erein eh ieias e kin weirek laud oh lokolok. Kahlepe pwohsuwedla kahrehda sapwellime kariso sohla kakohng,

\VS{10}sohla me kak keila mpe pwe re en waseli. Eri, ih duwen ohl me ahpwtehn kupwukupwure me e pil kak leldalahng pahnlahng.


\par }{\PP \VS{11}Antaiokus eri kupwur toutoula mehlel oh weiweirek poatopoat pwehki lokolok me Koht ketikihong, e ahpw pehmada eh aklapalap oh katokihedi.

\VS{12}Eri, ni eh solahr kakohng pwohn kahlepe, e ahpw mahsanih, “Me uhdahn pwung aramas koaros en uhpah Koht, oh dehr medemedewe me re pahrekiong Koht.”

\VS{13}Ahnsoun sapwellimen Kaun-o kalahngan ong Antaiokus imwiseklahr, ahpw ohl suwed menet wiahiong Koht inou ehu.

\VS{14}E nda: “Ahnsou ehu I lemehda I en kamwomwala Serusalem oh wiahkihla kahnimw sarawio sousou ehu me diren mehn Suhs pahn seridi ie. Eri, met I koasoanedier me e pahn wiahla kahnimw saledek ehu.

\VS{15}I lemehda I en kesehla paliweren mehn Suhs oh nair seri me mehla kan ong mahn lawalo kan pwe re en kangala, pwehki ei medemedewe me irail aramas mwahl ekei me sohte katepen ar seridi. Ahpw met I koasoanedier re en iang ahneki soangen pwung kan me mehn Adens kan kin ahneki.

\VS{16}I kihsangehr dipwisou sarawi kan nan Tehnpas Sarawio mahs, ahpw met I pahn kadirehkihla kisakis kaselel, oh dipwisou me mwahu sang mehn mahs ako, oh I pil pahn pwainkihla pein nei mwohni mehn meirong kan.

\VS{17}Likin mepwukat, I pahn pil wiahla mehn Suhs men, oh kohseli wasa koaros me aramas akan kin kousoan ie, oh kalohkihong irail duwen sapwellimen Koht manaman.”


\par }{\SH Sapwellimen Antaiokus Kisinlikou ong mehn Suhs kan
\par }
{\R (Tehk 1 Makapi 6.8-17)

\par }{\PP \VS{18}Antaiokus inenen kupwur toutou oh eh weirek sohte kak meleileidi, pwehki i3Koht eh ketin kalokaloke nin duwen me konehng, ih eri wiahda kisinlikou kiset ong mehn Suhs kan:


\par }{\PI \VS{19}“Sang Nanmwarki Antaiokus ong mehn Suhs kan, tohn ei wehi waun. Ei rahnmwahu oh kupwuramwahu en popohl ong kumwail koaros.


\par }{\PI \VS{20}“I koapworopworki me kumwail oh amwail tungoal peneinei kan me kehlail oh nsenamwahu. Ei koapworopwor mihmi rehn Koht,

\VS{21}oh I tamatamante ni peren mehlel wahu oh kadek me kumwail kasalehiongieier.

\par }{\PI “Ni ei pwurodo sang Persia, soumwahu laud ehu lel ie, I ahpw lemehda I en wiahda koasoandi kei ong kamwahupen aramas akan.

\VS{22}Kaidehn pwehki eh solahr ei koapworopwor en mwahula; pwe I uhdahn koapworopworki me I pahn mwahula.

\VS{23}Ahpw I tamanda me semeio kin ketin epwehnki idihada wiliepe ni eh kin ketila mahwen ni palimese en Iupreitis.

\VS{24}E kin ketin wia met pwe ma mehkot karuaru de rohng suwed pahn lelohng wehi, eri, aramas akan sohte pahn masepwehkada, pwehki ar ese ihs me wiewia wiliepen nanmwarki.

\VS{25}Oh pil ehu, I ese duwen kaunen wehi kan me mi limwahn ei wehi ar kin mwasamwasahn ar ahnsou mwahu. Iei me I idihadahr ei tungoal pwutak Antaiokus en wilianiehdi wiahla nanmwarki. Pak tohto I kin likiong en wia wiliepei rehmwail ni ei kin patohla nan kisin wehi kan ni palimese en Iupreitis. (I pahn pil kadaralahng kepin kisinlikou kiset.)

\VS{26}Eri met, I koangngoangehkin kumwail ni kehlail kumwail en tamataman soahng mwahu kan me I wiahiongkumwailehr, ong emenemen aramas oh pil ong wehi pokon, oh kumwail usehla amwail kupwuramwahu ong ngehi oh ei tungoal pwutak.

\VS{27}I koapworopworki me e pahn kupwur mwahu ong kumwail oh kadek, duwehte me I kin wiahiong kumwail.”


\par }{\PP \VS{28}Eri, sounkam aramas menet, me lahlahwe Koht, ahpw lokolongki soangen kalokolokohte me e wiahiong aramas teikan, e ahpw mehkihla mehla suwed nin nahna kan en wehin liki ehu.

\VS{29}Emen kompoakepah ko, me adaneki Pilip, walahng kahlepe nan uhdahn sapwellime wasa; eri, pwehki eh masak sapwellimen Antaiokus pwutako, e ahpw douluhllahng rehn Tolemi Pilometor, nanmwarkien Isip.




\par }\Chap{10}{\SH Kasarawi Sapahl en Tehnpas Sarawio
\par }
{\R (Tehk 1 Makapi 4.36-61)

\par }{\PP \VerseOne{1}Sudas Makapius oh ienge ko pwurehng kalowehdi Tehnpas Sarawio oh kahnimw en Serusalem pahn kaweidpen Kaun-o.

\VS{2}Re kauwehla pei sarawi kan me mehn liki kan kauwada wasahn netinet kan oh pil iangahki wasahn kaudok teikan.

\VS{3}Irail eri kamwakelehda Tehnpas Sarawio oh wiahda ehu pei sarawi kapw. Re ahpw id tuhke oh wiahda ehu kisiniei kapw, oh patohanda keieun meirong me sohte wiawi erein sounpar riau; re isikada warpwohmwahu, isikada lamp kan, oh kihda pilawa sarawi kan.

\VS{4}Mwurin ar wiahier mepwukat, re poaridi nanpwel oh kapakap pwe Koht en dehr ketin pwurehng mweidohng soangen apwal pwukat en lelohng irail. Re peki en ketin kupwurkalahngan ong irail ni eh pahn ketin pwurehng kalokehkin irail diparail kan ni ahnsou kohkohdo kan, ahpw en dehr ketin pangiraillahng rehn mehn liki lemei oh rotorot akan.

\VS{5}Re kasarawihala sapahl Tehnpas Sarawio ni kerieisek limau en sounpwong Kislep, ni rahn oh sounpwongohte me mehn liki kan kasaminehla Tehnpas Sarawio.

\VS{6}Kasarawi kapereno ahpw wiewiawihki erein rahn waluh, duwehte Sarawien Impwal kan, oh aramas akan tamanda duwen ahnsou kis samwalahr, re wia Sarawien Impwal kan ni ar mihmiseli nin nahna kan duwehte mahn lawalo oh koukousoan nan pwoaren paip kan.

\VS{7}Ahpw met, re wa rahntuhke mour kan oh tehntuhke me kapwat mie, oh kapar pidekseli, kokoulki koulen kaping ong ih me ketin kamwakelehda pein sapwellime Tehnpas Sarawio.

\VS{8}Aramas koaros eri pwungkihda me re pahn kin wia sarawi wet nan sounpar koaros.


\par }{\SH Tolemi Makron Kemehla Pein Ih
\par }
{\R (Tehk 1 Makapi 4.36-61)

\par }{\PP \VS{9}Mwehin Antaiokus Epipanihs imwiseklahr.

\VS{10}Met kitail pahn koasoia duwen Antaiokus Eupator, nein ohl suwed menet, oh oaralapihada duwen suwed kan me eh mahwen kan kahredahr.\XREF{}{{\XO 10:10: }{\XT{1 Mak. 6.17.}}}

\VS{11}Ni eh wiahla nanmwarki, e idihada ohl emen ede Lisias pwe en apwalih mwekid en wehi oh keieun kepina en Siria Laud,

\VS{12}wiliandi Tolemi Makron, me wia keieun kepina me kadekohng mehn Suhs kan. Makron kauwada popohl nanpwungen ih oh irail pwe en kapwungala sapwung kan me wiawihong irail.

\VS{13}Pwehki met, Kompoakepahn Nanmwarki kei ahpw kohla rehn Eupator oh kedipahda Makron me dene e pangala wehio, pwehki eh mweselsangehr deke Saiprus, wasa me Pilometor, nanmwarkien Isip ketikihdi ie pwe en wia wiliepe, ahpw Makron samwalahr rehn Antaiokus Epipanihs. Ni mehlel, aramas koaros kin wiahki Makron sounpangala wehi men. Ni eh solahr kak kolokol wahupen eh pwukoa doadoahk, e ahpw nimala pwoisin oh kemehla pein ih.


\par }{\PP \VS{14}Ni ahnsou me Korkias wiahla kepinahn Idumea, e koadoadoahkih sounpein liki kei pwe re en kin mahweniong mehn Suhs kan ahnsou koaros.

\VS{15}Ni ahnsowohte mehn Idumea kan pil kolokol kelen mahwen kaselel kan oh sohte kin tokedihsang ar kalokaloke mehn Suhs kan. Re kin kasamwo mehn Suhs kan me tangasang Serusalem oh wiewia uwen ar kak pwe mahwen ong mehn Suhs en dehr tokedi.

\VS{16}Eri, mwurin Sudas Makapius oh ienge ko ar kapakap oh peki sapwellimen Koht sawas, re ahpw tangeila wia mahwen ieu ong kelen mahwen en mehn Idumea ko.

\VS{17}Re pwakihada sounpei ko me sinsile kehl ko oh kalowehdi kelen mahwen ko, re kemehla aramas koaros me re kilangada, me uwen tohto aramas 20,000.


\par }{\PP \VS{18}Kereniong imwintihti 9,000 me sopolahng nan kelen mahwen kehlail riau oh diren mehn poadoandoar ie.

\VS{19}Suda eri douluhlla ekei wasa tohrohr nan sahpwo, wasa me mie anahnepe laud ie, ahpw e kihdi Saimon oh Sosep, iangahki Sakius oh nah sounpei ko. Uwen tohtohn karis wet itarohng re en mahmahwente,

\VS{20}ahpw ekei nein Saimon sounpei ko me noahrok en mwohni, ni imwintihti ko ar kihong irail uwen mwohni silper 140, re ahpw mweidohng ekei irail en sopohsang nan kelen mahwen ko.

\VS{21}Ni Sudas eh rongada dahme wiawiher, e ahpw kapokonepene kaun akan en nah sounpei ko oh kedipahki ohl pwuko duwen ar netikihla riarail mehn Suhs kan ni ar kapitala imwintihti ko pwe re en mahweniong irail.

\VS{22}Ih eri kemehla ohl ako me pangala ar wehi oh mwadangete kalowehdi kelen mahwen riauo.

\VS{23}Sudas kin pweida nan mahwen koaros, oh ni eh mahweniong kehl riauo, e kemehla aramas tohtohsang 20,000.


\par }{\SH Sudas Kalowehdi Timoty
\par }
{\R (Tehk 1 Makapi 5.1-8)

\par }{\PP \VS{24}Timoty me lohdier pahn mehn Suhs ako mahs, ahpw kapokonepene kiden sounpein dak oahs sang Eisia oh kiden sounpein liki kei oh mwekimwekidlahng mahweniong Sudia.

\VS{25}Ahpw ni imwintihti ko ar kohkohdo, Sudas oh ienge ko ahpw kapakapohng Koht. Re pwuhriong nan likoun nsensuwed, kidahng pehs pohn moangarail kan,

\VS{26}oh poaridiong nanpwel mwohn pei sarawio, pekipeki Koht en ketin sewese irail oh mahweniong ar imwintihti ko, nin duwen me e ketin inoukidahr nan sapwellime Kosonnedo.


\par }{\PP \VS{27}Ni ar kaimwisekala ar kapakapo, re ale nair tehtehn mahwen kan, kohieila ekis dohsang Serusalem, oh nipwong re ahpw pweiekdi wasa kis me sohte dohsang ar imwintihti ko.

\VS{28}Nimenseng karis riauo ahpw mahwenpene. Sounpein Suhs ko koapworopworki ar kommwad oh ar likih Kaun-o me re pahn powehdi, a imwintihti ko koapworopworki ar koahiek en mahwen.

\VS{29}Ni peio eh uklahr mehlel, imwintihti ko kilangada ohl masamwahu limmen me dak oahs ekei me kapwatki kohl oh re tieng mwohn sounpein Suhs ko.

\VS{30}Ohl limmen pwukat kapilpene Sudas, doandoarehki pein neirail mehn sansar kan, oh kadakadar arep oh lioal ong imwintihti ko. Imwintihti ko ahpw pingida mehlel oh salohda kahrehda re tangpeseng, oh mehn Suhs ako ahpw peleirailpeseng,

\VS{31}re kemehla sounpei alu 20,500 oh sounpein dak oahs 600.


\par }{\PP \VS{32}Timoty sopolahng nan kelen mahwen kehlail en Keser, wasa me rie Kereas kaunda.

\VS{33}Sudas oh nah sounpei ko kapilpene kelen mahweno oh mahmahweniong erein rahn pahieu ni ngiangi mehlel,

\VS{34}a sounpei ko loale koapworopworki kelen mahweno oh re kin weriwer lahlahwe mehn Suhs oh ar Koht.

\VS{35}Manda ni kelimaun rahn, ninsohrahnie, nein Sudas sounpei riehk, inenen lingeringerkihda lahlahwe pwukat, re ahpw eimahda oh doudahng ni kehlo oh pelepele koaros me re kilangada.

\VS{36}Ni ahnsowohte, ekei sounpei ko douda apali kehlo oh isikada wasahn iroir ko. Imwintihti tohto mwasingkihla kisinieio ni eh lullulpeseng. Kesiluhn pwihno kauwehla ewen kehlo oh kapedolong luhwen nein Sudas sounpei ko loale pwe re en kalowehdi kahnimwo.

\VS{37}Timoty rukula nan dengk ehu, ahpw re kemehla, iangahki rie Kareas oh Apolopanihs.


\par }{\PP \VS{38}Ni mahweno eh imwisekla, mehn Suhs ako ahpw wia kasarawihpen ar powehdi ni ar kokoulen kapingkalahngan ong Kaun-o, me ketin kasalehiong irail kalahngan lapalap oh ketikihong irail powehdi.




\par }\Chap{11}{\SH Sudas Makapius Kalowehdi Lisias
\par }
{\R (Tehk 1 Makapi 4.26-35)

\par }{\PP \VerseOne{1}Mwurinte Timoty eh lohdi, Lisias, sounapwalih nanmwarkio oh pil kiseh, oh pil kaunen wehi, ahpw rongada dahme wiawiher. E inenen lingeringerda

\VS{2}oh wahda sounpei alu 80,000 iangahki nah sounpein dak oahs koaros oh kohla mahweniong mehn Suhs ni eh medemedewe en wiahkihla kahnimw en Serusalem kahnimw en Krihs ehu.

\VS{3}Tehnpas Sarawio pahn pwain daksis duwehte wasahn kaudok en mehn liki kan, oh dewen Samworo Lapalap pahn netila nan sounpar koaros.

\VS{4}Lisias inenen perenki uwen tohtohn nah sounpein dak oahs oh sounpei alu, oh elepant weliakan, me kahrehda e sohte mwahn medemedewe manaman en Koht.

\VS{5}E mwekidlahng Sudia oh mahweniong kelen mahwen en Pedsur, me mwail rieisek dohsang Serusalem, ni palieir.


\par }{\PP \VS{6}Ni Sudas oh nah sounpei ko ar rongada me Lisias koasoakoasoane en mahweniong ar kelen mahwen kan, irail oh aramas koaros sengiseng, re ahpw peki rehn Kaun-o en ketin kadarodo emen tohnleng mwahu pwehn kapitirailla.

\VS{7}Sudas Makapius me tepin ale nah tehtehn mahwen kan, ih eri koangngoangehki ienge ko re en dehr perki mehkot de masak mehla, re en iang ih kapitala riarail mehn Suhs ko. Irail eri wiahkinteieu mwekidla.

\VS{8}Ni ar saikinte dohsang Serusalem, re pa kilangada mehmen me dak oahs eh tieng mwohrail, e likou pwetepwet oh wa tehtehn mahwen kohl.

\VS{9}Irail koaros eri mwadangete kapingkalahnganki ong Koht sapwellime kalahngan, pwehki eh ketin kakehlahda nan kapehdirail kan, kaidehn aramaste me re kak peiong, pwe pil mahn me keieu lawalo oh kommwad de re pil kak dapengpeseng kehl mete kan.

\VS{10}Irail eri mwekidla ni irek en mahwen, oh me iang irail iei mehmeno me Koht ketin kadarodo ni kupwurkalahngan pwe en iang irail mahwen.

\VS{11}Re ahpw poar pohn imwintihti ko duwehte laion kei: re kemehla sounpei alu 11,000 oh sounpein dak oahs 1,600, oh luhwe ko sopodoaui.

\VS{12}Me tohto rehn me sopohla ko re soahn oh neirail tehtehn mahwen kan pwupwsang irail, oh Lisias pil pitla pwehki e sopodoaui duwehte aramas masepwehk men.


\par }{\PP \VS{13}Lisias kaidehn ohl pweipwei men. Ni eh medemedewe duwen eh sarohkihdi eh lohdi, e wehwehkihda me Koht Lapalahpie me ketin mahwenki mehn Suhs kan, me kahrehda sohte me kak kaloweiraildi. Ih eri kadarala pakair ehu ong mehn Suhs kan,

\VS{14}me dene re en kamwahupene, e ahpw inoukihda me e pahn wia uwen eh kak pwe nanmwarki en wiahla kompoakepahrail.

\VS{15}Sudas Makapius ahpw medemedewe dahme pahn mwahu ong aramas akan, ih eri pwungkihda en Lisias koasoandio, pwe nanmwarki kupwurelahr pekipek koaros me Sudas ntingihadahr nan kisinlikou oh kadaralahng Lisias.


\par }{\SH Nein Lisias Kisinlikou ong mehn Suhs kan
\par }
{\R (Tehk 1 Makapi 6.56-61)

\par }{\PP \VS{16}Iet pelien kisinlikou me Lisias kadaralahng mehn Suhs ko:

\par }{\PI “Rahnmwahu sang Lisias ong mehn Suhs koaros.

\VS{17}Sohn oh Apsalom, weliapamwail ko, patohwandohr sapwellimamwail kisinlikou en pekipeko, oh ira peki se en kamanahla audepen kisinlikowo.

\VS{18}I patohwanohngehr nanmwarki mehkoaros me konehng en mwahngih, oh e kupwurelahr me e pahn ketin wia uwen eh kak.

\VS{19}Ma kumwail pahn dadaurete amwail loalopwoat ong wehi, I pahn wia uwen ei kak pwe I en kakehlakahla kamwahupen amwail wehi.

\VS{20}I kaweidki weliapamwail ko iangahki weliepei ko re en tuhwong kumwail oh wiekupwurki oaritik en ire pwukat.

\VS{21}Popohl ong kumwail. Kisinlikou wet ntingdier ni rahn kerieisek pahieu en sounpwong Dioskorintius, ni pahr 148.\FTNT{i}{{\FR 11:21: }{\FK{PAHR 148:
}}{\FT{Sounpar wet pahrekiong pahr 164 mwohn Krais.}}}


\par }{\SH Sapwellimen Nanmwarki Kisinlikou ong Lisias
\par }
{\PP \VS{22}Iet sapwellimen nanmwarki pelien kisinlikou kis:

\par }{\PI “Rahnmwahu sang Nanmwarki Antaiokus ong Lisias.

\VS{23}Eri, pwehki semeio eh ketilahngehr rehn koht akan. I kupwurki nei aramas akan nan ei wehi en wiewia pein ar koasoandi kan oh emen dehr kedirepwe irail.

\VS{24}I wehwehki duwen mehn Suhs kan ar sohte men alehda tiahk en mehn Krihs kan, duwen me semeio kupwurki re en wia, re men dadaurete ar tiahk kan oh re pekidahr re en mweimweiong re en momourki pein ar tiahk kan.

\VS{25}Eri, pwehki ei kupwurki irail en iang ahneki popohl duwehte wehi teikan nan ei wehi, I koasoanehdi oh kamanahla me arail Tehnpas Sarawio en kapwurupwuriong irail oh re mweimweiong re en momourki tiahk en samarail kahlap ako.

\VS{26}Komw kupwurkalahngan kairehkin irail koasoandi wet, oh kadehdehiong irail duwen ei kupwurki ehuong irail, pwe re en wiewia ar koasoandi kan ni popohl, oh dehr pwunodki mehkot.”


\par }{\PP \VS{27}Iet sapwellimen nanmwarki pelien kisinlikou ong mehn Suhs:

\par }{\PI “Rahnmwahu sang Nanmwarki Antiokus ong kaun akan en mehn Suhs, oh ong mehn Suhs koaros.

\VS{28}I koapworopworki me kumwail me nsenamwahu. Ngehi I me kehlail oh nsenamwahu.

\VS{29}Menelaus patohwanohngieier duwen amwail men pwuralahng nan uhdakamwail oh wiewia pein amwail koasoandi kan.

\VS{30}Eri, kumwail kan me pahn pwuralahng nan uhdakamwail mwohn rahn kesilihsek en sounpwong Santikus en wehwehki me sohte mehkot me kumwail pahn perki.

\VS{31}Kumwail kak dadaurete kosonned me pid kisin tungoal akan oh pil kosonned teikan, duwen me kumwail kin wia, oh sohte mehn Suhs men pahn kalokolongki dihp ehu me e wiahda ni eh sohte wehwehki.

\VS{32}I pahn kadarowei Menelaus pwe en kasohrehla amwail pwunod.

\VS{33}Popohl ong kumwail. Kisinlikou kiset ntingdier ni rahn kaeisek limau en sounpwong Santikus, ni pahr 148.\FTNT{j}{{\FR 11:33: }{\FK{PAHR 148:
}}{\FT{Sounpar wet pahrekiong pahr 164 mwohn Krais.}}}


\par }{\SH Nein mehn Rom Kisinlikou ong mehn Suhs kan
\par }
{\PP \VS{34}Mehn Rom kan pil kadaralahng mehn Suhs kan kisinlikou kiset:

\par }{\PI “Rahnmwahu sang Kwintus Memius oh Taitus Manius, wiliepen mehn Rom, ong mehn Suhs kan.

\VS{35}Se pwungki oh kamanalahr mehkoaros me Lisias mweidohngkumwailehr.

\VS{36}Met se kohkolahng Andiok, eri, kumwail kalahngan tehk mwahu ire kan me Lisias pahn patohwanohng nanmwarkio. Kumwail ahpw kadarodo pasapengpe reht ni ahnsou mwadang pwe se en kak wiliankumwaildi oh tuhkihong nanmwarki. Kumwail kalahngan kadarodo ni ahnsou mwadang,

\VS{37}kumwail dehpa pwand, pwe se en esehla dahme amwail koasoandi.

\VS{38}Popohl ong kumwail. Kisinlikou kiset ntindier ni rahn kaeisek limau en sounpwong Santikis, ni pahr 148.”




\par }\Chap{12}{\SH Mehn Suhs kan nan Sopa Kamakamala
\par }
{\PP \VerseOne{1}Mwurin inou en miniminpene nanpwungen mehn Suhs oh Siria eh wiawidahr, Lisias pwurala rehn nanmwarki oh mehn Suhs ko pwuralahng ar doadoahk nan mwetuwel kan.

\VS{2}Ahpw ekei kepina me duwehte Timoty oh Apolonius, nein Kennaeus, iangahki Ieronimus oh Demopon, oh pil Nikanor, kaunen sounpei kan sang Saiprus, sohte mweidohng re en ahneki meleilei.


\par }{\PP \VS{3}Ni ahnsowo, mehn Sopa ko wiahiong mehn Suhs ko me mihmi rehrail soahng suwed ehu. Re mwomwehda nanpwungmwahu ong mehn Suhs ko oh luke irail oh ar peneinei kan en iang irail mwemweit nansed dake sohp kei me re kaunopada.

\VS{4}Eri, pwehki aramas koaros en kahnimwo ar pahn iang mwemweit, mehn Suhs ko sohte lemeiong me re pahn wia mehkot ong irail, re ahpw pwungkihda me re pahn iang ni kupwur mwahu. Ahpw ni ar lel nan madau, mehn Sopa ko uhdahte keselahng mehn Suhs riepwikio nan madau.


\par }{\PP \VS{5}Ni Sudas eh rongada soangen mwekid suwed wet me wiawihong ienge mehn Suhs kan, e ahpw kairehki nah sounpei ko.

\VS{6}Mwurin ar kapakap ong Koht, sounkopwung pwung, re ahpw mahweniong irail ko me kemehla mehn Suhs ko. Re kohla nipwong oh isikada wasahn peidi en sohpo, isikala sohp koaros, oh kemehla aramas koaros me re kilangada rukuruk wasao.

\VS{7}Ewen kehl kan en kahnimwo loakidi, kahrehda Sudas pwurasang wasao; ahpw e koasoakoasoane me e pahn pwurodo ehu rahn oh kemehla aramas koaros wasao.


\par }{\PP \VS{8}Sudas rongada me mehn Samnia pil koasoakoasoane re en kemehla mehn Suhs kan me koukousoan nan ar kahnimwo.

\VS{9}Ih eri mahweniong Samnia nipwong, isikada wasahn peidi en sohpo oh sohp koaros wasao. Aramas kak mihte Serusalem kilang wasao eh lullul, me mwail silihsek uwen doh.


\par }{\PP \VS{10}Ni Sudas oh ienge ko ar dohkihsang Samnia mwail ehu ni ar kohkolahng mahweniong Timoty, mehn Arepia 5,000 iangahki sounpein dak oahs 500 ahpw peiongirailda.

\VS{11}Lapalahn pei apwal ehu mwo, ahpw pwehki sawas en Koht re kalowehdi aramas en nan sapwtehn pwukat, me uhd peki re en ehuong mehn Suhs ko; re inoukihda me re pahn kihong mehn Suhs ko pelinmen kei oh sewese irail ni soahng teikan.

\VS{12}Sudas ese me mehn Arepia ko pahn katapan ong irail ni soahng tohto, ih eri pwungkihda en ehuong irail; mwurin mwo mehn Arepia ko pwuralahng nan ar impwal kan.


\par }{\PP \VS{13}Sudas pil mahweniong kahnimw Kaspin. Kelen kahnimw wet me kehlail oh mehn liki sang wasa kei pil iang kousoan wasao;

\VS{14}re kin koapworopworki kehlail en kehlo oh uwen mwenge me re kihpenehr loale kak itar erein mahwen ehu eh pahn wiewiawi. Re ahpw kouruhrki Sudas oh nah sounpei ko, weriwerki ar kapailoke irail oh lahlahwe ar Koht.

\VS{15}Mehn Suhs ko ahpw kapakapohng Kaun-o Wasa Lapalahpie, kaunen nanleng oh sampah, me ketin karangkehdi kelen Seriko ni mwehin Sosua, ni eh sohte ketin doadoahngki lepin tuhke kalaimwun mehn doakoapeseng ewen kehlo de pil tehtehn mahwen. Irail eri mahweniong kehlo,

\VS{16}oh pwehki eh kupwur en Kaun-o re kalowehdi kahnimwo. Mehn Suhs ko kemehla aramas tohto me kahrehda lepin leh ehu me karanih wasao, me mweinele mwail pahkis ehu uwen tehlepe, inenen direkihla nta.


\par }{\PP \VS{17}Sudas oh ienge ko eri mweselsang kahnimw Kaspin. Ni ar dohkilahr mwail 95, re ahpw lellahng Karaks, wasa kis me mehn Suhs kei koukousoan ie limwahn kahnimw Top.

\VS{18}Ahpw re sohte diar Timoty, pwehki eh mweselsangehr wasao. Ihte me Timoty wia wasao, e kihdi pwihnen sounpei kehlail ehu pwe re en sinsile ewen kehlo.

\VS{19}Riemen nein Sudas kaunen sounpei, Dosihdeus oh Sosipater, mahweniong kelen mahweno oh kemehla sounpei 10,000 me sinsile wasao.

\VS{20}Sudas eri nehkpeseng nah sounpei ko ni pwihn kei, kihong Dosihdeus oh Sosipater en wia kaunepen ehuehu pwihn, e ahpw pwakihala Timoty, me naineki sounpei alu 120,000 oh sounpein dak oahs 2,500.

\VS{21}Ni Timoty eh esehda me Sudas pwakipwakih kohla, e ahpw kadarala lih oh seri kan iangahki ar kepwe kan pwe re en tiengla nan kahnimw en Karnaim, kahnimw ehu me apwal aramas en mahweniong de kohla ie pwehki elen kolahng wasao eh nohn wetikitik oh takain.

\VS{22}Ahpw ni imwintihti ko ar kilangada nein Sudas keieun kariso ar pwerdo, re masepwehkada pwehki ar kilangada kaudiahl ehu sang rehn Koht, me kin ketin mahsanih mehkoaros. Re inenen masepwehkada oh tangseli oh me tohto rehrail ohkihla nein iengarail kan kedlahs kan.

\VS{23}Sudas oh ienge ko eri pwakihirailla uwen ar kak oh kemehla imwintihti 30,000.

\VS{24}Karis me Dosihdeus oh Sosipater kaunda eri poarokedi Timoty. Ahpw eh mwersuwed e ngidingidkihong irail me dene tohto kisehrail me e salihedi oh e pahn kemeirailla ma re pahn wiahiong mehkot.

\VS{25}Eri, mwurin eh inoukihong irail me e pahn kasaledekihala kisehrail ko, re ahpw kasaledekihala.


\par }{\PP \VS{26}Mwuhr Sudas mahweniong kahnimw en Karnaim oh tehnpas sarawien koht lih Atarkatis me mi wasao, kemehla aramas 25,000

\VS{27}oh kamwomwala douluhl kahnimwo oh tehnpaso. Mwuri eh mahweniong Epron, kahnimw kehl kehlailo, wasa me Lisias oh tohn wehin liki tohto koukousoan ie. Mwahnakapw kehlail kan pwukoahki sile mwohn kehl ko oh pepei ni ar kommwad, a nan kahnimwo dipwisoun mahwen tohto mihmi ie.

\VS{28}Ahpw mehn Suhs ako kapakap ong Kaun-o pekipeki sawas, Kaun-o me kin ketin kauwehla karis en imwintihti kan. Irail eri kalowehdi kahnimwo oh kemehla aramas 25,000.

\VS{29}Re ahpw mwekidsang wasao kolahng Ped San, kahnimw ehu me dohkihsang Serusalem mwail isihsek limau ni paliepeng.

\VS{30}Mehn Suhs en wasao kadehdehiong Sudas duwen kupwuramwahu en tohn kahnimwo ong mehn Suhs akan oh ar wiewia mwahu ahpw mehlel ni ahnsou apwal.

\VS{31}Sudas oh ienge ko ahpw kapingkalahngkihong aramas akan ar kupwuramwahu oh kadek, oh koangngoangehkin irail re en usehlahte ar kupwuramwahu ong riarail mehn Suhs kan ni ahnsou kohkohdo kan. Irail eri mwesel pwuralahng Serusalem, wasa re lel ie mwohnte Sarawien Dolung Wahnsahpw.


\par }{\SH Sudas Kalowehdi Korkias
\par }
{\R (Tehk 1 Makapi 5.45-54)

\par }{\PP \VS{32}Mwurin Sarawien Dolung Wahnsahpw (mehn Krihs kin kahdaneki Pendekos) Sudas oh ienge ko mwadangete mwesellahng mahweniong Korkias, kepinahn Idumea.\XREF{}{{\XO 12:32: }{\XT{Eks. 23.16.}}}

\VS{33}Korkias mahwenkihong Sudas oh ienge ko sounpei alu 3,000 oh sounpein dak oahs 400.

\VS{34}Mehn Suhs kei ahpw mehla nan mahwen wet.

\VS{35}Mehn Suhs men sang nan kahnimw en Top, ede Dosihdeus, ohl en dak oahs kehlail men ih, e ahpw poarehng koledi en Korkias eh likowo, wuradekihseli nan eh momour, e men poar mourihedi ohl soh katepe menet; emen sounpein dak oahs sang Drasia ahpw tangalahte lupukasang pehn Dosihdeuso, kahrehiong Korkias eh pitla oh sopolahng kahnimw en Marisa.


\par }{\PP \VS{36}Mwurin Esdrias oh ienge ko ar pepei ahnsou reirei oh pwangadahr mehlel, Sudas sohpeiong Kaun-o oh peki en ketin kasalehiong irail me e ketin ieiang irail oh ketin kakahluwa arail kariso.

\VS{37}Eri, ni Sudas eh koulki koulen mahwen ehu ni mahsen en sapweo, mehn Suhs ako mwadangete peiong Korkias oh ienge ko oh pwakihirailpeseng.


\par }{\SH Kapakapki me Melahr nan Mahwen
\par }
{\PP \VS{38}Mwurin mahweno Sudas kahrehda nah sounpei ko oh kolahng nan kahnimw en Adullam; rahno mandahn rahnen Sapad ehu, irail eri pein kamwakeleirailda duwen tiahk en mehn Suhs oh kommoal sang doadoahk.

\VS{39}Mandahsang rahno, e inenen karuaru en kihpene paliweren me melahr nan mahweno oh sarepiraildi nan sousoun arail peneinei kan.

\VS{40}Re ahpw diarada kisin sansal en koht kan me re kin kaudokiong nan Samnia eh wie ekiek nan en me melahr ako koaros ar likou kan, sansal me Kosonnedo keinapwih mehn Suhs en dehr weuwa. Aramas koaros ahpw esehda me kahrepe wet me kahrehda ar mehla.\XREF{}{{\XO 12:40: }{\XT{Deud. 7.25.}}}

\VS{41}Irail koaros eri kapinga sapwellimen Koht mwekid kan, sounkopwung pwung, me kin ketin kasalehda me rir kan.

\VS{42}Re ahpw peki en ketin kasohrehla dihp wet. Ni ahnsowohte Sudas, ohl waun meno, koangngoangehki aramas koaros iangahki nah sounpei ko re en dehr wiahda dihp, pwehki ar kilangkiher masarail kan dahme wiawihong irail ko me wiahda dihp.

\VS{43}Sudas eri rikasang rehn nah sounpei ko koaros uwen mwohni ehu me mihmi ni uwen paun en silper kereniong pahieu, oh kadarlahng Serusalem pwehn wiahki meirong en tomwki dihp. Sudas wia mwekid wet pwehki eh kamehlele me me melahr akan pahn pwurehng iasada.

\VS{44}Pwe ma e sohte kamehlele me me melahr akan pahn pwurehng iasada, e pahn wia tiahk en pweipwei oh soh katepe en kapakapki me melahr akan.

\VS{45}Ahpw, ma e wia koasoandi wet pwehki keting mwahu oh lingan me wie nekinekohng irail kan me pahn mehla nan ar wiewia mwahu, eri, koasoandi wet wia madamadau sarawi oh mwahu ehu. Kahrehda, Sudas koasoanehdi me meirong en tomwpen dihp pahn kin wiawi pwehn kasaledekala me melahr akan sang nan diparail kan.




\par }\Chap{13}{\SH Menelaus Kamakamala
\par }
{\PP \VerseOne{1}Ni pahr 149,\FTNT{k}{{\FR 13:1: }{\FK{PAHR 149:
}}{\FT{Sounpar wet pahrekiong pahr 163 mwohn Krais.}}} pakair ehu ahpw lelohng Sudas Makapius oh ienge ko me Antaiokus Eupator ketiket kodohng mahweniong Sudia, iangahki lapalahn karis ehu,


\par }{\PP \VS{2}oh me Lisias sounapwalih nanmwarki pwulopwulo oh wiliepe nan wehio, pil iang ih. Re ketiki kohdo sounpei alu 110,000 oh sounpein dak oahs 5,300 sang Krihs, iangahki elepant 22, oh werennansapw en mahwen 300 me mete keng uhieisang ni daia kan.


\par }{\PP \VS{3}Menelaus isanekihla ahnsou mwahu wet oh iangirailla, e ahpw koangngoangeirailda, kaidehn pwehki eh kesempwalki wehi, ahpw pwehki eh men ale kamanamanpen wiahla Samworo Lapalap.

\VS{4}Ahpw Koht, Nanmwarkien nanmwarki kan, kupwurehda pwe Antaiokus en engiengda pahn Menelaus. Lisias kadehdehiong Antaiokus me iei ohl suwed menet me kahredahr kahpwal nan wehio, Antaiokus eri ruwese ohl menet en wisiklahng nan kahnimw en Perea oh kamakamala wasao nin duwen tiahk en kamalahn aramas en wasao.

\VS{5}Nan kahnimwo mie wasahn iroir ehu piht 75 ile. Nan wasahn iroiro diren pehs, oh pasapas ehu mi powe oh dihd en mas loale dikoudilahng nan pehso.

\VS{6}Aramas emen me kin wiahda dihp laud ehu ong koht akan de ehu soangen dihp laud, kin wisikdahla poweo oh pisikendilahng nan pehs ko.

\VS{7}Ih duwen met Menelaus eh kamakamala, oh sohte emen me sarepedi,

\VS{8}oh iei met soangen kamakamala me e konehng ale. Pak tohto e kasaminehla pehs sarawi kan pohn pei sarawio nan Tehnpas Sarawio, oh met e mehla nan pehs.


\par }{\SH Mahwen ehu Limwahn Kahnimw en Modein
\par }
{\PP \VS{9}Nanmwarki Antaiokus eri usehla mahmahweniong Sudia ni tiahk lemei, kupwukupwure en wiahiong mehn Suhs kan mehkot me suwed sang me semeo wiahiong irail.

\VS{10}Ni Sudas eh rongada met, e ahpw ndaiong aramas akan re en kapakapohng Kaun-o nipwong nin rahn, pwehki ar milahr nan keper laud en pwupwusang nan arail Kosonnedo, ar wehi, oh ar Tehnpas Sarawio. Re uhdahn anahne sapwellime sawas met sang mahs,

\VS{11}pwe ar wehi me ahpwtehn onohnsapahlda en dehr lohdiong pahn mehn liki suwed kan.

\VS{12}Erein rahn siluh aramas ako sohte wia mehkot, ihte re wonohn wekidekdi nan pwehl, kaikaisihsol oh wie sengiseng, pekipeki rehn Kaun-o me kupwurkalahngan en ketin sewese irail. Sudas eri kapahrekiong aramas akan oh kakehlaka nan kapehdirail kan, koangngoangehkin irail re en onopada ong mahwen.


\par }{\PP \VS{13}Mwurin met, Sudas ahpw tuhwong kaun akan en mehn Suhs ko ni rir oh koasoanehdi re en mwekilahng mahweniong nanmwarkio sang ni sapwellimen Koht sawas, a re en dehr awiawih pwe nanmwarkio en mwekid mahs oh mahweniong Sudia oh kapilpene Serusalem.

\VS{14}Eri, ni Sudas eh mweidohngehr mwekid en mahwen wet ong Sounkapikada sampah, e ahpw kakehlakahki nah sounpei ko re en kommwad mahwen oh re en mehkihla ar kosonned kan, Tehnpas Sarawio, Serusalem, ar wehi, oh ar tiahk kan. Re kauwada ar impwal kan limwahn kahnimw en Modein.

\VS{15}Sudas ahpw werkihda ruwes en mahwen, “Koht me kin ketikihdo powehdi,” oh pwohngo e pilada mwahnakapw kommwad kei oh mahweniong wasa kis limwahn en nanmwarki impwalo, oh e kemehla kereniong sounpei 2,000. Re pil doakoahdi elepant me kin tiengo oh me kin apwaliho.

\VS{16}Aramas koaros nan kahnimpwalo ahpw masepwehkada oh rerrer ni Sudas oh ienge ko ar poweiraildier oh mweselsang wasao

\VS{17}mwohn eh pahn rahnpeseng. Sapwellimen Koht sawas me kahredahr mepwukat eh kak pweida.


\par }{\PP \VS{18}Pwehki Nanmwarki Antaiokus eh mwahngihier duwen kommwad en mehn Suhs ko, e ahpw kupwurehda ehu ahl tohrohr en kaloweiraildi.

\VS{19}E mahweniong en mehn Suhs kan ar kelen mahwen kehlailo me mi Pedsur, ahpw e pwurehng lohdiong pahn mehn Suhs ko.

\VS{20}Sudas kadarala mehn ketihnain ong sounpei ko me doandoare kehlo,

\VS{21}ahpw sounpein Suhs men ede Rodokus kadilohng imwintihti ko duwen koasoandi rir kei en mehn Suhs kan. Ih eri dierekda, poarpoardi oh kamakamala.

\VS{22}Nanmwarkio ahpw pil song keriapak en wia inou en minimin ong mehn Pedsur, oh ni inowo eh pwunglahr, e ahpw mweselsang wasao iangahki sapwellime sounpei ko. E ahpw ketila mahweniong Sudas, ahpw e pil pwurehng lohdi.

\VS{23}Ni ahnsowo, Nanmwarki Antaiokus karongehda me Pilip me pwukoahki apwalih wehi nan Andiok moromoradahr oh keselahr nanmwarkio. Nanmwarkio ahpw sehsehla dahme e pahn wia, ih eri tapihada wiekupwuriong mehn Suhs ako oh inoukihong irail me e pahn pwungki ar koasoandi kan oh tiahk kan, e pil wiahda meirong ehu oh ketikihong kisakis laud ehu ong Tehnpas Sarawio pwehn kasalehda eh wauneki Tehnpaso,

\VS{24}e ahpw kasamwo Sudas Makapius ni wahu mehlel. Mwurin met, nanmwarkio ahpw idihada Ekemonidihs pwehn wia kepina en sahpw me mi nanpwungen Tolemais oh Kerar,

\VS{25}ih eri ketiketlahng Tolemais. Aramas ako wasao inenen lingeringerki eh wiahda inou en minimin ong mehn Suhs kan; re inenen lingeringer oh men kasohrehla inowo.

\VS{26}Lisias ahpw wia kapahrek ehu mwohn aramas akan oh kawehwehda kahrepen inowo. Ni eh kameleileidier aramas ako oh kadehdehiong irail me ih me pwung, e ahpw pwuralahng Andiok.

\par }{\PP Met iei duwen Nanmwarki Antaiokus eh lohdi nan eh mahwen kan.




\par }\Chap{14}{\SH Alsimus Kedipa mehn Suhs ko
\par }
{\R (Tehk 1 Makapi 7.1-21)

\par }{\PP \VerseOne{1}Sounpar siluh mwuri, Sudas oh ienge ko rongada me Demihtrius, nein Seluhkus, peidier ni wasahn peidi en sohp en Tripolis iangahki lapalahn karis ehu oh polohn sohp ehu.

\VS{2}Rohng ehu mie me dene e kemelahr Nanmwarki Antaiokus oh Lisias, sounepwelpeo, oh e kaundahr wehio.


\par }{\PP \VS{3}Mie ohl emen ede Alsimus, me mahs wia Samworo Lapalap men, ahpw perenkihda iang alasang tiahk en mehn Krihs kan ni ahnsou me re moromoradao. Ni eh pehmadahr me e solahr kak wia Samworo Lapalap oh perkidahr dahme mehn Suhs kan pahn wiahiong,

\VS{4}e ahpw patohla rehn Nanmwarki Demihtrius nan pahr 151,\FTNT{l}{{\FR 14:4: }{\FK{PAHR 151:
}}{\FT{Sounpar wet pahrekiong pahr 161 mwohn Krais.}}} oh patohwanohng elin kapwat kohl ehu oh tehnpaini ehu, iangahki rahntuhke olip kei me re kin walahng nan Tehnpas Sarawio nin duwen tiahk ehu, ahpw e sohte mweseiseikihong nanmwarkio dahme e koasoakoasoane.


\par }{\PP \VS{5}Ahpw mwuri, e diarada ahnsou mwahu en kasalehda eh koasoandi suwedo, iei ahnsou me Demihtrius lukedohng ni wiekupwur ehu en sapwellime sounkaweid kan, irail eri idek reh dahme mehn Suhs kan kin koasoakoasoane re en wia.

\par }{\PP Alsimus eri sapengkin irail,

\VS{6}“Iengen Sudas Makapius kan kin wiahki pein irail aramas poadidi kei oh ngoangki kamwahupen wehi; re kin perenki mahwen oh kapikaping aramas akan pwe re en wie moromor oh sohte kak mweidohng wehio en meleileidi.

\VS{7}Irail me kahredahr ei solahr wia Samworo Lapalap, me I ahneki sang ni pwungen sohso. Iei me I patohkihdo wasaht,

\VS{8}keieu pwehki ei ngoangki ni mehlel mehkan me kesempwal pahn nanmwarki, keriau pwehki ei kesempwalki kamwahupen tohn ei wehi, pwe tiahk suwed kan me Sudas oh ienge kan wiewia kahredahr tohn at wehio pwon at lokolok laudki.

\VS{9}Ni Wasa Lapalap eh pahn ketin tehk ni keneinei oaritik kan en ire pwukat, komw ketin kupwur sapan ong kamwahupen at tungoal wehi oh paisuwedlahn aramas akan nin duwen omwi kupwurmwahu.

\VS{10}Erein Sudas eh pahn patohwan momour, at wehi sohte pahn kak meleileidi.”


\par }{\SH Demihtrius Kadarala Nikanor pwehn Mahweniong Sudas
\par }
{\PP \VS{11}Mwurin Alsimus eh wia sakarada wet, sounkaweid teiko ahpw mwadangete ale ahnsou mwahu wet oh pain engieng en Demihtrius ong Sudas, pwehki ar pil kailongki Sudas.

\VS{12}Nanmwarki Demihtrius eri mwadangete pilada Nikanor, me kaunda sounpei kan me kin dake elepant, pwe en wiahla kepinahn Sudia, e ahpw kadarala Nikanor

\VS{13}oh koasoandiong en kemehla Sudas, pwakihpeseng ienge ko, oh kasapwilada Alsimus en wiahla Samworo Lapalap en Tehnpas Sarawi me keieu lapalap nan sampah pwon.

\VS{14}Mehn liki koaros me koukousoan Sudia, me sopohkipeseng en Sudas mwekid kan, ahpw mwadangete iangala Nikanor, pwehki ar medemedewe me lohdi de kahpwal me pahn lelohng mehn Suhs kan pahn wia kamwahu ehu ong irail.


\par }{\PP \VS{15}Mehn Suhs ko rongada me Nikanor pahn mahweniong irail oh dene mehn liki kan me koukousoan rehn mehn Suhs kan iang utung. Irail eri kidahng pehs pohn moangarail kan oh kapakapohng Koht, me ketin pilada ar wehi pwe en wiahla sapwellime kohkohlahte oh sohte kin ketin likidmelieirailla ni ahnsou apwal.\XREF{}{{\XO 14:15: }{\XT{1 Mak. 7.29-30.}}}

\VS{16}Eri Sudas, ar kaun, ahpw ruwese irail en mwekidla pwe re en mahweniong ar imwintihti ko limwahn kisin kahnimw en Adasa.

\VS{17}Saimon, rien Sudas, wie mahmahweniong Nikanor ahpw sohte kak pweida pwehki eh sohte kasik soangen mwekid me imwintihti ko wiewia.

\VS{18}Ahpw, ni Nikanor eh rongada duwen kommwad oh nan kapehd kehlail en Sudas oh ienge ko ni ar mahmahwenki ar wehi, e medewehda me e sohte pahn kameleileikihdi wasa mahwen.

\VS{19}E ahpw kadarala Posidonius, Deodotus, oh Madadaias pwe re en wiahda ehu inou en minimin ong mehn Suhs kan.


\par }{\PP \VS{20}Mwurin ar oaritikihadahr audepen inowo, Nikanor eri kairehki nah sounpei ko, irail koaros ahpw pwungki.

\VS{21}Re ahpw kilelehdi rahn ehu me kaun akan pahn tuhpene wiekupwur kelehpw. Sehr kan ahpw wisikpene sang nan ehuehu kahnimpwal ko oh koasoansoandi wasahn wiekupwuro.

\VS{22}Sudas eri kihdi nah sounpei kei wasa mwahu kei pwe imwintihti ko de peien wia mwekid suwed ehu. Ahpw wiekupwuro pweida oh sohte mwekid suwed ehu pwarada.

\VS{23}Nikanor eri mihmihki Serusalem ahnsou kis mwurin mwo, oh e sohte wia mehkot suwed ong mehn Suhs ko. E pil kapwurepeseng aramas ako me kodohng iangala eh pali.

\VS{24}Ohl riemeno eri ehupene, Nikanor inenen werekiong mehlel Sudas ahnsou koaros.

\VS{25}Nikanor koangngoangehki Sudas en pwopwoudida oh tapihada peneinei ehu. Sudas eri pwopwoudida oh soandihla ni meleilei oh popohl.


\par }{\SH Nikanor Sohpeiong oh Uwongada Sudas
\par }
{\PP \VS{26}Ni Alsimus eh tehkadahr duwen Nikanor oh Sudas ara nanpwungmwahupene, e ahpw ale pelien kisinlikou en inowo oh patohla rehn Nanmwarki Demihtrius. E kairehki nanmwarkio me Nikanor soaloalopwoatohng wehi, pwehki eh pilada sounpangala wehi, Sudas, en wiahla weliepe.

\VS{27}Lokaia likamw pwukat ahpw kahngiangihada nanmwarkio, oh nan eh engieng e ahpw ntingihada kisinlikou kis ong Nikanor; e mahsanihong duwen eh sohte kupwurperenki inowo me e wiahiong Sudas, oh en mwadangete salihedi Sudas oh kadaralahng Andiok.


\par }{\PP \VS{28}Ni rohng wet eh lelohng Nikanor, e inenen nsensuwedla oh sohla ese dahme e pahn wia, pwehki eh sohte men kauwehla inou ehu me e wiahiong ohl emen me dadaurete audepen ara inowo.

\VS{29}Ahpw e sohte kak kauwehla sapwellimen nanmwarkio mahsen, ih eri tapihada rapahki ahl en kalowehdi Sudas.

\VS{30}Sudas tehkada duwen Nikanor eh solahr men ehuong oh kin pohnsehse ni ara kin tuhpene; eri, e ese me met pahn wia mwekid suwed ehu. Ih eri ale kiden ohl sang rehn ienge ko oh kohla rukula.


\par }{\PP \VS{31}Ni Nikanor eh tehkada me Sudas loalokong sang ih, e ahpw kohla ni Tehnpas Sarawi lapalapo ni ahnsou me samworo ko wiewia meirong oh ruwese re en pangodohng reh Sudas.

\VS{32}Ahpw samworo ko kahukihla me re sohte ese wasa me Sudas mihmi ie.

\VS{33}Nikanor eri kauwalahng peh palimaun ni Tehnpas Sarawio oh kahukihla: “Ma kumwail sohte pahn salihedi Sudas oh pangodohng ie, I pahn karangkehdi sapwellimen Koht Tehnpas Sarawi wet nanpwel, kauwehla pei sarawi wet, oh kauwada wasaht ehu tehnpas lingan ong koht Dionisius.”

\VS{34}Ih eri kohkohla, oh samworo ko ahpw mwadangete kapahdahla pehrail kan nanleng oh wia kapakap wet ong Koht, Sounpoadoarepen at wehi loalopwoat:

\VS{35}“Maing at Kaun, sohte mehkot me komwi kin ketin anahne, ahpw komwi kupwurperenki kauwada sapwellimomwi Tehnpas Sarawi wasaht oh ketiket reht.

\VS{36}Komwihte me sarawi, oh sapwellimomwi Tehnpas Sarawi wet ahpwtehn kamwakelda, eri, komwi ketin sinsile eh sarawi kohkohlahte.”


\par }{\SH Rasis Mehkihla eh Wehi
\par }
{\PP \VS{37}Kadip ahpw wiawihong Nikanor me dene emen kaun ako nan Serusalem ede Rasis kin sewese nah aramas akan ni soahng tohto oh aramas akan kin wauneki mehlel oh kin ekerki “Semen mehn Suhs kan.”

\VS{38}Tepin moromor eh wiawihda nan Serusalem, Rasis diarki lokolok laud eh kapwaiada tiahk en mehn Suhs kan, e ahpw lelohng kopwung pwehki eh loalopwoat.

\VS{39}Pwehki Nikanor eh men kasalehiong mehn Suhs duwen eh kailongkin irail, e ahpw kadarala sounpei 500 pwe re en poarokedi Rasis,

\VS{40}pwehki eh lemeleme me en Rasis eh pahn selidi pahn kahrehiong mehn Suhs nan apwal laud.

\VS{41}Sounpei ko kereniong kalowehdi wasahn iroir me Rasis mihmi loale. Re nannantihong re en ritingada ewen kehl en pedolong wasao, oh ruwes ahpw wiawihong irail re en isikada wenihmwo. Rasis ese me sohte wasahn eh pitla, ih eri song en kemehkihla nah kedlahso pein ih,

\VS{42}pwe e men mehla ni wahu sang ale lokolok kanamenek rehn ohl suwed menet.


\par }{\PP \VS{43}Ni eh pwurupwurur nan eh mwekido, e ahpw sapwungala oh kedlahso sohte kemehla. Ni ahnsowo sounpei ko pedolongehr nan ihmwo, ih eri tangalahte lusdilahng nan pokono pah duwen aramas kommwad men.

\VS{44}Pokono eri mwadangete pweieksang wasa me e pwupwudieo.

\VS{45}E sohte mehla, oh nan kapehde wie okohngki eh kommwad, nta kusukussang nan eh ohla kan, e ahpw pwourda oh tangala nanpwungen pokono oh doudahng pohn paip ehu.

\VS{46}Solahr ntah, e ahpw pwadikeisang mwasahle ko oh katehki aramas ako, nindokon eh wiewia met, e ahpw wie kapakapohng Koht pekipeki en kasapahldohng eh mour oh esingek. Met iei duwen Rasis eh mehla.




\par }\Chap{15}{\SH En Nikanor Koasoandi Suwed
\par }
{\PP \VerseOne{1}Nikanor rongada me Sudas oh ienge ko mihmiseli nan sapwen Sameria, ih eri koasoanehdi en mahweniong irail ni rahnen Sapad ehu, ni pein ih eh sohte pahn diar apwal ehu.

\VS{2}Mehn Suhs ko me idihdohng re en iangala eh pali ahpw peki reh en dehr wia tiahk lemei oh suwed wet, ahpw en wauneki rahn me Koht, me kin mahmahsanih mehkoaros, ketin kawauwihalahr oh wiahkilahr rahn me keieu sarawi.

\VS{3}Eri, Nikanor ohl me keieu sohte ih mehkot nin sampah, ahpw idek ma mie emen kaun lapalap nanleng me koasoanehdi re en wauneki rahnen Sapad.

\VS{4}Mehn Suhs ko sapengki, “Ei; Kaun-o me ketin ieias, me ketin kakaun nanleng, me koasoanehdi se en wauneki rahnen Sapad.”


\par }{\PP \VS{5}E ahpw sapengkin irail, “Ngehi me kaunen sampah, oh I koasoanehdi kumwail en ale noumwail tehtehn mahwen kan oh wia dahme nanmwarki mahsanih.” Eri eh koasoandio sohte pweida.


\par }{\SH Sudas Kaunopada Nah Sounpei ko ong Mahwen
\par }
{\PP \VS{6}Nikanor ahpw suweiki nan eh aklapalap me e pahn kauwada mehn kataman ehu ong eh pahn powehdi Sudas.

\VS{7}Ahpw Sudas koapworopworki me Koht pahn ketin sewese,

\VS{8}ih eri koangngoangehki nah sounpei ko re en dehr masak ar imwintihti kan. E kakehlakahki nan kepehdirail kan re en tamataman duwen Wasa Lapalahpie eh ketin sewese irail ni ahnsou samwalahr ako oh koapworpworki me e pahn pwurehng ketin sewese irail met.

\VS{9}E pil kakehlaka ar koapworopwor ni eh wadekohng irail Kosonnedo oh duwen soukohp ko oh duwen mahwen kan me re pweidahr loale.

\VS{10}Ni nah sounpei ko ar onopadahr, e ahpw kihong irail eh koasoandi, oh padahkihong irail re en dehr likihala mehn liki ko, pwehki ar sohte kin dadaur ar inou kan.

\VS{11}E kihong nah sounpei ko tehtehn mahwen, kaidehn ni eh koangngoangehkin irail re en koapworopworki neirail kedlahs kan oh mehn sansar kan, ahpw ni eh wiahiong irail mahsen en kakehlaka nan kepedirail kan. E pil kamwakid kapehdirail ni eh koasoiaiong irail eh ouramano, soangen kaudiahl me re kak koapworopworki.


\par }{\PP \VS{12}E ndaiong irail me e kilang kaudiahlpen Onias, Samworo Lapalap en mahs, ohl me diren kadek oh mpahi oh waun, me kadek kapahrek oh aleier padahk mwahu sang ni eh tikitik pwe en ahneki mour mwakelekel. E kilangada duwen eh kapahda peh kan oh wie kapakapki mehn Suhs koaros.

\VS{13}Sudas eri pil kilangada emen ohl me pitenmoange pwetepwet oh mwomwen waun oh manaman.

\VS{14}Onias nda, “Met iei sapwellimen Koht soukohp Seremaia, me kin poakohng ienge mehn Suhs kan oh kin kalap kapakapkin kitail oh kapakapki Serusalem, kahnimw sarawio.”


\par }{\PP \VS{15}Seremaia eri kapalahng Sudas kedlahs kohl pwoat, oh mahsanih,

\VS{16}“Kedlahs sarawi wet iei sapwellimen Koht kisakis. Ale oh kamwomwkihla omw imwintihti kan.”


\par }{\PP \VS{17}En Sudas koasoi ko eri kakehlakahda irail koaros, oh kahrehiong pwutak ko en pei duwehte ohl ekei. Ar kahnimwo, ar pelien lamalam, oh ar Tehnpas Sarawio milahr nan keper laud. Mehn Suhs ko eri medewehda me re solahr pahn kasohlapahla ahnsou, ahpw re pahn kommwad oh tepida mahweniong ar imwintihti.

\VS{18}Re sohte nohn kesempwalki ar peneinei kan oh kisehrail kan duwehte ar kesempwalki Tehnpas Sarawio.

\VS{19}Oh aramas ako me mihmi Serusalem, inenen pwunodki mwomwen ar pahn peipene ni paliwar.


\par }{\SH Lohdi oh Mehlahn Nikanor
\par }
{\PP \VS{20}Aramas koaros ahpw awiawih pwe re en ese ihs me pahn kana nan mahweno. Imwintihti ko mwekimwekidla, oh neirail sounpein dak oahs kan mi ni pengepengerail kan, oh neirail elepant kan mi wasa mwahu oh onopadahngehr mahwen.

\VS{21}Sudas Makapius kilenglahng neirail karis kalaimwuno, soangen mehn mahwen tohto, oh neirail elepant kommwad akan. E ahpw kapahda peh kan nanleng oh kapakapohng Kaun-o, me kin ketin wiahda manaman akan, pwehki e wehwehki me Kaun-o kin ketikihong powehdi irail kan me konehng ale, a kaidehn irail kan me naineki karis kehlail.

\VS{22}Sudas ahpw nda, “Maing at Kaun, ni Esekaia eh wia nanmwarkien Suda, komwi kadarodo sapwellimomwi tohnleng me kemehla nein Nanmwarki Senakerip aramas 185,000.\XREF{}{{\XO 15:22: }{\XT{2 Nan. 19.35.}}}

\VS{23}Eri met, Maing Kaunen nanleng, komw pwurehng kadarodo sapwellimomwi tohnleng mwahu pwe en kamasakada oh karerehda at imwintihti kan.

\VS{24}Sang ni roson lapalap en limomwi, komw ketin kamwomwala aramas pwukat me kin lahlahwei komwi oh kodohng uhwong sapwellimomwi aramas akan.” Ih duwen Sudas eh kaimwisekala eh kapakap.


\par }{\PP \VS{25}Nikanor oh nah kariso ahpw mwekidla ni ar rong ngilen sowi ko oh koulen tapihada mahwen,\XREF{}{{\XO 15:25: }{\XT{1 Mak. 7.43-50.}}}

\VS{26}ahpw Sudas oh nah sounpei ko mwekidla ni ar usehla pekipeki sapwellimen Koht sawas.

\VS{27}Eri, ni ar pepeiki pehrail kan oh nan kapehdirail kan wie kapakapohng Koht, re ahpw kemehla imwintihti tohtohsang 35,000. Ia uwen ar kapingkalahnganki sawas me sang rehn Koht!

\VS{28}Ni mahweno eh imwisekla oh irail mwesemweselier kolahng kamadipwki ar powehdi, re ahpw kilangada Nikanor eh wonohn nan eh likoun mahwen kan wasa re mahwenieo.

\VS{29}Re ahpw weriwerki ar peren kapikapinga Kaun-o ni lokaiahn sapwarailo.


\par }{\PP \VS{30}Sudas Makapius, me kin peiki paliwere oh ngeni ahnsou koaros pwehki ienge mehn Suhs kan, sohte mwahn adusuwed ni eh kin poadidiong wehi sang ni eh pwulopwul, e ahpw ruwese nah sounpei ko re en lupukasang moangen Nikanor oh peh palimaun oh walahng Serusalem.

\VS{31}Ni ar lel nan kahniwmo, e ekerpene aramas koaros, kihdiong samworo ko mwohn pei sarawio, oh ileklahng sounpei ko me mihmi nan kelen mahweno.

\VS{32}Ih eri kasalehiong irail moangen ohl suwed Nikanor oh peh palimaun me e kapahdalahng ni Tehnpas Sarawien Koht Wasa Lapalahpie nan eh aklapalap.

\VS{33}E ahpw lupukasang lowen ohl suwedo, ndinda me e pahn kapisetikihpene oh kamwengehkihla menpihr kan oh langadahng moangeo sallahng Tehnpas Sarawio, kasalepen dahme eh suwed kahrehiong ih.

\VS{34}Aramas koaros wasao eri saradahng nanleng oh kapinga Kaun-o, me ketin kasalehda sapwellime roson lapalap oh sohte ketin mweidohng sapwellime Tehnpas Sarawio en mwamwahlla.

\VS{35}Sudas langahda moangen Nikanor ni kelen mahweno, pwe en kasalehiong aramas koaros duwen sapwellimen Koht sawas.

\VS{36}Re usuhs oh pali moron usada me rahno pahn kin mie katamanpe, e pahn kin wiawi nan sounpar koaros nin soutik en mandahn Rahnen Mordekaio,\FTNT{m}{{\FR 15:36: }{\FK{RAHNEN MORDEKAI:
}}{\FT{Sarawien Purim (tehk Est. 9.17-22).}}} me iei rahn kaeisek siluh en kaeisek riau en sounpwong me adaneki Adar ni mahsen en Aramaik.\XREF{}{{\XO 15:36: }{\XT{1 Mak. 7.49.}}}


\par }{\SH Kaimwiseklahn Mahsen kei
\par }
{\PP \VS{37}Met ih me wiawihong Nikanor. Kahnimw Serusalem eri mihmihte rehn mehn Suhs kan sang ni ahnsowo kohdo, eri I pahn kaimwisekala ei koasoi kan wasaht.

\VS{38}Ma ntingdien pwuhk wet me mwahu oh dehde, eri I perenki; ma e sakanakan oh sohte kaperen, I nantihong uwen ei kak.

\VS{39}Kitail ese me e sohte mwahu ong paliwar en nimete wain de pihl, ahpw wain eh doalo pihl me kin iou. Eri, ni poadopoad ehu eh kin ntingdi kaselel kin kahrehiong aramas me pahn wadek en perenki. Ih met kaimwiseklahn ei koasoi.


\par }